
Pratarmė 


Įsivaizduokite, kad gavote užduotį sukurti naujo restorano 
dizainą. Restorano savininkas yra pasirengęs priimti radi- 
kaliai naują koncepciją ir nori, kad duotumėte valią savo 
fantazijai. Galite pradėti nuo visiškai švaraus lapo. Pagal sa- 
vo norą galite keisti ne tik restorano išorę ar temą, bet ir 
bet ką technologiniame procese ar verslo modelyje. 

Galbūt pats sau pagalvosite: „Hm, šiame restorane bus 
tiekiami kepsniai. O kadangi bus tiekiami kepsniai, klien- 
tams reikės naudotis peiliais. O mes žinome, kad žmonės 
su peiliais gali sužeisti kitus Žmones. Todėl siekdami, kad 
restoranas būtų saugus, geriau kiekvieną staliuką aptversi- 
me narvu, kad neleistume klientams sužaloti vienam kito.“ 

Mes kikename iš šios idėjos, nes visiškai absurdiška ši- 
taip mąstyti projektuojant restoraną. Taip, žinoma, visiška 
teisybė, kad retkarčiais žmonės pakvaišta ir ima badyti ki- 
tus restorane, bet mes korektiškai apsisprendėme nepaversti 
blogo elgesio grėsmės esminiu elementu kuriant mūsų so- 
cialines institucijas. 

Tačiau, atrodo, būtent toks klaidingas ir ydingas mąsty- 
mas dažniausiai užvaldo žmonių protus, kai jie galvoja apie 
socialinei sąveikai skirtos programinės įrangos kūrimą. 
Užuot pradėję nuo prielaidos, kurios mes visi korektiškai lai- 
komės vairuodami automobilius, vaikščiodami gatvėmis ar- 

ba valgydami restoranuose — kad faktiškai nė vienas sutik- 
tas Žmogus nenori mūsų įskaudinti ir neketina mums pa- 
kenkti, - kai kurie tinklalapių kūrėjai (ir jų vadovai) nori pra- 
dėti socialinius programinės įrangos projektus nuo prielai- 
dos, kad jei viskas nebus užrakinta naudojantis labai kruopš- 
čiai sukurtu leidimų suteikimu grįstu modeliu, jei kiekvie- 
na informacijos dalelė nebus griežtai kontroliuojama, įvyks 
kažkas labai baisaus. 

Bet tai paprasčiausiai nėra tiesa, nieko šiurpaus nenutiks. 
Pasirodo, dauguma Žmonių nėra pamišę ar pikti. Dauguma 
yra protingi ir malonūs. Mes turime tuo pasikliauti ir ati- 
tinkamai elgtis. 

Praėjus keleriems metams po to, kai Jimmy įkūrė Wiki- 
pedia ir ji susilaukė sėkmės, jį pasikvietė didelė Žiniasklai- 
dos korporacija, kad jiems patartų dėl vikio* programinės 
įrangos naudojimo kompanijos viduje. Vadovai pamatė, kad 
priešingai nei kai kurios iš viršaus į apačią nuleistos pseu- 
dorevoliucijos, kurios praeityje Žinių vadyboje visiškai su- 
žlugo, vikis atkakliai skverbėsi į įmonę iš apačios į viršų. 
Darbuotojai pajuto nepaprastą vikio naudą ir patys pradė- 
jo diegti šią įrangą į savo skyrių serverius. O tai, matyt, bu- 
vo gana bauginantis dalykas. 

Vieno pasitarimo metu kažkas iš Žmogiškųjų išteklių sky- 
riaus iškėlė prielaidą, kad jei vidinės darbo tvarkos aprašas 
būtų įdėtas į vikį, galimas daiktas, kas nors jį paredaguotų 
taip, kad padvigubintų numatytą atostogų dienų skaičių. Ką 
būtų galima padaryti, jei taip nutiktų? Atsakymas gana pa- 
prastas - jei darbuotojas valgykloje aplieja kolegą kava arba 
kaip nors kitaip absurdiškai neprofesionaliai pasielgia, jam 
pareiškiamas papeikimas, liepiama tučtuojau liautis arba jis 


* Vikis (angl. wiki) — interneto svetainių rūšis, kur lankytojai gali pildyti 
ir taisyti svetainės turinį. (Žvaigždute pažymėtos vertėjo pastabos.) 

rizikuoja būti atleistas. Bet iš tikrųjų, tinkamai suprojektavus 
socialinę programinę įrangą, tokios veiklos nereikia drausti, 
nes dėl programinei įrangai būdingo skaidrumo ir į ją įdiegto 
atsakingumo Žmonėms aišku, kad toks elgesys būtų greitai 
pastebėtas, neigiamai įvertintas ir pasmerktas. 

Mano virtualieji aš. Kaip socialiniai tinklai keičia gyvenimą, 
darbą ir pasaulį yra pačiu laiku pasirodžiusi verslo knyga, nes 
jos autoriai Matthew Fraseris ir Soumitra Dutta suvokia gi- 
liai įsikerojusį kai kurių organizacijų nenorą naudotis Web 2.0, 
antrosios kartos Žiniatinkliu. Jie paaiškina, kodėl šis pamo- 
komas požiūris turi būti iškart priimamas, norint visiškai pa- 
sinaudoti bendradarbiavimo aplinkos, apimančios dalijimą- 
si informacija ir problemų sprendimą, nauda, ir jie išmintin- 
gai tvirtina, kad „tokios socialinės sąveikos kaip finansiniai 
sandoriai turi būti paremtos tam tikru esminiu abipusio pri- 
pažinimo ir pasitikėjimo supratimu". 

Ši knyga taip pat žavi ir tuo, kad jos autoriai savo anali- 
zėje laikosi labai apgalvoto ir argumentuoto požiūrio. Nei ne- 
pakankamai įvertindami iššūkius, su kuriais susiduria inter- 
netinėje erdvėje dalyvaujantys asmenys ir organizacijos, nei 
perdėtai besivaikydami sensacijų dėl siūlomų teigiamų so- 
cialinių ir bendradarbiavimo galimybių, Fraseris ir Dutta pa- 
teikia tikrą tarpdisciplininę sistemą, kurioje sėkmingai dera 
teorija su realaus gyvenimo pavyzdžiais ir atvejų analizėmis. 

Autorių garbei reikia pasakyti, kad Fraseris ir Dutta ne 
vien tik atkreipia dėmesį į tam tikrą įtartiną elgesį, kurį gali- 
ma stebėti internete, tokį kaip draugų kolekcionavimo varžy- 
bų fenomenas. Jie taip pat stengiasi paaiškinti, kad už tokio 
elgesio slypi giliai įsišaknijusi socialinė motyvacija, t. y. pri- 
pažinimas, kad per visą istoriją statusas iš dalies yra matuo- 
jamas Žmogaus įtakos platumu ir kad troškimas įtvirtinti so- 
cialinį kapitalą dabar persikėlė į interneto pasaulį, kur dauge- 

lis tikisi, jog didelis draugų būrys, nors kartais silpnas ir tra- 
pus, pavirsta į didesnę įtaką ir galią. 

Tačiau galiausiai Fraseris ir Dutta optimistiškai žiūri į ilga- 
laikę socialinių interneto svetainių naudą - ir visiškai pagrįs- 
tai. Nagrinėti Web 2.0 panaudojimą, atsižvelgiant į inovacijas 
ir galimybes, yra visokeriopai naudinga. 

Organizacijos, kurios atsisako vertinti Web 2.0 įdiegimą 
kaip nerimą keliantį, visiems prieinamą dalyką, teisingai su- 
vokė pasinaudojimo savo darbuotojų, klientų ir verslo part- 
nerių kolektyvinėmis žiniomis ir bendradarbiavimu teigia- 
mą potencialą. 

Paprastai kalbant, esminis faktas yra tas, kad visos ben- 
druomenės - nuo privačių korporacinių subjektų iki vietinių 
bendruomenių, nacionalinių valstybių ir galiausiai iki globa- 
lios visuomenės kaip visumos — geriausiai aptarnaujamos 
energingai naudojant atvirumą ir laisvą keitimąsi idėjomis, 
kurio nevaržo neigiamų atgarsių ar cenzūros baimė. Tik kur- 
dami saugią aplinką idėjų raiškai, net retkarčiais kontrover- 
siškų, galime tikėtis, kad į viršų iškils vertingiausios idėjos. 
Laisva idėjų rinka, palaikoma interneto ir socialinių tinklų 
priemonių, yra tai, ko galiausiai siekiame. Ir tai tikrai pasie- 
kiama, jei mes visi, kaip šio naujo gausiais ryšiais sujungto 
pasaulio dalyviai, veiksime atsakingai, prisiimdami asmeni- 
nę atsakomybę. 


JiMMY WALEsAS, Wikipedia įkūrėjas ir 
ANDREA WECKERLE, komunikacijų konsultantė ir verslininkė 
Niujorkas, 2008 m. ruduo 


Įžanga 


Ši knyga yra apie internetinių socialinių tinklų - MySpace, 
Facebook, Bebo, Friendster, Orkut ir begalės kitų - galią ir apie 
tai, kaip jie pakeičia mūsų gyvenimus. Internetinis sociali- 
nis tinklas iš pagrindų pakeičia tai, kaip mes matome sa- 
ve, kaip sąveikaujame su kitais, kaip dirbame ir kaip daly- 
vaujame platesnėje mus supančioje visuomenėje. 

Socialinių tinklų svetainės yra globalus reiškinys. Šim- 
tams milijonų žmonių visame pasaulyje, priklausančių to- 
kioms svetainėms kaip MySpace ir Facebook, socialinė sąvei- 
ka kibernetinėje erdvėje tapo būtina jų kasdienio gyveni- 
mo dalimi. Ši knyga nagrinėja galingas varomąsias šios so- 
cialinės e. revoliucijos jėgas. Joje taip pat aprašomos tokios 
pat galingos reakcijos į tas jėgas ir prognozuojamos jų reikš- 
mingos pasekmės. 

Turint omeny internetą, mes iš tikrųjų gyvename jaudi- 
namo istorijos lūžio metu. Kaip rašė The Economist: „Visuo- 
menė išgyvena ankstyvą fazę to, kas atrodo kaip tokio mas- 
to Žiniasklaidos revoliucija, kaip kad Gutenbergo pradėtoji 
1448 metais.'' Renesanso revoliucija, atnešusi spausdintą Žo- 
dį masėms, suteikė galios kolektyviniams veiksmams, kurie 
buvo reformacijos priežastis ir padėjo sudaryti sąlygas, ku- 
rios atvedė prie kapitalizmo ir šiuolaikinių valstybių iškili- 
mo. Spausdinimo mašina galingai pademonstravo, kaip nau- 

jos komunikacijų sistemos, turėdamos socialinės įtakos, gali 
vieną kartą sugriauti neginčijamą visuotinai pripažintų tie- 
sų viešpatavimą. 

Pagrindinis šios knygos teiginys yra tai, kad „Web 2.0“ re- 
voliucija reiškia tokį pat galingą lūžį - kurį mes vadiname 
e. proveržių — nusistovėjusiose socialinės sąrangos formose. 
Šie kataklizminiai pokyčiai vyksta tuo metu, kai daugelis tų, 
kurie, pasinaudodami naujomis technologijomis, įgijo galios, 
kvestionuoja pagrindines prielaidas ir atsisako ankstesnių 
praktikų. Mes žengiame į savimonės ir pasitikėjimo savimi 
išlaisvinimo erą. Mums nebereikia skaitytis su pripažinto- 
mis vertybėmis ir nusistovėjusia tvarka darant savo pasirin- 
kimus ir kuriant savo gyvenimą. Šiandien vis labiau pasiti- 
kime intuicija, veikiame pasikliaudami instinktais ir asme- 
niniais įsitikinimais. Supratome, kad minios, kai panaudo- 
jamas jų kolektyvinis intelektas, dažnai yra protingesnės ir 
išmintingesnės nei pats geriausias ekspertas. Supratome, 
kad visa, kas svarbiausia gyvenime, yra nepaprastai įvairu, 
neplanuota, netikėta. Sužinojome bendradarbiavimo su ki- 
tais vertę. Ir, kas svarbiausia, pajutome vartotojo suvereni- 
teto ir pilietinio aktyvumo išlaisvinamąją galią. 

Trumpai kalbant, gyvename eroje, kuri reiškia atsisaky- 
mą vertybių, paremtų pagarba racionaliam planavimui, tvar- 
kingoms rinkoms ir vertikalioms institucijoms. Mes tampa- 
me įkvepiančio žavaus atsitiktinumo, kūrybiškos destrukci- 
jos ir horizontalių tinklų netikrumo šalininkais. Žodžiu, iš- 
aukštiname savo giliausius socialinius impulsus. 

Tai, ką čia aprašome, buvo drąsiai deklaruota, garsiai ap- 
skelbta ir kartais nedviprasmiškai pasmerkta kitų autorių 
sparčiai gausėjančioje šiai temai skirtoje literatūroje. Jei ši 
knyga gali pretenduoti į kokį nors originalumą, tai būtų jos 
analitinio užmojo platumas. Tiksliau sakant, ši knyga nagri- 

nėja socialinių tinklų svetainių poveikį trimis skirtingais lyg- 
menimis: pirma, mūsų neoficialios asmeninės sąveikos; an- 
tra, mūsų oficialūs santykiai organizacijose; trečia, mūsų 
kaip vartotojų ir piliečių elgesys. 

Šios trys socialinės sąveikos formos - asmeninė, organi- 
zacinė ir vartotojo/piliečio - sudaro tris šios knygos dalis. 
Jos taip pat atitinka knygos triptiko tematinę struktūrą, ku- 
rią vadiname „ISP — identity (tapatybė), status (statusas) ir 
power (galia). 

Pačiu svarbiausiu lygmeniu visa socialinė sąveika yra su- 
sijusi su mūsų asmeninės tapatybės klausimais. Mes pir- 
miausia turime susikurti savo tapatybes, kad galėtume pra- 
smingai socialiai sąveikauti su kitais. Pirma šios knygos da- 
lis nagrinėja socialinių tinklų svetainių poveikį asmeninėms 
tapatybėms. 

Mūsų vieta organizacijose ir visuomenėje kaip visumoje 
yra pastebimai nulemta statuso sąvokos. Mūsų savivertę daž- 
nai nulemia kitų požiūris į mus. Antra knygos dalis susitelkia 
į didžiulę tokių svetainių kaip MySpace ir Facebook įtaką socia- 
linio statuso priskyrimui, įgijimui, išlaikymui ir stiprinimui. 

Galiausiai trečia šios knygos dalis nagrinėja socialinių tin- 
klų svetainių vaidmenį pasiskirstant galią ir naudojantis ja 
socialiniuose santykiuose, organizacijose, rinkose ir politinė- 
se institucijose. 

Nors iš pirmo žvilgsnio ši knyga turtinga istorijų ir at- 
vejų analizių apie tai, kaip socialinių tinklų svetainės pavei- 
kia mūsų kasdienį gyvenimą, savo analizėje niekada nepa- 
leidžiame iš akių pagrindinės temos - kaip jos keičia visuo- 
tinai priimtą tapatumo, statuso ir galios supratimą. 

Kas norės skaityti šią knygą? Ji parašyta įvairiems skaity- 
tojams. Tikimės, kad ji patrauks ekspertus, taip pat ir nespe- 
cialistus, jaunus ir senus, interneto entuziastus ir naujokus. 

Jei jūs tik viena ausimi esate girdėjęs apie Web 2.0 revo- 
liuciją - Facebook, YouTube, Wikipedia — bet niekada nesilan- 
kėte internetinėse socialinėse svetainėse, ši knyga jums. 

Jei esate tėvas ar mama, susirūpinę dėl to, kad jūsų vai- 
kai praleidžia daugybę laiko MySpace, iTunes, Bebo ir kitose 
svetainėse, ši knyga jums. 

Jei esate verslininkas, kuris žino apie tokias socialinių tin- 
klų svetaines kaip LinkedIn, bet abejoja dėl to, kaip jos vei- 
kia ir kokią naudą siūlo, ši knyga jūms. 

Jei jau esate socialinių tinklų svetainių narys ir norite ge- 
riau suprasti jų užslėptą dinamiką, ši knyga jums. 

Jei dirbate tokiame kolektyve, kur kolegos naudojasi Fa- 
cebook ir kitomis svetainėmis, ir norite daugiau sužinoti apie 
to pasekmes darbovietėje, ši knyga jums. 

Jei dirbate visuomeninėje organizacijoje ar valstybės apa- 
rate ir norite sužinoti apie socialinės žiniasklaidos galimy- 
bes ir iššūkius, ši knyga jums. 

Jei esate įmonės vadovas, norintis įvertinti, kaip Web 2.0 
priemonės gali paveikti jūsų kompanijos darbą, ši knyga 
jums. 

Galiausiai, jei esate tiesiog protingas, smalsus skaityto- 
jas, norintis daugiau sužinoti apie pasaulinį tokių svetainių 
kaip MySpace, Facebook, YouTube, Bebo, Cyworld ir Orkut pro- 
trūkį, ši knyga taip pat ir jums. 

Ši knyga aprašo, vertina ir analizuoja Web 2.0 e. prover- 
žio varomąsias jėgas ir paaiškina, ką tai reiškia jums - šian- 
dien, rytoj ir ateityje. 

Ši knyga autoriams gimė smegenų šturmo užsiėmimo IN- 
SEAD verslo mokykloje metu 2007-aisiais. Todėl jie norėtų 
išreikšti padėką INSEAD už įkvepiančios aplinkos suteiki- 
mą ir puikias galimybes tyrimams. 

Taip pat ačiū literatūrinei agentei Ashton Westwood iš 
Westwood Creative Artists už jos rūpinimąsi reikalais. Ir Cris- 
tinai Casanovai už puikų darbą kuriant ThrowingSheep.com 
svetainę; ir Ashwinui Reddy už jo kaip svetainės administ- 
ratoriaus profesionalumą. 

Mūsų leidyklos Wiley atsakingoji redaktorė Rosemary Ni- 
xon ir jos komanda suteikė šiam projektui daug entuziaz- 
mo ir kūrybiškumo, ir mes labai skolingi jiems už jų sunkų 
ir uždegantį darbą. 

Matthew Fraseris norėtų padėkoti savo studentams Pran- 
cūzijoje, kurie jam kasdien suteikia tikralaikį grįžtamąjį ry- 
šį Facebook svetainėje; taip pat ir posūniui Davidui Hamui 
už tai, kad visų pirma privertė jį prisijungti prie Facebook. 

Soumitra Dutta norėtų išreikšti didelį dėkingumą savo 
žmonai Lourdes Casanovai už jos neišsenkamą palaikymą; 
ir jų dukrai Sarai, kuri, kaip „V kartos atstovė, instinktyviai 
žino apie Web 2.0 revoliuciją daugiau, nei autoriai kada nors 
galėtų tikėtis. 

Įvadas: 
“socialiniai tinklo e. proveržiai — 
| tapatybė, statusas, galia 


Pradėkime nuo teiginio, kuriam mažai kas prieštarautų: 
žmonės yra nepaprastai socialios būtybės. Jie nenuilstamai 
siekia pasitenkinimo, nusiraminimo ir naudos, kuriuos su- 
teikia konkurencinis pranašumas, pripažintas statusas ir ma- 
terialiniai laimėjimai. Dauguma mūsų šiuos tikslus galime 
pasiekti tik per asmeninius ryšius su kitais žmonėmis. Trum- 
pai kalbant, per įsijungimą į socialinius tinklus - kontaktai, 
ryšiai, bendrininkavimas, bendradarbiavimas, konspiracija — 
kuriuos nuolat kuriame, plėtojame ir palaikome su tais, ku- 
rie mus supa. 

Tačiau su šių konstruktų esme susijęs nemalonus para- 
doksas: mūsų asmenybės - arba „tikrosios“ tapatybės — pa- 
prastai yra išvaromos iš organizacijų ir institucijų, kurios 
formalizuoja mūsų santykius su pasauliu. Išskyrus tikrus 
ekscentrikus, dauguma mūsų instinktyviai nuolat kontro- 
liuoja savo asmeninę tapatybę, kurią nerangiai maskuoja- 
me tvirta mandagumo kauke, kai bendraujame su nepažįs- 
tamaisiais, šnekučiuojamės su kolegomis ir tvarkome reika- 
lus su valdžios institucijomis. 

Ši įtampa tarp mūsų asmeninio ir institucinio „aš“ yra ypač 
pastebima darbe. Nesvarbu, koks nuoširdus gali atrodyti 
darbdavys kurdamas laisvą, palankią darbo aplinką - prisi- 
minkite „džinsų dienas“ - kiekvienas, išskyrus patologiškus 
naivuolius, apdairiai laiko savo tikrąjį „aš po septyniais psi- 
chologiniais užraktais. Darbe mes pateikiame savo institu- 
cinį „aš. Dėl priežasčių, kurios lieka tinkamai nepaaiškin- 
tos ir vis dar suprantamos instinktyviai, spontaniška mūsų 
tikrosios tapatybės išraiška oficialiuose santykiuose yra lai- 
koma nederama. Organizacijose mes slopiname savo socia- 
linį „aš“ dėl biurokratinio išlikimo. 

Kodėl asmeninės tapatybės taip grubiai susikerta su institu- 
cinėmis vertybėmis? Atsakymas slypi prieštaringoje socialinių 
tinklų ir institucinių struktūrų vidinėje logikoje. Socialiniai 
tinklai yra spontaniški, neformalūs, horizontalūs, heteroge- 
niški, kintami ir nepastovūs. Institucijos atvirkščiai - apgalvo- 
tos, oficialios, vertikalios, hierarchinės, statiškos ir pastovios. 

Šios esminės įtampos - tarp horizontalių tinklų ir verti- 
kalių institucijų - suvokimas padės konceptualų pamatą 
daugeliui dalykų, kas toliau bus rašoma šioje knygoje. Ma- 
nome, kad prigimtinis prieštaravimas tarp tinklų ir instituci- 
jų suteikia netikėtų įžvalgų dėl to, kodėl tokios socialinės in- 
terneto svetainės kaip Facebook buvo vertinamos taip kontro- 
versiškai. Socialinė Web 2.0 žiniasklaida yra suprantama kaip 
grėsminga, nes ji meta iššūkį pagrindinėms prielaidoms — 
kalbant ne tik apie socialines sąveikas, bet ir apie organiza- 
cinį elgesį, korporacijų valdymą ir demokratinę valdžią. Jei 
vienu žodžiu - apie galią. Gerai tai ar blogai, bet galia slen- 
kasi nuo institucijų prie tinklų, nuo vertikalių struktūrų prie 
horizontalių sistemų, nuo hierarchijos prie heteroarchijos, 
nuo biurokratijos prie individų, nuo centro į periferiją, nuo 
apibrėžtų teritorijų į virtualią kibernetinę erdvę. Mūsų kny- 
ga nagrinėja šį galios poslinkį. 

Pradėkime nuo terminų apibrėžimo. Terminas „Web 2.0“ 
buvo sukurtas po „dot-com'* kracho 2001-aisiais, kai paskli- 
do nusivylimas aukštųjų technologijų „tulpių manija“**. Po 
to, kai iracionalus „Web 1.0 entuziazmas pasibaigė krachu, 
Silicio slėnyje išplito pralaimėjimo pojūtis. Reikėjo iš naujo 
išrasti Žiniatinklį. Atsitiktinai, kaip Feniksas iš „Web 1.0“ pe- 
lenų, iškilo tokios paieškos sistemos kaip Google ir pavertė 
internetą tinklo sandaros platforma. Žiniatinklis daugiau ne- 
bebuvo „mygtukinė“ informacijos skelbimo, elektroninių 
laiškų siuntimo ir knygų pardavimo priemonė, dabar jis bu- 
vo iš esmės pertvarkytas į dinamišką tinklą, pasitelkiantį kū- 
rybiškumą ir kolektyvinį protą. 

Dauguma sutinka, kad terminas „Web 2.0 sukurtas 
2004 metais San Fransiske, naujosios žiniasklaidos konferen- 
cijoje, kurios dalyvių sąraše buvo tokie solidūs interneto 
verslininkai kaip Jeffas Bezosas iš Amazon, Jerry Yangas iš 
Yahoo ir Netscape įkūrėjas Marcas Andreessenas!. Šis rengi- 
nys tapo katalizatoriumi technologinio optimizmo bangos, 
kilusios dėl staiga pasirodžiusio socialinio interneto poten- 
cialo. Šio Web 2.0 judėjimo avangarde buvo Kalifornijos „gy- 
kų ***, besisukiojančių tokiuose renginiuose kaip kasmeti- 
nis „Degančio Žmogaus“ festivalis, subkultūra. „Degančio 
žmogaus“ judėjimo dalyvių etosas rėmėsi dešimčia pagrin- 
dinių principų: visiškas atvirumas norintiems dalyvauti, kei- 
timasis dovanomis, dekomodifikacija, visiškas pasikliovimas 


* „Dot-com“ burbulas (angl. dot-com bubble) - internetinio verslo sukles- 
tėjimo laikotarpis (1995-2001 m.), pasibaigęs daugelio internetinių kompa- 
nijų bankrotu. 

** „Tulpių manija“ (angl. tulip mania) - vienas pirmųjų finansinių „bur- 
bulų“ istorijoje: XVII a. pirmoje pusėje buvo manoma, kad tulpės yra labai 
retos gėlės, todėl jų svogūnėlių kainos pasiekė fantastiškas aukštumas. 

*** „Gykai“ (angl. geek) - amerikiečių slenge šitaip vadinami ekscentriš- 
ki, dėl aukštųjų technologijų, ypač kompiuterių, pakvaišę žmonės. 

savo jėgomis, stengimasis dėl bendruomenės, pilietinė atsa- 
komybė, visiška saviraiška, pėdsakų po savęs nepalikimas, 
dalyvavimas ir betarpiškumas. Tarp pirmųjų „Degančio 
žmogaus“ entuziastų buvo Google įkūrėjai Larry Page'as ir 
Sergey Brinas, kurie 1998 metais vasaros saulėgrįžos rengi- 
nio metu Nevados dykumoje atskleidė garsųjį kompanijos 
logotipą (žinomą kaip „Google Doodle“). Šios maištingos 
kontrakultūros vertybės sklandė ore 2004 metų konferenci- 
joje, kur Silicio slėnio šulai paskelbė, kad brėkšta nauja 
Web 2.0 era, kurioje „socialinis naudojimasis kompiuteriu“ 
pertvarkys korporacijas ir verslo modelius. 

Pirmoji Web 2.0 triukšmingos reklamos banga ideologi- 
nio įkvėpimo sėmėsi iš Cluetrain manifesto, kuris 1999 metais 
paskelbė „įprasto verslo pabaigą“. Manifestą sudarė „95 te- 
zės“, kurios buvo aiški užuomina į garsųjį Martino Lutherio 
traktatą, kuris prikaltas prie Vitenbergo pilies bažnyčios du- 
rų 1517 metais sukėlė protestantų reformaciją. Cluetrain trak- 
tatas, atmesdamas komercinę interneto kaip didelio virtua- 
laus prekybos centro viziją, suvokė žiniatinklį kaip antikos 
graikų agorą, ypač socialią vietą, kur žmonės suvažiuoja pre- 
kiauti ir sakyti kalbų. Cluetrain manifestas buvo nedviprasmiš- 
ka ataka prieš tradicines vertikalios sąrangos korporacijas, ap- 
sunkusias nuo status guo svorio. Cluetrain gynė „plokščias“, 
nehierarchines organizacijas, kuriose „pagarba praktinėms ži- 
nioms nugali pagarbą abstrakčiam autoritetui“. 51-oji tezė tei- 
gia: „Vadovavimo ir kontrolės“ vadybos stilius ne tik yra at- 
siradęs iš biurokratijos, mėgavimosi valdžia ir visaapiman- 
čios paranojos kultūros, bet ir visa tai stiprina. Didelių kor- 
poracijų biurokratijos aukštesniesiems vadovams Cluetrain 
buvo revoliucinis dalykas?. Tačiau pirmiesiems Web 2.0 entu- 
ziastams iš Silicio slėnio Cluetrain manifestas tapo Biblija. 

Taip jau sutapo, kad tuo metu, kai Cluetrain skelbė griau- 
namąją revoliuciją pasauliniam kapitalizmui, Jungtinėse 

Valstijose pradėjo populiarėti ir keisti žmonių socialinę sąvei- 
ką tokios socialinių tinklų svetainės kaip Friendster ir MySpa- 
ce. Dėl „tinklo efekto“ dėsnio - pagal kurį tinklų naudingu- 
mas didėja didėjant jų narių skaičiui - socialinių tinklų sve- 
tainės vos per keletą metų stebėtinai paplito visame pasau- 
lyje. MySpace vartotojų skaičius 2006 metais pasiekė 100 mi- 
lijonų. Facebook šiandien priskaičiuoja daugiau kaip 125 mi- 
lijonus vartotojų visame pasaulyje. Kol šie skaičiai vieną die- 
ną stabilizavosi, buvo beveik neįmanoma suspėti kartu su 
sparčiais MySpace ir Facebook kilimo tempais: jų narių kas- 
dien pagausėdavo 250 000-300 000. Šiandien jų bendras na- 
rių skaičius beveik prilygsta Jungtinių Valstijų gyventojų 
skaičiui —- o tuo metu, kai jūs skaitysite šią knygą, galbūt net 
bus jį pralenkęs. MySpace pasiekė rekordą, kai ši svetainė per 
vieną dieną buvo aplankyta 4,5 milijardo kartų. O štai 
Friendster - viena pirmųjų veikiančių socialinių svetainių — 
didžiuojasi 50 milijonų narių. Bebo, populiari socialinio tin- 
klo svetainė Didžiojoje Britanijoje, priskaičiuoja apytiksliai 
25 milijonus vartotojų visame pasaulyje. Orkut, kuri turi 
daugybę gerbėjų Brazilijoje ir Indijoje, priskaičiuoja maž- 
daug 70 milijonų vartotojų. Pietų Korėjoje Cyworld turi dau- 
giau kaip 20 milijonų narių. Lotynų Amerikoje H:5 svetainė 
gali pasigirti maždaug 50 milijonų narių. Japonų socialinio 
tinklo svetainė Mixi turi daugiau kaip 10 milijonų narių. 
Taip pat yra daug kitų socialinių tinklų svetainių, populia- 
rių konkrečiuose regionuose: Skyrock (Prancūzija), Mop (Ki- 
nija), Badoo (Kuba), Grono (Lenkija), Hyves (Olandija), iWiW 
(Vengrija), LunarStorm (Švedija), Friendster (Indonezija) ir 
Vkontakte (Rusija). 

Socialinių tinklų svetainių patrauklumas kerta valstybių 
sienas sudarydamas tinklus, atstovaujančius bet kokiai įma- 
nomai bendruomenei. Yra svetainių verslo žmonėms: Lin- 
kedln turi 20 milijonų narių, Plaxo - 15 milijonų, Xing — 

4 milijonus. BlackPlanet, afroamerikiečiams skirta svetainė, 
priskaičiuoja maždaug 16 milijonų narių. Taip pat yra sve- 
tainių gydytojams (Sermo), žaliųjų judėjimo aktyvistams 
(Care2), kino filmų mėgėjams (Flixster), keistis fotografijomis 
(Flickr), knygų mėgėjų klubai (LibraryThinę), automobilių 
entuziastams (CarDomain), šunų mėgėjams (Dogster) ir ho- 
moseksualams (OUTeverywhere). Draugų ir šeimos susitiki- 
mų svetainės (Classmaters.com, Reunion.com, FriendsReunited, 
My Yearbook) yra labai populiarios visame pasaulyje. Kitos 
svetainės susitelkia į labai konkrečias nišines kategorijas. 
Naujienų agentūra Reuters sukūrė socialinio tinklo svetainę, 
skirtą rizikos draudimo fondų vadovams. Net pasaulinių 
garsenybių elitas turi savo išskirtinę svetainę aSmallWorld, 
kur galima prisijungti tik su pakvietimu. Matyt, kiberneti- 
nėje erdvėje paparacams sunkiau persekioti žvaigždes. Ki- 
tos svetainės didžiuojasi naujoviškais pavadinimų naujada- 
rais: Xanga, Tickle, Fropper, Minglebox, Nexopia, Adoos, Cuspace, 
Tagged, 51.com, Ning, Passado, CafeMom, Įhoom, Yuku, Zorpia, 
Backwash, Fubar. 

Apskritai kalbant, socialinių tinklų svetainės gali būti 
suskirstytos į penkias dideles kategorijas: egocentrinės, ben- 
druomeninės, oportunistinės, nukreiptos į aistras ir dalijimosi 
informacija. 

Pirma - egocentriniai tinklai. Tai labai populiarios „profi- 
linės svetainės kaip kad MySpace ir Facebook, kurios yra kaip 
platformos „draugų tinklams, kur nariai savo internetinia- 
me socialiniame tinkle „baksnoja ir „mėto avytes“ į kitus. 
Šie tinklai taip pat yra kaip platforma virtualiai tapatybei kur- 
ti - dažniausiai, kaip pamatysime, daugybei tapatybių išgal- 
voti ir naudoti. Egocentriniai tinklai taip pat yra platformos, 
skirtos asmeniniam kūrybiškumui ir meninei išraiškai — dai- 
nos, vaizdo įrašai, nuotraukos ir taip toliau. 

Antra - bendruomeniniai tinklai. Šios svetainės sujungia 
narius stipriais tapatumo ryšiais, paremtais tautybe, rase, re- 
ligija, socialine klase, seksualine orientacija ir taip toliau. Jos 
paprastai atkartoja bendruomenes, kurios jau egzistuoja re- 
aliame pasaulyje. Šiose svetainėse labai giliai įsišaknijęs ben- 
drumo jausmas. Geras pavyzdys yra afroamerikiečiams skir- 
ta svetainė BlackPlanet. Internetinės kaimynų svetainės pa- 
teikia mažos bendruomenės socialinių tinklų pavyzdį. 

Trečia - oportunistiniai tinklai. Tai tokios socialiai organi- 
zuotos svetainės kaip Linkedln ir Plaxo, kurių nariai prisijun- 
gia dėl tokių racionalių priežasčių kaip verslo ryšiai. Ši ka- 
tegorija taip pat apima vertikaliai apibrėžtas profesines sve- 
taines, tokias kaip Amerikos gydytojams skirta Sermo ir sve- 
taines biržos makleriams. 

Ketvirta - į aistras nukreipti tinklai. Šios svetainės suburia 
žmones, kuriuos vienija interesai ir hobiai. Taip pat dar va- 
dinamos „bendrų interesų bendruomenėmis“, narystė šiose 
svetainėse apibrėžiama horizontaliai pagal „aistras“ (šunys, 
katės, automobiliai, kino filmai ir taip toliau). Dogster ir 
CarDomain yra geri į aistras orientuotų svetainių pavyzdžiai. 

Galiausiai — tokios dalijimosi informacija svetainės kaip 
YouTube ir Flickr yra apibūdinamos ne pagal narystę, bet 
greičiau pagal jų turinį. YouTube buria žmones, kurie dalija- 
si vaizdo filmukais, o Flickr vienija vartotojus, kurie skelbia 
fotografijas. Žmonės plūsta į šias svetaines pirmiausia tam, 
kad gautų prieigą prie kitų sukurto jų turinio. 

Motyvacija prisijungti prie socialinių tinklų svetainių yra 
įvairi ir sudėtinga. Rizikuodami per daug supaprastinti, ga- 
lime suskirstyti motyvus į dvi dideles kategorijas: raciona- 
lūs ir neracionalūs. Profesionalai, kurie prisijungia prie tokių 
svetainių kaip Linkedln, pirmiausia yra motyvuoti racionalių 
išskaičiavimų, susijusių su karjera. Kita vertus, paaugliai, ku- 
rie kolekcionuoja „draugus“ MySpace, vargu ar ieško karje- 

ros galimybių. Jų socialinė sąveika motyvuota pirmiausia ne- 
racionalaus instinkto megzti socialinius ryšius. Klasikinis kon- 
ceptualus šių dviejų impulsų išskyrimas mums žinomas iš 
XIX amžiaus vokiečių sociologo Ferdinando Tonnieso dar- 
bų: gemeinschaft prieš gesellschaft. Apytiksliai išvertus, ge- 
meinschaft reiškia „bendruomenės“ identifikaciją, grįstą ben- 
dromis vertybėmis ir artimais ryšiais. Gesellschaft, priešingai, 
reiškia racionalias bendravimo formas, grįstas savanaudiš- 
kumu. MySpace yra gemeinschaft svetainė; Linkedln — gesell- 
schaft svetainė. 

Kai apie 2005 metus MySpace ir Facebook pirmą kartą pa- 
sirodė pasauliniu mastu, socialinių tinklų svetainės greitai 
pasiekė žiniatinklio reitingų viršūnę. Pagal Alexa Global Traffic 
Rankings sąrašą lankomiausių svetainių 2005 metais dešim- 
tuką sudarė daugiausia Web 1.0 paskirtys: Yahoo!, MSN, Go- 
ogle, eBay, Amazon, Microsoft, MySpace, Google (UK), AOL, 
Go.com. Vienintelė MySpace buvo tikra socialinio tinklo sve- 
tainė. 2007 metais tas pats lankomiausių svetainių dešimtu- 
kas buvo visiškai kitoks: Yahoo!, Google, MSN, YouTube, Li- 
ve.com, MySpace, Facebook, Orkut, Wikipedia, hi5. Vos per dve- 
jus metus staiga lankomiausių svetainių dešimtuke atsira- 
do septynios Web 2.0 svetainės. 

Įdėmiau panagrinėjus šį Web 2.0 e. proveržį, dėmesį pa- 
traukia kitas pavyzdys. Per tą patį dvejų metų laikotarpį nau- 
ji žiniasklaidos tinklalapiai nenugalėjo senų žiniasklaidos in- 
ternetinių paskirčių. Žiniasklaidos senbuviai — Disney, CNN, 
ESPN, USA Today, MSNBC - buvo jau pašalinti iš reitingų 
lentelės. Jie jau buvo istorija. E. proveržis, kuris įvyko tarp 
2005 ir 2007 metų, parodė besikeičiantį Žiniasklaidos naujo- 
kų kūrybiškos destrukcijos procesą. Negana to, 2007 metų de- 
šimtuke buvusios trys ne Web 2.0 svetainės - Yahoo!, Google 
ir Microsoft - jau investavo į Web 2.0 svetaines, kad atsigrieb- 

tų. Yahoo! valdė Flickr; Microsoft — Live.com ir dalį Facebook; 
Google, be kitų svetainių, priklausė ir YouTube bei Orkut. Ži- 
nutė dviem svetainėms, kurios buvo išspirtos iš geriausiųjų 
dešimtuko 2007-aisiais - Amazon ir eBay - buvo aiški: įdieki- 
te į savo platformas daugiau socialinių funkcijų. Ir nieko nuo- 
stabaus, kad jos būtent tai darė. 

Šiandien Web 2.0 socialinės svetainės pasiekė virsmo taš- 
ką. Apskaičiuota, kad iki 2012 metų daugiau kaip 600 mili- 
jonų Žmonių bus užsiregistravę socialinių tinklų svetainėse. 
Nenuostabu, kad žiniasklaidos magnatai, grumdamiesi dėl 
mažėjančios klientūros persigrupavimo (interneto paslaugų 
pirkėjų, auditorijos, skaitytojų), kuria arba perka Web 2.0 sa- 
vybes, kad vėl pakeltų savo vertę. 2005 metais Rupert Mur- 
doch's News Corp sumokėjo už MySpace 580 milijonų dole- 
rių — maža kaina, palyginti su vėlesniais įkainojimais. O štai 
Google įsigijo YouTube už 1,65 milijardo dolerių. O Microsoft 
sumokėjo 240 milijonų dolerių už mažytį - 1,6 proc. - Face- 
book gabalėlį, įkainodama socialinio tinklo platformą iš ko- 
jų verčiančiais 15 milijardų dolerių. Siūlomos sumos buvo 
dar pakeltos, kai 2008 metų pradžioje America Online nusi- 
pirko Bebo už 850 milijonų dolerių. Tuo pat metu Microsoft 
pateikė neprašytą 45 milijardų dolerių pasiūlymą už Yahoo! 

Be abejonės, tai stambus verslas. Dideli pinigai. Dar di- 
desnė rizika. Kūrybinė destrukcija tęsis - bus dar daugiau 
laimėjusių ir pralaimėjusių. 

Be didelėmis sumomis grįstų pergalingų korporacijų už- 
valdymų, e. proveržis grasina nušluoti senus verslo mode- 
lius, vadovavimo metodus ir biurokratinės kultūras. Tokiu 
atveju pasekmės vartotojų rinkoms, organizaciniam elgesiui 
ir dalyvavimui demokratiniame procese bus didžiulės. 'Io- 
lesniuose skyriuose aprašysime šią naują dinamiką termi- 
nais, kurie buvo vartojami ir kitur: Rinka 2.0, Įmonė 2.0 ir 
Demokratija 2.0. 

Rinka 2.0. Daugiau jokio įkalinimo monopoliniuose ver- 
slo modeliuose, vartotojai gali atsisakyti rinkos sargų tar- 
pininkavimo ir derėtis tiesiogiai su tiekėjais. Be to, var- 
totojai patys gali konkuruoti su tiekėjais kaip gaminto- 
jai. Kylančioms popmuzikos žvaigždėms nebereikia EMI 
ar Universal Music, kad šie pateiktų rinkai jų muziką, jie 
gali užsiauginti auditoriją patys tiesiog YouTube arba 
MySpace svetainėse. Kūrybiškiems verslininkams neberei- 
kia kreiptis į tradicinius šaltinius, kad gautų patikimą fi- 
nansavimą savo idėjoms ir pateiktų produkciją į rinką. 
Rinkoje, kur galia pasislinko vartotojų link, visi gali būti 
gamintojai ar gaminantys vartotojai“. 

Įmonė 2.0. Darbovietėje Web 2.0 priemonės padės pagy- 
vinti organizacijas pasitelkiant kolektyvinį intelektą. 5o- 
cialiniai tinklai, tinklaraščiai, vikis, mashupai* ir sklaidos 
kanalai gali palengvinti bendravimą tinkle, dalijimąsi in- 
formacija ir problemų sprendimą. Nepajudinamos hie- 
rarchijos, korporacijų bokštai ir sienomis atitverti tyrimų 
ir taikomosios veiklos skyriai gali būti sugriauti ir pakeisti 
aiškiomis, atviromis „kolektyvinės patirties“ strategijomis, 
kurios net įtraukia klientus į bendrą dialogą. Galia pasi- 
slenka nuo vykdomųjų vadovų į darbuotojų kabinetus, 
nuo kompanijų — prie klientų, nuo monopolijų - į rin- 
kas. Potencialūs privalumai: pagerėjusi dvasinė būklė, ge- 
resnės kolektyvinės žinios, didesnis produktyvumas, už- 
aštrintas strateginis susitelkimas, daugiau inovacijų. Ir 
svarbiausia — didesnis pelnas. 

Demokratija 2.0. Socialinių tinklų svetainės atveria ke- 
lius pilietiniam dalyvavimui, kad rinkėjų mobilizavimas 
ir balsuotojų grįžtamasis ryšys taptų labiau tiesioginis ir 


* Angl. mashup — programa, kuri sujungia duomenis arba funkcijas iš 


dviejų ar daugiau šaltinių ir šitaip sukuria naują paslaugą. 

efektyvesnis. MySpace ir Facebook dabar yra būtina komu- 
nikacijos priemonė demokratiniam dialogui. Per JAV pre- 
zidento rinkimų kampaniją 2008-aisiais ir Johnas McCai- 
nas, ir Barackas Obama rinko „draugus“ savo Facebook 
profiliuose. Jie suprato, kad galia persikelia nuo politinių 
organizacijų prie žmonių. Kad būtum politiškai organi- 
zuotas, nebereikia organizacijų, nes galima pasinaudoti 
socialine žiniasklaida. Politikams tai reiškia, kad, norint 
laimėti rinkimus, jiems reikia „draugų“ tarp paprastų 
žmonių. 


Skamba patraukliai. Sunku prieštarauti dėl „mes - jė- 
ga“ — masinio bendradarbiavimo, kooperavimosi ir bendri- 
ninkavimo*. Bet teigiamas Web 2.0 pateikimas praleidžia pro 
pirštus galingą Žmogaus instinktą: baimės faktorių. Stipriai 
struktūruotose organizacijose iškyla grėsmė, kad socialinė 
žiniasklaida gali destabilizuoti įsitvirtinusias hierarchijas, 
mesti iššūkį esamai tvarkai, viską apversti aukštyn kojom. 
Daugelio pirma instinktyvi reakcija yra ne kaip maksima- 
liai išnaudoti socialinės žiniasklaidos dinamiką, o kaip ją 
suvaldyti ir sutramdyti - jei ne apskritai sustabdyti. 

Vargu ar pasitaiko savaičių be žiniasklaidos pranešimo 
apie dar vieną nesmagų incidentą, susijusį su instituciniu 
pasipriešinimu MySpace ar Facebook. Jei 2007 metų pradžio- 
je būtumėte gyvenęs Mičigane, turbūt būtumėte skaitęs vie- 
tiniuose laikraščiuose apie katalikišką vidurinę mokyklą 
St. Hugo of the Hills, kurios griežta direktorė sesuo Marga- 
ret Van Velzen uždraudė mokiniams naudotis MySpace, gra- 
sindama pašalinti iš mokyklos. Draudimas, kaip ir galima 
buvo tikėtis, sukėlė mokinių maištą - ne mokyklos korido- 
riuose, o kibernetinėje erdvėje. Staiga pradėjo atsirasti įžū- 
lių MySpace puslapių su sesers Margaret griežtumą išjuo- 
kiančiomis satyromis. Nereikia nė sakyti, kad vaikai buvo 

visiškai teisūs. Griežtoji pedantiška vienuolė pasirodė absur- 
diškai archajiška ir, kas dar blogiau, paprasčiausiai kvaila. 

Oksfordo universiteto akvatintos fasadai ir gotikinės 
smailės yra toli nuo Vidurio Amerikos, bet kibernetinėje erd- 
vėje tie patys e. proveržiai turi panašias pasekmes. 2007 me- 
tų pavasario semestre garbiojo Anglijos universiteto admi- 
nistratoriai nusprendė imtis griežtų priemonių prieš vadi- 
namąjį „šiukšlinimą“. Oksforde „šiukšlinimas“ yra paskuti- 
nio kurso studentų ritualas, kurį sudaro po baigiamųjų eg- 
zaminų išeinančių bendrakursių užpuolimas ir apdrabsty- 
mas mišiniu iš miltų, putplasčio, šampano ir sudaužytų 
kiaušinių. Tai purvinas reikalas, bet tai ne ką daugiau nei 
kultūringa įprastų triukšmingų studentiškų pasilinksminimų 
versija. Šiaip ar taip, kur nereikia nosį kišantys Oksfordo ad- 
ministracijos atstovai norėjo visa tai sustabdyti. Taigi jie pra- 
dėjo metodiškai šnipinėti studentų žinutes Facebook, kad pri- 
čiuptų „tvarkos drumstėjus“, kurie ten skelbė inkriminuo- 
jančias fotografijas iš savo lengvabūdiškų „šiukšlinimo“ pa- 
kvailiojimų. Be to, nusikaltę studentai buvo griežtai nubausti 
baudomis nuo 80 iki 1000 dolerių. Tačiau kai šią istoriją su- 
uodė žiniasklaida, Oksfordas netrukus pasijuto kaip sesuo 
Margaret Van Velzen, kvailio vietoje - neprireikė nė miltų, 
putų ir šampano“. 

Daug vyriausybių, motyvuotų šitokio konservatizmo, už- 
draudė prieigą prie MySpace ir Facebook - ne tiktai valstybės 
tarnautojams, bet ir visiems gyventojams. Kinijos valstybiniai 
cenzoriai, kaip įprasta, kontroliuoja ir blokuoja prieigą prie 
interneto - keista, tačiau jie akivaizdžiai atlaidesni muzikos 
ir kino filmų piratams. Autorių teisių pažeidimas yra vienas 
dalykas, o žodžio laisvė — visai kas kita. Sirija taip pat uždrau- 
dė Facebook, kad užkirstų kelią tam, ką šis autokratinis reži- 
mas vadina „izraeliečių infiltracija“. Despotiškos valstybės bi- 
jo MySpace ir Facebook, nes šios svetainės skatina tvirtų pilie- 

tinių bendruomenių iškilimą su atvira prieiga prie laisvai da- 
lijamos ir skleidžiamos informacijos. 

Ne tik diktatūros bijo internetinių socialinių tinklų galios. 
Jungtinėse Valstijose, kur CŽV naudoja Facebook kaip verba- 
vimo įrankį tikrinant būsimus šnipus, Pentagonas uždrau- 
dė MySpace naudotis armijos personalui. O štai Kongreso 
įstatymų leidėjai Vašingtone pasiūlė įstatymą, kuris uždraus- 
tų socialinių tinklų svetaines mokyklose ir bibliotekose. Šiau- 
riau, liberalių pažiūrų Kanadoje, vyriausybė privertė užblo- 
kuoti prieigą prie Facebook, tiesa, tik biurokratams. Didžiau- 
sias Kanados miestas Torontas išleido potvarkį, kuriuo už- 
draudė naudotis Facebook savivaldybės tarnautojams. Tą patį 
padarė ir Ontarijo provincijos valdžia. Toks pat draudimas 
vyriausybės tarnautojams priimtas ir Otavoje. Kanados vals- 
tybiniams biurokratams Facebook yra toje pačioje kategorijoje 
kaip internetinis lošimas iš pinigų ir atviros pornografijos 
svetainės. Tai zona „Įeiti draudžiama“. 

Žmonės gauna žinutę: Facebook gali būti puikus dalykas 
socialiniam gyvenimui, bet ši svetainė gali pakenkti jūsų kar- 
jerai. Pažvelkite, kas vyksta Britanijoje. Skaičiai, perduoti pa- 
gal Informacijos laisvės aktą 2007 metų pabaigoje, atsklei- 
dė, kad Britanijos vyriausybės departamentai taikė draus- 
mines nuobaudas šimtams tarnautojų dėl lankymosi Facebook 
ir panašiose svetainėse darbo metu. Teisingumo ministerija 
atleido 30 tarnautojų, o Darbo ir pensijų departamentas pa- 
reiškė papeikimus 313 darbuotojų. Londono policija nubau- 
dė 187 tarnautojus. Harfordšyre policijos departamentas nu- 
baudė 140 pareigūnų ir civilių tarnautojų už tai, kad inter- 
nete platino vaizdo įrašą, įvertintą kaip rasistinį (ten buvo 
rodomas policijos persekiojamas juodaodis vyras, kuriam šo- 
kant nuo viaduko turėklai nukirto galvą). Iš viso per pra- 
ėjusius trejus metus 132 Britanijos vyriausybiniai biurokra- 
tai buvo atleisti iš darbo, 41 buvo priverstas atsistatydinti, 

868 gavo oficialius įspėjimus ir 686 buvo perkelti į žemes- 
nes pareigas arba nubausti. Visi už tą patį nusižengimą — 
prisijungimą prie socialinių tinklų svetainių darbo metu. Kai 
King's Mill ligoninė Notingamšyre uždraudė darbuotojams 
naudotis Facebook, daugiau kaip 100 ligoninės tarnautojų 
protestuodami pradėjo internetinę „Grąžinkite Facebook“ 
kampaniją. Kente, Medvėjaus nacionalinės sveikatos priežiū- 
ros įstaigoje, panašiai buvo uždrausta darbuotojams naudo- 
tis Facebook dėl to, jog jie lankėsi svetainėje, kad vienas ki- 
tam „mestų avytę“ darbo metu, taigi šitaip paskatinta imtis 
griežtų priemonių prieš tuščią „laiko gaišimą“ internete“. 
Baimės faktorius yra lygiai taip pat paplitęs privataus 
sektoriaus korporacijose. Sityje, Londono finansiniame ra- 
jone, daugiau kaip du trečdaliai firmų uždraudė arba apri- 
bojo prieigą prie Facebook. Draudimus inicijavo Credit Suisse 
ir Dresdner Kleinwort, kurios naudoja apsaugos sistemas, kad 
blokuotų prieigą prie socialinių tinklų svetainių. British Gas 
ir Lloyds TSB naudoja saugasienės programinę įrangą“. Niu- 
jorke finansiniai gigantai Citigroup, Goldman Sachs, JPMorgan, 
UBS ir Lehman Brothers riboja prieigą prie Facebook. Barracu- 
da Networks, pirmaujanti programinės įrangos apsaugos sis- 
temų gamintoja, 2007 metų pabaigoje pranešė, kad daugiau 
kaip pusė kompanijų, naudojančių jų žiniatinklio filtrus, blo- 
kuoja arba MySpace, arba Facebook. Aukščiausiasis Barracudos 
vadovas Deanas Draco užtikrintai paskelbė: „Rasite nedaug 
finansinių institucijų, dirbančių taip, kad jų darbuotojai ga- 
lėtų lankytis Facebook. Gal kada nors, bet ne dabar.'* 
Kodėl tiek daug baimės, nepasitikėjimo ir paranojos? 
Priešiškumas Web 2.0 pateisinamas daugybe tikėtinų logiš- 
kų priežasčių. Dalyvavimas socialiniuose tinkluose atmeta- 
mas ne tik kaip gaišinantis darbuotojo blaškymas, bet ir kaip 
grėsmė asmeniniam privatumui, kaip atviras kvietimas lie- 
žuvauti bei šmeižti ir kaip pavojus komercinėms paslaptims. 

Šis susirūpinimas nėra laužtas iš piršto. Bet už kiekvieno ofi- 
cialaus logiško paaiškinimo slepiasi giliai tūnanti baimė dėl 
potencialios grėsmės kur kas svarbesniam daugumai biurok- 
ratijų dalykui: status guo. 


* 


Įtampa tarp tinklų dinamikos ir institucinių struktūrų nė- 
ra naujas dalykas. Tiesą sakant, tai tęsiasi nuo pat civiliza- 
cijos pradžios. 

Tinklai - horizontali dinamiškos socialinės galios išraiš- 
ka; organizacijos — vertikalios konstrukcijos, atstovaujančios 
formaliai institucinei galiai. Tinklai ir institucijos gali nesu- 
sieidami koegzistuoti be aiškių laimėtojų ir pralaimėtojų. Bet 
prigimtinė įtampa tarp jų nuolat pasireiškia kritiniais mo- 
mentais, kai pasirodo naujos jėgos ir ima grasinti nusisto- 
vėjusioms galios formoms. 

Šioje knygoje teigiame, kad „Facebook fenomenas“ rodo 
vieną iš šių kritinių lūžio taškų. Be to, mūsų įsitikinimu, ga- 
lime labai daug ko pasimokyti iš praeities, kad suprastume 
vidines šio e. proveržio varomąsias jėgas. Tokios svetainės 
kaip MySpace ir Facebook kartoja mums labai senas pamokas: 
galia slypi tinkluose. Tačiau, kaip ne kartą parodė istorija, 
tinklai ne visada triumfuoja. Tiesą sakant, jų atgimimas šian- 
dien prasideda po ilgo kelis šimtmečius trukusio įmygio, ku- 
rio metu centralizuotos institucijos buvo visur prasismelku- 
si ir dominuojanti socialinės sąrangos forma. Kad aptiktu- 
me paskutinę didžiąją tinklų galios epochą, turime grįžti at- 
gal beveik tūkstančiu metų į viduramžius. 

Mitologinis viduramžių įsivaizdavimas, kuris pasiekė 
mus iš legendų ir gotikinės literatūros, piešia herojinį pa- 
veikslą su šarvuotais, ant atlasu dengtų Žirgų jojančiais ri- 
teriais ir drumzlinais grioviais apjuostų pilių bokšteliais. Šis 
gausiai išsiuvinėtas, į mūsų kolektyvinę vaizduotę įpintas 

gobelenas primena tokias istorines figūras kaip Tamplierių 
ordino riteriai ir Šventojo Gralio ieškojimą. Kultūrinė mito- 
logija ne visada tiksliai atspindi istorinę tikrovę. Bet Tam- 
plierių ordino istorija yra turtinga pamokymų apie tinklo ga- 
lios iškilimą ir nuopuolį. 

Mes žinome Tamplierių ordiną iš riterių legendų apie 
jų didvyriškus žygdarbius kryžiaus Žygių metu. Garsūs sa- 
vo baltomis mantijomis, papuoštomis raudonu kryžiumi, 
jie pastaruoju metu užvaldė visuotinę vaizduotę dėl tokių 
labai populiarių filmų kaip Indiana Džonsas ir tamplierių lo- 
bis ar populiaraus romano Da Vinčio kodas. Net vaizdo žai- 
dimai — tokie kaip Sulaužytas kardas: tamplierių šešėlis — at- 
gaivino tamplierių legendą. 

Liaudies mitologija susitelkė ties jų kaip „slaptos ben- 
druomenės statusu, t. y. gabenančių šventas krikščioniškas 
relikvijas, tokias kaip Šventasis Gralis. Kaip ir visos legen- 
dos, herojinis pasakojimas apie tamplierių riterius yra tik da- 
lis istorijos. Tiesa tokia, kad tamplieriai buvo krikščionių ka- 
rinis ordinas, sukurtas XII amžiuje kryžiaus žygių metu, kad 
apgintų Šventąją Žemę nuo vadinamųjų „pagonių - vidu- 
ramžiškas musulmonų pejoratyvas. Pirmieji tamplieriai bu- 
vo galantiški Prancūzijos riteriai, kurie pasiaukojamai priėmė 
skurdo, skaistybės ir paklusnumo įžadus, kad vykdytų šven- 
tą misiją kaip Tikėjimo Gynėjai. Jų asketiška, matricos tipo 
organizacinė disciplina garsėjo spartietišku efektyvumu. 

Tačiau, nepaisant legendos, tamplierių riteriai de facto bu- 
vo popiežiaus reguliarioji kariuomenė. Viduramžiais visi im- 
peratoriai, karaliai ir princai buvo Romos popiežiaus vasa- 
lais. Tačiau ilgus šimtmečius popiežius neturėjo jokių prie- 
vartos instrumentų - žinoma, išskyrus ekskomunikaciją. Kry- 
žiaus Žygiai davė popiežiui realų pretekstą turėti rimtą ka- 
rinę galią. Taigi tamplieriai tapo privačia Vatikano kariuo- 
mene - arba „Kristaus armija“. Popiežius Inocentas II pa- 

šventino oficialų Tamplierių ordino statusą 1130 metais, iš 
esmės paversdamas juos atsakingais tik Dievui. Taigi vie- 
nuolių ordinas buvo atleistas nuo visų žemiškų įstatymų — 
įskaitant ir mokesčius. 

Nereikia būti investicijų bankininku, kad suprastumėte, 
kodėl Tamplierių ordinas tučtuojau sukėlė didžiulį susido- 
mėjimą. Dėl popiežiaus ypatingos malonės vienuolių ordi- 
nas iš esmės turėjo viduramžišką statusą tarptautinės įmo- 
nės, atleistos nuo visų tarifų ir mokesčių visose žinomose 
jurisdikcijose. Kai tai iškilo aikštėn, tūkstančiai turtingų vi- 
so krikščioniškojo pasaulio didikų pradėjo perdavinėti tam- 
plieriams savo turtą pinigais ir nuosavybe. Tamplieriai bu- 
vo viduramžiškas šiandieninės Niujorko fondų biržos di- 
džiulio pirminio pasiūlymo (IPO) ekvivalentas. Įsivaizduo- 
kite gotišką Google. 

Karštligiškas susidomėjimas buvo didžiulis. Įpėdinių ne- 
turintis Kastilijos karalius Alfonsas I paliko kariniams rite- 
riams trečdalį karalystės. Anglijos karalius Henrikas II su- 
teikė tamplieriams didžiulį žemės plotą, įskaitant puikų ne- 
kilnojamąjį turtą Londone; 0 vėliau nepopuliarus garsiosios 
Didžiosios laisvių chartijos autorius karalius Jonas padova- 
nojo ordinui Landžio salą, esančią netoli Bristolio. Iki 1300 
metų tamplieriai buvo galingi žemvaldžiai ir pirkliai visoje 
Europoje, valdantys didžiulį maždaug 9000 dvarų ir beveik 
900 pilių tinklą. Šventojoje Žemėje jie įkūrė savo štabą ant 
Šventyklos kalno prie Al Aksos mečetės - kaip buvo tikima, 
karaliaus Saliamono šventyklos vietoje, kur buvo nukryžiuo- 
tas, palaidotas ir prisikėlė Kristus. Būtent ši sąsaja davė tam- 
plieriams pelningą verslo galimybę, kurios jie nepamiršo iš- 
naudoti: su Jėzumi Kristumi susijusių relikvijų prekyba. 
Šventų artefaktų - kurių dauguma, jei ne visi, buvo klasto- 
tė —- prekyba sulaukė daug turtingų pirkėjų, įskaitant ir ka- 
ralius, visame krikščioniškajame pasaulyje“. 

Tačiau pagrindinis tamplierių pajamų šaltinis buvo ban- 
kininkystė. Ekonomikos istorikai priskiria tamplieriams pir- 
mųjų pasaulyje prekybinių banko operacijų sukūrimą - šian- 
dieninių kelionės čekių ekvivalentą. Kaip kad didžiausi šian- 
dieniniai pasaulio bankai, tamplierių bankas suteikė vienuo- 
lių ordinui didžiulę galią. Nedaug karūnuotų Europos val- 
dovų nebuvo prasiskolinę tamplierių bankui tiesiogine ir 
perkeltine prasme. Kai vieno iš kryžiaus žygių metu Pran- 
cūzijos karalius Liudvikas IX buvo paimtas į nelaisvę ir ta- 
po pagonių įkaitu, būtent tamplieriai sumokėjo už jį išpir- 
ką. Taip pat būtent tamplierių bankininkystės pajamomis fi- 
nansuota didingų gotiškų katedrų statyba visame krikščio- 
niškajame pasaulyje - įskaitant ir Šartro katedrą. Tamplie- 
rių bankas buvo Federalinio rezervo sistemos, Amerikos 
banko, Pasaulio banko ir Tarptautinio valiutos fondo, sujung- 
tų į vieną visumą, ekvivalentas. Didįjį ordino magistrą pa- 
gal pareigas galima palyginti su šiandieniniais galingais pa- 
saulinių korporacijų vadovais. Jis galėjo nenulenkti galvos 
karalių akivaizdoje. Galų gale jis nebuvo atsakingas pagal 
jų įstatymus. 

Tokia padėtis nepatiko Prancūzijos karaliui Pilypui IV, dėl 
jo gražių veido bruožų žinomam kaip „Pilypas Gražusis“. 
Šiandien Pilypas Gražusis būtų žiniasklaidos superžvaigž- 
dė, visur sekiojama paparacų ir viso pasaulio naujienų lai- 
dų kamerų. Turėdamas taisyklingą smakrą, mėlynas akis ir 
ilgus šviesius plaukus, Prancūzijos monarchas buvo savo 
epochos Johnas E Kenedy. Bet išvaizda buvo apgaulinga. 
Net pagal viduramžių standartus Pilypas Gražusis buvo 
suktas ir nuožmus valdovas. Jo apgalvotas polinkis į smur- 
tą įkvėpė Machiavellį parašyti savo veikalus. 

Siaubinga šalto, nepalaužiamo Pilypo brutalumo iliustra- 
cija buvo jo reakcija, kai jis sužinojo, kad pora karališkojo 
dvaro dvariškių suvedžiojo dvi jo marčias - įskaitant ir jo įpė- 

dinio princo Liudviko žmoną. Pilypas tučtuojau liepė prince- 
ses suimti ir įkalinti. Siaubingesnis likimas laukė nelaimingų 
mergišių. Pripažinti kaltais dėl valdovo įžeidimo, jie buvo nu- 
tempti į egzekucijos vietą ir ten sudeginti gyvi. Jų sudegu- 
siems lavonams buvo nukirstos galvos, nukirstos genitalijos 
numestos gaujai alkanų šunų, o sudarkytų lavonų liekanos 
nutemptos į kartuves ir ten viešai iškabintos. Dvi svetimavu- 
sios princesės buvo atvesdintos į šią siaubingą vietą ir privers- 
tos pašiurpusios stebėti, kaip jų neteisėti meilužiai buvo su- 
deginti prie stulpo ir Žiauriai išniekinti. Pilypas Gražusis ne- 
abejotinai nebuvo žmogus, kurį norėtųsi supykdyti. 

Kad ir kaip nuogąstautų istorikai dėl Pilypo Gražiojo mo- 
ralinės charakteristikos, dauguma sutinka, kad jis pirmasis 
pabandė viduramžių Europos chaose sukurti modernią vals- 
tybę. Centralizuota valdžia sužlugo V amžiuje, kartu su Ro- 
mos imperijos žlugimu, ir iš jos griuvėsių iškilo Bažnyčia, 
kad įvestų mažiau struktūruotą, horizontalią tinklų valdžios 
formą visame krikščioniškajame pasaulyje. Vadinamieji tam- 
sieji amžiai buvo ypač sunkus laikotarpis. XIV amžiaus pra- 
džioje Europa buvo išsivysčiusi į neišbaigtą feodalinių lenų 
kratinį, kurių kiekvienas užsiėmęs nuolatiniais karais dėl te- 
ritorijų ir teisėtumo. Kadangi karaliai kovojo siekdami įtvir- 
tinti savo valdžią konkuruojančių baronų atžvilgiu, galios 
sistemos buvo išsisklaidžiusios, daugiasluoksnės, kintamos 
nepastovioje aljansų ir tinklų alchemijoje. Patarėjų teisės 
klausimais batalionų apsuptas Pilypas Gražusis susitelkė 
kurti iš centro kontroliuojamą, teritoriškai apibrėžtą valsty- 
bę, pavadintą Prancūzija. Bet jam skersai kelio stovėjo dvi 
galingos jėgos: popiežius ir Tamplierių ordinas. 

Popiežiumi tuo metu buvo Bonifacas VIII, suktas, dau- 
gybę slaptų Vatikano kuluarų intrigų pergyvenęs Žmogus. 
Šešiasdešimt dvejų popiežius - tiek jam buvo, kai 1295 me- 
tais jį išrinko Šventuoju Tėvu - turbūt žiūrėjo į 27 metų am- 

žiaus Pilypą Gražųjį tik kaip į šuniuką, kurį galima lengvai 
išdresuoti. Jis klydo. Pilypas buvo lapė. Popiežius, savo nuo- 
stabai, tai suvokė tada, kai išleido popiežiaus dekretą, pri- 
menantį Pilypui, kad jis neturi jokių apmokestinimo galių 
Bažnyčios nuosavybei. Atsisakydamas paklusti, Pilypas tuo- 
jau pat uždraudė išvežti iš jo karalystės auksą — šitaip at- 
imdamas iš popiežiaus jo pajamas Prancūzijoje. Įsiutęs po- 
piežius ekskomunikavo Prancūzijos karalių. 

Tolesni įvykiai buvo incidentas, kuris išlieka kaip vienas 
keisčiausių įvykių viduramžių istorijoje. Jis visai tiktų kuriai 
nors iš daugiau smurto rodančių serialo Sopranai serijų. Tie- 
siai šviesiai kalbant, Pilypas nusiuntė pas popiežių samdo- 
mus žudikus. 

1303 metų rugsėjį Prancūzijos karalius išsiuntė į Romą 
1500 pėstininkų ir 600 raitininkų kariuomenę, kur jie prisi- 
jungė prie condottiere, vadovaujamų Bonifacijaus VIII prie- 
šų iš jo slaptų sąmokslų ankstyvaisiais laikais Vatikane. Bi- 
jodamas dėl savo gyvybės, popiežius - dabar 78 metų se- 
nis - pabėgo į savo gimtąjį miestą Ananjį. Bet Pilypo smo- 
gikai jį susekė, apiplėšė ir su kartaginiečių karingumu su- 
degino vietos katedrą. Užpuolikai įsigavo į privačias popie- 
žiaus patalpas ir senąjį popiežių paėmė į nelaisvę. Kai ku- 
rie istorikai tvirtina, kad jis buvo sumuštas; kiti pasakojimai 
teigia, kad jam skeltas antausis kaip paniekos gestas. Abe- 
jonių nekelia vienas faktas: pagrobėjų atgal į Romą atitemp- 
tas popiežius Bonifacas VIII, palaužtas ir pažemintas, po ke- 
lių savaičių mirė. Pilypas Gražusis ties tuo nesustojo. Po 
trumpo popiežiaus tarpuvaldžio kitu išrinktu popiežiumi 
Klemensu V tapo prancūzų kardinolas Bertrandas de Go- 
tas — parinktas ne kieno kito, o paties Pilypo Gražiojo. Šį 
kartą Pilypas nepaliko jokių galimybių. Jis perkėlė popie- 
žiaus valdžią — lok, stok arba šauk —- iš Romos į Avinjoną, 
taigi jis galėjo laikyti Bažnyčią už trumpo pavadėlio. 


36 


ĮVADAS: socialiniai tinklo e. proveržiai - tapatybė, statusas, galia AS 


Dabar Pilypas buvo pasiruošęs padaryti savo ėjimą prieš 
Tamplierių ordiną. Kai 1285 metais Pilypas Gražusis pavel- 
dėjo Prancūzijos sostą, jo karalystė buvo labai prasiskolinu- 
si. O tamplieriai įkurdino savo bankininkystės centrą tiesiog 
jo kieme Paryžiuje, kuris tapo krikščioniškojo pasaulio finan- 
siniu centru. Bet Pilypas negalėjo kontroliuoti tamplierių. Jis 
taip pat negalėjo jų apmokestinti. Tiesą sakant, jis buvo 
jiems skolingas pinigų. Bet jis nebuvo linkęs grąžinti skolos 
popiežiaus karių tinklui. 

Kortos buvo atverstos 1307 metų spalio 13-ąją, penkta- 
dienį —- pirmasis nelaimingas „penktadienis, 13 diena“ isto- 
rijoje. Auštant tam lemtingam rytui, Pilypo slaptoji policija 
staigiai puolė ir per seriją laiku surengtų reidų suėmė šim- 
tus tamplierių. Tarp sugautų ir įkalintų buvo didysis ordi- 
no magistras Jacguesas de Molay. Pilypo tardytojų jis buvo 
apkaltintas vadovavimu slaptai organizacijai, kaltai dėl dau- 
gelio baisių nusikaltimų: šventvagiškų kalbų, sodomijos, net 
vaikžudystės. Viduramžių krikščioniškajame pasaulyje tai 
buvo rimti kaltinimai. Pilypas liepė popiežiui Klemensui iš- 
leisti popiežiaus bulę Pastoralis Praeeminentiae, įsakančią vi- 
siems krikščioniškiems monarchams konfiskuoti tamplierių 
turtą. Tamplierių riteriai buvo sunaikinti vienu plunksnos 
brūkštelėjimu. Po dviejų amžių nuo įkūrimo Tamplierių or- 
dinas nustojo egzistavęs. Iš verslo juos išstūmė Prancūzijos 
karalius. 

Galiausiai Jacguesas de Molay palūžo nuo kankinimų ir 
prisipažino kaltas dėl visų jam pateiktų kaltinimų. Jį teisė ir 
nuteisė sudeginti pririštą prie stulpo. 1314 metais jis drąsiai 
nuėjo pasitikti mirties priešais Notr Damo katedrą Paryžiuje. 
Pasak legendos, kai Molay buvo apimtas pragariškų liepsnų, 
jis piktai prakeikė abu savo persekiotojus, Pilypą Gražųjį ir 
popiežių Klemensą V, pranašaudamas, kad abu jie sulauks 
panašaus galo per metus. Ir dėl abiejų jis neklydo. Popiežius 

Klemensas V mirė nuo skausmingos ligos po septynių mėne- 
sių. Pilypas Gražusis netrukus po šių įvykių Žuvo per nelai- 
mingą atsitikimą medžioklėje, sudraskytas laukinio šerno. 

Taigi kokia yra šios siaubingos viduramžių sagos pamo- 
ka? Tamplierių riteriai, du šimtmečius garsėję kaip įtakin- 
giausias tinklas krikščioniškajame pasaulyje, buvo sumalti 
į miltus, nes tapo per daug galingi. Nepermaldaujama cen- 
tralizuotos valstybės kūrimo logika sutriuškino vienuolių or- 
diną jų pačių elgesio normomis, ritualais, užmojais ir ga- 
lia. Modernumas nugalėjo feodalizmą. Racionalus apskai- 
čiavimas nugalėjo religinį užsidegimą. Klastinga makiave- 
liška realpolitik įveikė dvasinį Bažnyčios autoritetą. Įsakmi 
vertikalios galios logika apgynė savo geležinį įstatymą nuo 
horizontalių dinamiškų socialinių tinklų įtakos. Jei užrašy- 
tume rezultatą švieslentėje, tai būtų: centralizuotos institu- 
cijos 1 : horizontalūs tinklai 0. 

Bet karas nesibaigė. Pilypas Gražusis tik laimėjo mūšį. 
Tamplieriai, laikydamiesi šešėlyje, pamažu įsijungs į kitus 
tinklus — tokius kaip laisvųjų mūrininkų, t. y. masonų - ku- 
rie vėl iškils ir suvaidins svarbų vaidmenį po kelių šimtų 
metų nuverčiant monarchiją Didžiosios Prancūzijos revoliu- 
cijos metu. Keršto valanda išmuša net po šimtmečių, ir nors 
patarlė byloja, kad kerštas -— tai patiekalas, kurį reikia pa- 
tiekti šaltą, kartais jis patiekiamas karštas. 

Taip sudėtinga dinamika tarp centralizuotų institucijų ir 
horizontalių tinklų formuoja nesibaigiantį susidūrimo ir kei- 
timosi procesą. Tai tęsiasi ir šiandien — net kibernetinėje 
erdvėje. 


* 


Ši knyga yra apie Web 2.0 e. proveržį, tai nėra vadovas 
tokiems vaizdo žaidimams apie viduramžius kaip Kryžiuo- 
čių karaliai ar Garbės riteriai. Feodalinė Pilypo Gražiojo ir tam- 

plierių saga vis dėlto turi sukaupusi vertingų pamokų šioje 
knygoje nagrinėjamoms temoms, ir prie šios istorijos daž- 
nai grįšime tolesniuose puslapiuose. 

Viduramžių specialistai perspėjo mus nenusitverti absur- 
diškai barbariškų stereotipų apie necivilizuotus „tamsiuosius 
amžius“, kur kasdienis gyvenimas po tvarkingos Romos im- 
perijos žlugimo buvo nepaliaujamas prievartavimo, plėšimo 
ir smurtinės mirties spektaklis. Virtualiai šiuos stereotipus 
galima patirti populiariame vaizdo žaidime Viduramžiai II: 
totalinis karas. Miesto Žžargono frazė „užvažiuoti kam nors 
viduramžiškai išreiškia tą patį stereotipą labai suprantamai. 
Kalbama, kad milijonierius Edgaras Bronfmanas, Universal 
Music savininkas, grasino „užvažiuoti viduramžiškai tiems 
asilams iš Napster“. 

Mes suvokiame viduramžių visuomeninę santvarką pa- 
gal tam tikrą ją apibūdinančių varomųjų jėgų skaičių: cen- 
tralizuotos galios nebuvimas; persidengianti valdžia; neaiš- 
kios politinės ribos; daugiasluoksnės tapatybės; ištikimybe, 
dvasingumu ir horizontaliai apibrėžtu lojalumu grįsti socia- 
liniai santykiai; prievartos privatizacija; plačiai paplitęs jė- 
gos ir smurto naudojimas. O svarbiausia - socialinė vidu- 
ramžių dinamika buvo iš esmės horizontali ir joje vyravo 
tinklai. Viduramžiais krikščionybė mobilizavo tinklo galią. 
Šiandien per socialinę žiniasklaidą tinklo galia vėl pasirodo 
internete. Tai galima smarkiai priešpriešinti vertikaliai mo- 
dernios nacijos-valstybės sistemos struktūrai, kuri išstūmė 
feodalizmą. 

Mūsų istorinė analogija nėra nauja. Žymi mokslinės li- 
teratūros dalis nubrėžė paralelę tarp postmodernaus pasau- 


* Napster - internetinė keitimosi muzikiniais failais paslauga. Ją sukūru- 
si kompanija nuolat buvo atakuojama tradicinių muzikos leidėjų dėl auto- 
riaus teisių pažeidimo ir piratavimo. 

lio ir viduramžių socialinės sąveikos ir sąrangos formų. Kai 
kas mano, kad mes esame „nacijos-valstybės galo ir „nau- 
jojo feodalizmo" pasirodymo liudininkai. „Teritorijos“ logi- 
ka pateikiama kaip atgyvena, nes iškyla ir įsigali naujųjų vi- 
duramžių tinklinio lojalumo ir socialinės sąrangos formos. 

Tinklo terminas įsitvirtino daugumoje pranešimų apie 
socialinę transformaciją. Galia slenkasi nuo valstybių į tin- 
klus - konkrečiai, į nevyriausybines organizacijas, fondus, 
religijas, kultus, mafijas ir taip toliau. Senosios struktūros 
žlunga, nes sukilusios tinklo pajėgos primeta naujus elge- 
sio modelius ir naujas socialinės sąrangos formas. Ši idėja 
su ypatingu rezonansu išreikšta ispanų sociologo Manuelio 
Castellso ambicingoje knygoje Tinklo visuomenės iškilimas. 
Castellsas tvirtina, kad mūsų socialinė struktūra yra trans- 
formuojama informacinių technologijų, kuriančių naujas so- 
cialinės sąveikos formas, kurios „išstumia vertikaliai integ- 
ruotas hierarchijas kaip dominuojančią socialinės sąrangos 
formą“ .!? Šios vertikalios struktūros mums visiems pažįsta- 
mos: mokyklos, korporacijos, vyriausybės, bažnyčios. Visai 
gali būti, kad teritorija besiremiančios „vadovavimo ir kon- 
trolės galios sistemos — daugiausia valstybės — bus ateities 
istorikų nagrinėjamos kaip trumpalaikis epizodas ilgoje ci- 
vilizacijos raidoje. Kiti postmodernią „horizontalią visuome- 
nę“, gyvenamą nepriklausomų individų, apibūdina kaip lais- 
vą nuo griežto valdžios įstatymų ir reglamentų spaudimo. 
Dauguma už šių transformacijų slypinčias varomąsias jėgas 
identifikuoja kaip komunikacijos technologijas, rinkos jėgas 
ir dažniausiai — Įlobalizacijos dinamiką. Vieni nerimauja dėl 
neigiamų pasaulio globalizacijos pasekmių. Kiti mano, kad 
globalizacija bus naudinga demokratijai, teisingumui, eko- 
nomikos plėtrai ir visuomenei.!! 

Tai joks atsitiktinumas, kad naujųjų viduramžių teorijos 
visa jėga iškilo būtent tuomet, kai XX amžiaus paskutinia- 

me dešimtmetyje pirmąsyk išpopuliarėjo internetas'*. Tarp 
šių teorijų bangos atstovų buvo prancūzų mąstytojas Alai- 
nas Mincas, kuris 1993 metais išleistoje knygoje Naujieji vi- 
duramžiai pareiškė, kad šiuolaikinė visuomenė padarė mil- 
žinišką šuolį atgal į chaotišką socialinę sąrangą, susijusią su 
feodalizmu. Po penkerių metų Vortono mokyklos verslo pro- 
fesorius Stephenas Kobrinas savo esė apie interneto finan- 
sinius sandorius rašė: „Kibernetinė erdvė nėra fizinė, geo- 
metrinė ar geografinė. Rinkų kaip elektroninių tinklų kon- 
strukcija dar kartą erdvę paverčia santykine, simboline ar 
metafizine. Pro pasaulinį Žžiniatinklį matoma išorinė tikrovė 
gali būti artimesnė viduramžių krikščionių pasaulio vaizdi- 
niui nei šiuolaikiniam atlasui. P 

Krikščioniškoji teologija yra nuolat pasikartojanti tema 
kalbant apie Web 2.0 e. proveržį. Pastarąjį dešimtmetį buvo 
publikuota daug knygų apie kibernetinės erdvės dvasinę di- 
mensiją. Jau 1996 metais žurnalas Time publikavo ant virše- 
lio anonsuojamą straipsnį, kur po Kristaus atvaizdu buvo 
antraštė: „Jėzus prisijungęs.“ Nuo tada buvo sukurta dau- 
gybė specialių terminų, sujungiančių dvasingumą ir virtu- 
alumą: štai keletas jų — technospiritualizmas, virtualus tikė- 
jimas ir e. religija. Yra netgi guodžianti perspektyva vieną 
palaimintą dieną pasijusti stovint priešais kibernetinės erd- 
vės dangaus vartus.“ 

Viduramžių krikščionybė ir kibernetinė erdvė dalijasi ir 
bendra žmogaus kūno samprata. Viduramžiais visur papli- 
tusi krikščionybės ideologija buvo contemptus mundi - pa- 
nieka materialiam pasauliui, ypač mūsų mirtingam kūnui. 
Lygiai toks pat etosas dominuoja kibernetinėje erdvėje, kur 
socialinės sąveikos, kaip dažnai sakoma, yra atsietos nuo kū- 
no. Tarp Britanijos paauglių populiari socialinio tinklo sve- 
tainė vadinasi ProfileHeaven. Jos žvalus šūkis, įrašytas pra- 
džios tinklalapyje, yra: „Smagybės pomirtiniame gyvenime.“ 

Krikščioniškas ryšys su kibernetine erdve prasiskynė ke- 
lią ant vizitinių kortelių Silicio slėnyje, kur „vyriausiasis evan- 
gelistas yra bendras pareigų pavadinimas. Pavyzdžiui, Vin- 
tas Cerfas yra Google „vyriausiasis evangelistas interneto 
klausimais“. Tai ne reklaminis triukas; tai tikras jo pareigų 
pavadinimas. Tik šiek tiek perdedant net galima pasakyti, 
kad pasaulinė programinės įrangos pramonė yra tvarkoma 
ne kaip verslas, o kaip religija. Pavyzdžiui, jokia paslaptis, 
kad Apple rinkodaros strategija yra grįsta krikščioniškos 
evangelizacijos principais. 2006 metų gegužę žurnalas Time 
uždavė X kartos kibernetinių romanų rašytojui Douglasui 
Couplandui klausimą, kurį jam turbūt teko girdėti daugybę 
kartų prieš tai: „Ar Google yra Dievas? Couplandas, kuris 
pateikia tokį pat sugretinimą savo romane ĮPod, atsakė šitaip: 
„Ne tiek pats Google, bet tai, kaip jūs jaučiatės po ilgo inten- 
syvaus naudojimosi juo. Staiga jūs žinote atsakymus į bet ko- 
kį klausimą... Būtent toks turėtų būti Dievas: visažinis.“ P 

Web 2.0 evangelistams socialinė žiniasklaida daug žada 
tiek individualiai, tiek ir organizacijoms. Atliekant rinkos 
operacijas, vartotojai gali susilaukti naudos iš vadinamosios 
„ilgosios uodegos“ efekto, kuris padarė prieinamus, dažnai 
veltui, didelius nišinio turinio kiekius. Pagalvokite apie be- 
galę knygų, dainų ir filmų, pasiekiamų tokiose komercinė- 
se svetainėse kaip Amazon.com, iTunes ar tokiose dalijimosi 
informacija svetainėse kaip YouTube. 

Internetiniai socialiniai tinklai taip pat suteikė galimybių 
pagyvenusiems žmonėms, kurie dabar nebėra pasmerkti 
liūdnam izoliuotam gyvenimui. Pagyvenę Žmonės dabar gali 
palaikyti ryšį su savo šeimomis, susirasti naujų draugų ir da- 
lyvauti socialinėje veikloje. Tai gali žmonės, kurie dėl post- 
modernaus gyvenimo sumaišties ir susvetimėjimo jaučiasi 
atskirti nuo kitų ir gyvena tylioje neviltyje. Socialinių tin- 
klų svetainės taip pat suburia vaikystės draugus ir atkuria 

nutrūkusius ryšius tarp artimųjų. Taip pat ir gydymas ligo- 
ninėse iš esmės pasikeitė, nes dėl internetinio diagnozavi- 
mo ir gydymo nebereikalingas fizinis dalyvavimas. Panašiai 
ir savanorių organizacijos, pasinaudodamos tinklo efekto 
pranašumais, reorganizavo ir pagerino savo veiklą. Web 2.0 
svetainės taip pat padeda gyvūnų prieglaudoms rasti gerus 
namus paliktiems, skriaudžiamiems ar atiduotiems šunims, 
katėms ir kitiems naminiams gyvūnams. 

Geriems darbams reikia geranoriškumo. Bet kaip su 
baimės faktoriumi organizacijose? Faktas lieka faktu, kad, 
nepaisant augančio entuziazmo dėl socialinės žiniasklaidos 
potencialo, Web 2.0 priemonės negavo naudos iš daugely- 
je organizacijų ir vyriausybinių biurokratijų plačiai papli- 
tusio palankumo joms. Kai paleidžiama Web 2.0 programi- 
nė įranga, kartais tai ne ką daugiau nei vyresniųjų vado- 
vų strategija „dėl akių , kurie nori gražiai pakalbėti apie 
informacinėmis technologijomis pagrįsto keitimosi žiniomis 
ir masinio bendradarbiavimo strategijas. Tiesą sakant, dau- 
gelis vadovų nenori išeiti į priešakines Web 2.0 linijas. 
Jiems Web 2.0 nėra „naujas dalykas', jiems tai „prakeiktas 
dalykas“. Keitimasis žiniomis ir masinis bendradarbiavimas 
yra madingos vadybos sąvokos ir neabejotinai patvirtintos 
milijonais atmintinių. Tačiau realiame pasaulyje, kur žmo- 
gaus prigimtis susiduria su organizaciniu elgesiu, žmonės 
elgiasi pagal savo esminius išgyvenimo instinktus. Ir dau- 
guma vyresniųjų vadovų žino, kad, jei daliniesi žiniomis, 
tu atsisakai galios. Ir todėl drąsios šnekos apie Web 2.0 die- 
gimą dažnai atsimuša į gerai žinomas kliūtis: biurokratinį 
vilkinimą, pagiežingą paklusnumą ir atvirą priešinimąsi. 
Taigi Web 2.0 priemonės naudojamos tokiu būdu, kuris pa- 
tvirtina centralizuojančią logiką, naudingą egzistuojančiam 
institucijų nusiteikimui. Problema yra ne technologija, o 
žmonės, kurie ją valdo. 

Ar yra priežasčių optimizmui? Galbūt. Vienas didžiausių 
iššūkių bus įtvirtinti pakankamą pasitikėjimą socialinės Ži- 
niasklaidos dinamika, kad būtų padrąsinta plačiai naudoti 
tai korporacijose. Artimiausioje ateityje Web 2.0 bus traktuo- 
jama taip, kaip daugelis galvoja apie rojų: visi nori ten pa- 
tekti, bet niekas nenori iš pradžių numirti. Mes sutinkame 
su Michaeliu Mannu, kuris savo išsamioje knygoje Sociali- 
nės galios šaltiniai tvirtino, kad „socialinis gyvenimas visada 
yra sudėtingesnis nei jo dominuojančios institucijos“. Pa- 
prasčiau kalbant, visada yra atotrūkis tarp socialinės realy- 
bės ir organizacinio elgesio. Tai klasikinis atotrūkis tarp fak- 
tų ir vertybių. Socialiniai faktai linkę pralenkti institucionali- 
zuotas vertybes.!? 

Web 2.0 evangelistams gera žinia yra ta, kad kai kurie Žvel- 
giantys į ateitį vadovai jau nebekreipia dėmesio į paranoją 
ir susitelkia į socialinės žiniasklaidos ekonominius argumen- 
tus. Korporacijų vadovai vis labiau domisi strategijomis, ku- 
rios išnaudoja socialinę žiniasklaidą, užuot taikę taktikas, ku- 
rios pripažįsta Web 2.0 priemones tik žodžiais, nors jie ir sie- 
kia turėti jų poveikį. Augant investicijų lygiui, kalbos apie so- 
cialinės žiniasklaidos priemonių diegimą darbo vietose kryps- 
ta nuo technologijų reklamos prie pragmatiškesnio susitel- 
kimo į atlikimą. Vyresnieji vadovai norės žinoti, ką Web 2.0 gali 
padaryti dėl investicijų grąžos. Tiesą sakant, korporacijos ne- 
turi jokio pasirinkimo. Globalioje ekonomikoje kompanijos 
susiduria su didėjančiu spaudimu taikyti inovacijas, kad lik- 
tų konkurencingos. Šiandien korporacijos turi nuolat iš nau- 
jo sukurti save su naujais verslo modeliais, lengviau pritai- 
komomis struktūromis ir protingesnėmis strategijomis. 

Socialinės žiniasklaidos diegimas įgis papildomą impul- 
są dabar, kai galingiausi pasaulio aukštųjų technologijų pre- 
kės ženklai — Intel, SAP, IBM, Cisco, Google, Jive - naudojasi 

Web 2.0 programine įranga. 2006 metais Intel lyderiavo iš- 
leisdama taikomąsias Web 2.0 programas, pavadintas Suite- 
Two. IBM kitais metais pasiūlė savo Lotus Connections pro- 
gramų komplektą - pramintą „MySpace darbo vietoje“. Lo- 
tus Connections buvo tiesioginis iššūkis kompanijos Microsoft 
sukurtai programinei įrangai SharePoint Server. Tada Google 
išleido savo programinę įrangą OpenSocial. Šiandien yra 
daugybė kompanijų, parduodančių Web 2.0 įrangos priemo- 
nes, palengvinančias įsijungti į socialinius tinklus organiza- 
cijose: Contact Networks, Leverage Software, SelectMinds, SAP S 
Enterprise Portal ir Oracle's Visible Path. Gal kiek per anksti 
kalbėti apie Verslo 2.0 virsmo tašką, bet socialinė Žiniasklai- 
da pradeda keisti korporacijų gyvenimą. Pavyzdžiui, Gene- 
ral Motors naudoja vidinį tinklaraštį FastLane kaip korpora- 
cijos „specialią darbo grupę“ ir jis sulaukia apie 5000 apsi- 
lankymų kasdien, įskaitant ir klientus." O Kalifornijos pro- 
graminės įrangos kompanijoje Serena „Facebook penktadie- 
niai duoda darbuotojams kiekvieną penktadienį valandą 
laiko, kad jie atnaujintų savo Facebook profilius ir palaikytų 
ryšius su kolegomis internetu. Tarp kitų pasaulinių korpo- 
racijų, integravusių socialinius tinklus į organizacijos stra- 
tegijas, yra tokios kompanijos kaip FedEx, Shell Oil, Motoro- 
la, General Electric, Kodak, British Telecom, Kraft Foods, McDo- 
nald's ir Lockheed Martin. 

Technologinis progresas paskui Web 2.0 dabar yra įgavęs 
pagreitį su IBM, Microsoft ir Google priešaky. Tačiau tikrasis 
virsmo faktorius bus demografinis. Ne taip jau daug laiko 
praeis, kol V (t. y. virtualios) kartos vaikai - gimusieji nuo 
interneto proveržio XX amžiaus paskutinio dešimtmečio 
pradžioje — ateis iš mokyklų į korporacijas ir pradės kilti va- 
dovaujamų pareigų pakopomis.'? V kartos jaunimas reitin- 
guoja muziką, kino filmus, draugus, garsenybes, mokytojus, 

reitinguoja viską. Jie reitinguos taip pat ir savo bosus. Jie rei- 
tinguos ir klasifikuos nepaisant to, ar socialinių tinklų sve- 
tainės bus uždraustos, ar ne. Ir vieną dieną jie galbūt tie- 
siog taps jūsų bosu —- mėtančiu avytes posėdžių salėje. 


* 


Ši knyga, kaip nurodyta įžangoje, padalyta į tris dalis: Ta- 
patybė, Statusas ir Galia. Geras būdas prisiminti šios kny- 
gos temų seką yra akronimas ISP*: I - Identity (tapatybė), 
S - Status (statusas), P - Power (galia). 

Mūsų ISP teminė struktūra atspindi nepermaldaujamą 
socialinės sąrangos dinamiką nuo pat Žmonijos istorijos auš- 
ros. Pirmoji visų socialinių sąrangų fazė yra tapatybės kon- 
stravimas, tiek individualios, tiek kolektyvinės. Antroji fazė 
yra nelygiavertis socialinio kapitalo pasiskirstymas, kuris su- 
teikia konkurencinį pranašumą, pagrįstą statuso atributais. Ir 
trečioji fazė: socialinis kapitalas panaudojamas kaip galia 
įvairiomis dominavimo formomis, materialinėmis ir simbo- 
linėmis, nes visuomenės yra valdomos institucinių struktū- 
rų, kurios paskirsto nepakankamus ir perteklinius išteklius. 
Mes nuosekliai vadovavomės šia dinamika puslapiuose, ku- 
rie iki galo išbaigia mūsų tematinę ISP struktūrą. 

Ant šios teminės struktūros uždėtas analitinis karkasas 
gali būti pavadintas „3D': disagregacija, demokratizacija ir di- 
fuzija. Mes teigiame, kad Web 2.0 socialinė žiniasklaida su- 
kelia tris esminius socialinius e. proveržius: tapatybės tam- 
pa disagreguotos, statusas - demokratizuotas ir galia - difuzinė. 

Tapatybė. Pirma knygos dalis yra įkvėpta skirtumo tarp 
realaus ir virtualaus pasaulių tapatybių. Mūsų tapatybės re- 
aliame pasaulyje yra socialiai konstruojamos pagal instituci- 


* Akronimas ISP (angl. internet service provider) angliškai reiškia „inter- 
neto paslaugų teikėją . 

nes vertybes, o kibernetinė erdvė sukuria platesnę horizon- 
talią erdvę, kuri palengvina asmeninį tapatybių kūrimą. Ma- 
ža to, realaus pasaulio tapatybės paprastai vienetinės, o ki- 
bernetinėje erdvėje jos dažnai yra daugialypės. Mes vadi- 
name tai tapatybės disagregacija; tai lotyniškas Žodis, reiš- 
kiantis suskilusį, suskaldytą, daugiaaspektį. Tapatybės disag- 
regavimo socialinės pasekmės, kaip pamatysime, gali būti 
visiškai išlaisvinančios ir labai problemiškos. 

1 skyriuje nagrinėjame daugialypės tapatybės valdymo 
socialinių tinklų svetainėse pasekmes. Virtualiame pasaulyje 
gali ne tik pavogti jūsų tapatybę, taip pat ir visai įmanoma, 
kad kažkas sukūrė jūsų tapatybę be jūsų žinios. Net galite su- 
žinoti, kad jūsų tapatybė be jūsų leidimo buvo pašalinta. 

2 skyriuje aptariame internetinės „draugystės fenomeną 
ir silpnų ryšių tvirtumą socialinių tinklų svetainėse. Milijo- 
nai internetinių socialinio tinklo vartotojų įprastai sukaupia 
šimtus „draugų savo asmeniniuose puslapiuose. Dauguma 
jų - tolimi pažįstami, daug visai nepažįstamų. Iš pirmo žvilgs- 
nio atrodytų, kad internetinių „draugų kaupimas yra tuš- 
čias ritualas, kuris atskleidžia socialinės sąveikos virtualiame 
pasaulyje paviršutiniškumą. Jungimasis į internetinius socia- 
linius tinklus iš tikrųjų gali sukelti ypač neigiamų pasekmių. 
Tačiau nepaisant to, kaip pamatysime, daugelis socialinių tin- 
klų vartotojų pasitiki „silpnų ryšių“ e. pažintimis, kad išsiko- 
votų savo vietą internetiniame pasaulyje. 

3 skyriuje nagrinėjame įtampą tarp „atviros“ ir „užda- 
ros“ socialinių grupių - konkrečiai, kaip jos abi atkartotos 
virtualiame pasaulyje — bei socialinio jungimosi ir pasitrau- 
kimo reikšmę. Nors internetinės svetainės dažnai bando 
įvesti realaus pasaulio socialines elgesio normas ir taisykles, 
unikalios bekūnių tapatybių charakteristikos virtualiame pa- 
Saulyje gali iš esmės pakeisti taisykles, kuriomis tradiciškai 
vadovaujasi socialinės grupės. 

4 skyriuje analizuojamas mįslingiausias virtualaus pasau- 
lio paradoksas: privatumas. Niekada anksčiau tokia daugy- 
bė Žmonių neviešino tiek daug asmeninės informacijos apie 
save; tačiau taip pat mes niekada anksčiau nebuvome tiek 
susirūpinę dėl tapatybės pavogimo pavojaus, apgaulės ir ki- 
tų kibernetinių nusikaltimų, kurie kelia vis daugiau rūpes- 
čių policijai. Virtualiame pasaulyje jūsų gyvenimas yra at- 
versta Facebook knyga. Ir pasekmės gali būti jaudinamai ne- 
tikėtos. Vis daugiau žmonių pokalbiuose dėl darbo susidu- 
ria su ta pačia paralyžiuojančia pastaba: „Mes pasidomėjo- 
me jumis Google... 

5 skyriuje, paskutinėje dalyje apie tapatybę, nagrinėja- 
me, kaip Žmonės valdo internetines tapatybes tokiuose vir- 
tualiuose pasauliuose kaip Second Life ar Cyworld. Pirma pa- 
moka, kaip pamatysime, yra ta, kad realaus pasaulio insti- 
tucinių vertybių ir nuostatų patvirtinimo virtualioje sąvei- 
koje refleksas yra galingas — ir kartais turi apgailėtinų pa- 
sekmių. Be šių e. proveržių, virtuali realybė turi svarbią 
reikšmę ne tik komercijai ir verslui, bet taip pat ir esminiams 
egzistenciniams klausimams apie gyvenimą ir mirtį. 

Statusas. Antra šios knygos dalis nagrinėja motyvus — 
ypač dvasinio atpildo, pasireiškiančio kaip pagarba ir pres- 
tižas, trauką — kurie skatina Žmones socialiai sąveikauti in- 
ternetiniuose tinkluose. Trumpai tariant, socialinis statusas. 
Paprastai sakoma, kad aukšto statuso Žmonės turi „sociali- 
nį kapitalą“. Tradiciškai socialinis kapitalas buvo pripažįs- 
tamas pagal institucines normas, susijusias su klase, išsila- 
vinimu, profesija, titulu, amžiumi, lytimi ir taip toliau. Bet 
virtualus pasaulis kuria erdvę, kur garbė, prestižas, pagar- 
ba, įtaka ir net turtas pripažįstami pagal visiškai kitokią ver- 
tybių sistemą. Virtualios aplinkos sukuria vienalytę konku- 
rencinę aplinką, kur tradiciniai atributai, pagal kuriuos su- 

teikiamas statusas, laikomi ne tik neteisingais ir neefekty- 
viais, bet taip pat ir nereikšmingais. Mes šį reiškinį vadi- 
name statuso demokratizavimu. 

6 skyriuje suformuluojame socialinio kapitalo koncepci- 
ją ir nagrinėjame, kaip statusas suteikiamas virtualioje rea- 
lybėje pagal demokratinius efektyvumo matus. Mes taip pat 
perkeliame socialinį statusą į istorinį kontekstą ir pateikia- 
me daug atvejų analizių, kad paaiškintume savo statuso de- 
mokratizacijos teoriją. 

7 skyrius nagrinėja „šlovę“ tokiose socialinių tinklų svetai- 
nėse kaip MySpace, Facebook ir YouTube. Tradicinių sargų nebu- 
vimas kibernetinėje erdvėje reiškia, kad šlovę visame pasau- 
lyje galima pasiekti tiesiogiai, be filtrų. Andy Warholas kar- 
tą pareiškė, kad ateityje visi bus garsūs 15 minučių. Galima 
sakyti, kad kibernetinėje erdvėje kiekvienas gali išgarsėti su 
15 megabaitų. Mes taip pat nagrinėjame hitų kultūros pakili- 
mą ir žlugimą bei jos reikšmę šlovės demokratizavimui. 

8 skyriuje aptariame statuso priskyrimą sudėtingų orga- 
nizacijų viduje. Esantys tradicinių hierarchijų viršūnėje, pa- 
sinaudodami jiems už rangą ir pareigas priskirtu statusu, iš- 
laiko galią monopolizuodami „asimetrinę“ informaciją. Kita 
vertus, virtualiose organizacijose nesvarbu, kas parašyta jūsų 
vizitinėje kortelėje. Jūs vertinamas pagal tai, ką esate pasie- 
kęs. Žavūs kvailiai išmetami lauk, o kompetentingi pašlemė- 
kai - priimami. 

9 skyrius nagrinėja reputacijos - asmeninės ir organiza- 
cinės — klausimą. Socialinė Žiniasklaida išstato mūsų repu- 
taciją tiesioginiam kitų Žmonių teismui. Mes visi gyvename 
virtualiame Gong Show*, kur reputacijos negalima paslėpti, 


* Gong Show - garsus televizijos šou, kuriame mėgėjai demonstruoda- 
Vo savo talentus ir būdavo vertinami teisėjų komisijos, sudarytos iš įžymių 
profesionalų. 

o visos nuomonės gali būti visuotinai išplatintos. Bet yra vie- 
nas esminis skirtumas nuo realaus pasaulio reputacijos val- 
dymo: virtualiame pasaulyje kiekvienas gali būti teisėju. Vai- 
kai vertina savo draugus, mokiniai - mokytojus, universi- 
teto studentai - savo dėstytojus, pirkėjai — tiekėjus, varto- 
tojai — paslaugų teikėjus, darbuotojai - savo bosus. Be to, 
internetiniai prekeiviai, tokie kaip Amazon, turi verslo mo- 
delius, kurie sukuria atvirus forumus, kad pirkėjai galėtų 
vertinti. Ir, kaip pamatysime, kartais virtuali vertinimo ir rei- 
tingavimo kultūra gali duoti stebėtinai netikėtų rezultatų. 

10 skyriuje užbaigiame dalį apie statusą nagrinėdami pa- 
sitikėjimo problemą. Internetinis nusikalstamumas pasitikė- 
jimą padarė pirmaeiliu dalyku tokioms internetinėms komer- 
cinėms svetainėms kaip Amazon, eBay ir Dell. Taip pat ir kor- 
poracijos turi žinoti, kaip naudotis Web 2.0 priemonėmis — 
ypač tinklaraščiais —- kad įkvėptų pasitikėjimą savo prekės 
ženklais. Kai kurie korporacijų vadovai savo kailiu patyrė, 
kad tinklaraščiai gali greitai duoti priešingą rezultatą, kai Ži- 
nutė atrodo nenuoširdi, nesąžininga ar apgaulinga. 

Galia. Trečia dalis atveda mus prie pagrindinės knygos 
temos. Galų gale mes viską pasiekiame pasinaudodami ga- 
lia. Socialinė sąveika pati savaime nėra tikslas. Mes socialiai 
sąveikaujame, kad pasiektume tikslus. O tikslų pasiekimas 
leidžia suprasti galios santykį. Tradicinės galios formos, ypač 
organizacijose, yra įgyvendinamos per centralizuotas, hie- 
rarchines, vadovavimo ir kontrolės dominavimo sistemas. 
Virtualiame pasaulyje galia pasislenka į pakraščius, paribius, 
periferiją. Virtuali galia yra integruota į tinklus. Mes šį reiš- 
kinį vadiname galios difuzija. 

Mes neįtikinėjame, kad institucijos neturi galios. Taip pat 
pripažįstame, kad pirminė reakcija į socialinę žiniasklaidą 
daugelyje institucijų, korporacijų ir biurokratijų bus savo 
„kontrolės“ gynimas, kad apsaugotų esamą organizacinę 

tvarką. Technologiniai e. proveržiai nuolatos sulaukia pasi- 
priešinimo, kuris iš pradžių siekia panaudoti jų energiją se- 
noms sistemoms prižiūrėti. Si knygos dalis analizuoja di- 
džiulį socialinės žiniasklaidos poveikį galiai. 

11 skyriuje suformuluojama galios koncepcija ir ji perke- 
liama į istorinį kontekstą. Ypač atkreipiame dėmesį į tai, kaip 
per visą istoriją socialinė galia visuomet priklausė tinklams. 
Be to, nagrinėjame, kaip socialiniai tinklai naudoja tinkla- 
raštį, kad įtvirtintų galią tokiais būdais, kurie gali atremti ins- 
titucines dominavimo formas, ypač autoritarinių valstybių. 

12 skyriuje nagrinėjame žiniatinklio skatinamą galios po- 
slinkį nuo „profesionalų prie „mėgėjų“. Išsklaidydama s0- 
cialinę galią į paribius, Web 2.0 žiniasklaida sukėlė e. pro- 
veržį, kurį galime pavadinti mėgėjų kerštu. Šis galios poslin- 
kis itin gerai matomas žurnalistikoje. Tinklas atidavė galią į 
„pilietinės žurnalistikos“ atstovų rankas, kurie meta iššūkį 
apsišaukėlių žurnalistų profesionalų monopolinėms teisėms 
ir statuso apdovanojimams. 

13 skyrius nagrinėja galios poslinkį rinkoje vartotojų link. 
Kad iliustruotume Rinkos 2.0 tezę, pateikėme atvejo anali- 
zę, kaip internetinis duomenų parsisiuntimas ir iPod sugrio- 
vė Didžiojo ketverto* muzikos kartelį ir sukėlė industrijos 
verslo modelio e. proveržį. Taip pat nagrinėjame vartotojo 
kaip gamintojo pasirodymą, nes pradedantys muzikos kū- 
rėjai dabar gali pasiekti savo gerbėjus tiesiogiai per tinkla- 
raštį, nebūtina priklausyti muzikos leidybinei firmai. 

14 skyriuje aptariame, kaip galia pasislenka organizaci- 
jose nuo vertikalios hierarchijos prie horizontalių tinklų. 
Įmonės 2.0 verslo modelis yra pagrįstas decentralizuotu ben- 


* Didysis ketvertas (angl. Big Four) - taip vadinamos keturios didžiosios 
Muzikos leidybinės firmos (Universal Music Group, Sony Music Entertainment, 
Warner Music Group ir EMI). 

dradarbiavimu ir atvirumu inovacijoms. Mes teigiame, kad 
nors Web 2.0 priemonės kelia realią grėsmę organizacinei 
tvarkai, vyriausieji vadovai ignoruoja jas savo rizika. Laikas 
vadovams įprasminti madingą žodžių junginį - „verslo 
transformacija“. 

15 skyrius susitelkia ties problema, kuri svarbi mums vi- 
siems: pilietinis aktyvumas. Tokios socialinių tinklų svetai- 
nės kaip Facebook atgaivina demokratinį procesą. Kaip pa- 
matysime, politikai buvo greitesni pasinaudoti socialinių tin- 
klų svetainėmis nei įmonių vadovai. Priežastis niekam ne 
paslaptis: rinkimai negali ignoruoti socialinės galios. Tačiau 
vyriausybinės biurokratijos transformavimas pasitelkiant 
Web 2.0 priemones susiduria su tokiomis pat kliūtimis kaip 
ir korporacijų hierarchijose. Tačiau net ir tokiu atveju šiek 
tiek stiprėja e. vyriausybės iniciatyvos daryti viešąsias pa- 
slaugas efektyvesnes ir paremtas didesne atsakomybe. Vie- 
ną dieną internetas galbūt palengvins pilietinį dalyvavimą, 
kuris iš tikrųjų įprasmins žodį „demokratija“. 

Neapsirikime, socialinės žiniasklaidos galia, nepaisant or- 
ganizacinio pasipriešinimo, iš esmės keičia senuosius mode- 
lius. Web 2.0 pasaulyje gerbėjai tampa įžymybėmis, moki- 
niai - mokytojais, klientai - gamintojais, tarnautojai - bo- 
sais, gyventojai — politikais, dovydai — galiotais. 

Socialinė žiniasklaida atėjo ilgam. Ji keičia jūsų gyveni- 
mą, darbą ir pasaulį. Čia negali būti gręžiojimosi atgal. Ži- 
noma, išskyrus atgal į viduramžius. 

Benazir Bhutto nužudymas 2007 metų gruodį sukrėtė pa- 
saulį. Daugelio įsitikinimu, ištremta Pakistano lyderė įkūni- 
jo vienintelę demokratijos atkūrimo viltį nestabilioje musul- 
monų šalyje, kurią valdo generolai ir kurioje pilna islamo 
teroristų. 

Bhutto šeima, kaip Kenedy'iai Amerikoje, buvo prakeik- 
ta politinė dinastija. Benazir tėvas Zulfikaras Ali Bhutto, taip 
pat buvęs Pakistano premjeras, buvo nužudytas šalies kari- 
nio režimo. Dabar Benazir taip pat žuvo, jos kortežą su- 
sprogdino teroristo bomba. 

Nužudymo tragedija, kai ji kamuoja politines dinastijas, 
tučtuojau kelia eiliškumo klausimą. Iškart po Benazir mir- 
ties akinantys pasaulio žiniasklaidos prožektoriai nukrypo 
į žmogų, kuris buvo labiausiai tikėtinas politinis Bhutto kla- 
no įpėdinis: jos 19 metų sūnus Bilawalas Bhutto Zardari. 

Iki jo motinos nužudymo nedaugelis žinojo apie jaunąjį 
Bilawalą. Jis buvo paskutinio kurso studentas Oksfordo uni- 
versitete, kur jo motina kadaise buvo garsiosios Oksfordo są- 
jungos prezidente. Tačiau Bilawalas - neabejotinai mažiau į 

save dėmesį atkreipianti figūra senajame universitete. Priim- 
tas į Kristaus bažnyčios koledžą, neįtikimas Bhutto įpėdinis 
gyveno pasivadinęs „Bilawalu Lawalibu“ (pavardė buvo at- 
bulai parašytas jo vardas), kad būtų apsaugotas jo privatu- 
mas. Kai spauda pradėjo šniukštinėti ir klausinėti, Bilawalas 
tikrai nebuvo svarbiausia persona universiteto miestelyje. 
Niekas nesitikėjo, kad šis mažai žinomas jaunuolis staiga at- 
sidurs pasaulio dėmesio centre. Įskaitant ir patį Bilawalą. 

Tada žiniasklaidai pasisekė. Vienas sumanus Žurnalistas 
atskleidė, kad Bilawalas, kaip ir dauguma jo amžiaus pas- 
kutinio kurso studentų, turi Facebook profilį. Net dar geriau, 
jis buvo pilnas stebėtinai pikantiškų detalių apie jo asmeni- 
nius polinkius. Bilawalas, atrodo, labai smagiai leido laiką 
Oksforde tuo metu, kai jo motina drąsiai sugrįžo į Pakista- 
ną priimti bauginamo likimo iššūkio. Savo Facebook profily- 
je Bilawalas pažymėjo, kad jį domina tik „moterys“. Jis taip 
pat prisipažino, kad mėgsta valgyti pusfabrikačius, ir paskel- 
bė, kad yra didelis TV serialų Buffy vampyrų žudikas ir Vaka- 
rų sparnas gerbėjas. Buvo ir daugiau įdomybių. Bilawalo Fa- 
cebook puslapyje buvo įdėta nuotrauka, kurioje jis vilkėjo 
raudoną velnio kostiumą, jo veidas buvo nugrimuotas su 
velnio ragais ant kaktos. Nuotrauką lydėjo šėtoniškas Bila- 
walo grasinimas: „Mes pasirengę sukurti pragarą Žemėje... 
cha cha cha.“ 

Tai iš tikrųjų labai intrigavo. Tačiau iš tiesų žiniasklaida no- 
rėjo sužinoti, ar Bilawalas Bhutto Zardari yra pasirengęs pri- 
siimti savo daug iškentėjusios motinos atsakomybę. Šia te- 
ma Bhutto panaudojo savo Facebook profilį, kad paskelbtų ži- 
nutę, kuri buvo keistai dviprasmiška: „Iš prigimties aš nesu 
lyderis. Nesu politikas ar didis mąstytojas. Aš tiktai studen- 
tas. Bilawalo komentarai apie savo religiją buvo, švelniai ta- 
riant, sunkiai suprantami: jis apibūdino islamišką ekstremiz- 
mą kaip „griežtą atsidavimą tam tikrai konkrečiai VII amžiaus 

islamo teisės interpretacijai, suformuotai pranašo Mahome- 
to, ir, sakydamas „griežtas atsidavimas“, aš nesišaipau. Vyrai 
yra priversti melstis, auginti tam tikro ilgio barzdas.“ Kitas 
Bilawalo pareiškimas Facebook buvo, kad „gero elgesio mote- 
rys retai kada įeina į istoriją . 

Kaip branduolinį ginklą turinčios šalies politinės dinas- 
tijos įpėdiniui Bilawalo Facebook puslapis buvo neabejotinai 
nederantis, jei ne prieštaraujantis sveikam protui. Spauda, 
savaime suprantama, čiupo šią temą. Prancūzijos naujienų 
agentūra Agence France Presse suskubo paskelbti pompastiš- 
ką pranešimą, kuriame rašoma: „Devyniolikmetis, kurio mo- 
tina ir senelis būdami valdžioje garsėjo savo retoriniais įgū- 
džiais, pasirinko socialinio tinklo svetainę Facebook, kad pir- 
madienį paskelbtų savo didžiausią viešą pareiškimą nuo ta- 
da, kai buvo nužudyta jo motina. Savo žinutėje Facebook - 
kur pritraukė daugiau kaip 1200 „draugų - jis pripažino, 
kad „iš prigimties nėra lyderis, nepaisant to, kad, praėjus 
trims dienoms po Bhutto mirties, pats perėmė vadovavimą 
jos partijai. Britanijos Daily Telegraph, Guardian ir Daily Mail 
papasakojo šią su Facebook susijusią istoriją. Tą patį padarė 
Kanados nacionalinis dienraštis Globe and Mail ir Australi- 
jos televizijų tinklas ABC. Jungtinėse Valstijose Los Angeles 
Times pasinaudojo Facebook kaip šaltiniu skiltyje apie Bhu- 
tto likimą. Žurnalas Time irgi nušvietė šią istoriją. Tą patį pa- 
darė MTV Neus ir įtakinga demokratų internetinė svetainė 
HuffingtonPost. 

Tačiau iškilo viena didelė problema. Facebook profilis bu- 
vo netikras. Tai tik pokštas. Pagrindinės pasaulio žiniasklai- 
dos priemonės buvo apkvailintos internetinio išdaigininko.! 

Kai išaiškėjo šios apmaudžios klaidos dydis, tai buvo blo- 
ga diena žurnalistikai —- profesijai, jau kenčiančiai dėl dide- 
lės auditorijos ir skaitytojų erozijos ir kamuojamai etinių 
skandalų dėl suklastotų istorijų. Dabar dar šita istorija. Ap- 

mulkinti išdaigininko, kuris sukūrė netikrą Facebook profilį. 
Los Angeles Times pasielgė garbingai ir publikavo drovų pa- 
taisymą. Agence France Presse valdyba nusižeminusi pareiš- 
kė mea culpa ir uždraudė savo žurnalistams ieškoti informa- 
cijos Facebook, Wikipedia ir visuose kituose „virtualiuose šal- 
tiniuose' *. 

Facebook skubiai paskelbė pareiškimą, kuriame buvo sa- 
koma, jog kompanija „pašalino du Bilawalo Bhutto Zardari 
profilius, pripažintus „neautentiškais“. Facebook atstovė Cla- 
re Grayner pridūrė: „Bet kas, pažeidžiantis Facebook naudo- 
jimosi sąlygas, yra pašalinamas iš svetainės.“ 

Būtent tai, savo didžiulei nuostabai, jau buvo išsiaiškinęs 
Britanijos politikas Steve'as Webbas. Kaip daugelis išrinktų 
pareigūnų, Parlamento narys naudojo Facebook, kad susisiektų 
su vietiniais rinkimų apygardos rinkėjais. Webbas, liberalas 
demokratas, savo Facebook puslapyje priskaičiavo apie 2500 
„draugų . Jis buvo vienas iš pirmųjų Britanijos politikų, pa- 
naudojusių socialinius tinklus kaip rinkimų kampanijos prie- 
monę. Tada vieną 2007 metų gruodžio dieną - vos kelios sa- 
vaitės iki Benazir Bhutto nužudymo — Webbas pabandė pri- 
sijungti prie savo Facebook profilio. Bet šis buvo užblokuotas. 
Parlamentaras sutriko. Kai jis susisiekė su Facebook norėda- 
mas išsiaiškinti, kompanija jį informavo, kad buvo gavusi pa- 
tikimos informacijos, jog; Steve'as Webbas iš tiesų neegzistuo- 
ja. Webbas apstulbo. Jis dešimt metų pradirbo Bendruome- 
nių rūmuose, atvirai gynė internetinius socialinius tinklus, be 
to, šia tema dažnai būdavo cituojamas spaudoje. Niekas to 
nepastebėjo? 

„Jie nusprendė, kad mano profilis buvo klastotė, kad aš 
iš tikrųjų nesu Steve'as Webbas, - pasakė parlamentaras 
spaudai. - Aš iš esmės buvau kaltinamas apsimetinėjęs par- 
lamentaru. Jūs suprantate galią, kurią iš tikrųjų turi šios or- 
ganizacijos. Jei jie būtų iš tikrųjų pasiryžę, būtų galėję ma- 

ne visiškai deaktyvuoti, o tada tu tarsi nebežinai, kas esi. 
Tikram asmeniui iš tikrųjų sunku įrodyti, kad egzistuoji.“ 
Parlamentaro draugai skubiai atėjo į pagalbą jo pasimetu- 
siai tapatybei ir įkūrė analogišką Facebook grupę, pavadintą 
„Steve'as Webbas yra tikras!“ 

Pasirodo, kad Bilawalas Bhutto Zardari taip pat buvo tik- 
ras: jaunasis Bhutto iš tikrųjų turėjo Facebook profilį. Bet tai 
nebuvo tas, kurį citavo žiniasklaidos priemonės visame pa- 
saulyje. Tikrasis profilis buvo Facebook grupės, pavadintos 
Christ Church Freshers 2007, dalis. Paaiškėjo, kad tikrasis Bi- 
lawalas daugiau domėjosi jojimo sportu nei sukinėjimusi 
apie moteris, apsirijimu Big Mac sumuštiniais ir drybsojimu 
prie televizoriaus žiūrint begalinius serialo Buffy vampyrų žu- 
dikas pakartojimus. 

Gudrusis Bilawalu Bhutto Zardari prisistatęs Facebook 
apgavikas, atrodo, papokštavo nebaudžiamas. Facebook iš- 
daigininkas niekada nebuvo susektas. Bet manipuliavimas 
internete suklastotomis tapatybėmis kartais gali turėti labai 
nemalonių pasekmių. Pažiūrėkite, kas nutiko 26 metų 
marokiečiui kompiuterių inžinieriui Fouadui Mourtadai. 
2008 metų sausį jis užregistravo suklastotą Facebook profilį, 
kuriame teigė, kad yra 37 metų princas Moulay Rachidas, 
Maroko karaliaus Mohammedo VI brolis. Netrukus po ap- 
gaulingo puslapio sukūrimo Mourtada paslaptingai dingo. 
Jo šeima net neįsivaizdavo, kas jam nutiko, kol sužinojo, 
kad jis kalėjime. 2008 metų vasario 5 dieną jis buvo dvie- 
jų Maroko slaptųjų tarnybų kariškių įsodintas per jėgą į 
mašiną, jam buvo užrištos akys ir jį nuvežė į policijos po- 
skyrį. Vėliau Mourtada pasakojo, kad kalėjime buvo mu- 
šamas iki sąmonės netekimo. 

Kai šeima pagaliau vėl pamatė Mourtadą, jis buvo užda- 
rytas į Oukachos kalėjimą Kasablankoje ir laukė teismo dėl 
„piktadariškos veiklos“. Už jo padarytą nusikaltimą - tapa- 

tybės suklastojimą - Maroke baudžiama iki penkerių metų 
kalėjimo. Zinoma, jo tikrasis nusikaltimas buvo /ese majeste. 
Maldaudamas gailestingumo Mourtada — prestižinės 
Mohamedijos inžinierių mokyklos Rabate absolventas - ma- 
rokiečių policijai pasakė, kad jo Facebook profilis buvo ne- 
pavojingas pokštas. „Sukūriau šią paskyrą 2008 metų sau- 
sio 15-ąją, - teigė jis savo pareiškime. - Ji išbuvo internete 
vos kelias dienas, kol ją kažkas panaikino. Facebook yra dau- 
gybė garsenybių profilių. Niekada nemaniau, kad kurdamas 
Jo Didenybės princo Moulay Rachido I profilį aš kaip nors 
jam pakenksiu. Tiesą sakant, aš iš šios paskyros niekam ne- 
išsiunčiau jokios žinutės. Tai buvo tik pokštas, išdaiga.“ 
Mourtados advokatas Ali Ammaras siekė savo kliento pa- 
leidimo už užstatą remdamasis tuo, kad apgaulė niekam ne- 
padarė žalos. „Tai kultūrinė problema, tai pirmas kartas, kai 
marokietis internete apsimeta svarbia persona, — sakė jis. — 
Tai jau įprasta praktika Europoje ir JAV. Maroko valdžios or- 
ganai buvo neperkalbami. Prašymas paleisti už užstatą bu- 
vo atmestas. 2008 metų vasario pabaigoje Mourtada gavo tre- 
jus metus kalėjimo. O Facebook neigė suteikę Maroko valdžios 
atstovams informacijos, nuvedusios juos pas Mourtadą'. 
Kai Mourtada pradėjo atlikti bausmę Maroko kalėjime, jis 
galėjo pasiguosti faktu, kad, nors ir paradoksalu, jo tikroji ta- 
patybė susilaukė daugiau tarptautinio dėmesio nei Maroko 
princas, kuriuo jis apsimetė Facebook. Nemaloni Mourtados 
padėtis buvo aptarta CNN žinių laidoje ir aprašyta viso pa- 
saulio laikraščiuose, įskaitant New York Times. Staiga tapęs cau- 
se celebre daugelio interneto Žmogaus teisių gynėjų puslapiuo- 
se ir tinklaraščiuose, Mourtada net nusipelnė savo biografijos 
aprašymo Wikipedia. Buvo sukurta svetainė „Padėkime Fou- 
adui , kad suburtų rėmėjus jo teisinei apeliacijai. Tarptautinis 
spaudimas buvo veiksmingas. Įsitraukus tokioms grupėms 
kaip Amnesty International, Mourtada gavo karališką malonę". 

O štai Britanijoje 23 metų moteris Kerry Harvey savo 
siaubui sužinojo, kad sukčiai pavogė jos internetinius duo- 
menis - įskaitant gimimo datą ir mobiliojo telefono nume- 
rį - ir pertvarkė jos tapatybę Facebook svetainėje kaip klien- 
tams internetu besisiūlančios prostitutės. Kerry, reklamos 
skyriaus vadovė iš Glosteršyro, pirmiausia suglumo, kai jai 
pasipylė sekso ieškančių „klientų skambučiai. Tada ji suži- 
nojo, kad turi dar vieną gyvenimą Facebook, kur piktavališki 
apgavikai, pavogę jos nuotrauką iš kitos internetinės sve- 
tainės ir pridėję tikslius duomenis, tokius kaip telefono nu- 
meris, pavertė ją Facebook prostitute. 

Harvey sako, kad Facebook suktybė labai pakenkė jos savi- 
garbai. „Šitos svetainės yra per daug neapsaugotos nuo pik- 
tnaudžiavimo ir turėtų būti uždarytos arba padarytos sauges- 
nės, - pasakė ji. - Nuo tada, kai tai įvyko, aš tapau labai dro- 
vi. Negaliu tiesiog prieiti prie Žmonių ir su jais šnekėtis, nes 
mano pasitikėjimas dingo. Asmuo, kuris sukūrė [suklastotą 
profilį], yra ligonis ir turi būti užblokuotas tokiose svetainė- 
se kaip ši.“ 

Grįžkime atgal ir apsvarstykime šių painių Facebook ta- 
patybės problemų prasmę. 

Dauguma mūsų jaudinasi dėl to, kad mūsų tapatybes ga- 
li pavogti interneto programišiai, siekiantys iššluoti mūsų 
banko sąskaitas. Šis susirūpinimas yra pagrįstas. Kiberneti- 
nės apgaulės dabar yra milijardų dolerių vertės nusikalsta- 
mas verslas. Tačiau kad apgaulė pavyktų, niekas apie tai ne- 
turi Žinoti. Apgavikas slapta pasiskolina jūsų tapatybę, kad 
nusikalstamu būdu, kuris nuo pradžių vyksta nepastebimai, 
pavogtų jūsų pinigus. Tačiau tokiose socialinių tinklų sve- 
tainėse kaip Facebook jūsų tapatybė gali būti sukurta ir ištrinta. 
Maža to, visas pasaulis gali greitai apie tai sužinoti. Kiber- 
netinėje erdvėje, kaip atskleidė Bilawalas Bhutto Zardari ir 

Steve'as Webbas, jūsų virtuali asmenybė gali būti sukurta ir 
nužudyta tarsi žaidimo personažai. Ir jūs viso to negalite 
kontroliuoti. 

Viskas net dar sudėtingiau. Dabar mes kaip dramatur- 
gai galime vaidinti aktyvų vaidmenį kurdami ir klastodami 
savo pačių internetines tapatybes. Nuo internetinių sociali- 
nių tinklų svetainių proveržio apie 2005 metus milijonai 
žmonių kūrėsi daugialypes tapatybes, socialiai sąveikaudami, 
plėsdami tinklus ir kaupdami „draugus . Virtuali tikrovė su- 
teikė sąvokai „plastinė operacija“ naują prasmę. Internete 
savęs pateikimas yra atsietas nuo kūno ir neturi betarpiškų 
tiesioginio kontakto akis į akį pasekmių. Taip milijonai in- 
ternetinių socialinių tinklų vartotojų tapo savo asmenybės 
klastojimo, iškraipymo, melagingo pateikimo ir visiškos ap- 
gaulės meistrais. 

Tokiose svetainėse kaip MySpace ir Facebook bet kas gali 
pasislėpti už savo susikurtos virtualios tapatybės. Negražios 
mergaitės tampa seksualiomis mažytėmis. Drovūs vėplos — 
visuomeniškais ekstravertais. Storuliai suplonėja, nevykėliai 
tampa daug pasiekusiomis asmenybėmis, silpnavaliai - kie- 
tuoliais. Virtualioje socialinėje visatoje, kur statusas pripa- 
žįstamas pagal sukauptų „draugų skaičių, savęs pateikimas 
transformavosi į savęs klastojimo ritualą. Tai vadinama sa- 
vo geriausio kibernetinio veido iškėlimu. 

Mes tai vadiname tapatybės disagregacija. Daugialypių 
tapatybių konstravimas ir palaikymas socialinių tinklų sve- 
tainėse sparčiai tampa įprasta norma. Internetiniame pa- 
saulyje vienetinė asmenybė pavirto daugialypė asmenybe. 
Tapatybės kibernetinėje erdvėje yra daugiaaspektės, suskal- 
dytos, išgalvotos, nestabilios, sąlygiškos, netikėtos ir kartais 
apgaulingos. 

Daugialypės kibernetinės tapatybės gali turėti iškreiptą 
tamsiąją pusę. Vyrai gali apsimesti moterimis, o moterys — 

vyrais. Blogiukas gali vaizduoti gerutį, ištvirkėlis - doruolį. 
Tokiose svetainėse kaip MySpace pavojingi pedofilai gali ap- 
simetinėti vaikais, kad medžiotų nekaltas aukas. Supranta- 
ma, daugeliui tėvų šis internetinis pavojus kelia didžiulį ne- 
rimą. Kibernetinės tapatybės kūrimas taip pat gali išardyti 
santuokas. Sudėtinga išlaikyti susidomėjimą santuoka, kai 
vienas partneris leidžia kiauras naktis Facebook, ypač kai nuo 
pornografijos ir virtualios neištikimybės pagundos teskiria 
vienas pelės spustelėjimas. 2007 metais žurnalas Time paskel- 
bė: „Facebook populiaresnis nei pornografija. Daugelis suau- 
gusių, kurie naršo tokiose virtualiose svetainėse kaip Second 
Life, tiesą sakant, ieško seksualinių nuotykių.“ Facebook taip pat 
pasitelkiama norint vėl užmegzti santykius su senomis mei- 
lėmis ir atnaujinti trumpus meilės romanus. Įtarūs sutuokti- 
niai dabar yra kibernetiniai sekliai, šniukštinėjantys savo ant- 
rųjų pusių internetinius profilius. „Draugų sąrašo tikrinimas 
kartais atrodo kaip nerūpestingas paslydimas, kuris atsklei- 
džia lemtingą santuokos lūžį. Šniukštinėtojas taip pat gali per- 
sekioti iš už santuokos ribų. Svetimautojai, saugokitės: suve- 
džiotojos kaišioja nosį į jūsų Facebook profilį. 

Socialinių tinklų svetainės taip pat kaltinamos dėl to, kad 
jos buvo kaip internetiniai sukrečiančių tragedijų katalizato- 
riai. Ramaus Velso miesto Bridžendo gyventojai 2008 metų 
pradžioje patyrė siaubą, kai buvo atskleistas savižudybių pro- 
trūkis tarp vietos paauglių, kurie akivaizdžiai sudarė liguis- 
tą susitarimą Bebo svetainėje. Kai Bridžendo tragedija pasie- 
kė nacionalinę žiniasklaidą, visa Britanija buvo pritrenkta ir 
apstulbusi. Kas tai per socialinė sąveika internete, kuri pa- 
stūmėjo šiuos Velso paauglius nutraukti savo gyvenimus?* 

Šis labai paplitęs reiškinys vadinamas „Verterio efektu“ 
pagal Goethe's romaną Jaunojo Verterio kančios. Goethe's 
XVIII amžiaus sturm und drang romane melancholiškas he- 
rojus Verteris nusišauna į galvą dėl meilės be atsako mergi- 

nai vardu Lota. Kai ši knyga pirmą kartą pasirodė 1774 me- 
tais, ji sukėlė panašių nusivylimo aktų epidemiją - pirmi Ži- 
nomi „mėgdžiojamų savižudybių pavyzdžiai šiuolaikinėje 
istorijoje. Romanas Jaunojo Verterio kančios, kurį Napoleonas 
priskyrė prie didžiųjų literatūros kūrinių, keliose šalyse bu- 
vo uždraustas. Šiandien „Verterio efektas“ kamuoja MySpace 
kartą, nes paaugliai vargsta kurdami tapatybes tarp realaus 
ir virtualaus pasaulių. 

Tapatybės kūrimasis yra sudėtingas procesas. Kai kas gali 
teigti, kad iš esmės visi mes esame neperprantamos paslap- 
tys. Psichoanalitinė tradicija nuo Freudo iki Lacano postu- 
luoja, kad mūsų tapatybės iš esmės yra iliuzinės. Tačiau ma- 
žai kas prieštarauja dėl vieno esminio fakto: mūsų tapaty- 
bės yra kuriamos socialiai. Socialinis tapatybių kūrimas pa- 
remtas institucinėmis vertybėmis — šeima, bendruomene, 
bažnyčia, profesija, nacija ir taip toliau. Daugumos mūsų ta- 
patybės buvo sukurtos ir suformuotos dominuojančių ver- 
tybių, kurioms socialinę išraišką suteikė institucijos.? 

Romos imperijos laikais tapatybės kūrimas buvo papras- 
tas: buvai arba romėnas, arba barbaras. Tiesa, imperijos vi- 
duje buvo skirtumas tarp piliečių ir vergų, bet reikšmingiau- 
sia tapatybės skiriamoji savybė buvo aiški „mes ir jie“ di- 
chotomija tarp Romos gyventojų ir barbarų ordų už impe- 
rijos ribų — germanų, keltų, britų, hunų, vandalų ir vestgo- 
tų. Kai Romos imperija galiausiai V amžiuje žlugo po bar- 
barų invazijos, iš imperijos griuvėsių iškilo krikščionybė. Ka- 
talikų bažnyčios administracinė sistema buvo tiesiogiai įskie- 
pyta į senąsias romėniškas vyskupijas. Naujoji religija ati- 
tinkamai buvo pavadinta Romos katalikybe. 

Krikščioniškajame pasaulyje tapatybės nebebuvo kuria- 
mos pagal pilietybės sampratą. Tai buvo daroma pagal reli- 
ginės bendruomenės dvasines vertybes. Jei viduramžių Eu- 
ropoje būtumėte kieno nors paklausę „kas jūs esate?“, jie ne- 

būtų atsakę, kad yra prancūzai, vokiečiai, britai, ispanai ar 
italai. Tokios sąvokos net neegzistavo. Tapatybės viduram- 
žiais buvo sudėtingos ir daugiasluoksnės, sujungiančios dan- 
giškąjį ir žemiškąjį pradus. Dauguma žmonių laikė save pir- 
miausia „krikščionimis“. Būtent šiame istoriniame konteks- 
te vienuolių ordinai, tokie kaip tamplieriai, iškilo kaip ga- 
lingi socialiniai tinklai. Jaunus Prancūzijos didikus, kurie pri- 
sijungė prie tamplierių, ordinai, be abejo, viliojo įtakos ir ga- 
lios perspektyvomis. Bet svarbiausia tai, kad jie suvokdavo 
savo pačių tapatybes. XIII amžiaus krikščioniškajame pasau- 
lyje turėjo labai padrąsinamai veikti tai, kad esi gerbiamas 
ir garbinamas kaip Tikėjimo Gynėjas prietarų tamsybėje. 

Kai dabartinės nacionalinės valstybės suardė viduram- 
žių tvarką, jos savo valdžią grindė racionaliomis teisinėmis 
dominavimo formomis, pasireiškiančiomis kaip stipri, cen- 
tralizuota biurokratija. Kai dabartinės valstybės pirmą kar- 
tą iškilo XVII amžiuje, paskelbus Vestfalijos taiką 1648 me- 
tais, neegzistavo tai, ką šiandien vadiname „nacionalinėmis 
tapatybėmis“. Tapatybės buvo paremtos feodalinio lojalu- 
mo ir religinio atsidavimo sinteze. Nacionalizmas šiandie- 
nine prasme neiškilo iki pat XVIII amžiaus pabaigos, kai 
prasidėjo Didžioji Prancūzijos revoliucija. Nors modernios 
valstybės įvedė savo valdžią per centralizuotas institucijas 
ir stiprias kariuomenes, joms reikėjo kažko kito, kad su- 
kurptų socialinį vientisumą tarp iš esmės skirtingų popu- 
liacijų, kurios dažnai kalbėdavo skirtingomis kalbomis. Taip 
gimė nacionalinė tapatybė. 

Savo klasikiniame veikale Įsivaizduojamos bendruomenės 
Benedictas Andersonas pažymėjo, kad modernios nacijos 
yra iš esmės mitologinės konstrukcijos. Jos yra „įsivaizduo- 
Jamos“, nes jų nariai nepažįsta daugumos savo bendrapilie- 
čių; jie niekada vienas su kitu nesusiduria. Tačiau pasinau- 
dojant keista psichoanalitine alchemija, pavadinta naciona- 

line tapatybe, nacijos yra sudarytos pagal bendrą vaizdinį, 
sujungiantį žmones bendru lojalumo ir tikslo pajautimu. Žo- 
dis, kuris dažnai vartojamas apibūdinti šį fenomeną, yra pa- 
triotizmas. XVIII amžiuje daktaras Johnsonas puikiai atkrei- 
pė dėmesį, kad patriotizmas yra „paskutinis niekšo prie- 
globstis . Tačiau moderniose valstybėse patriotizmas turėjo 
savo funkciją. Jis garantavo socialinį susitelkimą ir įteisino 
valstybės valdžią.'? 

Valstybėms nepaprastai sekėsi kurti tapatybę. Įvairūs ri- 
tualai ir simboliai - įskaitant vėliavas, himnus ir liaudies did- 
vyrius —- buvo sukurti paskubomis ir kartais klastojant juos 
prisidengus nacijos kūrimu. Tai buvo nepaprastas laimėji- 
mas, ypač turint omeny, kad kai kurios nacijos - kaip kad 
belgai - buvo iš tikrųjų dirbtinai prasimanytos ir išliko dėl 
nacionalinių simbolių, kurie buvo arba išgalvoti, arba pasi- 
skolinti. Vis dėlto tai veiksminga. Per praėjusius du ar tris 
šimtmečius dauguma Žmonių išlaikė pirminę savivoką, su- 
sijusią su iš esmės nacionaliniu bendrumo jausmu. Pagal šią 
nacionalinę tapatybės interpretaciją yra organizuojamos 
olimpinės žaidynės. Taip pat ir Pasaulio futbolo čempiona- 
tas. Kai nusileidžiate užsienio oro uoste ir atvykstate į mui- 
tinę, jūsų paprašo parodyti pasą - dokumentą, liudijantį jū- 
sų nacionalinę tapatybę. Karas yra Žiauriausia ir tragiškiau- 
sia nacionalinio identiteto išraiška. Pagalvokite, kiek milijo- 
nų Žmonių padėjo galvas už savo šalį. XIX ir XX amžiais pa- 
triotizmas buvo tikrai reikšmingas daugelyje mūšio laukų. 

Šiandien valstybės nebesinaudoja tokio pat masto sim- 
boline galia, galinčia formuoti tapatybes ir disponuojančia 
lojalumu. Po trijų neginčijamos valdžios amžių ir nesuskai- 
čiuojamų milijonų karo aukų nacionalizmo reputacija su- 
teršta. Turint omeny tapatybės kūrimą ir socialinę mobili- 
zaciją, centralizuotų valstybių monopolijai dabar meta iš- 
šūkį konkuruojantys lojalumo jausmai. Naujas tapatybės 

formas kuria ne vertikalios institucijos, o greičiau tinklai. Ir 
daugelis šių tinklų veikia internete. Tapatumo kūrimas slen- 
kasi į virtualų pasaulį. 

Iššūkis valstybės galiai buvo mestas, galbūt kiek per dra- 
matiškai, 1996 metais, kai apsišaukėlis kibernetinis guru Joh- 
nas Perry Barlow atskrido į Davosą vienašališkai paskelbti 
Kibernetinės erdvės nepriklausomybės deklaracijos. „Pramo- 
ninio pasaulio vyriausybės, nuvargusios mėsos ir plieno mil- 
žinės, aš atėjau iš kibernetinės erdvės, naujų Proto namų. 
Ateities vardu prašau jūsų, atėjusių iš praeities, kad palik- 
tumėte mus ramybėje, - paskelbė jis. - Jūs nesate ten lau- 
kiami. Jūs neturite valdžios ten, kur mes renkamės... Mūsų 
pasaulis kitoks. Kibernetinė erdvė susideda iš sandorių, san- 
tykių ir paties mąstymo, kurie išrikiuoti mūsų komunikaci- 
jų tinkle lyg stovinti banga. Mūsų yra pasaulis, kuris yra vi- 
sur ir niekur, bet ne ten, kur gyvena kūnai. Mes kuriame 
pasaulį, į kurį gali įeiti visi be privilegijų ar prietarų dėl ra- 
sės, ekonominės galios, karinės jėgos ar kilmės. Mes kuria- 
me pasaulį, kur bet kas ir bet kur gali reikšti savo įsitikini- 
mus, kad ir kokie keisti jie būtų, be baimės, kad bus privers- 
tas nutilti ar prisitaikyti. Jūsų teisinės turto, išraiškos, tapa- 
tybės, judėjimo ir konteksto sąvokos mums netinka. Jos pa- 
grįstos materija, o čia nėra materijos.“ 

Ar tai tik pompastiškas, išpūstas, neohipiškas, kiberuto- 
pinis pamišimas? Ar mes turime pripažinti Johno Perry Bar- 
low pašaipią Nepriklausomybės deklaraciją kaip tikrą šim- 
tų milijonų MySpace, Facebook, Bebo, Orkut, Cyworld ir kitų so- 
Cialinių tinklų svetainių narių konstitucijos projektą? 

Kol turime pasus keliaudami realia erdve ir laiku, pagrįs- 
tai galima teigti, kad nacionalinės tapatybės įsitvirtino il- 
gam. Tačiau negalima abejoti, kad riba tarp realaus ir vir- 
tualaus pasaulių tapatybių tampa vis labiau miglota ir dvi- 
prasmiškesnė. 

Geras būdas suvokti šią įtampą - sugretinti socialinės ir 
asmeninės tapatybės kūrimą. Kaip jau sakyta, tradicinės te- 
orijos postuluoja, kad tapatybės yra iš esmės socialiniai kon- 
struktai. Socialinės tapatybės jungia mus į bendruomenes, 
paremtas tapatumo su kitais nariais jausmu. Kita vertus, as- 
meninės tapatybės kuriamos ne tam, kad sustiprintume sa- 
vo panašumą į kitus, o greičiau tam, kad patvirtintume sa- 
vo unikalumą.“ 

Virtuali realybė yra ideali aplinka asmeninėms tapaty- 
bėms. Unikalumo ieškojimas internetiniuose socialiniuose 
tinkluose, kaip matėme, kartais gali įkvėpti labai lakios vaiz- 
duotės savęs pateikimo formas, įskaitant klastojimą ir išsi- 
galvojimą. Virtualios tapatybės yra daugiaaspektės ir chame- 
leoniškos. Kažkam tai išsilaisvinimo ir maišto jausmas, tarsi 
vėl susijungus su XX amžiaus septintojo dešimtmečio hipių 
kultūra, kai Johnas Perry Barlow rašė tekstus grupei Grate- 
ful Dead. Nebepriklausydami nuo socialiai apibrėžtų pripa- 
žintų institucijų vertybių, jauni žmonės MySpace ir Bebo lais- 
vai gali plėtoti, nors ir narcistiškai, labai individualizuotą sa- 
vęs supratimą. 

Tačiau čia neišvengiamas perspėjimas: neaiški riba tarp 
„tikrų“ ir „netikrų“ tapatybių gali būti įtartinai apgaulinga.“ 

Socialinio tinklo svetainės Friendster likimas pateikia įdo- 
mią atvejo analizę, kuri iliustruoja šią problemišką dvipras- 
mybę. Pradėjusi veikti 2002 metais, Friendster buvo viena pir- 
mųjų Amerikos socialinių tinklų svetainių. Kaip ir kitų, vė- 
liau įkurtų svetainių, jos svarbiausia funkcija buvo palaiky- 
ti ryšius tarp žmonių - tiesą sakant, ji pradėjo savo veiklą 
kaip „pažinčių svetainė. Tačiau Friendster socialinė struktū- 
ra greitai sukėlė daugybę nenumatytų pasekmių. Pradinis 
svetainės projektas apribojo bet kurio nario „draugų ratą 
tik iki tų, kurie nutolę per keturis lygmenis (apibrėžta kaip 
draugų draugų draugų draugai). Tai buvo dar labiau suvar- 

zanti garsiųjų „šešių lygmenų ryšio versija, kuri, matyt, bū- 
dinga mums visiems. Tiesą sakant, Friendster savininkai tvar- 
kė svetainę, kad sukurtų tam tikrą socialinės sanglaudos — 
arba „glaudžių ryšių — pavidalą. 

Netikėtai dviejų lygmenų skirtumas pasirodė esąs reikš- 
mingas veiksnys, nulėmęs Friendster narių elgesį svetainė- 
je. Dauguma „frendsterių - taip buvo vadinami svetainės 
nariai — prisijungdavo prie svetainės savo tikru vardu, kad 
socialiai save patvirtintų sukaupdami maksimalų „draugų“ 
skaičių. Jų netrikdė tai, kad turi šimtus „draugų , kurie iš 
tikrųjų buvo menkai pažįstami arba visai nepažįstami. Ta- 
čiau svetainės savininkai savavališkai nustatė keturių lygme- 
nų barjerą. Reaguodami į šį apribojimą, kai kurie „frendste- 
riai pradėjo didinti savo „draugų sąrašus, pasinaudodami 
suklastotais profiliais, kad panaikintų dviejų lygmenų filtrą. 
Šie asmenybių klastotojai greitai tapo žinomi kaip „feikste- 
riai“. Šie suklastoti profiliai dažnai buvo kuriami įdedant 
daug kūrybiškumo ir išradingumo. Iš tikrųjų „feiksteriai“ ne- 
trukus tapo nepaprastai populiarūs svetainėje. Tapti „feiks- 
terio" draugu buvo „kieta“. Paradoksalu, tačiau daugumai 
Žaviausi „draugai“ buvo žmonės, kurie iš tiesų neegzistavo. 

Friendster savininkai, nepajėgdami suprasti šio paradok- 
So žavesio, reagavo susidorodami su „feiksterių epidemi- 
ja. Jie pradėjo kaip pašėlę trinti visus apgaulingus profilius. 
Idėja bausti savo klientus dar niekam neatnešė gero. Tada 
Friendster savininkai padarė kitą rimtą vadybos klaidą. Jie 
pašalino įtariamų „feiksterių profilius, kurie, kaip pasirodė, 
Iš tikrųjų buvo realūs nariai ir nieko neklastojo.!? Autentiški 
„frendsteriai“ — tokie kaip Britanijos parlamentaras Stevenas 
Webbas - pabudę sužinojo, kad jų internetinės tapatybės yra 
Ištrintos. Taukšt, ir jūsų nebėra. 

Tas neapgalvotas kišimasis į ne savo reikalus sukėlė pra- 
Žžūtingas pasekmes Friendster. Šnipinėjimas ir diktatoriškas 

reguliavimas sukėlė masinį pasitraukimą iš svetainės. Ne- 
patenkinti nemoderniais svetainės savininkais, daugelis pir- 
mųjų Friendster narių išsiregistravo. Jungtinėse Valstijose 
Friendster niekada visiškai neatsigavo po masinio vartotojų 
išėjimo. Amerikoje šią svetainę greitai aplenkė MySpace, kuri 
įžvalgiai pasiūlė vartotojui parankią svetainės Friendster al- 
ternatyvą. Jei Friendster savininkai būtų parodę daugiau 
lankstumo ir atvirumo netikėtai svetainėje pasirodžiusioms 
daugialypėms tapatybėms, šiandien tai būtų buvusi popu- 
liariausia socialinio tinklo svetainė pasaulyje. Tačiau, masiš- 
kai išėjus nepatenkintiems amerikiečiams nariams, Friendster 
buvo priversta susitelkti į savo narius Azijoje. 

Pamoka? Virtualioje realybėje tikrų ir išgalvotų tapatybių 
sambūvis buvo instinktyviai integruotas į internetinę sociali- 
nę sąveiką. Žmonės aktyviai nori kurti ir valdyti daugialypes 
tapatybes virtualiame pasaulyje. Bet kokios pastangos drausti 
ar kištis į tai atstums ir sukels masinius pasitraukimus. 

Taigi naujas posūkis sprendžiant internetinės tapatybės 
galvosūkį. Žmonės iš tikrųjų vagia virtualias tapatybes, kad 
pasirodytų patrauklesni. Tai vadinama „iškirpk ir įdėk asme- 
nybės vagyste. 

Viena tokios vagystės auka tapo Niujorke gyvenantis hu- 
moristas Hughas Gallagheris, kuris aptiko daugiau kaip 50 
internetinių profilių, naudojančių ištraukas iš jo garsios esė 
apie stojimą į koledžą, publikuotos žurnale Harper s. Gallag- 
herio esė parašyta kaip virtinė juokingų sąmojų, tarp kurių 
yra ir tokie savęs apibūdinimai kaip: „Esu dinamiška asme- 
nybė, dažnai laipioju sienomis ir trupinu ledus... Rašau ap- 
dovanojimus laiminčias operas... Vilioju moteris jausmingai, 
dieviškai grodamas savo trombonu... „Šokoladinį pyragaiti 
per trisdešimt minučių pagaminu per dvidešimt... Aš tin- 
kavimo ekspertas, meilės veteranas ir Peru ieškomas nusi- 
kaltėlis.: Savo nuostabai, Gallagheris išsiaiškino, kad kiti vy- 

rai, neabejotinai mažiau apdovanoti tokiu natūraliu žavesiu, 
begėdiškai pasisavindavo šiuos žodžius ir apgavikiškai nau- 
dodavo juos saviems internetiniams poravimosi ritualams. 
Vienas iš šių kibernetinių tapatybių vagių buvo Jimas Ca- 
rey, 38 metų vaistininkas iš Vašingtono valstijos. Carey, ci- 
niškai manydamas, jog tikslas pateisina priemones, prisipa- 
žino Wall Street Journal, kad jis pavogė Gallagherio tapaty- 
bę, nes norėjo, jog moterys manytų, kad jis yra juokingas, 
bet pernelyg tingėjo pats ką nors sukurti. Kitas „iškirpk ir 
įdėk asmenybės vagis prisipažino, kad, pasinaudodamas at- 
sitiktinai iš interneto prisivogtomis frazėmis, tokiomis kaip: 
„Jūs netrukus sužinosite, kad aš esu pašėlęs individualistas", 
per pasimatymus sugundė 20 moterų.“ 

„Iškirpk ir įdėk" asmenybės vagystė gali atrodyti atstu- 
mianti, bet šis reiškinys plinta. MySpace paieška 2008 metų 
pradžioje atskleidė daugiau kaip 700 nesenų komentarų, 
kaltinančių kitus narius jų internetinių asmenybių apvogi- 
mu - pseudoportretų, mėgstamiausių dainų, sąmojingų re- 
plikų, fono dizaino, net ištiso profilio. Tarp moterų mėgs- 
tamiausia „iškirpk ir įdėk“ eilutė yra: „Jei mėgsti virtinukus 
su grybais, romantiškas naktis prie laužo ir pavasarines sto- 
vyklavimo išvykas, prašau atsakyti! Populiari frazė nuobo- 
diems vyrams, ieškantiems steroidų injekcijos savo nykioms 
internetinėms asmenybėms, yra: „Užtikrinu, kad lygiai per 
10 minučių galiu pakeisti tepalus jūsų automobiliui.“ Kai 
Engage.com apklausė daugiau kaip 400 internetinių pasima- 
tymų ieškotojų, 9 proc. prisipažino, kad kopijavo iš kieno 
nors profilio. Didžiajame internetinio poravimosi ritualų 
žaidime žmonės jaučia tokį didelį konkurencinį spaudimą 
išsiskirti iš minios, kad jie padarys bet ką — įskaitant ir ta- 
patybės vagystę - kad „parsiduotų kaip patrauklus kan- 
didatas. Nesąžiningiems žmonėms geriausio savo kiberne- 
tinio veido parodymas reiškia kieno nors kito veido panau- 
dojimą. Tai suteikia naują reikšmę „dviveidžio“ sąvokai. 

Nuostabą kelia tai, koks įprastas tapo oportunistinis in- 
ternetinis elgesys. Internetinių pasimatymų mulkiams vadovas, 
nors ir nekurstydamas skaitytojų vogti iš svetimų profilių, 
vis dėlto pataria jiems per daug nesijaudinti dėl kopijavi- 
mo. „Iškirpk ir įdėk" asmenybių žaidimas netgi tapo verslų. 
Svetainėje TheProfileCoach.com galite nusipirkti daugybę „pa- 
tikrintų profilių vos už keturis dolerius. O štai Yahoo pažin- 
čių skelbimų skyrelis bent truputį pretenduoja į etišką sąži- 
ningumą. Ten prie jo šablonų pridedama išlyga: „Nekopi- 
juokite šių profilių tiksliai. Atkreipkite dėmesį į paskutinį 
šio įspėjimo Žodį. 

Svetainė FriendFlood už mokestį paskelbs jūsų profilyje Ži- 
nutes nuo patrauklių „draugų , kad sukurtų įspūdį, jog jūs, 
kaip ir jūsų draugai, esate patrauklus ir žavus. Netikėtai pa- 
sirodė dar viena paslauga su prekės ženklu FakeYourSpace, 
kuris turi bent jau tokią dorybę, kad begėdiškai atvirai kal- 
ba apie siūlomą paslaugą. Jokios apgaulingos reklamos. Ža- 
dėdama „kibernetinius nevykėlius paversti socialiniais mag- 
netais , FakeYourSpace siūlo užpildyti jūsų puslapį iš kojų ver- 
čiančia seksualių, puikiai atrodančių draugų kolekcija. Tačiau 
svetainė susidūrė su teisinėmis problemomis 2007 metų pra- 
džioje, kai imta skųstis, kad jie be leidimo naudoja mados 
modelių nuotraukas iš iStockPhoto.com. Ši svetainė pareika- 
lavo liautis tai darius." Ir kibernetiniams nevykėliams, ku- 
rie prisigrobė profilių, vis labiau priekaištaujama piktomis 
žinutėmis, tokiomis kaip šis pasipiktinusios tapatybių vagies 
aukos skundas: „Bičiuli, tu nukopijavai visą mano įrašą My- 
Space. 34 metų moteris iš Naujojo Džersio savo profilyje 
Plentyoffish.com svetainėje pratrūko šitaip: „Merginai, kuri 
nukopijavo mano profilį ir tai neigia... Tu esi šūdas! 

Realiame pasaulyje netikra asmenybė nėra naujas reiš- 
kinys. Tiesą sakant, tam tikrais savo gyvenimo momentais 
mes visi prasikalstame klastodami tapatybę, nors ir nepik- 

ravališkai. Žiūrint formaliai, persirengėlių vakarėlių ir mas- 
karadų tradicija yra susijusi su tuo pačiu troškimu pateikti 
save socialiai užsimaskavus. Tačiau kaukių baliai - prašmat- 
nūs ritualai, o Facebook ir MySpace profiliai - spontaniškos ir 
nuolat atnaujinamos socialinės sąveikos formos. Internetinės 
tapatybės klastojimas yra kasdienis įprotis, ne kartą metuose 
vykstantis socialinis įvykis. 

Realiame pasaulyje socialinius vaidmenis varžo patvarus 
institucinių normų ir vertybių supratimas. Mes privalome 
žinoti savo „replikas . Kita vertus, virtualiame MySpace ir Fa- 
cebook pasaulyje vaidmenų atlikimas yra mažiau varžomas 
socialinių elgesio normų. Tvarkydamasi pagal savo pačios 
tinklo etiketą, internetinė socialinė sąveika nesiskaito su tra- 
dicinėmis normomis. Svetainėje Facebook galite pridėti nuo- 
trauką, daryti atnaujinimus ir dalytis paslaptimis su šimtais 
„draugų , kuriuos vos tepažįstate; tačiau jūs niekada net ne- 
pagalvotumėte taip pat elgtis su vos pažįstamais žmonėmis 
realiame pasaulyje. 

Kitas skirtumas susijęs su kontrole. Realiame pasaulyje 
mes mažiau kontroliuojame savo pačių tapatybes, nes, kaip 
pažymima, jos yra kuriamos socialiai. Socialinės normos 
mums sako, kokie privalome būti. Kita vertus, asmeninis ta- 
patybių klastojimas kibernetinėje erdvėje leidžia labiau kon- 
troliuoti tai, kuo norime būti ir kaip save pateikiame. Kiber- 
sociologai savojo „aš“ klastojimą socialinėse svetainėse api- 
būdina kaip „savęs sukūrimą“. Kaip savo asmeninių tapa- 
tybių autoriai, mes kontroliuojame virtualiame pasaulyje 
klastojamos ir rodomos kibernetinės asmenybės kūrimą. 
MySpace ir Facebook svetainėse žmonės išgalvoja, kas jie yra, 
gal ir daugialypių „aš“ pavidalu, atidžiai stebėdami, kokį 
Ispūdį jie nori sukurti. Realiame pasaulyje „aš“ pristatomas; 
Virtualiame pasaulyje jis išrandamas.!* 

Pirmasis netikrų tapatybių kūrimą teorizavo Ervingas 
Goffmanas savo 1959 metų klasikinėje mikrosociologinėje 
studijoje Savęs pateikimas kasdieniame gyvenime“'. Goffmanas 
nagrinėjo „simbolinę sąveiką tarp žmonių kasdienėje ap- 
linkoje. Plėtodamas žmonių sąveikos „vaidmenų“ teorijas, 
autorius padarė išvadą, kad daugumai žmonių savojo „aš“ 
pateikimas yra panašus į dramos „spektaklį“, kurio funkci- 
ja vis-ū-vis prieš kitus yra ritualizuota „įspūdžio valdymo“ 
forma. Vėlesnėje esė Veido darbas - kurios angliškas pavadi- 
nimas skamba stebėtinai panašiai į Facebook - Goffmanas de- 
taliau išdėstė savo teoriją, įvesdamas „stigmos“ ir „prestižo“ 
sąvokas. „Kaip socialiniai aktoriai, - teigė jis, - mes siekia- 
me sukurti įspūdį, kuris gerai atspindi mus pačius. Svarbiau- 
si savojo „aš“ pateikimo tikslai yra stigmos išvengimas ir pres- 
tižo pakėlimas.“ 

Žinoma, Goffmanas visa tai rašė daug anksčiau nei pa- 
sirodė internetas, bet jo teorijose slypi daug patrauklių įžval- 
gų. Kibernetinėje erdvėje, kaip pamatysime tolesniuose sky- 
riuose, stigmos išvengimas ir prestižo pakėlimas yra svar- 
biausi internetinės socialinės sąveikos motyvatoriai. Tačiau 
kibernetinėje erdvėje apdovanojimai susilaukus šlovės ir 
bausmės už gėdą kartais yra paskirstomi netikėtai. Interne- 
tinės personalinės tapatybės yra kuriamos ir pristatomos 
kaip socialinis performansas. Kibernetinėje erdvėje senas po- 
sakis „pažink save“ tampa „parodyk save ''. 

Apibendrinant internetiniai socialiniai tinklai yra virtua- 
lus podiumas. Įspūdžio valdymas apima nuolat besikeičian- 
čias tapatybes, visai kaip manekenėms keičiant drabužius. 
Išskyrus tai, kad virtualiame pasaulyje tapatybės kūrimo ir 
savęs demonstravimo rituale niekada nenusileidžia uždan- 
ga. Populiarumo varžybos - tai kilnojamoji šventė, kur visi 
„draugai yra laukiami. Ir kai ateina laikas balsuoti už „ge- 
riausią draugą , visi mūsų „aš“ neabejotinai laimi. 

Dauguma mūsų kažkuriuo gyvenimo momentu savęs pa- 
klausia: „Kiek aš turiu tikrų draugų? Tai klausimas, kurio ne- 
galima iškelti be tam tikro nerimo. Jis pareikalauja iš mūsų 
drąsiai pažvelgti į seniai apleistą egzistencinį veidrodį ir są- 
žiningai paklausti savęs, kiek būtybių šiame pasaulyje tikrai 
galime pavadinti draugais - žmonėmis, iš kurių galėtume ti- 
kėtis nuoširdaus palaikymo ir paguodos, kurie rems mus ir 
gerais, ir blogais laikais, ar mums seksis, ar nesiseks, ar mes 
priklausysime įtakingųjų ratui, ar būsime atstumtieji. 

Tai nemalonus klausimas, nes jis sukelia didelį nerimą — 
negerą nuojautą, kad iš tiesų mūsų tikrų draugų skaičius yra 
beviltiškai mažesnis nei norėtume manyti. 

Daugiau jokio nerimo. Internetiniai socialiniai tinklai iš- 
gelbėjo mus nuo šios savikritiškos analizės, baimę keliančios 
savikvotos. Dabar galima turėti tuzinus, šimtus, net tūkstan- 
čius „draugų“ tokiose socialinių tinklų svetainėse kaip My- 
Space, Facebook, Bebo, Orkut ir kitose. Tiesiog spragtelėdami 
galime „pridėti naujų draugų, prisijungti prie draugų ir su- 
daryti savo „geriausių draugų“ sąrašą. 

Iš tikrųjų daugelis socialinių tinklų svetainių labiausiai 
žavi draugų kaupimu. Nenuostabu, kad viena iš pirmųjų to- 
kių svetainių, įgijusių didelį populiarumą, vadinosi Frieng- 
ster. Virtualioje narcistiškoje kultūroje mūsų „draugų“ tinklo 
sudėtis tampa mūsų pagrindiniu tapatybės ženklu. Tai so- 
cialinis barometras, kuris pagrindžia savigarbą, suteikia sta- 
tusą ir įvertina socialinį kapitalą. Tai leidžia mums - jei mes 
turime daugybę draugų - įsilieti į kibernetinį pasaulį su di- 
desniu pasitikėjimu. 

Internetinių draugysčių kritikams socialinių tinklų sve- 
tainės tapo virtualiomis vidurinėmis mokyklomis, kurios at- 
kuria siutinančią, kartais net pavojingą psichopolitiką, kuri 
egzistuoja realiame pasaulyje. Daugelyje svetainių socialiai 
ambicingi žmonės didžiuojasi savo dideliu „draugų tinklu, 
taip pranešdami apie savo pranašesnius socialinius įgūdžius. 
Internetinis „draugų rinkimo ir demonstravimo ritualas ta- 
po plačiai paplitusia - kai kurie pasakytų iškreipta — obsesi- 
ja, kuri dominuoja milijonų jaunų Žmonių gyvenime visa- 
me pasaulyje. 

Žodis draugas net tapo veiksmažodžiu. Žmonės pralei- 
džia begalę valandų draugindamiesi“ socialinėse svetainėse 
vykstančiose paklaikusiose, konkurencingose lenktynėse, 
kad įgytų, išlaikytų ir padidintų tai, ką jie laiko socialiniu 
kapitalu. Konkurencinis drauginimasis tapo nemalonaus ly- 
ginimosi internetine išraiška. Milijonai žmonių prisijungia 
prie interneto ir pavydžiai tikrina kitų profilius, kad pama- 
tytų, kiek „draugų jie sukaupė. Senais laikais vyrai, turin- 
tys statusą, pavydžiai kaip „trofėjų“ siekdavo merginų. Šian- 
dien socialinių tinklų svetainėse geidžiamas laimikis yra 
„trofėjinis“ draugas. Nebereikia jokio sekso.! Daugelis pri- 
sikuria visiškai netikrų „draugų ir prideda juos prie savo 


* Angl. friending. 

asmeninio puslapio, kad sudarytų populiarumo iliuziją. Šis 
triukas angliškai vadinamas fakebooking, suklastota registra- 
cija. Interneto pasaulyje, jei negalite susirasti tikrų draugų, 
jūs visada galite jų susikurti. 

Internetinių „draugų“ e. proveržis suglumino teismus, 
kurie akivaizdžiai yra susipainioję dėl virtualaus ir realaus 
pasaulių socialinės sąveikos atskyrimo. 2008 metų kovą 34 
metų britas tapo pirmu žmogumi Jungtinėje Karalystėje, ap- 
kaltintu priekabiavimu socialinio tinklo svetainėje. Buvusi 
Michaelo Hursto mergina Sophie Sladden apkaltino jį prie- 
kabiavimu siekiant kontakto su ja Facebook svetainėje. Gin- 
damasis Hurstas Birmingamo teisėjams sakė, kad jis papras- 
čiausiai „nusiuntė jai elektroninę Žinutę, prašydamas drau- 
gauti . Teisėjas sutiko su Hurstu ir atmetė ieškinį, nuspręs- 
damas, kad jo kontaktas su buvusia mergina buvo nepavo- 
jingas, nes Facebook „draugai“ negali būti apibrėžti kaip 
„draugystė tradicine prasme“. Bet Dillonui Osbornui ne taip 
gerai baigėsi, kai jis stojo prieš kitą Britanijos teismą. Jis bu- 
vo nuteistas savaitei kalėjimo už tai, kad nusiuntė Facebook 
„draugo“ pasiūlymą savo buvusiai Žmonai, nepaisydamas 
teismo draudimo su ja bendrauti. 

Daug kitų santuokinio „persekiojimo“ atvejų nesibaigia 
areštais, baudžiamosiomis bylomis ir kvietimais į teismą. To 
priežastis paprasta: vyrai ir žmonos yra savo sutuoktinių ki- 
bernetiniai persekiotojai, kai jie dar vedę ir gyvena kartų; 
paprastai tai daroma norint įsitikinti įtariamu svetimavimu. 
Sutuoktinio Facebook puslapio šniukštinėjimas, patikrinant 
„draugų sąrašą, yra auganti tendencija su nerimą kelian- 
čiomis pasekmėmis. Kaip ir realiame pasaulyje, kai sutuok- 
tinis apibūdina ką nors kaip „tik draugas/draugė , tai daž- 
nai reiškia daug daugiau. Internetinis Urban Dictionary žo- 
dynas netgi pateikia sąvokos „Facebook persekiotojas'? api- 
brėžimą. Kartais internetinis sutuoktinių šnipinėjimas gali 

tapti smurto priežastimi, o tai pasibaigia teismais. 2008 me- 
tų gegužę vienas britas buvo nuteistas tris mėnesius lygti- 
nai už tai, kad užpuolė ir sulaužė žandikaulį savo žmonos 
meilužiui, buvusiam jos vaikinui, su kuriuo ji atnaujino san- 
tykius Facebook. Kai 39 metų Stepheno Henshaw Žmona 
Tammy pasakė savo vyrui, kad ji palieka jį, šis žmonos Fa- 
cebook puslapyje sužinojo apie jos meilės romaną su jaunuo- 
liu Jaku Hamonu. Ji netgi vyko į Normandijos salas roman- 
tiškų pasimatymų. Facebook svetainėje apgaudinėtas Hens- 
haw iš Mančesterio nuskrido į Normandijos salas, kad su- 
sektų Hamoną. Vėliau Henshaw buvo pripažintas kaltu dėl 
neteisėto ir tyčinio sužalojimo, bet buvo atleistas nuo kalė- 
jimo bausmės. O štai Jorkšyre buvo rastas nužudytos mo- 
ters kūnas jos pačios sodo daržinėje; tai nutiko po to, kai ji 
Facebook puslapyje atskleidė, kad palieka savo vyrą - inži- 
nierių elektriką Gary. Kai buvo aptiktas sudaužytas Tracey 
Grinhaff kūnas, netrukus policija netoliese surado ir Gary 
kūną su paties pasidarytais galvos sužalojimais. Ši sukrečian- 
ti žmogžudystė ir savižudybė įvyko dėl vieno trumpo saki- 
nio Tracey Grinhaff Facebook puslapyje: „Šiuo metu skiriuo- 
si su savo vyru.“ Priblokšti kaimynai sakė, kad Grinhaffai 
atrodė kaip „puiki šeimynėlė“ 2 

Geresniu atveju internetinė „draugystė“ gali būti kupi- 
na tokio pat smulkaus veidmainiavimo, su kuriuo daugelis 
susiduria realiame pasaulyje. Pažiūrėkite, kas nutiko Jero- 
me'ui Kervieliui, 31 metų aferistui iš Paryžiaus, kuris pra- 
rado 7 milijardus stambaus Prancūzijos banko dolerių per, 
kaip tvirtinama, apgaulingus sandorius. Dieną prieš Kervie- 
lio suėmimą dėl didžiausio istorijoje bankininkystės skan- 
dalo jis savo Facebook profilyje priskaičiavo dešimt draugų, 
dauguma kurių buvo jo kolegos banke. Tačiau kai tik žinios 
apie jo areštą pasiekė žiniasklaidą, Kervielį paliko visi jo Fa- 
cebook „draugai“ — išskyrus vieną. Viena drąsi būtybė, kuri 

nepaliko jo bėdoje, turėjo iš tikrųjų būti tikras draugas - ar- 
ba galbūt buvo išvykęs atostogauti. Likimo ironija: Kervie- 
lis (kuris keistai panašus į kino žvaigždę Tomą Cruise'ą) stai- 
ga pasijuto esąs apsuptas tūkstančių „draugų visame pa- 
saulyje, sukūrusių „Jerome'o Kervielio gerbėjų klubo“ pus- 
lapį Facebook svetainėje. Dėl maišto, kibernetinėje erdvėje 
pripažintų vertybių ignoravimo Prancūzijos sukčius pavir- 
to pasaulio Robinu Hudu. Galbūt Kervielis prarado savo 
„geriausius draugus Facebook, bet jis užmezgė „draugystę“ 
su tūkstančiais žmonių, kurių net nepažinojo.* 

Virtualus „draugų susiradimo ir palikimo ritualas iškė- 
lė aktualų internetinio etiketo klausimą. Kaip turėtumėte re- 
aguoti į prašymą būti kažkieno „draugu“, jei atvirai bjauri- 
tės tuo asmeniu? Arba kaip sutvarkyti netaktišką „išsidrau- 
ginimo“ su kuo nors reikalą? Saulas Hansellas aprašė šį 
skausmingą patyrimą New York Times išspausdintoje istori- 
joje, pavadintoje „Jis nenorėjo būti tokiu draugu . Kažkoks 
Bobas Masonas, Naujosios Anglijos vaizdo technikos kom- 
panijos vyriausiasis technologas, pakvietė Hansellą tapti in- 
ternetiniu „draugu“, tačiau vėliau Masono ketinimai pasikei- 
tė. Jis parašė Hansellui: „Tikiuosi, neimsi to į galvą, bet aš 
šiuo metu perkėlinėju darbo kolegas ir partnerius iš Facebo- 
ok į LinkedIn. Dėl profesinių interesų nusprendžiau Facebook 
pasilikti tik asmeninio lygmens santykius. Todėl ketinu pa- 
šalinti tave kaip Facebook draugą, bet džiaugčiausi galimybe 
vėl susisiekti Linkedln svetainėje.“ Oi, kaip skaudu. 

Iš esmės Masonas pasakė Hansellui, kad jis iš tikrųjų ne- 
buvo „draugas“ - jis buvo paprasčiausiai reikalingas kontak- 
tas. Hansellas nepaprastai ramiai sureagavo į šį socialinį pa- 
žeminimą. „Niekam nepatinka būti kieno nors atstumtam 
dėl bet kokių priežasčių, - rašė jis, —- bet aš negaliu pasa- 
kyti, kad buvau atstumtas kažkieno, ką laikiau savo geriau- 
siu bičiuliu.“* 

Britanijoje elitui skirtų knygų leidykla Debrett's pabandė 
išspręsti šias tinklo etiketo dilemas dėl prakilnesnių jausmų. 
Debrett's, kuri leidžia genealoginį Britanijos aristokratijos va- 
dovą nuo 1769 metų ir yra laikoma autoritetu etiketo klau- 
simais, į interneto erą įžengė 2008 metais, išleisdama gero 
elgesio socialinių tinklų svetainėse vadovą. Debrett's vado- 
vas — išlaikydamas Debrett's vadovo pasilinksminimams ir Deb- 
rett's etiketo ir šiuolaikinių manierų tradiciją — pateikia inter- 
netines „socialaus elgesio socialiniuose tinkluose“ taisykles. 

Jo Bryantas, Debrett's konsultantas etiketo klausimais, sa- 
kė, kad naujausio vadovo tikslas yra padėti internetinių so- 
cialinių tinklų vartotojams suprasti, ką daryti nepatogiose 
situacijose, įskaitant „bakstelėjimus“ ir pakvietimą tapti kie- 
no nors „draugu“. Nenuostabu, kad Debrett's patarimai — 
paremti noru išlaikyti senus draugus ir išvengti nepagei- 
daujamų naujų - yra atsargūs, konservatyvūs ir skrupulingi 
dėl tinkamos formos. „Gali atrodyti keista, kai kažkas, ką 
jūs nebūtinai pažįstate, prašo jūsų tapti jo draugu, - sako 
Bryantas. - Kaip jūs elgiatės? Jūs automatiškai jaučiatės tarsi 
turėtumėte atsakyti „taip“, bet tai gali atrodyti šiek tiek ne- 
normalu, nes jūs iš tikrųjų tų žmonių nepažįstate. Sociali- 
nių tinklų mada iškėlė naujus reikalavimus tradiciniam eti- 
ketui. Mano patarimas toks: elkitės atsargiai ir visada nau- 
dokite savo įprastas geras manieras, kai esate internete, el- 
kitės su kitais maloniai ir pagarbiai. Socialiniai tinklai turi 
papildyti ir pagerinti jūsų esamą socialinį gyvenimą, o ne 
jį apsunkinti.'* 

Debrett s rekomendacijos tam tikroms socialinėms gru- 
pėms galėtų būti naudingos. Bet reikalas tas, kad milijonai 
paauglių, kovojančių su audringomis jaunystės emocijomis, 
turbūt mažiausiai galvoja apie gero elgesio subtilybės, kai 
„drauginasi internete. Vaikų, kurių tapatybės nesusiforma- 
vusios — ir dėl to trapios, emocinės reakcijos į internetinę 

socialinę sąveiką ne visada yra tokios stojiškos ir ramios. Jau- 
nuoliams desperatiškai reikia pritarimo ir jie nori susirasti 
draugų. Lengva įsivaizduoti, kokią savigarbos traumą pati- 
ria paauglys — ar bet kas kitas - kuris tikrindamas vieno iš 
savo „geriausių draugų“ profilį atranda, kad į pagarbos pa- 
reiškimą nebuvo atsakyta tuo pačiu./ Tokios traumos gali tu- 
rėti tragiškų pasekmių. Kai kuriuos emociškai pažeidžiamus 
paauglius internetinis atstūmimas ir patyčios net atvedė prie 
savižudybės. 

Nerimą keliantis iškreiptas atvejis, kuris buvo plačiai nu- 
šviestas Žiniasklaidoje, kai graži 13 metų amerikietė mer- 
gaitė Megan Meier iš Misūrio nusižudė 2006 metų spalį po 
to, kai MySpace svetainėje emociškai prisirišo prie Žavaus 
16 metų berniuko. Kaip paminėjo New Yorker žurnalas sa- 
vo Žurnalistiniame problemiškos Megan savižudybės apra- 
šyme, ji buvo tokia pat kaip ir milijonai trapių paauglių, ku- 
rie pasuko į MySpace, Facebook ir kitas panašias svetaines ieš- 
kodami savęs. „Kaip daugelis paauglių, Megan ir jos ben- 
draamžiai įsitraukė į internetinį socialinį gyvenimą, kuris 
buvo gyvesnis ir galbūt svarbesnis jų statuso ir pripažini- 
mo pojūčiui, nei tas, kurį jie gyveno realybėje, - pažymėjo 
New Yorker. - MySpace ir kitose socialinių tinklų svetainėse, 
tokiose kaip Friendster ir Facebook, asmuo gali parodyti di- 
desnę, labiau pasitikinčią asmenybę, drąsiai kolekcionuoti 
ir demonstruoti mėgstamą muziką, knygas, citatas, pomė- 
gius ir nepasitenkinimus. Jis arba ji, galėdami dėtis skirtin- 
gomis asmenybėmis, išsilaisvina nuo tam tikrų vidurinės 
mokyklos mokinio patiriamų nedidelių pažeminimų - vis- 
kas, ko reikia, kad taptum Ludacrio* gerbėju, tai porą kar- 
tų paspausti klavišą. Bet nestabilioje interneto aplinkoje ta- 
patybių prisimatavimas yra rizikingesnis eksperimentas nei 


* Ludacris - JAV aktorius ir reperis. 

mamos kosmetinės nusiaubimas. Rietenos dėl smulkmenų, 
kurios realiame gyvenime tęstųsi dienų dienas, gali per ke. 
letą sekundžių peraugti į visuotinį karą. Ginčai taip pat ga- 
li tapti skausmingai vieši. 8 

Megan, dar neturėdama keturiolikos, teisiškai buvo per 
jauna, kad turėtų MySpace paskyrą. Bet jos tėvai padarė lem- 
tingą klaidą leisdami jai prisijungti prie MySpace, kuri ne- 
reikalauja iš naujų narių tapatybės autentiškumo patvirtini- 
mo. Tos pačios taisyklės — ar jų spragos — galiojo žaviam pa- 
augliui vardu Joshas. Po to, kai jis susisiekė su Megan jos 
MySpace puslapyje, porelė iškart pradėjo internetinį flirtą, 
kuris greitai pasidarė rimtas. Megan akimirksniu buvo pa- 
kerėta žavios Josho nuotraukos, kurioje buvo matyti paaug- 
lys gražuolis mėlynomis akimis, taisyklingais veido bruožais 
ir rudais garbanotais plaukais. Joshas pakerėjo jautrią paaug- 
lę savo aprašyme parašydamas, kad jo ūgis šešios pėdos ir 
trys coliai, atskleisdamas, kad tarp jį „jaudinančių dalykų 
yra auskaras liežuvyje ir kad jam patinka, kai jam krimsteli 
į ausį. Megan maldavo tėvų leisti pridėti Joshą prie savo 
„draugų . Jie leido, ir tai buvo antra lemtinga klaida. 

Kai tik Megan pametė galvą dėl Josho, jis pradėjo su ja 
piktai elgtis. Jis ėmė įžeidinėti ją vadindamas „storule“ ir 
„kekše“. Jis taip pat nusiuntė jai žinutę, kur buvo parašyta: 
„Tu esi šūdinas žmogus, pasaulis be tavęs būtų geresnis. Po 
penkiolikos minučių Megan pasikorė diržu savo miegamo- 
jo drabužinėje. 

Vėliau buvo išsiaiškinta, kad Joshas neegzistuoja. Jo nuo- 
trauka buvo pavogta ir įdėta į suklastotą MySpace profilį. 
Viskas apie jį buvo išgalvota. Nebuvo jokio Josho. Jis buvo 
netikra asmenybė, specialiai išgalvota 47 metų Lori Drew, 
vienos iš buvusių Megan bendraklasių motinos. Drew šei- 
ma gyveno vos už keturių namų nuo Megan šeimos, prie- 
miestyje, Šv. Luiso gatvėje. Drew, kuri dalyvavo Megan lai- 

dotuvėse prieš ją išaiškinant, prisipažino policijai, kad ji ne- 
davė ramybės mergaitei keršydama už tai, kad Megan nu- 
traukė draugystę su jos dukra - ne internete, bet realiame 
pasaulyje. 

Lori Drew, viešai parodyta kaip piktas, lendantis į kitų 
reikalus Žmogus, pagarsėjo po Wikipedia straipsnio apie Me- 
gan savižudybę — bet iš pradžių jai nebuvo pateikti jokie 
baudžiamieji kaltinimai.? Paskui, 2008 metų gegužę, praėjus 
devyniolikai mėnesių po Megan savižudybės, Drew buvo 
pareikštas vienas kaltinamojo akto punktas dėl sąmokslo ir 
trys punktai dėl prisijungimo prie apsaugoto kompiuterio 
be prieigos teisės, kad prieitų prie informacijos, panaudo- 
tos sukelti emocinį sukrėtimą. Tragiškos internetinio mani- 
puliavimo tapatybėmis pasekmės pasiekė Vidurio Ameriką. 

„Internetas yra atskiras pasaulis, žmonės turi Žinoti, kaip 
toli jie gali nueiti prieš privalėdami sustoti, - pasakė FTB 
agentas Salvadoras Hernandezas, kai buvo paskelbtas kal- 
tinamasis aktas Lori Drew. - Jie pasinaudojo jaunos mergai- 
tės silpnumu. Ar kaltinamoji galėjo numatyti rezultatus ar 
ne, ji yra atsakinga už savo veiksmus.“ !* 

Kai kaltinimai buvo pateikti, Megan mama Tina Meier 
nacionalinės televizijos laidoje „Labas rytas, Amerika“ pa- 
sakė, kad ji nori, jog Lori Drew gautų maksimalią įkalini- 
mo bausmę už tą vaidmenį, kurį ji suvaidino jos dukros 
mirties istorijoje. „Aš tikiuosi, ji gaus maksimalią bausmę — 
20 metų kalėjimo, - sakė Meier. - Deja, dvidešimt metų yra 
jai per mažai. Ji žaidė absurdišką žaidimą su mano dukros 
gyvenimu.'!! 

Kartais savižudybė, kai ji vyksta internete kaip drama- 
tiškai simboliškas poelgis, gali turėti ne tokias skausmingas 
Pasekmes. Tariamu poelgiu, vadinamu „Facebook savižudy- 
be“, 27 metų anglė Stephanie Painter iš Londono nuspren- 
dė „nusižudyti“ 2008 metų vasario 11 dieną. Bet nusižudė 

tik jos virtualus „aš“. Paskutinį kartą liūdnai „bakstelėjusi“ 
savo internetiniams draugams, Painter nužudė savo Face- 
book personažą. „Buvo sunku nužudyti profilį, kurį aš taip 
ilgai kūriau, - pasakė ji britų spaudai, - bet man atrodė, 
kad tai vienintelė išeitis. Kur slypėjo problema? Painter 
Facebook tapatybė gadino jos santykius realiame pasaulyje 
su jos vaikinu Danny, ypač po to, kai buvę vaikinai ir at- 
sitiktinės buvusios meilės susisiekė su ja internete ir pa- 
prašė būti jų „drauge“. Susidarė kebli situacija, nes Danny, 
kaip vienas iš jos Facebook „draugų , galėjo pažiūrėti jos 
profilio puslapį, taip pat ir jos vyriškos lyties „draugus bei 
jų koketiškas Žinutes. „Galiausiai Facebook keldavo tiek 
daug ginčų tarp mūsų, kad aš nusprendžiau, jog geriau- 
sia bus išsiregistruoti, — sakė ji. — Kai tik mirė mano Face- 
book profilis, mūsų santykiai pagerėjo.'! 

„Draugystės“ lenktynės pasidarė tokios karštligiškos ir 
painios, kad galbūt verta užduoti labai seną klausimą: kam 
reikalingi draugai? 

Žodis „draugas“ gali būti dviprasmiškas, jei nesuprasi- 
me kultūrinio konteksto ir socialinių niuansų subtilybių. Si- 
licio slėnio „gykai“ akivaizdžiai ramiai žiūri į priėjimą prie 
asmeniškai nepažįstamų Žmonių ir prašymą tapti interneti- 
niu „draugu“. Verslo susirinkimo metu Palo Alto mieste ga- 
lite nugirsti ką nors sakant: „Skaičiau tavo tinklaraštį, ar ga- 
liu būti tavo draugu?“"? Kitokiose socialinėse situacijose ŽO- 
dis „draugas“ gali būti baisiai ironiškas. Jei nuobodžiame 
kokteilių vakarėlyje kas nors, ką jūs gerai pažįstate, prieina 
lydimas nepažįstamo žmogaus ir intonuodamas sako: „Leisk 
supažindinti tave su savo draugu Bobu Jonesu“, jūs iškart 
suprantate, ką jūsų artimas draugas iš tikrųjų mano apie 
draugužį Bobby. Kai kas nors atžariai pradeda sakinį nuo 
„Klausyk, drauge mielas...“, nekyla abejonių, kad šiam Žo- 
džiui suteikiama visiškai priešinga reikšmė. 

Tačiau kiek vis dėlto draugų gali turėti vienas asmuo? 
Virtualiame pasaulyje hiperdraugiškumas, atrodo, neturi jo- 
kių protu suvokiamų ribų. Daug jaunų žmonių atsainiai 
kaupia šimtus draugų ir demonstruoja juos, dažnai su pri- 
dėtomis nuotraukomis, savo profilių puslapiuose. 17 metų 
amerikietė Brittnie Sarnes iš Ohajo gyrėsi socialinio tinklo 
svetainėje iš viso turinti 5036 „draugus“. Buvo ir kitų pra- 
nešimų apie žmones, surinkusius ne mažiau kaip 26 000 in- 
ternetinių draugų.“ Jei esame vienas su kitu susiję garsiuoju 
„šešių lygmenų ryšiu“, galbūt tai labai nestebins. Kodėl ne 
tūkstantis, ne dešimt tūkstančių, ne šimtas tūkstančių „drau- 
gų ? Tačiau daugumai mūsų tai neatrodo realu. Kaip kaž- 
kas gali palaikyti ryšius su tokia daugybe žmonių? Neabe- 
jotinai turi būti maksimalus skaičius draugų, su kuriais ga- 
lime palaikyti santykius neiškreipdami šio žodžio prasmės. 
Iš tikrųjų ar yra maksimalus skaičius draugų, kurį vienas 
žmogus pagrįstai gali tvirtinti turįs? 

Atrodo, atsakymas į šį klausimą teigiamas. Panašu, kad 
tikrai yra kognityvinės ribos vieno žmogaus artimų drau- 
gų ratui. Tai vadinama Dunbaro dėsniu — pavadinta Brita- 
nijos antropologo Robino Dunbaro garbei. XX amžiaus pas- 
kutinio dešimtmečio pradžioje jis, remdamasis sudėtinga 
primatų ir Žmogaus smegenų žievės dydžio analize, apskai- 
čiavo, kad maksimalus žmonių skaičius, su kuriais bet koks 
asmuo gali palaikyti stabilius socialinius santykius, yra apy- 
tiksliai 150. Skaičius 150 - dažnai vadinamas „Dunbaro skai- 
čiumi“ - pasirodo, atitinka neolito laikų kaimų kaip funkci- 
nių vienetų dydį. Taip pat jis atitinka huteritų kolonijų dy- 
dį prieš joms skylant, kad suformuotų naują bendruome- 
nę. Ir, kas įdomu, antikinės Romos armija buvo suskirstyta 
į legionus po 5000 karių, o legionai buvo skaidomi į viene- 
tus, sudarytus — kaip jau atspėjote - iš 150 vyrų. Tiesą sa- 
kant, tas pats skaičius - 150 - išliko iki šių laikų kaip karei- 

vių skaičius armijos kuopoje. Atrodo, kad sociologiškai skai- 
čius 150, kaip maksimali riba funkciniams ryšiams palaikyti 
žmonių grupėje, yra kažkoks magiškas. Už 150 slenksčio 
kažkas nutinka Žmonių elgesiui. Būtinas socialinės „priežiū- 
ros ritualas tampa per daug sudėtingas, kad su juo susi- 
dorotume, todėl grupės sutelktumas išyra. Didesnei nei 15() 
narių grupei reikia taisyklių ir reglamentų, kad užtikrintų 
stabilumą. Netgi yra įrodymų, kad socialinio dominavimo 
internetiniuose žaidimuose, tokiuose kaip Castle Marrach, pa- 
siekus maždaug 150 aktyvių vartotojų skaičių, grupių sutelk- 
tumas suyra ir baigiasi nepasitenkinimu bei žaidėjų pasitrau- 
kimu. Panašiai ir dalyvavimas Wikipedia turi tendenciją sta- 
bilizuotis ties maždaug 150 aktyvių administratorių." 

Jei Dunbaro dėsnis būtų tiksliai pritaikomas virtualiam pa- 
sauliui, kas nors, girdamasis daugiau kaip 150 „draugų socia- 
linio tinklo svetainėje, perdėtų. Tiesą sakant, Friendster svetai- 
nė iš pradžių apribojo „draugų skaičių vienam vartotojui iki 
konkretaus nustatyto skaičiaus - 150. Žavu. Ar Friendster įkū- 
rėjai buvo sumanūs Dunbaro dėsnio tyrinėtojai? Galbūt. Bet 
kaip pamatysime, socialinių tinklų vartotojai virtualiame pa- 
saulyje dažnai elgiasi nepaisydami jokių žinomų socialinės 
antropologijos dėsnių. Tarp kitko, reikėtų pažymėti, kad Dun- 
baras neteigė, kad galime palaikyti artimus asmeninius santy- 
kius su 150 žmonių. Tiesą sakant, jis aiškiai tvirtino, kad drau- 
gų rato branduolys - arba „artimiausiųjų grupė“ - su kuria 
bet koks asmuo gali palaikyti „intensyvius“ santykius, papras- 
tai neviršija 12 žmonių. Vadinasi, geriausias skaičius „Mano 
geriausių draugų“ sąrašui yra tuzinas. Bet koks didesnis skai- 
čius yra ženklas, kad kažkas yra labai diplomatiškas. 

Anglų kalboje dažnai pasinaudojame mezgimo vaizdiniu, 
apibūdindami socialinių ryšių struktūrą. Mūsų tikri draugai 
su kuriais esame susiję artimais ryšiais, formuoja artimųjų 
(angl. close-knit) grupę. Kita vertus, mūsų platesnis sociali- 

nių pažįstamų ir ryšių tinklas priklauso didesnei grupei, ku- 
rią dažnai vadiname plačiu (angl. Ioose-knit*) tinklu. Bet kaip 
te Žmonės už stebuklingo 150 skaičiaus ribos - žmonės, ku- 
riuos tik šiek tiek pažįstame, su kuriais „susilinksime“ įstai- 
gos koridoriuje, pažįstami veidai, kuriuos matome kokteilių 
vakarėliuose, arba buvusių studentų asociacijų nariai? Jei 
skirtumas tarp 12 ir 150 atskiria artimus draugus nuo pa- 
žįstamų, kaipgi tie, kurie priklauso beformei grupei už Dun- 
baro skaičiaus? Šių kategorijų praplėtimas už 150 ribos, kaip 
pamatysime, atveria žavių įžvalgų su reikšmingais padari- 
niais — ne tik individams, bet ir organizacijoms. Mes čia kal- 
bame apie dažnai diskutuojamą skirtumą tarp „stiprių ir 
„silpnų“ ryšių. Kai nagrinėjame „silpnų“ ryšių vidinę dina- 
miką tinkluose, greitai paaiškėja, kad tie ryšiai yra gerokai 
galingesni, nei galėtume įsivaizduoti. 

Garsiojoje novatoriškoje 1973 metų esė „Silpnų ryšių stip- 
rybė“ Amerikos sociologas Markas Granovetteris teigė, kad 
„Silpni ryšiai dažnai mūsų gyvenime vaidina svarbius socia- 
linius vaidmenis, net jeigu daugeliu atvejų vargu ar pažįsta- 
me tuos žmones.!? Granovetteris „silpnus ryšius“ apibrėžė 
kaip socialinius santykius, pasižyminčius retu bendravimu, 
emocinio artumo nebuvimu ir abipusių paslaugų istorijos ne- 
turėjimu. Profesine kalba kalbant, galima tuos Žmones pava- 
dinti „išplėstiniu tinklu“. Jūs žinote, kas jie yra, bet iš tikrųjų 
jų nepažįstate. Dar svarbiau, kad tai žmonės, kurie jums nie- 
ko neskolingį, ir atvirkščiai. Dauguma mūsų, jei prisėstume 
su rašikliu ir popieriaus lapu, galėtume surašyti tuzinų, gal- 
būt net šimtų žmonių sąrašą, kurie priklauso šiai miglotai so- 
Cialinei kategorijai. Jie kažkur ten yra, bet retai kada pagalvo- 
jame apie jų egzistavimą. T. y. kol mums jų neprireikia. 


* Angl. close-knit reiškia ir „glaudus, artimas“, ir „tankus mezgimas“, loose- 
k $ . --] Pa) *. . "1 
nt — „menkai susijęs“ ir „laisvas mezgimas“. 

Žavus Granovetterio atradimas yra būtent toks: mes pri- 
klausome nuo „silpnų ryšių gerokai dažniau, nei mums at. 
rodo. Pavadinkime tai „nepažįstamųjų geranoriškumo“ te. 
orija. Šio netikėto priklausomumo klasikinis pavyzdys yrą 
darbo paieška. Paklauskite savęs: jei ieškote naujo darbo, į 
ką jūs kreipsitės? Į savo šeimą ir artimiausius draugus? Dau- 
geliu atvejų iš jų bus maža naudos - nebent esate laimin- 
gasis, kuris gali naudotis nepotizmo ir protekcionizmo pri- 
valumais. Sumaniausi darbo ieškotojai kreipiasi į savo „tin- 
klą . Iš tikrųjų Žmonės, ieškantys darbo ar keičiantys pro- 
fesiją, dažnai sako, kad jie „atnaujina savo tinklą - kitaip 
tariant, leidžia visiems sužinoti, kad jie ieško darbo. Netie- 
siogiai tai reiškia, kad „silpnų ryšių tinklai paprastai yra ne- 
veiklūs. Pagal Granovetterį „silpni ryšiai yra išsidėstę lais- 
vų „egocentrinių tinklų pasaulyje, kuriame kiekvienas iš es- 
mės yra racionalus aktorius. Mes norime padėti savo mig- 
lotiems pažįstamiems bėdoje,.paprastai suteikdami naudin- 
gos informacijos, nes vieną dieną mums gali tekti pasikliauti 
tų pačių nepažįstamųjų geranoriškumu. Be to, visada gera 
jaustis padarius kažkam paslaugą. 

Granovetterio empiriniai įrodymai, publikuoti jo 1974 me- 
tų knygoje Ieškant darbo, patvirtino, kad dauguma žmonių 
randa darbą ne per artimus draugus, o per silpnų ryšių pa- 
žįstamus. Tiesą sakant, dauguma apklaustųjų pasakojo, kad 
jie susirado darbus per pažįstamą, kurį jie sutikdavo retai ar- 
ba labai retai." Granovetteris apvertė daugelį seniai pripažin- 
tų sociologinių prielaidų aukštyn kojomis. Iki tol - XX am- 
žiaus septintojo dešimtmečio pabaigos - socialiniai tyrimai 
daugiausia buvo susitelkę į „artimų ryšių svarbą socialiniam 
mobilumui. Šis supratimas vis dar atkakliai laikosi mūsų mąs- 
tyme. Esame linkę manyti, galbūt ciniškai, kad kiti gauna dar- 
bus per šeimos ryšius, artimus draugus ir bičiulius. Mes ver- 
tiname „tinklus“ kaip uždaras grupes, į savo tarpą priiman- 
čias tik su pakvietimais, apsiribojančias bendra praeitimi su- 

sietais bendraminčiais. Tačiau iš tikrųjų dauguma verslo tin- 
klų yra grįsti palyginti „silpnų ryšių bendravimu. Net buvu- 
sių bendraklasių ar bendrakursių tinklai, alumni klubai, ma- 
sonai, Rotary klubai ir kitos tariamos klikos iš esmės yra pla- 
tūs tinklai. Pagalvokite: kaip gerai jų nariai iš tikrųjų pažįsta 
vienas kitą? Atsakymas: dauguma jų yra menkai pažįstami. 
Tai kas juos sieja? Juos sieja silpnų ryšių stiprybė. 

Per pirmąją interneto išpopuliarėjimo bangą daugelis ieš- 
kančių darbo naudojosi elektroniniu paštu, kad įsijungtų į 
„silpnų ryšių tinklus. Šiandien tokios socialinių tinklų sve- 
tainės kaip LinkedIn ir Facebook atlieka tą pačią funkciją. Bet 
kuri svetainė bus veiksminga, jei tik būsite įsijungęs į „drau- 
gų“ tinklą. Internetinis „draugų - arba e. pažįstamų - kau- 
pimas nėra pasipūtusių, nepasitikinčių ir narcistiškų asme- 
nų ritualas. Internetinės draugystės turi funkciją. Panaudo- 
damos silpnų ryšių stiprybę, jos suteikia socialinį turinį in- 
ternetinėms bendruomenėms. 

Grįžkime trumpam į knygos pradžią - prie Tamplierių 
ordino riterių. Tamplieriai yra klasikinis pavyzdys egocen- 
trinio tinklo, veikiančio pagal „silpnų ryšių dinamiką. Pri- 
minsime, kad tamplieriai buvo sukurti grupės Prancūzijos 
didikų 1099 metais siekiant susigrąžinti Jeruzalę ir išstumti 
vadinamuosius pagonis. Bet kas buvo tie Prancūzijos didi- 
kai? Tai buvo Huguesas de Payensas ir Godefroy de Saint- 
Omeras. Savo pačių jėgomis šie du vyrai niekada nebūtų 
galėję paversti tamplierių galinga kryžiaus žygių jėga visa- 
me krikščioniškajame pasaulyje. Jiems reikėjo, kad popiežius 
palaimindamas sankcionuotų jų veiklą. Atsitiktinai Payensas 
ir Omeras turėjo strategiškai svarbų, iš jų gimtojo krašto 
Sampanės kilusį pažįstamą Bažnyčioje. Tai buvo Bernardas 
de Clairvauxas. XII amžiuje Clairvauxas buvo galbūt dau- 
glausiai įtakingų ryšių turintis žmogus krikščioniškajame pa- 
Saulyje. Daugelio vertinamas kaip Bažnyčios „sąžinė“, šian- 
dien Clairvauxas būtų žinomas kaip galingas šešėlinis poli- 

tikos veikėjas, žmogus, priimantis svarbiausius sprendimus, 
įtakingas lobistas ir „pilkasis kardinolas . Jo nuomonė buvo 
ne tik išklausoma - daugelis prašydavo ją išsakyti. Clairvau- 
xas buvo vienas pagrindinių veikėjų svarbiausiuose savo 
epochos bažnytiniuose disputuose. Popiežius Inocentas II, 
prieš tapdamas popiežiumi, buvo vienas iš Bernardo de 
Clairvauxo mokinių. 

O svarbiausia, kad Clairvauxas buvo aršus neokonser- 
vatorius — vartojant šiuolaikinį terminą - dėl pagonių išva- 
rymo iš Šventosios Žemės. Kai Huguesas de Payensas ir 
Godefroy de Saint-Omeras kūrė karinį ordiną, kad apgintų 
krikščionių piligrimus nuo pagonių, jie žinojo, į ką kreiptis. 
Clairvauxas ne tik perdavė informaciją apie tamplierius, bet 
ir parašė meilikaujamą traktatą, pavadintą De laude novae mi- 
litae, liaupsinantį šios „naujos kariuomenės" sukūrimą. Svar- 
biausia, kad 1129 metais Clairvauxas asmeniškai įsikišo, kad 
užtikrintų popiežiaus Inocento II palaiminimą tamplierių or- 
ganizacijai. Tamplierių idėja kilo mažai Prancūzijos riterių 
grupelei, bet ją įgyvendino Bernardas de Clairvauxas. Tam- 
plierių ordinas buvo įkurtas remiantis silpnų ryšių stipry- 
be, įsikišus Clairvauxui. Beje, Clairvauxas po mirties buvo 
kanonizuotas kaip Šventasis Bernardas. 

Nelabai kas pasikeitė nuo XII amžiaus. Tiesą sakant, būtų 
galima teigti, kad visa kapitalistinė santvarka buvo grįsta silp- 
nų ryšių stiprybe. Ekonomikos istorikai mums sako, kad ka- 
pitalizmo iškilimas - sudėtingas procesas, kuris tęsėsi keletą 
amžių - nuvertė feodalinę ekonominę santvarką. Feodalinė 
santvarka buvo paremta tradicinėmis asmeninės ištikimybės 
reakcijomis — arba vasalų lojalumu savo valdovui. Ši sociali- 
nė tvarka atspindėjo viduramžišką ekonominių mainų siste- 
mą. Ji buvo grįsta valstietija, vietos feodais, vergoviniais san- 
tykiais, gerai organizuota amatininkyste ir asmeniniais prekių 
mainais. Į tuos asmeninius santykius buvo įskiepytas „pasi- 
tikėjimo“ ekonominiuose mainuose supratimas. Tačiau atsi- 

randant kapitalizmui piniginiai mainai ir komercinis aktyvu- 
mas pamažu primetė racionalesnę ekonominę santvarką, pa- 
remtą ne asmeniniu lojalumu, o nuasmenintais sandoriais. Iš 
esmės kapitalizmo ekspansija buvo grįsta įsitikinimu, kad 
žmonės gali atlikti ekonominius mainus be artimų asmeninių 
ryšių. Kitais žodžiais tariant, rėmėsi silpnų ryšių stiprybe. 
Tiesa, kapitalistai išlieka sąžiningi dėl nuolatinės prievar- 
tos grėsmės teisinių veiksmų, o tarptautinėje ekonomikoje — 
atsakomųjų ekonominės politikos priemonių forma. Verslo 
vadovai šiandien dirba vadovaudamiesi „pasitikėk, bet pa- 
tikrink“ norma, iš čia kyla veiklos vertinimų būtinybė. Vis 
dėlto nepaprasta kapitalizmo sėkmė yra skolinga keistam 
žmonių norui siekiant abipusės naudos tvarkyti reikalus re- 
miantis visišku pasitikėjimu, kurį valdo racionalus išskaičia- 
vimas, 0 ne žemi instinktai. Adamas Smithas, intelektuali- 
nis kapitalizmo tėvas ir Tautų turto prigimties ir priežasčių ty- 
rinėjimo autorius, įžvalgiai suprato abipusio savanaudišku- 
mo ir komercinio sąžiningumo tarpusavio priklausomybę. 
Žinoma, padėjo tai, kad kapitalizmo „dvasia“ - cituojant Ma- 
xą Weberį - buvo skatinama augančios protestantų kultūros, 
aktyviai ardžiusios tai, ką ji laikė korumpuotomis katalikų 
institucijomis. Kad ir kas būtų sakoma apie puritonų ir kva- 
kerių - kurie XVII amžiaus Anglijoje buvo laikomi „fanati- 
kais“ ir išvaryti į Ameriką - nepagražintąją pusę ir įpročius, 
tai jie į savo komercinę veiklą perkėlė fundamentalias sun- 
kaus darbo ir sąžiningumo vertybes. Kapitalizmas veikė, nes 
Žmonės, suvesti „silpnų ryšių“, sutarė tvarkyti vieni su ki- 
tais reikalus sąžiningai ir be prievartinio elgesio. Kiekvienas 
matęs nors vieną Sopranų seriją žino, kad mafijos ekonomi- 
ka yra valdoma „artimų ryšių“ — dažnai giminystės - santy- 
kių, bet didelė tikimybė, kad anksčiau ar vėliau „šeimos“ na- 
riai baigs savo kelią šiukšlių konteineryje su kulka galvoje. 
Tiesa, kapitalizmas pagimdė sukčius ir apgavikus, bet jie re- 
tai kada laimi žvelgiant iš ilgalaikės perspektyvos. Kaip įžval- 

gos nestokojančioje knygoje Masių išmintis pažymi Jamesas 
Surowieckis: „Galiausiai gali būti, kad gerą visuomenę api- 
būdina tai, kaip žmonės elgiasi su nepažįstamaisiais, o ne sų 
tais, kuriuos pažįsta.“ !š 

Nenuostabu, kad socialinių tinklų svetainės maksimaliai 
išnaudojo silpnų ryšių e. pažinčių stiprumą konkretiems 
vartotojų poreikiams. Pavyzdžiui, kelionių ir viešbučių in- 
dustrija viena pirmųjų įsidiegė Web 2.0 programinę įrangą, 
kad sujungtų savo klientus į e. pažįstamų tinklą. Tai labai 
tikslinga. Dažnai keliaujantys Žmonės, ypač verslininkai, 
daug kartų susiduria su tais pačiais veidais oro uostuose ir 
viešbučių fojė, ir jų pažintis apsiriboja tik linktelėjimu ar at- 
sainiu paplepėjimu. Panašiai ir pasiturintys Žmonės dažnai 
turi dievinamus kurortus ir viešbučius, kur jie lankosi 
kiekvienais metais tą pačią savaitę tarsi nuspėjami migruo- 
jantys paukščiai. Šiose privilegijuotose teritorijose jie neiš- 
vengiamai susitinka su tokia pačia ištikima klientūra, turin- 
čia tokius pat atostogų įpročius. Kodėl nesukurti e. pažįs- 
tamų tinklo šiems klientams, kad socialiai sutvirtintume lo- 
jalumą prekės ženklui? Socialinio tinklo svetainė Dopplr.com 
jau kaip tik tai daro. Ji suburia aukšto rango - ir dažnai vie- 
nišus — verslo keliautojus, kad palengvintų malonius susi- 
tikimus. Kai nariai prisijungia prie svetainės ir įveda savo 
kelionės maršrutą, Dopplr įspėja juos (internetu ar mobiliu 
įrenginiu), jei kas nors, ką jie pažįsta, taip pat bus toje vie- 
tovėje. O štai viešbučių tinklas Starwood sukūrė socialinę 
svetainę TheLobby.com, skirtą „privilegijuotiems Starwood sve- 
čiams“. Starwood, kuris valdo Sheraton viešbučius, taip pat 
pertvarkė svetainę Sheraton.com, kuri dabar kviečia klientus 
dalytis nuotraukomis ir vaizdo filmukais iš savo kelionių, ra- 
šyti komentarus, tinklaraščius ir siūlyti patarimus. Starwood 
bando pritraukti internetinius bendrautojus, kuriems patin- 
ka leisti laiką internete dalijantis informacija ir patirtimi. Tai 
ne tiek socialiniai tinklai, kiek socialinė rinkodara. 

Silpnų ryšių stiprybė gali turėti dar didesnį poveikį or- 
ganizacijose. Jei kapitalizmo stebuklas yra tai, kad Žmonės, 
turėdami racionalią paskatą ieškoti abipusės naudos, elgia- 
si sąžiningai su nepažįstamaisiais, organizacijoms skirtų 
Web 2.0 priemonių potencialas priklauso nuo panašios įžval- 
gos. Pasinaudodamos tokiomis Web 2.0 priemonėmis kaip 
vikis, korporacijos gali maksimaliai išnaudoti galią bendrų 
tinklų, kurie pakeičia tradicinius institucinius problemų 
sprendimo išteklius. Gavę tinkamą aplinką ir priemones, 
darbuotojai kooperuosis ir bendradarbiaus su nepažįstamais 
kolegomis, net su klientais, kad pasiektų organizacijos tiks- 
lus - taip pat ir pelningumą. 

Organizacinio elgesio tyrinėjimai atskleidžia, kad Web 2.0 
bendradarbiavimo priemonės yra ypač veiksmingos, kur ver- 
tinamos techninės žinios. Sudėtingose organizacijose, tokiose 
kaip tarptautinės korporacijos, surasti ką nors, kas turi aukš- 
tą specifinę kompetenciją, dažnai yra sudėtinga. Viena iš prie- 
žasčių ta, kad kompetencija lieka „paslėpta“ - ir todėl nenau- 
dojama - organizacijos vidaus struktūroje. Vertikaliose kor- 
poracijų hierarchijose, išsiskiriančiose institucijų bokštais ir 
hierarchiniais organizaciniais vaidmenimis, nėra darbuoto- 
jų skatinimo pažvelgti toliau savo įprastų darbo vietų su ša- 
lia esančiais kolegomis kaip informacijos šaltiniais. Dauguma 
vadovų ir darbuotojų konsultuojasi su tais kolegomis, su ku- 
riais turi „artimus“ profesinius ryšius. Elementari tiesa apie 
žmogaus prigimtį yra ta, kad organizacijose žmonės linkę su- 
teikti informacijos ir dalytis žiniomis su tais, kuriuos pažįsta 
ir mėgsta, - ypač jeigu šie asmenys yra padarę jiems paslau- 
gų praeityje. Kai ieškoma problemų sprendimų, dauguma 
žmonių nepraplečia savo žmogiškojo pasirinkimo. Jie išsiver- 
Čia su žmonėmis, kuriuos pažįsta. Nors šis instinktas supran- 
tamas, nesuskaičiuojami tyrimai pademonstravo, kad jis duo- 
da ir priešingų rezultatų. Kai darbuotojai dirba „aido kamero- 

je, kur į pasitarimus sukviesti kolegos dėsto tokias pačias po. 
zicijas ir požiūrius, vienintelis laimėtojas yra tik status gug, 
Pralaimi visi - žinoma, išskyrus įsitvirtinusią vadovybę. O lą- 
biausiai pralošia akcininkai.?? 

Web 2.0 programinė įranga griauna korporacijų bokštųs, 
apsauginius griovius ir pylimus, skatindama atvirą komu- 
nikaciją ir dalijimąsi informacija. Kompetencija ir problemų 
sprendimas nebėra „paslėpti“, jie aktyviai surandami ir iš- 
naudojami. Kadangi Web 2.0 priemonės skatina skaidrią, vi- 
siems matomą komunikaciją, bet kurio darbuotojo, net esan- 
čio pačioje formalios hierarchijos apačioje, indėlis į bendrą 
darbą bus pastebėtas, pripažintas ir galbūt atlygintas. Šitaip 
į bendradarbiavimo procesą įtraukiami statuso ir prestižo sti- 
mulai. Kai bendradarbiavimas visiems yra abipusiai naudin- 
gas, suinteresuotumas yra visuotinis. 

Web 2.0 priemonės gali suteikti firmai konkurencinį pra- 
našumą sektoriuose, kur nuo inovacijų priklauso, kas laimi 
ir kas pralaimi. Vyresnieji stambiųjų korporacijų vadovai vis 
geriau supranta, kad inovacijos nėra skirtos tik mokslinių ty- 
rimų departamentams, kad tai yra dinamiškas socialinis pro- 
cesas. Šį požiūrį patvirtina tai, kaip Steve'as Jobsas apibū- 
dina inovacijų veikimą Apple: „Inovacijos gimsta žmonėms 
susitinkant laukiamuosiuose ar skambinant vienas kitam 
22.30 val., norint pasidalyti nauja idėja arba suvokus kaž- 
ką, kas atskleidžia problemos supratimo trūkumus. Tai spe- 
cialūs šešių Žmonių susitikimai, sušaukti to, kuriam atrodo, 
jog perprato didžiausią visų laikų naujovę, ir kuris nori su- 
žinoti, ką kiti žmonės mano apie jo idėją.“ 

Inovacijos Apple kompanijoje neabejotinai priklauso nuo 
socialinės sąveikos.?? Jei pažiūrėsite į Apple pajamų ir pelno 
skaičius —- neminint jos revoliucinio poveikio personalinėms 
technologijoms ir socialinei gerovei — tai bus įtikinamas ar- 
gumentas „Facebook penktadienių darbe naudai. 

Sąrašas didžiausių korporacijų, naudojančių Web 2.0 pro- 
graminės įrangos priemones, kad padidintų produktyvumą 
ir skatintų inovacijas, vis ilgėja: FedEx, Shell Oil, Motorola, Ge- 
neral Electric, Kodak, British Telecom, Kraft Foods, McDonald's 
ir Lockheed Martin. Tokios tarptautinės korporacijos kaip Proc- 
ter €5 Gamble mokslinei tiriamajai veiklai pasitelkia interne- 
to svetaines, kad paskatintų prisidėti klientus, šitaip ištrin- 
damos ribą tarp gamintojo ir vartotojo. Jei klientai jau pade- 
da Procter 64 Gamble kurti naujas dantų pastos ir šampūno 
rūšis, jie netrukus kurs automobilių dizainą General Motors, 
Ford ir Renault. 

Tai seisminiai pokyčiai. Galia slenkasi nuo vertikalių kor- 
poracinių hierarchijų prie horizontalių bendradarbiavimo 
tinklų. Vikis darbo vietoje sukelia „mes - jėga“ pojūtį. Įmo- 
nių vadovai turi peržiūrėti valdymo būdą savo kompanijo- 
se, kad įgyvendintų būtiną verslo transformaciją, kuri galiau- 
siai duos didesnį darbuotojų pasitenkinimą ir akcijų vertę.?! 

Net jei masinis bendradarbiavimas ir kylančios inovaci- 
jos duoda didesnę naudą, vis dėlto jie susiduria su rimto- 
mis kliūtimis. Kaip įspėja Harvardo ekonomikos profesorius 
Andrew McAfee, pasipriešinimo jėgos organizacijų viduje 
yra galingos, ypač tarp vidurinės grandies vadovų. McAfee, 
norėdamas pabrėžti šią mintį, cituoja Maxą Weberį: „Kiek- 
viena biurokratija siekia didinti profesinės informacijos tu- 
rinčiųjų viršenybę, išlaikydama jų Žinias ir tikslus paslapty- 
je.“ Senos organizacinės schemos nyksta iš lėto. Žmonės or- 
ganizacijose gina savo galios pagrindus. 

Nepaisant to, McAfee išlieka optimistu dėl silpnų ryšių 
stiprybės: „Socialinių tinklų svetainių prasmė yra aiški: 
Facebook ir panašios svetainės būtų labai vertingos verslui, 
nes jos yra priemonė padidinti silpnų ryšių tankumą kom- 
Panijos viduje, taip pat ir už jos ribų. Mano Facebook drau- 
gai yra didelė grupė Žmonių iš įvairių sričių, kurie turi 
Mažai ką bendra tarpusavyje. Be to, jų profiliai man yra 

geras būdas įvertinti šių žmonių kompetenciją. Kitais žo- 
džiais tariant, šie internetiniai draugai yra didelė grupė til- 
tų į kitus tinklus.'* Trumpai kalbant, jei individai gali gau- 
ti naudos iš nepažįstamųjų geranoriškumo, vadinasi, gali ir 
organizacijos. 

Galbūt ir taip, bet ši elementari tiesa daugelyje šalių ne- 
buvo priimta entuziastingai, ypač Azijoje, kur „artimi“ ry- 
šiai yra nepaprastai svarbūs versle. Kinijos verslas veikia pa- 
gal guanxi principą, kas verčiama maždaug kaip „asmeniniai 
santykiai . Guanxi patvirtina seną posakį: „Esmė ne tai, ką 
tu žinai, svarbu, ką tu pažįsti. Daugelis Vakarų verslo lyde- 
rių, savo didžiuliam nusivylimui, sužinojo, kad kinai užsii- 
ma verslu tik su tais, su kuriais turi asmeninių santykių. Ši 
Azijos tradicija lemia verslo veiklą, paremtą struktūriškai api- 
brėžtais santykiais, kurie atkartoja išplėstus šeimos ar klano 
tinklus. Tai Kinijos būdas įtvirtinti pasitikėjimą savo verslo rei- 
kaluose. Vakarų verslo žmonėms, kurie paprastai noriai ima- 
si verslo su bet kuo, kas gali perskaityti sutarties sąlygas, 2v- 
anxi yra daug laiko atimanti pramoga, kuri dažnai iš jų pa- 
reikalauja - jei jie nori gauti priėjimą prie didžiulės Kinijos 
rinkos - praleisti begalę valandų Pekino ir Šanchajaus res- 
toranuose, įtariai išsišiepus priešais ypač egzotiškus kulina- 
rinius patiekalus ir gurkšnojant aukščiausios klasės likerį po 
nesuskaičiuojamų tostų. Pasinaudodami būtent šiais sudė- 
tingais, kartais net apsinuodijimu pasibaigiančiais socialiniais 
ritualais, vakariečiai gali sukurti kažką panašaus į „artimus 
ryšius - arba ton9 - kaip privalomą kultūrinę preambulę pa- 
sirašant verslo sandorius. 

Įdomu, kad internetiniai e. pažinčių socialiniai tinklai at- 
rodo unikaliai atitinkantys Kinijos guanxi imperatyvą, nes jie 
ritualizuoja draugystės iliuziją iš tikrųjų nesukurdami arti- 
mų asmeninių ryšių. Kaip leidiniui The Economist sakė Alli- 
son Luong iš interneto konsultacijų firmos Pearl Research, 1- 

ternetiniai socialiniai tinklai yra natūralus kultūrinis guanxi 
santykių Kinijos visuomenėje praplėtimas.“ Tokios svetainės 
kaip MySpace ir Facebook buvo vadinamos guanxi užtikrin- 
tojomis, nes jos primeta priedermę savo nariams būti „drau- 
gais . Yra ir kitų Žavių paralelių tarp azijietiškų socialinių 
papročių ir internetinės socialinės sąveikos. Viena iš jų - do- 
vanojimo ritualas. Kinijoje dovanos ir asmeninės paslaugos 
(įskaitant kyšius verslo santykiuose) yra svarbi guanxi di- 
mensija, kuri grindžiama abipusiu įsipareigojimu ir dėkin- 
gumu.* Sąveikų socialinių tinklų svetainėse tyrimai atsklei- 
džia, kad dovanos, kaip ryšių sukūrimo ir palaikymo būdas, 
taip pat buvo įtrauktos į asmeninę sąveiką. Pavyzdžiui, kei- 
timosi internetinėmis „dovanomis“ svetainėje LiveJournal ty- 
rimas atskleidė, kad vartotojai dažnai siūlo vienas kitam ma- 
terialias ir virtualias „dovanas“, kad palaikytų socialinius ry- 
šius. Tokių svetainių kaip Facebook nariai taip pat keičiasi 
skaitmeninėmis dovanomis — pavyzdžiui, meškiukų pikto- 
gramomis - su „draugais“, kad palaikytų tinklo e. pažintis.? 

Galime padaryti išvadą, kad nepaisant keistai plačios 
„draugo“ sampratos daugelyje socialinių tinklų svetainių, 
pvz., Facebook ir MySpace, vartotojai, atrodo, tikrai stengiasi 
sukurti tam tikrą asmeninių ryšių su visiškai nepažįstamais 
asmenimis iliuziją. Kaip matėme, „silpni“ ryšiai gali būti ne- 
pakeičiamai svarbūs, kad pasiektume įvairiausių dalykų re- 
aliame pasaulyje. Internetiniame pasaulyje e. pažintys gali 
atlikti tą pačią funkciją. Norėtume pritarti tinklaraštininkui 
Jeffui Jarvisui, kad socialinio e. proveržio pasekmių suvoki- 
mas reikalauja demografinės dinamikos pripažinimo. Jau- 
nesnės kartos nežiūri į silpnų ryšių e. pažįstamų „draugų 
tinklą kaip į netikrą ar paviršutinišką. 

„Dabartiniams jauniems Žmonėms ryšių palaikymas ne- 
bus toks sudėtingas, - pažymi Jarvisas. - Juos visus galima 
rasti pasinaudojant Google ir jie visada turės „siūlo galą su- 

sisiekti Facebook ar kitoje panašioje svetainėje... Manau, tai 
reiškia, kad jie gyvenime išlaikys draugystę ilgiau. O tai ską- 
tins stipresnes draugystes. Draugystė daugiau neiširs persi- 
krausčius; būsi susietas su savo praeitimi — ir savo veiksmų 
pasekmėmis. Tikiuosi, tai padarys mus geresniais draugais.“26 

Jeigu esate Billas Gatesas, jums turbūt nereikia Facebook. 
Microsoft įkūrėjas kažkada susikūrė profilį Facebook, bet pas- 
kui jo atsisakė, nes per daug Žmonių norėjo būti jo „drau- 
gais'. Užtai 2008 metų pradžioje Gatesas nusprendė prisi- 
jungti prie profesionalų socialinio tinklo Linkedln svetainės, 
nors ir abejotina, kad jam reikia tinklo naujo darbo paieš- 
koms. Savo Linkedln profilyje Gatesas apibūdina save kaip 
„technologą , „filantropą ir išvardija savo pomėgius, tokius 
kaip skaitymas, tenisas ir bridžas. „Atsitiktinis jo narystės 
Linkedln laiko pasirinkimas neliko nepastebėtas pramonės 
gerbėjų. Microsoft kaip tik ruošėsi pradėti reklaminę kam- 
paniją svetainėje. 

Daugumai mūsų e. pažintys gali pasirodyti netikėtai tvir- 
tos, įdomios ir reikalingos. Darbo vietoje bendradarbiaujant 
pasiektos inovacijos yra teigiamas pavyzdys, kaip „silpnų ry- 
šių e. pažintys gali būti maksimaliai išnaudotos organiza- 
cijose. Už organizacijų sienų, mūsų asmeniniuose gyveni- 
muose, tragiška Megan Meier istorija nemaloniai ir šokiruo- 
jamai atskleidžia tamsiąją internetinių tinklų pusę. Daugia- 
lypės internetinės tapatybės gali sukelti sumaištį tarp stip- 
rių ir silpnų ryšių. Kartais priklausymas nuo nepažįstamų- 
jų geranoriškumo gali sukelti tragiškas pasekmes. 

Socialinis atstūmimas yra mažiau rizikingas, jei priklau- 
sote internetiniams socialiniams tinklams, kur lojalumas ir 
pasitraukimas yra prieinami. Pasaulis mažas, net kiberneti- 
nėje erdvėje. Ir todėl, kaip pamatysime kitame skyriuje, pri- 
valome turėti nuoširdžią paskatą išlikti lojalūs ir plačiai at- 
vertas išėjimo duris, jei nuspręstume pasitraukti. 

| Mažas pasaulis: 
| pasitraukimas, protestas ir lojalumas 


Nepaprasta socialinių tinklų svetainių sėkmė neabejotinai 
yra paaiškinama naujos idėjos, kuri dažnai yra varžoma 
daugumoje socialinių grupių: atvirų durų, prieinamumo vi- 
siems skatinimo strategija. Labai lengva prisijungti prie bet 
kurios socialinės svetainės - MySpace, Facebook, Bebo, Orkut 
ir panašių. Tiesiog užsiregistruoji ir tampi visateisiu nariu. 
„Draugų“ medžioklė prasideda! 

Nieko nuostabaus, kad šios paklausios svetainės vos per 
keletą metų pritraukė visame pasaulyje tiek narių, kad su- 
sumavus jie skaičiuojami šimtais milijonų. Į vakarėlį kvie- 
čiami visi, nepaisant regiono, rasės, religijos, lyties, klasės ar 
seksualinės orientacijos. Galite ateiti ir išeiti, kada tik nori- 
te. Sukamosios durys visada atrakintos. Jokio spaudimo, jo- 
kio primygtinio brukimo, jokių nemalonių siurprizų. 

Skamba pasakiškai. Tačiau vis dėlto tai nėra visiška tiesa. 
Iš tikrųjų daugelis socialinių tinklų svetainių yra perėmusios 
gerai žinomas socialines ypatybes, būdingas realaus pasaulio 
patirčiai - ypač impulsą statyti socialines įėjimo kliūtis. Net ki- 
bernetinė erdvė gali būti mažas pasaulis. Kai tik imate many- 

ti, kad internetas yra visiems atviras pasaulis, jo durys prade- 
da su trenksmu užsidarinėti. Atvirumo/uždarumo problema 
socialinių tinklų svetainėse suteikia žavių antropologinių 
įžvalgų apie Žmogaus prigimtį ir socialinę sąrangą. Taip pat 
tai atskleidžia, kaip internetas, nepaisant realaus pasaulio so- 
cialinių refleksų, keičia mūsų prisijungimo, dalyvavimo ir pa- 
sitraukimo iš socialinių grupių būdą. 

Facebook pateikia vadovėlinę atvirumo/uždarumo para- 
dokso atvejo analizę. Sudėtinga Facebook, turinčią daugiau nei 
125 milijonus narių, vertinti kaip uždarą socialinį tinklą. Face- 
book, tiesą sakant, nuo pat svetainės įkūrimo 2004 metais sten- 
gėsi susidoroti su uždaros struktūros paradoksu. Kai „gykas“ 
iš Harvardo universiteto Markas Zuckerbergas sukūrė Face- 
book, ji iš pradžių buvo skirta paskutinio kurso bičiuliams iš 
studentų miestelio. Nuo pat pradžios Facebook buvo uždara 
svetainė: tik Harvardo studentams. Ji suprojektuota kaip vir- 
tualus siena apjuostas sodas, ankštas ir uždaras. 

Vėliau Facebook atsivėrė kitiems Gebenės lygos koledžams 
Naujojoje Anglijoje, tokiems kaip Jeilis ir Masačusetso tech- 
nologijos institutas, o paskui bet kam, turinčiam tinkamą uni- 
versiteto ar vidurinės mokyklos elektroninį paštą su galūne 
„edu“ arba kuria kita. Iš esmės šis priėmimo apribojimas pa- 
darė Facebook uždara internetine socialine aplinka. Jei nebu- 
vote edukacinių bendruomenių nariu, prisijungti negalėjote. 
Paskui, 2006 metais, Zuckerbergas perėmė vadinamąjį „lais- 
vo prisijungimo“ modelį, kuris padėjo išplėsti svetainę už 
universiteto miestelio ribų ir užmegzti ryšius su visu pasau- 
liu. Galų gale Facebook tapo verta internetinio socialinio tinklo 
vardo: atvira, visur esanti, nediskriminuojanti. 

Bet neskubėkime. Nepaisant laisvos registracijos, Facebook 
vis dar išliko palyginti uždara. Nariai neturi prieigos prie 
visų kitų narių profilių. Kitaip tariant, Facebook vis dar nevi- 
siškai išnaudojo vadinamąjį tinklo efektą susiejant visus na- 

rius. Zuckerbergas atvėrė Facebook išoriniams programinės 
įrangos kūrėjams, kurie galėjo į ją įdiegti keistų programi- 
nių dalykėlių - tokių kaip avyčių mėtymas ir stiprus baks- 
telėjimas. Tai suteikia Zuckerbergui teisę girtis, kad Facebook 
buvo interneto „socialinė operacinė sistema“. Toks pasaky- 
mas, galimas daiktas, buvo netiesioginė Microsoft ir Google 
kritika dėl interneto socialinio potencialo nepaisymo. Socia- 
liai orientuota Facebook programinė įranga, kaip teigė Zuc- 
kerbergas, suteikė internetinėms bendruomenėms „elegan- 
tiško organizuotumo“. 

Gal ir taip, bet Facebook atkakliai išliko siena aptvertu so- 
du. Kai kurie kritikavo šią svetainę kaip „naująją American 
Online*'. Palyginimas su uždara, firmine bendruomene ne- 
glostė savimeilės. Kaip pastebi tinklaraštininkas Jeffas Jarvi- 
sas, Facebook gerbėjas: „Nors ir esu susižavėjęs šia platforma, 
vis tiek noriu, kad ji būtų atviresnė. Noriu sujungti savo bu- 
vimą Facebook su buvimu tinklaraštyje, del.icio.us, Twitter, You- 
Tube, Flickr, iTunes, Daylife, Amazon, eBay ir daugelyje kitų vie- 
tų... Taip pat norėčiau, kad jie sąveikautų tiek tarpusavyje, 
tiek su mano draugų buvimu tose vietose, kad pamatyčiau, 
kokių staigmenų iš to galima sulaukti. Galbūt imčiau matyti, 
kad mano draugai perka tas pačias knygas. Arba surinkčiau 
Twitter grupę, kad kartu nueitume į kokį nors renginį. Arba 
sužinočiau, kad mano tinklaraščio skaitytojai, kurie yra toje 
pačioje mano grupėje, atvyksta į tą patį renginį. ! 

Jarvisas skundėsi štai kuo: kai tik įžengėte į Facebook, jūs 
tapote pasmerktas socialinei sąveikai šiapus jos kiberneti- 
nių sienų. Facebook atvėrė įėjimo duris, bet, patekus čia, vi- 
duje nebuvo jokių socialinių langų. Jūs negalėjote pažvelgti 


* American Online (dabar AOL) - JAV įmonė, teikianti interneto prieigos 
ir kitas paslaugas, dažnai kritikuota dėl uždarumo, paslaugų kokybės, 
Neteisingai apskaičiuotų sąskaitų ir pan. 

į išorę. Facebook turėjo net dar didesnę problemą. Šios sve- 
tainės nariai, kurie nusprendė išeiti, savo didelei nuostabai, 
sužinojo, kad ištrūkti nepalikus pėdsakų čia velniškai sudė- 
tinga. Nebuvo ne tik jokių langų, nebuvo ir išėjimo durų. 
Tie, kurie sugebėjo rasti išėjimo duris, sužinojo, kad jos už- 
rakintos. Jei primygtinai reikalavote jus išleisti, turėjote nu- 
simesti ir palikti visa, kas buvo jūsų. 

Facebook primygtinai tvirtino, kad jų politika leidžia na- 
riams „deaktyvuoti“" savo paskyras. Oficiali naudojimosi 
Facebook sąlygų formuluotė tikrai skelbė: „Galite bet kada pa- 
šalinti savo vartotojo turinį iš svetainės.“ Teisingai, bet tai 
tik dalis tiesos, nes jūsų profilio ištrynimas buvo visai kitas 
dalykas. Facebook smulkiu šriftu įspėjo: „Jūs patvirtinate, kad 
kompanija gali išsaugoti suarchyvuotas jūsų vartotojo turi- 
nio kopijas.“ 

Paliekant nuošalyje svarbų asmeninio privatumo klausi- 
mą, tai sukėlė susirūpinimą, kad Facebook siekdama pelno sa- 
vanaudiškai naudojo profilio informaciją ir kitus su varto- 
toju susijusius duomenis komerciniais reklamos tikslais. Vie- 
nas nepatenkintas Facebook narys jį nuvylusią nemalonią pa- 
dėtį apibūdino cituodamas gerai žinomos The Eagles dainos 
žodžius: „Tai tarsi Hotel California: galite išsiregistruoti, ka- 
da tik norite, bet niekad iš čia neišvyksite.“? 

Ši įtampa tarp atvirų ir uždarų socialinių tinklų nėra nau- 
jas dalykas. Tiesą sakant, tai tęsiasi iš tamsiausių Žmogaus 
istorijos gelmių. Mes visada siekėme garantijų, gaunamų pa- 
sinaudojant naryste uždarose socialinėse grupėse su jų nor- 
momis, vertybėmis ir globa. Tačiau kompromisas buvo toks, 
kad kartą įstojus į uždarą bendruomenę - tokią kaip Face- 
book — užsinorėjus išeiti yra lengviau tai pasakyti, nei pada- 
ryti. Dauguma sujungiančių socialinės sąrangos formų ak- 
tyviai varžo ir dažnai baudžia bet kokias nelojalumo ar pa- 
sitraukimo formas. 

Kad iliustruotume šią ilgaamžę sudėtingą problemą, su- 
grįžkime prie mūsų sagos apie tamplierių riterius. Tik kil- 
mingi riteriai galėjo tapti Tamplierių ordino nariais, o už pa- 
sitraukimą iš vienuolių ordino buvo baudžiama mirtimi. 
Tamplieriai, nors sukurti kaip matricinė organizacija, kuri 
labiau akcentavo efektyvumą nei hierarchiją, buvo karinis 
ordinas. Pasitraukimas netoleruotinas. Tiesą sakant, per vi- 
są istoriją karo dezertyrai paprastai būdavo iškart baudžia- 
mi mirtimi. Dabartiniais laikais tokios religinės sektos kaip 
Scientologijos bažnyčia yra dažnai kritikuojamos dėl to, kad 
jos pradeda intensyviai spausti tuos narius, kurie pareiškia 
norą išeiti. Vidinė kriminalinių organizacijų disciplina taip 
pat nusakoma agresyviu, tiksliau, fiziškai smurtiniu, elge- 
siu su dezertyrais. „Tapus“ mafijos nariu, kelio atgal nebė- 
ra. Mafija yra šeima. 

Dauguma šiuolaikinių valstybių taip pat elgiasi su savo 
piliečiais, nors ir taiko mažiau smurto. Dauguma mūsų gims- 
ta turėdami tautinę tapatybę, patvirtinamą pasų, kuriuos ne- 
šiojamės. Pasitraukimas iš tautinės bendruomenės yra sudė- 
tingas procesas. Net jei tampame kitos šalies piliečiais, pa- 
prastai išsaugome savo pirminę tautybę. Kai kurios valsty- 
bės neduoda savo piliečiams teisės prisijungti prie kitos na- 
cionalinės bendruomenės. Tie, kurie dezertyruoja į priešiš- 
kas šalis - dažnai vadinami šnipais - netenka savo piliety- 
bės kaip išdavikai ir, jei būna pagauti, nubaudžiami mirtimi 
arba įkalinami labai ilgam laikui. Pašalinimas yra dar viena 
galima bausmė, ypač kai turime reikalų su kitų šalių pilie- 
čiais. Katalikų bažnyčia gali pasitelkti savo ekskomunikaci- 
jos galią, kuri yra pašalinimo forma. Tokios religinės sektos 
kaip huteritai išvaro savo narius, atsiribodami nuo jų tylos 
siena. Bet vienašalis pasitraukimas yra kitas klausimas. 50- 
cialinėse organizacijose, kur griežtai reikalaujama laikytis tai- 

syklių - šeimose, bendruomenėse, klubuose, bažnyčiose, kor- 
poracijose ir valstybėse - dažniausiai dedamos didžiulės pa- 
stangos atkalbėti nuo bet kokio vienašališko pasitraukimo. 

Ši įtampa buvo teorizuota ekonomisto Alberto O. Hirs- 
chmano jo klasikinėje knygoje Pasitraukimas, protestas ir loja- 
lumas? Pirmą kartą išleista 1970 metais, Hirschmano knyga 
pradėta kaip svarstymai apie esmines firmų nuosmukio prie- 
žastis, bet išsiplėtė į galingas įžvalgas apie bendrumo, pro- 
testo ir pasitraukimo iš rinkų, organizacijų ir valstybių pri- 
gimtį. Trumpai tariant, Hirschmanas teigė, kad žmonės, ku- 
rie susiduria su paslaugos kokybės smukimu kaip vartotojai, 
darbuotojai ir rinkėjai, paprastai turi dvi galimybes parodyti 
savo nepasitenkinimą: pasitraukti arba protestuoti. 

Kai vartotojai yra nepatenkinti produkto ar paslaugos ko- 
kybe, jie gali nutraukti santykius atsisakydami pirkti produktą 
arba atsisakydami paslaugos (išskyrus, žinoma, monopolines 
situacijas). Panašiai ir nepatenkinti savo darbu darbuotojai 
gali parodyti nusivylimą išeidami ir ieškodami kito darbo. 
Galiausiai, kai piliečiai yra nepatenkinti sąlygomis savo ša- 
lyje, jie gali pasišalinti emigruodami į kitą šalį. Šitos pasitrau- 
kimo reakcijos yra žodžiais neišreikštos nepasitenkinimo ži- 
nutės - tiekėjams, darbdaviams ir politiniams lyderiams. 

Aiškesnė reakcija yra protestas. Produktu ar paslauga ne- 
patenkinti vartotojai gali skųstis kreipdamiesi į tiekėjo klientų 
aptarnavimo skyrių. Ryšių palaikymas su vartotojų organi- 
zacijomis ar žiniasklaida yra dar viena protesto galimybė. Ne- 
patenkinti darbuotojai, tęsdami atgrasų darbą, gali oficialiai 
pateikti skundą ar išreikšti nepasitenkinimą administracijai, 
tikėdamiesi efektyvių pokyčių darbo vietoje. O piliečiai, ku- 
rie yra nepatenkinti gyvenimo sąlygomis, gali protestuoti, su- 
kilti ir kartais net nuversti režimą smurtine revoliucija. 

Pasitraukimas ir protestas yra firmų, organizacijų ir reži- 
mų nuosmukio simptomai. Pirmasis paprastai yra anksty- 

vas įspėjamasis ženklas apie nuosmukį; antrasis - drama- 
tiškesnis ir potencialiai griaunamasis simptomas. 

Lojalumas yra labai vertingas dalykas, nes jis stabdo bet ko- 
kią pagundą pasitraukti ar reikšti nepasitenkinimą. Sėkmin- 
gas produktas siekia lojalumo prekės ženklui, korporacijos sten- 
giasi įdiegti darbuotojų lojalumą, o valstybes paprastai nurami- 
na stiprus patriotizmo jausmas, kuris skatina jų piliečių lojalu- 
mą. Lojalumas yra pozityvi vertybė, nes nuosmukio laikotar- 
piu, kai įvertinami pasitraukimo ir protesto pranašumai, ji gali 
paveikti sąnaudų ir naudos apskaičiavimą. Jei esate lojalus 
prekės ženklui, mažai tikėtina, kad liausitės pirkti ir pereisi- 
te prie konkuruojančio produkto tiktai todėl, kad pamėgto- 
jo laikinai nebėra. Jei esate ištikimas savo kompanijai, nebū- 
site linkęs išeiti tik todėl, kad jos akcijų vertė krenta. Ir jei esa- 
te lojalus savo šaliai, mažai tikėtina, kad persikelsite į kitą šalį 
tiesiog todėl, kad esate įpykęs dėl vyriausybės politikos. 

Hirschmanas parašė Pasitraukimą, protestą ir lojalumą prieš 
pasirodant internetui, tačiau jo vertingos įžvalgos yra ne- 
paprastai tinkamos socialinių tinklų svetainėms, susidurian- 
čioms su atvirumo/uždarumo paradoksu. Facebook nėra vie- 
niša kovoje dėl savo narių galimybės pasitraukti. Tiesą sa- 
kant, su ta pačia dilema buvo susiduriama pačiomis pirmo- 
siomis interneto dienomis. 

Kaip pavyzdį panagrinėkime Prodigy, vieną iš pirmųjų 
internetinių bendruomenių, kurią 1984 metais įkūrė CBS, 
IBM ir Sears Roebuck. Abonentų skaičiui sparčiai padidėjus 
iki daugiau kaip milijono, Prodigy buvo apkaltinta savo na- 
rių šnipinėjimu ir vartotojų forumų cenzūravimu. Pavyz- 
džiui, Prodigy forumuose galimai įžeidžiantys žodžiai — to- 
kie kaip „bebras“ —- buvo uždrausti*. Tai sukūrė absurdiškas 


* Zodžiu beaver (bebras) amerikiečių slenge vadinamos ir moteriškos 
genitalijos. 


105 


>, I DALIS. TAPATYBĖ 


situacijas, kai nariai negalėjo parašyti komentarų apie šeš- 
tojo dešimtmečio televizijos serialą „Nevykėlis Byveris“. Pro- 
digy nariai bandydavo apeiti šį nesąmoningą draudimą nau- 
dodami lotynišką bebrų pavadinimą: castor. Bet labai grei- 
tai pasidarė nebejuokinga. Sukėlusi neigiamą reakciją dėl ki- 
šimosi kur nereikia, Prodigy padarė lemtingą vadybos klai- 
dą, kai nustojo teikti „neribotų pokalbių“ paslaugą ir perėjo 
prie valandinio mokesčio struktūros. Reakcija buvo tiesio- 
ginė: masinis išėjimas. Prodigy nariai pasirinko pasitraukimą. 
Tas pats įvyko GeoCities, 1994 metais įsteigtoje svetainė- 
je, kurią vėliau nusipirko Yahoo už iš kojų verčiančią 3,6 mi- 
lijardo dolerių sumą. Vadovaujant Yahoo, svetainės sėkmė 
pradėjo menkti. Kodėl? Nes Yahoo pirmoji padarė klaidą, 
kurią Facebook pakartos po dešimtmečio: ji įvedė nariams 
aptarnavimo sąlygų taisykles, nustatančias, kad ne nariams, 
o jai priklauso svetainėje esantis turinys. Ši politika, nors 
Yahoo skubiai pakeitė savo sprendimą, sukėlė masinį pasi- 
traukimą. GeoCities nariams nepatiko apribojimas, taigi jie 
Tačiau pats įspūdingiausias pasitraukimo katastrofos pa- 
vyzdys yra Friendster. Pirmame skyriuje trumpai papasako- 
jome, kaip Friendster nariai masiškai traukėsi iš svetainės po 
to, kai kompanija pradėjo šalinti vadinamųjų „feiksterių 
profilius. Tai buvo tik viena nesėkmė daug didesnėje Friend- 
ster katastrofoje. Friendster, viena pirmųjų socialinių tinklų 
svetainių, įkurta 2002 metais, buvo betampanti milijardinės 
vertės įtakinga internetine jėga. Tada per didelė savimeilė, 
nepaliaujami vidiniai konfliktai ir blogi vadybos sprendimai 
sunaikino greitai augančią svetainės sėkmę Amerikoje. 
Buvusio Netscape programuotojo Jonathano Abramso 
įkurta Friendster buvo suprojektuota kaip „pažinčių“ svetai- 
nė, kad konkuruotų su .Match.com. Iš pradžių Friendster tu- 
rėjo didžiulį pasisekimą. Abramsas tapo žiniasklaidos 

zvaigžde ir juo susidomėjo turtingieji Silicio slėnio veikėjai. 
2003 metais, kai Google pasiūlė 30 milijonų dolerių už sve- 
tainę, Abramsas šį pasiūlymą atmetė. Jis turėjo didesnių pla- 
nų. Jo griežtas atsisakymas rėmėsi dviejų Stanfordo univer- 
siteto informatikos absolventų Larry Page'o ir Sergey Brino 
pavyzdžiu, kurie nusprendė paleisti paieškos sistemą Google 
tik tada, kai Yahoo atsisakė pirkti jų technologiją už kuklius 
1,6 milijono dolerių. Abramsas tikėjo, kad Friendster taps so- 
cialiniu Google. Vienu metu Friendster vadovai apsimetė per- 
kantys mažą, dar tik pradedančią savo veiklą Harvardo uni- 
versiteto svetainę, pavadintą Facebook. Bet jie nusprendė ne- 
prasidėti. 

Friendster narių bendruomenė transformavosi į keistą 
„prietrankų, gykų ir žydrųjų mišinį. Svetainė tapo pasima- 
tymų platforma gėjams, o vadinamieji „padeginėtojai („gy- 
kų“ bendruomenė, susiformavusi iš „Degančio Žmogaus“ 
festivalio Nevados dykumoje dalyvių) taip pat susibūrė 
Friendster. Be šių pagrindinių klientų, ten buvo įvairių skir- 
tingos kilmės prielipų, įskaitant vadinamuosius „freudste- 
rius“, kurie naudojosi svetaine narkotikų prekybai, prostitu- 
čių tinklams valdyti, taip pat kaip reklamine platforma, kad 
pritrauktų naujų klientų.* 

Tikroji Friendster problema buvo jos pamatinė struktū- 
ra. Svetainė suprojektuota kaip uždara sistema, kurios na- 
riai turėjo būti susiję vienas su kitu bent jau „keturiais ry- 
šio lygmenimis“. Kaip tai aprašė New York Times: „Šventa- 
sis Friendster gralis - ir daugumos jo techninių problemų 
priežastis - buvo uždara sistema: Friendster vartotojai ga- 
lėjo apžiūrėti tik palyginti trumpai pažįstamų grandinei pri- 
klausančius profilius.“? Slapyvardžiai ir daugialypės tapa- 
tybės taip pat buvo uždraustos. Dar blogiau, Friendster ad- 
ministratoriai pradėjo siuntinėti nariams piktas žinutes dėl 
svetainės taisyklių pažeidimo. Friendster įkūrėjai nepajėgė 

suprasti socialinės svetainės sėkmės dinamikos. Neduodą. 
mi ramybės savo nariams dėl taisyklių ir reguliavimo, jie el- 
gėsi kaip nelanksti, vertikali biurokratija, užuot išnaudoję so- 
cialinį platformos potencialą, kuris didino jų turtus. 

Įpykę dėl besaikio kišimosi, Friendster nariai pasirinko pa- 
sitraukimą. Iš svetainės buvo masiškai dezertyruojama. Kaip 
rašė interneto sociologė Danah Boyd, kuri tyrinėjo Friendster 
istoriją: „Yra pasilikimo virsmo taškas ir pasitraukimo virsmo 
taškas. Vos tik prasidėjęs nuo kelių užsiutusių Žmonių masi- 
nis pasitraukimas sparčiai plito. Nors svetainės veteranai (pir- 
mieji vartotojai) išėjo audringai, pašalindami savo paskyras, 
dauguma vartotojų tiesiog liovėsi dažnai prisijunginėti, nes 
tai daugiau nebebuvo vieta, kur rinkosi jų draugai. * Galiau- 
siai garbėtroškiškos Friendster, kaip naujos žiniasklaidos nu- 
mylėtinės Amerikos socialinių tinklų padangėje, dienos tru- 
ko šiek tiek daugiau kaip metus. Friendster liko vienintelis 
pasirinkimas — susitelkti į savo populiarumą už JAV ribų, 
daugiausia Singapūre, Malaizijoje ir Filipinuose. 

Tuo metu netikėtai išpopuliarėjusios svetainės, pavadin- 
tos MySpace, įkūrėjai atidžiai analizavo Friendster klaidingus 
žingsnius. Kai Tomas Andersonas ir Chrisas Dewolfe'as įkū- 
rė MySpace, jie sąmoningai laikėsi kitokio požiūrio. MySpace 
pateikė save rinkai kaip šaunią, naujovišką, į muziką orien- 
tuotą svetainę, kuri, svarbiausia, buvo atvira visiems. Jokių 
įkyrių socialinių apribojimų. MySpace ragino narius peržiū- 
rinėti profilius ir daryti svetainėje beveik viską, kas tik jiems 
patinka. Rezultatas: Friendster narių skaičius Amerikoje su- 
mažėjo, o MySpace - staigiai didėjo. 2005 metais Friendster pri- 
trūko pinigų ir prieš išeidami į tremtį Azijoje jie atleido Ab- 
ramsą. Tais pačiais metais Rupertas Murdochas už MySpace 
sumokėjo 580 milijonų dolerių. 

Friendster padarė dvi lemtingas klaidas: ji nepajėgė su- 
prasti internetinio socialinio tinklo tapatybės dinamikos; nepa- 

kankamai įvertino pasitraukimo reakcijos pasekmes. MySpace 
sėkmė, paremta apmaudžiomis Friendster pamokomis, paro- 
dė, kad pradininko pranašumas ne visada pasiteisina. 

Kitos socialinių tinklų svetainės griebėsi per didelio re- 
guliavimo, siekdamos sukurti išskirtinumo aurą. Apsvarsty- 
kime aSmallWorld pavyzdį, pasiturinčių Žmonių tinklo sve- 
tainę, kuri vadinama „Facebook išrinktiesiems“ ir „MySpace 
milijonieriams . 4SmallWorld pritraukia labai turtingus ir gar- 
sius žmones, kurie kiekvieną dieną susiduria su tokiomis 
problemomis kaip privačios salos Fidžyje išsinuomojimas, 
argentinietiškų polo žirgų suradimas Palm Bičo sezonui ar- 
ba žaibiškas Aston Martin automobilių parko išsinuomojimas 
aukščiausios klasės vakarėliui Šveicarijoje. Tai tokios proble- 
mos, kurias vargu ar padėtų išspręsti paprastas jūsų Facebo- 
ok „draugas“. 

Svetainė aSmallWorld, sukurta 2004 metais kaip interne- 
tinis užmiesčio klubas pasauliniam elitui, reklamuojasi kaip 
virtuali erdvė, kur garsenybės ir labai turtingi žmonės gali 
prisijungti be rūpesčių dėl varginančių gerbėjų, paparacų, 
prielipų ir visų kitų šios planetos gyventojų. Savo socialine 
struktūra būdama tipiškai viduramžiška, aSmallWorld atski- 
ria savo pasaulinę aristokratiją nuo masių, pastatydama in- 
ternetinę tvirtovę, apsuptą bauginamo virtualaus griovio. 
Tarp aukštųjų svetainės narių, kaip kalbama, yra supermo- 
delis Naomi Campbell, aukštuomenės žmonės Paris Hilton 
ir Ivanka Trump, popmuzikos žvaigždė Jamesas Bluntas, 
golfo profesionalas Tigeris Woodsas, Microsoft milijardierius 
Paulas Allenas, Holivudo kino režisierius Ouentinas Taran- 
tino, taip pat Amerikos kapitalistų finansinių dinastijų, to- 
kių kaip Firestone'ai, Rockefelleriai ir Forbesai, atžalos. 

aSmallWorld yra Niujorke gyvenančio investicijų bankinin- 
ko Eriko Wachtmeisterio, švedų diplomato sūnaus, proto vai- 

sius, kuriam auklėjimas, atrodo, įdiegė atvirą, horizontalią pa. 
saulinio elito viziją. „Aš suvokiau, kad šalia egzistuoja ben- 
druomenė žmonių, kurie yra vienas su kitu susiję tiesiogiai 
arba ne, - sako Wachtmeisteris, kurio graži blondiniška išvaiz- 
da sudaro įspūdį, kad jis kuo puikiausiai jaustųsi greta į jo 
svetainę pritrauktos „grietinėlės“. - Tai žmonės, kuriuos nuo- 
lat matote tose pačiose vietose tuo pačiu metų laiku, vėl ir 
vėl, ir jie vis susitinka vienas su kitu ir sako vienas kitam: „O, 
koks mažas pasaulis*. Ką tu čia veiki? Tai buvo pirmasis ma- 
no patirtas nušvitimo momentas. Antras dalykas, kad tarp jų 
bendra ne tik tai, jog jie pažįsta daug tų pačių Žmonių, bet 
jie taip pat turi panašių poreikių, troškimų ir nuolat nori ži- 
noti, kas kur yra ir kas ką veikia.'* 

aSmallWorld išgyveno savo prakilnios aukštuomenės pa- 
gausėjimą nuo mažos 500 narių su pakvietimais uždaros 
grupės iki maždaug 300 000 įžymybių visame pasaulyje. Be 
dvasinio malonumo būti svetainės nariu, aSmallWorld nuo- 
lat padeda savo nariams neatsilikti ir nuo praktiškesnių rei- 
kalų, tokių kaip realaus pasaulio VIP planai karštuose pla- 
netos taškuose, kaip kad Palm Bičas, Kanai, Dubajus, Pary- 
žius, Niujorkas, Pietų Hamptonas ir Rytų Hamptonas. Kad 
būtumėte priimtas į šią uždarą bendruomenę kibernetinėje 
erdvėje, turite būti pasiūlytas ne mažiau kaip penkių jos na- 
rių. Maža to, visi nariai turi būti susiję ne daugiau kaip tri- 
mis ryšio lygmenimis — tai pusė tų šešių lygmenų, kurie, pa- 
sak garsiosios „mažo pasaulio teorijos, atskiria paprastus 
mirtinguosius.? Be to, svetainė aSmallWorld turi taisyklę, 
draudžiančią „peršokti per aksominę virvutę“, t. y. kvieti- 
mo privilegija suteikiama tik dalelei aukščiausių narių. Ši tai- 
syklė aiškiai neprileidžia kibernetinių karjeristų ir įvairių kitų 
iškilėlių bei „runkelių“ iš pinigingųjų klasės pakraščių. 


* Small world angliškai reiškia „mažą pasaulį“. 

Kuriant aSmallWorld nebuvo nieko spontaniško. Svetainė 
nuo pat pradžios buvo sukurta kaip verslas.'? Wachtmeiste- 
ris, ištikimas savo Vol Stryto mokymui, gliaudo skaičius ir 
studijuoja socialinių svetainių sociologiją. aSmallWorld svar- 
biausia funkcija yra dalijimasis informacija, o jos vertybių sis- 
tema grįsta pasitikėjimu. Labai turtingi svetainės nariai turi 
jausti, kad jie gali pasitikėti kitais nariais. Paris Hilton bet 
ko neklaus, kur galima pasidaryti pedikiūrą Monte Karle. Ta- 
čiau aSmallWorld ji gali gauti patikimos informacijos. 

Intriguojantis dalykas dėl aSmallWorld verslo modelio yra 
tas, kad, atrodo, tai prieštarauja tinklo efekto esminei logikai. 
Standartinis tinklo efekto apibrėžimas yra toks: tinklas tuo 
socialiai naudingesnis, kuo labiau didėja jo narių skaičius. Ši 
aksioma kartais vadinama Metcalfe'o dėsniu - taip pavadin- 
tas eterneto išradėjo Roberto Metcalfe'o garbei — teigiančiu, 
kad tinklo vertė yra proporcinga Žmonių skaičiui, kurį jis 
jungia, pakeltam kvadratu. Metcalfe'o dėsnį modifikavo Da- 
vidas Reedas; jis teigė, kad Metcalfe'as nepakankamai įver- 
tino tinklo plėtimosi naudingumo vertę. Pasak Reedo, tinklo 
naudingumas - įskaitant ir socialinius tinklus - auga propor- 
cingai jo dydžiui." Tačiau tiek Metcalfe'as, tiek Reedas suti- 
ko su tuo, kad dideli tinklai yra kur kas naudingesni, taigi 
ir vertingesni nei maži tinklai. Metcalfe'as pažymėjo, kad, 
vertinant ekonomiškai, kai pasiekiama tam tikra kritinė tin- 
klo jungiamumo masė - virsmo taškas — tinklo nauda au- 
ga labiau nei jo sąnaudos. 

Klasikinė tinklo efekto iliustracija yra telefoninė sistema. 
Pirmosiomis telefonų naudojimo dienomis XIX amžiaus pa- 
baigoje, kai prisijungę buvo labai mažai žmonių, telefono 
tinklas buvo menko naudingumo. XIX amžiaus aštuntajame 
dešimtmetyje dauguma žmonių buvo visiškai patenkinti 
siųsdami rašytines žinutes telegrafu. Alexanderis Grahamas 
Bellas įvedė telefonus į miestų viešbučių kambarius, kur jie 

pirmiausia šokiravo daugelį Viktorijos epochos ponių, kai 
paaiškėjo, kad Žmonės, tiesą sakant, kalbasi su visiškai ne- 
pažįstamais vilkėdami vienais apatiniais. Bet tinklas vis dar 
buvo ribotas. Tačiau po to, kai telefonų skvarba pasiekė krį- 
tinę masę, tinklo vertė pakilo —- ne tik naujai prisijungu- 
siems, bet taip pat ir pirmiesiems vartotojams, kurie dabar 
turėjo daugiau Žmonių, kam galėtų paskambinti. 

Tinklo efekto dėsnis tiko daugeliui kitų technologijų: fak- 
so aparatams, mobiliesiems telefonams, internetui, Skype ir 
taip toliau. Kuo daugiau yra Žmonių, naudojančių šias tech- 
nologijas, tuo naudingesnės jos yra vartotojams. Tai logiš- 
kai atveda prie klausimo: jei tinklo vertė didėja proporcin- 
gai vartotojų skaičiui, kokia vertė yra tokio socialinio tinklo 
kaip aSmallWorld, kurio raison d etre yra sumažinti savo na- 
rių skaičių? 

Žvelgiant griežtai sociologiškai, akivaizdus atsakymas yra 
tas, kad Žmonės vertina mažus, išskirtinius bendraminčių 
tinklus. Tai laiko patikrintas Žmogaus prigimties faktas: žmo- 
nės siekia parodyti aukštesnę socialinę padėtį pabrėždami 
išskirtinumą — turto, klasės, tarmės, vertybių, išsilavinimo, 
manierų, skonio, drabužių. Aristotelis savo Retorikoje atkrei- 
pė dėmesį, kad žmonės „myli panašius į save“. Šis nuo se- 
no gerbiamas homofilijos refleksas skatina daugelį ieškoti 
žmonių „kaip mes kompanijos. 

Virtualiame pasaulyje šis socialinis instinktas gali būti pa- 
verčiamas viena sąvoka: socialinis grafas. Priešingai nei dy- 
džiu pagrįstas grynai kiekybinis tinklo efekto matas, sociali- 
nis grafas yra grįstas kokybiniu socialinių tinklo ryšių tipo 
įvertinimu. Trumpai kalbant, socialinio grafo sąvoka susitel- 
kia ties tinklo socialiniu turiniu, o tinklo efektas apibūdina 
tik jo struktūros dinamiką. 

Wachtmeisteris aiškiai išdėstė šią mintį 2006 metų pabai- 
goje: „Iokios kompanijos kaip MySpace, Friendster, Facebook 
ir Google Orkut susilaukė didžiausio dėmesio, nes jos daU“ 

giausia orientuotos į paauglius ir jaunuolius, kurie čia gali 
maksimaliai didinti sąveikų skaičių, bet nebūtinai kokybę... 
aSmallWorld vadovaujasi visiškai kitokiu požiūriu. Mes sa- 
vo internetinėje bendruomenėje bandome laikytis civilizuo- 
to elgesio principų, kad sektume realaus pasaulio pavyz- 
džiu, užfiksuotume tikrus tikro gyvenimo žmonių santy- 
kius, o ne atsitiktinius kontaktus. Priešingai nei kitos inter- 
netinės bendruomenės, mes unikalūs tuo, kad draudžiame 
slapyvardžius ir netikrus vardus, šiurkštų ar agresyvų el- 
gesį kitų narių atžvilgiu, pripažįstame tik autentišką ir ko- 
kybišką turinį. 

Atkreipkite dėmesį, kad Wachtmeisteris, apibūdindamas 
svetainę 2SmallWorld, nesiteisindamas vartoja terminus „tik- 
ras gyvenimas" ir „realus pasaulis. Tai neabejotinai paaiški- 
na ar bent jau pateisina daugialypių tapatybių draudimą sve- 
tainėje. Dar įdomiau tai, kad aSmallWorld vadovaujasi „lais- 
vės nuo komercinio tendencingumo“ politika. aSmallWorld 
nėra jokio reklaminio chaoso. Kad ir kaip pagirtina, realaus 
pasaulio vertybių ir verslo be komercinės reklamos derinys 
atskleidžia intriguojantį prieštaravimą, slypintį aSmallWorld 
verslo modelio branduolyje. Kaip paleisite į apyvartą socia- 
linio tinklo svetainę, kuri remiasi ne tik jūsų narių skaičiaus, 
bet taip pat ir jūsų pajamų iš komercinės reklamos mažini- 
mu? Nesusimąstydami atsakytume: tai neįmanoma. 

Wachtmeisteris galų gale - kaip ir buvo galima tikėtis - su- 
kando dantis ir pasirinko reklamos skelbimo modelį, pagrįs- 
tą orientacija į tokius prabangius prekės ženklus kaip 
Moet6Chandon, Cartier, Jaguar ir Burberry. Bet Wachtmeisteris 
pražiūrėjo vieną svarbų dalyką. Nuspręsdamas parduoti re- 
klamos vietą, jis tvirtai nukreipė aSmallWorld verslo modelį 
Senajai Žiniasklaidai būdingos auditorijos kaupimo logikos 
link. Jei jūsų verslo modelis - televizijoje ar spaudoje - yra 
grįstas auditorijos pardavimu reklamos užsakovams, svar- 
biausias jūsų stimulas, net jei kalbama apie aukštuomenės de- 


113 


p I DALIS. TAPATYBĖ 


mografinius duomenis, - padidinti auditorijos dydį. Tai galį 
būti mažas pasaulis, bet reklamos užsakovams patinka didelį 
skaičiai. 

Šis paradoksas gali paaiškinti, kodėl, aSmal!World narių 
skaičiui pasiekus beveik 300 000, Wachtmeisteris drąsiai 
prognozavo, kad jis tikisi, jog narių skaičius pašoks iki mi- 
lijono. Dabar jis vartojo tinklo efekto kalbą. Tačiau augant 
aSmallWorld narių skaičiui, taip pat augo įtampa tarp socia- 
liniam grafui būdingo pasitikėjimo ir tinklo efekto komercinio 
tendencingumo. Netgi buvo pranešimų, kad aSmallWorld na- 
rystė buvo parduodama atviroje rinkoje. Kai elitiniai svetai- 
nės nariai pradėjo diskretiškai slinkti pro išėjimo duris, 
aSmallWorld aksominė virvė ėmė tingiai leistis žemyn. 

aSmallWorld atkakliai tvirtino, jog, ji saugo svetainę, kad 
neprileistų kibernetinių karjeristų. Buvo įvestos naujos taisyk- 
lės: bet kuris narys, bandantis internete tiesiogiai užmegzti 
ryšius su nepažįstamais žmonėmis ar pernelyg agresyviai 
parduodantis produktus, bus pašalintas. aSmallWorld net su- 
kūrė antrinę svetainę, pavadintą aBig World, kuri naudota kaip 
kibernetinis kalėjimas, į kurį buvo mandagiai išvarytos mi- 
nios B sąrašo pataikūnų, reklamos agentų, vakarėlių rengėjų 
ir nekviestų svečių. Tačiau elitiniai nariai purkštavo dėl „run- 
kelių“ invazijos. Tarp nusiskundimų svetainės skelbimų len- 
toje buvo toks: „Buvau keliuose tik 4SmallWorld nariams skir- 
tuose renginiuose, kur galėjai pagalvoti, kad jie skirti Facebook 
(ar net MySpace) žmonėms.“ Kitas narys rašė: „Gal tik man 
taip atrodo, bet neseniai mačiau aSmallWorld svetainėje žmo- 
nių, kurių iš tikrųjų neturėtų ten būti. Kas juos kviečia?“ 
aSmallWorld gavo protesto ir pasitraukimo pamoką. 

Įdomu tai, kad Wachtmeisterį paleisti aSmallWorld į apy- 
vartą iš pradžių įkvėpė Friendster modelio išstudijavimas. 
Žvelgiant retrospektyviai, atrodo, kad jis sekė Friendster pa- 
vyzdžiu iki tokio lygio, kad net atkartojo jų klaidas. Parale- 
lių yra dar daugiau. Lygiai kaip MySpace pasimokė iš Friend- 

ster klaidų ir paskui persiviliojo jų narius, pasiūlydama at- 
viresnę, nereglamentuotą socialinio tinklo patirtį, taip ir 
aSmallWorld konkurentai greitai pasinaudojo narių nepasi- 
tenkinimu, pasiūlydami uždaresnę, išskirtinę bendruomenę. 

Konkuruojanti snobų svetainė, pavadinta DiamondLounge, 
pradėjo veikti 2007 metų spalį ir rėmėsi tokiu verslo mo- 
deliu, kuris padėtų išvengti aSmallWorld spąstų. Diamond- 
Lounge ima 60 dolerių mėnesinį nario mokestį, tvirtindama, 
kad tai padeda išvengti reklamos žabangų ir neprileidžia 
įkyrių reklamos agentų bei viešųjų ryšių atstovų, kurie pra- 
siskverbė į aSmallWorld. Be to, DiamondLounge nariams lei- 
džiama turėti dvi „tapatybes“. Viena tapatybė - jūsų socia- 
linis profilis „poilsio kambaryje; kita tapatybė - verslo pro- 
filis „posėdžių kambaryje“. Šis asmenybės išsišakojimas val- 
domas šitaip: „poilsio kambaryje“ nariai apriboja, kas gali 
juos matyti, remdamiesi tokiais socialiniais kriterijais kaip 
amžius, lytis ir išvaizda; „posėdžių salėje“ pateikiama tokia 
profilio informacija kaip pramonės šaka, pareigos ir paja- 
mos. Nariai keičiasi dovanomis panašiai kaip Facebook drau- 
gai, bet DiamondLounge žaislinių meškiukų piktogramos yra 
pakeistos realiais Gucci krepšiais. 

Arya Marafie, DiamondLounge generalinis direktorius, at- 
kreipia dėmesį, kad tokios svetainės kaip aSmal!World tvirti- 
na esančios skirtos turtingam elitui, bet paskui atveria duris 
visiems. „Mums geriau turėti 100 narių negu 5000 netinka- 
mų žmonių, - pasakė Marafie New York Times 2007 metais. — 
Kai tik įsileidžiate į šiuos socialinius tinklus netinkamų žmo- 
nių, reikalas baigtas." DiamondLounge nėra jokio šokinėji- 
mo per aksominę virvę. Kyla akivaizdus klausimas: kaip 
DiamondLounge, konkuruojanti su tokiomis uždaromis stip- 
raus prekės ženklo svetainėmis kaip aSmallWorld, užsidirbs 
būdama netgi dar uždaresnė? 

DiamondLounge nėra vienintelė siena aptverta svetainė, 
kurios rinkodaros strategija — bent jau oficialiai - yra parem- 

ta kuo mažesnio narių skaičiaus įtraukimu. Kita svetainė, pa- 
sivadinusi Beautiful People, reklamuojasi kaip „pati išskirti- 
niausia užrašų knygutė“. Begėdiškai paviršutiniška Beautifu] 
People svetainė reikalauja iš savo potencialių narių pateikti ne- 
seną nuotrauką - geriau, jei merginos būtų su bikiniais, o vai- 
kinai nuogi ir demonstruojantys raumenis. Nuotraukos įde- 
damos į Beautiful People svetainę trims dienoms, kad nariai 
už jas balsuotų kaip televiziniame realybės šou, remdamiesi 
„Kketurbale patrauklumo“ skale.!* Panaši svetainė ModelsHo- 
tel turi netgi dar didesnės atrankos įėjimo strategiją: tik gar- 
siausiems madų modeliams. 24 metų modelio Jespero Lan- 
nungo įkurta svetainė buvo skirta tik modeliams iš „50 ge- 
riausių agentūrų. Lannungas sako, kad jis sukūrė Models- 
Hotel todėl, kad jam įgriso visi tie „pamaivos ir apsimetėliai“ 
iš MySpace. ModelsHotel, pasak Lannungo, pažada nariams, 
kad ji „pašalina baisius žmones“. Lannungas Wall Street Jour- 
nal 2007 metų pabaigoje sakė, kad jo svetainė atmetė dau- 
giau kaip pusę iš 2000 gautų paraiškų. Jokių atstumiamų na- 
rystės mokesčių laimingiesiems, ModelsHotel pajamų planai 
grįsti prabangių lengvojo kultūrizmo klubų ir mados pasau- 
lio prekės ženklų, tokių kaip Diesel jeans, reklamavimu." 

O štai Rusijos plevėsa milijardierius Michailas Prokhoro- 
vas sukūrė socialinio tinklo svetainę, pavadintą Snob, skirtą 
vien tik labai turtingiems rusams kaip kad jis pats. Panaši 
svetainė, pavadinta OutOrIn, skirta tik didelės vertės kapi- 
talo savininkams, apibūdinamiems kaip „rafinuoti kosmo- 
politai, aristokratai ir verslo lyderiai“, studijavę „garsiuose 
universitetuose ar privačiose mokyklose". O Niujorke sve- 
tainė „tik su pakvietimais“, pavadinta CarbonNYC, vilioja ši0 
miesto elito plutokratiją su vidutinėmis 1 milijono dolerių 
metinėmis pajamomis.!ė 

Kitos uždaros svetainės buvo sukurtos remiantis profesinė 
padėtimi grįstu socialiniu išskirtinumu: Pingsta - kompiutė- 
rių prąmonės tinklo vartotojams, MyDealBook - nekilnojamo 


116 


3 skyRius. Mažas pasaulis: pasitraukimas, protestas ir lojalumas p 


jo turto specialistams, Sermo — gydytojams, INmobile - belai- 
džių telefonų pramonės vadovams, AdGabber — reklamos 
žmonėms, Reuters Space - rizikos kapitalo fondų valdytojams, 
biržos verteivoms ir analitikams. Šios svetainės nesiekia iš- 
naudoti tinklo efekto. Jos visos turi iškabą ant savo kiberne- 
tinių durų, kurioje parašyta: tik nariams. Kad prisijungtumė- 
te, turite parodyti popierinės rekomendacijas iš realaus gyve- 
nimo. Verslo modeliai šioje kategorijoje įvairūs. Pavyzdžiui, 
Reuters ima narystės mokestį. Tačiau Sermo išnaudoja savo na- 
rius, prašydama nuo 100 000 iki 150 000 dolerių per metus iš 
nemedicininio verslo atstovų už teisę stebėti internetines me- 
dikų diskusijas. Investicinės organizacijos ir farmacijos firmų 
vadovai, pasirodo, sutinka mokėti didžiules įmokas už slap- 
tą galimybę gauti gydytojų informacijos apie naujų vaistų kū- 
rimo potencialą." 

Taigi kur lieka debatai apie atvirumą/uždarumą? Kaip ir 
galima tikėtis, skeptikai atkakliai laikosi požiūrio, kad užda- 
rų, privačių ir komercinių sistemų logika visada dominuos. 
Kiti kritikai pažymi, kad socialinių tinklų svetainės pritai- 
ko atvirumo strategijas, kad maksimaliai išnaudotų tinklo 
efektą, bet kai tik pasiekiama kritinė masė, jos skubiai sie- 
kia naudos pakeldamos pakeliamuosius tiltus ir išnaudoda- 
mos viduje uždarytą bendruomenę. Kai kurios svetainės, 
pvz., aSmallWorld, atrodo, nori geriausio iš abiejų pasaulių: 
išskirtinumo auros kartu su tinklo efekto pranašumais. Šį 
prieštaravimą suderinti sudėtinga. 

Yra neginčijamų įrodymų, patvirtinančių šią kritiką. Ta- 
čiau atvirų sistemų šalininkai įgyja pagreičio. Google pasiū- 
lytas OpenSocial standartas, net su Facebook išlyga, yra judė- 
Jimas ta kryptimi. Net Microsoft po dešimtmečiais jai priskir- 
to nepavydėtino nuožmiausio nenuosavybinės programinės 
įrangos priešo vaidmens, atrodo, galiausiai priėmė atvirojo 
kodo modelį. 2008 metų vasarį Microsoft pribloškė pasaulį 
paskelbusi, kad kompanija pereina prie atvirojo kodo. Kai 

kurie atvirojo kodo judėjimo dalyviai vadino Microsoft pra- 
nešimą „miglos pūtimu“, bet dauguma plojo programinės 
įrangos gigantui už šį drąsų žingsnį. Mes visai galėjome tap- 
ti pirmųjų atvirojo tinklo e. proveržio dienų liudytojais. 

Galiausiai atvirumo prieš uždarumą debatai išsispręs pa- 
gal didesnės socialinės gerovės matą. Tiesa, tai Žmogaus pri- 
gimties faktas, kad žmonės jungiasi į socialines hierarchijas 
ir vaikosi statuso atributų, kurie palaiko savitumo, išskirti- 
numo ir uždarumo vertybes. Homofilija ilgai buvo tvirtu so- 
cialinės sąrangos principu socialinėse organizacijose ir ma- 
žai tikėtina, kad realiame pasaulyje greitu laiku tai pasikeis. 
Tačiau genetikos dėsniai mus įspėja dėl inbrydingo pavojų, 
lygiai taip pat kaip gero elgesio taisyklės sulaiko mus nuo 
snobiško nedėmesingumo. Sudėtinga pateikti įtikinamą ar- 
gumentą už visuomenę, kurios gyventojai yra uždaryti so- 
cialinio aido kamerose, kur juos nuolat nuramina tokių pa- 
čių Žmonių kaip jie patys nuomonės ir vertybės. Žvelgiant 
filosofiškai, tokia socialinės sąrangos koncepcija pažeidžia 
pagrindinius liberalių vertybių principus: individualizmą, 
pliuralizmą ir žodžio laisvę. 

Tai sugrąžina mus prie trečios Alberto Hirschmano knygos 
temos: lojalumo. Mūsų socialinių tinklų svetainių analizė - 
ypač Friendster ir Facebook - patvirtina Hirschmano įžvalgą. Jis 
atkreipė dėmesį, kad kai pasitraukti neįmanoma (vartotojams, 
darbuotojams, piliečiams), jie nuolat griebiasi protesto. Bet jei 
jų balsas girdimas ir jei jo paisoma, lojalumas įmanomas. 

Pažvelkime kaip Facebook - priešingai nei Friendster - suge- 
bėjo pelnyti savo klientų lojalumą. Markas Zuckerbergas, aiš- 
ku, suprato apgailėtiną Friendster padėtį po šiurkščių šios sve- 
tainės klaidų. Tačiau iš pradžių Zuckerbergas Facebook svetai- 
nėje įvedė net griežtesnę kontrolę. Taikydamas „Kalifornijos 
viešbučio metodą, Zuckerbergas efektyviai užkirto kelią bet 
kokiai narių pasitraukimo rizikai. Galite išsiregistruoti, kada tik 
patinka, bet išeiti niekada negalėsite — nes Facebook siekia iš- 

saugoti jūsų tapatybę. Tai dar vienas įdomus posūkis spren- 
džiant virtualios tapatybės galvosūkį. Facebook svetainėje jū- 
sų tapatybė gali būti pavogta, sukurta, nukopijuota, suskaldy- 
ta ir sulipdyta į tūkstančius skirtingų formų. Bet jūs negalite 
jos pasiimti su savimi kaip materialiojo turto po mirties. Jū- 
sų Facebook tapatybė nėra išsinešama. Tai sandoris visam gy- 
venimui. Galite išeiti, bet jūsų tapatybė liks. 

Zuckerbergas galbūt manė, kad jis išsprendė pasitrauki- 
mo problemą užsklęsdamas duris, bet netrukus pasijuto su- 
sidūręs su atviresniu iššūkiu: protestu. 

Kai kurie Facebook nariai, susierzinę dėl svetainės politi- 
kos, kuri neleidžia pasitraukti, pradėjo triukšmingai protes- 
tuoti — netgi naudodami savo Facebook profilius, kad išreikštų 
nepasitenkinimą. Facebook grupė, pasivadinusi „Kaip visam 
laikui išsitrinti Facebook paskyrą , priskaičiavo daugiau kaip 
4000 narių. Kvebeko tinklaraštininkas Stevenas Mansouras 
pasirodė kaip dar aktyvesnis protestuotojas. Savo tinklala- 
pyje Mansouras įdėjo sarkastišką nuorodą, pavadintą „2504 
žingsniai, kaip panaikinti jūsų Facebook paskyrą“, kuri atsi- 
dūrė Digę.com ir 2008 metų pradžioje buvo peržiūrėta 
90 000 kartų. Triumfuodamas Mansouras savo tinklaraštyje 
paskelbė: „Taip, tai tiesa! Man pagaliau pavyko panaikinti sa- 
vo Facebook paskyrą. Tai buvo ilgas, sunkus kelias - sunkiau- 
sia dalis buvo Gorgonos nužudymas 16 lygyje — ir aš džiau- 
giuosi, kad pagaliau tai baigėsi. 

Kai šie protestai ėmė skambėti vis plačiau, Facebook vis 
dar kapanojosi iš skausmingo nuostolių valdymo po savo 
pražūtingos „Beacon“ reklaminės programos 2007 metų pa- 
baigoje. „Beacon“ buvo menkai užslėpta strategija, skirta 
Facebook nariams išnaudoti, pateikiant jų internetinę komer- 
Cinę veiklą kaip srautą „istorijų“, matomų kitiems nariams. 
„Beacon“ buvo mėginimas sukurti vadinamuosius „sociali- 
nius reklaminius skelbimus“, kurie sudaro įspūdį, kad na- 
riai reklamuoja produktus savo internetiniams „draugams“. 

"Pavyzdžiui, jei Facebook narys nusipirktų dainą iTunes, apie 

tai sužinotų visas jo „draugų“ sąrašas. Trumpai tariant, „Be- 
acon“ buvo virusinė reklamos strategija, pagrįsta tinklo efek- 
to išnaudojimu. Facebook šūkis potencialiems reklamos už- 
sakovams: „Reklamuokite savo verslą organiškai, socialiai.“ 

Facebook nariams nepatiko idėja būti išnaudojamiems, kad 
būtų gauta reklamos pajamų - ypač be jų Žinios ar sutiki- 
mo. Jų priešiška reakcija buvo staigi ir triukšminga. Ameri- 
kos politinė palaikymo grupė, pavadinta MoveOn.org, surin- 
ko beveik 70 000 protestuojančiųjų parašų, tvirtindama, kad 
„Beacon“ stokoja adekvačios atsisakymo dalyvauti funkcijos. 
Dar blogiau Facebook buvo tai, kad „Beacon“ iniciatyva vėl 
įkaitino seniai nerimstantį pasipiktinimą svetainės politika, 
kuri neleidžia išeiti. Dabar buvo visiškai aišku, kodėl iš Fa- 
cebook taip sudėtinga išeiti. Svetainės verslo modelis, atro- 
do, buvo grįstas narių duomenų panaudojimu, kad jie neš- 
tų komercines pajamas. 

Zuckerbergui negalėjo būti labiau netinkamo laiko. Go- 
ogle kaip tik spaudė Facebook su savo plačiai išgirtu OpenSo- 
cial projektu, leidžiančiu programinės įrangos kūrėjams ra- 
šyti programas visiems socialiniams tinklams be jokių griež- 
tų apribojimų. Kai kurie manė, kad OpenSocial buvo Google 
kerštas už tai, kad Facebook paniekino pasiūlymą išpirkti kon- 
trolinį akcijų paketą. Atsakęs Google, Zuckerbergas nuspren- 
dė pasirinkti mažą Microsoft investiciją — ši kompanija nu- 
pirko 1,6 proc. Facebook akcijų dalį už 240 milijonų dolerių. 
Įpykusi ar neįpykusi Google dabar pasauliui skelbė: Facebook 
yra uždaras pasaulis, o Google - socialiai atviras. Tuo pačiu 
metu reitingai rodė, kad Facebook narių skaičiaus augimas 
pradėjo strigti. Padėtį dar labiau pablogino pasklidusi pa- 
slaptinga sąmokslo teorija: gandai apie Facebook finansinius 
rėmėjus, kurie, kaip kalbama, buvo turtingi Amerikos „ne- 
okonservatoriai“, turintys ryšių CŽV, naudojantys svetainę, 
kad skleistų tamsią ideologinę programą.2! 


120 


3 skyRius. Mažas pasaulis: pasitraukimas, protestas ir lojalumas Sy 


Puolamas iš visų pusių, Zuckerbergas nusprendė pasa- 
kyti visą teisybę. 2007 metų gruodžio pradžioje jis savo tin- 
klaraščio įraše pripažino klaidą ir iš pagrindų pakeitė Face- 
book politiką. „Maždaug prieš mėnesį sukūrėme naują funk- 
ciją, pavadintą „Beacon“, kad pabandytume padėti žmo- 
nėms dalytis informacija su savo draugais apie tai, ką jie vei- 
kia internete, - sakė Zuckerbergas. - Padarėme daug klai- 
dų kurdami šią funkciją, bet netgi dar daugiau klydome jas 
spręsdami. Mes tiesiog blogai tvarkėmės su šiuo produktu, 
ir aš dėl to atsiprašau. Nors ir esu nusivylęs dėl mūsų klai- 
dų, mes branginame bet kokį grįžtamąjį ryšį, kurį gavome 
iš savo vartotojų. Nuo šiol, pasak Zuckerbergo, „Beacon“ 
programa bus naudojama tik vartotojui sutikus, o ne kaip 
anksčiau. Po dviejų mėnesių Zuckerbergas žengė tolesnius 
žingsnius, kad Facebook vartotojams būtų lengviau ištrinti sa- 
vo profilius. 

Facebook prireikė keturių savaičių, kad susidorotų su „Be- 
acon“ nesėkme, ir keturių mėnesių, kad išspręstų nesutari- 
mus dėl išėjimo. Bet Zuckerbergo garbei reikia pasakyti, kad 
kitaip nei Friendster įkūrėjai, jis įsiklausė į Facebook narių nuo- 
monę ir išsprendė problemą. Sąžiningai elgdamasis su Fa- 
cebook protestais, Zuckerbergas buvo apdovanotas klientų Io- 
jalumu, o ne nubaustas masiniu pasitraukimu. 

Lojalumo teorijoje yra svarbių pamokų visoms korpora- 
cijoms ir organizacijoms. Daugelis korporacijų vadovų ins- 
tinktyviai nepasitiki atvirais tinklais, kurie kelia grėsmę 
stambiesiems įmonininkams ir egzistuojančiai nusistovėju- 
sių hierarchijų tvarkai. Šis giliai šaknis įleidęs nepasitikėji- 
mas remiasi daugiau nei psichopolitinėmis biurokratinėmis 
atgyvenomis. Čia slypi ir dar vienas sunkiai suprantamas 
paradoksas. Nepaisant to, kad tinklai dėl tinklo efekto dės- 
nio yra vertingesni, korporacijos juos nepakankamai įver- 
tina, nes juos sudėtinga valdyti ir kontroliuoti. Be to, atvi- 

rus tinklus yra sunku įvertinti kaip nematerialųjį turtą. Mes 
žinome, kad Web 2.0 priemonės, tokios kaip informacinių 
technologijų programinė įranga, kuria ekonominę naudą. 
Bet daugeliui korporacijų būdingas ypač konservatyvus po- 
žiūris į šį nematerialųjį turtą dėl prekybinio balanso. Daug 
kompanijų žiūri į Web 2.0 programinę įrangą ne kaip į ne- 
materialųjį turtą, kuris sukuria naudą, bet kaip į išlaidų šal- 
tinį, kurį reikia prižiūrėti.“ Vadovai nenori vertinti nieko, 
ko jie negali kontroliuoti, dažnai remdamiesi „operacijų ri- 
zikos valdymu. 

Tikroji problema iš tikrųjų yra baimės faktorius. Korpo- 
racijų vadovai vis dar mokosi tas pačias pamokas. Kompa- 
nijos, kurių lyderiai priverčia vykdyti griežtai apibrėžtus 
vaidmenis troškiuose biurokratijos bokštuose ir garsui ne- 
pralaidžiuose posėdžių kambariuose, yra dažniau baudžia- 
mos pasitraukimu ir protestu. O kompanijos, kurių lyderiai 
skatina individualų kūrybiškumą bei atvirą bendradarbiavi- 
mą ir nuoširdžiai įsiklauso į savo darbuotojų ir klientų nuo- 
monę, dažniau apdovanojamos Ilojalumu. 

Uždaros sistemos yra naudingos nusistovėjusiems suin- 
teresuotiems sluoksniams centralizuotose vertikaliose hierar- 
chijose. Atviri tinklai puoselėja kūrybiškumą, inovacijas ir 
ekonominę naudą. Kai šie du dalykai susiduria, nemalonus 
e. proveržis yra neišvengiamas. Bet geriausias rezultatas tu- 
rėtų būti akivaizdus. 

Mes nepuoselėjame jokių iliuzijų. Aksominės virvutės, 
VIP vakarėliai ir snobiški užmiesčio klubai turi nepaneigia- 
mo žavesio realaus pasaulio socialinėse hierarchijose. Bet at- 
viruose kibernetinės erdvės tinkluose sumanūs žmonės stato 
už silpnų ryšių stiprybę, socialinę e. pažinčių naudą ir įvai- 
rialypės minios išmintį. Atvirų tinklų veiksmingumas nesu- 
lauks didelio pritarimo iš visuomenės „grietinėlės“. Bet bū- 
tent ant atvirų tinklų laikosi pasaulis. 

Mes pasidomėjome jumis Google: 
! privatumo paradoksas 


Ericas Schmidtas, Google vadovas, kartą pajuokavo, kad 
mums visiems turėtų būti leista pasikeisti vardą sulaukus 
21 metų ir pradėti gyvenimą iš naujo su nauja tapatybe. Jo 
mintis buvo tokia: MySpace kartos atstovai socialinių tinklų 
svetainėse paskelbia tiek daug intymių prisipažinimų, įtar- 
tinų nuotraukų ir iš kojų verčiančių detalių apie asmeninį 
gyvenimą, kad po kelerių metų, jiems įžengus į realų pa- 
saulį su jo socialinio elgesio normomis ir instituciniu spau- 
dimu, daugeliui dažnai neduoda ramybės žlugdantis baimės 
jausmas, kai jie suvokia, kad nesmagūs daugelio praeities 
silpnybių pėdsakai — paiki komentarai, kvailos išdaigos, 
žiaurūs pokštai, lengvabūdiški pakvailiojimai — neišdildomai 
lieka socialinių tinklų svetainėse matomi visai planetai. 

Tai ne pokštas. Tiesiog paklauskite amerikiečio universi- 
teto studento, kuris po studijų Ilinojaus universitete buvo 
pasiruošęs gauti gydytojo praktikanto darbą Čikagos kon- 
sultacinėje kompanijoje. „Buvau per žingsnį nuo daug ža- 
dančios karjeros“, - pasakė jis 2006 metais New York Times. 
Tačiau po to, kai kompanijos vadovai patikrino jaunojo pre- 

tendento Facebook profilį, jo vertybės pasirodė sunkiai sude- 
rinamos su sunkiu darbu. Profilyje jis aprašė tokius savo di- 
džiausius gyvenimo pomėgius: traukti žolytę, dulkinti mer- 
gas ir „fotkinti žmones - visos trys veiklos nusakytos vaiz- 
dingu jaunimo slengu. Trokštamo darbo pasiūlymo jis nie- 
kada nesulaukė. Jis buvo pasmerktas.! 

Šios bumerangu grįžtančios klaidos neapsiriboja jaunimu. 
Kiekvieną dieną jos grįžta ir smogia tūkstančiams eilinių su- 
augusių, kurie, savo begaliniam apgailestavimui, sužino, kad 
ką tik durys prieš pat nosį mandagiai buvo uždarytos dėl 
kažkokios įtartinos internete surastos smulkmenos. Tai ga- 
lėjo būti kvaila nuotrauka, kurioje jie užfiksuoti jaunystėje 
patirtose nepatogiose situacijose — rodantys nuogus užpa- 
kalius. prieš kamerą arba godžiai geriantys Jack Daniels bu- 
telį. Ar koks nors rimtesnis gėdingas įvykis - areštas už vai- 
ravimą išgėrus ar narkotikų laikymą - vis iškylantis Google. 

Susirūpinę dėl savo virtualių asmenybių, vis daugiau ir 
daugiau Žmonių žino, ką reiškia norėti pradėti viską iš nau- 
jo, tabula rasa, ištrinant iš praeities tamsius faktus ir spalvin- 
gus prasimanymus. Jie savo kailiu patiria, kad tinklaraščio 
rašymas arba internetinio profilio turėjimas gali būti „pavo- 
jingi gerovei . Nori ar nenori, mūsų gyvenimai tampa at- 
versta Facebook knyga. Visų kimono yra praskleisti. 

Pažiūrėkite, kas nutiko inspektoriui Chrisui Dreyfusui, 
vyresniajam Britanijos policijos pareigūnui, kuris vadovauja 
specialiajam padaliniui, saugančiam karališkąją šeimą ir 
svarbiausius Jungtinės Karalystės vyriausybės pareigūnus. 
Siekdamas gauti aukštesnį laipsnį, 30 metų Dreyfusas daly- 
vavo pokalbiuose dėl Bedfordšyro policijos vyriausiojo ins- 
pektoriaus vietos. Sprendžiant pagal popierinius dokumen- 
tus, jis buvo labai kvalifikuotas. Anksčiau jis dirbo Britani- 
jos ypatingojo antiteroristinio padalinio vadovu, vadovavo 
30 pareigūnų. Turint tokią kvalifikaciją nebuvo nieko keista, 

kad jam pasiūlė vyriausiojo inspektoriaus vietą. Bet tuomet 
netikėtai pasiūlymas buvo atšauktas. Atlikus keletą biografi- 
jos duomenų patikrinimų internete, buvo atskleista, kad 
Dreyfusas yra homoseksualus. Tai nebuvo problema. Proble- 
ma buvo jo elgesys internete. Facebook profilyje Dreyfusas 
demonstratyviai skelbė apie savo homoseksualų gyvenimo 
būdą, įskaitant provokuojančių nuotraukų publikavimą ir 
dviprasmiškas užuominas apie „vazelino“ naudojimą. 
Susidūręs su baisia karjeros nuosmukio perspektyva, 
inspektorius Dreyfusas įrodinėjo, kad nėra nieko bloga in- 
ternete skelbti savo privataus gyvenimo detales. „Tol, kol aš 
nedarau nieko, kas užtrauktų gėdą policijai, tai, ką darau 
privačiai, yra priimtina“, - pareiškė jis. Galbūt ir taip. Bet 
Dreyfuso vadovybė karališkosios šeimos apsaugos padali- 
nyje jau įspėjo jį raštu dėl jo spalvingo gyvenimo Facebook. 
Savaime suprantama, britų bulvarinė žiniasklaida turėjo 
daug malonumo iš Dreyfuso istorijos, šmaikštaudama, kad 
gėjus policininkas gavo „pylos už savo homoseksualius 
kvailiojimus Facebook. Dreyfusui pasekmės nebuvo tokios 
linksmos. Jis nebuvo perkeltas į aukštesnes pareigas.? 
Nors Dreyfuso karjeros apribojimas atrodo kaip homo- 
seksuali „Prašau, jokio sekso — mes esame britai '* versija, 
tokios profesinės nesėkmės gali rimtai traumuoti. Kiekvie- 
ną savaitę pasirodo naujas žiniasklaidos pranešimas apie 
darbuotoją, kuris buvo atleistas remiantis kokios nors infor- 
macijos paskelbimu socialinio tinklo svetainėje. Kartais šie 
susidūrimai priveda prie skausmingų ir daug laiko atiman- 
čių teisinių mūšių. Visiems įsipainiojusiems jie baigiasi blo- 
gai. Reputacijos sugriaunamos. Karjeros pražudomos. Finan- 
sinė padėtis žlunga. Grįžti atgal dažnai atrodo neįmanoma. 


* Alistairo Footo ir Anthony Marriotto komedijos (1973 m. ekranizuota) 
pavadinimas. 

Šeimos gali būti išdraskytos. Žmonės paskęsta didelėje dep- 
resijoje. Darbdaviai pritraukia nepageidaujamos neigiamos 
reklamos. Pakenkiama darbuotojo dvasinei būklei. Visi sų- 
sierzinę. Didysis brolis stebi. Nugalėtojo nėra. 

2007 metų pabaigoje Britanijos informacijos komisaras 
įvertino, kad beveik 5 milijonai jaunimo Jungtinėje Kara- 
lystėje turėjo internete tokio turinio profilius, kurie jei pa- 
sidomėtų universitetai ar potencialūs darbdaviai, galėtų pa- 
kenkti jų aukštojo mokslo ir karjeros perspektyvoms. Pa- 
gal santykiu grįstą ekstrapoliaciją išeitų, kad 25 milijonai 
Amerikos jaunuolių yra tokioje pačioje padėtyje, o kur dar 
nesuskaičiuojami milijonai visame likusiame pasaulyje. Bri- 
tanijoje 60 proc. apklaustų jaunuolių net neįsivaizduoja, kad 
jų profilių žinutės yra visam laikui ir kad gali iškilti ir ne- 
duoti ramybės jiems ateityje. Dar labiau intriguoja tai, kad 
70 proc. apklaustų jaunuolių teigė, kad jiems nerūpi, kad 
jų internetiniai profiliai gali būti apžiūrinėjami nepažįsta- 
mųjų.“ Jiems nusispjauti. 

Atsižvelgdamas į šį aukštą abejingumo lygį, Jungtinės Ka- 
ralystės informacijos komisaras išleido daugybę rekomenda- 
cijų, kad paskatintų jaunuosius britus „susiprotėti“ dėl po- 
tencialių intymių savo gyvenimo detalių skelbimo pasekmių. 
Vienas svarbus įspėjimas buvo toks: tinklaraštis yra visam 9y- 
venimui. Kita Žinutė skelbė: reputacija yra viskas. 

Normatyviniams privatumo ir reputacijos pamatams metė 
iššūkį, tiksliau — juos transformavo, e. proveržis, kurį nag- 
rinėjame šioje knygoje - o būtent, susidūrimas tarp realaus 
ir virtualaus pasaulių normų, tarp asmeninio ir socialinio ta- 
patumo, tarp horizontalių tinklų ir vertikalių institucijų. Šia- 
me skyriuje šį virtualų e. proveržį vadinsime privatumo pa- 
radoksu. Paradoksas slypi štai kur: niekada anksčiau tiek 
daug Žmonių taip viešai, visam pasauliui, nedemonstravo 
ypač asmeninių ir intymių detalių, niekad anksčiau pasikė- 

sinimo į privatumą, tapatybės pavogimo ir pakenkimo re- 
putacijai pavojus nekėlė tiek rūpesčių. 

Kai kas mano, kad privatumo paradoksas yra pasenusi 
problema. Kaip rašė Sheldonas Teitelbaumas žurnale Wired: 
„Privatumas jau istorija, susitaikykime su tuo.'* 

Galbūt ir taip, bet privatumas turi istoriją. Mes ilgai bu- 
vome apsėsti privatumo ir pakenkimo reputacijai pasekmių. 

Daugelyje kultūrų nuogas žmogaus kūnas, kaip ir lyti- 
nis aktas, buvo laikomas itin privačia zona. Anglų kalboje 
žmogaus genitalijos vadinamos private parts, privačiais orga- 
nais, - dažnai pridengiant juos figos lapeliu statulose ir pa- 
veiksluose. Be intymios erdvės, privatumas dažnai reiškė 
slaptumą. Tokie socialiniai tinklai kaip tamplieriai, grįžtant 
prie mūsų istorinės sagos, garsėjo savo slaptais kodeksais ir 
ritualais, Žinomais tik inicijuotiems nariams. Mūsų dienomis 
masonai, tamplierių palikuonys, taip pat kaip ir jų pirmta- 
kai garsėja savo griežtais slaptumo principais. Tą patį gali- * 
ma pasakyti apie religines sektas ir kultus. Taip pat ir šiuo- 
laikinės valstybės yra liguistai uždaros kalbant apie jų slap- 
tą veiklą — ir labai kėsinasi į tokią pat kitų veiklą. Šiuolaiki- 
nėse korporacijose slaptumas yra geležinė taisyklė. Greičiau- 
sias būdas vadovui sugriauti savo karjerą - neapgalvotas ne- 
apdairumas. 

Šiuolaikinio privatumo supratimo ištakos yra Šviečiamojo 
amžiaus filosofija ir kapitalizmo iškilimas, kurio vertybės bu- 
vo grįstos privačia nuosavybe kaip fundamentalių asmeni- 
nės laisvės principu. Privatumas yra pagrindinė teisė, sau- 
goma Visuotinės Žmogaus teisių deklaracijos. Robertas Elli- 
sas Smithas, Privacy Journal redaktorius, apibrėžia šią teisę 
tokiais žodžiais: „Tai kiekvieno iš mūsų troškimas turėti fi- 
zinę erdvę, kur būtume laisvi nuo trukdymo, įsibrovimo, 
drovėjimosi ar atsakomybės, pastangų valdyti laiką ir viso- 
kių asmeninės informacijos atskleidimų.'? 

Iki išrandant spausdinimo mašiną XV amžiuje, privatu- 
mas buvo pažeidžiamas paskalų, gandų ir užuominų. Kny- 
gų ir pamfletų pasirodymas leido viešpatauti laisvam nuo- 
monės formavimui ir, nepaisant nuolatinės cenzūros grės- 
mės, paskatino atsirasti masinės gamybos apkalbų ir šmeižto 
formą. XIX amžiaus pabaigoje laikraščiai suteikė Žiniasklai- 
dos magnatams galią formuoti nuomonę ir griauti reputa- 
cijas. Elektroninės žiniasklaidos proveržis ir profesionalios 
žurnalistikos pasirodymas institucionalizavo šią galią Ži- 
niasklaidos rankose. 

Mūsų laikais internetas yra naujausias technologinis 
e. proveržis, kuris - kur kas galingiau nei jo pirmtakai - me- 
ta iššūkį tradiciniam privatumo supratimui. Internete nėra 
jokios profesinės sargų klasės — žurnalistų —- kurie nustaty- 
tų, kas „tinkama spausdinti . Nėra jokių filtrų, jokio vidi- 
nio cenzoriaus, jokių ankstesnio santūrumo moralinių reflek- 
sų. Bet kas gali išreikšti nuomonę internete. Staigus tinkla- 
raščių, vikio ir socialinės žiniasklaidos išplitimas reiškia, kad 
bet kurią akimirką mūsų asmeninis privatumas ir reputaci- 
ja gali būti neapsaugoti nuo nepageidaujamo apžiūrėjimo. 
Pasislėpti nėra kur. 

Socialinių tinklų svetainių pasirodymas sukūrė virtualias 
normas, kurios jau nebedaro reikšmingo skirtumo tarp pri- 
vatu ir vieša. Interneto pasaulyje - kur Žmonės kuriasi dau- 
gialypes tapatybes kaupdami „draugus“ — riba tarp asmeni- 
nės ir socialinės tapatybės tampa miglota. Tai galėtų paaiš- 
kinti, kodėl tiek daug jaunų žmonių yra tokie abejingi savo 
asmeniniuose puslapiuose skelbiamos informacijos pasek- 
mėms reputacijai. Jie tiesiog būna savimi, linksminasi, elgiasi 
kaip vaikai — kodėl už tuos jaunatviškus pakvailiojimus tu- 
rėtų būti jiems priekaištaujama visą gyvenimą? 

Tikriausiai anksčiau ar vėliau ateis diena, kai visi šie klau- 
simai nebeturės jokios reikšmės. Tačiau šiuo metu proble- 

ma yra tokia, kad realaus pasaulio vertybės nebepaveja in- 
terneto vertybių. Ir tas atsilikimas gali sukelti rimtų pasek- 
mių — ypač tai pasireiškia sutepta reputacija. Jūs galite būti 
Facebook superžvaigždė, bet taip pat galite būti parijas, kai 
pasirodote įstaigoje. 

Kai yra pakenkta reputacijai, žalą dažnai padaro nepa- 
togios tiesos, bet taip pat ją gali sukelti žiaurūs iškraipymai 
kiek „tikras“ yra privatumo pažeidimas, žala reputacijai daž- 
nai yra ilgalaikė. Tai paaiškina, kodėl teismai taip rimtai ver- 
tina žalą reputacijai ir labai dažnai priteisia dideles pinigų 
sumas nukentėjusiai pusei. Teismai pripažįsta, kad reputa- 
cija yra kertinis tapatybės akmuo. Kaip konstatuoja Ameri- 
kos teisės profesorius Danielis Solove'as savo knygoje Re- 
putacijos ateitis: „Mūsų reputacija gali būti pagrindinė mū- 
sų asmenybės dimensija, kažkas, kas veikia patį mūsų ta- 
patybės branduolį. Be vidinės įtakos savęs suvokimui, repu- 
tacija veikia mūsų gebėjimą užsiimti elementaria veikla vi- 
suomenėje. Mes priklausome nuo kitų: norime, kad jie im- 
tųsi bendrų reikalų su mumis, samdytų mus, susidraugau- 
tų su mumis, išklausytų mus. Be bendradarbiavimo su ki- 
tais visuomenėje dažnai negalime padaryti to, ką norime pa- 
daryti. Be kitų pagarbos mūsų veiksmai ir laimėjimai gali 
prarasti tikslą ir prasmę. * 

Reputacija paprastai sugriaunama vienu iš dviejų būdų: 
vieni užsitraukia prastą reputaciją savo elgesiu ar veiksmais; 
kiti suduoda smūgį reputacijai piktomis paskalomis, insinu- 
acijomis ar atskleisdami nerimą keliančią informaciją. Virtu- 
aliame pasaulyje pirmas pakenkimo reputacijai tipas dažnai 
yra narcisistinio savęs demonstravimo pasekmė —- kitais Žo- 
džiais tariant, internetinis atsiskleidimas, kuris grįžta ir per- 
sekioja realiame pasaulyje. Antruoju atveju reputacija su- 

griaunama internete tyčiniais privatumo pažeidimo aktais. 
Šie sąmoningi destruktyvūs veiksmai žinomi kaip gėdos už- 
traukimas. 

Pirmiausia panagrinėkime pavojų reputacijai dėl savęs de- 
monstravimo. Kaip matėme 1 skyriuje, socialinė sąveika vir- 
tualiame pasaulyje yra sudėtingas savęs pateikimo ir įspū- 
džio valdymo ritualas — arba geriausio savo kibernetinio vei- 
do parodymas. Kadangi su kūnu nesusijusiai sąveikai ne- 
būdingi įprasti erdvės apribojimai, savęs pateikimas nėra tie- 
siogiai patvirtinamas akis į akį. Internete jūs galite būti kuo 
tik norite. Apgaulė ne tik leidžiama, jos tikimasi. Virtuali re- 
alybė taip pat pakeitė tradicinius laiko socialinius paramet- 
rus. Realiame pasaulyje mes valdome savo socialines sąvei- 
kas pagal normatyviai priimtiną ritmą. Romantiški ir vedy- 
biniai ryšiai yra nepertraukiami ir intensyvūs. Mes bendrau- 
jame su mylimaisiais ir artimiausiais draugais reguliariai. Ne 
taip dažnai palaikome santykius su socialiniais draugais. Ir 
tik retkarčiais susisiekiame su pažįstamais. Kita vertus, vir- 
tualiame pasaulyje savęs pateikiamas vis-4-vis su „draugais“ 
yra socialinis ritualas, kurio ritmas yra kasdienis, kasvalan- 
dinis, net kasminutinis. Internetinė socialinė sąveika gali bū- 
ti panaši į niekada neišjungiamą internetinę kamerą - nuo- 
latinis, kiaurą parą besitęsiantis visiškas atvirumas. Paradok- 
salu, tačiau virtualus laikas yra realus laikas. 

Tiesioginį ryšį su realiu laiku demonstruojant save už- 
tikrina tokios socialinės žiniasklaidos priemonės kaip Twit- 
ter (tekstai) ir Flickr (nuotraukos). Twitter, mikrotinklaraščių 
internetinė svetainė, reklamuoja save kaip paslaugą, kuri lei- 
džia jums gauti nuolat atnaujinamus atsakymus iš draugų 
į klausimą: „Ką veiki? Įkurta 2006 metais, Twitter paleng- 
vina „abipus daugiareikšmiu sąryšiu paremtą mobiliųjų Ži- 
nučių siuntimą trumpais tekstiniais pranešimais — arba „tvy- 
tais („Hweets“) — ribojamais iki 140 spaudos ženklų. Žinu- 

tės Twitter svetainėje - ir panašiose paslaugų svetainėse kaip 
Pownce, Dodgeball ir Frazr - gali būti siaubingai banalios, lėkš- 
tos ir beprasmiškos. Twitter panaši į XX amžiaus paskutinio 
dešimtmečio serialą Seinfeld, kuris buvo žinomas kaip „apie 
nieką . Tipiškus Twitter tauškalus apibūdina tokie komenta- 
rai kaip „Ruošiu pietus ir parsivežu uošvį iš senjorų klubo“ 
arba „Snaudžiu prie savo rašomojo stalo. Dar 2 valandos iki 
kokteilių vakarėlio! Nors tokie žemiški veiksmai ir mintys 
iš esmės yra bereikšmiai, papasakojimas kitiems kažkodėl 
suteikia jiems egzistencinę prasmę. Twitter priverčia mus 
jaustis susijungusius su kitais. 

Bet Twitter taip pat laikoma ir pavojinga - ypač korpo- 
racijose. Twitter skatina Žmones rašyti greitus komentarus 
tinklo draugams, kurie kartais skaičiuojami tuzinais ar šim- 
tais. Daugelis kompanijų bijo, kad Twitter kelia grėsmę pri- 
vatumui, reputacijai ir korporacinėms paslaptims. Pavyz- 
džiui, kas nutinka, kai vyresnysis vadybininkas, dalyvauda- 
mas konfidencialiame pasitarime posėdžių salėje, nusiunčia 
neapdairią repliką Twitter draugų tinklui („mano bukagal- 
vis vadovas susimauna per nevykusią prezentaciją apie tai, 
kodėl turėtume mokėti 40 proc. priemoką, kad nupirktume 
savo pagrindinį konkurentą — tai bus jo Vaterlo')? Pradėjus 
plisti tokiems „tvytams“, lengva atspėti, kas pirmiausia bus 
atleistas iš darbo. Užuomina: ne minėtasis vadovas./ 

Labiausiai paplitusi savęs demonstravimo forma yra tin- 
klaraščiai. Faktiškai kiekvienas gali susikurti tinklaraštį. Eko- 
nomikos terminais šnekant, prie įėjimo į tinklaraščių erdvę 
nėra jokių užtvarų, išskyrus kompiuterio ir interneto ryšio 
kainą. Tinklaraščių erdvė yra liberalus rojus, kur gali būti 
išreikšta kiekviena nuomonė. Viskas, ką turite padaryti, tai 
prisijungti prie Google Blogger.com arba kitos tinklaraščių sve- 
tainės - ir pirmyn. 2008 metų pradžioje buvo daugiau kaip 
110 milijonų tinklaraščių visame pasaulyje. Iki to laiko, kai 

jūs laikysite rankose šią knygą, bus sukurti dar milijonai. 
Tinklaraščiai savęs demonstravimo ritualą pavertė tapatybės 
kūrimo pasakojamąja forma. Interneto sociologė Jenny Sun- 
den susiejo virtualų pasakojimą su tapatybės kūrimu; ji tei- 
gė, kad žmonės naudoja pasakojimus apie save internete, 
kad įrašytų save į gyvenimą.* Kiekvieną dieną milijonai 
žmonių naudoja savo tinklaraščius, Twitter ir Flickr, kad pa- 
siųstų pasauliui nuolat atnaujinamą pranešimą apie savo 
mintis, emocijas ir kasdienę veiklą. 

Virtuali autobiografija gali būti išlaisvinančia saviraiškos 
forma, kuri kartais įgyja literatūros statusą. Daugeliu atžvil- 
gių tinklaraščių rašymas reiškia sugrįžimą prie literatūrinės 
raiškos formų, kurios buvo populiarios XVII amžiuje, kai Sa- 
mueliš Pepysas rašė savo garsųjį dienoraštį Restauracijos lai- 
kų Anglijoje. Tačiau internete viešas šios saviraiškos formos 
pobūdis gali turėti rimtų pasekmių ne tik asmeniniam pri- 
vatumui, bet ir kitų reputacijai. 

Laikantis mūsų literatūrinės analogijos, iškilo žavi nauja 
internetinės literatūros forma, kuri, atrodo, yra įkvėpta epis- 
tolinių XVIII amžiaus romanų, tokių kaip Samuelio Richard- 
sono Klarisa: jaunosios ledi istorija. Kaip ir jų literatūriniams 
pirmtakams, internetinėms išpažintims būdinga panaši ar- 
chetipinė herojė: patraukli, ambicinga, jauna moteris, kovo- 
janti dėl padėties visuomenėje, pakylanti ir nupuolanti pa- 
gal fortūnos užgaidas, kartais apdovanojama už dorybes, bet 
dažniau nubaudžiama už ydas. Tačiau kitaip nei literatūri- 
niai pirmtakai, virtualioje literatūrinėje aplinkoje sensacin- 
gi tinklaraščiai yra autobiografijos, parašytos pačių jaunų 
moterų. Daugelis jų paauglystėje augo besikeisdamos paska- 
lomis su savo draugėmis internete ir vėliau gyvenime to- 
liau naudoja internetą, kad suteiktų naratyvo formą savo 
įspūdžiams. Tiesa, kartais internetiniai literatūriniai dieno- 

raščiai skaitomi tarsi angliški meilės romanai pagal Pamela, 
arba apdovanota dorybė* tradiciją. Bet dažniau jie primena 
XVIII amžiaus klasikinį prancūzų epistolinį romaną Les Liai- 
sons dangereuses**. O svarbiausia tai, kad suteikus viešumo 
pobūdį šiai internetinei savęs demonstravimo formai - ku- 
ri iš esmės yra roman a clef naratyvas - pasekmės privatu- 
mui ir reputacijai gali būti netikėtos ir dažnai prieštaringos.? 

Apsvarstykite internetinį pasakojimą su moralu apie 26 
metų iš Azijos kilusią amerikietę gražuolę Jessicą Cutler, ku- 
rios įspūdingas iškilimas - ir nuopuolis — Vašingtono (Ko- 
lumbijos apygardoje) valdžios elite yra istorija, verta Molės 
Flanders*** autoriaus plunksnos. Cutler buvo ambicinga 
jauna Kongreso patarėja, dirbanti Jungtinių Valstijų sena- 
toriui Michaelui DeWine'ui, respublikonui iš Ohajo. Cutler 
seksualinės pergalės ant Kapitolijaus kalvos buvo tokios di- 
džiulės, kad ji apgaudinėjo šešis galingus vyrus vienu me- 
tu. Tada jai į galvą šovė gera mintis. Kaip ir milijonai kitų 
jaunų Amerikos moterų, ji buvo populiaraus televizijos se- 
rialo Seksas ir miestas gerbėja, kuriame aktorė Sarah Jessica 
Parker vaidina laikraščio skyrelio autorę, rašančią apie sa- 
vo seksualinius nuotykius dideliame mieste. Taigi Cutler, 
įkvėpta televizijos serialo, pradėjo rašyti anoniminį tinkla- 
raštį apie savo žygdarbius Vašingtono valdžios koridoriuo- 
se (ir miegamuosiuose). 

Tinklaraštis, pavadintas The Washingtonienne, tučtuojau 
sukėlė Amerikos sostinės pasipiktinimą savo erotinėmis de- 
talėmis apie laukinį seksą tarp aistringos jaunos kongres- 
meno patarėjos ir valdžios šulų, kurie moka jai už seksą. 


* Samuelio Richardsono 1740 metų romanas. 

** Les Liaisons dangereuses (Pavojingi ryšiai) - Pierre'o Choderloso de 
Lacloso 1782 metų romanas. 

*** Danielio Defoe 1722 metų romanas. 

2004 metais pradėtas tinklaraštis aprašė vieno iš Cutler mei- 
lužių fetišą - „pliaukštelėjimus per užpakalį“. Kitas, kaip ji 
rašė, mėgo „kalbėti nešvankybes'. Visi Vašingtone taip pat 
pradėjo kalbėti nešvankiai — apie tinklaraštį ir kas slypėjo 
už jo. Tada kitas tinklaraštis, pavadintas Wonkette, atsklei- 
dė, kad Washingtonienne vilioklė buvo egzotiškos išvaizdos 
patraukli Jungtinių Valstijų senatoriaus padėjėja. Skandalas 
sudrebino Amerikos sostinę. Senatorius DeWine'as nedel- 
siant atleido Cutler iš darbo. Bet kai tik Cutler internetinė 
kaukė buvo nuimta, jos buvę seksualiniai partneriai pasiju- 
to apnuoginti. Vienas iš Cutler kolegų senatoriaus DeWine'o 
biure — vyras, kurį ji aprašė kaip mėgstantį „pliaukštelėji- 
mus“ — iškėlė jai 20 milijonų dolerių ieškinį. 

Cutler sutiko už didelę pinigų sumą pozuoti nuoga Žžur- 
nalui Playboy ir išleido romaną apie savo meilės nuotykius, 
kurio pavadinimas The Washingtonienne buvo pasiskolintas 
iš jos tinklaraščio. Tačiau galiausiai Cutler internetinis nekuk- 
lumas sutepė ne tik kitų reputaciją, bet ir sugriovė jos pa- 
čios. Palikusi Vašingtoną ir negalėdama susirasti darbo, ji pa- 
skelbė savo bankrotą, kad išvengtų skolų dėl jai pareikšto 
ieškinio. Šiandien ji turi savo svetainę JessicaCutler.com. Ten 
ji save aprašo šitaip: „Esu knygą išleidusi autorė, kuri už pi- 
nigus iššoka iš torto.“ Ant aukų mygtuko jos pradžios tin- 
klalapyje parašyta: „Prašau, man reikia pinigų kekšiškiems 
rūbams ir narkotikams! !* 

Internetinis gėdos užtraukimo reiškinys dėl akivaizdžių 
priežasčių yra labiau kontroversiškas nei savęs demonstra- 
vimas. Gėdos užtraukimą reikia atskirti nuo kito interneti- 
nės agresijos akto, žinomo kaip užsipuolimas. Kai ką nors už- 
sipuolate internete, jūs emociškai ir tiesiogiai puolate jų re- 
putaciją. Ne toks atviras internetinis gėdos užtraukimas yra 
kieno nors privatumo pažeidimas aiškiai siekiant pažemin- 
ti pasirinktą asmenį jį diskredituojant. Gėdos užtraukimas 

yra internetinis gėdos stulpas ir kalėjimas. Arba, tęsiant mū- 
sų literatūrinę analogiją, internetinis gėdos užtraukimas yra 
virtuali „raudona raidė *. 

Yra daug internetinio gėdos užtraukimo formų — komiš- 
kų, skandalingų, netgi tragiškų. Dažniausiai pasitaikanti in- 
ternetinio gėdos užtraukimo rūšis, žinoma, yra paskalos. Be- 
galė tinklaraščių ir svetainių užsiima piktomis insinuacijomis, 
kurios sklinda kaip virusas. Paskalos gali būti žiaurios, pagie- 
žingos ir siaubingai įžeidžiančios. Deja, daug reputacijų bu- 
vo apnuodyta šiais nuodais. Nors analizuojant paskalas kaip 
socialinį reiškinį, galima teigti, kad jos - kad ir kokios destruk- 
tyvios būtų — atlieka savo funkciją. Paskalos stiprina racio- 
nalų socialinį instinktą išsaugoti gerą reputaciją. Iš tikrųjų so- 
cialiniai psichologai pastebi, kad didžioji dalis kalbos varto- 
jimo socialinėse sąveikose yra reputacijos valdymo forma.!! 

Kaip pažymi Robinas Dunbaras savo knygoje Kūno prie- 
žiūra, paskalos ir kalbos evoliucija: „Jūs galite perduoti infor- 
maciją apie save, kad padarytumėte įtaką tam, kaip jus su- 
vokia klausytojai. Jūs galite papasakoti jiems apie tai, ką 
mėgstate ir ko nemėgstate, kaip jūs elgtumėtės (ar kaip jūs 
manote, kad reikėtų elgtis) įvairiomis aplinkybėmis, kuo jūs 
tikite ir kaip stipriai tuo tikite, kam jūs nepritariate, ir t. t. 
Jūs galite būti sąmoningai šiurkštus ar pataikaujamai mie- 
las; galite įžeisti juos arba jiems meilikauti. Tai leidžia jums 
labai greitai atskirti pelus nuo grūdų, atstumiant tuos, su ku- 
riais niekad nesugyventumėte geruoju, ir padrąsinant pa- 
silikti ir palaikyti pažintį tuos, kurie gali būti naudingi. Ar- 
ba, žinoma, jūs galite užsiimti juoda propaganda, Žmonių 


* „Raudona raidė“ (The Scarlet Letter) - Nathanielio Hawthorne 'o 1850 
metų romanas. Jo herojė sulaužė ištikimybę ir pagimdė kūdikį, už tai buvo 
verčiama dėvėti rūbus su raudonais siūlais išsiuvinėta raide A (nuo žodžio 
adultery - neištikimybė). 

galvose sėdamas abejonės sėklas dėl priešų arba be galo gir- 
damas truputį abejotiną draugą, kad jis ar ji gautų darbą.“ 
Gera žinia ta, kad kritika ir neigiamos paskalos sudaro tik 
5 proc. verbalinės komunikacijos. Dauguma socialinių po- 
kalbių skirta asmeninei patirčiai smulkiai nupasakoti ir lie- 
žuvauti apie tai, kas ką su kuo daro.!* Svarbiausia tai, kad 
paskalos turi funkciją. Siųsdamos signalus apie pasekmes re- 
putacijai, paskalos yra socialinės kontrolės forma, nes jos ska- 
tina laikytis nustatytų socialinių normų. 

Viena seniai įsitvirtinusi socialinė norma liepia mums su- 
simokėti mokesčius. Dauguma mūsų sąžiningai ir laiku da- 
ro savo fiskalinius įnašus dėl vienos priežasties - norime iš- 
vengti gėdos būti pavadinti mokesčių vengėjais. Neigiamos 
pasekmės reputacijai būnant išstatytam kaip parazitui yra 
nemalonios, ypač akyse tų, kurie moka mokesčius. Jungti- 
nėse Valstijose, šalyje, kur išdidūs amerikiečiai mėgsta būti 
vertinami kaip susimokantys savo „teisingą dalį: mokesčių, 
valstijų vyriausybės naudoja internetinį gėdos užtraukimą, 
kad išsiaiškintų mokesčių pažeidėjus, o jų vardai yra skel- 
biami tokiose svetainėse kaip CyberShame, DelingNet, Cought 
in the Web ir Website of Shame. Taktika, kuri fiskaliniams pa- 
razitams užtraukia viešą gėdą, yra nepaprastai veiksminga. 
Kaip pažymima, daugumai Žmonių vieša gėda kelią siau- 
bą, ir jie punktualiai susimoka mokesčius, jei žino, kad ne- 
susimokėjimas išstatys juos visos bendruomenės paniekai. 
Luiziana, Džordžija, Pietų Karolina ir 15 kitų Amerikos vals- 
tijų dabar siunčia įspėjimus mokesčių avantiūristams, per- 
spėjančius, kad jei jie nesusimokės per 30 dienų, jų vardai 
bus paviešinti internete visų akivaizdai. 

„Mes bandome sugėdinti žmones, - sako Danny Brazel- 
lis iš Pietų Karolinos Biudžeto pajamų departamento ir pri- 
duria, kad jo valstijos gėdinimo svetainė Debtor's Corner pri- 

verčia mokesčių vengėjus papurtyti kišenę dėl milijonų kas- 
met. „Supranti, kad kaimynai gali pamatyti tavo skolą, kas, 
žinoma, būtų nesmagu, štai ir visa idėja.“P 

Internetinio gėdos užtraukimo objektas taip pat yra ir 
erzinantis, pavojingas ar asocialus elgesys, kuris nufilmuo- 
jamas kameromis ir paskelbiamas svetainėse, kad pažemin- 
tų prasikaltusius. Pietų Korėjoje paauglei buvo užtraukta 
gėda prieš visą šalį, kai jai važiuojant traukiniu su mažy- 
čiu šuniuku jos numylėtinis apsikakojo, o šią nelaimę nu- 
filmavo kitas keleivis, pasinaudodamas mobiliojo telefono 
kamera. Šalyje, kur gėda yra kultūriškai sukrečianti stigma, 
vadinamoji Kakojančio šuns mergina buvo taip persekioja- 
ma prieš ją vykdomos internetinės vaizdo kampanijos, kad 
metė universitetą. Kiti internetinio gėdinimo objektai yra 
neatsargus vairavimas, automobilių statymas neleistinose 
vietose, šiukšlinimas, besiplūstančios auklės, garsus plepė- 
jimas mobiliuoju telefonu ir gašlus kabinėjimasis prie mo- 
terų. Visi šie nusižengimai dabar, kaip įprasta, nufilmuoja- 
mi kamera ir paskelbiami interneto svetainėse, pateikiant 
fotografijas stambiu planu, kad kaltininkai būtų sugėdinti. 
Visų nuostabai, sugėdinimo aukos - net kai akivaizdžiai kal- 
tos — dažniausiai reaguoja piktai, grasindamos bylomis pri- 
vatumo pažeidimo pagrindu.“ 

Be to, internetinis gėdos užtraukimas gali, deja, būti 
skandalingas ir skausmingas. Nieko nėra baisiau už panie- 
kintą moterį, dar blogiau, jei tai padaryta YouTube. Kai 
49 metų Britanijos dramaturgė Trinia Walsh-Smith išsisky- 
rė su savo turtingu vyru, ji buvo įsiutusi dėl finansinių san- 
tuokos nutraukimo sąlygų. Walsh-Smith tvirtino, kad jos 74 
metų vyras Phillipas Smithas, Niujorko impresarijus ir di- 
džiausias teatro Brodvėjuje savininkas, turi apie 60 milijo- 
nų JAV dolerių, bet jai duodavo tik po 400 per savaitę. Ne- 
apgalvotai keršydama, Walsh-Smith paskelbė YouTube stebi- 

nantį vaizdo įrašą. Ten buvo rodoma, kaip emocijomis trykš- 
tanti Walsh-Smith pasirodo savo vyro kontoroje ir sekreto- 
rei pateikia trikdančius komentarus apie vyro seksualinį pa- 
jėgumą. Viename naujienų pranešime emocingas Walsh- 
Smith internetinis protrūkis buvo apibūdintas kaip mėgini- 
mas „atskleisti santuokos paslaptis akivaizdžiai stengiantis 
įgyti įtakos ir pažeminti kitą pusę“. 

„Tai visiškai naujas žingsnis, ir aš manau, kad jis baugi- 
nantis, - Associated Press pasakė aukšto rango skyrybų ad- 
vokatė Bonnie Rabin. - Žmonės nerimaudavo, kad nepa- 
kliūtų į Šeštąjį puslapį (New York Post paskalų puslapis). Bet 
šitai? Tai perkelia pažeminimo sąvoką į visai naują lygį." 

Liūdnas Pulitzerio premijos laimėtojo Amerikos romanis- 
to Roberto Oleno Butlerio atvejis neabejotinai perkėlė pa- 
žeminimą į dar žemesnį lygį. 2007 metų vasarą Butlerio 
žmona Elizabeth Dewberry paliko jį dėl kito vyro. Ironiška, 
tačiau Dewberry taip pat buvo leidžiama romanų rašytoja, 
O jos naujausia knyga buvo pavadinta Jo gražuolė žmona. But- 
leris, nuplikęs 62 metų knygius, suprantama, buvo priblokš- 
tas sužinojęs, kad jo jaunesnė, patraukli 44 metų žmona pa- 
liko jį dėl pasakiškai turtingo ir garsaus konkurento. 

„Padėkite savo kavos puodelį, kad neapsilietumėte, - pa- 
rašė Butleris elektroniniu paštu savo Floridos valstijos uni- 
versiteto studentų grupei. - Elizabeth palieka mane dėl Te- 
do Turnerio.“ 

Tai dar ne viskas. Butleris ilgame, skausmingame elektro- 
niniame laiške tvirtino, kad jo žmona buvo „tvirkinama sa- 
vo senelio ir dėl šios traumos ji vėliau sudarė „dešimt me- 
tų trukusią žiaurią santuoką su savo pirmuoju vyru. Ole- 
nas taip pat tvirtino, kad Dewberry pavydėjo jam Pulitze- 
rio premijos. Paskui jis užsiėmė spekuliacijomis apie savo iš- 
ėjusios Žmonos naujus santykius: „Ji Tedui nebus vieninte- 
lė moteris. Tedas visada atvirai buvo nemonogamiškas.“ 

Šis iracionalus protrūkis sujaudino tinklaraščių erdvę. 
Garsenybių tinklaraščiai turėjo progą aptarti šią pikantišką 
istoriją apie spalvingą milijardierių, nuviliojusį patrauklią iš 
Pietų kilusią literatūros gražuolę nuo nuplikusio, pamesto, 
į gnomą panašaus romanisto, kalbančio ausį rėžiančiu bal- 
su. Tinklaraštis American Digest: News from the New America 
paskelbė kandų pranešimą apie šią sagą, pavadintą: „Tai 
amerikietiška žmona: Elizabeth Dewberry ir jos atgimęs tvir- 
kintojas Tedas Turneris, papasakota jos raguoto vyro.“ Keis- 
ta, bet Butleris piktai reagavo į internetinį viešumą, kurį su- 
kėlė jo paties niekingas protrūkis. Bandydamas sugėdinti sa- 
vo žmoną ir jos milijardierių meilužį, Butleris nepajėgė nu- 
matyti desperatiško poelgio pasekmių savo paties privatu- 
mo ir orumo reputacijai. 

Gera Žinia Butleriui yra ta, kad kaip į septintąjį dešimt- 
metį įkopusiam Pulitzerio premiją laimėjusiam romanistui, 
jam greičiausiai ateityje neteks nerimauti dėl pokalbio pri- 
imant jį į darbą. Tačiau tūkstančiams kitų darbo paiešką da- 
bar lydi baisus jausmas, kad koks nors tamsus faktas ar gė- 
dingas epizodas iš jų praeities išplauks į paviršių ir sužlug- 
dys galimybę gauti gerai mokamą darbą. Daugelyje pokal- 
bių dėl darbo šiomis dienomis pretendentai į darbo vietas 
pašiurpsta, kai netikėtai išgirsta tiriamuosius žodžius: „Mes 
pasidomėjome jumis Google...“ 

Pavadinkime tai „MySpace prieš Darbo vietą . Tai vyksta 
daug dažniau, nei jūs manote. 2007 metais privatumo tyri- 
mus atliekantis Ponemono institutas išsiaiškino, jog 35 proc. 
vadybininkų naudojo Google, kad internete patikrintų kan- 
didatų biografijos faktus, 23 proc. ieškojo informacijos apie 
kandidatus socialinių tinklų svetainėse ir maždaug 33 proc. 
internetinių paieškų baigėsi kandidato atmetimu. „Kompa- 
nijos nenori oficialiai pripažinti, kad ieško informacijos apie 
kandidatus Google, bet visi tai daro, - sako Michaelas Ferti- 

kas, ReputationDefender vadovas, kurio firma užsiima neigia- 
mo internetinio turinio, kuris pažeidžia privatumą ir grasi- 
na sugadinti reputaciją, radimu ir pašalinimu. - Jūsų. CV ne- 
bėra tai, ką jūs siunčiate savo darbdaviui - dabar CV tai pir- 
mi dešimt dalykų, kuriuos parodo Google.“ Tokios firmos 
kaip ReputationDefender - vadinamosios „reputacijos valymo“ 
tarnybos — užsiima viskuo pradedant nepagrįstais krimina- 
liniais kaltinimais ir baigiant fiktyviu nekrologu apie nusi- 
taikyto Žmogaus vaiką. Mokestis už tai gali būti didžiulis. 
Tiger Two, reputacijos valymo firmos, tarp kurios klientų yra 
daugybė garsenybių, paslaugos kainuoja iki 10 000 dolerių 
per mėnesį.!* 

Ar kompanijos turėtų samdyti žmones, žinodamos, kad 
jų reputacija internete suteršta? 2007 metų birželį Harvard Bu- 
siness Review publikavo žavią atvejo analizę, pavadintą „Mes 
pasidomėjome jumis Google“, aprašančią šią skausmingą dar- 
buotojų priėmimo dilemą ir nepasiūlančią aiškaus sprendi- 
mo." Dilema tokia: Fredas Westenas yra Filadelfijoje įsikū- 
rusios prabangiais drabužiais prekiaujančios mažmeninės fir- 
mos Hathaway Jones vadovas, kurio strateginis tikslas —- pra- 
siveržti į pelningą Kinijos rinką su savo drabužių linija, skir- 
ta Kinijos jupiams. Ieškodamas tinkamo kandidato vadovauti 
kompanijos žygiui į Kiniją, Westenas patiki, kad jau surado: 
protinga, patraukli kinų kilmės amerikietė Mimi Brewster. 
Mimi biografija ir CV puikiai tinka šiam darbui. Užaugusi Ki- 
nijoje, mokanti ir mandarinų kalbą, ir vietinius dialektus, ji 
persikėlė į Jungtines Valstijas, kur Berklyje studijavo šiuolai- 
kinę Kinijos istoriją, prieš pasirinkdama Stanfordą vietoj Jei- 
lio savo ekonomikos magistro studijoms. Mimi turi ir kitą pra- 
našumą, kuris ją iškelia virš kitų: jos tėvas Johnas Brewste- 
ris, amerikiečių žurnalistas Kinijoje, buvo Johno Westeno 
kambario draugas Andoveryje. Po lengvo, užtikrinto pokal- 
bio su Westenu Mimi mirkteli jam ir sako: „Ačiū, bose.“ 

Bet yra viena neduodanti ramybės problema. Kompani- 
jos Žmogiškųjų išteklių vadovė, griežta moteris Virginia 
Flanders, kuri niekada nemėgo Westeno vadovavimo sti- 
liaus, patikrino Mimi biografijos duomenis. Atliekant Google 
paiešką, iškilo kai kas keliančio nerimą. Radikalaus žurnalo 
Alternative Review internetinėje svetainėje Mimi buvo atpa- 
žinta prieš dešimt metų nutikusioje istorijoje kaip antiglo- 
balistų protesto judėjimo Berklyje lyderė. Be to, laikraščio 
svetainėje buvo sena jaunesnės Mimi Brewster nuotrauka, 
žygiuojančios prie Kinijos konsulato sienų San Fransiske, 
protestuojant prieš komunistinio režimo elgesį su disiden- 
tais. Ar Mimi iš tikrųjų tinkamas asmuo vadovauti kompa- 
nijos komercinei strategijai, orientuotai į Kinijos rinką? 

Virginiai Flanders perduodant Westenui Google paieškos 
rezultatus, jo pirma reakcija yra gynybinė. „Dėl Dievo, - 
piktai nukerta jis, - gerai pasikapstyk Google ir apie bet ką 
surasi kokio nors purvo.“ Paskui, kiek pasvarstęs, prideda: 
„Tegu Mimi grįžta čia ir pateikia savo požiūrį į šią istoriją.“ 
Virginia Flanders laikosi oficialesnės Žmogiškųjų išteklių po- 
zicijos. Ji mano, kad reikėtų pasikonsultuoti su kompanijos 
teisininkais. 

Westenui ši dilema kelia rūpestį. „Problema ta, kad aš esu 
įsipareigojęs Hathaway Jones samdyti geriausius žmones, ko- 
kius tik pavyktų rasti, - mąsto jis. - Ir kaip aš tai padary- 
siu, jei galiu rinktis tik iš tų, kurie visada vengė rizikos?“ 

Tą vakarą jis namo grįžta susirūpinęs ir prašo vertingo 
savo žmonos Marthos patarimo. Kaip jis turėtų pasielgti? 

Geras klausimas. Bet Harvard Business Review nepateikia 
atsakymo. Norima, kad mes apsvarstytume dilemą, atsi- 
žvelgtume į publikuotus ekspertų patarimus ir patys rastu- 
me atsakymą. 

Kartais „Mes pasidomėjome jumis Google“ sindromas yra 
aiškiai nesąžiningas. Paimkime kaip pavyzdį 34 metų vyrą 

iš Bostono, jo nemaloni padėtis 2003 metais buvo aprašytą 
Boston Globe. Tuo metu jis dirbo Bostono medicinos mokyk- 
loje - ir desperatiškai slapstėsi nuo savo praeities. Daugiau 
kaip prieš penkiolika metų, sulaukęs vos 17, jis buvo nar- 
komanas, kuris dėl vagystės pakliuvo į kalėjimą. Išėjęs iš 
kalėjimo ir per kelerius metus pakeitęs gyvenimą, vyriškis 
nusprendė aprašyti savo ankstesnį nuosmukį keliuose spe- 
cializuotuose leidiniuose. Tačiau jis negalėjo numatyti spar- 
taus interneto augimo. Kai kurie leidiniai, anksčiau publi- 
kavę jo išpažintis, nuo to laiko pradėjo skelbti savo turinį 
internete. Jo neinternetinės išpažintys apie narkomaniją, 
smulkias vagystes ir įkalinimą dabar internete buvo mato- 
mos visam pasauliui. 

Tai beveik sugriovė jo gyvenimą. Merginos, kurios juo 
domėjosi, jį šaltai mesdavo be jokio paaiškinimo. Ieškoda- 
mas porininko kartu nuomotis butą, jis susitiko su daugiau 
kaip trisdešimt potencialių kambario draugų - bet nė vie- 
nas jam nebepaskambino. Tada internetinė gėda pradėjo da- 
ryti poveikį jo galimybėms užsidirbti duonos kąsnį. Akty- 
viai siekdamas vieno darbo, jis perėjo tris intensyvių inter- 
viu turus, kol buvo sudarytas galutinis kandidatų sąrašas. 
Tada, jo nuostabai, darbdavys nebepaskambino - ir neatsa- 
kė į jo skambučius. Sutrikęs jis priėjo prie vienintelės įma- 
nomos išvados: jie jį patikrino Google. O blogiausia tai, kad 
jie nesuteikė jam galimybės pasiaiškinti.!š 

Vienas pasirinkimas būtų kreiptis į tokias tarnybas kaip 
ReputationDefender. Klientai už internetinės reputacijos val- 
dymo paslaugas gali mokėti net iki 10 000 dolerių, kad bū- 
tų išvalytos jų virtualios tapatybės. Bet nėra jokių garanti- 
jų. Andy Bealas, internetinės reputacijos konsultantas, ku- 
ris rašo tinklaraštį svetainėje Marketing Pilgrim, mano, kad ge- 
riausias požiūris yra proaktyvus santykis su internetine as- 
menybe. Bealo filosofija paprasta: kadangi Google iš esmės 

yra „reputacijos variklis“, geriausias būdas užsitikrinti, kad 
netapsite šios svetainės auka, yra perimti kontrolę ir tapti 
savo virtualios tapatybės autoriumi - anksčiau nei kas nors 
tai padarys už jus.!? 

Bealas, Visiškai atvirai: reputacijos kontrolė ir valdymas in- 
ternete autorius, parduoda reputacijos valdymo sprendimus, 
įskaitant programinę įrangą, pavadintą Trakur. Tai interne- 
tinis reputacijos kontroliavimo įrankis, kuris automatiškai 
ieško internete reikšminių žodžių. Stebėdama naujienas, tin- 
klaraščius ir visą socialinę žiniasklaidą, programa taip pat 
stebi jūsų vardą, jūsų kompanijos prekės ženklus, jūsų pra- 
monės šakos tendencijas ir žinias apie konkurentus. Bealas 
taip pat siūlo dešimties punktų programą, kad padėtų žmo- 
nėms proaktyviai valdyti savo internetines reputacijas: 1) įsi- 
gykite interneto svetainę, pavadintą jūsyasmeninisvardas. 
com; 2) pradėkite rašyti tinklaraštį per Blogger.com arba Word- 
press.com; 3) pridėkite savo svetainėje posritį; 4) susikurki- 
te socialinio tinklo profilį MySpace, Facebook ar kitoje svetai- 
nėje; 5) per Ning.com susikurkite socialinę svetainę; 6) su- 
sikurkite darbinį profilį LinkedIn; 7) dalykitės savo nuotrau- 
komis svetainėje Flickr; 8) patvirtinkite savo tapatybę per 
Naymz.com; 9) susikurkite vikį per Wetpaint.com; 10) gaukite 
nemokamą puslapį iš Google per Googlepages.com. 

„Tapkite patikimi Google akyse, - sako Bealas. - Jūs esate 
ieškomas visą laiką, nesvarbu, žinote tai, ar ne.“ 

Kartais žala reputacijai dėl internetinių privatumo pažei- 
dimų nėra nei padaryta sau pačiam per neapdairumą save 
demonstruojant, nei piktavališkai sukurta kitų. Pavyzdžiui, 
įsivaizduokite, kad sužinote, jog visa jūsų medicininė kor- 
telė yra prieinama internetinėje duomenų bazėje. Jūsų re- 
putacijai gali būti padaryta didžiulė žala, jei, pavyzdžiui, 
esate sirgęs psichikos liga, alkoholizmu ar esate užsikrėtęs 
tokia lytiškai perduodama liga kaip AIDS. 

Skamba kaip „didžiojo brolio“ scenarijus, kuris niekad 
negali įvykti? Pagalvokite dar kartą. Ir Google, ir Microsoft 
jau kaupia daugeliui Amerikos klinikų medicininius įrašus. 
Privatumo sergėtojai yra susirūpinę, kad jei tik medicini- 
niai įrašai bus perleidžiami išorinėms tarnyboms, valdo- 
moms Google ir Microsoft, jų konfidencialumas gali būti pa- 
žeistas dėl įvairių tikslų, įskaitant komercinį panaudojimą 
farmacijos kompanijų rinkodarai. Atsižvelgiant į nesenus 
skandalus Britanijoje, kur 2007 metų pabaigoje dėl painia- 
vos vyriausybėje buvo paviešinti milijonai kompiuterinių 
įrašų su asmeniniais Britanijos gyventojų duomenimis, kar- 
tais pačios baisiausios privatumo nelaimės gali tapti siau- 
bingai realios. Jei manote, kad taip nutikti negali, pagalvo- 
kite dar kartą.“ 

Milijonai internetinių socialinių tinklų vartotojų vis labiau 
dėl savo virtualių profilių kontroliavimo - ir komercinio iš- 
naudojimo - įtarinėja pačias svetaines (MySpace, Facebook, Be- 
bo, Orkut), kuriose jie kuria savo tapatybes, renka „draugus“, 
plepa apie savo įpročius ir atveria širdis. Plačiai paplitęs ne- 
rimas, kad tokios svetainės kaip Facebook šniukštinėja savo 
narius. Šio susirūpinimo nesumažina Facebook ir kitos socia- 
linės svetainės, informuodamos savo narius, kad jie, o ne 
nariai, iš esmės „valdo“ visus profiliuose skelbiamus duome- 
nis. Nepadeda ir tai, kad nariai sužino, jog — kaip matėme 
3 skyriuje — velniškai sudėtinga pašalinti savo asmeninius 
profilius, nusprendus palikti svetainę. Tapatybės perkėlimas 
yra vis dar atviras ir neišspręstas klausimas. 

Kas dar mus stebi? CŽV? MI5? Religiniai kultai? Krimi- 
nalinės organizacijos? Yra įrodymų, kad nė vienos iš šių 
galimybių negalime atmesti. Tiesą sakant, CŽV atvirai pri- 
pažįsta, kad ji tikrina YouTube ir kitas svetaines rinkdama 
informaciją.?! 

„Atsakymas — ne daugiau painiavos, bet daugiau infor- 
macijos: skaidrumo, - pridūrė Teitelbaumas. - Jeigu bet 
kuris pilietis gali perskaityti milijardieriaus mokesčių dekla- 
raciją ar politiko banko sąskaitos išrašą, jeigu joks bandi- 
tas — ar policininkas - niekada negali būti tikras, kad jo 
veiksmai nėra pastebėti, jeigu jokia valstybinė institucija ar 
korporacijos posėdžių salė nėra apsaugota nuo informato- 
rių, mes gausime šį tą vertingo, kas kompensuos prarastą 
privatumą: laisvę. ? 

Galų gale, ar tikrai nusileidžiama iki kompromiso - ma- 
žiau privatumo dėl daugiau laisvės? Skamba viliojamai, 
jeigu tik esame laisvi nuo priekabiavimo, žeminimo, atlei- 
dimo iš darbo ir finansinio bankroto. Daugelis vis dar ne- 
noriai šoktų į nežinomybę tarp prarasto privatumo ir įgy- 
tos laisvės. 

Taigi ar Fredas Westenas galiausiai nusprendė nusamdyti 
Mimi Brewster? Mes niekada to nesužinosime. Vienintelis 
mums duotas raktas yra jo žmonos Marthos, kuria jis pasi- 
tiki, vertingas patarimas: 

„Internetiniai įrašai yra kaip tatuiruotės. Jų niekada neat- 
sikratysi.“ 


B SKYRIUS 


| Virtuali realybė: 
antrasis gyvenimas* ir mirtis 


Pokalbio dėl darbo nebūna be streso, net ir atmetus rūpes- 
tų, kad darbdavys pasidomėjo jumis Google. Bet įsivaizduo- 
kite, kad galite visiškai išvengti nerimą keliančios patirties. 
Niekas į jus gluminamai nespokso. Niekas kruopščiai nety- 
rinėja jūsų kūno kalbos. Niekas nevertina kiekvienos jūsų 
balso intonacijos kaip galimo ženklo, kad jūs nesate, kaip 
jie sako, „geras pasirinkimas“. 

Įsivaizduokite, kad niekas niekada neturi eiti į pokalbius 
dėl darbo. Paprasčiausiai viską pakalbėti už mus nusiunčia- 
me nepriekaištingą skaitmeninę savęs versiją. 

Ne, tai ne kokia nors mokslinės fantastikos fantazija apie 
tolimą ateitį. Pokalbiai dėl darbo virtualioje realybėje jau 
vyksta. Tiesą sakant, virtualūs pokalbiai dėl darbo vis labiau 
plinta didelėse korporacijose. Vis daugiau Fortune 500 kom- 
panijų ir „galvų medžiotojų naudoja internete tokius tri- 
mačius pasaulius kaip Second Life pokalbiams su kandida- 


* Zodžių žaismas: Second Life reiškia „antrasis gyvenimas“, o kartu tai 
svetainės, apie kurią kalbama šiame skyriuje, pavadinimas. 


147 


4 skyRius. Mes pasidomėjome jumis Google: privatumo paradoksas "a 


Ar turime nerimauti? O ką, jei kas nors užtrauks mums 
gėdą? Jei potencialūs darbdaviai atkapstys paiką Facebook įra- 
šą, rašytą prieš dešimt metų, jei jiems nepatiks tai, ką ten 
pamatys, galbūt jūs dėl to jokiu būdu nebenorėsite pas juos 
dirbti. Galbūt darbdaviai turėtų suprasti akivaizdų dalyką: 
gyvenimas yra ilgas ir sudėtingas filmas, turintis daug siu- 
žeto posūkių, o ne viena momentinė nuotrauka. Kaip pa- 
sakė Žiniasklaidos kritikas Jeffas Jarvisas savo tinklaraštyje 
BuzzMachine: „Jaunimas turi kitokį požiūrį į privatumą ir vie- 
šumą, nes jie supranta, kad jūs negalite užmegzti ryšių su 
žmonėmis, jei neatskleidžiate kažko apie save patys: nesu- 
sirasite bičiulių slidininkų, jei nepasakysite pasauliui, kad jūs 
taip pat slidinėjate. Privatumo gynėjus pritrenks tai, kad aš 
atskleidžiau tinklaraštyje savo asmeniškiausią informaciją: 
sveikatos duomenis. Bet rašydamas apie savo širdies ligą aš 
išgyvenu fibriliaciją kartu su Tony Blairu, gaunu kitų žmo- 
nių patarimų ir palaikymą. Viešumas turi savo naudą.'2 

Jei Jarvisas teisus, reikia suteikti daugiau galios Mimi 
Brewster — ir su komunistiniu Kinijos režimu bus baigta. O 
ką daryti, jeigu tokia pasipūtusi žmogiškųjų išteklių biurok- 
ratė kaip Virginia Flanders nori padaryti skandalą iš maž- 
daug dešimties metų senumo straipsnio, nelauktai pasiro- 
džiusio Google? Neilgai trukus visi - visa V karta — turės pra- 
eityje Facebook šleifą. Kai ta diena ateis, nauja vadovų ir žmo- 
giškųjų išteklių vadybininkų karta, nusimetusi pasenusių 
normų naštą, turės visiškai kitokį požiūrį į darbuotojų at- 
ranką. Šiandien, atrodo, ieškome kelio braudamiesi pro ne- 
tikėtas e. proveržio pasekmes, kilusias po susidūrimo tarp 
prieštaringų virtualių tinklų ir vertikalios biurokratijos ver- 
tybių. Turbulencija neužsitęs. Prisiminkite, ką Sheldonas Tei- 
telbaumas tvirtino žurnale Wired: „Privatumas jau istorija — 
susitaikykime su tuo.“ 

tais, kurie nebūtinai pasirodo apsirengę tinkamu dalykiniu 
kostiumu, bet yra pasivertę keistomis virtualiomis būtybė- 
mis — troliais, angelais, raganomis, drakonais, pabaisomis ir 
taip toliau. 

Virtualus pokalbis dėl darbo turi keletą privalumų ir 
darbdaviams, ir pretendentams. Tradicines kliūtis pašalina 
laisvesnė aplinka, sumažinanti įtampą ir nesmagumą, ku- 
riuos primeta biurokratinės vertybės. Be to, aukščiausieji va- 
dovai, kurie paprastai neturi laiko arba keliauja verslo rei- 
kalais užsienyje, gali užeiti į virtualią aplinką naudodamie- 
si pseudoportretu ir dalyvauti neatkreipdami į save dėme- 
sio. Darbuotojų atrankos specialistai sako, kad imituojamas 
darbdavio ir ieškančiojo darbo susitikimas dažnai sukuria at- 
virą dialogą ir kur kas greičiau atskleidžia kandidato suge- 
bėjimus. Virtualūs pokalbiai dėl darbo taip pat sumažina 
darbuotojų paieškos kainą, nes kompanijoms nebereikia 
skraidinti daugybės kandidatų į miestą, kur yra pagrindi- 
nis biuras. Virtualūs pokalbiai yra nemokamas būdas su- 
trumpinti galutinį kandidatų sąrašą. 

2007 metais pasaulinė darbuotojų atrankos firma TMP 
Worldwide surengė darbo mugę svetainėje Second Life, kuri 
buvo subūrusi maždaug 800 kandidatų ir nemažai prestiži- 
nių darbdavių, tarp kurių ir Microsoft, eBay, Hewlett Packard, 
Verizon. Tiesa, tai tokios kompanijos, kurios ieško technolo- 
gijas išmanančių žmonių, kurių Second Life navigaciniai įgū- 
džiai patvirtina, kad jie yra tinkami kūrybiškai dirbti aukš- 
tųjų technologijų sektoriuje. Tačiau tikėtina, kad kai jaunoji 
karta taps darbo jėga — Y karta šiandien, V karta rytoj - vir- 
tualus pokalbis dėl darbo bus tipiška Žmogiškųjų išteklių 
skyrių praktika. 

„Mes pamatėme, kad tai labai šaunus ir interaktyvus bū- 
das ieškantiems darbo bendrauti su atrankų vykdytojais, — 

pasakė TMP Worldwide atstovas Louisas Vongas, duodamas 
interviu 2008 metų pradžioje. - Y karta jau yra taip pani- 
rusi į technologijas, o Second Life yra kaip socialinis steroi- 
dų tinklas, taigi tai iš tikrųjų byloja apie tai, kaip jie nori būti 
pasiekiami.'! 

Net yra tinklo etiketo taisyklės apie tai, kokie virtualūs 
pseudoportretai patartini pokalbiams dėl darbo. Net jeigu 
vizualiai transformavotės į kibernetinę būtybę, būsite įver- 
tintas pagal savo pseudoportreto pasirinkimą. Trumpai kal- 
bant, jūs esate savo įsikūnijimas. Taigi, jei kreipiatės dėl dar- 
bo kompanijoje, garsėjančioje savo konservatyvia korpora- 
cine kultūra, nepasirodykite undinės pavidalu. 

Tinkamo pseudoportreto suradimas yra, šnekant ekono- 
miniais terminais, tapatybės įsigijimo forma. Kaip ir realia- 
me pasaulyje, aprangos stilius — stiprus jūsų virtualios ta- 
patybės rodiklis. Mėgstantiems madą dabar esama tokių 
svetainių kaip StarDoll - virtualių pseudoportretų mados 
prekybos centras, kuris didžiuojasi turįs daugiau kaip 14 mi- 
lijonų narių - jos tiekia gatavus drabužius pseudoportre- 
tams. Aukštesniosios klasės Second Life bendruomenė aki- 
vaizdžiai vengia prėt-4-porter pseudoportretų mados, pirme- 
nybę teikdama /aut de gamme savęs parodymui. Jei jau išsi- 
rinkote aprangą, turėtumėte gerai techniškai įvaldyti savo 
pseudoportretą, nes judėjimas po Second Life gali pareika- 
lauti daug jėgų. Second Life nepaklūsta pagrindiniams gra- 
vitacijos dėsniams. Nors dauguma pseudoportretų juda bėg- 
dami ir šokinėdami (neįprasti būdai judėti daugelyje šiuo- 
laikinių miestų), daug kas nusklendžia iš vienos vietos į ki- 
tą maždaug 200 metrų aukštyje. Įprastos susisiekimo prie- 
monės - nuo gokartų ir sraigtasparnių iki povandeninių lai- 
vų ir karšto oro balionų - taip pat yra tinkamos. Tačiau vi- 
sos jos yra visiškai nebūtinos, nes pseudoportretai gali per- 

sikelti tiesiai į bet kokią norimą vietą. Viename kebliame, vė. 
liau gėdingu virtusiame pokalbyje dėl darbo pretendentas 
vis trankė savo galvą į virtualios posėdžių salės sienas. Ne 
itin gudrus būdas padaryti gerą pirmą įspūdį. 

Second Life, garsiausia trimatė virtuali aplinka, pradėjo 
veikti 2003 metais ir per mėnesį priskaičiuoja maždaug 
600 000 lankytojų iš apytiksliai 13 milijonų „gyventojais“ 
vadinamų narių. Bet Second Life —- tarp kurios pradinių 
finansinių rėmėjų buvo Amazon vadovas Jeffas Bezosas ir 
Lotus įkūrėjas Mitchas Kaporas — nebuvo pirmas virtualus 
pasaulis. There.com, virtualus socialinis pasaulis, skirtas „tų, 
kam per dvidešimt“ kartai, buvo įsteigtas 1998 metais ir 
naudojamas MTV, kad sukurtų virtualią aplinką. Cyworld, 
korėjiečių virtuali erdvė, turinti daugiau kaip 20 milijonų 
lankytojų per mėnesį, buvo įkurta ketveriais metais anks- 
čiau nei Second Life. Be to, visame pasaulyje neparastai po- 
puliarūs yra vadinamieji interaktyvūs daugelio žaidėjų re- 
žimo vaidmenų žaidimai (MMORPGS): World of Warcraft, 
EverOuest, RuneScape, Final Fantasy, CounterStrike ir Lineage 
II. World of Warcraft, neabejotinai populiariausias interneti- 
nis virtualus Žaidimas, buvo sukurtas 1994 metais ir šian- 
dien priskaičiuoja beveik dešimt milijonų žaidėjų. Taip pat 
milijonai vaikų ir paauglių lankosi tokiuose internetiniuo- 
se virtualiuose pasauliuose kaip Habbo Hotel, Barbie Girls, 
Zookazoo, Neopets, Club Penguin, WeeWorld, Webkinz ir Zwink- 
topia. 2008 metų viduryje Habbo Hotel priskaičiavo daugiau 
kaip dešimt milijonų lankytojų ir maždaug 100 milijonų 
virtualių pseudoportretų svetainėje. 

Second Life, pavėlavusi į virtualiąją realybę, netapo pasau- 
liniu prekės ženklu iki 2006 metų, kai tokios didžiosios kor- 
poracijos kaip IBM pradėjo naudoti svetainę ir ją reklamuoti 
kaip vietą kompanijos susitikimams. Fortune 500 sąrašo kom- 
panijų susidomėjimas ir dalyvavimas suteikė labai svarbų 

impulsą Second Life prekės ženklui ir labai svarbų nušvieti- 
mą spaudoje - įskaitant netrukus pasirodžiusį ant viršelio 
anonsuojamą straipsnį Business Week“ Second Life dar kartą 
įrodo, kad pradininko pranašumai nebūtinai sukuria prekės 
zenklo dominavimą ir lyderystę rinkoje. Vėliau atėjusieji 
dažnai gali mokytis iš ankstesnių dalyvių klaidų. Bet kaip 
pamatysime Second Life atveju, jie taip pat gali daryti savas 
klaidas, kurios priveda prie tokių pat sudėtingų problemų. 

Daugelis vis dar mano, kad Second Life yra vaizdo žaidi- 
mas - savotiškas SimCity ir Grand Theft Auto mišinys. Iš tie- 
sų, Second Life įkvėpusi idėja buvo literatūrinė. Įkūrėjas Phi- 
lipas Rosedale'as sukūrė Second Life perskaitęs Nealo Step- 
hensono kibernetinės fantastikos romaną Lavina, kuriame 
autorius sugalvojo terminą „metavisata“, kad apibūdintų 
vartotojų formuojamą virtualų pasaulį. Nors Second Life „gy- 
ventojų elgesys kartais būdavo skandalingas, svetainė ne- 
abejotinai susilaukė sėkmės kaip komercinė ir meninė vit- 
rina. Shakespeare'o teatro trupė šioje svetainėje suvaidino 
Hamletą. Karališkoji Liverpulio filharmonija gyvai sugrojo 
Ravelio ir Rachmaninovo kūrinius maždaug 80 pseudopor- 
tretų auditorijai, susirinkusiai tikslioje realios simfoninių art 
deco koncertų salės virtualioje kopijoje.: Be to, Second Life ro- 
do virtualių meno galerijų atidarymus, vieno komiko pasi- 
rodymus ir tokių popmuzikos žvaigždžių kaip Suzanne Ve- 
ga koncertus. Velionis romanistas Kurtas Vonnegutas savo 
paskutinį interviu davė Second Life svetainei. Naujienų agen- 
tūra Reuters priskyrė Second Life svetainei reporterį, o Sky 
News atidarė svetainėje virtualią studiją. Be to, kaip dalis ju- 
dėjimo už virtualią diplomatiją, tokių mažų šalių kaip Šve- 
dija, Estija ir Maldyvai vyriausybės įkūrė virtualias amba- 
sadas svetainės „Diplomatijos saloje“. Nors atrodo, kad šios 
virtualios ambasados daugiausia yra internetiniai turistiniai 
biurai, kurie skatina keliauti į realias vietas, diplomatinė 

veikla Second Life svetainėje taip pat yra būdas mažoms tau- 
toms atkreipti į save dėmesį tarptautinėje šachmatų lento- 
je, kur dominuoja didžiosios pasaulio valstybės.? 

Kai kas kritikavo virtualius pasaulius kaip išpūstą susi- 
žavėjimą, kurį korporacijos - nuo IBM ir Coca-Cola iki Adi- 
das ir Ben 6 Jerry - išnaudoja daugiausia rinkodaros ir vie- 
šųjų ryšių tikslais, kad sukurtų naujoviškų, pažangių kom- 
panijų įspūdį. Vis dėlto tai yra klestinti virtuali ekonomika, 
kurios vertė gali būti išmatuota grynaisiais pinigais. Prog- 
nozės internetiniams virtualiems pasauliams apskritai yra 
tvirtos. Pasak konsultacinės firmos Gartner, 80 proc. aktyvių 
interneto vartotojų iki 2011 metų turės virtualią tapatybę. 
Ir nors trimatės aplinkos kelia reikšmingą riziką verslui — 
įskaitant saugumą, konfidencialumą ir prekės ženklo repu- 
taciją — Gartner prognozuoja, kad iki 2010 metų virtualiuo- 
se pasauliuose ir internetiniuose Žaidimuose rinkodara 
užims 20 proc. didžiųjų mažmenininkų.“ 

Prekyba realiais produktais virtualiose svetainėse — vie- 
nas dalykas, o virtualių produktų pardavimas - visai kas ki- 
ta. Tradiciniams mažmenininkams palikusios atomų parda- 
vimą, virtualios svetainės dabar parduoda dvejetainius bi- 
tus - daugybę jų. Virtualūs pinigai nėra Žaisliniai pinigai iš 
Monopolijos stalo žaidimo. Pasinaudojant realių pinigų kei- 
timo instrumentais - vadinamaisiais RMT* — skaitmeninis 
kapitalas gali būti paverstas į grynuosius. Remiantis kai ku- 
riais apytikriais skaičiavimais, augančios virtualios ekonomi- 
kos metinė sandorių vertė siekia 12 milijardų dolerių. Pa- 
vyzdžiui, HotOrNot.com, internetinė pasimatymų svetainė, 
kuri ima abonentinį mokestį. Maždaug 40 proc. svetainės 
pajamų yra iš virtualių prekių (tokių kaip virtualios gėlės 


* RMT (Real-money trading - realių pinigų keitimas) — virtualios ekono- 
mikos tipas. 

su prisegtu romantiškų skaitmeniniu atviruku) pardavimo. 
Habbo Hotel, pasaulio kūrimo svetainė, populiari tarp jaunuo- 
lių, priskaičiuoja daugiau kaip 75 milijonus pseudoportretų 
ir 90 proc. iš jos 60 milijonų dolerių metinių pajamų suda- 
ro tokių virtualių prekių kaip baldai pardavimas. 
Virtualūs pardavimai gali būti grįsti gerais sumetimais. 
Facebook programa Causes, pradėta 2007 metų pradžioje, lei- 
džia vartotojams nusiųsti virtualias geraširdiškumo dovanas 
„draugams“ — bet ką, pradedant skaitmeninėmis antklodė- 
mis ir baigiant nešiojamaisiais kompiuteriais. Pajamos iš vir- 
tualių dovanų, nupirktų už tikrus pinigus, mokant po 1 do- 
lerį už vienetą, keliauja tokioms labdaros organizacijoms 
kaip Raudonasis Kryžius ar Krūties vėžio prevencija. Aukos 
aukojamos gavėjo vardu ir skelbiamos jo ar jos Facebook pro- 
filyje. Kai kas negailestingai pažymi, kad Facebook pradėjo 
programą vasario pradžioje, kad išnaudotų beprotišką, sta- 
tusą įtvirtinantį Valentino dienos keitimosi dovanomis ritu- 
alą. Tačiau per metus nuo tada, kai Facebook įvedė mažo mo- 
kesčio programą (kurią įsidiegė 9 milijonai žmonių), apytiks- 
liai 15 milijonų dolerių buvo paaukota labdarai. Nors nemo- 
kamos, reklamuotojų remiamos dovanos buvo populiariau- 
sios, teminės švenčių dovanos (Kalėdų senelio kepurė, gė- 
rimas su kiaušinio tryniu ir cukrumi, Naujųjų metų sveiki- 
nimo žinutė) ir romantiškos dovanos (sausainiai „Būk ma- 
no', šokolado dėžutės) pirmavo mokamų dovanų kategori- 
joje. Mažiau tinkamos siųsti skaitmeninės dovanos, vadinasi, 
ir mažiau populiarios, yra kavos pupelės, paplūdimio ka- 
muoliai, citrinos ir imbieriniai sausainiai Naminių gyvūnė- 
lių mėgėjų svetainės Dogster ir Catster, kurios giriasi turin- 
čios beveik 600 000 registruotų vartotojų, taip pat paleido į 
apyvartą virtualias dovanas - nuo kaulų šunims ir peliukų 
piktogramų iki vilnos kamuoliukų ir vakarėlių balionų. 

Kritikai tvirtina, kad prekyba skaitmeninėmis dovano- 
mis realiame pasaulyje prilygsta pinigų išmetimui į virtua- 
lią kanalizaciją. Tačiau vertinant vien ekonomiškai, ribinio 
naudingumo teorija gali paaiškinti, kodėl žmonės užsiima 
skaitmeninių dovanų pirkimu ir siuntimu. Paprastas pavyz- 
dys: vieno dolerio, išleisto kam nors siunčiant skaitmeninį 
pasveikinimą gimimo dienos proga, ribinis naudingumas 
didesnis nei bėgimo pirkti 1 dolerio vertės atviruko ir jo iš- 
siuntimo paštu. Kodėl? Pirma, skaitmeniniam atvirukui iš- 
siųsti reikia mažiau pastangų; antra, skaitmeninis atvirukas 
bus gautas laiku, niekada nebus išmestas į šiukšlių dėžę, be 
to, visi gavėjo internetiniai draugai matys, kad jūs nusiun- 
tėte atviruką? 

Racionalus virtualių dovanų pirkimo paaiškinimas patei- 
kia žavių įžvalgų apie virtualių pasaulių socialinę dimensi- 
ją. Virtuali realybė yra ne tik milžiniškas prekybos centras, 
tai vieta, kur Žmonės vienaip ar kitaip sąveikauja visu Žmo- 
giškojo socialinio gyvenimo sudėtingumu. Ir ydos, ir dory- 
bės yra socialinės dinamikos dalis. 

Kaip matėme 2 skyriuje, dovanų teikimas yra svarbi so- 
cialinio ritualo, kinų vadinamo guanxi, dalis, kuri sutvirti- 
na socialinius ryšius, pagrįstus apibusiu įsipareigojimu ir 
dėkingumu. Internetinio keitimosi dovanomis tyrimai at- 
skleidžia, kad Žmonės siūlo virtualias dovanas, kad už- 
megztų ir palaikytų socialinius ryšius su „draugais“ ir e. pa- 
žįstamais.!? Dėl to virtualios dovanos turi socialinę funkci- 
ją. Keitimasis skaitmeninėmis dovanomis prideda virtualų 
skiriamąjį bruožą kitai visiems pažįstamai Žmogiškajai ma- 
nijai, žinomai kaip demonstratyvus vartojimas. Reikalas toks: 
esmė ne dovanos vertė, bet greičiau faktas, kad kiti mato 
gavėjo pagrindiniame puslapyje, kad jis dovanojo arba ga- 
vo dovaną. Dėl to virtualus keitimasis dovanomis yra pri- 


154 


5 skyRIUS. Virtuali realybė: antrasis gyvenimas ir mirtis p 


vatus ir viešas tuo pat metu. Kai dovanojate virtualią dova- 
ną, svarbu ne tiesiog „idėja“; iš tikrųjų svarbu, kad visas 
pasaulis apie tai Žino. 

Pažvelkime, kokią reikšmę virtualiems pasauliams turi te- 
mos, kurias nagrinėjome šioje knygos dalyje: tapatybės kū- 
rimas, socialiniai ryšiai, uždari ir atviri tinklai, privatumas. 

Pirma, tapatybės. Virtualių produktų realizavimo rinka, 
kaip matėme prieš tai iš pseudoportretų pasirinkimo ir įsi- 
gijimo, yra artimai susijusi su tapatybės kūrimu. Virtualūs 
pseudoportretai perkelia internetinę tapatybę į visai kitą lyg- 
menį — nuo fabrikavimo prie metamorfozės. Tokiuose pasau- 
liuose kaip Second Life ir Cyworld asmeninės tapatybės ir vir- 
tualaus pseudoportreto pasirinkimo susiliejimas sukūrė vir- 
tualių prekių realizavimo rinką. Jūs tiesiogine prasme per- 
kate tai, kuo norite būti. Virtualių pseudoportretų tyrimai 
atskleidžia, kad žmonės linkę susikurti idealizuotas savo re- 
alaus gyvenimo socialinių tapatybių versijas — jaunesnes, 
stipresnes, šaunesnes, geriau atrodančias. Neišvaizdžios mo- 
terys tampa karštomis pupytėmis; vėplos vaikinai pavirsta 
raumeningais kietuoliais. 

Antra, socialiniai ryšiai. Socialinė sąveika virtualiuose pa- 
sauliuose, išskyrus keletą išimčių, daugiausia vyksta remian- 
tis „silpnų ryšių“ e. pažintimis. Įprastai norėdami susitikti 
su savo geriausiais draugais iš realaus pasaulio — arba „kū- 
niškos erdvės“ - jūs nesilankote Second Life svetainėje. Kai 
braunatės pro World of Warcraft mitinę karalystę Azerotą, Žu- 
dydamas pabaisas, kartu taip pat žaidžia tūkstančiai kitų 
pseudoportretų - orkų karių ir naktinių elfų burtininkų. 

Trečia, uždari ir atviri tinklai. Virtuali realybė iš esmės yra 
atvira socialinė aplinka. Nėra jokių Small World ir Beautiful 
People įėjimo kliūčių. Galų gale, kaip jūs diskriminuosite ką 
nors, kas apsirengęs Betmeno kostiumu, kai pats atrodote 

kaip Romos gladiatorius? Virtuali realybė yra jaudinanti ir 
stimuliuojanti socialinė erdvė būtent dėl to, kad ji paleng- 
vina intelektualiai nešališką tyrinėjimą. 

Ketvirta, privatumas. Virtualūs pasauliai iš esmės yra abe- 
jingi asmeniniam privatumui, nes vadinamoji socialinė są- 
veika „pasaulio viduje“ vyksta tarp fantastiškų pseudopor- 
tretų padarų, kurie slepia socialines tapatybes. Jei jūsų tik- 
roji tapatybė yra Žinoma jūsų pašnekovams (sakykim, vir- 
tualiame pokalbyje dėl darbo), jūs noriai pats pateiksite in- 
formaciją apie save. Bet tokiose svetainėse kaip MySpace ir 
Facebook virtualus privatumas yra problemiškas, kartais net 
kontroversiškas, atsižvelgiant į tokių svetainių kaip Second 
Life patrauklumą iškreiptam seksualiniam aktyvumui. 

Todėl galime sakyti, kad virtualūs pasauliai teoriškai tu- 
rėtų būti socialiai atviros erdvės, kur neatpažįstamai pakeis- 
tos tapatybės silpnais ryšiais sąveikauja tarpusavyje, paly- 
ginti nesirūpindamos dėl asmeninio privatumo. Jei taip yra, 
neišvengiamas sudėtingas klausimas. Kodėl Second Life ne- 
pavyko sukurti socialinės struktūros, kuri maksimaliai išnau- 
dotų šią virtualiam pasauliui būdingą dinamiką? 

Second Life, atrodo, pasirinko kontrintuityvią strategiją ir, 
užuot įkinkiusi socialinę internetinės tinklo dinamikos ga- 
lią, sukonstravo virtualią realybę, paremtą visiems pažįsta- 
momis nustatytomis kūniškos erdvės vertybėmis. Paradok- 
salu, tačiau Second Life yra tikras gyvenimas kibernetinėje 
erdvėje. Pavyzdžiui, svetainė įvedė „tapatybių patvirtinimo 
sistemą ir neleidžia „gyventojams“ „dėtis“ jokiu kitu asme- 
niu. Be to, Second Life yra skirta tik suaugusiems. Turite bū- 
ti 18 metų, kad prisijungtumėte (nepilnamečiai nukreipia- 
mi į Teen Second Life, kur uždraustas įėjimas suaugusiems). 
Apskritai Second Life būdinga griežta privatumo politika, 
nors svetainė pasilieka teisę „rinkti ir kaupti“ visokią infor- 
maciją ir elgesio duomenis apie savo „gyventojus“. 

Įdėmesnis žvilgsnis į Second Life etosą duoda galimą šio 
paradokso paaiškinimą. Pirminis Second Life etosas buvo 
įkvėptas privačios nuosavybės vertybių. Žinoma, tai nėra blo- 
gai, nes privačios nuosavybės teisės yra svarbiausios Švie- 
čiamojo amžiaus filosofijai, kuri žymėjo šiuolaikinio kapita- 
lizmo ir liberaliosios demokratijos pradžią. Bet Second Life 
pasirinko tokią pagrindinę struktūrą, kuri iš esmės buvo rea- 
laus gyvenimo šiuolaikinės kapitalistinės ekonomikos virtu- 
alus pratęsimas ir tiksli kopija - įskaitant ir jos labiausiai ne- 
rimą keliančias disfunkcijas. Nuosavybe grįsta svetainės 1o- 
gika greitai pavertė ją virtualia sfera, kuri labiau pabrėžia 
komercinius sandorius, o ne socialines sąveikas. Ši dinamika 
buvo apsunkinta palyginti liberalaus Second Life požiūrio į 
realaus pasaulio ydas, paprastai vadinamas septyniomis mir- 
tinomis nuodėmėmis. Atsižvelgiant į tai, kad Second Life ben- 
drasis vidaus produktas buvo įvertintas maždaug 220 mili- 
jonų dolerių, turbūt nenuostabu, kad godumui skirta gar- 
bingiausia vieta už svetainės garbės stalo." Realiame pasau- 
lyje neapgalvotam godumui paprastai atsiduodama noriau 
nei seksualiniams iškrypimams. Ir tai galėtų paaiškinti, ko- 
dėl kai prie godumo prisijungia geismas, garbė greitai išsi- 
gimsta į negarbę. Nieko nuostabaus, kad Second Life - po 
trumpalaikio reklaminio žiniasklaidos sujudimo 2006 me- 
tais —- buvo apnikta skandalų ir nesutarimų. 

Reuters reporteris, kuris nušviečia Second Life (kaip Žur- 
nalistinis pseudoportretas, pasivadinęs Adamu Reutersu), at- 
skleidė tariamą sukčiavimą ir kitokius neteisėtus pasisavi- 
nimus šios svetainės virtualioje ekonomikoje. 2007 metais 
Second Life buvo priversta išsikviesti FTB, o tik tada užblo- 
kuoti virtualius kazino ir visas kitas lošimų formas svetai- 
nėje. Britanijoje įsikūrusio realaus pasaulio Privilegijuotų bu- 
halterių instituto sukčiavimų konsultacinė grupė įspėjo, kad 

kriminalinės gaujos ir teroristų tinklai gali naudoti Second 
Life nelegaliam pinigų plovimui. 

„Nėra nieko virtualaus internetiniuose nusikaltimuose, 
visa tai pernelyg realu, - pasakė Stevenas Phillipsohnas, 
konsultacinės kibernetinių nusikaltimų darbo grupės pirmi- 
ninkas. — Laikas vyriausybei pažvelgti į tai rimtai. Virtua- 
lių bendruomenių teisėta nauda pasirodys didžiulė, bet 
žmonės turi Žinoti, kad ši pažangi technologija turi ir nei- 
giamų dalykų. ! 

Second Life rimčiausia reputacijos krizė smogė, kai buvo 
atskleista sudėtinga Ponzi schema*. Ekonomistai kurį laiką 
reiškė abejones dėl Second Life „apgaulingos ekonomikos“ ir 
abejotinos pinigų politikos. Tiksliau sakant, jie abejojo Second 
Life ekonomikos politika didinti deficitą ir leisti į apyvartą 
daugiau savos valiutos - „Lindeno dolerių , keičiamų į rea- 
lią Amerikos valiutą (iš pradžių palaikytas kursas buvo 
270 Lindeno dolerių už 1 JAV dolerį). Ekonomistai kritika- 
vo Second Life už tai, kad jie sumažino deficitą didindami 
pinigų kiekį, nepadengtą 100 proc. rezervais. 

„Mūsų, kaip oportunistų ir kapitalistų, labai netrikdo po- 
žymiai, kad Second Life sukuria daugumą savo ekonominių 
„turtų pasinaudodama nevaldomu virtualiu nekilnojamo- 
jo turto burbulu, dėl kurio San Fransisko Marinos apygar- 
dos kooperatinis namas atrodo kaip pigus pirkinys, - pažy- 
mėjo ekonomistas Randolphas Harrisonas kandžioje Second 
Life ekonominės sistemos recenzijoje. - Mūsų taip pat per 
daug netrikdo, kad virtuali veiklos sritis suteikia saugų prie- 
globstį tam, kas iš esmės yra perdaryta sekso telefonu in- 
dustrija. Ir lošimas internete, priešingai neseniems Ameri- 
kos federalinės vyriausybės iškilmingiems pareiškimams, 


* Ponzi schema - finansinė piramidė, pavadinimą gavusi nuo Charleso 
Ponzi (1882-1949), vieno didžiausių sukčių JAV istorijoje, pavardės. 

yra neišvengiamas. Taigi kodėl tuo nepasinaudoti? Ir kas 
galėtų būti geriau nei utopinė Ayno Rando atviros rinkos 
kapitalistinė metavisata?“ Štai kas kėlė Harrisonui nerimą: 
Second Life rinkos buvo „spekuliacinės“ ir nebuvo jokio „pa- 
sitikėjimo“ jų ekonomika. „Second Life yra milžiniškas mag- 
netas, traukiantis desperatiškus, neišmanančius ir lengvai 
apgaunamus Žmones“, - baigia jis. Matthew Belleris, buvęs 
Federalinės rezervų sistemos darbuotojas, parašė tokį pat 
kritišką straipsnį, kurį paskelbė JAV įsikūręs liberalus Lud- 
wigo von Miseso institutas. Aprašydamas Second Life finan- 
sines institucijas kaip „rizikingą bankininkystę , Belleris tei- 
gia: „Bankai be jokių pagrindinių paskolų ir jokios galimy- 
bės padengti visus depozitus... yra iš esmės Ponzi schemos, 
todėl apgaulingi.' B 

Ši kritika pasirodė pačiu laiku. 2008 metų pradžioje, po 
masinio indėlių atsiėmimo iš Second Life bankų, svetainės ne- 
reguliuojama finansinė sistema sugriuvo. Bankas Ginko 
Financial siūlė 44 proc. metinių palūkanų už 220 000 dole- 
rių savo realių pinigų indėlius, padėtus maždaug 10 000 5ą- 
skaitų turėtojų. 2007 metų rugpjūtį, po masinio indėlių at- 
siėmimo, Ginko paskelbė bankrotą ir pabėgo iš Second Life 
miesto.“ Šis nemalonus skandalas supurtė pasitikėjimą 
Second Life virtualia ekonomika. Tuo metu, kai realaus gy- 
venimo pasaulinė bankų sistema susvyravo dėl siaučiančios 
paskolų mažas pajamas turintiems asmenims krizės, Second 
Life virtualūs bankai siūlė neregėtas metines palūkanas — 
kai kurie net iki 60 proc. Žinoma, kai kurie investuotojai — 
ar dėl patiklumo, ar dėl godumo - tikėjo, kad įprasti eko- 
nomikos dėsniai virtualiai realybei negalioja. Tiesa, maž- 
daug 750 000 dolerių, kuriuos prarado Second Life indėlinin- 
kai, buvo menkniekis palyginti su 100 milijardų dolerių 
bankininkystės nuostolių realiame pasaulyje, bet tai vis dėl- 
to buvo realūs pinigai. 

Krizė Second Life buvo rimtesnė. Buvo supurtyti ne tik 
jos virtualios bankininkystės sistemos pamatai, skandalas pa- 
laužė ir tikėjimą būtinu virtualiems sandoriams pasitikėjimo 
veiksniu. Second Life įkūrėja Linden Lab, nepaisant jos viešai 
reiškiamo atsidavimo virtualios komercijos „nematomai rin- 
kos rankai“, pašėlusiai grūmėsi bandydama suvaldyti nuos- 
tolius. Kai ji pagaliau ėmėsi veiksmų, daugelį greičiausiai 
nustebino jos aiškiai iš realaus pasaulio pasiskolintas meto- 
das krizei įveikti: diktatoriškas įsikišimas. Tai tiek apie „ne- 
matomą rinkos ranką“. Skelbdama savo naują pinigų poli- 
tiką, Second Life sudavė stiprų smūgį visiems nereguliuoja- 
miems bankams. Nuo šiol svetainės virtualioje ekonomiko- 
je bankams buvo leidžiama veikti tik „patikrinus galiojantį 
vyriausybinį registracijos pareiškimą arba finansinės institu- 
cijos patvirtinantį dokumentą . 

Behnamas Dayanimas, e. komercijos teisininkas iš Va- 
šingtone įsikūrusios firmos Paul, Hastings, Janofsky 6 Walker, 
pateikė štai tokią Second Life finansinės krizės analizę: „Iš 
pradžių, kai pasirodė virtualios aplinkos, jos buvo vertina- 
mos kaip liberalų svajonė be jokio kišimosi. Kai kompani- 
jos, kurios remia šitas aplinkas, tampa labiau atskaitingos in- 
vestuotojams ar reguliuotojams, jos pradeda susidurti su re- 
alaus pasaulio apribojimais.“ 

Galbūt reaguojant į šias rinkos nesėkmes, Second Life da- 
bar atsiranda organizuota grupė aistringų antikapitalistų ir 
įvairių kitų radikalaus banditizmo formų. Virtualūs vanda- 
lai - vadinamieji „griferiai“ — siaubia svetainę priekabiauda- 
mi, užpuldinėdami ir žlugdydami viską, kas jiems atrodo 
nepriimtina. „Griferiai raketomis atakavo Toyotos erdvę. Kita 
virtualių išdaigininkų grupė erzino turtingą Second Life ne- 
kilnojamojo turto supirkėją Anshe Chung, bombarduodami 
ją „skraidančiais peniais“. Chung, kurios pseudoportretas 

vaizdavo seksualią azijiečių merginą ant Business Week vir- 
šelio 2006 metų gegužę, buvo, matyt, Second Life palydovė 
prieš užsiimdama nekilnojamuoju turtu. Jos perėjimas nuo 
socialinės sąveikos prie komercinių sandorių aiškiai pasiro- 
dė esąs be galo pelningas.!* 

2007 metų pradžioje, po Prancūzijos politiko Jeano Ma- 
rie Le Peno ultradešiniųjų Nacionalinio fronto partijos poli- 
tinio štabo atidarymo Second Life, svetainės vieta, vadinama 
Porcupine, tapo smurtinių susidūrimų tarp dešiniųjų ekstre- 
mistų ir kairiųjų pažiūrų protestuotojų scena. Vykusiuose 
mūšiuose, kurie paprastomis sąlygomis būtų pasibaigę krau- 
jo praliejimu, kairieji aktyvistai į dešiniuosiuos priešininkus 
mėtė „sprogstančias kiaules“. Bet grėsmė Nacionalinio fronto 
partijai buvo reali. Grupė, pasivadinusi „Second Life kairioji 
vienybė“, įsigijo žemės šalia Nacionalinio fronto partijos šta- 
bo ir išplatino pranešimą spaudai, kuriuo grasino tęsti žlug- 
dymą, siekdama išvaryti „fašistus“ iš salos. Kitą dieną Na- 
cionalinio fronto partija uždarė savo štabą Porcupine ir per- 
sikėlė į kitą Second Life vietą, vadinamą Axel." 

Second Life tamsi paslaptis — ir neabejotina priežastis, ko- 
dėl nepilnamečiai neįleidžiami į svetainę - yra ta, kad dau- 
guma „gyventojų , jei jie netvarko nekilnojamojo turto rei- 
kalų, ieško virtualaus sekso. Dvi populiariausios Second Life 
vietos deramai vadinamos Money Island (Pinigų sala) ir Se- 
xy Beach (Seksualus paplūdimys). Ir, nors Second Life visiems 
apie tai nesiskelbia, svetainėje veikia aktyvi seksualiniu do- 
minavimu, plakimu ir sadomazochizmu besidominti ben- 
druomenė. Manoma, kad 18 proc. viso nekilnojamojo tur- 
to Second Life yra skirta seksualinei veiklai. Tiesą sakant, sve- 
tainės pirma tikra byla dėl autoriaus teisių buvo konfliktas 
dėl skaitmeninės „SexGen“ lovos išradimo - taikomosios 
programos, kuri sudaro sąlygas virtualiam lytiniam aktui. 


161 


a I DALIS. TAPATYBĖ 


Dar nemaloniau, kad Second Life susidūrė su rimtomis re- 
putacijos problemomis, kai „gyventojai“ buvo sugauti vir- 
tualiai besimėgaujantys pornografinėmis scenomis su vaikų 
pseudoportretais.!š 

Tamsiame šių skandalų sūkuryje Second Life žiniasklaidos 
medaus mėnuo neabejotinai baigėsi. Allison Fass žurnale 
Forbes paniekinamai prunkštelėjo: „Nėra ką veikti Second Life, 
išskyrus, atleiskite už stačiokiškumą, pabandyti pasidulkin- 
ti. P Time įtraukė Second Life į savo „5 blogiausių svetainių“ 
sąrašą, kuriam taip pat priklausė eHarmony, Evite, Meez ir 
MySpace (tarp svetainių, kurias žurnalas įtraukė į savo 
„25 svetainių, be kurių negalime gyventi“ sąrašą, buvo Ama- 
zon, Wikipedia, Del.icio.us, Gigg, eBay, Facebook, Flickr, Google 
ir YouTube). Kiti pažymėjo, kad nors Second Life giriasi tu- 
rinti beveik 13 milijonų „gyventojų , tik apytiksliai 15 000 
būna prisijungę vienu metu. Maža to, „susitikimai“ negali 
sutalpinti daugiau kaip 75-100 pseudoportretų. Taip pat yra 
abejonių dėl Second Life verslo modelio, pagal kurį imamas 
iš vartotojų 9,95 dolerio mėnesinis mokestis ir dar daugiau 
iš privilegijuotų vartotojų, kurie nori pirkti — ir parduoti — 
virtualią žemę. Žurnalas Wired, anksčiau buvęs Second Life 
nyje, pavadintame „Kaip Madisono aveniu eikvoja milijo- 
nus negyvenamoje Second Life“. Žurnalo redaktorius Chri- 
sas Andersonas, Ilgosios uodegos autorius, prisijungė prie šio 
nepalankaus daugumos vertinimo savo tinklaraščio rašiny- 
je „Kodėl nusivyliau Second Life“ 20 

Kiti Second Life vadina „virtualia valstybe-aukle“, kuri įve- 
dė „bendruomenės elgesio standartus, lemiančius nepakan- 
tumą, įžeidinėjimą, puolimą, nepadorumą ir ramybės trik- 
dymą. Nematoma ranka, atrodo, užleido kelią „didžiajam 
broliui“. Viena iš Second Life kritikių yra Nathalie Rothschild, 


162 


5 skyRius. Virtuali realybė: antrasis gyvenimas ir mirtis "gp 


kuri priėjo prie tokios išvados: „Mane labiausiai stulbinan- 
tis dalykas Second Life yra tai, kaip ši svetainė nieko nestul- 
bina - ir kaip stipriai ji kopijuoja apgailėtiną realaus pasau- 
lio tarpasmeninių ryšių prižiūrėjimo ir mūsų elgesio kontro- 
liavimo lygį. Net šiame virtualiame pasaulyje, kur mes, kaip 
manoma, turėtume galėti išlaisvinti savo vaizduotę, mus iš 
tikrųjų sergėja ir varžo priekabūs prižiūrėtojai ir pernelyg, 
jautrūs asmenys.“ Dar kiti Second Life apžvalgininkai pa- 
žymi, kad svetainė buvo nusivylimas tiems, kas labai tikė- 
josi naujų verslo modelių ir alternatyvių socialinės sąveikos 
būdų. Kaip savo knygoje Tinklaraščiai, Wikipedia, Second Life 
ir kas slypi už jų rašė Axelis Brunsas, svetainė laikoma „var- 
totojų teisių gynėjų rojumi ir realaus gyvenimo kapitalizmo 
ekstrapoliacija'. 

Apniktas nesėkmių ir kritikos, Second Life įkūrėjas Phili- 
pas Rosedale'as 2008 metų kovą atsistatydino iš vadovo pa- 
reigų. Tačiau teisybės dėlei reikia pasakyti, kad Second Life 
nėra vienintelis virtualus pasaulis, kuris suteptas skandalo 
desperatiškai ieškojo išsigelbėjimo realiame pasaulyje. Vir- 
tualūs pasauliai, atrodytų, vis dar išgyvena ankstyvąją sa- 
vo raidos fazę, pažymėtą stiprių susidūrimų su institucinė- 
mis realaus pasaulio vertybėmis. Ir neabejotina, kad bus dar 
daugiau e. proveržių. 

17 metų olandas paauglys kartu su penkiais 15 metų 
bendrininkais buvo suimtas už maždaug 6000 dolerių ver- 
tės baldų vagystę jaunimui skirtoje virtualioje svetainėje 
Habbo Hotel. Habbo, kuri priskaičiuoja šešis milijonus narių 
30 šalių, pareiškime sakoma: „Habbo, kaip daugelyje priva- 
čių pasaulių, aferos su kitų žmonių asmeniniais duomeni- 
mis, tokiais kaip vartotojų vardai, ilgą laiką buvo problema. 
Mes patyrėme daug tokių aferų daugelyje šalių, bet tai pir- 
mas atvejis, kai policija ėmėsi teisinių veiksmų. 2005 me- 

tais 41 metų kinas Oiu Chengwai buvo nuteistas mirti, nes 
nužudė bičiulį internetinį žaidėją už tai, kad šis pavogė ir 
perpardavė jo virtualų „drakono kardą“, kuris naudojamas 
žudyti žaidžiant Legend of Mir 3, vadinamąjį interaktyvų 
daugelio žaidėjų režimo vaidmenų žaidimą. Oiu paskolino 
sunkiai iškovotą, labai trokštamą virtualų kardą 26 metų 
Zhu Caoyuanui. Tada Zhu iš godumo padarė lemtingą klai- 
dą. Žinodamas apie didelę reto virtualaus kardo vertę, nes, 
norint jį įgyti, reikia milžiniškų pastangų Žaidžiant, jis par- 
davė šį ginklą kažkam už pinigų sumą, atitinkančią maž- 
daug 1000 dolerių. Kai Oui pranešė apie vagystę Kinijos po- 
licijai, jam pasakė, kad jie neturi jokių įgaliojimų spręsti in- 
ternetinius ginčus. Taigi Oui problemą išsprendė pats, pa- 
sitelkęs ne virtualų kardą, o realų peilį. Jis įsilaužė į Zhu na- 
mus ir, radęs jį lovoje, daug kartų smeigė jam į krūtinę. Šis 
siaubingas incidentas įspėjo valdžios organus dėl obsesinės 
virtualių pasaulių prigimties. Legend of Mir 3, izometrinis tri- 
matis žaidimas, kuriame kovoja kariai su didžiuliais kardais, 
buvo įtrauktas į Pasaulio Gineso rekordų knygą už tai, kad vie- 
nu metu žaidimą internete žaidė 750 000 žaidėjų. Šiurpus 
šio su žaidimu susijusio nusikaltimo pobūdis taip pat pri- 
vedė prie būtinybės Kinijos teismams (kurie sušvelnino Oiu 
nuosprendį skirdami įkalinimą iki gyvos galvos) pergalvoti 
virtualios vagystės traktavimą, atsižvelgiant į tai, kad tokie 
daiktai kaip drakono kardai laikomi asmenine nuosavybe, 
perkami ir parduodami už realius pinigus. 

Kinija atsidūrė kitos virtualaus pasaulio kontroversijos 
centre, kai buvo atskleista, kad šioje šalyje prieglobstį rado 
organizuotos prakaitą sunkiančios žaidimų įmonės, kurio- 
se internetiniai World of Warcraft ir kitų žaidimų žaidėjai ka- 
podamiesi ir skersdami skinasi kelią per šias smurto kupi- 
nas, viduramžiškas fantastines šalis, kad nugriebtų dalį iš 

maždaug 2 milijardų dolerių pasaulinės prekybos tokiais 
virtualiais daiktais kaip drakono kardai. World of Warcraft, 
turintis aštuonis milijonus vartotojų visame pasaulyje, nau- 
doja virtualias auksines monetas kaip vidinę šio pasaulio 
valiutą — iš čia ir „auksinių ūkių pavadinimas šiems kinų 
žaidimų cechams. Internetinių aukcionų milžinas eBay bu- 
vo įtrauktas į Kinijos „aukso ūkio kontroversiją dėl savo 
kaip tarpuskaitos namų vaidmens keičiant virtualų turtą į 
realius pinigus. 2007 metais apytikriai paskaičiuota, kad 
eBay internetinių žaidimų skyriaus apyvarta kasmet siekė 
maždaug 10 milijonų dolerių.? 

Kaip rodo komercinė Second Life nekilnojamojo turto mi- 
lijonierės Anshe Chung sėkmė, negalima sumenkinti virtu- 
alios ekonomikos pagundos. 2001 metais ekonomistas Ed- 
wardas Castronova, atlikdamas virtualios ekonominės veik- 
los tyrimą Sony virtualiame žaidime Ever(Ouest, apskaičiavo, 
kad žaidimo šalis Norat pagal bendrąjį nacionalinį produk- 
tą, lyginant su realaus pasaulio valstybėmis, užima 77-ą vietą 
tarp turtingiausių planetos šalių, tai apytikriai atitinka Bul- 
gariją. Be to, Castronova atrado, kad 20 proc. vadinamųjų 
noratiečių iš tikrųjų laikė save žaidimo šalies gyventojais, 
22 proc. troško ten praleisti visą savo laiką, 40 proc. pasa- 
kė, kad jie atsisakytų savo darbo realiame gyvenime, jei ga- 
lėtų užsidirbti pragyvenimui Norat šalyje. Sony, kuriai pri- 
klauso Ever(Ouest, suprato virtualios Norat ekonomikos pel- 
ningumą. Laikydamasi griežtos „jūs dabar esate mūsų pa- 
saulyje“ pozicijos žaidėjų atžvilgiu, Sony įrodinėjo savo 
nuosavybės teises į visą Ever(Ouest žaidimo virtualų turtą ir 
personažus. Kompanija taip pat spaudė eBay, kad uždraustų 
virtualių daiktų iš EverOOuest pardavimą. Įdomu, kad savi- 
ninkiškas Sony žingsnis nutraukti visus virtualaus turto par- 
davimus sukėlė garsų Ever(OOuest žaidėjų protestą: dar vie- 

nas virtualaus protesto pavyzdys, kai išreiškiamas nepasiten- 
kinimas ir numanoma pasitraukimo grėsmė.“ 2007 metais 
eBay — nerimaudama dėl įpainiojimo į sudėtingą ir brangų 
bylinėjimąsi — nusprendė uždrausti bet kokio virtualaus tur- 
to pardavimą remdamasi tuo, kad jų nuosavybė yra ma- 
žiau aiški negu materialių daiktų nuosavybės teisė. Tačiau 
įdomu, kad eBay padarė išimtį Second Life turtui, tvirtinda- 
ma, jog Second Life nėra žaidimas. Tiesą sakant, eBay spren- 
dimas priskyrė Second Life virtualiai realybei apčiuopiamos 
materialios srities požymius. 

Virtualūs pasauliai, nepaisant neišvengiamų nuolatinių 
nukrypimų, nėra išimtinai iškrypėlių, prietrankų, vandalų, 
sukčių, apgavikų ir kardais mosuojančių žudikų teritorija. 
Kaip matėme kalbėdami apie skaitmenines dovanas, virtu- 
alūs pasauliai gali būti internetinės platformos, skirtos al- 
truizmui, edukacijai ir socialinei gerovei. Labdaros organi- 
zacijos, pasinaudodamos virtualia realybe, organizuoja vir- 
tualius „apsilankymus“, kad surinktų pinigų kovai su krū- 
ties vėžiu. Yra virtualių prieglaudų gyvūnams, kur pade- 
dama paliktiems gyvūnams rasti jaukius namus. Kai kurios 
iš geriausių pasaulio verslo magistro mokyklų, tokių kaip 
INSEAD, naudoja virtualią aplinką mokytis komandos for- 
mavimo ir inovacijų diegimo įgūdžių, kiti universitetai siūlo 
virtualius e. studijų programų kursus. Sveikatos apsaugos 
srityje virtuali sąveika ne tik pakeitė gydytojo ir paciento 
konsultacijų pobūdį, bet ir neatpažįstamai paveikia tai, kaip 
specialistai supranta ir tvarko privačias ir valstybės finan- 
suojamas sveikatos apsaugos sistemas. 2008 metų pradžioje 
nauja valstybės finansuojama ligoninė San Diege, Kalifor- 
nijoje — Palomar West Medical Center - buvo virtualiai atida- 
ryta Second Life svetainėje treji metai iki oficialaus atidary- 
mo realiame pasaulyje. Britanijoje realios ligoninės naudo- 

ja e. gydymo technologijas, kad pasiūlytų virtualią sveika- 
tos priežiūrą, naudojant Cisco HealthPresence sistemą.* 

Kai kas prognozuoja radikalias virtualios realybės erdvės 
permainas. Dėl būsimų pagrindinių veikėjų veiksmų neaiš- 
kumo tokios konsultacinės firmos kaip Forrester perspėja ver- 
slo klientus nepasikliauti tik kuria nors viena iš tokių sve- 
tainių kaip Second Life. Pasak Forrester, galima tikėtis, kad 
nauji pinigingi veikėjai, susidurdami su tik 75 milijonus do- 
lerių siekiančiomis virtualaus pasaulio pradinėmis išlaido- 
mis ir potencialiomis 90 milijonų dolerių mėnesinėmis pa- 
jamomis iš sėkmingų svetainių, įžengs į šią erdvę.“ Sony, ku- 
riai priklauso internetinis žaidimas EverOuest, užima geras 
pozicijas naujam virtualiam pasauliui kurti. 2008 metų lie- 
pą Google paleido savo virtualų pasaulį Lively kaip galingą 
Second Life konkurentą. Kai kas teigia, kad Second Life, nors 
Vakarų šalyse ir susilaukė didelio žiniasklaidos dėmesio, var- 
gu ar yra geriausias virtualaus pasaulio modelis. Geresnė 
vieta pasižvalgyti yra Pietų Korėja, šalis su 100 proc. pla- 
čiajuosčio tinklo skvarba, didžiulio populiarumo mobiliųjų 
aparatų kultūra ir, svarbiausia, moderniausia virtualios rea- 
lybės svetaine Cyworld. 

Cyworld, kurią 1999 metais įkūrė SK Telecom filialas, yra 
Second Life, MySpace, YouTube, Flickr, Habbo Hotel, Amazon, 
eBay ir iTunes kartu paėmus. Atkreipkite dėmesį: iš visų maž- 
daug 50 milijonų Pietų Korėjos gyventojų beveik 45 proc. 
yra Cyworld vartotojai. Nieko nuostabaus, kad apytiksliai 
30 000 korporacijų įtvirtino savo verslą svetainėje. Kaip ra- 
šė Skaitmeninės Korėjos autoriai: „Cyworld yra neabejotinai pa- 
žangiausia virtuali ekosistema ir labiausiai išbaigta virtuali 
ekonomika, taip pat labiausiai išbaigta iki šiol kur nors pa- 
saulyje sukurta socialinio tinklo paslauga.'* Tačiau korėjie- 
čių kultūrinio modelio perkėlimas gali būti nesuderinamas 

su vakarietiškomis vertybėmis ir elgesio internetiniuose pa- 
sauliuose formomis. Pavyzdžiui, Cyworld tyrimas atskleidė, 
kad internetiniai „draugai (vadinamieji Cy-i/chonai) yra ko- 
rėjietiškos sąvokos yons, arba „stiprūs giminystės ryšiai — 
dar vadinami „Cy-ryšiais“ —- pratęsimas virtualybėje. Kitaip 
nei tokios svetainės kaip MySpace ir Facebook, kur „draugai“ 
reiškia ne tik silpnų ryšių siejamus e. pažįstamus, bet daž- 
nai ir garsenybes arba visiškai svetimus žmones, Cyworld, 
pasirodo, funkcionuoja iš esmės kaip forumas jau egzistuo- 
jančiai draugystei.?! Tačiau, atrodytų, kai kurie internetiniai 
elgesio bruožai — kaip tuštybė, narcisizmas ir noras parodyti 
savo geriausią kibernetinį veidą — yra universalūs. Sakoma, 
kad daugelis Pietų Korėjos gyventojų išleidžia daugiau pi- 
nigų virtualių pseudoportretų drabužiams ir aksesuarams 
nei savo realiam garderobui. Cyworld virtualių prekių rin- 
ka, kur konvertuojama valiuta yra „gilės“, - įvertinta beveik 
500 000 dolerių per dieną ir apytiksliai 180 milijonų dolerių 
kasmet. 

Atsižvelgiant į visą ekonominę virtualių pasaulių veik- 
lą, netrukus turėtų pasirodyti mokesčių inspekcija. Tiesą sa- 
kant, ji jau čia. Idėją apmokestinti „virtualų turtą“ pirmą- 
kart 2001 metais iškėlė amerikiečių ekonomistas Edwardas 
Castranova. Jis pranašavo, kad įplaukos iš virtualios ekono- 
mikos per trejus metus pasiektų 1,5 milijardo dolerių.?ž Po 
kelerių metų Amerikos internetinis žaidėjas Julianas Dibbe- 
Ilas eBay aukcione pardavė kai ką iš savo virtualaus turto, 
sukaupto žaidime Ultima, ir pranešė apie savo kapitalo prie- 
augį JAV Vidaus mokesčių tarnybai. Vėliau Dibbellas išlei- 
do knygą, pavadintą Žaidimo pinigai: arba kaip aš mečiau sa- 
vo pagrindinį darbą ir aptikau aukso gyslą virtualiame pinigų 
ūkyje. Pavadinimas, matyt, buvo gana pašaipus, kad patrauk- 
tų Amerikos įstatymų leidėjų dėmesį. 

2006 metų pabaigoje Amerikos Kongreso Jungtinė eko- 
nomikos komisija pradėjo tyrimą dėl virtualių mokesčių. 
Tuo metu buvo apskaičiuota, kad kasdieniai sandoriai tarp 
vartotojų Second Life svetainėje siekia maždaug 500 000 do- 
lerių. Po metų virtualūs neapmokestinti prekeiviai sulaukė 
gerų žinių. Kongreso komisija atsisakė apmokestinti virtu- 
alius sandorius. „Mano nuomone, kuo mažiau vyriausybė 
reguliuos virtualius pasaulius, tuo labiau jie klestės ir plė- 
tosis', - pasakė Danas Milleris, vyresnysis Kongreso komi- 
sijos ekonomistas, ir pridūrė, kad Vidaus mokesčių tarny- 
ba gali turėti kitokį požiūrį.?? 

Benjaminas Franklinas puikiai pasakė, kad „šiame pasau- 
lyje dėl nieko negali būti tikras, išskyrus mirtį ir mokesčius“. 
Virtualūs mokesčiai kol kas atidėti, o kaip dėl kitos neišven- 
giamybės — mirties? Ar kibernetinė erdvė yra virtuali amži- 
nybės metafora? 

Kibernetinės erdvės kvazireligine dimensija interneto 
evangelistai pasinaudojo jau pirmomis interneto atsiradimo 
dienomis XX amžiaus paskutiniame dešimtmetyje. Dvasi- 
nius ryšius tarp religijos ir kibernetinės erdvės nagrinėjo, pa- 
vyzdžiui, katalikų teologas Tomas Beaudoinas savo X kar- 
tos tyrime, pavadintame Virtualus tikėjimas, kuriame jis sie- 
kė suderinti Amerikos popkultūros vertybes ir egzistencinius 
klausimus, susijusius su tikėjimu Dievu. Maždaug tuo pa- 
čiu metu Margaret Wertheim išleido įdomią knygą, pava- 
dintą Kibernetinės erdvės dangaus vartai, apie dantišką kelio- 
nę, kuri dvasiškai susieja dvi sferas — realią ir virtualią - per 
kibernetinės erdvės ir viduramžių krikščioniškojo pasaulio 
palyginimą. Wertheim teigė, kad krikščioniškos Šventojo 
miesto ir Naujosios Jeruzalės vizijos įgavo naują išraišką vir- 
tualioje kibernetinės erdvės amžinybėje. 

„Kaip pirmieji krikščionys įsivaizdavo Dangų kaip kara- 
lystę, kurioje jų sielos bus išvaduotos nuo kūno trūkumų ir 

trapumo", - teigė ji, — taip šiandieniniai kibernetinės erd- 
vės šalininkai skelbia savo karalystę vieta, kur būsime išva- 
duoti nuo fizinio įsikūnijimo apribojimų ir suvaržymų.“ 

Atrodo, Apreiškimo knyga gali būti akinantis reginys, kai 
sprogs virtualiame kibernetinės amžinybės danguje. Jeigu 
amžinybė iš tikrųjų yra virtuali erdvė, galbūt mirtis panaši 
į mūsų sielų išsiuntimą ir išėjimą per virtualų dangų į am- 
žiną gyvenimą. Mes, gyvenantys čia ir dabar, jau galime įsi- 
gyti laidojimo vietą virtualiose kapinėse. Yra virtualių ka- 
pinių ir memorialinių svetainių, kur mirę artimieji amžinai 
gyvi mūsų širdyse: Legacy, Tributes, SweetMemoriesSite, Swe- 
etMemoriesAndMore. Be to, laukdami savo amžinosios kelio- 
nės, galime parašyti savo nekrologus tokiose svetainėse kaip 
YouDied.org. Yra net virtualių naminių gyvūnėlių kapinių, 
kurios išsaugo mūsų numylėtinių atminimą. 

Šventojo Gralio ieškojimas yra dažnai vaizduojamas kaip 
dvasinė savęs pažinimo kelionė — tapatybės ieškojimas. Nė- 
ra svarbesnio klausimo negu „kas aš esu?“ Virtuali realybė 
atvėrė neribotas šio klausimo iškeltas galimybes. Tačiau ir 
dabar šis klausimas lieka vis dar neatsakytas. 


II DALIS 
Statusas 


„Negaliu net paaiškinti — tai toks keistas jausmas, 


kai manimi pasidomima Google.“ 
(paskelbta The New Yorker, 2002 m. spalio 28 d.) 

Pirmąją 2008 metų dieną su didžiulėmis fanfaromis buvo 
paskelbtas pranešimas: Facebook narių pasaulinė bendruome- 
nė ką tik išsirinko pirmąjį prezidentą. 

Pirmųjų demokratinių kibernetinės erdvės rinkimų nu- 
galėtojas buvo griežtai apsirengęs 28 metų prancūzas Ara- 
shas Derambarshas. Naujas Facebook prezidentas, kuris sa- 
vo brangiu kostiumu su ruoželiais ir madingo dizaino aki- 
niais priminė biržos „auksinį berniuką“, buvo pirmasis iš- 
rinktas Web 2.0 eros politikas. 

„Mano turima galia — unikali, - paskelbė jis pranešime 
spaudai po balsavimo. — Niekas internete negali pasiekti tiek 
daug žmonių, kiek aš.“ 

Derambarsho rinkimų triumfas kėlė nepaprastą susido- 
mėjimą. Atrodė, kad socialinių tinklų svetainės yra ne tik 
plačios, horizontalios platformos, skirtos „draugams“ rinkti. 
Jos transformavosi į darnias pasaulines bendruomenes, at- 
stovaujamas demokratiškai išrinktų lyderių. Po laisvų ir at- 
virų rinkimų Facebook Derambarshas įgijo aukščiausio vals- 
tybės vadovo atributus. Tai nebuvo maža pergalė. Galų ga- 

le, milžiniška Facebook pasaulinė populiacija yra didesnė nej 
Prancūzijos ir Britanijos gyventojų skaičius. 

Žiniasklaida iškart susidomėjo Derambarsho rinkimais. 
Konservatyvus Prancūzijos dienraštis Le Figaro apibūdino įį 
kaip „tariamą pasaulio prezidentą“. Kitame pranešime skel- 
biama, kad Derambarshas užmezgė kontaktus su Prancūzi- 
jos prezidentu Nicolasu Sarkozy, taip pat ir partnerystę su 
UNESCO. Akivaizdžiai mėgaudamasis savo kaip pasaulio 
politinio lyderio statusu, Derambarshas paskelbė, kad, ga- 
vęs savo pirmąjį mandatą, jis tikisi paskatinti geranorišku- 
mą, toleranciją ir raštingumą visame pasaulyje. 

Tačiau buvo kažkas ne taip su pačiu Derambarshu, ku- 
ris atrodė tiesiog šiek tiek per slidus. Po kelių biografijos pa- 
tikrinimų paaiškėjo, kad Derambarshas nebuvo joks „pasau- 
lio prezidentas, tariamas ar koks kitoks. Nebuvo tokio da- 
lyko kaip išrinktas Facebook „prezidentas“. Tradicinė žiniask- 
laida vėl „apsikvailino'. Jaunas prancūzas, įgudęs šou vei- 
kėjas, buvo tikras kibernetinės erdvės apsimetėlis. 

Absurdiškas Derambarsho tvirtinimas buvo išgalvotas re- 
miantis balsavimu naudojant kanadiečių sukurtą programi- 
nę įrangą ClutterMe, kuri kaip virusą išsiuntinėjo programą, 
pavadintą „E. prezidentas. Tiems, kurie parsisiuntė šią pro- 
gramą, buvo primygtinai siūloma „balsuoti“ už Facebook pre- 
zidentą. Dėl šio aukšto posto varžėsi ne mažiau kaip 41 440 
kandidatų - tai pranoko bet kokius standartus. Balsų buvo 
priskaičiuota apie 142 849 — kitais žodžiais tariant, daugiau 
kaip 25 proc. rinkėjų faktiškai buvo kandidatai. Geriausiu 
atveju šie „rinkimai“ tebuvo tik linksmas farsas, platinant 
naujausią Facebook valdiklį - kaip kad avyčių mėtymas, su- 
perbakstelėjimas ir vampyro įkandimas.! 

Bet Derambarshas, matydamas savo svarbiausią galimy- 
bę, surengė energingą kampaniją. Kai balsai buvo suskai- 
čiuoti, jis vienašališkai paskelbė savo, kaip Facebook „prez!- 

dento“, rinkimų pergalę remdamasis tik 9156 balsais. Suskai- 
čiuokite: iš 65 milijonų tuo metu buvusių Facebook narių bal- 
savo 143 000 žmonių. Tai tikrai turėtų būti naujas mažo rin- 
kėjų aktyvumo pasaulio rekordas. O menki 9000 Deram- 
barsho balsų, kaip visos Facebook populiacijos procentinė da- 
lis, turbūt yra menkiausia pretenzija į rinkimų teisėtumą 
nuo demokratijos atsiradimo laikų senovės Atėnuose. 

Įdomu, kad Derambarsho motyvai pasirodė esą sudėtin- 
gesni nei eilinio internetinio išdaigininko. Žurnalistai, uoliau 
pasikapstę, kad atskleistų tikrąją juos apmovusio dabitiškai 
apsirengusio prancūzo tapatybę, sužinojo, kad Derambars- 
has nebuvo joks „gykas“. Iš tikrųjų jis buvo gudrus politinis 
manipuliuotojas, keliantis savo kandidatūrą į vietos tarybos 
nario vietą Paryžiaus priemiesčio rinkimų apygardoje. Triukš- 
mingai pagarsintas Derambarsho „išrinkimas Facebook pre- 
zidentu buvo protingas reklaminis triukas, siekiant patrauk- 
ti žiniasklaidos dėmesį, kad sustiprintų jo rinkimų šansus nu- 
ožmiame Prancūzijos vietos politikos pasaulyje. 

Derambarshas buvo niekas, kuris, protingai mobilizavęs 
socialinius išteklius internete, bandė tapti kažkuo. Trumpai 
kalbant, jis buvo statuso medžiotojas. 

Vertinant pagal realaus pasaulio standartus, abejotinas 
Derambarsho pasirodymas atskleidė intriguojantį piktinan- 
čio įžūlumo ir įžvalgaus oportunizmo derinį. Tačiau verti- 
nant pagal virtualios realybės vertybes, jo iš anksto apgal- 
Votas žingsnis nebuvo ypač piktinantis. Galų gale, tokios so- 
Cialinių tinklų svetainės kaip Facebook yra internetinės asme- 
ninės tapatybės kūrimo, įspūdžio valdymo ir statuso įgiji- 
mo platformos. Nepastovi ir nedrausminga internetinių so- 
Cialinių tinklų kultūra yra labai atlaidi bandymo išgarsėti 
veiksmams, kad ir kokie egoistiniai jie būtų. Daugeliu atžvil- 
gių Derambarshas paprasčiausiai žaidė pagal įprastas taisyk- 
les, plačiai pripažintas virtualioje narcisistinėje kultūroje. 

Statuso įgijimas yra galingas motyvatorius socialinių tin- 
klų svetainėse. Skirtumą tarp realaus ir virtualaus pasaulių 
statuso, kaip matėme ankstesniuose skyriuose, atskleidžia są- 
saja tarp socialinio statuso ir tapatybės. Realiame pasaulyje sta- 
tusu paprastai apdovanojami tie, kurių tapatybės yra sukur- 
tos socialiai pagal atitiktį institucinėms vertybėms, o virtualio- 
je realybėje statusas gali būti pasiektas per asmeninių tapaty- 
bių išreiškimą, pabrėžiant unikalias ir išskirtines ypatybes. 

Interneto pasaulyje socialinis statusas yra labai individu- 
alizuotas. Nekintamas atskaitos taškas yra „aš — kas esame, 
kaip jaučiamės, kur esame, kuo užsiimame, su kuo susitin- 
kame. Kiekvieną dieną daugybė milijonų Žmonių „atnauji- 
na“ savo socialinį statusą socialinių tinklų svetainėse ir to- 
kiose mobiliose platformose kaip Twitter. Socialinio statuso 
atnaujinimas tapo mikrosociologine manija. Daug socialinių 
tinklų vartotojų atnaujina savo socialinį statusą kas valan- 
dą, kai kurie kas penkiolika minučių. Dažniausiai tai yra kas- 
dienis veiksmas, kuris paprasčiausiai leidžia tinklo „drau- 
gams“ žinoti, ką jie ketina veikti („Cathy eina pasportuoti į 
sporto salę, grįš 18 valandą.“). Žvelgiant giliau, tai nerimo 
dėl statuso forma, kurios priežastis yra neįveikiamas noras 
jaustis nuolat susijusiam su savo socialine aplinka. Statuso 
atnaujinimas gali atrodyti kaip pasąmoninis narcisistinis ri- 
tualas, bet iš tikrųjų tai tiesiog patvirtina, kad socialinis sta- 
tusas iš esmės yra suteikiamas kitų. 

Nerimas dėl statuso realiame pasaulyje yra pernelyg ge- 
rai pažįstamas. Gyvenimas materialiame pasaulyje iš tikrų- 
jų yra nepaliaujamas statuso atnaujinimo ritualas, atliekamas 
viso mūsų socialinio tinklo akivaizdoje. Nauji drabužiai su 
daugybe garsių dizainerių etikečių, naujo modelio BMW ar 
Mercedes, prabangesnis namas prašmatnesniame rajone - šie 
statuso atnaujinimai siunčia aiškų ir sąmoningą signalą ap- 
linkiniams. Žinomas posakis „būk ne blogesnis už kitus“ iš- 

reiškia konkurencinį nerimo dėl statuso matmenį. Daugu- 
ma žmonių, nesvarbu, kokia jų socialinė klasė, jaučiasi pri- 
versti gerinti savo dalią ne tik pasinaudodami materialine 
nauda, bet taip pat ir - kas galbūt svarbiau - gaudami di- 
desnį statuso pripažinimą, suteikiamą socialinės pažangos. 

Vadinamieji statuso simboliai - kaip kad prabangios maši- 
nos - tinkamai išskiria mus iš kitų, ypač tų, kurie priklauso 
žemesniems socialiniams sluoksniams. Ironiška, kad Henry 
Fordas, amerikietis automobilio išradėjas, nepajėgė suprasti 
automobilių kaip socialinio statuso požymio svarbos. Galbūt 
garsiausia Fordui priskiriama citata buvo jo tvirtinimas, kad 
„bet kuris klientas gali turėti automobilį, nudažytą tokia spal- 
va, kokios jis nori - jei tik ta spalva bus juoda . Nesvarbu, ar 
Fordas iš tikrųjų taip pasakė. Faktas tas, kad ankstyvojo mo- 
delio Ford Model-T mašinos visos be išimties buvo juodos. Al- 
fredas P. Sloanas, General Motors aukščiausiasis vadovas, su- 
prato automobilių reikšmę statusui. GM pardavinėjo įvairių 
spalvų automobilius, taip leisdami vartotojams išsirinkti mo- 
delius pagal išskirtinumą, kuris patvirtina socialinį statusą. 
GM greitai aplenkė Ford pagal pardavimą ir tapo didžiausiu 
Amerikos automobilių gamintoju. Henry Fordas buvo didis 
išradėjas, bet prastas pardavėjas - ir net dar blogesnis socia- 
linis antropologas. 

Kaip jau minėta, akivaizdi iš šių pavyzdžių išplaukianti 
problema yra susijusi su skirtumu tarp statuso realiame ir 
virtualiame pasauliuose. Pirmoje šios knygos dalyje matė- 
me, kad tapatybės kūrimas interneto pasaulyje yra iš esmės 
kitoks. Ar galime tą patį pasakyti apie statusą? Atsakymas, 
kaip pamatysime kituose keturiuose skyriuose, priklauso ne 
tiek nuo pagrindinių impulsų, kurie motyvuoja statuso sie- 
kimą, kiek nuo formos, kuria statusas yra suteikiamas. 

Statuso socialinė struktūra virtualiame pasaulyje buvo iš 
esmės performuota. Realiame pasaulyje statusas yra suteikia- 

mas pagal institucinę padėtį. Interneto pasaulyje jis suteikia- 
mas remiantis atlikimu. Kibernetinėje erdvėje statusas nėra 
priskiriamas, jis užsitarnaujamas. Be to, jis interneto pasau- 
lyje remiasi ne vertybėmis, o faktais — išmatuojamais faktais, 
kurie liudija kompetenciją, produktyvumą ir efektingumą. 
Trumpai tariant, internetinė demokratija nuvertė realaus pa- 
saulio oligarchiją. Mes tai vadiname statuso demokratizacija. 

Socialinio statuso istorija yra įdomi saga — iš tikrųjų ne- 
numaldomas statuso įgijimo siekimas sudaro visų Žmogaus 
pastangų tuštybės pagrindą. Socialinis statusas tradiciškai bu- 
vo suteikiamas pagal institucines vertybes, remiantis tokiais 
priskiriamais kriterijais kaip rangas, padėtis, titulas, turtas, rasė 
ir taip toliau. Nuo pat žmonijos istorijos pradžios statusas bu- 
vo socialiai organizuotas kaip vertikali vertybių sistema - daž- 
niausiai piramidės forma. Maža grupelė viršuje mėgavosi 
aukštesniu socialiniu statusu, priešingai nei dauguma apa- 
čioje. Todėl statusas buvo požymis, patvirtinantis dominavi- 
mą - ir todėl buvo instrumentiškai susietas su galia. 

Viduramžiais aristokratija „garbės“ ir prestižo vertybes su- 
siejo su kariavimu, taip priskirdama statusą savo prievarti- 
niam dominavimui žemesniųjų visuomenės sluoksnių atžvil- 
giu. Aristokratija netgi monopolizavo ginklų naudojimą, ne- 
leisdama jų turėti ar laikyti paprastiems žmonėms. Tiesą sa- 
kant, priežastis, dėl kurios tamplieriai į savo gretas priimda- 
vo tik riterius, buvo ta, kad, kaip aristokratų ginklų mono- 
polijos beneficiantai, jie buvo idealūs kandidatai naujai vie- 
nuolių kariuomenei. Tamplieriai buvo ne tik galingi, bet, kaip 
riteriai, jie taip pat mėgavosi statuso ir prestižo teikiamomis 
privilegijomis visame krikščioniškajame pasaulyje. Kaip ra- 
šoma viename XIX amžiaus pasakojime: „Garbė ir pagarba 
tamplierių laukė visur, kur jie pasirodydavo, ir visų rangų aS- 
menys troško padaryti jiems ką nors malonaus.“ Pilypo Gra- 
žiojo supratimu, būtent tai ir problema: tamplieriai buvo nė 
tik ginkluoti, jie paveržė paties karaliaus šlovę. 

Antropologai sako, kad įgimtas polinkis kurti statuso 
hierarchijas yra paveldėtas iš mūsų protėvių primatų. Bi- 
hevioristiniai beždžionių socialinės aplinkos tyrimai paro- 
dė, kad socialinės priežiūros ritualas — prisiminkite šimpan- 
zes, meiliai kutinėjančias viena kitos kailį - yra interakty- 
vus būdas palaikyti susietumą ir paskirstyti hierarchinius 
vaidmenis. Robinas Dunbaras — sąvokos „Dunbaro skai- 
čius , nustatančios 150 kaip maksimalų darnios socialinės 
grupės dydį, autorius — teigia, kad Žmonės išsaugojo šį su- 
dėtingą socialinės priežiūros ritualą, išskyrus vieną labai 
svarbų skirtumą. Žmonių bendruomenėse fizinę priežiūrą 
pakeitėme kalba — ypač paskalomis3 Žmonių polinkis nuo- 
lat plepėti (tarsi beždžionės) apie kitus už jų nugarų yra 
socialinis ritualas, kurį vargu ar reikia įrodinėti. Pasiplepė- 
jimai prie šalto vandens bakelio gali atrodyti įprasti ir ne- 
reikšmingi, bet iš tikrųjų jie turi socialinę funkciją. Paska- 
los yra pirmykštis socialinės priežiūros ritualas, kuris suda- 
ro ryšius, nustato normas ir sureguliuoja statuso santykius. 
Visi, kas yra dirbę didelėse organizacijose, žino, kad jei tik- 
rai nori Žinoti, kas yra atvykęs į darbą ir ko nėra, kam se- 
kasi ir kam ne (jau nekalbant apie tai, kas su kuo miega), 
geriausias būdas tai sužinoti yra dešimt minučių paliežu- 
vauti su žemo rango darbuotojais, plepančiais per rūkymo 
pertraukėlę, šiokiadieniais šalia automobilių stovėjimo aikš- 
telės. Daugelyje korporacijų kuklias pareigas einantys sek- 
retoriai dažnai turi patikimesnės informacijos apie tai, kas 
vyksta, negu už juos viršesni viceprezidentai. Įstaigų už- 
kandinės yra, paprastai kalbant, biurokratinė aplinka žmo- 
giškiems beždžionių būriams. Kaip matėme 4 skyriuje apie 
privatumo paradoksą, taip yra dėl to, kad socialinis repu- 
tacijos barometras yra ypač svarbus priskiriant statusą. Lie- 
Žuvaudami apie draugus ir kolegas, žmonės atnaujina są- 
Jungininkų ir priešininkų statusą. 


179 


a 4 I DALIS. STATUSAS 


Norint suprasti socialinį statusą, pagrindinė sąvoka yra 
išskirtinumas. Už savo konceptualų socialinio išskirtinumo 
supratimą esame labai skolingi XIX amžiaus amerikiečių 
ekonomistui Thorsteinui Veblenui, kuris prisimenamas - ir 
ginamas pažangių liberalų — dėl jo išlikusių prieštaringų 
įžvalgų apie pagrindinius ekonominio elgesio motyvus. Veb- 
lenas, kaip ir Robinas Dunbaras, savo garsioje nenumaldo- 
mo Žmonių statuso išskirtinumo siekio moderniose kapita- 
listinėse visuomenėse analizėje laikėsi antropologinio požiū- 
rio. Savo klasikinėje 1899 metų knygoje Dykinėjančios klasės 
teorija Veblenas teigė, kad „parodomasis vartojimas“ - jo su- 
galvotas terminas — yra ne paprasčiausiai šalutinis kapita- 
lizmo produktas, o jo galutinis tikslas. Turtas, kaip ir ran- 
gas, yra socialinio statuso priskyrimo forma. Bet turtingie- 
siems svarbus yra statusas, ne pinigai. Veblenas atkreipė dė- 
mesį, kad ekonominis elitas kaupia turtą ne dėl ištaigos, ku- 
rią jis suteikia, bet greičiau — kaip viduramžių aristokratai — 
dėl jo suteikiamos „garbės“. Veblenas rašo: „Todėl kai tik tur- 
to turėjimas tampa visuotinės pagarbos pagrindu, jis taip 
pat tampa būtinas, kad pajustume pasitenkinimą, kurį va- 
diname savigarba.'* 

Vebleno „turtinio rungtyniavimo“ teorija ypač erzino 
Amerikos statuso besivaikančių kapitalistų oligarchijos na- 
rius „baronų plėšikų * eros pabaigoje. Vebleno dykinėjan- 
čios klasės papročių sugretinimas su aukšto statuso narių pa- 
pročiais primityviose gentyse Viktorijos epochos kapitalistus 
menkai tepaguodė? Pasak Vebleno, turtuoliai kaupia mate- 
rialų turtą ne tik tam, kad patenkintų savivertę, bet taip pat 


* Baronai plėšikai (angl. robber baron) - viduramžių feodalai, apiplėšinė- 
ję jų žemėmis keliaujančius žmones. XIX a. pabaigoje ir XX a. pradžioje taiP 
buvo vadinami JAV verslininkai ir bankininkai, kurių veikla pasižymėjo si€- 
kiu dominuoti savo pramonės srityse, kova su konkurentais, nesąžiningu Ver“ 
slu, darbuotojų išnaudojimu ir pan. 

ir tam, kad sukeltų kitiems „nemalonaus palyginimo“ jaus- 
mą - dar vienas iš jo garsių semantinių naujadarų. „Kad pel- 
nytum ir išlaikytum kitų žmonių pagarbą, nepakanka pa- 
prasčiausiai turėti turto ar galios, - pažymėjo Veblenas. — 
Turtas arba galia turi būti pateikiami kaip įrodymai, nes pa- 
garba yra pelnoma tik įrodžius.“ Tai paaiškina, kodėl vadi- 
namieji nouveaux riches, kurie paprastai turi turto be statu- 
so, dažnai pretenzingai demonstruoja savo naujai įgytus 
materialius turtus. Turėti Louis Vuitton rankinę ar Cartier laik- 
rodį, nusipirkti didelį namą prašmatniame rajone, gauti na- 
rystę aukštuomenės klube, siųsti vaikus į prestižines priva- 
čias mokyklas — visos šios viešai rodomos turto manifesta- 
cijos yra nemalonaus palyginimo formos, kurių pagrindinis 
tikslas yra įtvirtinti socialinę padėtį. 

Pripažintų turtų paveldėtojai, atvirkščiai, yra linkę pa- 
brėžti savo aukštesnį statusą subtilesnėmis išskirtinumo for- 
momis, tokiomis kaip kalba, manieros, laikysena ir kultūra. 
Prancūzų sociologas Pierre'as Bourdieu savo įspūdingame 
darbe La Distinction teigia, kad rafinuotesni socialinio išskir- 
tinumo bruožai iš tiesų yra dominavimo forma, kuri paro- 
do galią per subtilius statuso simbolius.“ Socialinėmis klasė- 
mis grįstose visuomenėse, kaip kad Britanijos, tiesiog pasi- 
klausius, kaip žmonės kalba, įprastai galima akimirksniu nu- 
statyti jų socialinį statusą — arba „rangą“ - ir šitaip nurody- 
ti jų „padėtį“ visuomeninėje santvarkoje. 

Tiesą sakant, Britanijos princas Charlesas kartą buvo ap- 
kaltintas, nes pareiškė, kad žmonės turėtų žinoti savo pa- 
dėtį gyvenime. „Kas nutiko žmonėms šiais laikais? — rašė 
Velso princas vyresniesiems savo dvaro darbuotojams 
2004 metų atmintinėje, kuri buvo neteisėtai paviešinta spau- 
doje. - Kodėl jie visi atrodo manantys, kad yra kompeten- 
tingi daryti dalykus, viršijančius jų sugebėjimus? Viskas dėl 
mokymosi kultūros mokyklose. Tai pasekmė į vaiką nukreip- 

tos edukacinės sistemos, kuri sako žmonėms, kad jie gali 
tapti popkultūros žvaigždėmis, aukštesniojo teismo teisėjais, 
puikiais televizijos laidų vedėjais ar kur kas geresniais vals- 
tybės vadovais, nors nėra įdėję būtino darbo ar neturi įgim- 
to talento. Tai socialinio utopizmo, teigiančio, kad Žmonija 
gali būti genetiškai modifikuota, kad paneigtų istorijos pa- 
mokas, rezultatas.'* Princo pastabos buvo aiškiai prieštarin- 
gos, ypač turint omeny, kad buvo pasakytos tokio aukšto 
rango asmens, kuris visą gyvenimą mėgavosi priskirto sta- 
tuso apdovanojimais. Tačiau jo komentaruose, kaip matysi- 
me, buvo daug ironiškų įžvalgų apie statuso demokratizaci- 
ją interneto pasaulyje. 

Nuo Viktorijos epochos laikų, kai Thorsteinas Veblenas ra- 
šė apie dykinėjančios klasės papročius, statuso ir galios supra- 
timas buvo papildytas kitais esminiais niuansais. Vienas jų — 
socialinio kapitalo sąvoka. Dauguma mūsų pažįsta ką nors, kas, 
kaip sakoma, turi didelį socialinį kapitalą. Šie žmonės, kuriais 
nuolat Žavimasi, paprastai yra laikomi turinčiais gerų ryšių, 
labai gerbiamais ir, svarbiausia, įtakingais. Jie paprastai vadi- 
nami „šulais . Socialinį kapitalą dažniausiai turi tie, kurie tu- 
ri priskirtą statusą, suteiktą instituciškai patvirtintų pozicijų. 
Vadovaujantys pareigūnai, ambasadoriai, vyriausybių minist- 
rai, universitetų rektoriai, arkivyskupai ir laikraščių redakto- 
riai — visi jie turi socialinį kapitalą, kurį sukuria priskirtas so- 
cialinis statusas, jų rangas ar pareigos. Arashas Derambars- 
has, apsišaukėlis Facebook „prezidentas“ , aiškiai bandė pasisa- 
vinti socialinį kapitalą, susijusį su priskirtu titulu ir rangu. Kai 
kurie turi socialinį kapitalą ne dėl formalios padėties visuo- 
menėje, bet dėl savo užimamos strateginės pozicijos, kuri lei- 
džia jiems veikti kaip tarpininkams tarp įtakingų galios tin- 
klų. Šie žmonės deramai vadinami „galios brokeriais“. 

Socialinis kapitalas iš esmės nesiskiria nuo ekonominio ka- 
pitalo, kuris investuojamas, kad duotų finansinės grąžos. Iš 

tikrųjų galime sakyti, kad socialinis kapitalas yra investicija į 
socialinius ryšius su laukiama grąža. Gali atrodyti sausai racio- 
nalu, bet vis dėlto tai yra tikslus, formalus apibrėžimas. Kaip 
sako sociologas Ninas Lanas savo knygoje Socialinis kapitalas: 
„Individai sąveikauja ir jungiasi į tinklus, kad gautų naudos. * 

Kaip galima šią „naudą“ atpažinti ir įvertinti? Remiantis 
neokapitalistine teorija, ji pasireiškia kaip informacija, įtaka, 
socialiniai įgaliojimai ir pripažinimas. Kitaip tariant, sociali- 
nis kapitalas suteikia konkurencinį pranašumą, kurį užtik- 
rina privilegijuota prieiga prie socialiniuose tinkluose esan- 
čių išteklių. Iš tikrųjų būtent dėl šios priežasties socialiniai 
ištekliai paprastai yra vertinami kaip naudingesni nei asme- 
niniai ištekliai. Norėdami tuo įsitikinti, palyginkite atsisky- 
rėliškai gyvenantį nepaprastai turtingą asmenį ir vidutiniš- 
kai pasiturintį žmogų, kuris aktyviai dalyvauja daugybėje 
socialinių tinklų. Nėra jokių abejonių, kad nepaisant priskir- 
to statuso, kurį suteikia didžiulis turtas, mažiau turtingas — 
bet turintis gerų ryšių — asmuo socialinio kapitalo turi dau- 
giau. Žinoma, pinigais galima nupirkti įtaką, bet socialinis 
kapitalas yra kur kas įtakingesnis. 

Kaip minėta, ši socialinio kapitalo teorija teigia, kad mes 
įsitraukiame į socialinę sąveiką ne dėl visiškai altruistinių 
priežasčių. Prisijungiant prie Rotary klubo arba Tėvų ir 
mokytojų asociacijos*, tikimasi, kad socialinė investicija (lai- 
ko ir pastangų išraiška) sukurs „naudą“ kaip konkurencinį 
pranašumą, pagrįstą konfidencialia informacija, įtakingumu, pri- 
pažinimu, prestižu ir taip toliau. Norėdami paprastai paaiš- 
kinti šį naudos motyvą, galime pasakyti, kad tai, kas gau- 
nama iš ekonominio kapitalo pridėtinės vertės, yra pasidali- 


* Rotary klubas - tarptautinis labdaros klubas, kuriam priklauso aukštos 
reputacijos verslininkai. Tėvų ir mokytojų asociacija (Parent Teacher Associa- 
tion) — organizacija, kuri siekia įtraukti mokinių tėvus į mokyklų gyvenimą. 

jama tų, kurie valdo nuosavybę, o štai socialinis kapitalas yra 
bendras turtas, kuris sukuria konkurencinį pranašumą jį 
kontroliuojančių apibrėžtų grupių ar tinklų nariams. Žmo- 
nės prisijungia prie prestižinių klubų ne dėl gaunamo ma- 
lonumo, bet dėl jų suteikiamo išorinio statuso. 

Ta pati logika pritaikoma tamplierių riteriams viduram- 
žiais. Prancūzijos aristokratai, kurie prisijungė prie tamplie- 
rių, priešingai nei teigia plačiai paplitę mitai, buvo motyvuo- 
ti ne tik krikščioniško tikėjimo ir troškimo išvaduoti Šven- 
tąją Žemę nuo pagonių. Dauguma tamplierių - daugelis ku- 
rių sumokėjo didelį stojamąjį mokestį žeme arba pinigais — 
iš savo ryšių su popiežiaus kariuomene tikėjosi susilaukti 
naudos (pajamomis ir garbe). Palestinos žemių valdymas, iš- 

- varius iš ten pagonis, nebuvo išbrauktas iš jų išskaičiavimų. 
Grėsminga tamplierių galia du šimtmečius buvo grįsta 
veiksmingu investicijų į ekonomiką ir socialinį kapitalą tei- 
kiamos naudos derinimu. Po kelių šimtmečių naujas tam- 
plierių organizacinis pavidalas, masonai, buvo panašiai mo- 
tyvuoti socialinio kapitalo privalumų, kuriuos teikė jų atsi- 
davimas įtakingam tinklui. 

Tinklo sąvoka sugrąžina mus prie skirtumo tarp uždarų 
klikų ir atvirų tinklų temos, aptartos ankstesniame skyriuje 
apie „mažo pasaulio“ reiškinį. Dažnai sakoma, kad socialinis 
kapitalas efektyviausiai panaudojamas uždarose ir glaudžiai su- 
sijusiose grupėse, pasižyminčiose sudėtingomis sąveikomis, 
kurios sustiprina abipusį pripažinimą ir pasitikėjimą. Tokios 
grupės kaip masonai, išskirtiniai socialiniai klubai ir absolven- 
tų asociacijos savo nariams paskirsto socialinį kapitalą - pa- 
vyzdžiui, konkurencinį pranašumą suteikiant informaciją 
apie potencialų darbą ar kontraktus. Svarbus dalykas: išskir- 
tinė šio socialinio kapitalo prigimtis priklauso nuo uždarumo. 
Nariai šiuose tinkluose vienas kitą pažįsta ir pasitiki vienas ki- 
tu todėl, kad jie Žino, jog jų grupė yra uždara pašaliniams. 

Uždarumo teorija - akcentuodama uždarų, hierarchinių, 
institucijomis grįstų grupių su stipriais spaudimo principais 
išskirtiniam socialinio kapitalo paskirstymui egzistavimą — 
aprašo visai žmonijos istorijai būdingą tiesą. Dauguma so- 
cialinės sąrangos formų buvo uždaros. Tačiau uždarumo te- 
orija parodo daugybę trūkumų, kurie atveria įžvalgas apie 
tai, kaip socialinis kapitalas funkcionuoja internetiniame pa- 
saulyje. Nors uždaros klikos turi aukštesnį visiško pasitikė- 
jimo lygį, dėl „aido kameros efekto jos paprastai yra ne- 
palankios naujovėms ir kūrybiškumui. Trumpai tariant, jos 
yra priešiškos permainoms. Uždarų struktūrų, kurios pa- 
skirsto socialinio kapitalo pranašumus siauro rato viduje, na- 
riai yra linkę į konservatyvias reakcijas, kurios sustiprina jų 
vertybes ir polinkius. Artimais ryšiais susietos grupės yra 
veiksmingos monopolizuojant socialinį kapitalą tarp jų iš- 
skirtinių narių, bet labai neveiksmingos turint omeny tokius 
gyvybiškai svarbius instinktus kaip lankstumas, prisitaiky- 
mas ir atvira komunikacija. 

Istorijoje yra apstu pavyzdžių apie katastrofiškas „užstri- 
gimo“ aido kamerose pasekmes.!? Prisimename maždaug 
1789 metų Prancūzijos monarchiją. Jos oligarchiniai lyderiai, 
įskaitant karalių, atkakliai užsibarikadavo archajiškų verty- 
bių tvirtovėje — ir baigė savo kelią vežime, vežančiame prie 
ešafoto. Šiuolaikinėje Prancūzijoje taip pat atkreipiamas dė- 
mesys į tai, kad didžiosios Prancūzijos korporacijos prastai 
dirba dėl paplitusio protekcionizmo, kuris yra nuo seno ger- 
biamos edukacinės tradicijos padarinys. Prancūzijoje mažas 
skaičius grandes ecoles išleidžia šalies biurokratinį ir korpo- 
racinį elitą, pagarsėjusį savo homogeniškų, intraversinių ver- 
tybių sistema, grįsta priskiriamu profesiniu statusu.!! Kartais 
uždaro, neskaidraus elito egzistavimas gali sukelti nenuma- 
tytų pasekmių. Prisiminkime, kad Jerome'as Kervielis buvo 
Prancūzijos sukčius prekybininkas, kuris destabilizavo pran- 

cūzų bankininkystės aparatą, kai prarado 7 milijardus do- 
lerių per, kaip tvirtinama, apgaulingus sandorius. Vėliau iš- 
siaiškinta, kad Kervielį iš tikrųjų motyvavo ne godumas, nes 
jis pats nepasisavino pinigų. Jo tikroji motyvacija buvo sta- 
tuso siekimas. Kitaip nei vadovaujantys finansų makleriai So- 
ciete Generale banke, Kervielis nebuvo Prancūzijos elitinių 
mokyklų auklėtinis ir todėl neturėjo jokio priskirto sociali- 
nio kapitalo, kuris duotų prieigą prie aukščiausio jo profe- 
sijos rango atstovų. Jo karštligiški sandoriai, kuriuos iš pra- 
džių lydėjo nepaprasta sėkmė, buvo Kervielio būdas savo 
veikla kompensuoti priskirto socialinio statuso stoką. 

Štai kaip Business Week aprašė Kervielio nuoskaudą dėl 
statuso, kuri privedė prie didžiausio bankininkystės kracho 
istorijoje: „Nutaręs prasimušti biržoje, Kervielis griebėsi pir- 
mo pasitaikiusio darbo, tai buvo laisva darbo vieta vadinama- 
jame SocGen banko Delta One biržos operacijų skyriuje, kuris 
tvarko daugiausia žemos rizikos ateities sandorius, mažinant 
riziką Europos biržų indeksais. Jau dirbant Delta One, Kervielį 
persekiojo jo kvalifikacijos stoka - Prancūzijos griežtai hierar- 
chinės švietimo sistemos šešėlis, kai geriausi studentai, pri- 
imami į saujelę grandes ecoles, lengvai randa prestižinius dar- 
bus vyriausybėje ir versle, o tiems, kas lanko paprastesnes 
mokyklas, žengti į priekį yra gerokai sudėtingiau. Ta frustra- 
cija ir troškimas įrodyti, kad jis gali žaisti aukščiausioje lygo- 
je, paskatino Kervielį pradėti nesankcionuotus sandorius be- 
veik iškart po prisijungimo prie Delta One. Tai buvo sprendi- 
mas, galiausiai privedęs prie 7,1 milijardo dolerių praradimo, 
galėjusio sužlugdyti vieną didžiausių Europos bankų.“ 

Kervielis pats prisipažino prancūzų prokurorams, kad 
statuso trūkumas privertė jį rizikuoti dirbant banko Delta 
One biržos operacijų skyriuje. „Nuo pat pirmo pasitarimo 
darbe 2005 metais žinojau, kad dėl savo universitetinio di- 
plomo ir profesinės bei asmeninės biografijos esu mažiau 

vertinamas nei kiti, - pasakė jis. —- Aš neatėjau tiesiai į val- 
dybą, bet perėjau per rizikos kontrolės departamentą ir bu- 
vau vienintelis tai padaręs [makleris].“!2 

Kervieliui beveik pavyko. Vienu metu jo pelnas pasiekė 
2 milijardus dolerių. Bet paskui aplinkybės jį įveikė. Ir kai 
burbulas sprogo, Kervieliui teko srėbti prisivirtą košę. Įtakin- 
go Prancūzijos bankininkų sluoksnio nuomone, jis buvo sa- 
vo vietos nežinantis garbėtroška. Vienintelė vieta, kur Ker- 
vielis įgijo tikrą socialinį statusą, buvo paskutinė vieta, kur 
jis galėjo tikėtis jį gauti, - Facebook. Internetinis pasaulis pa- 
skelbė jį kultiniu prieš privilegijuotuosius sluoksnius nusi- 
stačiusiu herojumi. Kervielis nesulaukė jokios pagarbos ver- 
tikalioje didžiųjų Prancūzijos bankų hierarchijoje, bet vi- 
siems atvirame, horizontaliame internetinių socialinių tinklų 
pasaulyje jis tapo Žvaigžde. 

Patikslinsime, kad mes nenorime įteigti, kad socialinis ka- 
pitalas be išimties yra trokštama vertybė, pavydžiai monopo- 
lizuota oligarchinio elito, gyvenančio uždaromis, tik savimi 
besirūpinančiomis klikomis, pagreitinančiomis korporacijų 
susinaikinimą. Tiesą sakant, socialinis kapitalas gali būti tei- 
giama savybė, siejama su puikia sveikatos apsauga, žemu nu- 
sikalstamumo lygiu ir iš tikrųjų efektyvia finansų rinka." Be 
to, socialiniam kapitalui priskiriamas aukšto lygio pilietinio ak- 
tyvumo sukūrimas. Nors žmonės pirmiausia yra motyvuoti 
prisijungti prie tėvų ir mokytojų asociacijų, bažnyčios grupių, 
sąjungų, masonų, politinių partijų ir bendruomeninių orga- 
nizacijų, kad gautų „naudos“ kaip tam tikrą konkurencinį 
pranašumą, savanaudiška motyvacija vis dėlto duoda teigia- 
mą naudą visuomenei kaip visumai. Kaip finansinio kapitalo 
investavimas yra didesnio ekonominio augimo ir aukštesnio 
gerovės lygio priežastis, taip socialinio kapitalo investavimas 
padidina pilietinį aktyvumą, kuris stiprina demokratines ver- 
tybes ir institucijas. Alexisas de Tocgueville'is, XIX a. ketvirta- 

jame dešimtmetyje keliaudamas po jauną Amerikos respub- 
liką, stebėjosi glaudžiu ryšiu tarp pilietinio aktyvumo ir de- 
mokratijos. Bet kokio amžiaus ir bet kokios visuomeninės pa- 
dėties amerikiečiai, kaip teigė Tosgueville'is savo traktate Apie 
demokratiją Amerikoje, nuolat steigia ir prisijungia prie asocia- 
cijų. Jis rašė: „Ten yra ne tik komercinių ir pramoninių aso- 
ciacijų, kuriose visi dalyvauja, bet ir tūkstančiai kitų tipų aso- 
ciacijų - religinių, moralinių, rimtų, kvailų, labai bendrų ir la- 
bai ribotų, nepaprastai didelių ir labai mažų... Mano nuomo- 
ne, niekas nenusipelno daugiau dėmesio nei intelektualinės 
ir moralinės asociacijos Amerikoje. ** 

Praėjus maždaug 150 metų po Tocgueville'io vizito Ame- 
rikoje, Robertas Putnamas apverkė socialinio kapitalo Ame- 
rikoje smukimą plačiai aptartoje knygoje Boulingas vienumoje. 
Putnamo knyga, pirmąkart 1995 metais publikuota kaip esė, 
teigė, kad stipri demokratija, kurią aprašė Tosgueville is, ėmė 
nykti po XX amžiaus septintojo dešimtmečio. Putnamas su 
nostalgija prisiminė ne XIX amžiaus pradžios Ameriką, bet 
idealizuotą Ameriką, atkurtą Normano Rockwello paveiks- 
luose, - aukso amžių, kai amerikietiškas gyvenimo būdas 
reiškė šeimos vertybes, dalyvavimą bendruomenėje ir pilie- 
tinį aktyvumą. Putnamas teigia, kad nuo XX amžiaus aštun- 
tojo dešimtmečio Amerika kentėjo dėl didelio socialinio ka- 
pitalo stygiaus, kurio plačiai paplitę simptomai yra mažas 
rinkėjų aktyvumas, pasitraukimas iš vietos bendruomenių 
veiklos, mažėjantis narių skaičius sąjungose, abejingumas 
politikai ir taip toliau. Kad paaiškintų savo teiginį, Putna- 
mas panaudojo socialinę boulingo metaforą. Boulingo lygos 
kadaise Amerikoje buvo populiari socialinės sąveikos forma. 
Boulingas buvo veikla, kuri kūrė socialinį kapitalą. Šiandien, 
kai amerikiečiai išsižada pilietinio aktyvumo, žmonės yra 
priversti „Žaisti boulingą pavieniui kaip izoliuoti, neturin- 
tys ryšių, atskirti ir socialiai susvetimėję asmenys.P 

Putnamas rėmėsi daugybe socialinių pokyčių, kurie pa- 
tvirtino jo teoriją. Vienas jų, autoriaus vadinamas technologinė 
laisvalaikio transformacija, buvo susijęs su kaltinimais televizi- 
jai ir kitoms Žiniasklaidos priemonėms dėl to, ką jis vadino 
„Virtualios realybės šalmu“. Putnamas pareiškė: „Yra priežas- 
tis manyti, kad giliai įsišaknijusios technologinės tendencijos 
radikaliai „privatizuoja“ ir „individualizuoja“ mūsų laisvalai- 
kį ir šitaip sužlugdo daug socialinio kapitalo formavimo 
galimybių. Akivaizdžiausias ir turbūt galingiausias šios revo- 
liucijos instrumentas yra televizija. Laiko biudžeto tyrimai 
XX amžiaus septintajame dešimtmetyje parodė, kad televizo- 
riaus žiūrėjimo laiko didėjimas užgožia visas kitas permainas, 
susijusias su tuo, kaip amerikiečiai leidžia savo dienas ir nak- 
tis. Televizija padarė mūsų bendruomenes (ar tiksliau — ką 
jaučiame esant mūsų bendruomenėmis) didesnes ir paviršu- 
tiniškesnes. Kalbant ekonomikos terminais, elektroninė tech- 
nologija suteikia galimybę geriau patenkinti individualų sko- 
nį, bet teigiamos išorinės socialinės pasekmės susijusios su 
primityvesnėmis pasilinksminimo formomis. Ta pati logika 
tinka ir vodevilio pakeitimui kino teatrais, o dabar kino teat- 
rų - vaizdo magnetofonais. Nauji „virtualios realybės“ šalmai, 
kuriuos netrukus užsidėsime, kad linksmintumės visiškoje 
vienumoje, yra tiktai naujausia šios tendencijos tąsa.“ 

Putnamo „boulingo vienumoje“ teorija buvo kritikuoja- 
ma daugybe atžvilgių, ypač dėl jos nesugebėjimo atsižvelgti 
į besikeičiančią socialinių ryšių prigimtį.!* Tačiau pagrindi- 
nis jos trūkumas - elektroninės komunikacijos kaip sociali- 
nės sąveikos platformos atmetimas. Putnamo teorija buvo 
sukurta tendencingai, į socialinį kapitalą žiūrint vien tik kaip 
į sąveikos „akis į akį produktą. Šis esminis jo analizės ten- 
dencingumas neleido autoriui pamatyti svarbaus akivaiz- 
džiai pasireiškiančio fakto: socialinis kapitalas ėmė persikelti 
iš sąveikų realiame pasaulyje į virtualias sąveikas interne- 

te." Nors socialinis kapitalas Amerikoje iš tikrųjų mažėjo, 
kaip kad ir teigia Putnamas, tačiau jis vėl pasirodė interne- 
te — visur, nuo MySpace ir Facebook iki e. masonų ir e. vy- 
riausybės. Kaip pažymi sociologas Nanas Linas: „Mažai abe- 
jotina, kad hipotezė dėl socialinio kapitalo mažėjimo gali bū- 
ti paneigta, jei išeisime už tradicinių tarpasmeninių tinklų 
ribų ir analizuosime kibernetinius tinklus, pasirodžiusius 
XX amžiaus paskutiniame dešimtmetyje. Mes esame liudi- 
ninkai naujos eros pradžios, kurioje socialinis kapitalas sa- 
vo svarba ir padariniais toli pralenkia asmeninį kapitalą. !* 

Tokia pastaba glaustai išreiškia temą, kuri yra šios kny- 
gos dalies pagrindas: socialinio kapitalo kūrimas, valdymas 
ir kaupimas persikelia į interneto pasaulį. Šis teiginys — at- 
skaitos taškas, nuo kurio pradedama statuso analizė. Maža 
to, mes nagrinėjame, kaip socialinis kapitalas yra kuriamas 
ir įgyjamas, 0 visų svarbiausia - kaip priskiriami statuso ap- 
dovanojimai ir privilegijos. Kaip pamatysime, tokios svetai- 
nės kaip MySpace ir Facebook gali sukurti socialinį kapitalą 
unikaliais būdais. Internete socialinis kapitalas priskiriamas 
pagal asmeninės tapatybės, išlaisvintos nuo įsitvirtinusios so- 
cialinės tapatybės kūrimo apribojimų, vertybes." Šis pa- 
trauklus asmeninės tapatybės ir socialinio kapitalo derinys 
reiškia didelį statuso apdovanojimų e. proveržį. Kaip minėta 
anksčiau, statusas tradiciškai rėmėsi institucinėmis vertybė- 
mis, pabrėžiant priskirtą rango ir padėties supratimą, o ki- 
bernetinėje erdvėje statusas yra suteikiamas pagal faktus, su- 
sijusius su atlikimu: kompetenciją, produktyvumą ir efektingu- 
mą. Arba, kaip buvo pažymėta anksčiau, vyksta statuso de- 
mokratizacija. Kai socialinio kapitalo paskirstymas persikelia 
iš realaus pasaulio į virtualų, statuso apdovanojimai keičia- 
si iš oligarchinių į demokratines vertybes. 

Tačiau prie šio teiginio reikia prirašyti vieną svarbų įspė- 
jimą. Kaip matėme skyriuose apie Small World ir Second Life, 

pirminė reakcija į socialinį e. proveržį dažnai yra nevalingas 
pritarimas tradicinių socialinės sąrangos formų kopijavimui 
virtualiame pasaulyje. Kaip matėme, kai kurios socialinių tin- 
klų svetainės grindžia savo verslo modelį priverstiniu užda- 
rumo taisyklių laikymusi, kad sukurtų glaudžias socialines są- 
veikas. Yra pagrindo manyti, kad Indijoje socialinio tinklo 
svetainės Orkut nariai buriasi pagal tos šalies tradicinę kastų 
sistemą. Yra įrodymų, kad Jungtinėse Valstijose MySpace ir Fa- 
cebook išskiria Amerikos jaunimo klasių skirtumus. Facebook 
yra linkusi pritraukti vidurinės klasės vaikus, o MySpace, pa- 
sirodo, yra populiaresnė tarp paauglių iš etninių mažumų, 
darbininkų klasės ir kitų marginalinių socialinių grupių. In- 
terneto sociologė Danah Boyd netgi iškelia prielaidą, kad 
MySpace uždraudimas Amerikos armijoje yra šio klasinio ša- 
liškumo požymis: stoję į karo tarnybą eiliniai kareiviai ir pus- 
karininkiai naudojasi MySpace, o Facebook pritraukia karinin- 
kus. Kiti atkreipė dėmesį, kad Facebook yra susijusi su „gykų“ 
kultūros statusu, o MySpace nariai labiau prijaučia g/am kul- 
tūrai.“? Kad ir koks būtų aiškus susiskaldymas, mažai abejo- 
tina, kad - pradinėje fazėje — kai kurios tinklo svetainės yra 
linkusios kopijuoti realaus pasaulio socialines hierarchijas. 
Internetinis „krikštynų“ reiškinys dar labiau tai patvirti- 
na. Universitetų miesteliuose kasmetinis „krikštynų ritua- 
las —- paliekant nuošalyje kritiką dėl šių įpročių žiaurumo — 
atlieka statuso hierarchijos primetimo funkciją per švelnias 
smurto formas ir dažniausiai - skaudų pažeminimo jaus- 
mą. Kad ir kaip iškreiptai, „krikštydami' dominuojantys so- 
cialinės grupės nariai (vyresni studentai) perduoda normas 
jaunesniems nariams (pirmakursiams). Britanijos valstybi- 
nėse mokyklose vadinamoji „patarnavimo“ sistema yra iš- 
tisus metus trunkantis jaunesnių berniukų socialinės subor- 
dinacijos ritualas, kurio funkcija - primesti statuso hierar- 
chijas ir perduoti normas. Amerikietiškose studentų ir stu- 

denčių draugijose fuksai verčiami „pasižadėti , kad bus iš- 
tikimi grupei. Interneto pasaulyje virtualios grupės dabar 
naujus narius verčia patirti panašius priėmimo ritualus. Vie- 
na grupė yra vadinama Xfailoholikais, tai televizijos serialo 
X failai gerbėjai. Xfailoholikų „krikštynų“ tyrime, publikuo- 
tame 2005 metais, buvo rašoma, kad naujiems nariams duo- 
dami virtualūs dantų šepetėliai ir jie verčiami jais valyti vir- 
tualius vyresnių narių apartamentus.*! Tiesa, internetinės 
„krikštynos“ nesukelia fizinės prievartos, bet statuso domi- 
navimo ir pavaldumo vertybės yra lygiai taip pat efekty- 
viai perduodamos. 

Apsikeitimo virtualiomis dovanomis ritualas yra kita į in- 
terneto pasaulį persikėlusi tradicinio statuso patvirtinimo 
forma. Kaip matėme 5 skyriuje, nors skaitmeninių dovanų 
funkcija — sustiprinti socialinius ryšius su internetiniais 
„draugais“ ir e. pažįstamais, skaitmeninės dovanos įteikimas 
taip pat gali būti nemalonaus palyginimo, kurį skatina troški- 
mas pasiūlyti ir pademonstruoti brangesnes nei kitų dova- 
nas, išraiška. Šis impulsas, kurį taip išraiškingai analizavo 
Thorsteinas Veblenas, tiesiogiai kilęs iš senos socialinės ant- 
ropologinės tradicijos. Iš pirmo žvilgsnio atrodo, kad niekas 
labai nepasikeitė dėl virtualaus dovanų dovanojimo. Kaip 
pažymi rinkodaros vadovas Dave'as Coffey, kuris Facebook 
nupirko savo Žmonai virtualią porą batų: „Žmogui, kuris 
gauna dovaną, tai tarsi garbės ženklelis. Coffey taip pat nu- 
pirko skardinę sulčių Whoop-Ass draugui, kuris ką tik ne- 
lengvai gavo naują darbą, ir virtualią skardinę alaus savo 
bosui, kad atsiskaitytų už pralaimėtas lažybas. Pirmoji vir- 
tuali dovana patvirtino naują jo draugo statusą, antroji — 
jo paties, kaip mokančio pralaimėti, statusą. Kel Kelly, rin- 
kodaros vadovė iš Bostono, sako, kad ji išleido maždaug 
100 dolerių virtualioms dovanoms Facebook, paprastai aukšto 
statuso dalykams, tokiems kaip šampano butelio piktogra- 

mos, kurias jos klientai gali įsidėti savo puslapiuose: „Bet 
kas gali nusiųsti elektroninio pašto žinutę, skelbiančią: 
„Sveikiname su naująja partneryste“ ar panašiai“, - sako 
Kelly ir priduria, kad jos išskirtinės virtualios dovanos, už 
kurias ji moka nuo 5 iki 10 dolerių, yra „tiesiog šaunus bū- 
das išsiskirti .* Kitomis aplinkybėmis toks išsiskyrimas va- 
dinamas nemaloniu palyginimu arba demonstratyviu vartojimu. 
Kelly yra statuso medžiotoja. 

Kruopščiau paanalizuokime skaitmeninių dovanų dova- 
nojimą. Virtualios dovanos vertė, arba statusas, yra susijęs 
su ekonomine retumo sąvoka. Dovanos, tiksliau — bet kurio 
daikto, vertė priklauso nuo jos retumo. Kuo daiktas retes- 
nis, tuo labiau jį vertiname —- net jei tai visiškai nenaudin- 
gas dalykas. Adamas Smithas savo knygoje Tautų turtas pui- 
kiai iliustravo šį principą pasinaudodamas vadinamąja ver- 
tės paradokso teorema, kartais vadinama deimanto ir vandens 
paradoksu. Smithą domino reliatyvi vandens ir deimantų 
vertė: nors vanduo yra gyvybiškai kur kas svarbesnis žmo- 
gaus išlikimui, deimantams priskirta vertė yra gerokai di- 
desnė, net nepaisant to, kad tas akmuo neturi faktiškai jo- 
kios socialinės naudos. Tai Smithą privedė prie išvados, daž- 
nai vadinamos darbinės vertės teorija, kad „tikroji visko kai- 
na, visko, ką Žmogus nori įsigyti, yra sunkus darbas ir var- 
gas tai įsigyjant“. Trumpai tariant, deimantai yra reti, o van- 
dens yra daug. Deimantai yra „geriausi merginų draugai'* 
ne dėl estetinių savybių, o greičiau dėl didžiulių pastangų 
ir išlaidų, kurių reikia norint juos surasti, išgauti, suteikti for- 
mą ir nupoliruoti. Ir kuo didesnis mineralas yra ant dailaus 
nuotakos piršto, tuo aukštesnis laimingosios damos - ir, Ži- 
noma, jaunikio, kuris jai jį įteikė, — socialinis statusas. Ro- 


* Diamonds Are a Girl's Best Friend - populiari daina, labiausiai išgarsin- 
ta Marilyn Monroe ir miuziklo Moulin Rouge. 

mantiškas atsidavimas, demonstratyvus vartojimas ir nema- 
lonus palyginimas yra trys neabejotini motyvuojantys im- 
pulsai - nors nebūtinai tokia tvarka. 

Retumo principas lygiai toks pat svarbus ir interneto pa- 
saulyje. Ir to priežastis paprasta: virtualios dovanos iš tik- 
rųjų nėra retos.“ Pagalvokite: kažkas, kas gali skaitmenine 
forma būti atkurtas milijonu ar net begalybe kopijų už ribi- 
nes sąnaudas, vargu ar bus retas. Tai paaiškina, kodėl dau- 
guma virtualių dovanų yra keičiamasi mažo mokesčio rin- 
kose tik už 1-10 dolerių kainą. Kaip atskleidė pasaulinė mu- 
zikos industrija, techninis galėjimas kopijuoti skaitmeninius 
produktus mažina jų vertę, nes užuot buvę išleisti uždarose 
mažmeninėse rinkose, jie kaip virusas sklinda atviruose tin- 
kluose. Tiesą sakant, kaip matėme World of Warcraft pavyz- 
dyje, naudingiausias virtualių prekių verslo modelis maksi- 
maliai išnaudoja tinklo efektą, remdamasis masiškumu, o ne 
dideliu pelnu iš mažų kiekių. Nereikia nė sakyti, kad tai su- 
kelia virtualių prekių statuso vertės mažėjimo efektą, nes iš 
tikrųjų jos niekada nebūna retos. Jei virtualaus šampano 
butelio, kuris kainuoja 5 dolerius, nusiuntimas gali būti 
įspūdingesnis nei 1 dolerio vertės virtualių gėlių puokštės 
pasiūlymas, tai, atsižvelgiant į kainų skirtumus, yra labai 
maži nemalonaus palyginimo pranašumai. Skaitmeninės do- 
vanos gali būti idealios sandoriams labdaringoje prekyboje, 
kur vertė nėra susieta su kaina. Bet lenktynėse dėl statuso 
jų retumo vertės stygius tik sustiprina pagrindinę šios kny- 
gos dalies mintį. Statusas interneto pasaulyje yra demokra- 
tiškas — ir grįstas faktais, o ne verte. 

Refleksai, kuriais siekiama įvesti ir priversti laikytis rea- 
laus pasaulio statuso hierarchijų virtualiose socialinėse sfe- 
rose, yra konservatyvių instinktų, nepajėgiančių suprasti in- 
terneto tinklų dinamikos ir potencialo, išraiška. Kiberneti- 

nėje erdvėje šlovė, prestižas, pagarba, įtaka ir turtas yra su- 
teikiami tiesiogiai, atliekant nepaliaujamą demokratišką ple- 
biscito ir dezavacijos ritualą. 

Kiekvienas iš keturių tolesnių skyrių nagrinėja skirtingą 
statuso e. proveržio aspektą — šlovę, korporacinius vaidme- 
nis, reitingus ir rangus, prekės ženklo reputaciją. 

Kad išgarsėtumėte internete, jums nereikia muzikos lei- 
dybinės firmos, kino studijos, televizijos prodiuserio ar lei- 
dėjo - jūs galite kreiptis tiesiogiai į pasaulinę demokratinę 
YouTube valstybę. Interneto pasaulyje skonio sergėtojai ne- 
gali diktuoti, kurie kultūros produktai bus ypač populiarūs 
ir kurie talentai taps žvaigždėmis. Visi turi objektyvią gali- 
mybę būti pripažintam - 0 nugalėtojai paskelbiami, kai su- 
skaičiuojami balsai. Virtualioje realybėje, kaip pamatysime, 
šlovė yra decentralizuota ir demokratiška. 

Socialinė žiniasklaida taip pat meta iššūkį tradicinei biu- 
rokratijai, kurioje vertingi sugebėjimai ir patirtis per dažnai 
lieka „nematomi , todėl neproduktyvūs, ir taip yra papras- 
čiausiai tam, kad būtų sumažintos potencialios grėsmės esa- 
moms statuso hierarchijoms. Šitose organizacijose žavūs 
kvailiai populiaresni ir turi aukštesnį statusą nei kompeten- 
tingi pašlemėkai. Rezultatas — statuso sklerozė: įsitvirtinu- 
sios administracijos klikos laimi, sužlugdyti akcininkai pra- 
laimi. Pasinaudojant Web 2.0 įrankiais, jums nereikia meili- 
kavimu ir pataikavimu skintis kelio karjeros laiptais — iš es- 
mės dėl to, kad nėra jokių laiptų. Jūs galite tiesiogiai įrody- 
ti savo gebėjimus virtualiai bendradarbiaudami. Socialinė žŽi- 
niasklaida padeda iškilti tinklinėms organizacinėms struk- 
tūroms, kur bendradarbiavimas yra aiškus ir horizontalus. 
Labai aukštų pareigų ir kampinio kabineto daugiau nebe- 
pakanka, kad patvirtintum statusą. Apdovanojimai priskiria- 
mi remiantis atlikimu, o ne turima padėtimi. 

Internetinio pasaulio demokratiška kultūra, kurioje statu- 
so apdovanojimai yra priskiriami pagal pasiektus rezultatus 
ir nuopelnus, turi natūralų šališkumą kiekybinio matavimo 
atžvilgiu. Iš čia internetinis pamišimas dėl reitingų ir ranga- 
vimų, kaip statistinių metodų surūšiuoti statusą ir paskirsty- 
ti jo apdovanojimus. Net šlovė gali būti tiksliai išmatuota, ši- 
taip apeinant skonio sergėtojų, kurie mėgsta mums duoti sta- 
tuso patarimų apie tai, ką valgyti, pirkti ir dėvėti, nuomonės 
filtrus. Tiesa, tarpininkai, kurie kontroliuoja šlovės rinkas, ak- 
tyviai priešinasi, kad apsaugotų savo išimtines teises, bet, 
kaip pamatysime, jų konservatyvumas gali kartais sukelti 
skandalingų pasekmių. Nors daugumos tironija yra nuolati- 
nis demokratinių sistemų pavojus, ji labiau gali pretenduoti 
į efektyvumą ir teisėtumą nei mažumos tironija. 

Kai kiekvienas turi teisę balsuoti ir bet kas gali išreikšti sa- 
vo nuomonę tinklaraštyje, organizacijų reputacijai kylantis 
pavojus tampa vis didesniu rūpesčiu - kai kam netgi korpo- 
racinės paranojos priežastimi. Kaip pamatysime, užkrečiamas 
socialinės žiniasklaidos sugebėjimas reaguoti gali žaibiškai ir 
nepataisomai sugadinti organizacijos prekės ženklo statusą. 
Kitaip nei praeityje, kai korporacijos ir vyriausybės galėjo 
efektyviai susidoroti su protestu - vartotojų, akcininkų ar rin- 
kėjų, - dabar internetinės nuomonės galia gali tapti virtualiu 
košmaru organizacijoms, kurios žengia klaidingą žingsnį. Iš 
tikrųjų tinklaraščiai tapo tokiais galingais socialinės žiniask- 
laidos įrankiais, kad kai kurie vadovai dabar patys juos rašo, 
kad valdytų savo statusą, reputaciją ir prekės ženklą. 

Tai socialinės žiniasklaidos galios iš naujo apibrėžti sta- 
tusą pamoka. Organizacijos, kurios lieka nepajudinamai už- 
sirakinusios vertikaliose statuso hierarchijose, moka didelę 
kainą už savo konservatyvumą. Tie, kas keičia savo verslo 
kryptį ir uždaras „aido kameras“ paverčia dinamiškai atvi- 
rais tinklais, yra tie, kas suvokė radikaliu e. proveržiu pasi- 
žyminčią statuso dinamiką. 

Aš, MySpace ir kitas mano aš: 
šlovės Žaidimas 


Andy Warholas kartą puikiai pasakė, kad ateityje kiekvienas 
bus garsus penkiolika minučių. Ekscentriškas popkultūros 
menininkas, kuris pats mėgavosi šlove gerokai ilgiau nei 15 
minučių, mirė 1987 metais, likus keleriems metams iki inter- 
neto proveržio. Jei Warholas būtų gyvenęs ilgiau, jis galbūt 
būtų iš naujo suformulavęs savo garsiąją citatą pareikšda- 
mas: „Ateityje kiekvienas išgarsės su penkiolika megabaitų. 

Internetinė šlovė yra veikianti tikralaikė, tiesioginė pasau- 
linė demokratija. Niekada anksčiau nebuvo taip lengva tapti 
garsiam šitaip greitai. Nereikia agento, leidėjo, muzikos lei- 
dybinės firmos, kino studijos ar televizijos tinklo. Jei turite ta- 
lentą - ir net jei jo neturite - galite nusiųsti savo darbą tiesiai 
į MySpace, YouTube, savo paties tinklaraštį ar į begalę kitų so- 
cialinių svetainių. Jūsų bandymas išgarsėti bus įvertintas pa- 
sauliniame Gong Show, kur uždanga niekada nenusileidžia. 

Reta savaitė praeina be Žinios apie dar vieną pasaulinės 
šlovės susilaukusią „YouTube sensaciją . YouTube šlovės pa- 
leidimo aikštelė netgi turi savo pavadinimą: You Too. Kaip sa- 
ko pavadinimas, tu taip pat gali tapti garsus. 

Tai buvo veiksminga geros išvaizdos amerikietei mergai- 
tei Lisai Donovan, kuri išgarsėjo internetinėmis komiškomis 
parodijomis svetainėje YouTube, naudodama savo interneti- 
nį slapyvardį LisaNova. Kai jos vaizdo įrašai YouTube ėmė 
pritraukti daugiau nei 11 milijonų žiūrovų auditoriją, Lisa- 
Novos internetinė šlovė atvedė prie kontrakto nusifilmuoti 
keturiose Fox televizijos MadTV šou serijose. YouTube taip pat 
padėjo Luke'o Baratso ir Joe Beretos komikų komandai, taip 
pat žinomai kaip BaratsAndBereta; jie pradėjo siųsti savo ko- 
miškus vaizdelius, kai abu buvo paskutinio kurso studentai 
Jėzuitų kolegijoje Spokane, Vašingtone. Jų YouTube numeriai 
netrukus ėmė pritraukti daugiau kaip 16 milijonų žiūrovų. 
Komikų komanda netrukus pasirašė kontraktą sukurti seria- 
lą stambiam Amerikos televizijos tinklui NBC.! 

Išgarsinimo impulsas iš tikrųjų buvo pradinis pirmųjų so- 
cialinių tinklų svetainių įkvėpėjas. Ir Friendster, ir MySpace 
iš pradžių buvo kaip šlovės platformos. Tarp pirmųjų Friend- 
ster gerbėjų buvo indie roko grupės iš Los Andželo, kurios 
siuntė savo muziką, vildamosi susilaukti pripažinimo. Kai 
Friendster savininkai išspyrė šias grupes iš svetainės, prasi- 
mušti siekiantys muzikantai greitai perėjo į MySpace, kurios 
ankstyvasis augimas buvo grįstas „grupių ir jų fanų eto- 
su. Friendster savininkai per daug reguliavo šlovės žaidimą; 
MySpace šį žaidimą leido. 

Šlovės siekimas nėra išimtinai amerikietiškas reiškinys. 
Beprotiška interneto karštligė dėl išgarsėjimo nežino jokių 
sienų. Pagalvokite apie labai keistą garsenybę, 19 metų bri- 
tę merginą Rebeccą Strachan, kuri tapo dainavimo sensaci- 
ja Pietų Korėjoje, kai savo dainas paskelbė svetainėje You- 
Tube. Strachan ir jos draugė olandė Sharon Schilperoord, abi 
korėjietiškos popmuzikos gerbėjos, susitiko interneto foru- 
me, skirtame „K-Pop“ entuziastams, ir netrukus ėmė kurti 
savo korėjietiškų popmuzikos dainų vaizdo įrašus. Pasiva- 

dinusi DGDT, pora YouTube paskelbė dainą „Promise You . 
Beveik tučtuojau šis vaizdo įrašas tapo hitu tokiose Korėjos 
socialinių tinklų svetainėse kaip Gypsii. Strachan iš Angli- 
jos miesto Beizingstoko tapo tokia garsi Korėjoje, kad Gyp- 
sii savininkai apmokėjo jai kelionės išlaidas, kad ji pasiro- 
dytų Korėjoje. Kaip kalbama, ji taip pat derėjosi su korėjie- 
čių muzikos leidybine firma J-Tune dėl disko išleidimo.? 
Dabar yra svetainė, pavadinta Taltopia, kuri skirta nau- 
jiems talentams atrasti ir jų veiklai pradėti. Sukurta 2007 me- 
tų kovą, Taltopia reklamuojasi kaip nemokama, pasaulinė 
scena bet kam, kas siekia tapti interneto garsenybe. Šlovės 
medžiotojai siunčia savo vaizdo įrašus ir kaip antikinės Ro- 
mos gladiatoriai, priklausomi nuo triukšmingos Koliziejaus 
minios „iškelto nykščio“ ir „nuleisto nykščio ženklų, lemian- 
čių gyvenimą ir mirtį, stebi savo sėkmės pakilimą ir nuo- 
puolį per vadinamuosius „šlovės“ ir „gėdos“ balsavimus. 
Galbūt pats nuostabiausias interneto šlovės pavyzdys iki 
šiol yra Tila Nguyen, vietnamiečių gražuolė, kuri persikėlė 
į Jungtines Valstijas iš Singapūro, kai buvo dar mažas vai- 
kas. 2002 metais dvidešimtmetė Nguyen buvo Playboy „Mė- 
nesio kibernetinė mergaitė. Ji pakeitė savo vardą į „Tila Te- 
guila“ ir 2003 metais susikūrė MySpace puslapį kaip platfor- 
mą, skirtą populiarinti savo asmeniniam prekės ženklui - iš- 
vaizdai, seksualumui ir dainoms. Ir tai suveikė. Teguila in- 
ternete tapo pasakiškai garsi. Tiesą sakant, ji buvo neabejo- 
tinai populiariausia asmenybė MySpace, turėjo beveik du mi- 
lijonus „draugų“. Teguilai, internetinio išgarsėjimo pradinin- 
kei, iki šiol priskiriama socialinių tinklų svetainių „draugų“ 
sindromo pradžia. Netrukus Teguila turėjo savo drabužių li- 
niją, mobiliojo telefono reklamos sutartį ir pasirodė pusnuo- 
gė ant viršelių tokių vyrukams skirtų žurnalų kaip Stuff ir 
Maxim, kurie įtraukė ją į „100 seksualiausių moterų sąra- 
šus. 2007-aisiais ji buvo MTV žvaigždė, vedė biseksualų pa- 

simatymų šou A Shot at Love with Tila Teguila. Tiesa, jos dai- 
nos buvo apibūdinamos kaip „kekšių popsas“. Bet Teguila 
nesutriko. 2007 metais ji iTunes išplatino pirmą savo singlą 
„I Love U“ ir paskelbė vaizdo versiją savo MySpace pusla- 
pyje. Kaip rašė žurnalas Time apybraižoje apie šį vienos mo- 
ters vietnamietišką-amerikietišką šlovės siekiantį Žiniasklai- 
dos prekės ženklą: „Tam tikra prasme Nguyen taip aiškiai 
suvokia Web 2.0 logiką, kad priverstų daugumą įmonių va- 
dovų raudoti. Slate publikavo apybraižą apie ją, pavadintą 
„Tila Teguila į prezidentus + 

2008 metų pavasarį virtualūs ekscentriško interneto garse- 
nybių Panteono gyventojai dalyvavo konferencijoje, kuri vy- 
ko prestižiniame Masačusetso technologijos institute. Orga- 
nizuota Davido Weinbergerio - Harvardo teisės mokyklos 
bendradarbio ir vieno pirmųjų Web 2.0 evangelistų - konfe- 
rencija buvo praminta ROFL pagal posakį „Rolling On the Flo- 
or Laughing“ („voliojimasis iš juoko ant grindų ). Tokios inter- 
neto žvaigždės kaip Tila Teguila vengė šio renginio. Pradėjusi 
karjerą MTV , ji neabejotinai buvo laikoma kaip per daug „se- 
nos žiniasklaidos“ atstovė ROFL konferencijai. Renginys bu- 
vo skirtas popkultūriniam netyčiom sukurtų garsenybių fe- 
nomenui arba interneto memams, besipuikuojantiems tokiais 
„gykiškais“ vardais kaip Benas Huhas, Tronas Guy, Leeroy 
Jenkinsas, Jibjab Guy ir One Red Paper Clip Guy. 

Skamba absurdiškai, bet kai kurie iš šių keistų interneto 
įžymybių yra visiems Amerikoje žinomi vardai. Jibjab Guy 
su savo politinėmis parodijomis dalyvavo Jay Leno Tonight 
Show. O Tronas Guy keletą kartų buvo svečias Jimmy Kim- 
mel Live laidoje. Leeroy Jenkinsas, kaip kad žino „inicijuo- 
tieji , yra populiariausio pasaulyje internetinio žaidimo 
World of Warcraft personažas. Atrodo, šis groteskiškas origi- 
nalų būrys priklauso Andy Warholo šlovės muziejui, bet 
pats faktas, kad jie yra ten, mėgaudamiesi internetine šlo- 

ve, byloja mums kažką apie besikeičiančią šlovės prigimtį. 
Weinbergeris, Cluetrain manifesto bendraautoris, sako, kad jis 
organizavo šį renginį, kad atšvęstų „šlovės demokratizavi- 
mą“. Internetinės garsenybės, pasak jo, yra „mūsų įžymie- 
ji — kitaip nei žiniasklaidos kuriamos garsenybės, kurių šlo- 
vė yra „grįsta susvetimėjimu . 

„Išgarsėjusieji internete atrodo tarsi būtų sukurti žmonių 
rankomis, - sako Weinbergeris. — Jie vis dar atrodo lyg bū- 
tų mūsiškiai. Būti garsiam internete nereiškia prastos koky- 
bės. Šitaip dabar išgarsėjama - tai darosi panašu į „pasida- 
ryk pats“. Šlovė dabar yra „ilgojoje uodegoje“, arba ilgame 
būdų išgarsėti kontinuume.'?* 

Manija tapti garsiam motyvavo Žmogiškojo didingumo 
paieškas nuo pat civilizacijos pradžios. Antikos pasaulyje šlo- 
vė buvo susieta su „garbe“, iš čia lotyniškas posakis sic tran- 
sit gloria, primenantis triumfuojantiems Romos karžygiams, 
kad šlovė yra trumpalaikė, todėl reikia mėgautis akimirka. 
Be to, antikos pasaulis davė mums klasikinių kūrinių - Sve- 
tonijaus Dvylikos Cezarių gyvenimą ir Plutarcho Žymių graikų 
ir romėnų biografijas - apie didžiųjų vyrų, ypač imperatorių, 
šlovę. Viduramžių krikščioniškajame pasaulyje sklindantis 
contemptus mundi etosas atmetė klasikinės kultūros Žmogaus 
triumfo ideologiją kaip „tuščiagarbę“. Viduramžių krikščio- 
nys pirmenybę teikė riteriškajai „garbės“ mitologijai, tačiau 
Italijos miestų-valstybių, valdomų tokių dinastijų kaip Me- 
diciai, iškilimas netrukus grąžino pasaulietinių pasiekimų hu- 
manistines vertybes. Pasirodžius spausdinimo mašinai ir iš- 
kilus nacionalinėms valstybėms, šlovė patyrė dar vieną kul- 
tūrinę transformaciją, nes Renesansas sugrįžo prie kultūrinio 
pasaulietinių klasikinių dorybių pripažinimo. XVIII amžiaus 
Škotijos filosofas Davidas Hume'as savo knygoje Žmogaus 
proto tyrinėjimas rašė, kad žmonių „meilė šlovei“ buvo „di- 
dysis visų jų planų ir sumanymų tikslas“. 

Tradiciškai šlovė buvo apribota laiko ir erdvės suvaržy- 
mų. Mozartas ir Lisztas savo laiku buvo garsūs daugiausia 
dėl to, kad jie važinėjo po visą Europą koncertuodami for- 
tepijonu. Erdvinį atstumą buvo galima įveikti keliaujant, o 
pratęsti šlovę laike - didesnis iššūkis. Didieji menininkai, ku- 
rie per savo gyvenimą pasiekdavo nepaprastą šlovę, kartais 
ateinančių kartų būdavo užmirštami. Tik vienas kitas šian- 
dien galėtų atpažinti tokius vardus kaip Edmundas Kea- 
ne'as, Maria Malibran, Sarah Bernhardt ir Enrico Caruso, bet 
mažai tikėtina, kad garsių asmenybių atpažinimo apklausoje 
jie surinktų daug balsų. Tačiau XIX amžiuje tai buvo labai 
garsios teatro ir operos asmenybės. Marie Lloyd buvo gar- 
siausia savo kartos Anglijos koncertų salių dainininkė Edu- 
ardo VII laikų Anglijoje. Kai ji mirė 1922 metais, į jos laido- 
tuves Londone atėjo daugiau kaip 100 000 ją dievinančių 
gerbėjų. Mažiau kaip po šimtmečio nedaugelis atpažintų jos 
vardą, net ir Anglijoje — nors jos legenda buvo neseniai at- 
gaivinta BBC dramoje. Kartais garsios asmenybės išnyksta 
nežinomybėje, bet vėliau, kelios kartos po jų mirties, vėl at- 
radus jų darbus, jos iš naujo atgimsta kaip Feniksas iš pele- 
nų. Pažvelkite į šiuos vardus: Mozartas, Vivaldi, Oscaras 
Wilde'as, Kafka, E Scottas Fitzgeraldas. Visi šie vardai šian- 
dien yra garsūs, tačiau visi šie menininkai mirė santykinai 
nežinomi. Pranašu savo šalyje nebūsi - daugelis savo laik- 
mečiu nesusilaukia šlovės. 

Poetas lordas Byronas buvo vienas iš pirmųjų literatų, 
pasiekusių liaupsinamą šlovę šiuolaikine prasme. Byronas 
net rašė: „Vieną dieną atsibudau ir pasijutau esąs garsus. 
Kilmingas poetas daugeliu atžvilgių buvo šiuolaikinės pop- 
žvaigždės prototipas, įskaitant skandalingas užuominas apie 
šokiruojančius seksualinius polinkius. Kad Byronas buvo di- 
dis poetas, abejonių nekyla. Bet jo šlovė skolinga pramoni- 
nės gamybos ekonomikai: jo knygos galėjo būti leidžiamos 

masiškai ir išplatintos gerbėjams. Tačiau Byrono šlovė turi 
būti pateikta žvelgiant iš kiekybinės perspektyvos. Pažiūrė- 
kite į šiuos skaičius: pirmas garsiausios Byrono poemos Čaild 
Haroldas leidimas išgarsino jį, kai pirmas 500 egzempliorių 
tiražas buvo išpirktas per tris dienas. Jo šlovė išaugo, kai 
Korsaras buvo parduotas 10 000 egzempliorių pirmąją die- 
ną ir 25 000 - per pirmą mėnesį. Regentystės epochos Angli- 
joje tai buvo didžiuliai skaičiai. Šiandien tokia knyga net ne- 
priartėtų prie perkamiausių knygų sąrašo apačios. 

XX amžiuje, pasirodžius kino filmams ir muzikos įra- 
šams, pramoninės gamybos ekonomika pavertė šlovę ma- 
sinės auditorijos reiškiniu. Didžiulis pelnas šiose pramonės 
šakose buvo gaunamas daugiausia dėl ribinių sąnaudų eko- 
nomikos — kuri labai sumažina papildomas išlaidas, kurių 
reikia norint pagaminti vieną intelektinės nuosavybės vie- 
netą. Viskas, ką jums reikėjo padaryti, tai padengti kelių tu- 
zinų kino filmo kopijų išlaidas, kad būtų galima jas rodyti 
didžiuosiuose miestuose, ir milijonai bilietų galėjo būti iš- 
parduoti be jokių papildomų išlaidų kiekvienam papildomai 
nuperkamam bilietui. Taip pat ir su muzikos įrašais: kiek- 
vienos štampuotos vinilinės plokštelės ribinės sąnaudos bu- 
vo beveik nulinės. Masto ekonomija šias industrijos šakas 
padarė vienomis pelningiausių kapitalizmo istorijoje. 

Šis ekonomikos modelis, savaime suprantama, padėjo at- 
sirasti labai garsioms žvaigždėms. Laikotarpiu po Pirmojo pa- 
saulinio karo niekas niekada nepasiekė tokio masto pasauli- 
nės kino žvaigždžių šlovės kaip Charlie Chaplinas, Douglas 
Fairbanksas, Mary Pickford ir Rudolfas Valentino. Muzikos 
įrašų srityje tokie dainininkai kaip Frankas Sinatra buvo ne- 
paprastai garsūs visame pasaulyje daugiau kaip dešimt me- 
tų, kol rokenrolas užvaldė radijo bangas XX amžiaus šešta- 
jame dešimtmetyje. Septintąjį dešimtmetį kontrakultūros 
muzika, masinės auditorijos televizija ir keleto didžiųjų lei- 

dybinių firmų kontroliuojama pasaulinės muzikos industri- 
ja iškėlė tokias grupes kaip The Beatles ir The Rolling Stones į 
tokį šlovės lygį, koks niekada iki tol nebuvo pasiekiamas mu- 
zikantams. Šios popžvaigždės, suprantama, aiškiai suvokė sa- 
vo pačių šlovę. The Beatles septintajame dešimtmetyje buvo 
taip liaupsinami visame pasaulyje, kad Johnas Lennonas kon- 
troversiškai paskelbė, jog grupė yra „populiaresnė už Jėzų 
Kristų“. Žinoma, Johnas Lennonas pats tapo savo pasaulinės 
šlovės auka, kai buvo tragiškai nužudytas pamišusio gerbė- 
jo. Jo žudikas Markas Davidas Chapmanas vėliau prisipaži- 
no, kad jis nušovė eksbitlą norėdamas „pavogti“ jo šlovę.“ 
Andy Warholas suprato, kad pramoninė gamyba pakeitė 
ne tik menininkų šlovę, bet ir paties meno prigimtį. Jo Camp- 
bell sriubos skardinė buvo ironiškas pareiškimas apie pramoni- 
nę meno gamybą. Ir jo serijinės gamybos tokių superžvaigž- 
džių kaip Marilyn Monroe portretai buvo kandžios pastabos 
apie ryšį tarp pramoninės gamybos ir garsenybės. Paradok- 
salu, tačiau pats Warholas buvo ir masinės gamybos estetikos 
kritikas, ir vienas garsiausių jos šalininkų. Neatrodo, kad War- 
holą trikdė tai, kad jo kritika pasimetė tarp milijonų, besimel- 
džiančių kino žvaigždėms ir tokiems popkultūros stabams 
kaip jis. Kad ir kokia būtų dviprasmiška jo šlovė, ji atnešė jam 
didžiulį statusą ir daug jo apdovanojimų, ypač pinigų. 
Vokiečių kilmės socialinių mokslų teoretikas Theodoras 
Adorno perprato „kultūrinių industrijų dinamiką - šį ter- 
miną jis įvedė XX amžiaus penktajame dešimtmetyje - prieš 
prasidedant poparto judėjimui daugiau nei po dešimtme- 
čio. Adorno, pagrindinė marksizmo įkvėptos Frankfurto mo- 
kyklos figūra, savo 1941 metų darbe Apie populiariąją muzi- 
ką teigė, kad pramoniniu būdu gaminama popmuzika yra 
standartizacijos ir pseudoindividualizacijos priežastis ir, varto- 
jama masinės auditorijos, sukelia susvetimėjimo efektą, ku- 
ris veda prie fizinės ir socialinės izoliacijos. Be to, Adorno 

popmuzikai pritaikė marksistinę kultūros fetišizmo sąvoką. Jis 
teigė, kad kultūrinė industrija atitraukia auditoriją nuo es- 
minių kapitalistinės gamybos galios santykių. Kitaip tariant, 
kad, atmetus šlovės veiksnį, popžvaigždės paprasčiausiai yra 
kapitalistinių rinkodaros mašinų produktai. 

Adorno aprašė populiaraus produkto* ekonominį modelį, 
kuris praėjusią pusę amžiaus buvo žiniasklaidos ir pramogų 
industrijos varomoji jėga. Formaliai žiūrint, populiaraus pro- 
dukto modelis yra kapitalistinė priemonė išgauti maksima- 
lią rentą iš riboto produktų kiekio rentabiliomis ir mažos ri- 
zikos strategijomis. Paprasčiau kalbant, populiaraus produkto 
modelis yra strategija, grįsta dideliu uždarbiu, sukurtu ma- 
žo skaičiaus superžvaigždžių, dažnai nustumiant į šoną dau- 
gybę kitų mažiau žinomų menininkų. Holivudo studijos ir 
didžiosios muzikos leidybinės firmos daug investuoja į at- 
rinktas „pelningas“ žvaigždes, kurių produkcija naudojasi 
„Žaibo karo rinkodaros strategijomis, pagrįstomis rinkos da- 
lies „pirkimu“. Trumpai tariant, rinkos prisotinimas. Ekonomi- 
nis kryžminio subsidijavimo principas taip pat svarbus ir po- 
puliaraus produkto ekonomikoje. Kadangi gamintojai jaučiasi 
priversti padalyti savo riziką, mažo „hitų“ skaičiaus sukurti 
didžiuliai pelnai yra panaudojami padengti gamybos sąnau- 
das kino filmų, dainų ir kitų produktų, kuriems nepavyksta 
atnešti pelno. Holivudo studijos paprastai didžiąją dalį pel- 
no per konkrečius metus gauna iš mažos dalelės savo sukurtų 
filmų - tokių kaip Titanikas, Juros periodo parkas ar Haris Pote- 
ris. Šis santykis dažnai vadinamas „80/20 taisykle“. Kitais žo- 
džiais tariant, iš 20 proc. naujų produktų gaunama 80 proc. 
pajamų (ir daugeliu atvejų - 100 proc. pelno). Popmuzikoje 
pelningas yra vos vienas kompaktinis diskas iš dešimties. To- 
dėl muzikoje tai vadinama „90/10“ taisykle? 


* Angl. blockbaster. 

Populiaraus produkto modelio varomoji jėga —- „nugalė- 
tojui atitenka viskas etosas. Laimingoji mažuma, kurią pa- 
sirinko Holivudo studijos, didžiosios muzikos leidybinės 
kompanijos ir leidyklos, pelnosi iš milžiniškos reklamos ma- 
šinos, kuri, jei viskas klojasi gerai, atneša pasaulinę šlovę ir 
stulbinamą finansinį atlygį.? Be to, garsiosios pasaulio super- 
žvaigždės — Mickas Jaggeris, Angelina Jolie, Bradas Pittas, 
George'as Clooney, Nicole Kidman, Mariah Carey - tampa 
intensyvių paskalų taikiniu Žurnaluose apie garsenybes, 
ypač gandų apie jų seksualinius santykius. Paskalos, kaip 
matėme, atlieka antropologinę statuso paskirstymo funkci- 
ją. Nėra galingesnio statuso rangavimo požymio nei fiziš- 
kai patrauklių superžvaigždžių miegojimas kartu. 

Neabejotina, kad populiaraus produkto modelis sukūrė 
nepaprastai talentingų žvaigždžių, kurios visiškai nusipelno 
milijonų jas dievinančių gerbėjų. Dauguma sutiktų, kad The 
Beatles, The Rolling Stones, Led Zeppelin, Bobas Dylanas, Davi- 
das Bowie, Eltonas Johnas, Pink Floyd, The Who, Michaelas Jac- 
ksonas, Madonna ir kitos superžvaigždės yra legendiniai po- 
puliarieji atlikėjai, kurie sukūrė „klasikines“ dainas. Taip pat ir 
daug kino žvaigždžių - Jamesas Deanas, Marlonas Brando, 
Marilyn Monroe - turėjo galingą charizmą ir talentą, kuris vis 
dar labai žavi nuostabiu patrauklumu. Kai kurios labai popu- 
liarios knygos yra iš tikrųjų vertos tų didžiulių pardavimo ap- 
imčių. Tačiau populiaraus produkto modelis turi trūkumą, ku- 
rio niekada nepavargsta pabrėžti kritikai - jis yra prastos koky- 
bės priežastis. Taip, „hitais pagrįstos rizikos mažinimo strate- 
gijos sukūrė The Beatles, Eltoną Johną ir Davidą Bowie, bet jos 
taip pat davė mums tokius „įsimintinus“ popreiškinius kaip 
The Monkees, Bay City Rollers ir Vanilla Ice. Ir, pripažinkime, 
daugumą Holivudo filmų, kurie būna pelningiausiųjų sąrašo 
viršūnėje, sunku būtų apibūdinti kaip klasiką. Tą patį galima 
pasakyti ir apie grožinę literatūrą perkamiausiųjų sąrašuose. 

Jeigu tai tiesa, kodėl populiaraus produkto ekonomika 
gamina kultūrines prekes, kurios kokybės prasme nevertos di- 
džiulio populiarumo? 

Klausimas, pasirodo, tiek sudomino Amerikos ekonomis- 
tą Tylerį Coweną, kad jis hipotezei suformuluoti skyrė visą 
knygą. Knygoje Kokia šlovės kaina? Cowenas konceptualiai 
atskyrė šlovę ir nuopelnus — kitaip tariant, kai kurie žmonės 
tampa garsūs, nors ir pagal bet kokius protu pagrįstus stan- 
dartus jie nenusipelno savo garsumo. 

„Šlovės ir nuopelnų atskyrimas yra pagrindinė dilema 
bet kokiam šiuolaikinės rinkos ekonomikos įvertinimui, - 
tvirtina Cowenas savo knygoje, išleistoje 2000 metais. - Sis- 
tema, pagrįsta savanoriškais mainais, neatlygina nuopelnų 
juos lydinčiu pripažinimo mastu.'!? 

Cowenas tiksliai identifikavo veiksnius, dėl kurių susiker- 
ta „šlovės rinkos“, tokius kaip triukšmingos reklamos suke- 
liamas sniego gniūžtės efektas, gerbėjų klubai ir leidybinių 
firmų mokėjimas radijo stotims už jų įrašų transliavimą. Bet 
populiaraus produkto ekonomiką jis identifikavo kaip pagrindi- 
nę šlovės rinkų nesėkmės priežastį. Nors galima būtų teigti, 
jog, šlovės rinkų varomoji jėga yra pasiūlos veiksniai, Cowe- 
no analizė jiems prilygina ir paklausą. „Perdėtas šiuolaikinės 
šlovės supaprastinimas yra dalis kainos, kurią savanoriškai 
mokame už didelių auditorijų mobilizaciją maža kaina, - pa- 
žymi jis. - Komercinė reklama neduoda gerbėjams Žvaigž- 
džių, kurių jie labiausiai trokšta absoliutaus dydžio prasme, 
bet ji tikrai duoda gerbėjams žvaigždes, už kurias jie nori mo- 
kėti. Kitaip tariant, šlovės ir nuopelnų atskyrimas yra pri- 
imtinas todėl, kad jį diktuoja rinkos jėgos. Atrodo, Cowenas, 
kaip ekonomistas, pritaria šiam rezultatui. 

Tai vis dar neišsprendžia populiaraus produkto ekono- 
mikos ir šlovės/nuopelnų atskyrimo problemos. Tikrai opti- 
mistinį Coweno požiūrį į šlovės rinkas guodžia mažėjančio 

populiaraus produkto ekonomikos svarbumo statistika. Ste- 
bėdamas pastarojo pusės amžiaus Billboard topus, Holivudo 
pelningiausių filmų sąrašus ir televizijos reitingus, Cowenas 
atkreipė dėmesį, kad laikotarpiu tarp šeštojo ir devintojo de- 
šimtmečio buvo daugiau labai populiarių hitų negu vėliau. 
Kitaip tariant, didėja „apdovanojimų decentralizacijos“ ten- 
dencija daugiausia dėl padidėjusios pasiūlos per kabelinę ir 
palydovinę televizijas bei kitas žiniasklaidos platformas. Pa- 
gal Coweno analizę šlovės decentralizavimo reiškinys susiau- 
rino atotrūkį tarp šlovės ir nuopelnų. Kaip? Padidėjusi pa- 
siūla sumažina šlovės kainą, pastumdama galią į paklausos, 
t. y. vartotojų, pusę. Kai dėl didesnės pasiūlos daugiau žmo- 
nių turi galimybę siekti šlovės, jos apdovanojimai yra vie- 
nodesni ir teisingesni, paskirstomi pagal nuopelnus - ne pa- 
gal savavališkus pasirinkimus, kuriuos atlieka nugalėtojus iš- 
renkančių korporacijų skonio sergėtojai. 

Nėra jokių abejonių, kad populiarių produktų, kaip sa- 
ko Cowenas, mažėja. „500 kanalų pasaulis“ reiškia, kad te- 
levizijos abonentai dabar yra išsibarstę po tiek daug kana- 
lų, o muzikiniai skoniai — po tiek daug skirtingų prekybos 
taškų, kad žvaigždės šiandien toli gražu nebėra tokios gar- 
sios kaip garsenybės prieš pusę šimtmečio. XX amžiaus šeš- 
tąjį dešimtmetį serialą Mano mieloji Lusi žiūrėjo 75 proc. 
Amerikos ir viso pasaulio šeimų. Šiandien populiarūs seria- 
lai Amerikos televizijose džiaugtųsi turėdami 15 proc. au- 
ditorijos. Šeštąjį dešimtmetį Lucille Ball buvo daug garses- 
nė nei šiandieninių televizijos serialų žvaigždės moterys, to- 
kios kaip Marg, Helgenberger iš CSI kriminalistų. 

Žurnalo Rolling Stone paskelbtas „500 geriausių visų lai- 
kų albumų“ sąrašas atskleidžia tą patį poslinkį į praeitį, bet 
kartu ir stiprų ryšį tarp šlovės ir nuopelnų. Nė vienas albu- 
mas iš Rolling Stone sąrašo pirmojo dešimtuko nebuvo su- 
kurtas po XX amžiaus aštuntojo dešimtmečio: The Beatles 

„Sgt. Pepper Lonely Hearts Club Band“ (1967); The Beach 
Boys „Pet Sounds“ (1966); The Beatles „Revolver“ (1966); Bo- 
bo Dylano „Highway 61 Revisited" (1965); The Beatles „Ru- 
bber Soul“ (1965); Marvino Gay „What's Going On“ (1971); 
The Rolling Stones „Exile on Main Street“ (1972); The Clash 
„London Calling“ (1979); Bobo Dylano „Blonde on Blinde“ 
(1966); The Beatles „The White Album“ (1968). Žurnalas Ro- 
Iling Stone, kuris paskelbė šį sąrašą 2003 metais, priėmė ko- 
kybinį sprendimą, kad joks albumas, įrašytas po 1979 me- 
tų, nenusipelnė vietos geriausiųjų dešimtuke.!! Netgi per- 
kamiausi — grynai kiekybinis matas - visų laikų įrašai atsklei- 
džia tą pačią tendenciją: Eagles „Greatest Hits“, Michaelo 
Jacksono „Thriller“, Pink Floyd „The Wall“, Led Zeppelin „IV“, 
AC/DC „Back in Black", Billy Joelo „Greatest Hits“, Fleetwood 
Mac „Rumours“, The Beatles „White Album“, Shanios Twain 
„Come on Over“ ir Boston albumas „Boston“. Tik vienas šių 
albumų, Shanios Twain „Come on Over“, buvo išleistas per 
pastaruosius 25 metus. Taigi galime pasakyti, kad populia- 
rių produktų, atrodo, iš tikrųjų mažėja. Jei patikėsime Ro- 
Iling Stone nuopelnų išrangavimu ir palyginsime jį su per- 
kamiausių albumų sąrašu ieškodami bendrumų, nuopelnų 
ryšys yra tik vienu atveju: The Beatles White Album“. 

Jei Tyleris Cowenas teisus, šiandien daugiau Žmonių yra 
ne tokie garsūs dėl populiarių produktų mažėjimo, taigi šlo- 
vė vis labiau tampa apdovanojimu už tikrus nuopelnus. Ki- 
taip tariant, šlovės rinkos yra mažiau iškraipomos. Tačiau mes 
manome, kad geresnis atsakymas į Coweno dilemą dėl šlo- 
vės rinkų neefektyvumo gali būti surastas kitur: internete. 

Žiniatinklis sukėlė dramatišką e. proveržį, kuris transfor- 
muoja ne tik pamatinę žiniasklaidos ir pramogų rinkų eko- 
nomiką, bet ir, kas dar svarbiau, tai, kaip jos paskirsto to- 
kius apdovanojimus kaip šlovės susilaukimas ir tapimas gar- 

senybe. Kadangi tradicinės „plytų ir skiedinio * platinimo 
sistemos buvo išstumtos internetinių mažmenininkų, tokių 
kaip Amazon, iTunes, Netflix ir kiti, populiaraus produkto mo- 
delis ne tiesiog nyko, jis tapo faktiškai nereikšmingas. Tai ne- 
abejotinai paaiškina, kodėl internetu grįstam kino filmų, dai- 
nų, knygų ir kitų kultūrinių produktų mažmeniniam par- 
davimui iš pradžių priešinosi senieji šulai (Holivudo studi- 
jos, Didžiojo ketverto firmos, didieji leidyklų tinklai), kurių 
komercinės strategijos buvo grįstos vadovavimusi populia- 
raus produkto modeliu (nepaisant jo trūkumų), kai gauna- 
mas didelis pelnas iš „hitų bei „superžvaigždžių . Jų galios 
rinkoje įrodymas yra tai, kad šie galingi sargai taip ilgai sėk- 
mingai priešinosi internetui. Bet kai vartotojai įsisąmonino 
internetinių mažmeninių sandorių privalumus — produktų 
įvairovė, mažos kainos, greitas pristatymas — paklausa pa- 
siekė virsmo tašką. Sargų pasipriešinimas pasidarė nebeįma- 
nomas. Demokratijos šliuzai buvo pakelti. 

Internetu grįsta mažmeninės prekybos ekonomika popu- 
liaraus produkto modelį apvertė aukštyn kojom pasinaudo- 
dama vienu svarbiu veiksniu: mažesnėmis prekių kainomis. i Tu- 
nes gali savo internetinėse „lentynose“ sukaupti milijonus 
dainų, kad sukurtų skaitmeninį muzikos automatą, kurį val- 
dyti iš esmės nieko nekainuoja. Kai prekių kainos yra beveik 
nulinės ar palyginti mažos, o talpa neribota, tiekėjai varto- 
tojams gali pasiūlyti daug didesnę produktų įvairovę, užuot 
manipuliavę pasiūla rinktinių žvaigždžių sukurtų populia- 
riausių „hitų“ naudai. Šis rinkos modelis visiems žinomas 
kaip „ilgoji uodega“ pagal 2006 metų Chriso Andersono kny- 
gą Ilgoji uodega: kaip begalinis pasirinkimas sukuria neribotą po- 


* „Plytų ir skiedinio“ (angl. bricks and mortar) - taip vadinamos kompa- 
nijos, aptarnaujančios savo klientus tradiciniu būdu, o ne naudodamosi in- 
ternetu ar kitomis moderniomis technologijomis. 

reikį.? Knyga, kuri iš esmės buvo gerai argumentuotas po- 
puliaraus produkto modelio nekrologas, pradedama nuo pa- 
grindinės įžvalgos apie ekonominį šlovės rinkų šališkumą: 
„Hitais varoma ekonomika yra hitais varoma kultūra.“ Kitaip 
tariant, mes vartojame populiarius produktus, nes būtent tai 
patiekia rinka. Gera žinia vartotojams yra ta, kad „ilgosios uo- 
degos ekonomika išlaisvina juos nuo populiaraus produkto 
sindromo. 80/20 taisyklė buvo pakeista „98 proc. taisykle“. 
Užuot pasikliovę populiaraus produkto modeliu, kai iš 20 
procentų produktų gaunama 80 proc. pajamų, internete var- 
totojai perka 98 proc. produktų, kurie jiems tapo prieinami. 
Kaip teigia Andersonas, „ilgosios uodegos" verslo modelis de- 
mokratiškiau susieja pasiūlą ir paklausą, nes gamybos, plati- 
nimo ir produkto „paieškos sąnaudų iš esmės nėra. Bet kas 
gali įrašyti dainą ir paskelbti ją tiesiai YouTube, bet kas pasi- 
naudodamas kompiuteriu tą dainą gali susirasti. 

Grafiškai pavaizdavus pasiūlos ir paklausos kiekybinius 
rodiklius, „ilgosios uodegos“ ekonomika tradicinę varpo for- 
mos kreivę pakeičia nuleistos ledo ritulio lazdos forma, ku- 
ri staigiai leidžiasi žemyn ir nusidriekia į dešinę. Palei gra- 
fiko pagrindą besitęsianti „ilgoji uodega“ reiškia nišinių pro- 
duktų gausybės ragą, milijonus žydinčių gėlių, kurias var- 
totojai nori nusipirkti už tinkamą kainą - sunkiai suranda- 
mos dainos, kultiniai filmai, retos knygos, ankstyvieji džia- 
zo įrašai, singlų B pusės, remiksai, užmiršti menininkai, už- 
sienio filmai ir CD, t. t. Šis modelis įveikia laiko ir erdvės 
apribojimus: internete galite surasti nišinių produktų, sukur- 
tų tolimoje praeityje (retą XX amžiaus trečiojo dešimtmečio 
Bessie Smith bliuzo numerį) ar toli atstumo prasme (sun- 
kiai surandamą ankstyvą prancūzų poplegendos Serge'o 
Gainsbourgo įrašą). Jei gyvenate kur nors Vidurio Ameriko- 
je, pabandykite nueiti į bet kurią mažmeninę muzikos par- 
duotuvę ir paprašyti kurio nors iš jų. Yra tikimybė, kad jūs 

šito lentynoje nerasite. Tačiau beveik neabejotinai abu yra 
prieinami internete. Taip yra su praktiškai visų laikų ir visų 
kultūrų dainomis ir filmais visame pasaulyje - prancūzų, vo- 
kiečių, italų, portugalų, ispanų, persų, hindi, arabų, kinų, ja- 
ponų, korėjiečių ir kitų. 

„Ilgosios uodegos ekonomikos logika turi akivaizdžių 
pasekmių šlovei. Kai pasiūla yra faktiškai neribota ir paten- 
kina paklausą už tinkamą kainą, šlovė yra suteikiama demok- 
ratiškiau ir „populiarumo“ sąvoka priartėja prie savo tikro- 
sios reikšmės. Tiesa, elito žmonės ir monopolininkai nemėgs- 
ta demokratijos, nes tai įžeidžia jų skonį arba kelia grėsmę 
jų oligarchinei galiai. Bet racionaliai žiūrint, kodėl šlovės rin- 
kos turėtų būti kontroliuojamos mažos vadovų grupės Ho- 
livudo. studijose, Didžiojo ketverto muzikos leidybinėse fir- 
mose, didžiuosiuose televizijos tinkluose ir didžiosiose lei- 
dyklose, kurioms patikėta rinkoje „išrinkti nugalėtojus“? Tai 
populiaraus produkto logika. 

„Ilgosios uodegos“ modelis susilaukė kritikos, aišku, dau- 
giausia iš tų, kas mano, kad jis netesi savo pažado. Vortono 
mokyklos ekonomikos profesorius Kartikas Hosanagaras at- 
kreipia dėmesį, kad tokie internetiniai mažmenininkai kaip 
Amazon iš tikrųjų yra linkę sustiprinti populiaraus produkto 
logiką Žiniasklaidos rinkose, ypač per „rekomendacijų“ sis- 
temas. Amazon ir iTunes retai rekomenduoja mažai žinomas, 
sunkiai randamas dainas, kino filmus ir knygas, bet yra linkę 
siūlyti populiarius produktus, kurie jau turėjo naudos iš 
sniego gniūžtės efekto. Hosanagaras ypač pažymi, kad re- 
komendacijų sistemos, siūlančios produktus remdamosi par- 
davimo ir vartotojų reitingavimu, kuria „turtingųjų turtėjimo 
efektą populiariems produktams ir atvirkščiai - nepopulia- 
riesiems'. Kiti teigia, kad Google ir Yahoo! būtų efektyvesnės 
ir objektyvesnės produkto paieškos platformos, nes, kitaip 
nei Amazon, Google yra palyginti indiferentiška, kokius pro- 

duktus vartotojai perka. O štai Amazon rekomendacijų sis- 
tema yra orientuota į pajamas. Visgi internetinės rekomen- 
dacijų sistemos yra efektyvesnės nei seno sukirpimo perka- 
miausių produktų sąrašai. Be to, vargu ar galima būtų tvir- 
tinti, kad rekomendacijų sistemos kenkia „ilgosios uodegos“ 
efektui. Galų gale, kad ir ką Amazon ar iTunes rekomenduo- 
tų, vartotojai vis tiek gali kur nors jų virtualiose lentynose 
susirasti beveik bet kokį produktą, kad ir mažai žinomą. 
Trumpai kalbant, kritika yra nukreipta į pasiūlos „spaudi- 
mo“ dinamiką internetinėje mažmeninėje prekyboje. Bet 
vartotojo „patraukimas“, kad ir kokia būtų internetinio maž- 
menininko rinkodaros strategija, išlieka nepriklausomas." 
Daugiau nerimo kelianti „ilgosios uodegos“ modelio kri- 
tika susijusi su demokratijos prigimtimi: internetas ne tik ne- 
abejotinai demokratizuoja šlovės rinkas, bet ir jas sumenkina. 
Internetas suteikia abejotiną šlovę jos ieškotojams dėl prie- 
žasčių, kurios iš pirmo žvilgsnio atrodo visiškai nesusijusios 
su nuopelnais. Televizinių „realybės“ šou protrūkis pateikė 
intriguojantį sąrašą vadinamųjų įžymybių, kurios yra „gar- 
sios tuo, kad jos garsios“. Šis reiškinys net turi pavadinimą: 
Paris Hilton taisyklė. Priminsime, kad ji iš pradžių išgarsėjo 
asmenine realybės šou versija: nusifilmavo intymiose sekso 
scenose, kurios pateko į internetą. Kita asmenybė šioje kate- 
gorijoje yra Nicole Richie, kuri kartu su Paris Hilton vaidino 
pagrindinį vaidmenį realybės šou Paprastas gyvenimas. Inter- 
netinė Paris Hilton taisyklės iliustracija yra liūdnas Ghyslai- 
no Razos likimas. Jis yra putlus Kanados paauglys, kuris 2003 
metais pasaulyje išgarsėjo kaip „Žvaigždžių karų vaikas“ po 
to, kai jo paties nufilmuotas įrašas, kur jis nerangiai mojuoja 
lengvu kardu imituodamas Darthą Maulą, buvo paskelbtas 
internete. Razos pasaulinė šlovė buvo triviali, nes milijonai, 
kurie žiūrėjo šį vaizdo įrašą, juokėsi iš jo fizinio nerangumo. 
Raza tapo toks garsus internete, kad didžiosios senosios Ži- 

niasklaidos priemonės - New York Times, CBS News Ameri- 
koje ir BBC News Britanijoje - parengė reportažus apie jo iš- 
garsėjimą. Bet pasirodė, kad jo šlovė buvo nuodų taurė. Mo- 
kykloje bendraklasių erzinamas Raza netrukus turėjo grieb- 
tis terapijos, kad įveiktų stresą. Jo tėvai galiausiai padavė ci- 
vilinį ieškinį dėl „kibernetinio chuliganizmo", iš sūnaus ben- 
draklasių, kurie paskelbė vaizdo įrašą internete, šeimų rei- 
kalaudami 351 000 dolerių." Jei „Žvaigždžių karų vaikas bū- 
tų dalyvavęs internetinės šlovės konferencijoje Masačusetso 
technologijos institute 2008 metų pavasarį, jam neabejotinai 
būtų entuziastingai ploję kaip ir Benui Huhui, Tronui Guy, 
Leeroy Jenkinsui, Jibjab Guy ir One Red Paper Clip Guy. 

Kartais nešlovė yra realizuojama kaip šlovės pakaitalas, 
ypač jei iš to galima uždirbti. Ashley Dupre, 22 metų Nau- 
jojo Džersio prostitutė, kuri išgarsėjo po to, kai Niujorko gu- 
bernatorius Eliotas Spitzeris buvo užkluptas mokantis jai di- 
delius pinigus už seksualines paslaugas, pavertė savo stai- 
gią nešlovę pelninga karjeros galimybe. Prieš panirdama į 
Niujorko aukščiausios klasės prostitucijos požemių sūkurį, 
kur ji uždirbdavo 4500 dolerių per valandą, Dupre bandė 
užsidirbti pragyvenimui kaip tūkstančiai kitų merginų Di- 
džiajame obuolyje*. Kai iškilo aikštėn jos slapti pasimaty- 
mai su Niujorko gubernatoriumi Vašingtono viešbutyje May- 
flower Hotel, Spitzerio žlugimas buvo žaibiškas. Dupre suvo- 
kė, kad staiga tapo garsi.!? 

Praėjus dienai po to, kai sekso skandalas pakliuvo į Ame- 
rikos laikraščius, daugiau kaip penki milijonai žmonių apsi- 
lankė Dupre MySpace puslapyje, kur ji dalijosi svajonėmis 
tapti popmuzikos dainininke. Ji jau, tiesą sakant, buvo įra- 
šiusi keletą dainų - viena vadinosi „Ko mes norime“, kita — 
„Judink savo kūną - jos skambėjo kaip Britney Spears mėg- 


* Didysis obuolys (angl. Big Apple) - taip pravardžiuojamas Niujorkas. 

džiojimas. Dainelės netrukus buvo paskelbtos dalijimosi mu- 
zika svetainėje Aime Street, kuri moka atlikėjams 70 proc. dalį 
nuo pinigų už atsisiuntimą. Tada Niujorko radijo stotis Z1000 
juoko dėlei pradėjo leisti „Ko mes norime“. Bet nelauktai dai- 
na išpopuliarėjo. „Po pirmo pagrojimo buvo daug neigiamų 
reakcijų, - New York Times sakė stoties programų vadovė Sha- 
ron Dastur. - Bet po antrojo karto tai peraugo į „Ei, paleiskit 
tą dainą dar kartą“ ir „Ei, ta daina visai nieko." Tiesą sakant, 
dainos buvo tiek daug kartų atsisiųstos, kad Dupre netrukus 
uždirbo daugiau kaip 200 000 dolerių. Tuo metu ji gavo pa- 
siūlymą už 1 milijoną dolerių pozuoti nuogai pornografijos 
žurnaluose. Dupre sužinojo, kad dėl jos MySpace puslapio ri- 
ba tarp kekšės ir žvaigždės gali būti stulbinamai miglota. 
Vienadienė šlovė nėra naujas dalykas. Bet internetas turi 
tą privalumą, kad pateikia patikimą šlovės - trumpalaikės ar 
patvarios - matą, kuris gali būti nustatomas taip tiksliai, kaip 
anksčiau buvo neįmanoma. Perkamiausių produktų sąrašai, 
nepaisant jų pretenzijų į statistinį tikslumą, ne visada yra pa- 
grįsti mokslu - tiesą sakant, jų metodikos dažnai užginčija- 
mos kaip atsainios ir, kas dar blogiau, falsifikuojamos. Ir nors 
Billboard topai bei bilietų kasų pajamos yra pardavimo rodik- 
lis, jie nebūtinai pateikia kokių nors įžvalgų apie šlovės rinkas. 
Iš tikrųjų, jei yra atotrūkis tarp šlovės ir nuopelnų, taip pat ga- 
limas nesutapimas tarp šlovės ir pasisekimo. To priežastis tokia, 
kad sėkmę galima išmatuoti kiekybiškai (parduotos produk- 
cijos skaičiais), o šlovė iš esmės yra kokybinis matas. Be abe- 
jonės, daugelis labai garsių menininkų taip pat yra ir nepa- 
prastai sėkmingi. Popmuzikos dievaitės Madonna ir Mariah 
Carey yra labai populiarios visame pasaulyje, parduoda mi- 
lijonus įrašų. Tačiau kai kurie albumai iš visų laikų perka- 
miausiųjų sąrašo buvo įrašyti atlikėjų, kurie, jei būtų ėję Oks- 
fordo gatve Londone, nebūtų niekieno atpažinti. Pagalvoki- 
te apie šiuos popmuzikos atlikėjus, kurie sukūrė kai kuriuos 

iš perkamiausių visų laikų įrašų: Backstreet Boys (40 milijonų 
parduotų albumo Millennium vienetų), Ace of Base (23 milijo- 
nai Happy Nation), Dido (21 milijonas No Angel), Boston (18 mi- 
lijonų albumų Boston) ir Evanescence (15 milijonų Fallen). Kai 
kurie iš mūsų galbūt prisimena šių grupių pavadinimus, bet 
mažai kas atpažintų jų narių pavardes. Jie nėra garsūs. Pau- 
las McCartney ir Davidas Bowie yra garsūs, tačiau jų sėkmė, 
įvertinus statistiškai, nėra labai įspūdinga. Nė vienas jų neįra- 
šė perkamiausio metų albumo. Šlovė gali pergyventi sėkmę, 
o sėkmė gali būti pasiekta be ilgalaikės šlovės. 

Internetas, kaip minėta, iš pagrindų pakeitė šlovės kieky- 
binius rodiklius. Be to, jis sudarė sąlygas naudojantis paieš- 
kos sistemomis gauti tikslų sociologinį supratimą, kiek 
žvaigždė iš tikrųjų yra garsi. Įdomu, kad prireikė astronomo, 
o ne ekonomisto, kad būtų pasiūlyta internetinė šlovės so- 
ciometrijos įvertinimo sistema. Ericas Schulmanas pradėjo 
kiekybiškai vertinti šlovę XX amžiaus paskutinį dešimtmetį 
naudodamas tokias internetinės paieškos sistemas kaip Alta 
Vista, Google, Excite ir Lycos. 1999 metais Schulmanas apskai- 
čiavo, kad penki milijardai žmonių (daugiausia iš šešių mili- 
jardų to meto žmonijos) atpažįsta Jėzaus Kristaus vardą. Tik 
pusė to skaičiaus, apytiksliai 2,2 milijardo, žinojo Billo Clin- 
tono pavardę (1999-aisiais jis buvo Jungtinių Valstijų prezi- 
dentas). Maždaug 1,8 milijardo žinojo Billą Gatesą, tais me- 
tais turtingiausią Žmogų pasaulyje. Ir daugiau kaip 650 mili- 
jonų žmonių žinojo, kas yra Monica Lewinsky, Baltųjų rūmų 
stažuotoja, kuri atsidūrė skandalo centre po to, kai viešumon 
iškilo jos nesantuokiniai seksualiniai ryšiai su Billu Clintonu. 
Be to, Schulmanas empiriškai patvirtino vadinamąją „Leno- 
nno teoremą , pagrįstą 1966 metais padarytu Johno Lenonno 
pareiškimu, kad „The Beatles yra populiaresni už Jėzų Kris- 
tų“. Schulmanas atskleidė Google, kad terminas „The Beatles 
gauna 1 550 000 nuorodų, o „Jėzus Kristus“ — tik 1 440 000. 

Jėzus buvo garsesnis ir už Billą Gatesą, ir už Billą Clintoną, 
kurie žengė koja kojon su maždaug 750 000 nuorodų kiek- 
vienas, bet ne toks garsus kaip The Beatles.!š 

Schulmanas 2006 metais pateikė dar įdomesnių duome- 
nų. Šį kartą jis pasiūlė mažiau akademinį, lengviau naudo- 
jamą metodą įvertinti „garsenybes kaip šlovės pasireiški- 
mą. Atmesdamas paviršutinišką „garsenybės supratimą, ap- 
tinkamą tokiuose žurnaluose kaip People, Time ir National En- 
guierer, Schulmanas teigė, kad žiniasklaidos standartai yra 
labai subjektyvūs, šališki, arbitriški ir, maža to, neturi būdų 
klasifikuoti žmones, turinčius žemą šlovės lygį. Trumpai kal- 
bant, žiniasklaida savo įvertinimuose daugiausia domisi po- 
puliarių produktų šlove. People nededa ant savo viršelio vi- 
dutiniškai garsių žmonių nuotraukų. Žurnalas domisi super- 
žvaigždėmis ir tokiomis kategorijomis kaip „seksualiausias 
dabar gyvenantis vyras“. 

Schulmanas laikėsi kitokio požiūrio. Garbei matuoti pri- 
taikęs Weberio-Fechnerio dėsnį apie Žmonių suvokimą, jis 
moksliškai suskirstė garsenybes į kategorijas, naudodamas 
logaritminį standartinį šlovės vienetą pagal gerai žinomą „A 
sąrašo“ ir „B sąrašo“ skirtumą, bet pratęsdamas jį iki „H 5ą- 
rašo“ mažesnėms garsenybėms iš labai įvairių sričių: nuo 
verslo ir politikos iki muzikos, kino, religijos, mokslo ir spor- 
to. Naudojant duomenis iš Google, 2005 metų spalį Schul- 
mano A sąraše eilės tvarka buvo: Billas Gatesas, Billas Clin- 
tonas, Jėzus Kristus, The Beatles, Albertas Einsteinas, Jenni- 
fer Lopez, Paulas McCartney, Tigeris Woodsas ir Johnas Le- 
nonnas (įdomu, kad šį kartą Jėzus buvo populiaresnis už The 
Beatles, taip atmesdamas Lenonno teoremą). Schulmanas iš- 
kėlė mintį, kad jo šlovės indeksas, ypač žemesnių kategori- 
jų garsenybės, turi praktinį pritaikomumą labdaros organi- 
zacijose, besistengiančiose įkalbėti garsenybes lėšų rinkimo 
tikslais.!? 


„1“ 
I DALIS. STATUSAS 


Schulmano darbas buvo išnagrinėtas ir papildytas kitų au- 
torių, kurie pasiūlė atskirti šlovę ir buvimą garsenybe. Remian- 
tis vienu patikslintu apibrėžimu, „šlovė yra būti žinomam, o 
garsenybė reiškia būti žinomam pagal vardą“. Pagal GFNR 
(Google First Name Rank - Google vardų reitingų) matą, kuris 
pateikia Garsenybių indeksą, Billas Gatesas užima aukštes- 
nę vietą nei Billas Clintonas. Tai, matyt, galima paaiškinti 
kompiuterio triumfu. Microsoft moksliniame straipsnyje tei- 
giama, kad „Billo Gateso ir Billo Clintono palyginimas rodo, 
kad šioje tinklaraščių eroje buvimas garsenybe labiau priklau- 
so nuo kompiuterio, 0 ne nuo televizijos ekrano“. Be to, yra 
stipresnis ryšys tarp šlovės ir nuopelnų nei tarp buvimo garse- 
nybe ir nuopelnų. Žmonės, kurie tampa nepaprastai populia- 
rūs, paprastai užsitarnauja garsumą, be to, jų šlovė papras- 
tai pakelia laiko išbandymą. O buvimas garsenybe yra ne tik 
trumpalaikis, dažnai jis ir nepelnytas. Paulas McCartney yra 
garsus; Paris Hilton yra garsenybė. 

Gera žinia ta, kad dėl socialinės žiniasklaidos ekonomi- 
kos ir internetinės prekybos prieiga prie šlovės nebėra kon- 
troliuojama giežtai pasiūlą varžiusių institucinių skonio oli- 
garchijų. Skonio oligarchai įtvirtina šlovės ir nuopelnų atsi- 
skyrimą, nes jie arbitriškai nusprendžia, kas taps garsus. 
Kartais jie yra teisūs, bet dažnai ir nėra. Tiesa, demokratinė 
šlovė gali būti sumenkinama prasimušėlių ir viešumo ieš- 
kotojų. Bet populiaraus produkto modelis, kaip matėme, ne- 
pajėgia išspręsti šlovės rinkų kokybės problemos. Socialinė ži- 
niasklaida bent jau suteikia vartotojams teisę visapusiškai 
dalyvauti, nesikišant rinkodaros tarpininkams ir skonio ser- 
gėtojams. Internete visi gali bandyti išgarsėti; visi gali pa- 
reikšti nuomonę, kas turi tapti garsus. Šlovės žaidimas šian- 
dien yra decentralizuotas ir demokratiškas. 

Šlovė gali trukti penkiolika minučių arba penkiolika de- 
šimtmečių. Skirtumas šiandien tik toks, kad nuo šiol renka- 
tės jūs. Maža to, jūs taip pat galite tapti garsus YouTube. 

Kai kas nors sako „metų vadovas“, jūs paprastai neįsivaiz- 
duojate korporacijos boso, kurio įspūdingiausias darbo re- 
zultatas yra jo, kaip internetinio gladiatoriaus, tobulinusio 
vertingus vadovavimo įgūdžius negailestingai žudant mir- 
tinus priešus World of Warcraft žaidime, sunkiai iškovotas sta- 
tusas. Bet galbūt nebetoli ta diena, kai aukščiausieji vado- 
vai didžiuosis žaidžiant virtualius žaidimus įgytais administ- 
raciniais įgūdžiais, ypač tais, kurie būtini, kad prasiskintu- 
mei kelią į viršūnę. 

Tiesą sakant, kai kurios stambios korporacijos jau ruošiasi 
naujai drakonus žudančių vadovų kartai. Šiandien tokių vir- 
tualių pasaulių kaip World of Warcraft vidutinis žaidėjų am- 
žius yra ne penkiolika metų, o dvigubai tiek. Patyrusiems 
žaidėjams dabar per trisdešimt. Be to, rimti tyrimai rodo, 
kad virtualių žaidėjų įgyti kognityviniai įgūdžiai, kalbant be 
juokų, gali būti transformuoti į efektyvius vadovavimo ge- 
bėjimus korporacijų aplinkoje. Kaip rodo IBM 2007 metais 
paskelbtas tyrimas, kai Y karta ir V karta ateis į darbo rin- 

ką, vadovavimo iššūkiai vis labiau primins vaizdo žaidimų 
kompleksą.! Demografinis poslinkis nuo Y kartos prie V kar- 
tos jau vyksta daugelyje organizacijų. Ir neabejotinai jo ga- 
lingiausias e. proveržis bus radikaliai kitoks statuso apibrė- 
žimas korporacijų hierarchijose. 

„V kartai virtuali aplinka suteikia daug lygiavertės žaidi- 
mo erdvės aspektų, kur amžius, lytis, klasė ir pajamos yra 
mažiau svarbūs ir mažiau apdovanojami, palyginti su kom- 
petencija, motyvacija ir pastangomis, - sako Adamas Sar- 
neris, pagrindinis Gartner analitikas. Sarneris prognozuoja, 
kad iki 2015 metų kompanijos daugiau pinigų išleis rinko- 
darai, skirtai daugialypėms ir anoniminėms internetinėms 
asmenybėms, negu šiandieninėms tradicinėms autonomi- 
nėms rinkodaros kampanijoms. 

Atkreipkite dėmesį į Gartner prognozės žodžius kompe- 
tencija, motyvacija ir pastangos. Ši analizė patvirtina tai, ką įro- 
dinėjome šioje knygoje: V kartos atstovai yra labiau orien- 
tuoti į atlikimą nei ankstesnės kartos, kurių vertybės orga- 
nizacinėse struktūrose buvo grįstos priskirtu padėties ir ran- 
go supratimu. Sarneris teigia: „Vienuolikametis gali būti ryž- 
tingu, kompetentingu asmeniu patariant, kaip patobulinti ar 
valdyti skaitmeninį vaizdo aparatą, kad būtų daugiau įra- 
šymo vietos. Nepopuliarus kontoros darbuotojas gali būti la- 
bai gerbiamas, patyręs 40-to lygio pusiau elfas World of Warc- 
raft žaidime. Reputacijos, prestižo, įtakos ir asmeninio tobu- 
lėjimo galimybė sukuria galingą socialinę trauką masėms 
praleisti daugiau laiko virtualiame pasaulyje.“ 

Statuso e. proveržio reikšmė bus revoliucinė. Web 2.0 są- 
ranga yra tikra demokratija, kur kiekvienas gauna vienodas 
galimybes nužudyti monstrą, išspręsti vadovavimo proble- 
mą ir, jei pasiseks, tapti korporacijų herojais. Socialinės Ži- 
niasklaidos įrankiai reikalauja ir užtikrina geriausią kompe- 

tenciją. Korporacinėse aplinkose, kur dalijimasis žiniomis ir 
kolegų bendradarbiavimas yra skaidrūs ir horizontalūs, ko- 
lektyvinio intelekto galia pateiks optimalų sprendimą. 

Vadybos guru Gary Hamelis savo knygoje Vadybos atei- 
tis šį e. proveržį organizacijose vadina idėjų demokratija — 
arba idėjokratija.? Jei ši radikaliai demokratiškos korporaci- 
jų biurokratijos vizija neįkvėps vadovų įdiegti Xbox jų įstai- 
gose, šį e. proveržį jie ignoruos savo rizika. 

Bet, kaip minėjome šios knygos pradžioje, yra viena di- 
delė kliūtis: baimės faktorius. Dauguma kompanijų neturi IBM 
korporacinės kultūros. Daugelyje organizacijų aukštesnieji 
vadovai elgiasi kaip oligarchiniai politikos lyderiai: jie pa- 
prastai nėra linkę skelbti didelių demokratinių reformų, ku- 
rios žada grėsmes jų prerogatyvoms, privilegijoms ir galiai. 
Daugelis aukštesniųjų vadovų, net ir niekada nežaidę World 
of Warcraft, turi didelį korporacinio mokėjimo nugalėti talen- 
tą — ir jie ketina išsaugoti tokią padėtį. Demokratija yra kil- 
nus idealas, bet daugumoje korporacinių hierarchijų jis nie- 
kada nebuvo madingas. 

Amerikos Nepriklausomybės deklaracija, kaip puikiai Ži- 
noma, paskelbė, kad visi iš prigimties esame lygūs. Tačiau 
atrodo, dar vienas nekintamas žmogiškosios prigimties dės- 
nis yra tas, kad kai žmonės atsiduria biurokratinėje aplin- 
koje, jie ilgai netrunka, kad susiburtų į vertikalias hierarchi- 
jas, kurios negailestingai sustiprina statuso skirtumus. Gal- 
būt Prancūzijos revoliucionieriai tai gerai suprato, kai 1789 
metais — praėjus trylikai metų po Amerikos Nepriklausomy- 
bės deklaracijos - paskelbė, kad nors „žmonės gimsta ir iš- 
lieka laisvi ir lygūs savo teisėmis“, socialiniai skirtumai yra 
pateisinami, kai jie prisideda prie „visuotinės gerovės“ + Šis 
subtilus principinis klausimas skatina mus pagalvoti apie tai, 
kokios socialinės nelygybės formos leidžia įnešti indėlį į ben- 

drą gerovę. Jei kai kurie Žmonės ketina mėgautis aukštes- 
niu nei kitų statusu, kokie yra geriausi nelygiaverčio statu- 
so paskirstymo kriterijai? 

Antropologai sako, kad primatų bendruomenės suteikė 
aukštesnę socialinę padėtį tiems, kurių veikla buvo laikoma 
gyvybiškai svarbia grupės išlikimui. Taigi Žyniai ir prityrę 
medžiotojai turėjo aukštesnį statusą pripažįstant jų ypatin- 
gą ir gyvybiškai naudingą kompetenciją. Trumpai tariant, sta- 
tusas buvo suteikiamas geriausiems vykdytojams. Aristok- 
ratinėse ir oligarchinėse socialinės sąrangos formose priešin- 
gai — socialinis statusas buvo suteikiamas askripcijos būdu, 
kitaip tariant, pagal vertikaliai suformuotą vertybių sistemą, 
pagrįstą rangais, titulais, nuosavybe, turtu, išsilavinimu ir ki- 
tais visuomeninės padėties ženklais. Statusas buvo suteikiamas 
ne remiantis atlikimu, o greičiau pagal užimamos padėties ski- 
riamuosius požymius. 

Statuso įtampa tarp šių dviejų vertybinių sistemų - ran- 
gas prieš kompetenciją - lėmė daug žinomų žlugimų per 
visą istoriją, nekalbant jau apie dėl to kilusius karus. Vėly- 
vieji viduramžiai — kai valstybių ir kapitalizmo logika pa- 
mažu šalino religijos ir aristokratijos moralinius įsakymus 
kaip organizavimo principus — šiuo požiūriu yra ypač pa- 
mokantys. Grįždami prie mūsų pasakojimo apie Pilypą Gra- 
žųjį ir tamplierių riterius leitmotyvo, priminsime, kad di- 
džiausias Prancūzijos karaliaus galvos skausmas buvo po- 
piežius. Viduramžių Europoje Romos popiežius — teoriškai 
galingiausia krikščioniškojo pasaulio figūra. Visi princai, ka- 
raliai ir imperatoriai buvo popiežiaus vasalai. Henrikas IV, 
XI amžiaus pabaigos Šventosios Romos imperatorius, bu- 
vo vienas iš pirmųjų pasaulietinių valdovų, kuriuos labai 
erzino esama padėtis. Kai popiežius Grigalius VII paskelbė 
įsaką dėl vadinamųjų „investitūros“ reformų, kurios įtvir- 
tino popiežiaus įgaliojimus skirti vyskupus ir kitus aukštas 

pareigas einančius bažnyčios pareigūnus, jis iš esmės uzur- 
pavo Šventosios Romos imperatoriaus tradicinę valdžią baž- 
nyčios atžvilgiu visoje jo germaniškoje karalystėje. Mesda- 
mas iššūkį imperatoriaus „dievo suteiktai“ valdžiai, Griga- 
lius VII peržengė visas ribas ir šitaip užsitikrino feodaline 
Henriko IV valdžia besipiktinančių Vokietijos aristokratų 
palaikymą. Henrikui IV to buvo per daug. Jis greitai atsi- 
kirto popiežiui, atsisakydamas paklusti Romai. Popiežius 
ekskomunikavo nepaklusnųjį Šventosios Romos imperato- 
rių. Tada popiežius Grigalius įkalė paskutinę vinį ultimatu- 
mu: ne vėliau kaip po vienų metų Henriko ekskomunika- 
cija taps nebeatšaukiama. Šventosios Romos imperatoriaus 
sielos bus nebeįmanoma išgelbėti. 


Si istorinė kova, neabejotinai vienas keisčiausių inciden- 


tų viduramžių istorijoje, iš esmės buvo statuso aklavietė. Iš- 
kilo klausimas, kieno rangas aukštesnis — popiežiaus ar 
Šventosios Romos imperatoriaus. Pasaulyje, kurio sąrangos 
pagrindas buvo krikščionybė, nugalėtojas greitai paaiškėjo. 
Desperatiškai siekęs ekskomunikacijos panaikinimo iki po- 
piežiaus nustatyto termino ir susidūręs su gresiančiu didi- 
kų sukilimu, nusižeminęs Henrikas IV buvo priverstas vie- 
šai atgailauti prieš popiežių, kad išgelbėtų savo sielą. Šaltą 
1077 metų žiemą Henrikas pėsčiomis persikėlė per Alpes į 
italų pilį Kanosoje, kur rezidavo popiežius. Pasak istorinių 
pasakojimų, Henrikas buvo basas ir dėvėjo atgailautojo ašu- 
tinę, kaip matomą savo nusižeminimo, trukusio tris niūrias 
naktis priešais Kanosos pilies vartus, ženklą. Galiausiai at- 
vestas pas popiežių Henrikas atsiklaupė prieš jį ir maldavo 
nuodėmių atleidimo. Šventosios Romos imperatoriaus lai- 
mei, XI amžiuje nebuvo kiaurą parą budinčių CNN ir BBC 
naujienų kamerų, kad parodytų jo gėdą visai planetai. Vis 
dėlto Henriko IV pažeminimas visame krikščioniškajame pa- 
saulyje paskleidė abejones dėl to, kas čia yra bosas. Be to, 

viso to padarinys buvo iki pat XIX amžiaus atidėtas Vokie- 
tijos kaip centralizuotos valstybės susikūrimas. Kanosos is- 
torija devyniems šimtmečiams atidavė valdžią į rankas pa- 
laidam vietinių Vokietijos aristokratų tinklui. Būtent dėl šios 
priežasties Voltaire'as puikiai pažymėjo, kad Šventosios Ro- 
mos imperija nebuvo „nei šventa, nei Romos, nei imperi- 
ja“. Iš kunigaikščių Saksų-Koburgų-Gotų, vienos iš vietinių 
Vokietijos dinastijų, kilo tiesioginiai dabartinės Britanijos ka- 
ralienės Elžbietos II protėviai. 

Prancūzijos karalius Pilypas Gražusis, kaip matėme, su 
tokia pačia statuso problema susitvarkė visiškai priešingai. 
1302 metais Bonifacijus VIII išleido popiežiaus dekretą Unam 
Sanctum, tvirtinantį, kad visa dvasinė ir pasaulietinė valdžia 
krikščioniškajame pasaulyje yra popiežiaus jurisdikcijoje. Pi- 
lypui atsisakius paklusti popiežiui, jis - kaip ir Henrikas IV 
daugiau nei prieš du šimtmečius - nedelsiant ekskomuni- 
kuotas. Bet Pilypas atsisakė nusileisti. Norėdamas parodyti 
popiežiui, kas čia vadovauja, Prancūzijos karalius nusiuntė 
būrį žudikų į Italiją ir nužudė popiežių. Paskui jis užsiėmė 
neoficialia popiežiaus kariuomene, tamplierių riteriais, ap- 
kaltindamas jų lyderius šventvagyste ir įvykdydamas mir- 
ties bausmę. Jo pergalė prieš popiežių pažymėjo šiuolaiki- 
nės valstybės, nepriklausomos nuo religinės valdžios, gimi- 
mą. Taip Prancūzija palyginti anksti centralizavo valstybinę 
valdžią ir pasirodė kaip stipri nacija, o Vokietija liko padri- 
ka mažų aristokratiškų karalysčių, hercogysčių ir kunigaikš- 
tyčių mozaika. Pilypo Gražiojo pergalė prieš popiežiaus pa- 
laimintus tamplierių riterius buvo vertikalios valdžios trium- 
fas prieš horizontalius tinklus. 

Šiuolaikinės kapitalistinės visuomenės, varomos funkci- 
nio efektyvumo poreikio, mėgino užglaistyti šią įtampą dėl 
statuso. Šiuolaikinės valstybės sumanė - kaip puikiai apibū- 
dino Maxas Weberis — „teisinę racionalią“ biurokratiją, kad 

įtvirtintų savo valdžią apibrėžtų teritorijų ir jų gyventojų at- 
žvilgiu. Ši biurokratija iš esmės buvo vertikalios struktūros 
ir pagrįsta griežta pagarba rangui. Bet šiuolaikinės valstybės 
pasiskolino normatyvinį principą iš vienos unikalios Pilypo 
Gražiojo inovacijos. Prancūzijos karalius, užuot apsupęs sa- 
ve aukščiausio rango kilmingaisiais aristokratais, valdė Pran- 
cūziją patariamas bataliono teisininkų. Taip Pilypas prisky- 
rė didesnę vertę kompetencijai, atlikimui ir efektyvumui. Iš tik- 
rųjų galima būtų teigti, kad Pilypo Gražiojo viešpatavimas 
žymėjo ilgalaikės technokratų valdžios pirmenybės gimimą 
Prancūzijoje. 

Pilypo Gražiojo palikimas - hierarchinio statuso ir funk- 
cinės kompetencijos sujungimas — buvo unikaliai toliaregiš- 
kas. Tačiau juo nepasekė kitos šalys, tokios kaip Britanija, 
kur aristokratinis elitas atmetė ir kapitalizmą, ir racionalų ad- 
ministravimą. Valdžia Britanijoje buvo monopolija, kontro- 
liuojama ne ekspertų, o kilmingų didikų. Britanijos žemval- 
džiai aristokratai paprastai niekino kapitalizmą kaip „preky- 
bą“ ir prisiskyrė įtakingiausius vaidmenis valstybėje, kariuo- 
menėje ir Bažnyčioje? Prancūzijoje centralizuota valstybė 
ėmėsi kontroliuoti kapitalistines įmones per dirigiste kišimąsi 
ir mokė technokratus valdyti jų institucijas, o Britanijoje at- 
virkščiai - buvo palaikoma nuo seno gerbiama elitinių „mė- 
gėjų , gavusių išsimokslinimą Oksforde ir Kembridže, val- 
džios tradicija. Šis kultūrinis skirtumas galbūt paaiškina il- 
gą Britanijos pasipriešinimą, trukusį iki labai nesenų laikų, 
verslo magistrų ir elitinėms viešojo administravimo mokyk- 
loms, kurios Prancūzijoje atsirado dar XIX amžiuje. Įdomu, 
kad net būtų galima teigti, jog; tai taip pat paaiškina akivaiz- 
dų skirtumą tarp Prancūzijos ir Anglijos sodų: pirmieji bu- 
vo formaliai projektuojami pagal tikslias griežtos geometri- 
jos taisykles, o antrųjų laukinis ir nepaklusnus abejingumas 
taisyklingumui išduoda aiškią mėgėjo ranką. 

Šios statuso įtampos palikimas vis dar būdingas mūsų 
vertybėms, požiūriams ir organizaciniams polinkiams. Dvie- 
jų gerai žinomų profesijų — aktorių ir sportininkų — raida 
įdomiai iliustruoja tai, kaip šios įtampos plėtojosi. Iki 
XIX amžiaus vidurio vaidyba padoriuose socialiniuose 
sluoksniuose vertinta kaip diskredituojanti profesija, akto- 
riai nebuvo priimami į rinktinę visuomenę. Teatras buvo lai- 
komas nuodėmingu, o karjerą scenoje darantys Žmonės - 
nepatikimais. Kartais aktorės tapdavo princų ar karalių mei- 
lužėmis; bet tai tik stiprino teatro kaip nuodėmingos vie- 
tos reputaciją. 

Atsiradus kinui ir komercinei Holivudo mašinai, visiškas 
statuso pasikeitimas aktoriaus profesijai išėjo į naudą. Šian- 
dien aktoriai yra tarp garsiausių ir labiausiai garbinamų as- 
menybių pasaulyje. Didžiausios šlovės susilaukę aktoriai pa- 
prastai yra tie, kurių filmai turi komercinį pasisekimą. Taigi 
statuso priskyrimas yra tiesiogiai susietas su ekonominio at- 
likimo matais. Panašiai ir daugelis sporto šakų plėtojosi nuo 
„mėgėjiškos“ veiklos (tai vis dar galioja olimpinėse Žaidy- 
nėse) į profesionalų statusą su didžiuliais finansiniais atly- 
giais. Sporte, kaip ir aktorystėje, uždarbiai paprastai susiję 
su kiekybiškai įvertinamo atlikimo matais. Taigi žvaigždės pa- 
prastai yra tie žaidėjai, kurie įmuša daugiausia įvarčių, at- 
lieka daugiausia rezultatyvių smūgių, laimi daugiausia tur- 
nyrų ir taip toliau. Pirmoji pasaulio teniso raketė — padėtis 
rangų skalėje pagal laimėtus turnyrus - paprastai uždirba 
daugiau pinigų ir mėgaujasi aukštesniu statusu nei Žaidė- 
jas, kuris yra reitinguojamas 150-uoju numeriu. Šiandien ge- 
riausi pasaulio aktoriai ir sportininkai yra vertinami pagal 
profesionalius atlikimo standartus. 

Logiška prielaida, kad šiuolaikinis kapitalizmas — kaip 
vaidyba ir sportas — yra orientuotas į atlikimą. Būtų neman- 
dagu teigti, kad kapitalistinės įmonės nėra motyvuotos di- 

dinti efektyvumą. Tačiau organizacinio elgesio realybė ver- 
čia mus susidurti su sunkiai suprantamu paradoksu, o bū- 
tent su įsitvirtinusių refleksų dėl priskirto statuso, socialinės 
padėties ir kitų kokybinių kriterijų, nesuderinamų su racio- 
naliais kompetencijos ir efektyvumo tikslais, gajumu. Be abe- 
jo, daugeliui vadovų yra gerai atlyginama už puikius finan- 
sinius rezultatus; daugelis mažų, vidutinių ir Fortune 500 są- 
rašo kompanijų yra ypač gerai valdomos ir pasiekia aukštą 
produktyvumo ir pelningumo lygį. Bet kaip akivaizdžiai ro- 
do nuolatiniai debatai dėl kompensacijų vadovams, jei aukš- 
tesniųjų vadovų uždarbiai, kuriuos sudaro algos, priedai, ak- 
cijos ir kitos papildomos pajamos, būtų pagrįsti jų firmos ak- 
cijų kaina ir/arba pasiektais pelno rodikliais, daugeliui neti- 
kėtai būtų parodytos durys. 

Kaip paaiškinti šį paradoksą? Akivaizdžiausias atsakymas 
yra tas, kad šiuolaikiniai kapitalistai nepakankamai išnagri- 
nėjo Pilypo Gražiojo pavyzdį. Daug korporacijų šiandien vis 
dar nepajėgia sukurti statuso sąsajos tarp priskirtos padėties 
verčių ir išmatuojamo atlikimo duomenų. Aiškiau kalbant, 
per didelis vadovų su įspūdingomis vizitinėmis kortelėmis, 
pelningais kompensacijų paketais ir nepriekaištingais socia- 
liniais ryšiais skaičius neduoda optimalių rezultatų organi- 
zacijose, kurias jie valdo. Atrodo, korporacijos yra taip so- 
cialiai sumodeliuotos, kad neefektyvumas yra būdingas jų 
statuso hierarchijoms. 

Žinoma, yra kultūrinių skirtumų, kurie daro įtaką požiū- 
riui į priskirtą rangą organizacijose. Palyginti homogeniškose 
kultūrose, kurioms būdingos paklusimo vertybės, biurokra- 
tinė aplinka paprastai būna nepajudinamai hierarchiška, su 
aiškiai apibrėžtais ir suprantamais vaidmenimis. Šios vadi- 
namosios „griežtos“ kultūros - ypač Azijoje - primeta griež- 
tas elgesio normas, kurios riboja individo autonomiją. „Lais- 
vų“ kultūrų - ypač anglų ir amerikiečių šalyse — hierarchi- 


227 


T I DALIS. STATUSAS 


jos yra mažiau tvirtos, individo autonomija mažiau suvar- 
žyta ir čia labiau tikėtinas socialinis mobilumas.“ Nors pa- 
klusnumą labiau pabrėžiančios „griežtos kultūros gali būti 
efektyvesnės gamybos sektoriuose, kur individo autonomi- 
ja nėra vertinama funkciniu požiūriu, „laisvos“ kultūros lin- 
kusios per neformalų bendradarbiavimą skatinti didesnį po- 
tencialų efektyvumo optimizavimą. Tarp pačių vakarietiškų 
kultūrų taip pat yra skirtumų, susijusių su socialinio kapitalo 
poveikiu atlikimui. Pavyzdžiui, Amerikos vadovai yra labiau 
nei Prancūzijos vadybininkai įpratę prie darbo pralaidžioje 
biurokratinėje aplinkoje, kas sudaro sąlygas tinkliniams mai- 
nams už kompanijos ribų. Prancūzų biurokratija dėl šios ša- 
lies induktyvios intelektinės tradicijos, kuri varžo pragma- 
tizmą, apskritai yra daugiau reguliuojama hierarchinė ap- 
linka, kuriai būdingas neabejotinas valdžios supratimas. An- 
glų ir amerikiečių vadybininkai atvirkščiai — atviri kur kas 
pragmatiškesniam požiūriui į problemų sprendimą. Tai pa- 
aiškina, kodėl Amerikos vadovai linkę dirbti „laisvuose“ tin- 
kluose, o Prancūzijos vadybininkai — kaip sužinojo sukčius 
makleris Jerome'as Kervielis - įpratę prie „tankių tinklų, pa- 
grįstų bendromis vertybėmis, išmoktomis elitinėse mokyk- 
lose, valstybės planavimo institucijose ir valstybinėse įmo- 
nėse./ Sugrįžome prie mūsų sodininkystės analogijos: lais- 
vai nevaržomi sodai prieš griežtai geometrinius. 
Atsižvelgiant į šiuos kultūrinius veiksnius, vis tiek gali- 
ma sakyti, kad priskiriamos socialinio kapitalo formos kartais 
kenkia racionaliems organizaciniams atlikimo ir efektyvumo 
tikslams. Vadybos tyrimai nuolat patvirtina, kad organiza- 
cijose žmonės, laikomi turinčiais naudos iš įspūdingai įvai- 
riapusiškų ir glaudžių socialinių ryšių, yra visada populia- 
resni ir labiau gerbiami nei tie, į kuriuos žiūrima kaip į tu- 
rinčius mažiau socialinio kapitalo. Trumpai tariant, turintys 
įtakingų ryšių Žmonės susilaukia daugiau pagarbos negu 

žmonės be įspūdingų ryšių — net ir neturint objektyvių fak- 
tinės kompetencijos matų. Tiesą sakant, yra akivaizdi tenden- 
cija painioti šiuos du dalykus taip, kad tai rodo šališkumą 
priskirto statuso atžvilgiu. Tyrimai atskleidžia, kad žmonės, 
kurie laikomi turinčiais žinomų draugų, paprastai turi nau- 
dos iš aukštesnės atlikimo reputacijos ir yra laikomi įtakingais. 
Šie rezultatai atskleidžia įdomų ryšį tarp statuso ir atlikimo: 
žmonės organizacijų viduje, kurie naudojasi priskirtu statu- 
su, yra ne tik labai gerbiami, jie taip pat laikomi ipso facto 
geriausiais atlikėjais. 

Šis vertybėmis paremtas statuso ir atlikimo susiejimas — 
įspūdis, kad aukšto statuso, įtakingų ryšių turintys Žmonės 
yra labai kompetentingi - patvirtina dar vieną organizaci- 
nio elgesio sindromą, kurį apibendrina ši frazė: „Esmė ne 
tai, ką tu darai, o kas tu esi. Išreiškiant šį refleksą papras- 
tais žodžiais, žmonės yra linkę manyti, kad dėl to, kad kaž- 
kieno vizitinėje kortelėje parašyta „vykdomasis viceprezi- 
dentas“ ir yra žinoma, kad jis turi įtakingų ryšių organiza- 
cijos viduje ir už jos ribų, jis turi būti kompetentingas, gerb- 
tinas ir įtakingas. Todėl tokie žmonės turi aukšto statuso re- 
putaciją, net nesant išmatuojamų įrodymų. Kitaip sakant, 
kuo aukštesnis vadovo socialinis statusas, tuo mažiau tikė- 
tina, kad jis ar ji susidurs su neigiama nuomone. Tyrimai iš 
tikrųjų atskleidžia, kad kai įtartinas ar nukrypęs nuo nor- 
mų elgesys yra priskiriamas įtakingų ryšių turintiems aukš- 
tesniesiems vadovams ir žemesnio rango nesvarbiems dar- 
buotojams, pirmieji gali tikėtis daugiau atlaidžių reakcijų, o 
antrieji nuolat yra vertinami griežčiau.“ 

Išreikškime šią statuso įtampą Web 2.0 kalba. Jei žemes- 
nio rango darbuotojas turi tinklaraštį, kuriame jis pliekia 
kompanijos strategiją, niekas nenustebs, jeigu jis bus su- 
drausmintas ar atleistas. Bet jei tos pačios kompanijos va- 
dovas užgaulioja daugybę darbuotojų korporaciniame tin- 

klaraštyje ar komentaruose žiniasklaidai, mažai kas nustebs, 
jei dėl viešo įžeidimo nebus imtasi sankcijų. Trumpai kal- 
bant, vadovai turi paskatą kaupti socialinį kapitalą ir pasi- 
naudoti jo teikiamais statuso apdovanojimais, kad pakeltų 
savo atlikimo reputaciją ir sustiprintų pozicijas organizaci- 
joje. Todėl neturėtų stebinti, kad būtent tai instinktyviai, jei 
ne iš išskaičiavimo, daro dauguma aukštesniųjų vadovų. 

Mažai kas sunerims dėl anksčiau išdėstytų pastabų, nes 
jos patvirtina tai, kas visuotinai žinoma ir plačiai priimta. Ta- 
čiau kitas organizacinio elgesio reiškinys bus laikomas šiek 
tiek labiau keliančiu nerimą. Tai bus atsakymas į kitą klau- 
simą: „Kas iš tikrųjų dalijasi žiniomis?“ 

Dauguma sutinka, kad dalijimasis informacija organiza- 
cijose optimizuoja racionalų sprendimų priėmimą, nes tai 
maksimaliai padidina informacinį indėlį į problemų spren- 
dimą. Sprendimų priėmimo teorijos ekspertai tai vadina „iš- 
samia informacija“. To gali būti neįmanoma pasiekti prak- 
tiškai, bet protingiausi vadovai siekia maksimaliai padidinti 
informacinį indėlį prieš sprendimo priėmimą. Iš pirmo 
žvilgsnio šis faktas, atrodo, pateikia racionalių argumentų 
dalijimosi informacija organizacijose naudai. Tačiau tikrovėje 
informacijos nuslėpimas yra daugelio sudėtingų organizaci- 
jų kasdienio gyvenimo faktas. 

Be to, žinome, kad kai kurie žmonės labiau linkę dalytis 
arba nuslėpti informaciją negu kiti. Duomenys čia paradok- 
salūs, tačiau, atsižvelgiant į esminius Žmogaus prigimties 
faktus, nestebinantys. Tyrimai rodo, kad organizacijose tie, 
kurie yra tikrai kompetentingi, labiau linkę prisidėti prie da- 
lijimosi informacija, nei neekspertai. Paprastai sakant, žmo- 
nės, kurie Žino, apie ką jie kalba, neatsisako dalytis savo Ži- 
niomis. Jie iš tikrųjų gali aktyviai trokšti dalytis savo Žinio- 
mis, kad įgytų statusą, sukurtų palankumą sau ar tiesiog, 
leistų kitiems pasinaudoti jų kompetencija. Tai patvirtina 

Malcolmo Gladwello pastabą knygoje Virsmo taškas apie tai, 
kaip ekspertai — arba „žinovai — aktyviai dalijasi savo spe- 
cializuotomis Žiniomis. 


Štai ir problema. Organizacijose, kur aukštesnieji vado- 


vai už savo padėtį yra skolingi priskirtiems 72190 pranašu- 
mams, o ne kompetencijai, labiau tikėtina, kad jie sukurs 
struktūras, kurios žlugdo dalijimąsi informacija. Kitais Žo- 
džiais tariant, vadovai neekspertai, kurie daugiau rūpinasi 
vertikalaus statuso vertybėmis, labiau linkę sąmoningai nu- 
slėpti svarbius faktus ir taip suardyti „išsamią informaciją“, 
kad apsaugotų savo padėtį. Klasikinis šio sindromo pavyz- 
dys yra pažįstamas visiems, kas dirbo vadovavimo srityje: 
aukštesnysis vadovas, kuris informuoja kolegas apie konkre- 
čią problemą nepateikdamas „viso vaizdo“. Netiesioginis pa- 
darinys organizacijai yra neoptimalus sprendimų priėmimas 
dėl „diskusijų šališkumo", kai problema svarstoma nepasi- 
naudojant visa informacija.!0 


Kodėl toks neoptimalus elgesys yra šitaip paplitęs dau- 


gelyje organizacijų? Paprastai atsakant, galima nurodyti 
žmogaus polinkį apsaugoti savo interesus ir palaikyti statu- 
są — įprastai tai vadinama „saugoti savo užpakalį . Daugu- 
ma vadovų sudėtingose organizacijose nemėgsta atvirų, 
skaidrių ir horizontalių tinklų, nes, atvirai kalbant, jie yra 
grėsmė. Atvirai dalytis informacija organizacijos kaip visu- 
mos naudai nėra plačiai paplitęs žmogaus įprotis. Daugu- 
mai žmonių patinka dirbti ir dalytis informacija vien su žmo- 
nėmis, kuriuos pažįsta, mėgsta ir kuriais pasitiki — ypač, jei 
jie turi abipusių paslaugų istoriją. Jeigu leidžiama rinktis tarp 
darbo su kuo nors patinkančių ir su kuo nors kompetentingu, 
dauguma žmonių pasirinktų pirmąjį variantą — net jei as- 
muo, kurį jie mėgsta, nuturi reikalingos kompetencijos. 


Si įdomi hipotezė buvo pademonstruota Harvard Business 


Review straipsnyje, pavadintame „Kompetentingi pašlemė- 

kai, žavūs kvailiai ir socialinių tinklų formavimas“. Autoriai 
pradėjo nuo tvirtinimo, kuris atrodo nepriekaištingai racio- 
nalus: kai kolegoms skiriama užduotis išspręsti sudėtingą 
problemą, jie, savaime suprantama, suinteresuoti pakviesti 
kitus, kurie dėl savo kompetencijos yra tinkamiausi bendra- 
darbiauti. Tai atrodo logiška šimtu procentų. Bet štai staig- 
mena: atsakymas neigiamas. Žmonės nuolatos renkasi sim- 
patingumą, o ne gebėjimą. Daugumoje organizacijų darbuo- 
tojai nori dirbti su tais, kurie turi tokias pačias vertybes, 
nuostatas ir nuomones - net jei jie neturi jokios akivaiz- 
džios kompetencijos. Tiesą sakant, net jei jie yra daugiau 
ar mažiau nekompetentingi. Ir priešingai, darbuotojai lin- 
kę vengti ir atstumti tuos, kurie laikomi nemaloniais - net 
jei jie turi puikią profesinę kompetenciją, kuri galėtų būti 
nepakeičiama sprendžiant problemą. Trumpai tariant, žavūs 
kvailiai yra populiaresni organizacijose negu kompetentingi 
pašlemėkai. Tai paaiškina, kodėl į pasitarimus kviečiama tiek 
daug neįtikėtinų Žmonių. Atidžiai įsižiūrėkite: didelė tiki- 
mybė, kad jie yra žavūs kvailiai. Kompetentingi pašlemė- 
kai, priešingai, yra negailestingai paliekami nuošalėje. Tie- 
sa, dauguma labiau nori dirbti su žavia žvaigžde, ir niekas 
nenori dirbti su nekompetentingu pašlemėku. Bet jeigu tenka 
rinktis tarp žavaus kvailio ir kompetentingo pašlemėko, be iš- 
imties pasirenkamas pirmasis.!! 

Šis atradimas, aišku, gali turėti svarbią reikšmę organi- 
zaciniam atlikimui ir efektyvumui. Pirmiausia polinkis į ho- 
mofiliją - darbą su „žmonėmis kaip mes“ - sukuria aido ka- 
meros sindromą, kur vadovai girdi tik įprastus savo pačių 
tendencingumo atgarsius. Žinome, kad aido kameros žlug- 
do inovacijas ir kūrybiškumą, nes jos varžo atvirumą per- 
mainoms - kartais vadinamą „kūrybišku“ mąstymu. Aido 
kameros labai linkusios išlaikyti status guo. Kompetentingo 
pašlemėko neįsileidimas reiškia, kad vertinga kompetenci- 

ja lieka nepanaudota. Be to, kai žinios ir kompetencija yra 
nepripažįstamos ir neatlyginamos, pasekmė dažnai yra 
prasta darbuotojų dvasinė būklė dėl visuotinio supratimo, 
kad organizacijai vadovauja uždara nekompetentingų va- 
dovų klika. Artimiausioje perspektyvoje laimi ir savo dar- 
bo vietas išsaugo įsigalėję vadovai, kuriems patinka girdė- 
ti savo pačių nuomones. Ilgalaikėje perspektyvoje beveik 
neabejotinai pralaimės investuotojai. Gali būti smagu leisti 
laiką žavių kvailių kompanijoje, bet jie retai kada būna nau- 
dingi akcininkų interesams. 


Straipsnio „Kompetentingi pašlemėkai, žavūs kvailiai“ 


autoriai siūlo vaistą, daugiausia grįstą „tarpasmeninių san- 
tykių strategijomis, nukreiptomis į darbuotojų statuso pa- 


Stipriai pasakyta. Tačiau tai leidžia manyti, kad kompeten- 
tingus pašlemėkus iš tikrųjų reikia perauklėti. Nors lygiai 
taip pat gali būti, kad tikroji problema yra kitur. Pavyzdžiui, 
ji gali slypėti egoistiškuose uždaros. vadovaujančios klikos, 
kuri pavydžiai savinasi galią suteikti teigiamą ir neigiamą 
statusą, instituciniuose interesuose. Dar svarbiau, kad pro- 
blemos ištakos gali būti organizacijos svarbiausių vertybių 
sistemoje, pagal kurią aukštesnis statusas pripažįstamas pa- 
skiriamai padėčiai, o ne kompetentingam atlikimui. Galbūt pa- 
šlemėkus reikia ne auklėti, o paaukštinti. 


Yra labai daug vadybos literatūros, kuri laikosi to paties 


žmogiškųjų išteklių požiūrio, traktuojančio žmones organi- 
zacijose kaip „problemą“, ignoruojant svarbesnes problemas, 
susijusias su statuso vertybėmis. Sparčiai gausėjančios prak- 
tinės vadybos knygos dažnai patenka į šią kategoriją. Dau- 
gelis šių tomų bruka lengvai suprantamus, madingais Žo- 
džiais padailintus patarimus, kaip susidoroti su „problemi- 


(1 *vv- 


nių žmonių“ iššūkiu. Nors kai kurie pripažįsta, kad biurok- 
ratinės vertybės yra Žmonių problemos šaltinis, mažai kas 

siūlo receptus, kurie mestų iššūkį pagrindinėms prielaidoms 
statuso hierarchijose. Vietoj to jie sutelkia dėmesį į indivi- 
dus, dažnai laikydamiesi kvazipsichiatrinio požiūrio į orga- 
nizacinį elgesį. Todėl siūlomi sprendimai pabrėžia poreikį ak- 
tyvinti ir motyvuoti sunkius darbuotojus, suskirstytus į kate- 
gorijas pagal intriguojančius archetipus, tokius kaip „bičių 
motinėlės“, „bitės mėgdžiotojos“ ir „įbaugintos bitės“. Kar- 
tais diagnozė būna dar negailestingesnė. Marshos Petrie Sue 
knygoje Nuodingi žmonės: sunkių žmonių sutramdymas darbe 
nenaudojant ginklų ir lipniosios juostos „nuodingi“ darbuoto- 
jai klasifikuojami į šešias lengvai atpažįstamas pašlemėkų ka- 
tegorijas: pasalūnai, tankai, visažiniai, tyleniai, kankiniai ir 
niurzgos.!* Visiems teko susidurti su šiais žmonėmis kuriuo 
nors savo karjeros etapu. 

Problemiškų žmonių traktuotė neabejotinai įdomi, netgi 
pramoginė ir kartais turi vertingų įžvalgų apie elgesį darbo 
vietos biurokratijoje. Tačiau tokia analizė išlieka esamų Aie- 
rarchinių struktūrų spąstuose. Nors dėl motyvavimo ir ak- 
tyvinimo darbuotojai gali jaustis geriau, jie vis tiek išlieka 
tos pačios organizacinės aplinkos kaliniais. Produktyvesnis 
požiūris tyrinėtų organizacinės struktūros dinamiką, kad nu- 
statytų statuso įtampos vietą, kuri taip dažnai žlugdo ko- 
munikaciją, kenkia optimaliam sprendimų priėmimui ir 
trukdo siekti korporacinių tikslų. Kalbant šnekamąja kalba: 
esmė ne žmonės, o struktūra, kvaily. 

Trumpai panagrinėkime keturis struktūrinius modelius, 
kurie duoda lyginamųjų įžvalgų mūsų nagrinėjamu klausi- 
mu: Hradicinės hierarchijos, plokščios struktūros, virtualios kor- 
poracijos ir tinklo organizacijos. 

Pirma: tradicinė biurokratinė hierarchija, kuri atsirado 
Jungtinėse Valstijose XIX amžiaus pabaigoje, kad suvaldy- 
tų sudėtingas korporacines organizacijas, yra gerai pažįsta- 
ma nuo viršaus į apačią einanti piramidinė struktūra. Val- 

dymo kontrolė čia centralizuota, o darbo aplinka - griežtai 
reguliuojama. Statusas tradicinėse hierarchijose yra askrip- 
tyviai suteikiamas pagal rangą. Paprastai ši struktūra yra ma- 
žo pasitikėjimo aplinka. Manoma, kad darbuotojus motyvuoja 
daugiausia išoriniai veiksniai, iš esmės homo oeconomicus pa- 
skatos atlyginimo forma.P 

Antra: plokščios struktūros pastumia sprendimų priėmi- 
mą aukštyn arba žemyn pašalinant vidurinę valdymo gran- 
dį. Du svarbiausi plokščiojo organizacinio modelio pranašu- 
mai yra padidėjęs informacijos srauto efektyvumas ir suma- 
žėjusios išlaidos. Išlaidų sumažėjimas pašalinant vidurinius 
valdymo sluoksnius paaiškinimo nereikalauja. Informacijos 
srautas plokščiose organizacijose yra efektyvesnis dėl dvie- 
jų priežasčių: pirma, jo nelėtina daugialypiai biurokratiniai 
sluoksniai; antra, vadybininkų darbotvarkės šio srauto ne- 
iškraipo, nenukreipia į šalį ar jis tiesiog jose neįstringa. 
Plokščios organizacijos paprastai yra aukšto pasitikėjimo ap- 
linkos dėl jų decentralizuotos struktūros. Pavyzdžiui, Napo- 
leonas organizavo savo Grande Armee kaip plokščią koman- 
dinę struktūrą: 150 000 kareivių buvo padalyti į šešis auto- 
nominius korpusus, kiekvienam kurių vadovavo maždaug 
20 karininkų. Tai buvo įžvalgus Napoleono lanksčios spren- 
dimų priėmimo sistemos pasirinkimas, kuris atvedė prie di- 
džiųjų Prancūzijos karinių pergalių 1806-1807 metų kampa- 
nijų metu. 

Trečia: virtuali korporacija yra plokščios struktūros va- 
riantas. Plokščios organizacijos pastumia valdžią aukštyn ar- 
ba žemyn, O virtualios korporacijos perkelia sprendimų pri- 
ėmimą į pakraščius ir už jų ribų. Motyvacija tam yra susi- 
jusi su sandorio išlaidomis. Kadangi informacinės technolo- 
gijos dramatiškai sumažino sandorių išlaidas už firmos ri- 
bų, daugeliui korporacijų nebereikia išlaikyti brangių biurok- 
ratinių skyrių šioms sandorių funkcijoms vykdyti. Todėl jie 

sudaro rangos sutartis dėl funkcijų ir produktų pirkimo. Vir- 
tualioms korporacijoms būdingas aukštas pasitikėjimo lygis 
tarp kompanijos ir rangovo." 

Galiausiai tinklo organizacijos žengė dar toliau taikant 
virtualios organizacijos logiką, visiškai eliminuodamos hie- 
rarchiją. Socialinė tinklo organizacijos struktūra yra iš esmės 
viduramžiška: centrinės reguliuojančios valdžios nebuvimas, 
daugiasluoksnės suvereniteto zonos, horizontaliai struktū- 
ruoti galios santykiai. Arba kaip rašė Francisas Fukuyama 
ir Abramas Shulsky savo knygoje Virtuali korporacija, tinklo 
korporacinė struktūra neturi „jokio aukščiausio valdžios šal- 
tinio; visi organizacijos nariai bendradarbiauja vienas su kitu 
daugmaž lygiu pagrindu'." Tinklo organizacijas paprastai 
apibūdina neformalūs pasitikėjimo tinklai. Kitaip nei homo oeco- 
nomicus darbuotojus, reaguojančius į išorines pinigines pa- 
skatas, juos motyvuoja vidiniai motyvai, paremti asmeniniu 
pasitenkinimu. Tinklo organizacijų pranašumas yra jų pri- 
sitaikymas ir gebėjimas įvesti naujoves, kai susiduriama su 
permainomis ir nepastovumu. Šiuo atžvilgiu tinklo organi- 
zacija panaši į internetą - neturi kontrolės centro, bet funk- 
cionuoja kaip bendradarbiavimo, inovacijų ir kūrybiškumo 
platforma. 

Kontrastas tarp tradicinių hierarchijų ir tinklo organiza- 
cijų gali turėti svarbių pasekmių organizaciniam elgesiui. 
Tradicinės hierarchijos yra mažo pasitikėjimo aplinkos, ku- 
riose statusas yra priskiriamas pagal vertikalaus rango ver- 
tybes. O tinklo organizacijos veikia horizontaliai pagal ne- 
formalaus pasitikėjimo vertybes ir priskiria statusą demokra- 
tiškai pagal atlikimą. 

Dabar paklauskite savęs: kokio tipo organizacijoje pas!- 
rinktumėte dirbti? 

Tinklo organizacijos, savaime suprantama, yra natūrali 
Web 2.0 socialinės žiniasklaidos aplinka. Literatūros ir atVė- 

jo analizės darbai apie žiniomis grįstą bendradarbiavimą — 
nuo Harvardo profesoriaus Andrew McAfee publikuotos ir 
tinklaraštyje paskelbtos analizės iki Dono Tapscotto knygos 
Vikinomika — yra vertingi įžvalgomis.!* Kaip pamatysime 
14 skyriuje apie Verslą 2.0, socialinė žiniasklaida — tinkla- 
raščiai, vikis, socialiniai tinklai, mashupai, socialiniai adresy- 
nai, RSS sklaidos kanalai - gali efektyviai pakeisti egzistuo- 
jančias Žinių valdymo sistemas. Verslo 2.0 socialiniai įran- 
kiai skiriasi nuo esamos verslo programinės įrangos viena 
svarbia ypatybe: tradicinės programinės įrangos įrankiai 
įveda struktūrą prieš naudojimąsi, o socialinės Žiniasklai- 
dos įrankiai iškelia vartotojus kaip prioritetą ir leidžia struk- 
tūrai atsirasti iš funkcinio poreikio. E. proveržio poveikis 
esamoms struktūroms yra akivaizdus. Organizacijose įdieg- 
ta Web 2.0 programinė įranga sukuria neribotas platformas, 
kuriose teoriškai visi yra lygūs. Bendradarbiavimas yra ho- 
rizontali demokratija, o ne vertikali hierarchija — ir statuso 
apdovanojimai yra paskirstomi atitinkamai. Žmogus, ku- 
riam šovė į galvą gera idėja, gali būti žemesnio lygio dar- 
buotojas, dirbantis kompanijos gilumoje (ir galbūt žaidžian- 
tis World of Warcraft), arba tai gali būti klientas, esantis už 
korporacijos sienų. 

Logiška, kad Web 2.0 turi būti nereikalaujantis didelio 
proto. Tobulai racionaliame pasaulyje akcininkai turėtų 
triukšmingai reikalauti Web 2.0 įrankių naudojimo korpora- 
Cijose, kurias jie valdo. Taip pat ir korporacijų vadovai turi 
raginti administraciją prisijungti prie programos ir įdiegti so- 
Cialinės žiniasklaidos sprendimus neatidėliojant - arba drą- 
siai priimti pasekmes nepavykus to padaryti. Tačiau proble- 
Ma ta, kad mes negyvename tobulai racionaliame pasauly- 
je. Tiesą sakant, organizacijos jau anksčiau buvo šioje kor- 
Poracinėje karuselėje. 

Apie vertikalios biurokratijos pabaigą buvo paskelbta 
prieš kelis dešimtmečius Alvino Tofflerio, kuris savo nova- 
toriškoje knygoje Ateities sukrėtimai numatė, kad archajiš- 
ką korporacinę biurokratiją pakeis dinamiška horizontali 
adhokratija* . Kontrakultūros klestėjimu pažymėto XX am- 
žiaus septintojo dešimtmečio pabaigoje, kai Tofflerio kny- 
ga tapo perkamiausia tarptautiniu mastu, tai buvo jaudi- 
nantis dalykas. Tofflerio adhokratijos sąvoka atitiko tų laikų 
dvasią. Adhokratija buvo paskelbta kaip nauja organizaci- 
jos forma, kuri sugriaus biurokratinės sienas ir suburs 
žmones, kad pasinaudotų galimybėmis ir surastų novato- 
riškus sprendimus." 

Po įkvepiančių Tofflerio prognozių technoreklama apie 
tai, kaip informacinės technologijos netrukus iš pagrindų pa- 
keis Žinių vadybą organizacijose, tęsėsi aštuntąjį-devintąjį 
dešimtmetį. 1988 metais vadybos konsultantas Robertas 
Schrankas prognozavo: „Darbe žinios yra galia. Žinios, ku- 
rios buvo privati informacija, dabar yra pasiekiamos bet 
kam, kas žino, kaip jas gauti.“ 

Tam pritarė Jimas Maxminas, britų konglomerato Thorn 
EMI vadovas. „Seno sukirpimo korporacija, kuriai būdinga 
fiksuota valdžios ir informacijos srauto hierarchija, tampa di- 
nozauru ,- pasakė Maxminas, kurio muzikos leidybinės fir- 
mos EMI padalinys leido tokius atlikėjus kaip The Beatles, 
The Rolling Stones, Pink Floyd ir Oueen. Žvelgdamas į XX am- 
žiaus paskutinį dešimtmetį, Maxminas taip prognozavo: „Per 
praėjusį dešimtmetį meistriškumas versle reiškė gerai daryti 
vieną dalyką. Tačiau ateinančiame dešimtmetyje jūs turėsi- 
te gerai daryti viską ir daryti tai visur. Korporacijos kaip pi- 
ramidės vaizdinys mirė. Nauja korporacija bus panašesnė i 


* Adhokratija (angl. adhocracy) - organizacijos tipas, pasižymintis auto- 
nomiškumu biurokratijos atžvilgiu. 

hologramą su bendra informacija, kuri kiekvienam asme- 
niui, kiekvienai daliai padės aprėpti visumą. 18 

Ši vizija buvo vaizdingai išreikšta 1988 metų Harvardo 
ekonomikos profesorės Shoshanos Zuboff knygoje Protingų 
mašinų amžiuje, kur ji aprašė, kaip informacinės technologi- 
jos privedė prie naujų tinklo korporacinės organizacijos for- 
mų. Zuboff, kuri, beje, yra Jimo Maxmino žmona, buvo pa- 
grindinė devintojo dešimtmečio naujųjų kompiuterinių 
technologijų, griaunančių senas korporacinių hierarchijų for- 
mas ir skatinančių horizontalius informacijos srautus ir ga- 
lios pasidalijimą tarp darbuotojų, evangelistė." 

Po interneto proveržio XX amžiaus paskutiniame dešimt- 
metyje fantastiškas technooptimizmas pradėjo sklisti į tokias 
sritis kaip darbo ekologija. Pagarsindamas šią viziją, Malcol- 
mas Gladwellas New Yorker publikavo įdomų straipsnį „Pro- 
jektai darbui“, kuriame jis paaiškino skaitytojams, „kodėl jū- 
sų bosai nori paversti naująjį biurą į Grenič Vilidžą*. Biu- 
ras, primenantis naujovišką, stichišką miesto gatvės vaizdą, 
turi neabejotiną patrauklumą. Gladwellas klausia: „Kas pa- 
galiau yra tiesiogiai suinteresuotas sukurti vitališkas erdves, 
skatinančias kūrybiškumą ir įžvalgumą?“ Jo atsakymas: 
„Darbdaviai“? 

O ne, ne jie. Galbūt kada nors paaiškės, kad Gladwellas 
teisus. Bet 2000 metais pasirodžius šiam jo straipsniui, įmo- 
nių vadovai visai nesiveržė tapti „socialinės“ darbo vietos 
vizijos šalininkais. Taip pat jie nepriėmė ir Zuboff tinklinės 
darbo vietos vizijos. Tiesą sakant, praėjus dešimtmečiui po 
jos knygos pirmojo pasirodymo, Zuboff pripažino: „Žinių 
dalijimosi rojaus ir lygiateisiškesnių darbo sąlygų tiesiog nė- 
ra. Žiniomis nėra iš tikrųjų dalijamasi, nes administracija ne- 


* Grenič Vilidžas (angl. Greenwich Village) - liberalus, bohemiškas Niu- 
Jorko rajonas. 

nori dalytis valdžia ir galia“?! 2003 metais Zuboff ir jos vy- 
ras Jimas Maxminas išleido naują knygą Palaikymo ekonomi- 
ka: kodėl korporacijos nuvilia žmones ir kitas kapitalizmo epizo- 
das, kurioje teigė, kad informacinių technologijų potencia- 
las žlugo dėl korumpuotos „vadybininkų kapitalizmo kul- 
tūros pasipriešinimo. 

„Centre yra savais interesais susirūpinę vadovai, - sakė 
Zuboff. - Bet-jų kelias pažymėtas korupcija, jie yra izoliuoti 
ir tapo valdymo katastrofų šaltiniu. Nepaisant įsigalėjusio 
pasipriešinimo technologijų e. proveržiui, Zuboff lieka įsiti- 
kinusi, kad dabar horizonte matyti nauja tinklinio kapita- 
lizmo forma, kur galia slenkasi nuo gamintojų prie varto- 
tojų. „Žmonės turi savo nuomones, jie nori rinktis — jie ne 
tokie kaip jų tėvai ir seneliai, kurie turėjo tam tikrus vaid- 
menis, kuriuos privalėjo atlikti. 

Donas Tapscottas, garsus Web 2.0 evangelistas ir masinio 
bendradarbiavimo šalininkas, vis dėlto išlieka realistas dėl 
Web 2.0 keliamų grėsmių. „Masinis bendradarbiavimas gali 
padėti didėjančiam tarpusavyje susijusių asmenų ir organi- 
zacijų būriui sukurti nepaprastą gerovę ir pasiekti preceden- 
to neturinčias mokslo ir mokslinių atradimų aukštumas“, — 
pažymėjo Tapscottas ir jo bendraautoris Anthony William- 
sas knygoje Vikinomika. Tačiau jie pridūrė, kad „naujasis ben- 
drininkavimas taip pat sukels didelius neramumus, suirutę 
ir pavojų visuomenei, korporacijoms ir asmenims, kurie ne- 
pajėgs spėti kartu su negailestingomis permainomis“. Šis 
pareiškimas, bauginantis dalykas bet kuriam korporacijos 
vadovui, beveik tiksliai atkartoja drąsias beveik prieš ketu- 
riasdešimt metų išsakytas Alvino Tofflerio prognozes. Taigi 
ar e. proveržis šį kartą tikrai įvyks? 

Turint omeny Web 2.0 skeptikus, baimės faktorius turėtų 
būti pakankamai įvertintas. Tokios socialinės žiniasklaidos 
kaip tinklaraščiai ir vikis pritaikymas gali būti tinkamas dar- 

buotojų pasitenkinimui ir akcininkų interesams, bet jie ke- 
lia grėsmę įsišaknijusiai statuso hierarchijai. Web 2.0 įrankiai 
sprogdina korporacinius bokštus, griauna biurokratinės sie- 
nas, nusausina apsauginius organizacijų griovius ir pelkes. 
Daugelis korporacijų vadovų, anaiptol nematančių didžiu- 
lio Web 2.0 potencialo produktyvumui skatinti, inovacijoms, 
komunikacijai ir darbuotojų paieškai, vis dar laiko socialinę 
žiniasklaidą laiką švaistančia pramoga darbuotojams, beveik 
visą dieną praleidžiantiems YouTube, Facebook ir Linkedln.* 

Web 2.0 optimistai turi priežastį būti šiandien optimistiš- 
kesni negu karta po Ateities sukrėtimų išleidimo prieš dvi- 
dešimt ar trisdešimt metų. Web 2.0 įrankiai, į kuriuos anks- 
čiau daugelyje kompanijų žiūrėta santūriai, sulaukia vis di- 
desnio palankumo tarp Fortune 500 korporacijų. Kaip Eco- 
nomist Intelligent Unit išdėstė 2007 metų pranešime, pava- 
dintame Rimtas verslas: Web 2.0 tampa korporacinis: „Kodėl di- 
delės korporacijos domisi tuo, ką daugelis laiko tiesiog nau- 
jausiu „dot-com“ susižavėjimu? Atsakymas yra augimas ir 
pelningumas.“ Apytikriai 80 proc. The Economist apklaustų 
vadovų pasakė, kad jie laiko Web 2.0 informacijos dalijimą- 
si ir kolegų bendradarbiavimą galimybe padidinti pajamas 
ir pelnus. Kaip pasakė aukščiausiasis Citigroup vadovas: 
„Kompanijos viduje pradėjome naudoti vikį žinių vadybai 
dideliuose projektuose, kur yra daugybė terminologijos ar- 
ba stebėjimo reikalaujančių procesų. Viskas, kas padeda ben- 
dradarbiauti, padeda mums.“ Jei šie teiginiai nuoširdūs ir 
pagrįsti konkrečiais planais agresyviai plėtoti Web 2.0 įran- 
kius, galbūt revoliucija yra rimta. Jei taip, pasitikime kom- 
petentingus pašlemėkus. 

Tarkime, kad Web 2.0 įrankiai tikrai išpopuliarėja. Kodėl 
darbuotojai jaustųsi motyvuoti dalyvauti atviros komunika- 
Cijos sistemoje ir leisti laiką bendradarbiaudami su Žmonė- 
mis, kurių jie nepažįsta? 

Geras klausimas. Vienas atsakymas yra organizacinis pi- 
lietiškumas. Kaip Žmonės sąžiningai elgiasi tvarkydami ko- 
mercinius reikalus, jei tiki visuotiniu kapitalizmo sistemos 
sąžiningumu, taip ir korporacijų darbuotojai atvirai bendra- 
darbiaus su kitais, jei jie jaus vidinę motyvaciją dėl teigia- 
mų nuostatų organizacijos atžvilgiu. Trumpai tariant, jei 
darbuotojai turės vienodas organizacines vertybes. Klestin- 
čiose organizacijose lojalumas yra prielaida dirbti siekiant 
korporacinių tikslų; antras pasirinkimas, be lojalumo, yra pa- 
sitraukimas. 

Kitas atsakymas tas, kad žmonės bendradarbiaus, jei bus 
paskatų jiems tai daryti. Žmonės reaguoja į statuso apdova- 
nojimus, ypač jei jie žino, kad sistema yra teisinga; kitaip 
tariant, jei statuso ir prestižo stimulai įtraukti į bendradarbia- 
vimo procesą ir apdovanojimai paskirstomi pagal atlikimą. 
Arba kaip teigia 50-oji Cluetrain manifesto tezė: kai pagarba 
yra rodoma praktinėms žinioms, o ne abstrakčiai valdžiai. 

Kai nelanksčios statuso hierarchijos pagaliau pradės braš- 
kėti, neprireiks daug laiko, kad 40-to lygio pusiau elfas World 
of Warcraft taptų geriausiu vadovu tinklo organizacijoje ir mė- 
gautųsi statuso privilegijomis, kurios bus visiškai pelnytos. 


O SKYRIUS 


| Kiekvienas yra kritikas: 
| reitingai ir rangai 


Jei V kartą galima būtų apibrėžti bet kokiu vienu elgesio 
bruožu, tai būtų jų kultūrinė reitingų ir rangų manija. Tie 
patys V kartos vaikai, kurie prieš dešimtmetį reitingavo Po- 
kemono žaidėjus, dabar yra prisijungę prie socialinių tinklų 
svetainių, kur karštligiškai reitinguoja ir ranguoja savo 
mėgstamas dainas, kino filmus, pramogines laidas, nuotrau- 
kas, komiksus, garsenybes ir taip toliau. V kartos gyvenimas 
yra šių dienų masinė demokratija, kuri nuolat atsinaujina 
ir pateikia nuosprendžius beveik dėl visko. 

Joks atsitiktinumas, kad ši manija atsirado tuo laiku, kai 
„Google yra Dievas“. Populiarioji paieškos svetainė už sėk- 
mę yra skolinga savo labai efektyviai puslapių reitingavimo 
sistemai, pagrįstai firminiu Google algoritmu. Patys Google at- 
stovai apibūdino savo PageRank sistemą kaip priklausančią 
nuo „unikaliai demokratiškos interneto prigimties naudojant 
jo milžinišką nuorodų struktūrą kaip atskiro tinklalapio ver- 
tės indikatorių .! 

V kartos reitingavimo ir rangavimo kultūra taip pat įkvė- 
Pimo semiasi iš vaizdo žaidimų. World of Warcraft žaidėjai 

yra išranguoti pagal griežtą „garbės“ sistemą, kuri suteikia 
taškus pagal pasiektą lygį, paprastai susijusį su kitų žaidė- 
jų nužudymu. Taip garbės priskyrimas yra susietas su atli- 
kimu. Kad viduramžių riteriai yra įkvėpimo šaltinis, akivaiz- 
du ne tik World of Warcraft, bet ir daugelyje vaidmenų žai- 
dimų, kur įgūdžiai panaudojami karštligiškai bandant pa- 
siekti aukštesnę padėtį rangų skalėje. Tokie vaizdo žaidimai 
kaip Knights of Honour ir Crusader Kings yra virtualios vidu- 
ramžių socialinės mitologijos versijos. 

Viduramžiais labai formalizuotas riterių turnyrų ritua- 
las - viduramžiškas šiuolaikinių sportinių žaidimų daugia- 
tūkstantiniuose stadionuose pirmtakas — buvo įmantrus 
spektaklis, kurio rezultatas atliko surūšiavimo pagal rangus 
ir statusą funkciją. Šie melee turnyrai, kurie prasidėjo Pran- 
cūzijoje XII amžiuje, buvo vertinami pagal įgūdžių ir atliki- 
mo standartus, kuriuos World of Warcraft atkartojo po aštuo- 
nių amžių. Be to, viduramžių riterių turnyrai sudarė sąly- 
gas atsirasti didžiausioms krikščioniškojo pasaulio super- 
žvaigždėms. Neabejotinai garsiausias buvo Williamas Mars- 
halas, kurio kovos įgūdžiai tokie bauginantys, kad baronai, 
grafai ir kunigaikščiai visaip stengėsi ieškoti jo draugystės. 
Marshalas buvo toks garsus, kad 1189 metais Ričardas Liū- 
taširdis suteikė jam grafo titulą ir jį, 43 metų vyrą, apvesdi- 
no su antra pagal turtingumą Anglijos nuotaka - 17 metų 
Isabel de Clare. Kaip Pembruko grafas Marshalas buvo ka- 
raliaus Johno specialusis įgaliotinis Didžiosios laisvių char- 
tijos derybų su nepaklusniais baronais metu. Kai 1219 me- 
tais Marshalas mirė, buvo išpildytas jo pageidavimas būti 
palaidotam kaip tamplierių riteriui. Jo atvaizdą šiandien vis 
dar galite pamatyti Londono Templ bažnyčioje. Įdomu, kad 
aukščiausias rangas World of Warcraft yra „didysis maršalas . 

Reitingų ir rangų manija vargu ar būdinga išimtinai in- 
ternetiniams virtualiems pasauliams. Mes gyvename pa- 

saulyje, kur viskas reitinguojama ir ranguojama. Billboard 
reitinguoja perkamiausias dainas. Variety sąrašai reitinguoja 
Holivudo filmus pagal kino teatrų pajamas. Kiekvienas sa- 
ve gerbiantis laikraštis publikuoja perkamiausių knygų 5ą- 
rašą. Nielsen reitinguoja televizijos serialus pagal žiūrovų 
skaičių. Fortune ir Forbes publikuoja geriausių pasaulio kor- 
poracijų ir turtingiausių Žmonių sąrašus. Business Week ir 
Financial Times reitinguoja verslo magistrų mokyklas. Kiek- 
vienais metais People su didžiulėmis fanfaromis paskelbia 
„Seksualiausią pasaulio vyrą“. Kas geriausiai ir kas blogiau- 
siai rengiasi, kas seksualus ir kas ne, iškeltas nykštys ar nu- 
leistas - mūsų kultūrinė reitingų ir rangų manija yra pra- 
sismelkusi visur. 

Bet internetinis reitingavimas ir rangavimas yra kitokie. 
Tradicinė žiniasklaida atrenka mažą būrį „ekspertų“, kurie 
kaip tarpininkaujantys skonio sergėtojai reitinguoja ir ran- 
guoja produktus ir paslaugas. Pagalvokite apie laikraščius: 
jie samdo batalionus žinovų ir kritikų, kurie vertina muzi- 
ką, kino filmus, knygas, maistą, atostogų vietas ir kitus var- 
tojimo produktus. Mūsų, kaip vartotojų, prašoma skaitytis 
su jų kompetencija, net kai jie jos neturi. Socialinėse inter- 
neto svetainėse atvirkščiai — teisėjai nėra iš anksto atrink- 
tos skonio sergėtojų klikos; tai milijonai žmonių iš viso pa- 
saulio, kurie tiesiogiai pareiškia savo nuomonę. Trumpai kal- 
bant, socialinė žiniasklaida įkinko kolektyvino proto, masi- 
nio intelekto ir minios išminties galią. 

Minios išmintį įrodo popmuzikos superžvaigždė Leona 
Lewis - o būtent tai, kad, kaip teigia taip pavadinta knyga, 
dauguma yra protingesnė už mažumą Lewis buvo nežinoma, 
puikų balsą turinti sekretorė iš Londono darbininkų klasės 
Haknio rajono, kai 2006 metų gruodį ji laimėjo labai popu- 
liarų Britanijoje televizijos talentų konkursą „X faktorius“. Po 
šios pergalės Lewis daina A Moment Like This per trisdešimt 

minučių buvo atsisiųsta 50 000 kartų. Truputį daugiau kaip 
po metų, 2008 metų pradžioje, Lewis debiutinis albumas 
Spirit šoktelėjo į JAV Billboard sąrašo pirmąją vietą. Šiandien 
Lewis, kuri dažnai lyginama su Mariah Carey, yra tarptau- 
tinė superžvaigždė. Ji už savo fenomenalią sėkmę ir šlovę 
turi dėkoti ne leidybinės muzikos firmos vadovui, atradu- 
siam jos talentą (kaip Mariah Carey atveju), bet greičiau mi- 
lijonams Britanijos jaunuolių, kurie balsavo už ją mobiliai- 
siais telefonais. Tiesa, tokie konkursai kaip „X faktorius — 
ir „Amerikos dievaitis" JAV ar „Naujoji žvaigždė“ Prancūzi- 
joje — turi profesionalią žiuri, kuri pareiškia savo nuomonę. 
Bet galiausiai būtent liaudies masės balsuoja už tokias ky- 
lančias žvaigždes kaip Leona Lewis. 

Kad suprastume šios dėl technologijų galimos demokra- 
tinio plebiscito formos svarbias pasekmes, panagrinėkime, 
kaip veikia tradicinės reitingavimo ir rangavimo sistemos — 
arba greičiau, kodėl jos neveikia. Aptardami reitingavimą 
ir rangavimą, turime pažymėti, kad tai iš tikrųjų yra su- 
trumpinimas, kuris praleidžia dar vieną R: recenzijas. Trys 
pagrindiniai atrinkimo sistemų tipai: recenzijos, reitingavimas 
ir 7angavimas. 

Pirma: recenzijos pateikia subjektyvius įvertinimus, kurie 
padeda pasirinkti tarp daugybės pasirinkimo variantų. Šie 
pasirinkimai gali aprėpti daug ką: nuo produktų ir paslau- 
gų iki politikų. Pirmieji konkuruoja dėl mūsų turimų paja- 
mų, paskutinieji - dėl mūsų balsų. Recenzija yra nuomonė, 
pagrįsta asmenine patirtimi (kino filmas, kompaktinis dis- 
kas, restoranas, atostogų vieta) arba apsvarstytu vertinimu 
(politikai). 

Antra: reitingai paprastai produktui ar paslaugai priski- 
ria kokybės „laipsnį“ - dažnai naudojant penkių žvaigždu- 
čių sistemą. Michelin Guide yra tradicinė ir prestižinė restO- 
ranų ir viešbučių reitingavimo forma. Restoranui suteiktas 

trijų Michelin žvaigždučių reitingas gali išgarsinti jo vardą 
visame pasaulyje; vadovui sumažinus žvaigždučių reitingą, 
tai gali sugriauti restorano sėkmę. Penkių žvaigždučių vieš- 
butis sukuria tam tikrus lūkesčius dėl paslaugų kokybės ir 
prabangos - taip pat ir dėl kainos. Kartais su kino filmų, mu- 
zikos ir restoranų recenzijomis kartu pateikiami ir reitingai. 

Trečia: rangavimas įveda į reitingus lyginamąjį elementą. 
Demokratiniai rinkimai iš esmės yra rangavimo forma. Po- 
litikas, kuris laimi, yra pirmas rangų skalėje, pralenkdamas 
kitus konkurentus. Dainininkė Leona Lewis buvo išranguota 
pirmu numeriu žiūrovams balsuojant „X faktoriaus šou. 
Produktų recenzijos gali būti išranguotos pagal kainą, ver- 
tę ir kitus kriterijus. 

Senoji „stūmimo“ žiniasklaida - laikraščiai, žurnalai, ra- 
dijas, televizijos tinklai - samdo kritikus, kad jie recenzuo- 
tų, reitinguotų ir ranguotų viską — nuo knygų ir kino filmų 
iki restoranų ir asmeninės higienos produktų. Kaip minėta, 
daugeliu atvejų šie specialiai parinkti žinovai negali pagrįs- 
tai pretenduoti į ypatingą kompetenciją. Vis dėlto jie, pre- 
tenduodami į autoritetą, rašo recenzijas, rekomenduojančias, 
kuriuos kino filmus verta eiti žiūrėti, kuriuose restoranuose 
verta dažnai lankytis, kurias knygas privalu perskaityti, ko- 
kius madingus aksesuarus privalu turėti ir taip toliau. Rin- 
kodara ir reklama ne tik finansuoja šią įsitvirtinusią skonio 
sergėtojų sistemą, bet taip pat patvirtina jų pagrįstumą rem- 
damosi recenzijomis ir reitingais (kaip kad entuziastingi ki- 
no kritikų atsiliepimai) savo reklamos kampanijose. 

Dabar užduokime provokacinį klausimą: kodėl rekla- 
mMuotojai, sukuriantys tiek daug pajamų žiniasklaidos rin- 
kai, toliau finansuoja reitingavimo ir rangavimo sistemą, ku- 
ri taip menkai tegali pretenduoti į tikrą kompetenciją? Jei 
reklamuotojai tikėtų minios išmintimi, jie nukreiptų savo 
biudžetus į nišines interneto svetaines, tinklaraščius ir kitą 

socialinę žiniasklaidą, kur visiems yra prieinami daug tiks- 
lesni ir patikimesni produktų reitingai. Iš tikrųjų galima būtų 
klausti, kodėl laikraščiai ir žurnalai apskritai vis dar samdo 
kino filmų, televizijos, knygų ir restoranų kritikus. Ekono- 
miškai prasminga būtų pašalinti šias išlaidas iš jų buhalte- 
rinių knygų ir atidaryti internetines svetaines jų skaitytojų 
rašomoms recenzijoms. Jei minios išminties teorema yra tei- 
singa ir dauguma iš tikrųjų visada yra protingesnė už ma- 
žumą, laikraščiai ir žurnalai ne tik sumažintų išlaidas, jie taip 
pat teiktų geresnę paslaugą savo klientams. 

Atrodo elementaru, tiesa? Jokių abejonių dėl to — išsky- 
rus vieną dalyką. Reklamuotojai į demokratiją žiūri įtariai. 

Pasaulinė reklamos industrija yra multimilijardinė rinko- 
daros mašina, daug investuojanti į viešųjų ryšių „žaibo ka- 
rus, kurių metu žurnalistai dažnai paveikiami paskatini- 
mais, paprastai žinomais kaip „nemokamos dovanėlės“. Ver- 
sle, kur nėra tokių dalykų kaip nemokami pietūs, nemoka- 
mos dovanėlės yra siūlomos tikintis atsakomosios paslaugos. 
Dėl nemokamų dovanėlių reitingavimai ir rangavimai tam- 
pa labiau nuspėjami. Kartais jų net nereikia. Rinkodaros ir 
viešųjų ryšių specialistai priklauso tai pačiai socioprofesinei 
klasei kaip ir žurnalistai. Iš esmės jie visi yra sergėtojai, ku- 
rių funkcija — tarpininkauti vartotojui renkantis perkamą 
produktą. Trumpai kalbant, žurnalistai, rinkodaros specia- 
listai ir reklamos vadovai priklauso tai pačiai socioprofesi- 
nei oligarchijai. O paprastai oligarchai nėra aktyvūs demok- 
ratijos šalininkai — ypač kai ant kortos pastatytas jų pačių 
pragyvenimo šaltinis. Kita vertus, tiesioginę demokratiją yra 
velniškai sunku valdyti. Reklamos ir žiniasklaidos oligarchi- 
jai kur kas lengviau veikti uždarame nuspėjamų rezultatų 
pasaulyje, suvaldant iškylančius vidinius kontliktus. 

Tačiau problema ta, kad kartais demokratijos bangos — 
kaip rodo istorija - sulaikyti neįmanoma. Taip atsitinka, kai 

masės yra ne tik nusivylusios, bet ir įgijusios protesto ga- 
lią. Internetas, kaip visiems Žinoma, suteikė vartotojams in- 
formaciją, kurios reikia racionaliai pasirenkant. Kad gautų 
informacijos apie produktus, jiems nereikia pirkti laikraš- 
čių ir žurnalų, žiūrėti televizoriaus ir klausytis radijo. Da- 
bar jie turi teisę rinktis. Tiesą sakant, jie patys gali būti Žur- 
nalistai ir kritikai. Jie netgi gali būti gamintojai. Vartotojai 
iš tikrųjų vis daugiau kreipia dėmesį į vartotojų kuriamus 
reitingus, užuot pasitikėję skonio sergėtojais, priklausančiais 
įsigalėjusiai Žiniasklaidos oligarchijai. Kai šis demokratinis 
e. proveržis įgis pagreitį, reklamuotojai pradės juo vado- 
vautis, net jei tai reikš tvirtų senosios klikos socioprofesi- 
nių ryšių suirimą. Demokratinis e. proveržis bus per stip- 
rus, kad jį suvaldytum. 

2008 metų pradžioje Forrester Research publikavo tyrimą, 
kuris patvirtina šią tendenciją. Remdamasi 5000 responden- 
tų apklausa, Forrester klausė vartotojų, ko jie labiausiai no- 
rėtų iš komercinių interneto svetainių keturiose atrinktose 
pramonės šakose (buitinė elektronika, kelionės, bankininkys- 
tė ir Žiniasklaida). Dauguma (64 proc.) į pirmą vietą iškėlė 
vartotojų reitingus ir recenzijas. Vartotojų kuriami reitingai bu- 
vo įvertinti aukščiau nei ypatingi pasiūlymai (61 proc.) ir kai- 
nų palyginimo įrankiai (59 proc.). Beveik pusė apklaustųjų 
(49 proc.) pasakė, kad jie norėtų daugiau klientų rekomen- 
dacijų.* Šie rezultatai patvirtino Deloitte 6 Touche apžvalgos 
rezultatus, kuri panašius klausimus pateikė daugiau kaip 
3300 vyresniems kaip 17 metų Amerikos vartotojams. Dau- 
giau kaip 60 proc. pasakė, kad jie skaito internetines varto- 
tojų recenzijas, o iš jų daugiau kaip 80 proc. tvirtino, kad 
„apsisprendžiant dėl pirkimo buvo tiesiogiai paveikti inter- 
netinių reitingų . Be to, apytiksliai 69 proc. sakė, kad jie da- 
lijosi internetinėmis recenzijomis su draugais, šeimos nariais 
ar kolegomis. 

Ši tendencija turės pasekmių įsitvirtinusiai oligarchijai. 
Kaip pasakė Patas Conroy, Deloitte kompanijos JAV plataus 
vartojimo produktų grupės vadovas: „Šis didėjantis rinkos 
skaidrumas gali nepalankiai paveikti plataus vartojimo pro- 
duktų kompanijų pelnus, jų rinkos dalį ir prekės ženklo ver- 
tę. Praeityje prekės ženklus sukurdavo protingi pardavėjai 
ir reklamuotojai, bet dabar vartotojai įgyja vis daugiau ga- 
lios, kiekvienas turi balsą, o informacija ir nuomonės yra aki- 
mirksniu išplatinamos.'* 

Interneto pasaulyje mūsų trys R bus apverstos aukštyn 
kojom. Mums nereikės skonio sergėtojų, kad recenzuotų, 
reitinguotų ir ranguotų. 

Tai jau vyksta. Tokios svetainės kaip Epinions, ReviewCen- 
tre, Čiao ir Dooyou jau pateikia recenzijas praktiškai apie vi- 
sų rūšių produktus ir paslaugas. Taip pat yra nišinių sve- 
tainių, tokių kaip jauniems muzikos mėgėjams skirta Sput- 
nikMusic - kur įdėta tūkstančiai vartotojų sukurtų recenzi- 
jų. Ir tokie internetiniai mažmenininkai kaip Amazon įtrau- 
kia vartotojų recenzijas tarp vartotojo parinkčių, kai šie ieš- 
ko produktų. Viešbučių industrijoje tokios svetainės kaip 
TripAdvisor skatina klientus recenzuoti ir reitinguoti savo ke- 
lionių ir atostogų patirtį. TripAdvisor šūkis: „Sužinokite tie- 
są. Tada keliaukite.“ Kalbant apie reitingavimą, tokios sve- 
tainės kaip YahooShopping pateikia „Prekybininkų apžvalgas“, 
kuriose yra penkių žvaigždučių sistema pagal tokias kate- 
gorijas kaip kaina, transportavimo pasirinkimai, pristatymas, pir- 
kimo lengvumas ir klientų aptarnavimas. Be to, tokie interne- 
tiniai prekybininkai kaip Amazon ir eBay kviečia klientus įver- 
tinti jų pačių ir trečiosios šalies —- jų komercinių partnerių — 
paslaugų atlikimą. Kalbant apie rangavimą, tokios svetainės 
kaip Shopping.com, YahooShopping, Froogle ir Shopzilla vertina 
daugybę įvairių produktų pagal nustatytus kriterijus. Ir jei 
renkatės produktą Amazon svetainėje, galite tučtuojau pa- 

matyti jo populiarumo rangą pagal pardavimą. Interneto pa- 
saulio skiriamasis požymis tas, kad informacija gaunama iš 
milijonų vartotojų. 

Amazon neabejotinai yra internetinė mažmenininkė, gar- 
siausia savo klientų recenzijomis, reitingais ir rangavimais. 
Ji naudoja sudėtingą „bendro filtravimo“ programinę įran- 
gą, kad suteiktų klientams naudingą informaciją. Bendras 
filtravimas, taikant jį mažmeninėje komercijoje, yra sudėtin- 
gas terminas visiškai paprastam dalykui pavadinti: tai de- 
talizuota rekomendacijų sistema, sujungianti tų pačių pažiū- 
rų ir panašių skonių vartotojus. Jei prisiregistruosite Ama- 
zon ir spragtelėsite, kad nusipirktumėte Leonos Lewis dis- 
ką Spirit, ekrane pamatysite iškylantį langą „Rekomendaci- 
jų sąrašas“, sudarytą iš kitų produktų, pirktų arba peržiū- 
rėtų klientų, kurie taip pat nusipirko tą patį Leonos Lewis 
diską. Amazon rekomendacijų algoritmai gali išgauti daug 
pažangesnius duomenis - tokius kaip demografiniai profi- 
liai — bet esminė funkcija yra sujungti klientų grupes, re- 
miantis panašiu skoniu ir panašiais pirkimo įpročiais. Be to, 
tai labai efektyvus pajamų variklis, kuriantis įspūdingus „pa- 
spaudimų ant nuorodų ir „konversijų rodiklius, kurie ska- 
tina pirkimą.“ 

Realiame pasaulyje, kaip matėme, komercinė rekomen- 
davimo funkcija yra atliekama „kritikų“, kurie dažniausiai 
dirba tokioms tradicinėms žiniasklaidos priemonėms kaip 
laikraščiai. Socialinę rekomendavimo funkciją atlieka vadi- 
namieji „sujungėjai“, kaip juos vadina Malcolmas Glad- 
wellas Virsmo taške Sujungėjai dirba principu „iš lūpų į lū- 
pas“, naudodami savo įtaką, kad informuotų. Bendras fil- 
travimas tradicinį kritiko vaidmenį padaro nereikalingą. 
Bendras filtravimas padaro sujungėjus nebebūtinus, jei ne 
Visai palieka juos be darbo. Tiesą sakant, galima teigti, kad 
bendras filtravimas atlieka visų trijų Gladwello socialinių ti- 

pų funkcijas: žinovų, sujungėjų ir pardavėjų. Dėl bendro fil- 
travimo recenzijų/reitingavimo/rangavimo procesas tapo pri- 
einamas ir demokratiškesnis. Dalyvauti gali visi. Ir rezultatai 
rodomi tiesiog jūsų kompiuterio ekrane. Nuo sėkmės ap- 
svaigusi Amazon kreipia savo pardavimo strategiją dar to- 
liau į „socialinį apsipirkimą“ per naujas programinės įran- 
gos taikomąsias programas, kurios maksimaliai išnaudoja so- 
cialinių svetainių tinklo efektą. Pavyzdžiui, svetainės Facebo- 
ok nariai, kurie prisideda Amazon Giver programinės įrangos 
priedą prie profilio, gali peržiūrėti savo internetinių drau- 
gų Amazon „pageidavimų sąrašą“. eBay taip pat siūlo pro- 
graminės įrangos programas Facebook ir MySpace nariams, 
kad jie galėtų sekti kainų pasiūlymus ir pirkti. 

Reitingavimo ir rangavimo sistemos neišvengė kritikos ir 
diskusijų. Savaime suprantama, socialinės sąveikos esmė yra 
pasitikėjimas. Ta pati taisyklė tinka ir socialiai pagrįstiems ko- 
merciniams sandoriams. Realiame pasaulyje, jei ketinate 
veikti pagal žinovo, sujungėjo ar pardavėjo patarimus, tu- 
rite pirmiausia pasitikėti jų nuomone. Jei nėra pasitikėjimo, 
socialinė funkcija žlunga. Internetiniame pasaulyje lygiai 
taip pat būtina, kad vartotojai pasitikėtų sudėtingomis pro- 
graminės įrangos sistemomis, kurios vadovauja jų pasirin- 
kimams. Tiesioginė demokratija veikia tik tada, kai proce- 
sas yra skaidrus. Bet koks neskaidrumo, šališkumo ar neiš- 
samios informacijos požymis reiškia korupciją. Kai taip nu- 
tinka, diskredituojama visa sistema, nukenčia lojalumas. 
Reikšdami savo nepasitenkinimą, žmonės renkasi tarp pro- 
testo ir pasitraukimo. 

Kai kurie teigia, kad internetinės rekomendacijų siste- 
mos, ypač Amazon, yra disfunkcinės, nes, kaip minėjome 
7 skyriuje, neatskiriama jų dalis yra polinkis reklamuoti po- 
puliarius produktus. Atrodytų, tai prieštarauja „ilgosios uo- 

degos komercinei logikai, kuri teigia, kad internetiniai maž- 
menininkai siūlo didžiulį nišinių produktų sąrašą, imponuo- 
jantį didele skonio įvairove. Tačiau, kaip atskleidė Vortono 
verslo mokyklos tyrimas, Amazon ir kiti internetiniai maž- 
menininkai yra linkę sustiprinti žiniasklaidos rinkų populia- 
raus produkto logiką, nes jų rekomendacijos grįstos varto- 
jimo prekių pardavimu ir reitingais. Ši sistema tobulai demok- 
ratiška. Bet kaip pažymi Vortono mokyklos tyrimo autoriai, 
populiarūs produktai, o ne nišiniai pasiūlymai paprastai turi 
naudos iš didžiausio pardavimo ir reitingų. Tyrime pažymi- 
ma: „Taigi šios rekomendacijų sistemos sukuria turtingojo 
turtėjimo efektą populiariems produktams ir atvirkščiai - ne- 
populiariesiems.'? 

Šis atradimas apie populiaraus produkto tendencijas ai- 
du atkartoja svarbiausią Tocgueville io nuogąstavimą dėl de- 
mokratinės politinės sistemos - būtent dėl daugumos tironi- 
jos. Po savo kelionės į jaunąją Amerikos respubliką XIX am- 
žiaus ketvirtajame dešimtmetyje Tocgueville'is atkreipė dė- 
mesį, kad „moralinis daugumos autoritetas yra iš dalies pa- 
grįstas supratimu, kad daugelis suvienytų Žmonių turi dau- 
giau proto ir išminties nei vienas žmogus ir kad įstatymų 
leidėjų skaičius yra svarbesnis nei jų gebėjimai . Praktikoje 
Tosgueville'io pastaba buvo gryna demokratiškai veikianti 
„minios išmintis . Tačiau Prancūzijos aristokratas nerimavo, 
kad demokratinėje visuomenėje nuomonių skirtumai nėra 
noriai toleruojami. Įdomu, kad Tocgueville'į nuramino fak- 
tas, jog Amerikoje aristokratijos nebuvimą kompensavo ga- 
lingų profesinių klasių atsiradimas - ypač teisininkų. Jis ma- 
nė, kad teisininkai veiks kaip amortizatorius prieš demok- 
ratinę tironiją. 

„Bendruomenėje, kurioje leidžiama teisininkams be pa- 
sipriešinimo užimti tą aukštą padėtį, kuri jiems natūraliai 
priklauso, jų bendras nusistatymas bus itin konservatyvus 

ir antidemokratiškas“, - pažymėjo Tocgueville'is ir dar pri- 
dūrė, kad teisininkai „yra galingiausia apsauga nuo demok- 
ratijos ekscesų . 

Dauguma Amerikos teisininkų šiandien vargu ar pripa- 
žintų, kad jaučiasi padrąsinti Tocgueville'io palaikymo. Ta- 
čiau jis išreiškė svarią mintį apie socialinį tarpininkų ir ser- 
gėtojų vaidmenį. Tocgueville'is aprašė respublikos demok- 
ratiją XIX amžiaus pradžioje. Šiandien prie teisininkų ir 
parlamento narių prisijungia Žurnalistai, televizijos prodiu- 
seriai, leidėjai, reklamuotojai ir rinkodaros vadovai, taip su- 
darydami skonio sergėtojų oligarchiją, kuri tarpininkauja 
rinkoje tarp pasiūlos ir paklausos. Jų pretenzijos į oligarchi- 
nę galią yra kaip amortizatorius daugumos valios atžvilgiu. 
Tocgueville is neabejotinai būtų buvęs patenkintas matyda- 
mas, kad šiais laikais, nesvarbu kokios galingos būtų tiesio- 
ginės demokratijos pajėgos, elitas nuolat randa būdų pa- 
reikšti savo tarpininkavimo galią kaip atrinkėjai, filtruoto- 
jai ir pakuotojai to, kaip mes elgiamės, ką perkame ir už 
ką balsuojame. 

Ši didžiulė įtampa tarp oligarchijos ir demokratijos ne- 
seniai prasiveržė Britanijoje, kur antidemokratiški profesio- 
nalai buvo ne teisininkai, o televizijos prodiuseriai. Visa 
Jungtinės Karalystės televizijos industrija vis dar išgyvena 
skausmingą sąžinės perkratymo išbandymą po serijos bal- 
sų klastojimo skandalų, kurie smogė populiariems konkur- 
sų šou, įskaitant X faktorių, kuriame pradėjo savo karjerą 
popmuzikos dievaitė Leona Lewis. 

2007 metų pradžioje, po žiniasklaidos pranešimų apie 
balsų klastojimą ir kitus pažeidimus per britų konkursų šou, 
didieji šalies tinklai patyrė didžiulį spaudimą apsivalyti. Pri- 
vatus ITV tinklas paprašė Deloitte, kad atliktų tyrimą dėl įta- 
rimų apie paplitusius pažeidimus kai kuriuose jo populia- 
riausiuose šou. Deloitte išvados buvo šokiruojančios. Atskleis- 

ta, kad X faktorius ir kiti šou buvo kalti dėl įsisenėjusios ty- 
činių apgavysčių ir šiurkščių techninių klaidų sistemos te- 
lefoniniuose „tiesioginio eterio talentų konkursuose ir per 
televiziją transliuojamose varžybose. Pavyzdžiui, X faktorius 
susilaukė tūkstančių telefoninių balsų, kurie niekada nebu- 
vo įskaičiuoti. Net dar blogiau: ITV sistemingai užsiprašy- 
davo didesnio tarifo už telefonines žinutes ir žiūrovų bal- 
savimą naudojantis raudonu mygtuku, kad pakeltų savo pa- 
jamas. Konkurso, kurį laimėjo Leona Lewis, metu žiūrovai 
buvo per daug apmokestinti maždaug 400 000 dolerių. ITV 
vadovai taip pat pripažino, kad jie iš padidintų balsavimo 
telefonu tarifų už beverčius balsus, kurie niekada nebuvo 
įskaičiuoti, iš viso išpešė maždaug 16 milijonų dolerių. 

Deloitte išvados buvo tokios rimtos, kad jos tapo Sukčia- 
vimo stambiu mastu tyrimo tarnybos vyriausybinio tyrimo 
priežastimi. O ITV grėsė maždaug 140 milijonų dolerių bau- 
da už tai, kad apgavikiškai taikė padidintus skambučių ta- 
rifus suklastotuose konkursuose.!? ITV vadovas Michaelas 
Grade'as nuolankiai atsiprašė už telefoninį skandalą ir pa- 
žadėjo atlyginti žiūrovams, kurie dalyvavo suklastotuose 
balsavimuose. „Mes nesistengiame ko nors nuslėpti ar ko 
nors pateisinti, - sakė jis. — Tai visiškas prisipažinimas. Gra- 
de'as pažeidimus aiškino „rimtomis kultūrinėmis nesėkmė- 
mis ITV tinkle“."' 

ITV nebuvo vienintelis Britanijos televizijos tinklas, ku- 
ris pažeidė tiesioginės demokratijos taisykles. Pagarbos nu- 
sipelniusioje BBC pasitaikydavo dar baisesnių skandalų. Vie- 
nos visuomeninio tinklo laidos vaikams metu BBC prodiu- 
seriai neapgalvotai buvo nusamdę į tinklo studiją atvykusį 
vaiką, kad jis apsimestų telefoninių skambučių loterijos nu- 
galėtoju, nepaisydami to, kad maždaug 40 000 vaikų skam- 
bino laidos padidinto tarifo linija, tikėdamiesi laimėti Žžais- 
lą. Vyriausybinis kontrolierius Ofcom skyrė BBC 100 000 do- 

lerių baudą už šį incidentą. Dar absurdiškiau, kad BBC bu- 
vo pripažinta kalta dėl apgaulingų veiksmų ignoruojant 
tūkstančių vaikų balsus, kai jie rinko katei vardą populia- 
riame vaikams skirtame šou Blue Peter. Dauguma žiūrovų 
balsavo už tai, kad pūkuotai baltai katei būtų duotas var- 
das „Cookie“, bet šou prodiuseriai atmetė balsavimo rezul- 
tatus ir nusprendė, kad katę pavadins „Socks“. 

Šie BBC apgavysčių skandalai privedė prie to, kad maž- 
daug; 25 etatiniai darbuotojai buvo atleisti arba gavo draus- 
mines nuobaudas, įskaitant dviejų aukštesniųjų vadovų at- 
sistatydinimą. Blue Peter prodiuseris už „Socks“ klaidą buvo 
išmestas iš darbo./* BBC generalinis direktorius Markas 
Thompsonas buvo priverstas atlikti žeminančią išpažintį kor- 
poracijos tinklaraštyje. „Nuvilti vaikus, kurie žiūri Blue Peter 
ir kurie juo visiškai pasitiki, yra tikrai pasibaisėtina mintis — 
net jei kalbama tik apie skirtumą, ar katę pavadinti Cockie, 
ar Socks“,- rašė Thompsonas. Jo tinklaraščio įraše, pavadin- 
tame „Pasitikėjimas ir vertybės“, buvo įdėta šio įvykio cen- 
tre atsidūrusios nuostabios mėlynakės katytės nuotrauka." 

Šie skandalai buvo tik ledkalnio viršūnė. Greitai paaiškė- 
jo, kad apgaulingos suktybės, sukčiavimas, lupikavimas ir 
arogantiškas požiūris į žiūrovus buvo būdingas visai Brita- 
nijos televizijos industrijai. Channel 4, ilgą laiką laikytas ko- 
kybišku tinklu, gavo 4 milijonų dolerių baudą už tai, kad tie- 
sioginio eterio šou metu apgaudinėjo žiūrovus padidintu ta- 
rifu už skambučius. Channel 5 taip pat buvo skirta 600 000 
dolerių bauda už tai, kad klastojo nugalėtojus televiktorino- 
je Brainteaser. Pasitelkti etatinius darbuotojus, o kartais ir jų 
šeimas, kad apsimestų laimėjusiais varžybų dalyviais, buvo 
plačiai paplitusi praktika visoje Britanijos televizijos indust- 
rijoje. Net BBC lėšų rinkimo labdarai šou Comic Relief past 
naudojo savo komandos nariu, kad eteryje apsimestų laimė- 
jusiu skambintoju.* 

2008 metų gegužę Britanijos reguliuotojai staiga pasky- 
rė 11 milijonų dolerių baudą ITV - daug mažesnis nei bu- 
vo tikimasi, bet vis tiek skaudus reputacijos pažeminimas 
didžiausiam privačiam Britanijos televizijos tinklui. Britani- 
jos Ofcom darbuotojas pasakė, kad tai „atskleidė įsisenėju- 
sį prastą funkcionavimą“ ir „aplaidumą“ ITV tinkle, dėl ku- 
rių tinklas pademonstravo „visišką nesiskaitymą“ su profe- 
sine etika ir nesąžiningai elgėsi su savo žiūrovais. Vienas iš 
didžiausių ITV sunkumų buvo 2005 metų British Comedy 
Awards transliacija. Komedijų aktorė Catherine Tate laimėjo 
žiūrovų balsais skiriamą „Žmonių simpatijų apdovanoji- 
mą“, bet renginio organizatoriai norėjo, kad apdovanojimą 
įteiktų popžvaigždė Robbie Williamsas, buvęs populiarios 
grupės Take That narys. Williamsas leido suprasti, kad jam 
būtų malonu įteikti apdovanojimą nominuotam komikų 
duetui Ant and Dec. Kad padarytų paslaugą popžvaigždei, 
Catherine Tate neteko savo demokratiškai iškovotos perga- 
lės, o „Žmonių simpatijų“ prizas savavališku slaptu spren- 
dimu buvo įteiktas Ant and Dec. Britanijos televizija nieka- 
da nebuvo smukusi taip Žemai ar rodžiusi tiek paniekos 
savo žiūrovams." 

Kas, po galais, apsėdo tiek daug patyrusių profesionalų 
Britanijos televizijos industrijoje, kad jie dirbo taip arogan- 
tiškai nepaisydami pagrindinių etinių principų? 

Atsakymas paprastas. Jungtinės Karalystės televizijos in- 
dustrijoje, kuriai būdinga nuo seno gerbiama Oksfordo ir 
Kembridžo universitetų paternalizmo tradicija, prodiuseriai 
nepajėgė suprasti — ar atsisakė pripažinti - kad tiesioginis 
publikos dalyvavimas jiems reiškia mažiau nei jų redakci- 
nė kontrolė. Trumpai tariant, britų televizijos prodiuseriai 
Vis dar elgėsi kaip oligarchiniai skonio sergėtojai. Ir natū- 
ralu, kad jų kultūrinė arogancija privedė prie to, kas pri- 

minė Monty Python“ skečą. Kai dauguma Blue Peter žiūrin- 
čių Britanijos vaikų norėjo, kad katė būtų pavadinta „Coo- 
kie“, šou prodiuseriai reagavo pasiųsdami velniop tuos vai- 
kus su visa balsavimo telefonu demokratija — katės vardas 
bus „Socks“. 

Kaip ir buvo galima tikėtis, greita demokratiška reakcija 
į šiuos televizijos skandalus buvo žiūrovų lojalumo krizė, ne- 
išvengiamai privedusi prie masinio pasitraukimo. Reitingai 
nukrito, nes žiūrovai liovėsi pasitikėti šiais apgavikiškais šou. 
Maža to, ITV akcininkai veržėsi prie išėjimo durų, o kom- 
panijos akcijos nuvertėjo. Tinklo pajamos taip pat sumažė- 
jo 9,6 proc. pirmąją 2007 metų pusę, iškart po skandalų.!* 
Blogiausia, kad visa Britanijos televizijos industrija buvo pri- 
vesta prie reputacijos pakrikimo būklės. Po tokio gėdingo 
elgesio žiūrovų lojalumo atgavimas bus ilgas ir sunkus. 

Tačiau oligarchinių skonio sergėtojų atkaklumas irgi tu- 
rėtų būti įvertintas. Netgi atsiranda naujų oligarchijų ir 
įtvirtina savo kontrolę internetinėse mažmeninėse svetai- 
nėse, kurių reputacija grįsta demokratinėmis masinio da- 
lyvavimo vertybėmis. Būtent tai atskleidė romanistas Gart- 
has Riskas Hallbergas, kai jo debiutinis romanas Šiaurės 
Amerikos šeimos praktinis vadovas buvo recenzuotas svetai- 
nėje Amazon 2007 metų spalį. Recenzija, parašyta kažkokio 
Grady Harpo iš Los Andželo, buvo entuziastinga. „Hallber- 
gas yra jautrus Žmogiškųjų silpnybių stebėtojas“, - pažymė- 
jo recenzentas. Harpas pridūrė, kad Hallbergas „be to, yra 
tiesiog puikus rašytojas! 

Hallbergas, kaip 29 metų pirmojo romano autorius, su- 
prantama, buvo pamalonintas tokių didelių „apsišvietusio 
vartotojo“, kuris nusipirko jo knygą ir pasivargino parašyti 
tokį gerai apgalvotą jo debiutinių literatūrinių pastangų 


* Monty Python — praeityje labai populiari britų komikų grupė. 

įvertinimą, pagyrų. Bet tada kai kas patraukė Hallbergo dė- 
mesį: Amazon svetainėje Grady Harpui buvo suteiktas „Iop 
10 recenzento" statusas. Paaiškėjo, kad Harpas visiškai ne- 
buvo apsišvietęs vartotojas. Jis buvo nuolatinis, mokamas 
Amazon recenzentas - niekuo nesiskiriantis nuo laisvai sam- 
domų knygų recenzentų New York Times ar Daily Telegraph 
knygų skyriuose. Hallbergas atskleidė dar daugiau nerimo 
keliančią informaciją susisiekęs su savo leidėju ir pasiteira- 
vęs apie pagiriamąją recenziją Amazon svetainėje. Pasirodo, 
jo leidėjas pats ir užsiprašė Grady Harpo recenzijos. Aki- 
mirksniu Hallbergo tikėjimas demokratiniu apsišvietusių 
vartotojų geranoriškumu subliuško kaip pradurta padanga. 
„Tikriausiai neturėjau nustebti, bet aš įsivaizdavau Amazon 
klientų recenzijas kaip prieglobstį nuo leidybos industrijos 
machinacijų ,- pažymėjo jis publikuotame pranešime apie 
nusivylimą Amazon." 

Hallbergas pasijuto apgautas, nes buvo nuoširdžiai op- 
timistiškas dėl klientų recenzijų. Jamesas Marcusas, anks- 
tesnis Amazon vadovas, savo memuaruose Amazonija: pen- 
keri metai griaunamosios „dot-com“ jėgos epicentre rašė, kad re- 
cenzijos interneto svetainėje buvo „protingas ir aiškus pa- 
sikalbėjimas... tarp grupės nesuinteresuotų, bekūnių būty- 
bių“. 2001 metais Times publikavo straipsnį, skelbiantį, kad 
internetas sudarė sąlygas šiandien kiekvienam būti kritiku: 
„Kibernetinės kritikos paplitimą lengva suprasti. Kiekvienas 
turi savo nuomonę. Bet kol nepasirodė internetas, nedaug 
vo prižiūrima sergėtojų institucijų - laikraščių, žurnalų, te- 
levizijų - kurios pasirinkdavo profesionalius komentatorius. 
Internetas išvertė vartus ir padarė tai pačiu laiku, kai augo 
Cinizmas dėl to, kad daugelis profesionalų buvo arba tik kul- 
tūrinių produktų kūrėjų šaukliai, arba neturėjo supratimo 
apie visuotinius interesus. Taigi neišsakyta visų šių svetai- 

nių prielaida yra ta, kad „mano nuomonė yra tokia pat ge- 
ra, kaip bet kieno kito“. Tokia populistinė filosofija visada 
paversdavo demokratiją sunkiu kultūriniu klimatu profesio- 
naliems kritikams - žmonėms, gaunantiems pinigus už nuo- 
mones, kurios laikomos, hm, geresnėmis.“'* Nenuostabu, 
kad Hallbergas naiviai tikėjo Amazon demokratinio išsilais- 
vinimo nuo apsišaukėlio elito tarpininkavimo vizija. 

„Amazon buvo paskelbta Web 2.0 pranaše — idealia ka- 
ralyste, kur bendra vartotojų nuomonė triumfuoja prieš 
subankrutavusią pagarbą ekspertams, - rašė jis. - Tačiau 
kai tyrinėjau šiuos tamsius Amazon recenzentų reitingų po- 
žemius, pradėjau matyti tikrąjį Web 2.0 kaip slaptų kėslų 
raizginį — tokį, kuriame nešališkas mėgėjas gali būti nyks- 
tanti rūšis.“ 

Hallbergas atskleidė tai, kad iš tikrųjų Amazon buvo ap- 
imta tos pačios protekcionizmo, kraštutinio egoizmo, ven- 
detos ir paperkamumo politikos, paplitusios į draugų būre- 
lį susibūrusiame elite, kontroliuojančiame neinternetinę kny- 
gų leidybą. Nusivylęs jis išnagrinėjo visą Amazon recenzen- 
tų „Iop 10“ ir išsiaiškino, kad griežtas nepriekaištingos eti- 
kos paisymas nebuvo šios įtakingos mokamų Amazon kriti- 
kų grupės skiriamasis bruožas.“ Hallbergas sužinojo, kad 
Amazon recenzentai reguliariai keisdavosi „pagalbos balsais 
savitarpio pataikavimo sąmoksle. Kaip paaiškėjo, jų, kaip 
„Top 10 recenzentų , rangai priklausė nuo skaičiaus varto- 
tojų, paspaudusių ant „ši recenzija man padėjo . Amazon re- 
cenzentai, atrodo, klastojo balsus, kad apsaugotų savo kaip 
skonio sergėtojų statusą. Hallbergas priėjo prie liūdnos iš- 
vados, kad Amazon recenzentai, kaip knygų recenzentai di- 
džiuosiuose laikraščiuose ir žurnaluose, yra įsitvirtinę leidy- 
bos socialinio sluoksnio nariai. Ir vargu ar jie dėl šio statu- 
so nepasiduoda įprastam komerciniam spaudimui apžvelg- 
ti ir girti knygas. 

„Web 2.0 savo patikimumu garantuoja vartotojų motyvų 
skaidrumą ir jų laisvę nuo hierarchinio kišimosi, - pažymi 
Hallbergas. - Pavyzdžiui, Amazon apibūdina savo geriausius 
recenzentus kaip „įžvalgius kritikus, [kurie] pateikia savo ko- 
legoms pirkėjams naudingą, sąžiningą, teisingą informaciją 
apie produktą . Bet po ta „žmonių kaip mes“ retorika slypi 
neišspręsta įtampa tarp aiškumo ir neskaidrumo.“ 

Hallbergo nusivylimo paradoksas buvo tas, kad tai vy- 
ko būtent tuomet, kai Web 2.0 kritikai tvirtino, jog socialinė 
žiniasklaida kuria vadinamąjį „mėgėjų kultą . Hallbergas ap- 
raudojo pirmalaikę mėgėjų mirtį. Kad pateisintų savo pesi- 
mizmą, jis galėjo nurodyti ir kitas interneto svetaines, to- 
kias kaip Epinions.com. Epinions buvo įsteigta 1999 metais 
kaip „vartotojų Žurnalistikos" svetainė, kur eiliniai Žmonės 
gali skaityti ir rašyti recenzijas apie įvairius produktus ir pa- 
slaugas. Bet Epinions verslo modelis yra grįstas recenzentų 
darbo apmokėjimu.*? Epinions, kaip ir Amazon, ranguoja savo 
nuolatinius recenzentus pagal statuso kategorijas: patarėjas, 
geriausias recenzentas ir kategorijos vadovas. Iš pradžių pri- 
klausiusi Shopping.com, dabar Epinions svetainė yra kontro- 
liuojama eBay, kuri 2005 metais nusipirko Shopping.com už 
620 milijonų dolerių. 

Galima būtų teigti, kad ši įtampa tarp oligarchijos ir de- 
mokratijos bus sureguliuota rinkoje pasitraukimo, protesto ir 
lojalumo dėsnių. Jei sistema bus korumpuota, Žmonės išeis. 
Leiskite idėjų rinkai spręsti, kuo turėtume pasitikėti. Idėja 
neabejotinai turi privalumų. Bet kas nutinka, kai protesto 
impulsas akivaizdžiai nukreiptas prieš institucinę galią, ne- 
normaliai priklausančią nuo rinkos jėgų - pavyzdžiui, kor- 
poracinėse hierarchijose, vyriausybinėje biurokratijoje ir 
švietimo įstaigose? Šitos teritorijos, pripažinkime, paprastai 
negarsėja savo demokratinėmis vertybėmis. Darbuotojai 
„neprotestuoja“ prieš savo vadovus. Biurokratai „neprotes- 

tuoja“ prieš savo vyresniuosius vadybininkus. Ir studentai 
„neprotestuoja“ prieš savo dėstytojus. Didžiausio masto biu- 
rokratijos yra apibūdinamos tvirto statuso hierarchijomis, 
grįstomis korporaciniu rangu, profesinės sąjungos apsauga, 
akademine kadencija ir kitomis įsitvirtinusiomis privilegijo- 
mis, kurios iš esmės yra priešiškos laisvai demokratinei raiš- 
kai. Gal ir galima atleisti BBC prodiuserį iš darbo dėl žiūro- 
vų balsų klastojimo skandalo, bet neįmanoma atleisti, saky- 
kim, etatinio dėstytojo, nesvarbu, kaip garsiai būtų šneka- 
ma apie jo ilgametę nekompetenciją. 

Laimei, yra įdomi atvejo analizė, kuri pateikia intriguo- 
jančių būtent šios painios problemos įžvalgų: RateMy 
Professors.com. 1999 metais įkurta svetainė šiandien yra la- 
biausiai lankoma koledžų svetainė — giriamasi maždaug 
septyniais milijonais vartotojų, kurie pateikė savo nuomo- 
nes apie maždaug milijoną dėstytojų, dėstančių maždaug 
6000 akademinių įstaigų anglakalbių šalyse (kita svetainė 
RateMyleachers.com yra skirta pradinėms ir vidurinėms mo- 
kykloms). Dėstytojai vertinami pagal penkių žvaigždučių 
skalę remiantis paprastais kriterijais: laisvumas, paslaugumas, 
aiškumas ir studentų susidomėjimas auditorijoje dėstomu 
kursu. Be to, „šypsniukų piktogramos yra skiriamos kaip 
pagrindinis reitingas - plačiai iššiepta burna reiškia dide- 
lio pasitenkinimo įvertinimą, niūriai nuleistos žemyn lūpos 
yra Žemiausias rezultatas. 

Johnas Swapceinski, Silicio slėnio programinės įrangos 
inžinierius, kuris įkūrė RateMyProffesors.com, sako, kad sve- 
tainė buvo įkvėpta rinkos dėsnių. „Studentai reikalauja dau- 
giau informacijos, nes jie save mato kaip klientus, kurie už 
savo pinigus nori didžiausios vertės“, —- sako jis.*! 

Sunku dėl to ginčytis. Jei, žinoma, nesate dėstytojas. 
Nors dėstytojai mėgsta rašyti pažymius, dauguma labai pa- 
sipiktina, kai vertina juos — ypač, kai komentarai skelbiami 

anonimiškai. Akademinė karjera yra pagrįsta oficialiais ran- 
gais — asistentas, docentas, profesorius - kurie suteikia sta- 
tusą. Būti vertinamam studentų be rango yra laikoma įžei- 
dimu institucinėms profesinio statuso vertybėms. 
Nenuostabu, kad RateMyProfessors susilaukė grasinimų 
puolimų iš akademinių organizacijų bei kuluarų taikiniu. 
Dauguma kritikos apeina tikrąjį svetainės tikslą — įvertinti 
dėstytojus pagal graduotą skalę - ir susitelkia ties neigiamu 
poveikiu pedagogų jausmams, reputacijai ir net psichologi- 
niam stabilumui. Kai kurios akademinės sąjungos teigia, kad 
RateMyProfessors yra „kibernetinių patyčių forma. Britani- 
joje viena mokytoja tvirtino pasijutusi dehumanizuota, kai 
studentas apibūdino ją kaip „dezinfekuotą katę“. Kiti mo- 
kytojai Britanijoje tvirtina, kad jų studentai tyčiojasi iš jų to- 
kiose svetainėse kaip Facebook ir Bebo.?2 
„Kibernetinės patyčios perkelia nuo seno žinomą proble- 
mą į naują lygmenį, - sako Mary Bousted, Britanijos moky- 
tojų ir dėstytojų asociacijos vadovė. — Tai klastinga ir didė- 
janti mūsų mokyklų ir koledžų problema, kuri peržengia jų 
sienas. Nepaisant visos jų naudos, informacinės technolo- 
gijos leidžia mokiniams ir tėvams tyčiotis iš mokytojų ir dės- 
tytojų per atstumą telefonu, elektroniniu paštu ir interne- 
tu, išstatant juos viešam pažeminimui, pakenkiant jų geram 
vardui ir atimant profesinį pasididžiavimą ir pasitikėjimą.“ 
Michaelas Hussey, kuris padėjo sukurti RateMyProfessors 
prieš sukuriant RateMyTeachers, teigia, kad yra priešingai — 
svetainė tėra paprasčiausia internetinė platforma tam, ką 
studentai bet kuriuo atveju kalba apie savo dėstytojus. „Mes 
viso labo studentų plepėjimą valgykloje ar bendrabučio 
kambaryje perkėlėme į internetą“, - sako Hussey.2 
Kritikai teigia, kad tokių svetainų kaip RateMyProfessors 
vertę sumenkina studentų obsesija dėl fizinės dėstytojų 

išvaizdos. Studentai skiria „aitriosios paprikos“ piktogramą 
dėstytojams, kuriuos jie laiko „seksualiais“. „Seksualumo“ 
reitingas iš tikrųjų yra populiariausia RateMyProfessors at- 
rakcija. Tai pasidarė taip populiaru, kad RateMyProfessors 
dabar turi „seksualiausių dėstytojų Top 50. Su tokiais 
reitingais einame link to, kad greitai pamatysime specialų 
RateMyProfessors skirtą People žurnalo priedą su „seksualiau- 
sio pasaulio dėstytojo" anonsu ant viršelio. Vienas empiri- 
nis svetainės tyrimas atskleidė, kad studentai linkę mėgti 
kursus, dėstomus tų dėstytojų, kurie laikomi „seksualiais“.* 
Kiti RateMyProfessors tyrimai — nepaisant akivaizdžių abe- 
jonių dėl paklaidos ribos reikšmės, kai tik 50 ar 60 mokinių 
vertina dėstytoją - duoda aukščiausius balus svetainės prak- 
tinei funkcijai. Tyrimas, publikuotas Journal of Computer- 
Mediated Communication, padarė išvadą, kad „nors tokios te- 
mos kaip asmenybė ir išvaizda figūruoja svetainės įrašuo- 
se, bet tai tėra šalutiniai motyvai lyginant su esmingesnė- 
mis temomis, tokiomis kaip kompetencija, žinios, aiškumas 
ir paslaugumas. 

RateMyProfessors dabar pasuko į pramogų verslą. 2007 
metų pradžioje MTV nusipirko svetainę ir sujungė su sa- 
vo kiaurą parą veikiančiu koledžų kanalu MtvUŲ, kuris 
transliuojamas 750 koledžų studentų miestelių visose Jung- 
tinėse Valstijose. Kai MTV ją perėmė, RateMyProfessors bu- 
vo išplėsta Facebook taikomąja programa ir tokiomis sma- 
giomis funkcijomis kaip „dėstytojų atkirtis“. Dėstytojams 
buvo suteiktas balsas svetainėje. Netgi daromi jų atsakymų 
į studentų recenzijas vaizdo įrašai. Jūs galite pažiūrėti, 
kaip Natalie Jeremijenko, „seksuali“ šviesiaplaukė meno is- 
torijos dėstytoja iš Kalifornijos San Diego universiteto, 
šiurkščiai atsako vyriškos lyties studentui, kuris paliko to- 
kį įrašą: „Man sunku susikaupti, nes ji mane traukia ir Ža- 

vi — ji yra graži. Noriu būti asmeniniu jos vergu. Aš būsiu 
jūsų kareivėlis.“ O štai keletas dėstytojų įkūrė savo svetai- 
nę RateYourStudents.blogspot.com, kur jie dalijasi tokiomis 
nuomonėmis apie studentus kaip ši: „Aš tiesiog norėčiau, 
kad jis vienąkart pats parašytų kursinį. Ar bent jau trenkti 
jam to 40 dolerių kainuojančio vadovėlio nugarėle. Norė- 
čiau tvoti į jo pasipūtusį veidą. 

Dėstytojams Prancūzijoje nereikia burtis prieš studentus; 
kad apgintų savo interesus, jie turi teismus. Kai du Prancū- 
zijos verslininkai Stephane'as Cola ir Anne-Francoise de Las- 
tic įkūrė Prancūzijos mokytojus reitinguojančią svetainę, pa- 
vadintą Note2be.com, ji buvo tučtuojau pasmerkta galingų 
Prancūzijos mokytojų profesinių sąjungų kaip „visuomeninių 
neramumų kurstymas". Svetainė, kuri turėjo apie 50 000 vi- 
durinių mokyklų mokytojų įvertinimų, sulaukdavo maždaug 
150 000 apsilankymų per dieną. Vienas mokytojas Paryžiu- 
je skundėsi: „Man susidarė įspūdis, kad esu išstatytas visų 
apžiūrai. Tai buvo manęs, kaip asmenybės, puolimas.'* Sve- 
tainės įkūrėjas Stephane'as Cola nurodė, kad panašios sve- 
tainės — kaip RateMyProfessors anglakalbių pasaulyje - buvo 
labai sėkmingos platformos keitimuisi informacija ir pokal- 
biams. Bet Prancūzijoje, šalyje, kur tvirtos profesinės sąjun- 
gos gali paralyžiuoti šalį bet kokiu pretekstu, jei jų intere- 
sams iškyla grėsmė, vyriausybės baimė dėl mokytojų strei- 
ko nusvėrė jos atlaidumą laisvai internetinei raiškai. 

Xavieras Ducrosas, Prancūzijos švietimo ministras, už- 
ėmė griežtą poziciją prieš svetainę, kuri nepaliko abejonių, 
kurie lobistai turėjo daugiausia įtakos jo ministerijos atžvil- 
giu. „Mokytojų vertinimas yra išimtinai Švietimo ministe- 
rijos ir valstybės tarnautojų, kuriems pavesta tai atlikti, sri- 
tis“, — tvirtino Ducrosas. Netiesioginiu vyriausybės nurody- 
Mu Prancūzijos teismai iš esmės uždarė svetainę, uždraus- 

dami skelbti bet kurio mokytojo vardą. Po teismo sprendi- 
mo Note2be pasitraukė iš verslo. Pilypas Gražusis neabejoti- 
nai būtų aukštai įvertinęs šį įsakmų valstybinės galios šou. 

Korporacinės hierarchijos paprastai yra dar mažiau de- 
mokratiškos nei mokyklinė biurokratija. Iki šiol nėra įkurtų 
tokių nevaržomų svetainių kaip RateMyBoss ar RateMyCEO*. 
Yra viena svetainė, pavadinta ImproveNow.com, kuri suteikia 
darbuotojams galimybę anonimiškai įvertinti savo bosus pa- 
gal tam tikrus klausimus, tokius kaip „ar pikti žodžiai tarp 
jūsų ir jūsų boso greitai pamirštami? Bet ImproveNow tai ne 
RateMyProfessors. Tai labai kontroliuojama „Žmogiškųjų ry- 
šių aplinka, kur bosai skatina reitingavimą prašydami sa- 
vo darbuotojų prisijungti ir įvertinti. ImproveNow pirmiau- 
sia yra.paslauga vadovams - su verslo modeliu, pagrįstu pa- 
jamomis iš vadovų mokymų - 0 ne iš apačios į viršų kylan- 
ti demokratinė platforma darbuotojams.* 

Daugiau žadanti svetainė buvo įkurta 2008 metų birželį 
ir pavadinta Glassdoor; ji turi šansą tapti korporacijų pasau- 
lio RateMyProsessors. Glassdoor nariai gauna galimybę ne tik 
recenzuoti ir reitinguoti vadovus ir aukščiausiuosius direk- 
torius, bet taip pat ir gauti tik nariams prieinamų žinių apie 
atlyginimų ir priedų dydžius bei visus darbo kokioje nors 
konkrečioje kompanijoje „už ir prieš“. Svetainė vykdo 
„duok, kad gautum“ politiką. Paslauga yra nemokama, bet 
kad gautumėte prieigą prie informacijos apie kitus darbda- 
vius, turite pateikti informaciją apie savo darbovietę. "Taip 
Glassdoor gali užkrauti savo nariams duomenų bazės kūri- 
mo kainą. Informacija apie korporacijas yra gaunama iš jų 
pačių darbuotojų - arba daugeliu atvejų iš buvusių darbuo- 
tojų. Kita korporacijų reitingavimo ir rangavimo svetainė yra 
Criticat, kuri atstoja bendrą platformą skaidriai informacijai 


* „Įvertink savo bosą“ ir „Įvertink savo vadovą . 

apie kompanijas. Criticat, pavyzdžiui, turi langelį, vadina- 
mą „Sušuk“, kur darbuotojų prašoma atsakyti į klausimą: 
„Kokį vieną dalyką pakeistumėte savo kompanijoje, jei tap- 
tumėte jos vadovu?“ Jei tokios svetainės kaip Glassdoor ir 
Criticat suklestės, tai gali tapti košmaru žmogiškųjų išteklių 
vadovams, nes jos pakeis situaciją darbdavių nenaudai, su- 
teikdamos į darbo vietas pretenduojantiems darbuotojams 
galios pasinaudojant strategine informacija. Ir galbūt tai se- 
niai pribrendęs e. proveržis.*? 

Forrester analitikas Jeremiahas Owyangas teigia, kad mi- 
nią pasitelkianti korporacija pastūmė galią nuo aukščiausiųjų 
vadovų prie darbuotojų — tema, kurią nagrinėsime detaliau 
III dalyje apie galią. „Pokalbiai, kurie paprastai vykdavo prie 
šalto vandens bakelio, dabar persikėlė į internetą, ten jie or- 
ganizuojami ir parodomi kaip kažkas didesnio“, - pažymi 
Owyangas. Tačiau jis perspėja, kad korporacijos reaguos į 
šį galios e. proveržį. Pasak jo, kandidatai į darbo vietas tu- 
rės daugiau įtakos derėdamiesi priimant į darbą, nes tokios 
svetainės kaip Glassdoor ir Salary.com padės jiems apsigin- 
kluoti išsamia atlyginimų ir priedų informacija, be to, ko- 
kybiškesniais vertinimais. Dėl to žmogiškųjų išteklių vado- 
vai ir personalo paieškos specialistai pateks į keblią padėtį, 
ir jie neabejotinai neigs duomenis, sužinotus tokiose svetai- 
nėse. „Korporacijos išsisukinės, — priduria Owyangas, - ir 
daugelis imsis strategijų, kad neleistų darbuotojams už už- 
kardos skelbti privačios informacijos, nors daugelis šių vi- 
daus direktyvų per kelias valandas pasirodys tose pačiose 
svetainėse, kurias jie stengiasi sustabdyti.“ 

Nors aukščiausieji vadovai ir žmogiškųjų išteklių admi- 
Nistratoriai nervinasi dėl savo rangų, minios pateiktų tokiose 
Svetainėse kaip Glassdoor, tiesioginė demokratija korporaci- 
Jose atsiranda pasinaudojant kitu Web 2.0 įrankiu: tinklaraš- 
čių rašymu. Kai Web 2.0 evangelistai pataria vadovams ir vy- 

riausiesiems vadybininkams atsipalaiduoti ir leisti darbuo- 
tojams save laisvai ar netgi kritiškai išreikšti korporaciniuo- 
se tinklaraščiuose, tai pasirodo lengviau pasakyti, nei pada- 
ryti. Vertikaliose biurokratinėse struktūrose leidimas darbuo- 
tojams neribotai reikšti nuomonę nervina daugelį vadovų. 
Dauguma jų baiminasi, kad, darbuotojams leidus laisvai ra- 
šyti tinklaraščius, gali būti pakenkta kompanijos prekės žen- 
klui ir reputacijai - nekalbant jau apie jų pačių reputaciją. 
Ir vėl tas baisusis baimės faktorius. Iššūkis yra sušvelninti kon- 
trolę jos neprarandant. Bet dauguma korporacijų vis dar ne- 
nori pasinaudoti šia proga. 

Tačiau kartais vadovai patys nusprendžia tapti tinklaraš- 
čius rašančiais bosais. Ir, kaip pamatysime kitame skyriuje, 
tai suteikia visiškai kitokias galimybes ir iššūkius. 

V 
' Tinklaraščiai, bosai ir prekės ženklai: 
! reputacijos valdymas 


Kai eBay gavo pranešimą, kad Hario Poterio kūrėja 
J. K. Rowling iškėlė internetinių aukcionų milžinui ieškinį, 
turbūt jiems atrodė, kad susidūrė su reputacijos košmaru. 

Rowling ilgai kaltino eBay autorių teisių pažeidimu, rei- 
kalaudama daugybės milijardų dolerių už tai, kad aukcio- 
nų monstras leido nesąžiningiems pardavėjams pardavinė- 
ti neteisėtas elektronines jos labai populiarių knygų apie Ha- 
rį Poterį versijas ir klastėti „pasirašytas“ kopijas. 2007 metų 
pradžioje pasaulinio garso autorė galiausiai laimėjo teisinę 
pergalę, kai teismas Indijoje liepė eBay liautis įtraukinėti į 
sąrašus visas neteisėtas Rowling knygų kopijas. 

Teismo sprendimas buvo pagrindinis smūgis eBay. Anks- 
Čiau jie teigė, kad jų svetainė yra laisva rinka, kurią sudė- 
tinga kontroliuoti. eBay atkakliai tvirtino, kad jie ėmėsi prie- 
monių su vadinamąja VeRO“ (Verified Rights Owner — Pa- 
tvirtintas teisių savininkas) programa, pagal kurią įtariamos 
suklastotos prekės pašalinamos pranešus autorių teisių sa- 
vininkams. Vis dėlto daugelis vis labiau nusivylė eBay, 

tvirtindami, kad internetinių aukcionų svetainė iš tikrųjų 
pernelyg nuolaidžiauja sukčiams. 

Menininkei Anne Conti taip įgriso matyti tik už 50 do- 
lerių parduodamas suklastotas savo paveikslų kopijas, kad 
ji internete paskelbė pamokančią istoriją, pavadintą „eBay 
meno apgaulė . Kas dar blogiau, profesionalūs sukčiai nau- 
dojo eBay, kad parduotų suklastotus kūrinius, prisidengda- 
mi Picasso, Chagallo, Dali ir Miro autoryste. Jungtinėse Vals- 
tijose profesionalių meno sukčių gaujai, sugautai pardavi- 
nėjant klastotus darbus eBay, buvo iškelti baudžiamieji kal- 
tinimai.! 

Hario Poterio kūrėjos įtūžis buvo ypač didelis eBay gal- 
vos skausmas. Jų nepavydėtina padėtis pasidarė dar kebles- 
nė, kai Rowling tiesiogiai kreipėsi į milijonus savo jaunų ger- 
bėjų, kad pasirašytų prieš eBay nukreiptą internetinę peti- 
ciją. Peticijoje buvo rašoma: „Kasmet į eBay sąrašus įtraukia- 
mi tūkstančiai suklastotų, apgaulingų ir nelegalių su Hariu 
Poteriu susijusių prekių. J. K. Rowling kelis kartus reikala- 
vo, kad eBay atidžiau kontroliuotų šiuos dalykus. eBay atsi- 
sakė tai padaryti; jie teigė, kad gali reaguoti tik į klientų pa- 
geidavimus. Tačiau šiuo atveju minimi klientai dažniausiai 
yra vaikai. Pasirašydami šią peticiją, pareiškiame, kad palai- 
kome J. K. Rowling. Manome, kad eBay svetainė turi rimtų 
problemų dėl sukčiavimo su Hariu Poteriu susijusių kolek- 
cionuojamų dalykų srityje.'* 

Šie ginčai eBay kėlė ypač daug keblumų. Pasinaudoda- 
mi garsiąja vieša „reputacijos sistema“, garantuojančia skaid- 
rią aukcionų rinką, jie sukūrė vieną garsiausių ir patikimiau- 
sių pasaulyje internetinių prekės ženklų. Dėl J. K. Rowling 
pergalės teisme eBay pateko į tikrai labai keblią padėtį. Vie- 
šo Hario Poterio gerbėjų pasipiktinimo sumažinimas yra iš- 
šūkis, su kuriuo net labiausiai patyrę korporacijų žalos kon- 
trolės specialistai nenorėtų susidurti. Miklus susitvarkymas 

su Hario Poterio sambrūzdžiu yra vadovėlinė atvejo anali- 
zė apie reputacijos riziką ir prekės ženklo valdymą. Tai pa- 
reikalavo ramių nervų, poros patikimų rankų ir, svarbiau- 
sia, pasiryžimo problemą spręsti sąžiningai. 

Tačiau užuot pripažinę savo kaltę, eBay nusprendė per- 
eiti į J. K. Rowling puolimą. Kompanija oficialiai pateikė do- 
kumentus Delio pirmosios instancijos teismui, tvirtindama, 
kad Hario Poterio autorė sukėlė kompanijai „didžiulį paže- 
minimą . Be to, eBay teigė, kad Rowling ir jos teisininkai 
„skleidė dezinformaciją“, kuri pakenkė kompanijos „presti- 
žui ir reputacijai 

Kaip paaiškėjo, Hario Poterio kūrėja nebuvo vienintelė 
bangos prekės ženklų - Tiffany, Louis Vuitton, Christian Dior, 
L'Oreal - taip pat reiškė nepasitenkinimą, o galų gale iškė- 
lė eBay bylą dėl šioje svetainėje parduotų klastočių. Louis 
Vuitton tvirtino, kad eBay svetainėje maždaug 235 000 klas- 
točių buvo parduoda iš varžytinių kaip autentiški Vuitton 
produktai. Prancūzijos prabangos prekių kompanija apytik- 
riai paskaičiavo, kad eBay svetainėje 90 proc. produktų, tu- 
rinčių jos prekės ženklą, iš tikrųjų buvo klastotės. Paryžiuje 
įsikūrusi pagrindinė bendrovė LVMH - kuri taip pat valdo 
Christian Dior - reikalavo maždaug 75 milijonų dolerių ža- 
lai atlyginti. L'Oreal pradėjo teisminį procesą prieš eBay 2007 
metais, po nesėkmingų bandymų panaudoti spaudimą auk- 
cionų svetainei, kad ji sukontroliuotų suklastotų kvepalų ir 
kosmetikos priemonių, turinčių jų prekės ženklą, pardavi- 
mą.* 2008 metų birželį LVMH laimėjo bylą prieš eBay ir Pa- 
ryžiaus teismas priteisė prabangos prekių milžinei 63 mili- 
Jonus dolerių žalai atlyginti. Po teismo sprendimo LVMH — 
kurios kiti prekės ženklai yra Givenchy, Fendi, Emilio Pucci ir 
Marc Jacobs - atstovas palankiai priėmė eBay skirtą baudą 

kaip „atsakymą į ypač rimtą klausimą, ar internetas yra lais- 
vai prieinamas bjauriausioms, parazitiškoms praktikoms' 2 

Lyg, būtų negana šių teisinių mūšių, eBay taip pat susi- 
dūrė su kritika dėl plėšikų, perkančių savo amato įnagius 
svetainėje, ir čia pat ginklus įsigyjančių žmogžudžių. Po Vir- 
džinijos technologijos mokyklos žudynių Jungtinėse Valsti- 
jose 2007 metais buvo išsiaiškinta, kad žudikas Cho Seun- 
gas Hui prieš žudynes nusipirko šovinių apkabas eBay sve- 
tainėje. Britanijoje gerai organizuota vagių gauja, kuri, per- 
sirengusi policininkais, sėkmingai įvykdė didžiausią apiplė- 
šimą Jungtinėje Karalystėje per visą istoriją, uniformas nu- 
sipirko eBay. Taip pat buvo pranešimų apie apgavikišką eBay 
prekybą žinomų sportininkų atributika, įskaitant „pasirašy- 
tas" nuotraukas ir marškinėlius, „dėvėtus tokių anglų fut- 
bolo žvaigždžių kaip Davidas Beckhamas. O Rumunijoje, 
nors skamba neįtikėtinai, sukčiai eBay svetainėje šauniai ap- 
gaudinėjo pirkėjus siūlydami MiG reaktyvinius naikintuvus 
tokiomis mažomis kainomis kaip 2000 dolerių. 

Plačiau žiūrint, eBay kritikai reiškė nepasitenkinimą, kad 
svetainės aukcionai buvo „sutarti“ nesąžiningų pardavėjų, 
kurie dirbtinai didino kainas. Be to, aukcionų svetainė bu- 
vo apkaltinta iškraipanti labdaros rinkas. 2007 metų pabai- 
goje eBay tapo rojumi spekuliantams, pardavinėjantiems bi- 
lietus į atsikūrusios grupės Led Zeppelin koncertą Londone, 
kurio pajamos buvo skirtos Ahmeto Erteguno edukacijos 
fondui. Roko supergrupės agentas Harvey Goldsmithas taip 
susinervino dėl infliacinės eBay rinkos, kontroliuojamos Led 
Zeppelin bilietus pardavinėjančių spekuliantų, kad viešai pa- 
reiškė: „Aš noriu, kad eBay prasmegtų skradžiai. * 

Kas čia tokio baisaus įvyko? eBay juk sunkiai dirbo, kad 
sukurtų internetinę „pasitikėjimo bendruomenę“. Biržos 
analitikai nuolatos vertino eBay, kartu su Amazon, kaip in- 
ternetinę klientų pasitikėjimo lyderę ir optimistiškai žiūrė- 

jo į kompanijos perspektyvas. eBay buvo apibūdinama kaip 
„nenugalima“ internetinė grupuotė, turinti puikų verslo 
modelį: internetinis pardavimas, kuris išnaudoja tinklo 
efektą be jokių sandėliavimo išlaidų. Meg, Whitman, eBay 
įkūrėja ir vadovė — ir viena turtingiausių moterų pasauly- 
je, - buvo mėgstama žiniasklaidos, maloni ir įkūnijanti tei- 
giamą „dot-com burbulo vaizdą. eBay buvo daugelio verti- 
nama kaip vienas populiariausių internetinių prekės ženklų.* 

Atrodo, niekas nematė pasitikėjimo spragos eBay sistemo- 
je. Tačiau įspėjamųjų ženklų buvo. 2003 metais, kai Alas Go- 
linas publikavo savo knygą Pasitikėjimas arba pasekmės: sukur- 
kite pasitikėjimą šiandien arba rytoj prarasite savo rinką, jis gal- 
būt kalbėjo apie eBay, kai įspėjo, jog, „šalutiniai nepasitikėji- 
mo reiškiniai — įtarumas, pyktis, cinizmas ir nusivylimas — 
numuša akcijų kursus, kenkia pastangoms samdyti ir išlai- 
kyti darbuotojus, lemia klientų pasitraukimą pas konkuren- 
tus“.? Nusiskundimai dėl suklastotų daiktų ir sutartų auk- 
cionų iš lėto kaupėsi metų metus, kol galiausiai pasiekė teis- 
mus. Daug įtarimų, pykčio ir cinizmo buvo išliejama tinkla- 
raščių erdvėje. Tiesą sakant, kai kilo skandalas dėl Hario Po- 
terio, eBay jau buvo puolama tinklaraščių rašytojų, kurie se- 
niai sekė ir kritikavo rinkos disfunkcijas svetainėje. 

Prieš eBay nukreiptos tinklaraščių atakos nesiliovė. 2007 
metų spalį Kimas Petersonas, kuris rašo MSN MoneyBlog, at- 
kreipė dėmesį, kad įtraukta į karą eBay bandė iš naujo su- 
jungti savo „bendruomenę“ per naują socialinio tinklo sve- 
tainę, pavadintą Neighbourhoods, bet atmetė naują svetainę 
kaip „padlaižūnišką“. O štai New York Times technologijų tin- 
klaraštis sudarė sukrečiantį eBay problemų sąrašą: prastas 
klientų aptarnavimas; neefektyvi PayPal mokėjimo sistema 
(Amazon sistema buvo vertinama daug geriau); aukcionai 
pilni suklastotų prekių; nepajėgumas susitelkti ties origina- 
liomis prekėmis; godus verslo modelis; vadovybės priimti 

blogi strateginiai sprendimai, ypač internetinės telefoninės 
sistemos Skype įsigijimas už 2,6 milijardo dolerių (ji vėliau 
buvo nukainota iki 1,4 milijardo). Buvo ir daugiau. Gary 
Sattleris, kuris rašo internetinę BloggingStocks skiltį, teigė: 
„eBay prekės ženklo įvaizdis apjuodintas, jo reputacija su- 
griauta, jų konkurentai stiprėja. Henry Blodgetas, buvęs Vol 
Stryto „dot-com“ evangelistas, kuris dabar rašo Silicon Alley 
tinklaraštį, atskleidė, kad turėjo eBay perspektyvias pareigas, 
kol paskelbė, kad, jo manymu, vadovei Meg Whitman lai- 
kas išeiti. Praktiškai visi kiti eBay bėdomis besidomintys tin- 
klaraščių rašytojai sutarė: Whitman galas.!? 

eBay susidūrė su klasikine pasitraukimo/protesto/lojalumo 
dilema. Kompanija buvo apgulta - pradedant J. K. Rowling 
byla ir baigiant eBay triuškinimu tinklaraščiuose — protestų, 
perduodančių aiškią Žinutę apie pasitikėjimo problemas. 
Taip pat buvo pasitraukimo požymių — ne tik eBay klientų, 
bet taip pat ir investuotojų. eBay akcijų kaina pasiekė aukš- 
čiausią tašką 2005 metų pradžioje — beveik 60 dolerių, bet 
po trejų metų, 2008 metų pradžioje, jų kaina sumažėjo per 
pusę ir svyravo ties 30 dolerių. Apskritai mažėjo parduoda- 
mų prekių, o aktyvių „įtakingųjų pardavėjų sąrašai 
2007 metais, palyginti su prieš tai buvusiais metais, suma- 
žėjo maždaug 25 proc. Be to, svetainė susidūrė su vis pik- 
tesniais pardavėjais. Tuomet, 2008 metų pradžioje, eBay par- 
bloškė pardavėjų boikotas. Vienas piktas pardavėjas išsakė 
tokius grasinimus: „eBay pakeis tik visų pasitraukimas. eBay 
žlugs, o kitos svetainės su labiau užjaučiančiais vadovais iš- 
loš. Ir kuo greičiau tai įvyks, tuo geriau. !! 

Meg Whitman, matyt, nusprendė, jog tam, kad eBay su- 
valdytų lojalumo krizę, jai reikia pasitraukti, kol reikalai vi- 
sai nepablogėjo. Ir ji tai padarė. 2008 metų sausio pabaigo- 
je Whitman paskelbė, kad po dešimties metų šiame darbe 
ji atsistatydins kovo pabaigoje. „Laikas eBay turėti naują va- 

dovybę, naują perspektyvą ir naują viziją“, - pasakė ji prieš 
pasitraukdama, skambant chorui pagyrų ir spekuliacijų apie 
tai, kad ji įsitrauks į Respublikonų partijos politinę veiklą. 
Rinkos ne taip optimistiškai reagavo į jos išėjimą. Kaip pa- 
sakė vienas eBay analitikas: „Pirkėjams įgriso Meg." 

Po Whitman pasitraukimo eBay tenka susitaikyti su rim- 
ta pamoka dėl klientų lojalumo, kurią jau seniai derėjo iš- 
mokti. Prekės ženklo statusas grįstas jo reputacija. Gera re- 
putacija sukuria pasitikėjimą, o pasitikėjimas nusipelno lo- 
jalumo. Be lojalumo prekės ženklui, situacijai blogėjant, iš- 
kyla didelis protesto arba pasitraukimo pavojus — o kartais 
abiejų kartu. 

Reputacijos statusas paprastai lygiuojasi į pamatinę ver- 
tybių sistemą. Anglakalbių kultūroje, kaip matėme skanda- 
lo, kuris nuvertė Niujorko gubernatorių Eliotą Spitzerį, is- 
torijoje, giliai įsitvirtinusi puritonizmo kultūra, kuri yra ne- 
atlaidi, o kartais ir negailestinga valstybės pareigūnams dėl 
jų seksualinių klystkelių. Privatus nepadorumas yra inter- 
pretuojamas kaip visuomenės pasitikėjimo pažeidimas. 
Daug Britanijos politikų išmoko šią pamoką, kai pateko į Ži- 
niasklaidos skandalus dėl savo nesantuokinių pasilinksmi- 
nimų. Tie, kurie pretenduoja į viešą dorumą, retai susilau- 
kia atleidimo už privačias ydas. Rinkėjai anglakalbių šalyse 
galvoja: jei jo žmona negali juo pasitikėti, kodėl turėtume 
mes? Tokiose romanų šalyse kaip Italija ir Prancūzija požiū- 
ris į seksualinius išrinktųjų pareigūnų klystkelius yra paly- 
ginti atlaidus. Čia reputacija nenukenčia dėl tų pačių nuo- 
dėmių, kurios sugriautų karjeras ir pražudytų gyvenimus 
Britanijoje ar Jungtinėse Valstijose. Kitos kultūros — Kinija, 
Japonija, Indija ir islamo šalys — turi savo unikalias verty- 
bių sistemas, kurios lemia požiūrį į dorybes ir ydas, tiek vie- 
šas, tiek ir privačias. 

Trumpai grįžtant prie mūsų tamplierių riterių istorijos, Pi- 
lypas Gražusis įžvalgiai suprato reputacijos svarbą ir jos pa- 
sekmes pasitikėjimui ir lojalumui. Jo nešvarus sąmokslas su- 
naikinti vienuolių ordiną, kaip pamename, buvo pagrįstas 
tamplierių reputacijos apjuodinimu. Maža to, Pilypas įžval- 
giai apeliavo į pagrindines viduramžių krikščioniškojo pa- 
saulio vertybes, jog užsitikrintų, kad jo ryžtinga taktika duos 
pageidaujamus padarinius. Pasitelkęs paskalas ir gandus jis 
savo karalystėje ir visame krikščioniškajame pasaulyje pa- 
skleidė, kad tamplieriai buvo šventvagiški šėtono garbinto- 
jai, tarp kurių ritualų buvo Jėzaus Kristaus išsižadėjimas ir 
spjaudymas ant kryžiaus. XIV amžiaus pradžioje buvo ne- 
įmanoma įsivaizduoti šlykštesnių nusikaltimų. Sugriauda- 
mas tarmnplierių reputaciją, Pilypas po jų lyderių suėmimo 
ir mirties bausmės įvykdymo jautėsi tikresnis, kad nesusi- 
durs su viešais protestais juos ginant. Prancūzijos karaliaus 
laimei, apie 1300 metus nebuvo jokių tinklaraštininkų, ku- 
rie tučtuojau sureaguotų į jo baisias machinacijas. 

Versle darbinė sandorių sudarymo vertybių sistema yra 
pasitikėjimas. Kaip matėme, eBay reputacija nukentėjo todėl, 
kad svetainė prarado savo klientų pasitikėjimą. Jei visas jū- 
sų verslo modelis remiasi reputacijos sistema, skirta laimėti 
klientų pasitikėjimą, ir tai nepasiseka, jūs susiduriate su rim- 
ta problema. Ypač, kai jūsų trūkumai yra puolami visoje tin- 
klaraščių erdvėje. 

Korporacijos šiandien, kaip parodė eBay pavyzdys, negali 
sau leisti abejingai žiūrėti į virusinę tinklaraščių erdvės įta- 
ką. Tinklaraštininkai reaguoja daug greičiau nei tokia tradi- 
cinė žiniasklaida kaip laikraščiai ir televizija - jų pranešimai 
yra ne tik staigūs, bet ir visur esantys. Be to, tinklaraštinin- 
kai nesijaučia suvaržyti įprasto spaudimo — galutinių ter- 
minų, vietos apribojimų, vidinės cenzūros - kurie formuo- 

ja senosios žiniasklaidos turinį. Ir galbūt svarbiausia tai, kad 
tinklaraščių erdvės sociologija, bent jau esant šiai pradinei 
stadijai, yra radikaliai nepriklausoma. Dauguma tinklaraš- 
tininkų reiškiasi be baimės ir pataikavimo. Tai didelis pasi- 
keitimas lyginant su laikais iki Web 2.0, kai didžiosios kor- 
poracijos galėjo pasikliauti sudėtingais viešųjų ryšių ir „pa- 
lankaus pateikimo“ mechanizmais, kad palaikytų įtakingas 
žiniasklaidos figūras ir prevenciškai reaguotų į potencialiai 
neigiamas istorijas. Reputacijos rizika buvo suvaldoma už- 
darame „žiniasklaidos elite“, nulemtame nebylių abipusio 
pasitikėjimo ir savitarpio paslaugų praktikos kodeksų. Tin- 
klaraščių erdvę, priešingai, yra sunkiau paveikti, nes pate- 
kimas į ją yra demokratiškas. Tinklaraščių erdvė yra atviras 
tinklas, ne uždara klika. 

Bet kiek galima pasitikėti pačiais tinklaraštininkais? Se- 
noji Žiniasklaida dažnai įtikinamai teigia, kad tinklaraštinin- 
kai neturi jokio patikimumo - jų pagrindinis užsiėmimas yra 
paskalos, gandai ir insinuacijos. Tinklaraščių erdvė, kaip tei- 
gia kritikai, yra ne organizuota demokratija, o nevaldoma 
anarchija, kur neįmanoma atskirti fakto nuo fikcijos. Galbūt 
šie tvirtinimai yra savanaudiškos pernelyg patenkintų oli- 
garchijų, kurias baugina bet kokia grėsmė jų, kaip skonio 
sergėtojų, patogiai monopolijai, racionalizacijos. Taip pat ga- 
limas daiktas, kad šie tvirtinimai nėra visiškai be pagrindo. 

Todėl galima užduoti klausimą: ar tinklaraštininkai yra pa- 
tikimi? Atsakymas, atrodo, yra dviprasmiškas: ir taip, ir ne. 

Tie, kas tvirtina, kad tinklaraštininkai neturi didelio pa- 
tikimumo reputacijos, gali patvirtinti šį teiginį empiriniais 
tyrimais. Apklausos rodo, kad dauguma Žmonių labiau nei 
tinklaraštininkais ir MySpace „draugais“ pasitiki savo ar- 
timais draugais ir šeima. Pagal rezultatus, publikuotus 
Forrester Research, ieškant patikimos informacijos apie pro- 

duktą ar paslaugą, 83 proc. vartotojų pasitikėtų „draugu ar 
pažįstamu“, 63 proc. - „žinomo eksperto nuomone, o tik 
30 proc. - tinklaraštininkų požiūriu. Šie rezultatai patvirti- 
na Edelmano „pasitikėjimo barometrą“, kurio tyrimas ap- 
ima 2003-2008 metų laikotarpį. Edelmanas nustatė, kad 
58 proc. respondentų pasitikėtų „tokiu žmogumi kaip aš“, 
o tik 14 proc. pasitikėtų tinklaraštininku. Kanados apklau- 
sų firma Pollara priėjo prie panašių išvadų. Pollara atsklei- 
dė, kad 80 proc. socialinių tinklų svetaines naudojančių 
žmonių, pirkdami produktą, buvo „labai arba labiau linkę“ 
atsižvelgti į realaus pasaulio draugų ir šeimos narių reko- 
mendacijas, o tik 23 proc. sakė, kad pasitikėtų tinklarašti- 
ninkų nuomonėmis." 

Šie empiriniai rezultatai yra vertinami kaip didelis smū- 
gis Malcolmo Gladwello vadinamajai „mažumos taisyklei“ 
Virsmo taške. Gladwellas teigė, kad keletas įtakingųjų - to- 
kių kaip „sujungėjai“ — daro neproporcingą įtaką nuomo- 
nės formavimui. Gladwello teorija - atgaivinanti „dviejų 
žingsnių“ įtakos teorijas, kurių šaknys yra tokiuose XX am- 
žiaus šeštojo dešimtmečio klasikiniuose veikaluose kaip As- 
meninė įtaka — iš pradžių buvo priimta rinkos profesionalų 
kaip svarbi įžvalga, turinti didžiulę praktinę vertę. Gladwe- 
Ilo knyga paskatino rinkodaros vadovų darbus - ypač Edo 
Kellerio ir Johno Berry Įtakinguosius - toliau gvildenti tą pa- 
čią temą. Kelleris ir Berry teigė, kad iš esmės 20 proc. ame- 
rikiečių nurodo kitiems 80 proc., „kaip balsuoti, kur valgyti 
ir ką pirkti.“ Trumpai tariant, realus pasaulis iš tikrųjų ne- 
funkcionuoja kaip demokratija. Tai oligarchija. 

Atrodė, kad Forrester, Edelmano ir Pollaros apklausos pa- 
neigia šį madingą supratimą apie oligarchinį nuomonės 
formavimą. Gerai žinomas socialinių mokslų specialistas 
Duncanas Wattsas atvirai suabejojo Virsmo taško teorijomis. 
Jis sako, kad Gladwellas tiesiog neteisingai suprato. „Skam- 

ba lyg ir šauniai, - pasakė Wattsas 2008 metų pradžioje, - 
bet tai nuostabiai įtikina tik tol, kol apie tai negalvoji.“ 
Wattsas, kuris vadovauja Žmonių socialinės dinamikos 
grupei Yahoo! Reasearch, pats atliko eksperimentus, kurie at- 
skleidė, kad priešingai Gladwello teiginiams, mažuma ne- 
diktuoja tendencijų. 

„Iai tiesiog; neveikia, - pasakė Wattsas apie Gladwello te- 
oriją. —- Puiki šaunių Žmonių grupelė tiesiog neturi tokios 
galios. Ir kai patikrini, kaip, pasak rinkos dalyvių, funkcio- 
nuoja pasaulis, tai sugriūva. Ten nieko nėra. " Nuomonės 
formavimas nėra kontroliuojamas oligarchijos — tai iš tik- 
rųjų demokratija. 

O kaipgi su tinklaraštininkais? Ar jie yra Gladwello oli- 
garchinės mažumos nariai? Ar jie paklydę Wattso demok- 
ratinės daugumos minioje? Ima pagunda padaryti išvadą, 
kad tinklaraštininkai yra oligarchiniai „sujungėjai“, formuo- 
jantys nuomonę iš savo virtualių Web 2.0 aukštybių. Tačiau 
prieš atvirą, horizontalią tinklaraščių tinklo dinamiką eliti- 
nis tinklaraščių erdvės suvokimas neatsilaiko. Galų gale, 
dauguma tinklaraštininkų prašo komentarų ir grįžtamojo ry- 
šio, ir jų tinklaraščiai atrodo kaip ilga nuolatinio dialogo ir 
debatų gija. Be to, prieš tai minėti Forrester, Edelmano, Po- 
Ilaros tyrimai iš tikrųjų turi daugiau niuansų, nei parodo jų 
pagrindiniai punktai. Forrester analitikas Joshas Bernoffas at- 
kreipia mūsų dėmesį į šiuos duomenis: nors žmonės labiau- 
siai pasitiki savo draugais ir šeima, jie vis dėlto pareiškia 
didelį pasitikėjimą vartotojų recenzijomis, rašomomis žmo- 
nių, kurių jie niekad nebuvo sutikę. 

„Kodėl žmonės pasitiki nepažįstamaisiais? —- klausia Ber- 
noffas. - Kaip individai jie nepasitiki. Bet jie pasitiki būda- 
mi grupėse. Manoma, kad nepažįstamieji neturi egoistinių 
tikslų. Jei 100 žmonių eBags sako, kad nešiojamojo kompiu- 
terio krepšys yra puikus, vadinasi, jis yra puikus. Jei sako, 

kad jis prastas, vadinasi, jis prastas. Neatsižvelgiant į tai, ką 
sako vadinamieji „ekspertai“. Kitas Forrester tyrimas atsklei- 
dė, kad pasitikėjimo tinklaraštininkais koeficientas auga dau- 
giausia todėl, kad vartotojai pasitiki kitais individais labiau, 
nei jie pasitiki masine reklama.!* 

Atrodytų, grįžome prie minios išminties. Kol tinklaraščių 
erdvė lieka visiems prieinama masine demokratija, informa- 
cija, kuri atsiranda iš tinklo efekto, bus palyginti tiksli ir ver- 
ta pasitikėjimo. Bet atvirumas ir įvairovė yra esmė. Tinkla- 
raštininkai paprastai necenzūruoja savęs ir nenuslepia in- 
formacijos; jie aktyviai susieja mus su beveik visais įmano- 
mais požiūriais, kokius tik galima įsivaizduoti bet kokia te- 
ma, ir pateikia atvirus forumus grįžtamajam ryšiui ir disku- 
sijoms.. Tinklaraščių erdvėje mes tikrai priklausome nuo ne- 
pažįstamųjų geranoriškumo. Žinoma, kai kurie tinklaraščiai 
yra viešųjų ryšių platformos tam tikriems suinteresuotiems 
sluoksniams. Bet kaip pamatysime vėliau, tinklaraščių erd- 
vės savireguliacijos mechanizmas yra greitas užsipulti ir su- 
gėdinti. Didžiulis nepriklausomumas yra pagrindinis tinkla- 
raščių erdvės etosas. Štai kodėl didžiosioms korporacijoms 
taip sudėtinga valdyti reputacijos riziką, kai tinklaraštinin- 
kai išlieja savo rūstybę ant jų prekės ženklų. 

Garsiausias tinklaraščių erdvės galios pavyzdys yra va- 
dinamoji „Dell pragaro“ istorija, gavusi pradžią Jeffo Jarvi- 
so tinklaraštyje BuzzMachine. 2005 metais Jarvisas nusipir- 
ko Dell kompiuterį, kuris, kaip jis greitai suprato, buvo nie- 
kam tikęs. Paskui jis dar labiau susinervino susidūręs su 
prastu Dell klientų aptarnavimo skyriumi. Kad išreikštų sa- 
vo protestą, Jarvisas griebėsi internetinio gėdinimo. Jis iš- 
pyškino tinklaraščio įrašą pavadinimu: „Dell meluoja, Dell 
apsuka.“ Jo pompastiškoje prieš Dell nukreiptoje tiradoje bu- 
vo tokios pastabos: „Aš ką tik nusipirkau naują Dell nešio- 
jamąjį kompiuterį ir sumokėjau didelius pinigus už ketvė- 


280 


* 
10 skyRius. Tinklaraščiai, bosai ir prekės ženklai: reputacijos valdymas > ao 4 


rių Metų aptarnavimą namuose. Aparatas yra nevykęs, 0 ap- 
tarnavimas - apgavystė. DELL APSUKA. DELL MELUOJA. 
Užsirašykite tai į savo Google atmintinę ir prisiminkite, Del- 
lai.“ Jarvisas tęsė įrašą kaip atvirą laišką Dell vadovui Mi- 
chaelui Dellui. Laiškas prasidėjo tokiu priminimu: „Jūsų 
klientų pasitenkinimas senka, jūsų rinkos dalis mažėja, o 
jūsų akcijų kursas smunka. Leiskite man pateikti keletą 
nuorodų, kodėl taip yra." 

Jarviso tinklaraščio žinutės sukėlė „Dell apsuka" gėdini- 
mo bangą, kuri kaip virusas pasklido po visą tinklaraščių 
erdvę. Kaip vėliau prisiminė Jarvisas: „Mano beprotiškos ti- 
rados metodas buvo toks: prieš kurį laiką sužinojau, kad ga- 
lite ieškoti Google bet kokio prekės ženklo kartu su žodžiu 
„apsuka“, kad sužinotumėte, kiek yra priskirta skundų... Vis- 
kas, ką aš norėjau padaryti prisijungdamas prie Google mi- 
nios išminties ir pridėdamas tik dar vieną kritišką vartotojo 
nuomonę, tai perspėti kitus naivius klientus. Bet mano ži- 
nutė išaugo į visą istoriją, internetinio tinklaraščio minise- 
rialą. Daugybė skaitytojų paliko komentarus su savo Dell 
pragaro istorijomis ir dar daugiau tinklaraštininkų susiejo 
mano įrašą su savo sielvarto aimanomis.“ Iš 

Dell iš pradžių ignoravo pompastiškas Jarviso interneti- 
nes kalbas. Tačiau demokratinė pasipiktinimo banga pasida- 
rė tokia didžiulė, kad kompanija netrukus susivokė skęstanti 
dantiškame Dell pragaro viešųjų ryšių košmare. Galiausiai 
Dell nebeturėjo kito pasirinkimo, kaip tik pašėlusiai kapsty- 
tis iš liūno ir pereiti į žalos valdymo režimą. Michaelas 
Dellas net davė Jeffui Jarvisui asmeninį interviu, kuris bu- 
vo publikuotas Business Week pavadinimu „Dellas mokosi 
klausytis“ .!? Jarvisas, norėdamas užsitikrinti, kad jo skaity- 
tojams nesusidarytų įspūdis, jog; jis buvo papirktas Dell va- 
dovų, tinklaraštyje toliau dalijosi savo patirtimi apie šią kom- 
Paniją ir jos produktus. Jis tęsė diskusiją tinklaraščių erd- 

vėje, nepaisydamas pokalbio su Michaelu Dellu. Jarvisas, sa- 
vo garbei, laimėjo dvi dideles pergales prieš Dell. Pirma, 
kompanija galiausiai nusamdė savo „vyriausiąjį tinklarašti- 
ninką“ Lionelį Menchacą, kad tinklaraščių erdvėje užsiim- 
tų kompanija ir jos produktais. Antra, Dell paskelbė, kad nu- 
sprendė suteikti savo klientams socialinę platformą, pava- 
dintą IdeaStorm.? Dell pragaro istorija, kai ji galiausiai bai- 
gėsi, buvo didžiausias visiems prieinamo tinklo dinamikos 
triumfas prieš nepermatomą vertikalią korporacinių hierar- 
chijų logiką. 

„Dell pragaro protestas buvo banga, kuri pradėjo ristis 
už Dell ribų. Ji prasidėjo nuo išorinio smūgio. Bet kaip su 
tinklaraščių rašymu korporacijų viduje? Kas nutinka, kai nei- 
giama reakcija kyla iš vidaus? Jei tinklaraščiai, kaip skaudžiai 
patyrė Dell, yra puikus būdas pradėti dialogą su klientais, 
kodėl nesuteikus balso ir darbuotojams? 

Teoriškai tai atrodo puiki idėja. Korporacijos tinklaraštis 
gali padėti kompanijai užimti „idėjinių lyderių poziciją, su- 
teikti korporacijai žmogišką veidą, sukurti dialogą su klien- 
tais, pritraukti informacijos, skirtos dalytis, palengvinti ben- 
dradarbiavimą, skatinti žinių vadybą, išbandyti naujas idė- 
jas, valdyti žiniasklaidos ryšius ir pritraukti naujų darbuo- 
tojų.?! Iš tikrųjų, kai kurios modernios kompanijos naudoja 
socialinę žiniasklaidą kaip korporacines platformas darbuo- 
tojams ir klientams sąveikauti ir reikšti nuomones „atviruose 
pokalbiuose“. Trumpai kalbant, kad išnaudotų kolektyvinio 
intelekto galią. Tokios kompanijos kaip IBM, Microsoft ir Sun 
Microsystems ragina darbuotojus rašyti tinklaraščius. Serena 
Software net pasirinko Facebook kaip korporacinį intranetą 5a- 
vo 800 darbuotojų, kurie turi internetinius „Facebook penk- 
tadienius“.? Kai kurie tyrimai rodo, kad darbuotojų tinkla- 
raščiai, net jei turi neigiamų komentarų forumą, gali pagė- 
rinti kompanijos reputaciją ir dvasinę būklę, nes atviras dia- 

logas didina patikimumą ir patraukia žmones prie teigiamų 
žinučių. Tačiau daugelyje kompanijų į darbuotojų tinklaraš- 
čius instinktyviai reaguojama kaip į potencialią grėsmę. 
Daugumoje korporacinių aplinkų tebegalioja griežta taisyklė: 
„Liežuvio nelaikai, skęsta laivai.“ ** 

Pažiūrėkite, kas nutiko Ellen Simonetti, patraukliai 
29 metų stiuardesei iš Šiaurės Karolinos, dirbusiai Delta Air- 
lines. 2003 metais Simonetti pradėjo rašyti tinklaraštį, pava- 
dintą Dangaus Karalienė: pagedusios stiuardesės dienoraštis. Bet 
kai ji paskelbė savo seksualias nuotraukas, kuriose ji buvo 
apsirengusi Delta stiuardesės uniforma, ji buvo laikinai nu- 
šalinta be užmokesčio, o paskui atleista. 2005 metais Simo- 
netti oficialiai pateikė skundą dėl diskriminacijos JAV Lygių 
galimybių darbe komisijai. Be to, ji pasirodė Amerikos tele- 
vizijos laidose, kur paviešino savo situaciją, ir jos kebli pa- 
dėtis buvo aprašyta tokiuose prestižiniuose laikraščiuose 
kaip New York Times.“ Delta Airlines išliko nekalbi, atsisaky- 
dama aptarti „vidinius kompanijos darbuotojų reikalus“. O 
Simonetti išleido savo tinklaraščių paremtą knygą, kurią ji 
pervadino į Atleistos stiuardesės dienoraštį .?* 

Britų sekretorę Catherine Sanderson ištiko panašus liki- 
mas, kai ji dirbo Paryžiuje britų apskaitos firmoje Dixon Wil- 
son. Slėpdamasi už „Patite Anglaise' slapyvardžio, ji pradėjo 
rašyti tinklaraštį, kuriame pasakojo apie savo asmeninį gy- 
venimą, vadindama savo prancūzą vaikiną „varle“, o jų kū- 
dikį „buožgalviu“. Visa tai atrodė ganėtinai nekalta, kol San- 
derson nepradėjo tinklaraštyje dalytis savo įspūdžiais iš kon- 
toros. Viename įraše ji apibūdino Dixon Wilson vyresnijį 
partnerį šitaip: „Jis dėvi petnešas ir keliaraiščius, būdamas 


* Loose Lips Sink Ships - Antrojo pasaulinio karo metais naudotas ame- 
rikiečių propagandinis šūkis, skatinęs civilius gyventojus atsargiai elgtis su 
turima karine informacija, kad ši nepatektų į priešų šnipų rankas. 

Londone apsistoja džentelmenų klubuose ir vadina sekre- 

tores „mašininkėmis . Jos satyriniai pasakojimai apie sno- 
bišką, konservatyvią firmos kultūrą supykdė klubinius vy- 
rus, užimančius aukščiausius postus firmoje. Sanderson, ne- 
pretenzinga Jorkšyro mergaitė, staiga buvo iškviesta darb- 
davių ir atleista dėl piktnaudžiavimo pasitikėjimu. 

Bet jos atleidimas greitai tapo netikėto Sanderson likimo 
posūkio priežastimi ir padidino Dixon Wilson reputacijos 
problemas. Kai Britanijos Žiniasklaida suuodė apie jos atlei- 
dimą, šalies laikraščiai siūlė jai stambias pinigų sumas už in- 
terviu. Ji buvo praminta „internetine Bridget Jones“, o ap- 
silankymų jos tinklaraštyje skaičius pašoko nuo 3000 iki 
10 000 per dieną.“ Sanderson nusisamdė advokatą ir pra- 
dėjo bylą prieš Dixon Wilson dėl neteisėto atleidimo iš dar- 
bo. Jai turbūt nereikėjo pinigų. Į ją kreipėsi leidykla Penguin 
ir pasiūlė daugiau kaip 900 000 dolerių už dvi knygas, įskai- 
tant „Petite Anglaise“ ir šio romano tęsinį. Trumpai pabu- 
vusi bedarbe, Sanderson dabar tapo brangiai apmokama li- 
teratūrine sensacija.* 

Apibūdinti darbuotojų tinklaraštininkų patirtas karjeros 
nesėkmes buvo sukurtas naujas žodis: dooced. Šio naujada- 
ro kilmę galima susieti su mormonės iš Tenesio, vardu He- 
ather Hamilton, atleidimu iš darbo. Hamilton, patraukli į tre- 
čią dešimtį įžengusi blondinė, baigusi Jaunojo Brighamo uni- 
versitetą, dirbo Los Andžele grafike, kai pradėjo rašyti pu- 
siau beletristinį tinklaraštį, pavadintą Dooce. Nors ji daugiau- 
sia aprašinėjo savo sunkius asmeninius išbandymus - įskai- 
tant depresiją ir odos vėžį - Hamilton taip pat parašydavo 
kandžių pastabų apie savo kolegas darbe. Viename įraše ji 
šiurkščiai pareiškė apie vieną viceprezidentą, kad „pastaruo- 
ju metu jis buvo akivaizdžiai absurdiško barzdos modelio 
autoritetas . 

Hamilton galiausiai buvo demaskuota ir 2002 metais at- 
leista už savo Dooce įrašus. Jos atleidimas tučtuojau tapo 
cause cėlėbre privatumo gynėjams ir akimirkai Hamilton vir- 
to viena garsiausių tinklaraštininkių Amerikoje. „Aš buvau 
naivi, - vėliau svarstė ji apgailestaudama. - Rašiau tas savo 
kolegų karikatūras... nemaniau, kad kas nors jas skaitys.“ 
Dabar ištekėjusi, turinti mažą dukrą ir pasivadinusi Heat- 
her Armstrong vardu, ji vis dar rašo Dooce svetainėje, nors 
jos populiarumas smarkiai sumažėjo, kai dėmesio centre at- 
sidūrė jaunesnės, labiau socialiai nekuklios moterys tinkla- 
raštininkės. Tačiau kaip Dooce palikimas išliks žodis, kurį jo 
autorė pridėjo prie internetinio anglų kalbos žodyno. 

Ironiška, bet nors daugelyje korporacijų išlieka paranoja 
dėl darbuotojų tinklaraščių, aukščiausieji vadovai pradeda 
juos rašyti patys. 2007 metų pabaigoje grupė didžiųjų Ame- 
rikos korporacijų sukūrė Tinklaraščių tarybą, kuri apibūdi- 
na save kaip „Žymiausių pasaulinių prekės ženklų profesi- 
nę bendruomenę, skirtą geriausiai korporacinių tinklaraščių 
praktikai skatinti . Tarp jos narių steigėjų yra Cisco Systems, 
Coca-Cola, Dell, Gemstar-TV Guide, General Motors, Microsoft, 
Nokia, SAP ir Wells Fargo. Pati tinklaraščių erdvė, išskyrus 
kai kurias išimtis, buvo aiškiai kritiška šiai didžiojo kapita- 
lo tinklaraščių struktūrai. Jeffas Jarvisas griežtai kritikavo 
Tinklaraščių tarybą dėl jos korporaciškai skambančio pava- 
dinimo, bet taip pat pridūrė: „Esmė ne ta, kad jie rašo tin- 
klaraščius. Esmė ta, kad jie skaito visų kitų tinklaraščių įra- 
šus... Jei jie iš tikrųjų supranta, kad vadovaujame mes, 
klientai, tai keičia tai, kaip jūs elgiatės šioje diskusijoje. Ki- 
ta vertus, jūs daugiau klausysitės nei kalbėsite. Verslo tin- 
klaraštininkas Dave'as Tayloras buvo mažiau diplomatiškas 
savo Intuitive Systems tinklaraštyje, kai šitaip apibūdino Tin- 
klaraščių tarybą: „Mano interpretacija: visi mes neišmanė- 
liai, bet nenorime, kad kas nors suprastų, kokios atsijungu- 

sios nuo Rinkos 2.0 pasaulio yra mūsų organizacijos, todėl 
sukūrėme klubą, kad mūsų neišmanymas būtų paslėptas 
nuo visuomenės akių.'? 

Nors Fortune 500 sąrašo kompanijos atlieka išsamų korpo- 
racinių tinklaraščių vertės patikrinimą, kai kurie novatoriški 
vadovai išsišoko tiesiog kaip tinklaraščių rašymo evangelis- 
tai. Net yra vadybos mokykla, kur manoma, kad vadovui ra- 
šyti tinklaraštį yra būtina. Arba, kaip sakė Johathanas 
Schwartzas, Sun Microsystems prezidentas: „Jei norite vado- 
vauti, rašykite tinklaraštį.'* 

Nei Billas Gatesas, nei Steve'as Jobsas nerašo tinklaraš- 
čio. Tačiau sąrašas įtakingų vadovų, kurie naudoja tinklaraš- 
čius kaip vadovavimo priemonę, yra įspūdingas ir didėjan- 
tis. Tinklaraščius rašančių vadovų sąraše yra, be Schwartzo, 
Markas Zuckerbergas (Facebook), Craigas Newmarkas (Craig 's 
List), Markas Cubanas (Dallas Mavericks), Kevinas Lynchas 
(Adobe), Johnas Dragoonas (Novell), Joe Wikertas (John 
Wiley 6 Sons), Mattas Blumbergas (Return Path), Richardas 
Charkinas (Macmillan Publishers) ir milijardierius investuo- 
tojas Carlas Icahnas.?! Vadovai, kurie nerašo tinklaraščių, ri- 
zikuoja išvysti suklastotus satyrinius tinklaraščius, kur bus 
tvirtinama, kad ten rašo jie. Suklastotą tinklaraštį, pavadin- 
tą Slaptas Steve'o Jobso gyvenimas, rašo Forbes skyrelio re- 
daktorius Danielis Lyonsas. Taip pat yra suklastoti Larry Elli- 
sono iš Oracle tinklaraštis (pavadintas Suklastotu Larry Elli- 
sono tinklaraščiu) ir buvusios eBay vadovės Meg Whitman 
tinklaraštis (Slaptas Meg Whitman dienoraštis). 

Kartais suklastotus tinklaraščius - arba „flogus“ — suku- 
ria rinkodaros ar viešųjų ryšių specialistai, kad reklamuo- 
tų produktus apsimetę autentiškais vartotojais, kurie, atro- 
dytų, entuziastingai populiarina produktą. Savaime supran- 
tama, „flogų“ pasirodymas buvo labai kontroversiškas. Di- 

džiosios viešųjų ryšių firmos, tokios kaip Edelman, buvo nu- 
samdytos tinklaraščių erdvėje korporacijų klientų vardu ra- 
šyti „flogus“. 2006 metais Edelmanas tvarkė mažmeninio 
giganto Wal-Mart „flogą , pavadintą „Su Wal-Mart per vi- 
są Ameriką“. Tinklaraštis sudarė įspūdį, kad jį rašė viduti- 
nė amerikiečių pora - „Jimas“ ir „Laura“, kurie aprašė sa- 
vo keliones per Ameriką turistiniu automobiliu, sustojant 
Wal-Mart automobilių aikštelėse. Tačiau paaiškėjo, kad tin- 
klaraštį rašė „apsimetėliai — Laura, laisvai samdoma rašy- 
toja, Jimas, Washington Post etatinis fotografas - apmokami 
Wal-Mart viešųjų ryšių fronto „Dirbančios šeimos už 
Wal-Mart , kuris jau buvo atsidūręs kitos suklastoto tinkla- 
raščio skandalo centre.?* Kaip paaiškėjo, „Dirbančios šeimos 
už Wal-Mart' įkurtas ne kieno kito, o Richardo Edelmano, 
Wal-Mart gerai apmokamo viešųjų ryšių konsultanto. 

Kai Žiniasklaidos pranešimai, įskaitant viešą demaskavi- 
mą Business Week, atskleidė Wal-Mart „flogą“, ir Wal-Mart, 
ir Edelmanas sutrikę paskubomis atsitraukė. Bet buvo per 
vėlu. Juos užsipuolusi tinklaraštija keikė Edelmaną už tai, 
kad prikišo nagus prie tinklaraščio formos ir ištrynė ribą tarp 
autentiškos nuomonės ir viešųjų ryšių? Wal-Mart tinklaraš- 
čio painiava sukėlė rimtų etinių ginčų dėl visuotinio klau- 
simo apie korporacijų finansuojamus PayPerPost tinklaraš- 
čius. Stengdamasis suvaldyti žalą, Richardas Edelmanas bu- 
vo priverstas visiškai prisipažinti ir savo paties korporaci- 
jos svetainės tinklaraštyje paaiškinti firmos politiką dėl kor- 
poracijos klientų. Kaip pažymėjo tinklaraštininkas Richardas 
Scoble'as: „Puiku, kad kai pražūtingas pinigų efektas pasi- 
rodo tinklaraščių erdvėje ir nėra demaskuojamas, jis sulau- 
kia priešingo rezultato nei tikėtasi.“?* O štai Wal-Mart nu- 
sprendė siekti atpirkimo įsteigdama autentišką darbuotojų 
rašomą tinklaraštį, pavadintą Checkout. Kompanija šitaip jį 

apibūdina: „Tai tiesiog tinklaraštis apie Wal-Mart ekspertų 
komandą, kurie turi tikrai šaunius darbus, susijusius su nau- 
jais prietaisais, vynu, išteklių tausojimu, mada ir t. t. 

Kitas kontroversiškas „flogas — Sony rinkodaros kampa- 
nija pasitelkus MySpace profilius ir YouTube vaizdo įrašus, 
kad išreklamuotų savo PSP žaidimų pultą. Sony „flogas“ 
buvo greitai atskleistas budrių tinklaraštininkų, tokių kaip 
Consumerist, kuris bemat ėmėsi užsipuolimo ir gėdos užtrau- 
kimo veiksmų, paskelbdamas suklastotus MySpace profilius 
ir demaskuodamas „rinkodaros niekšus, kurie pasirodo 
PSP „floge“, apsimesdami vaikais, norinčiais, kad tėvai nu- 
pirktų jiems PSP Kalėdoms“. Sony tučtuojau atsisakė keb- 
lumų sukėlusio „flogo“ - dar vienas įrodymas, kad liberali 
socialinės žiniasklaidos demokratija turi vidinį saviregulia- 
cijos mechanizmą. 

Keletas vadovų padarė stebėtinai šiukščių klaidų savo 
tinklaraščiuose, įskaitant mėginimus slėptis už netikrų tapa- 
tybių, kad reklamuotų savo prekės ženklus — ir, kas dar 
skandalingiau, kritikavo konkurentus. Whole Foods preziden- 
tas Johnas Mackey pateko už grotų po to, kai pradėjo rašy- 
ti tinklaraštį, naudodamasis „Rahodeb“ tapatybe (sukeisti jo 
žmonos vardo Deborah skiemenys). 

Mackey „flogas“ vargu ar buvo motyvuotas entuziazmo 
inicijuoti internetinę apsaugą. Jo „flogo“ įrašai išdavė aiškų 
interesų konfliktą. Rašydamas „flogą“, Mackey Yahoo! akci- 
nių bendrovių forume dergė kitą maisto mažmenininką Wild 
Oats. Užsipulti konkurentus yra vienas dalykas, bet paaiškė- 
jo, kad kol Mackey rašė „flogą“ apie tai, kaip pervertintas yra 
konkuruojantis mažmenininkas, Whole Foods bandė perimti 
Wild Oats valdymą. Viena Mackey „flogo“ žinutė buvo aiš- 
kiai savanaudiška: „Ar Whole Foods pirktų Wild Oats? Beveik 
neabejotina, kad ne dabartine kaina.“ Paskui Mackey pridū- 
rė, kad Wild Oats neturi „jokios vertės ir jokios ateities“ .* 

Kai Mackey „flogas“ buvo demaskuotas, JAV Vertybinių 
popierių biržos komisija pradėjo tyrimą, kad nustatytų, ar 
jis nepažeidė kokių nors įstatymų dėl konfidencialios infor- 
macijos atskleidimo. Wall Street Journal publikavo vedamąjį 
antrašte: „Pono Mackey nusikaltimas.“ Laikraštis pažymėjo: 
„Tai išmokys poną Mackey rašyti „flogą internete apie sa- 
vo kompanijos privalumus. Jis padarė klaidą - šiandieninia- 
me ypač reguliuojamame pasaulyje - sudarydamas savo tin- 
klaraštyje įspūdį, kad yra tiesiog dar vienas internetinis prie- 
tranka, turintis savo nuomonę.'** 

Stevenas Groveris, Burger King viceprezidentas, yra ki- 
tas aukščiausiasis korporacijos vadovas, kurį tinklaraščių erd- 
vė „sudorojo“ už įtartiną „flogą . Jis pasinaudojo savo pa- 
auglės dukters elektroninio pašto tapatybe, kad apšmeižtų 
darbininkų grupuotę, pasivadinusią Imokeilio darbininkų 
sąjunga, kuri Floridos pomidorų rinkėjų vardu kreipėsi su 
peticija dėl kompanijos tariamai mažo darbo užmokesčio. 
Viename Groverio „flogo“ įraše sakoma: „IDS (Imokeilio 
darbininkų sąjunga) yra puolamoji organizacija, prikemšan- 
ti savo lyderių kišenes atakuodama restoranų kompanijas. 
Jie išgalvoja problemas ir renka pinigus iš naivuolių, kurie 
tiki jų istorija... Groverio nelaimei, jo duktė ir žmona bu- 
vo doresnės ir atviresnės nei jis. Jos prisipažino spaudai, 
kad jis pasinaudojo savo dukters elektroniniu paštu, kad 
užsipultų darbininkų organizaciją. Blogą Burger King pasi- 
rodymą apsunkino faktas, kad jų konkurentės McDonald's 
ir Taco Bell pritarė pomidorų rinkėjų darbo užmokesčio rei- 
kalavimams. Kebli Groverio padėtis tapo dar blogesnė, kai 
jo „flogo“ įrašai pasirodė YouTube ir tokiuose tinklaraščiuo- 
se kaip The Consumerist, kurio šūkis yra „Pirkėjai atsikerta . 
Consumerist rašė: „Kai kitą kartą Burger King vicepreziden- 
tas Stephenas Groveris prisijungs prie interneto, kad skleistų 


289 


a 1 I DALIS. STATUSAS 


baimę, netikrumą ir abejones apie darbininkų gynėjus, jis 
turbūt turėtų nebejtraukti į tai savo dukters.'*? 

Šie žalos prekės ženklui spąstai tik stiprina argumentus 
tų, kas mano, kad vadovai turi vengti tinklaraščių kaip 
maro. Rinkodaros strategas Sethas Godinas įspėja, kad va- 
dovai turi rimtai pagalvoti dėl tinklaraščių rašymo. „Štai 
kokia problema, - sako Godinas. - Tinklaraščiai yra veiks- 
mingi, kai jie pagrįsti: atvirumu, būtinumu, savalaikišku- 
mu, turiningumu ir diskusija (galbūt dar nauda, jei nori- 
te šešto punkto). Ar jums tai skamba kaip vadovo charak- 
teristika? *? Tinklaraštininkas Dave'as Tayloras pritaria: „Bet 
kokio dydžio kompanijų vadovai turi svarbesnių užduočių 
nei rašyti straipsnius kompanijos internetiniam tinklaraš- 
čiui. Nesakau, kad visa kompanijos administracija turėtų 
likti nuošalyje nuo kompanijos tinklaraščio. Visiškai prie- 
šingai! Pritariu tokioms kompanijoms kaip Boeing ir Gene- 
ral Motors dėl to, kad turėdamos vadovus, kurie prisideda 
prie jų tinklaraščių, jos tapo prieinamesnės ir matomesnės 
savo rinkose. Bet nė viena iš šių firmų neturi tinklaraščiuo- 
se rašančio vadovo, nekalbant jau apie atskirą vadovo tin- 
klaraštį. Atvirai kalbant, jų vadovai yra tiesiog pernelyg 
velniškai užsiėmę iššūkiais, kurie kyla valdant dideles 
kompanijas.'*! 

Taigi kodėl kai kurie įtakingi vadovai, jei jie per daug už- 
siėmę ir turi kur kas svarbesnių dalykų, kuriuos reikia pa- 
daryti, ne tik kvaršina galvą dėl tinklaraščių rašymo bėdų, 
bet taip pat ir tvirtina, kad tai yra būtinas valdymo įrankis? 

Sun Microsystems vadovas Jonathanas Schwartzas sako, 
kad tinklaraščio rašymas yra svarbus korporacijos išgyveni- 
mo klausimas. „Daugelis aukščiausiųjų Sun vadovų, įskai- 
tant mane, turi tinklaraščius, kuriuos gali skaityti bet kas vi- 
same pasaulyje, — sako jis. - Mes aptariame viską: nuo įmo- 

nės strategijos iki produkto tobulinimo ir kompanijos ver- 
tybių... Po dešimties metų dauguma mūsų per tinklaraščius 
tiesiogiai bendraus su klientais, darbuotojais ir platesne ver- 
slo bendruomene. Vadovams turėti tinklaraščius nebebus 
pasirinkimo reikalas, kaip ir naudoti elektroninį paštą šian- 
dien. Jei jūs nedalyvausite pokalbyje, kiti kalbės jūsų var- 
du - ir aš turiu omenyje ne jūsų darbuotojus. Tinklaraščių 
rašymas leidžia jums dalyvauti bendruomenėse, su kurio- 
mis norite palaikyti ryšius — ar tai būtų jūsų darbuotojai, po- 
tencialūs darbuotojai, klientai ar dar kas nors - ir konkuren- 
cingai išnaudoti savo korporacijos kultūrą.'* 

Bobas Lutzas, General Motors vicepirmininkas, yra dar 
vienas vadovų tinklaraščių rašymo šalininkas. Jis prisideda 
prie kompanijos tinklaraščio FastLane ir yra žinomas kaip 
prokorporacinio tinklaraščių rašymo evangelistas. „Esmė yra 
užmiršti korporacinį žargoną ir palaikyti atvirą ir nuoširdų 
pokalbio toną, - sako Lutzas. - Bet kas, kas perskaito tin- 
klaraštį, mato tikrą mūsų elgesį, keliais sluoksniais nenušli- 
fuotą išmokytų komunikacijos profesionalų. Kitas aspektas, 
kuris padeda išlikti tikram, yra gausybė komentarų, kuriuos 
skelbia skaitytojai ir kiti tinklaraštininkai. Mes nefiltruojame 
neigiamų komentarų, nusiskundimų ar neapykantos laiškų. 
Viskas, ką naudojame, tai filtras nuo brukalų ir žinučių, ra- 
šomų bepročių, vartojančių kalbą, kurią dauguma Žmonių 
laikytų įžeidžiančia. Svarbu tai, kad mes įveikiame blogį gė- 
riu. Jei skelbtume tik rožinius pagyrimus, prarastume pati- 
kimumą, o patikimumas yra svarbiausias požymis, kurį ga- 
li turėti korporacijos tinklaraštis. Kai tik patikimumo nelie- 
ka, jūsų tinklaraštis tampa beprasmis.'*? 

Iš tikrųjų atrodo, kad sąžiningumas yra sėkmingo kor- 
poracijų tinklaraščių rašymo esmė. Dėl nesąžiningumo, kaip 
parodė Wal-Mart ir Burger King pavyzdžiai, korporacijos pa- 

tiria rimtą reputacijos riziką. Sąžiningumas kuria pasitikėji- 
mą, kuris yra vertingiausia socialinio kapitalo, skirto prekės 
ženklui ir reputacijai valdyti, forma. 

Grįžtame prie tos pačios esminės pamokos. Pasitikėjimas 
sukuria darbuotojų ir klientų lojalumą. Nepasitikėjimas pri- 
veda prie protesto ir pasitraukimo. 

Ateityje daugelio kompanijų lauks iššūkis įtraukti dar- 
buotojus ir klientus į atviresnį ir sąžiningesnį dialogą. Trum- 
pai kalbant, padaryti organizacijas demokratiškesnes. 


III DALIS 


Galia 


„Tikiuosi, suprantate, kad pertraukėte mano rytinį siuntinuką?“ 


11 SKYRIUS 


Galios anatomija: 
! kaip sutvarkyti reikalus 


Mančesteris yra visame pasaulyje žinomas dėl populiarios 
britų televizijos dramos Karūnavimo gatvė, seniai rodomos 
muilo operos, kurioje išsamiai pasakojama apie kasdienius 
vargus, siejančius vietos gyventojus vienoje iš paprastų te- 
rasinių miesto gatvių. Tačiau realybėje centrinės miesto da- 
lies gyvenimas Mančesteryje ne visada toks įspūdingai ra- 
mus. Miestui būdingas vienas didžiausių nusikalstamumo 
lygių Jungtinėje Karalystėje. Štai kodėl Mančesterio policija 
naudoja Facebook kovai su nusikalstamumu. Pavadinkime tai 
Facecrook“. 

Mančesterio teisėsaugos organams paaiškėjo, kad Face- 
book yra efektyvesnis — ir greitesnis — kovos su nusikalsta- 
mumu įrankis nei tradiciniai įspėjimai apie nusikaltimų pa- 
vojų. Tie Facebook nariai, kurie parsisiunčia nusikalstamumo 
slopinimo programėlę - pramintą „GMP atnaujinimai - 
gali tiesiogiai jungtis prie Didžiojo Mančesterio policijos 
svetainės ir jos YouTube kanalo, kad praneštų apie nusikal- 


* Angl. crook - sukčius, apgavikas. 

timus. Kiekvienas turintis mobilųjį įrenginį gali pranešti — 
ar net nufilmuoti —- nusikaltimus realiuoju laiku. Programa 
taip pat turi „Išsiųsti informaciją mygtuką, kuris leidžia 
Facebook nariams anonimiškai pateikti neoficialią informa- 
ciją apie nusikaltimą. 

Mančesterio policija nusprendė naudoti socialinius tin- 
klus kovai su nusikalstamumu po to, kai buvo tragiškai nu- 
žudyta 18 metų vietinė mergina, buvusi nacionaliniu pasi- 
didžiavimu kaip kylanti dainininkė televiziniame talentų 
šou. Kesha Wizzart susilaukė šlovės, kai būdama 15 metų 
pasirodė Young Stars in Their Eyes šou su Toni Braxton dai- 
na „Unbreak My Heart . 2007 metų liepą ji buvo ką tik iš- 
laikiusi egzaminus ir tikėjosi universitete studijuoti teisę. Ji 
taip pat turėjo Facebook puslapį. Bet tą vasarą jaunas Keshos 
gyvenimas buvo nutrauktas: jos sumuštas kūnas rastas ša- 
lia jos nužudytų 13 metų brolio ir jų motinos, 35 metų vie- 
nišos juodaodės moters, dirbusios slaugytoja Mančesterio 
karališkojoje ligoninėje. Vėliau buvęs Keshos mamos širdies 
draugas buvo pripažintas kaltu dėl visų trijų Žmogžudys- 
čių ir nuteistas 38 metams kalėjimo. 

Po tragiškos Keshos mirties Facebook užtvindė tūkstančiai 
sielvartingų užuojautos žinučių. Mančesterio policija supra- 
to, kad nors išgelbėti Keshą per vėlu, bet socialinių tinklų sve- 
tainių galia gali būti išnaudota kovai su nusikalstamumu. 

„Facebook turi 59 milijonus vartotojų, iš kurių septyni mi- 
lijonai gyvena Jungtinėje Karalystėje, - pasakė policijos vir- 
šininko pavaduotojas Robas Tayloras 2008 metų balandį, kai 
buvo paleista GMP programinė įranga. - Taigi mes suprato- 
me, kad tai puikus būdas skleisti mūsų pranešimus žmonėms 
asmeniškesniu būdu. Ši programa leidžia Didžiojo Mančes- 
terio policijai toliau didinti informuotumą apie incidentus, 
vykstančius mūsų vietos bendruomenėse, siekiant gauti dau- 


giau žinių ir patraukti pažeidėjus teisinėn atsakomybėn. | 

Socialinės žiniasklaidos priemonės taip pat naudojamos 
visame pasaulyje, kad sukeltų masinę reakciją į kritines si- 
tuacijas. Kinijoje Šanchajaus ir Nankino gyventojai naudoja 
tokias svetaines kaip GoogleMaps ir Sougou, kad sudarytų „va- 
gių žemėlapius“, kuriuose yra tiksliai pažymėti rajonai, kur 
daromi gatvės nusikaltimai. Vienas kinų internetinis tinklas, 
pavadintas „Antikišenvagių sąjunga“, kovodamas su nusi- 
kalstamumu naudoja internetinius forumus ir SMS žinutes. 
Kinijos internetiniai kovos su nusikalstamumu tinklai — 
matyt, įkvėpti populiaraus kinų sukurto filmo Pasaulis be va- 
gių - apibūdinami kaip „sumanios minios“ pasitelkimas. 

Platesniu mastu socialinės žiniasklaidos galia yra pasi- 
naudojama stengiantis padėti katastrofų atveju. Socialinio 
tinklo įrankiai — tikralaikiai pokalbiai, tinklaraščiai, nuotrau- 
kų, žemėlapių svetainės — pasirodė esą labai efektyvūs iš 
anksto įspėjant, kai gresia tokios katastrofos kaip cunamis 
ir žemės drebėjimas. 2008 metų gegužę New Scientist pra- 
nešė, kad Facebook, Twitter 1 GoogleMaps buvo efektyvesnės 
nei tradicinės pagalbos tarnybos - kurios dažnai pasikliau- 
ja masinėmis žiniasklaidos priemonėmis — reaguodamos į 
niokojančius Kalifornijos gaisrus ir tragišką Virdžinijos tech- 
nologijos universiteto šaulio siautėjimą praėjusiais metais. 
Siaučiant Kalifornijos gaisrams, liepsnos kėlė grėsmę praban- 
giems Holivudo žvaigždžių namams, todėl televizijos pra- 
nešimai susitelkė į „garsenybių“ padėtį, šitaip iškraipydami 
tikrąjį katastrofos vaizdą. Amerikos Raudonasis Kryžius da- 
bar naudoja Twitter, kad atnaujintų informaciją apie vieti- 
nes katastrofas. Amerikos geologų draugija turi svetainę, pa- 
vadintą Did You Feel It? (Ar jauti tai?), kad surinktų infor- 
maciją apie žemės drebėjimus. Kai nusiaubiantis žemės dre- 
bėjimas supurtė Kiniją 2008 metų pavasarį, pirmos Žinios at- 
ėjo ne iš Žiniasklaidos pranešimų, o iš Twitter svetainės „tvy- 
tų . Pasinaudodamas Tivitter, gerai žinomas tinklaraštininkas 

Robertas Scoble'as pranešė apie Kinijos katastrofą valanda 
anksčiau nei tokios pagrindinės žiniasklaidos priemonės 
kaip CNN. Scoble'as skaitė Kinijos Žmonių Twitter žinutes 
tuo metu, kai žemės drebėjimas iš tikrųjų drebino žemę 
jiems po kojomis.? 

„Visuomenės nariai vaidina neabejotinai lemiamą vaid- 
menį reaguojant į katastrofą, - pasakė kompiuterių specia- 
listė Laysia Palen, New Scientist publikuoto tyrimo autorė. — 
Dabar matome, kas vyksta, kai visam tam pritaikomos tech- 
nologijos. Vietoj gandų skleidimo matome socialiai pasiek- 
tą tikslumą.“* 

Šie pavyzdžiai rodo, kad Web 2.0 įrankiai yra vis labiau 
vertinami ne tik kaip socialinės sąveikos platformos, bet ir 
kaip efektyvūs socialinės galios instrumentai. Didžiąją laiko 
dalį Twitter ir Facebook naujiniai sudaro mikrosociologinių pa- 
skalų tinklą, kuris, kaip televizijos serialas Seinfeldas, dau- 
giausia yra apie „nieką“ (būsenos naujinys: „Jennifer yra iš- 
sirengusi iki pusės ir atidaryto šaldytuvo šviesoje dideliu 
mediniu šaukštu valgo indelį Cool! Whip ). Bet Twitter, Face- 
book, GoogleMaps ir kitos socialinio tinklo platformos gali 
spontaniškai susieti visuomenės veiksmus su išmatuojama 
praktine verte. Jos turi galios pasiekti rezultatą. 

Spontaniški visuomenės veiksmai pabrėžia esminį skir- 
tumą tarp institucinės ir tinklų galios. Kaip matėme ankstes- 
niuose skyriuose, socialinėms institucijoms būdinga struk- 
tūra yra griežtai vertikalios statuso hierarchijos. Institucinės 
struktūros — ypač valstybės ir korporacijų biurokratijos — yra 
centralizuotos „vadovavimo ir kontrolės“ sistemos, kuriose 
galia yra askriptyviai priskiriama ir įgyvendinama iš viršaus 
žemyn. Socialiniai tinklai atvirkščiai - yra horizontalūs ir pa- 
laikomi neformalių pasikeitimų, o ne formalių komandų. 50- 
cialinių tinklų galios dinamika yra ne centralizuota ir hie- 
rarchinė, o paskirstyta ir paskleista. 

Taigi, trečias „D“ mūsų 3D analitinėje struktūroje: inter- 
netiniams socialiniams tinklams būdinga horizontali galios 
difuzija. 

Čia reikia pabrėžti kitą svarbią įžvalgą. Veržli socialinio 
tinklo galios įtaka viršija savo svarba du kitus lūžius, anali- 
zuotus ankstesnėse šios knygos dalyse. Internetinių tapaty- 
bių disagregacija, kaip matėme pirmoje dalyje, yra reiškinys, 
kuris sukėlė daug įdomių, nenumatytų ir kartais nerimą ke- 
liančių pasekmių socialinei sąveikai ir organizaciniam elge- 
siui. Panašiai ir internetinio statuso demokratizavimas turi 
svarbių pasekmių socialinei organizacijai, rinkos elgesiui ir 
korporacinei vadybai. Šie e. proveržiai verčia mus kitaip gal- 
voti apie asmeninės tapatybės prigimtį, socialinį statusą ir 
apdovanojimų paskirstymą sudėtingose organizacijose ir 
plačiojoje visuomenėje. Tačiau revoliucingus e. proveržius 
sukuria socialinės žiniasklaidos galios dinamika. Nėra sudė- 
tinga atskleisti to priežastis: iš esmės galios santykiai nule- 
mia dominuojančią socialinės sąrangos formą, jos pagrindi- 
nes vertybes ir apdovanojimų bei bausmių sistemą. Šioje 
knygos dalyje teigiame, kad galia pasislenka nuo centrali- 
zuotų institucijų ir vis labiau paskirstoma per išsiskaidžiu- 
sius tinklus. Ir šis e. proveržis, mūsų nuomone, turės svar- 
bių pasekmių visai sudėtingai socialinei sąrangai. 

Kaip minėjome šios knygos pradžioje, kai kas lygino ver- 
žlią Web 2.0 galią su didelėmis socialinėmis, politinėmis ir 
ekonominėmis transformacijomis, kurias sukėlė spausdini- 
mo mašinos išradimas XV amžiuje. Gutenbergo judančių 
literų spausdinimo mašina, kuri padarė perversmą knygų 
gamyboje, pakeisdama ranka perrašomus manuskriptus 
masiškai kopijuojančiais įrenginiais, palengvino mokslo ir 
nacionalinių kalbų plitimą visoje Vakarų civilizacijoje. Svar- 
biausia, kad Gutenbergo išradimas metė iššūkį pripažintoms 
hierarchijoms — ypač Katalikų bažnyčiai — kurių mokslo ir 

galios monopolija daugiausia rėmėsi plačiai paplitusiu nę. 
raštingumu ir lotynų kalbos kaip oficialios vartojimu, ypa; 
propaguojant Vulgatą“. Spausdinimo mašina išlaisvino socią. 
linę galią per visą Renesanso epochą - sukeldama protes. 
tantų reformaciją su Biblijos vertimais į vietines kalbas, o vę. 
liau atvesdama prie mokslo ir pramonės revoliucijų, paską- 
tinusių atsirasti kapitalizmą ir modernias valstybes. Stebuk. 
las, kad visų šitų kataklizminių transformacijų šaltinis bų- 
vo viena techninė inovacija. Informacijos ir žinių išsklaidy- 
mas leido žmonėms mesti iššūkį pripažintai institucinei val- 
džiai ir galų gale ją nuversti. Gutenbergo statusą žmonių pa- 
siekimų analuose patvirtina ir tai, kad jis „svarbiausių isto- 
rinių asmenybių istorijoje“ Top 10 sąrašuose dažnai įverti- 
namas pirmuoju numeriu - pralenkia tokias iškilias asme- 
nybes kaip Christopheris Columbusas, Martinas Lutheris, 
Galileo, Shakespeare'as, Isaacas Newtonas, Charlesas Dar- 
winas, Leonardo da Vinci ir Beethovenas.? 

Socialinis Žiniatinklis yra kitoks nei spausdinimo mašina - 
ir galbūt net galingesnis vienu svarbiu aspektu. Spausdinimo 
mašina buvo prietaisas, kurio nuosavybė daugiausia apsiribo- 
jo naujuoju elitu, įskaitant Martiną Lutherį, kurio 95 tezės, 
1517 metais prikaltos prie Vitenbergo pilies bažnyčios durų, 
buvo išverstos iš lotynų kalbos ir paskleistos visoje Europoje. 
Nors XVI amžiuje daugelis žmonių galėjo skaityti vietinėmis 
kalbomis, tokiomis kaip vokiečių, prancūzų ir anglų, labai 
mažai kas turėjo spausdinimo mašiną. Po dviejų šimtmečių, 
kai laikraščiai pritraukė masines auditorijas, spausdinimo ma“ 
šinos buvo valdomos nedidelės kapitalistų savininkų mažU- 
mos. Ši spausdinimo mašinų savininkų oligopolija įgijo di 
džiulę galią. Kai kurie buvo vadinami „spaudos baronais » Ši- 
taip patvirtinant jų įtaką — ir iš tikrųjų keletui buvo suteiktas 


* Vulgata - Biblijos vertimas į lotynų kalbą, pirmą kartą išleistas 1450 M 

parono titulas Britanijos Lordų rūmuose. Nors žiniasklaidos 
ranešimai buvo pabiri, žiniasklaidos galia buvo sutelkta. 

Kino filmų ir muzikos įrašų išradimas turėjo panašias 
kultūrines pasekmes socialinei galiai. Kaip spausdinimo ma- 
žina pavertė Bibliją „prieinamesne“ ir naujais tokių vietinių 
autorių kaip Shakespeare'as ir Moliere'as kūriniais metė iš- 
šūkį kultūriniam graikų ir romėnų klasikos garbinimui, taip 
kinas ir garso įrašai nuvertė kultūrinį elitarizmą, pasinau- 
dodami spontanišku vadinamosios „žemosios kultūros“ kū- 
rybingumu. Iki XX amžiaus daugumoje vakarietiškų visuo- 
menių dominavo „buržuazinis“ kultūrinis skonis. Tiksliau sa- 
kant, masės turėjo savo populiariąją „liaudies kultūrą, bet 
jai buvo priskiriamas žemesnis statusas. Nauja pramoninė 
technika apvertė šią statuso hierarchiją aukštyn kojomis. 
Kultūrinės produkcijos industrializacija nustūmė elitinį sko- 
nį ir pasodino į sostą masinės auditorijos populiariąją kul- 
tūrą — nuo Charlie'o Chaplino ir Peliuko Mikio iki rokenro- 
lo ir repo. Bet nors šis proveržis efektyviai nustūmė į šoną 
„elitinę“ kultūrą, jis taip pat sukūrė - kaip ir spausdinimo 
mašina — naują oligopoliją, kuri griežtai kontroliavo kultū- 
rinę pasiūlą. Kino filmų ir muzikos srityje baronai buvo pa- 
vadinti magnatais. Ne visi galėjo sukurti kino filmą, televi- 
Zijos serialą ar įrašyti popmuzikos dainą. Tai buvo imlios ka- 
pitalui veiklos, kurias valdė pramoninė logika. Galia išliko 
Centralizuota. Auditorijai buvo suteiktos tik vartotojų teisės. 

Dėl Web 2.0 socialinės žiniasklaidos šis kultūrinės produk- 
Cijos modelis patyrė radikalų e. proveržį pašalinant tarpinę 
įsitvirtinusių tiekėjų grandį. Web 2.0 eroje nėra jokių įėjimo 
kliūčių. Gamybos išlaidos yra beveik nulinės. Vartotojai taip 
Pat gali būti kultūros gamintojais. Visi turi prieigą prie ver- 
tės kūrimo grandinės. Galia daugiau nebėra centralizuota 
Monopolininkų ir oligopolijų rankose; ji plačiai paskirstoma 
iki paribių. Trumpai tariant, galia yra difuzinė. 

Prieš tęsdami mūsų analizę, pirmiausia panagrinėkime 
skirtingas galios sąvokas. Neformaliai galią apibrėžiame kaip 
reikalų sutvarkymą. Pagal formalesnį apibrėžimą galia visa- 
da reiškia kokią nors tiesioginės arba netiesioginės prievar- 
tos formą. Esminis faktas apie galią yra tas, kad, norint, jog, 
ji pasireikštų, reikia siekiant savo tikslų priversti kitus da- 
ryti tai, ko jie įprastai nedaro. Galia neišvengiamai susijusi 
su tiesioginiu arba netiesioginiu įsakymų davimu ir reika- 
lavimu paklusti. Tai gali būti įgyvendinama per grasinimus, 
paskatinimus ar kooptaciją. Iš čia galios apibrėžimas pagal 
tris kategorijas: pelnyta, kompensacinė ir sąlygota. Pelnyta ga- 
lia yra įgyvendinama per atvirą prievartą; kompensacinė ga- 
lia grįsta piniginiais apdovanojimais; sąlygota galia siekia pa- 
klusnumo per įtikinimą. Pelnyta galia gali svyruoti nuo fi- 
zinės agresijos iki karinės invazijos. Bet kas, turintis gerai 
mokamą darbą, pažįsta kompensacinės galios dinamiką. 
Darbdaviai pareiškia galią darbuotojų atžvilgiu per kompen- 
saciją darbo užmokesčiu arba atlyginimu. O sąlygota galia 
gali įgauti įvairių formų — nuo tradicinių įpročių iki „švel- 
nios galios“ tarptautiniuose santykiuose apeliuojant į kultūrą 
ir vertybes. 

Michaelas Mannas savo išsamiame darbe Socialinės galios 
šaltiniai identifikuoja kokybiniu požiūriu keturis pagrindi- 
nius galios dinamikos tipus: ideologinė, ekonominė, karinė ir 
politinė. Nė vienos iš šių sąvokų nebūtina išsamiau aptarti, 
tik reikia pasakyti, kad Mannas į ideologijos apibrėžimą įtrau- 
kia ir religiją. Mannas teigia, kad galia, kurią jis supranta 
kaip kolektyvinio veiksmo formą, turi dvi svarbiausias savy- 
bes: pirma, tai yra dinamiškas procesas, įgyvendinamas tin- 
kluose; antra, reikalinga socialinė sąranga. Todėl tinklai turi 
funkcinę paskirtį: jie oficialiai įtvirtina socialinius ryšius. AS- 
menybė ir turtas, žinoma, gali suformuoti galios pagrindą. 
Charizmatiški lyderiai - nuo Napoleono ir Hitlerio iki Mar- 

tino Lutherio Kingo - įgyvendino galią per įtikinimą. O plu- 
tokratai dažnai įgyvendina galią ekonominėmis prievartos 
formomis. Iš čia ir gerai žinomas posakis, kad „pinigai val- 
do pasaulį . Bet pagrindinis galios šaltinis, pasak Manno, yra 
socialinė sąranga. 

Su mūsų analize tiesiogiai susiję du skirtumai, kuriuos 
Mannas pažymi apibūdindamas galios dinamiką. Pirma, jis 
išskiria intensyvią ir ekstensyvią galią, antra, autoritetinę ir di- 
fuzinę galią. 

Intensyvi galia pasireiškia tokiose vertikaliai organizuo- 
tose griežtose „vadovavimo ir kontrolės“ sistemose kaip ar- 
mija ir biurokratija. Ekstensyvi galia, priešingai, yra įgyven- 
dinama didelėje erdvėje - pavyzdžiui, visoje imperijoje ar 
tarptautinėje korporacijoje. Autoritetinė galia paprastai susi- 
jusi su vertikaliomis komandinėmis struktūromis, kuriose ti- 
kimasi paklusimo. Difuzinė galia, atvirkščiai, yra horizonta- 
lesnė ir įgyvendinama ne taip priverstinai. Mannas patei- 
kia išsamų difuzinės galios apibrėžimą, kuris tinkamas mū- 
sų analizei tolesniuose skyriuose. Jis pažymi, kad difuzinė 
galia „tarp gyventojų sklinda labiau spontanišku, nesąmo- 
ningu, decentruotu būdu, privesdama prie analogiškų so- 
cialinių praktikų, kurios įkūnija galios santykius, bet nėra at- 
virai kontroliuojamos“.* Šie skirtumai suteikia įžvalgų, ku- 
rios padeda mums suprasti Web 2.0 socialinės žiniasklaidos 
tinklo dinamiką kaip kontrastą tradicinėms institucinės ga- 
lios formoms. Institucinė galia paprastai yra autoritetinė, in- 
tensyvi ir įgyvendinama per prievartą, o tinklo galia yra di- 
fuzinė, ekstensyvi ir įgyvendinama per bendradarbiavimą. 

Klasikinis institucinės galios pavyzdys yra šiuolaikinė 
tautinė valstybė, formaliai apibrėžiama kaip teisėtos prievar- 
tos monopolio įgyvendinimas apibrėžtoje teritorijoje. Valstybės 
yra prievartos instrumentai, nukreipti į savo pačių gyven- 
tojus. Kai valstybės prievarta nukreipiama už jos sienų, tai 

vadinama karu. Tokį patį įsigalėjusį agresijos supratimą ap- 
tinkame plačiai priimtuose šiuolaikinių kapitalistinių korpo- 
racijų apibūdinimuose. Dažnai sakoma, kad korporacijų va- 
riklis yra nepaliaujamas troškimas sutriuškinti arba sunaikinti 
varžovus. Ekonomistai vartoja karo terminiją, kai jie apibū- 
dina korporacijas kaip kariaujančias rinkos puses. Taigi karo 
vertybės yra ypač būdingos modernaus kapitalizmo dvasiai, 
jei ne faktiniam įgyvendinimui. Rinkoje teisminio proceso 
prieš konkurentą pradėjimas yra komercinis karas kitomis 
priemonėmis. 

Viduramžiai, savaime suprantama, buvo labai karinga 
epocha. Pilypo Gražiojo ir tamplierių riterių susidūrimas 
mums puikiai iliustruoja įtampą tarp autoritetinės/intensy- 
vios ir. difuzinės/ekstensyvios galios. Tamplierių galia buvo 
iš esmės ideologinė - ar, tiksliau sakant, religinė — ir eksten- 
syviai bei difuziškai įgyvendinama visame krikščioniškajame 
pasaulyje. Pilypas Gražusis, kaip matėme, baiminosi, kad 
tamplierių galia tampa autoritetinė ir intensyvi, todėl grasi- 
na varžytis su jo paties teisėtumu. Jo paranoja nebuvo vi- 
siškai be pagrindo. Mažai istorikų prieštarautų, kad tamplie- 
rių riteriai darėsi reikšmingu pasaulietinės galios centru vi- 
same krikščioniškajame pasaulyje, galinčiu įtvirtinti karinę, 
ekonominę, politinę ir ideologinę prievartą. Kryžiuočiai, ki- 
tas popiežiaus ordinas, būtent tai ir padarė. Pilypas Gražu- 
sis pernelyg gerai žinojo, kad Kryžiuočių ordinas įsiveržė į 
Baltijos regioną ir Prūsijoje įkūrė vienuolišką valstybę. Pa- 
siryžęs panaikinti panašią grėsmę Vakarų Europoje, Pilypas 
liepė suimti ir nuteisti myriop tamplierių lyderius. Ekono- 
miniais terminais kalbant, Pilypas sutriuškino potencialų 
konkurentą ir įtvirtino valstybinės teisėtos prievartos Mo- 
nopolį savo karalystėje. Prancūzijos karalius buvo gudrus 
monopolininkas. Tokios buvo ir vėliau atsiradusios moder- 
nios valstybės. 


304 


11 skyRius. Galios anatomija: kaip sutvarkyti reikalus r 


Faktiškai turime istorijos „Pilypas Gražusis prieš tamplie- 
rių riterius“ interneto eros perdirbinį. Tai įvyko vos prieš de- 
šimtmetį Kinijoje, kai komunistinis režimas susirėmė su Fa- 
lun Gong religine sekta. Falun Gong — kvazibudistinis religi- 
nis judėjimas, kuris sujungia proto ir kūno misticizmą, gy- 
dymą tikėjimu ir milenaristines vizijas - tvirtina suvokią vi- 
satos tiesą per „įstatymo rato" principus. Vakaruose Falun 
Gong šalininkai daugiausia žinomi dėl jų atsidavimo tai chi 
ir gigong pratimams, kurie dažnai atliekami atvirame ore ir 
atrodo kaip sulėtinti karatė judesiai. 

Charizmatiškasis sektos įkūrėjas Li Hongzhi gimė Kini- 
joje 1951 metais ir dirbo daugelyje niekuo neišsiskiriančių 
darbų, kol XX amžiaus paskutinio dešimtmečio pradžioje 
įsteigė Falun Gong. Li dvasinis mokymas visoje Kinijoje grei- 
tai pritraukė daugybę šalininkų, užpildydamas tuštumą ša- 
lyje, stokojančioje stiprios pilietinės visuomenės. XX amžiaus 
paskutinio dešimtmečio pabaigoje Li buvo vienas iš dauge- 
lio po Kiniją keliaujančių ir didžiules minias savo paskaito- 
mis ir seminarais pritraukiančių gigong „meistrų . 

Kinijoje religija yra oficialiai varžoma komunistų parti- 
jos. Mao Zedongas, Kinijos komunizmo tėvas, pasmerkė 
konfucionizmą kaip „feodalinius prietarus“ ir režimas ilgą 
laiką malšino budistų priešinimąsi tokiuose regionuose kaip 
Tibetas. Kinijos režimas buvo ne mažiau priešiškas ir Romos 
katalikybei, ypač po to, kai Vatikanas atvėrė senas žaizdas 
kanonizuodamas maždaug 120 kankinių, nukankintų Kini- 
joje per pastaruosius keturis šimtmečius. Nors Kinijoje pri- 
skaičiuojama apie 12 milijonų katalikų, režimas kontroliuo- 
ja Katalikų bažnyčią ir draudžia bet kokius ryšius su popie- 
Žiumi — kas nestebina, atsižvelgiant į tai, kad Vatikanas pa- 
laiko diplomatinius ryšius su Taivanu Tačiau XX amžiaus 
paskutiniame dešimtmetyje Kinijos režimas skelbė reformas 
ir todėl buvo palyginti atlaidus Falun Gong sektai. Iš pradžių 

dvasinis judėjimas atrodė panašesnis į nekaltą tai chi prati- 
mų klubą nei į pavojingą religinį kultą. 

Tačiau ilgai netruko, kad Kinijos vadovai suprastų, jog Fa- 
lun Gonęg buvo daugiau nei populiarus karatė klubas. Pir- 
mas ženklas buvo keisti Falun Gong tvirtinimai apie antgam- 
tines galias ir stebuklingą gydymą. Daugiau nerimo kėlė tai, 
kad religinė sekta mažiau kaip per dešimtmetį tapo galin- 
ga organizacija visoje šalyje, apie senąsias Kinijos doktrinas 
sutelkdama milijonus Žmonių. Kai kuriais apytikriais skai- 
čiavimais, Kinijoje Falun Gong narių skaičius pasiekė stulbi- 
namus 70 milijonų.* Jei judėjimas toliau augtų, Falun Gong 
šalininkai viršytų Komunistų partijos narių skaičių. 

Konfrontacija tarp Kinijos komunistinės valstybės ir Fa- 
lun Gong religinio tinklo buvo neišvengiama. Tai įvyko 1999 
metų pradžioje, kai vienas incidentas privertė atversti kor- 
tas. Tiandzinio mieste policija išvaikė Falun Gong mitingą, 
kur šalininkai audringai reagavo į publikuotus pranešimus, 
kritikuojančius judėjimą kaip pavojingą. Šis susidūrimas pa- 
skatino Falun Gong šalininkus surengti taikią demonstraciją 
Pekine, protestuojant prieš tai, ką jie laikė oficialiu persekio- 
jimu. 1999 metais balandžio pabaigoje maždaug 10 000 Fa- 
lun Gong šalininkų nusileido iš Pekino Dangaus šventyklos 
parko ir apsupo aptvertą komunistų lyderių teritoriją Zhon- 
gnanhai. Apsupdami Kinijos valstybinės valdžios epicentrą, 
Ealun Gong protestuotojai kreipėsi tiesiogiai į režimą dėl ofi- 
cialaus statuso Kinijos visuomenėje. 

Valstybės vadovai nesiklausė. Kinijos prezidentas Jiangas 
Zeminis prisiekė sutriuškinti Falun Gong, tvirtindamas, kad 
judėjimas yra labiau pražūtingas nei blogos reputacijos japoO- 
nų Aum kultas, kurio šalininkai paleido mirtinas dujas pože- 
miniame miesto metro. Praėjus keturioms dienoms po Peki- 
no demonstracijos, režimas pasmerkė Falun Gong kaip „blo- 
gio kultą“, kuris „kenkia socialiniam stabilumui prisidengda- 

mas kovos menų treniruotėmis. Tiksliau sakant, režimas tvir- 
tino, kad Falun Gong yra sudėtinga piramidės formos struk- 
tūra, kuri finansiškai apgaudinėja savo narius. Tai toks pat 
kaltinimas, koks Vakaruose dažnai taikomas Scientologijos 
bažnyčiai ir kitiems tariamai religiniams kultams. Netrukus 
Ealun Gong lyderiai buvo suimti ir pasodinti į kalėjimą, o že- 
mesnį statusą turintys šalininkai buvo priversti dalyvauti 
„perauklėjimo programoje. Falun Gong tvirtino, kad buvo su- 
imti 35 000 jų narių, 5000 buvo įkalinti ir 15 mirė nelaisvėje.? 

Falun Gong lyderis Li Hongzhi 1995 metais pabėgo į 
Jungtines Valstijas, kad vadovautų savo pasaulinei religinei 
imperijai iš saugesnės ir pelningesnės vietos.!* Jo paties pa- 
siskirta tremtis į Jungtines Valstijas buvo sėkminga, nes XX 
amžiaus paskutinio dešimtmečio viduryje vyko interneto 
proveržis. Li įžvalgiai suprato, kad internetas — horizonta- 
lios struktūros pasaulinis tinklas — yra galinga platforma re- 
liginiam judėjimui. Li įkūrė svetainę (www.falundafa.com) ne 
tik tam, kad valdytų savo organizaciją Kinijoje pats būda- 
mas tremtyje, bet taip pat ir tam, kad išplėstų Falun Gong 
įtaką už Kinijos ribų. 

Li sukūrė labai efektyvų socialinį tinklą, kuris sujungė 
maždaug 40 skirtingų svetainių šalyse nuo Kanados ir Aust- 
ralijos iki Rusijos, Vokietijos ir Taivano. Taip pat jis bendra- 
vo su savo šalininkais pasinaudodamas pogrindine Kinijoje 
prieinama svetaine. Buvo manoma, kad Li vadovavo prieš 
režimą nukreiptiems Falun Gong protestams Kinijoje — taip 
pat ir Pekino demonstracijai 1999 metais — internetu iš sa- 
vo bazės Niujorke. Li tai netiesiogiai patvirtino, kai jo pa- 
klausė, kaip taip spontaniškai įvyko protestai šalyje, kurio- 
je visur tyko slaptoji policija. 

„Jie susižinojo internete, — pasakė jis. —- Be to, protestų 
dalyviai iš skirtingų regionų buvo draugai ir perdavė šią in- 
formaciją kitiems.“ 

Kai Kinijos vyriausybė atskleidė internetinį Li tinklą, ji 
greitai ėmėsi Žygių, kad jis šioje šalyje būtų panaikintas. 
Kaip dalis griežtų priemonių — uždaryta gausybė svetainių 
ir daugiau kaip milijonas nemokamų elektroninio pašto tar- 
nybų. Kinijoje dėl bet kokios „Falun Gong“ paieškos per 
Google buvo užblokuojamas rezultatų puslapis (vis dėlto 
„FLG judėjimas“ neabejotinai išliko aktyvus)." Billas Clinto- 
nas apibūdino Kinijos pastangas suvaržyti internetinę ko- 
munikaciją kaip „bandymą prikalti želė prie sienos, bet re- 
žimo svetainių filtravimo technologijos darėsi vis sudėtin- 
gesnės ir efektyvesnės. Kinijos režimas naudojo žiniatinklį — 
ypač tokias oficialias svetaines kaip People's Daily - kad dis- 
kredituotų Falun Gong kaip organizaciją ir užsipultų asme- 
niškai Li (pavyzdžiui, tvirtindami, kad jis nusikaltęs mokes- 
čių vengimu ir susijęs su CŽV). Vienas Falun Gong istorija 
besidomintis apžvalgininkas padarė tokią išvadą: „Neabejo- 
tina tai, kad pirmą kartą istorijoje judėjimas ir kontrjudėji- 
mas vyko kibernetinėje erdvėje ir akivaizdžiai turėjo drama- 
tiškų padarinių.“ 

Kinijos režimas pats dabar naudoja teigiamą žiniatinklio 
galią, kad užmegztų ryšį su savo piliečiais. 2008 metų bir- 
želį Kinijos prezidentas Hu Jintao surengė internetinę dis- 
kusiją su eiliniais Kinijos internautais, kurie uždavinėjo klau- 
simus, o šalies lyderis į juos atsakinėjo. Nors klausimai bu- 
vo rūpestingai atrenkami, Kinijos prezidentas atsakė į tokius 
klausimus kaip „kiek jūs uždirbate per mėnesį?“ ir „kada ke- 
tinate išnaikinti korupciją?“. Hu savo internetinei auditori- 
jai pasakė, kad, jo nuomone, internetas yra veiksminga prie- 
monė palaikyti ryšius su Kinijos liaudimi. 

„Nors esu pernelyg užsiėmęs, kad kasdien naršyčiau in- 
ternete, - pasakė jis, - stengiuosi praleisti šiek tiek laiko Ži- 
niatinklyje. Pirmiausia internete paskaitau vidaus ir užsie- 
nio naujienas. Taip pat žiniatinklyje noriu sužinoti, apie ka 

galvoja internautai ir kokios yra jų nuomonės. Trečia, tikiuo- 
si iš Mūsų internautų gauti kokių nors pasiūlymų ir patari- 
mų vyriausybei ir partijai. P 

Pateikdami šį Kinijos pavyzdį, neturime tikslo pristatyti 
pjesę su moralu „gerasis prieš blogąjį . Mus domina galios 
dinamika tarp vertikalių hierarchinių institucinių struktūrų 
ir socialinių horizontalių tinklų. Falun Gong istorija, kad ir ką 
ji atskleistų apie religines sektas šiuolaikinėje visuomenėje, 
kai ką byloja ir apie socialinių tinklų galią interneto amžiuje. 

Pagrindinė įžvalga yra ta, kad valstybėms, turinčioms 
tvirtą biurokratinę struktūrą, vis sudėtingiau kontroliuoti in- 
ternetinius socialinius judėjimus, kuriuos spontaniškai suor- 
ganizuoja patys jų nariai. Tam yra dvi priežastys. Pirma, in- 
ternetiniai socialiniai tinklai peržengia valstybių laiko/erd- 
vės suvokimo ribas. Antra, internetiniai socialiniai tinklai iš- 
sklaido galią į visuomenės periferijas, paversdami centrali- 
zuotą valstybės kontrolę mažiau prievartine. 

Įdomu tai, kad šiandieniniai tamplierių riterių palikuonys, 
atrodo, supranta šių e. proveržių dinamiką. Masonai, kurie 
daugelyje šalių buvo kritikuojami dėl jų kaip „slaptos ben- 
druomenės“ tariamai pogrindinės veiklos, išnaudojo interne- 
to socialinę galią, kad sustiprintų vidinį solidarumą. Britani- 
joje vyriausybė atvirai apkaltino masonus į baudžiamojo tei- 
singumo sistemą infiltruojant korumpuotus tinklus ir kai ku- 
riais atvejais trukdant įvykdyti teisingumą, kad būtų apsau- 
gota jų brolija. Masonai atkakliai tvirtino, kad jų veiklą mo- 
tyvuoja trys principai: broliška meilė, tiesa ir labdaringumas. 
Neįtikėtina, tačiau 1998 metais parlamentinis Vidaus reikalų 
komitetas apkaltino organizaciją, kad ji veikia kaip slaptas tin- 
klas, motyvuotas „savitarpio paaukštinimų ir keitimųsi pa- 
slaugomis“. Jungtinės Karalystės vidaus reikalų ministras net 
Žengė keistą žingsnį - liepė visiems teisėjams valstybiniame 
registre deklaruoti bet kokius ryšius su masonais.“* Taip pat 

ir Prancūzijoje masonai ilgą laiką buvo kaltinami tuo, kad 
aukščiausiuose valstybės sluoksniuose formuoja uždarą tin- 
klą, kur tariamai dominuoja protestantai ir žydai. Katalikiško- 
je Prancūzijoje niekada nebuvo užmiršta, kad masonai - gal- 
būt siekdami istorinio revanšo prieš Pilypą Gražųjį - prisidėjo 
prie Šviečiamojo sąjūdžio, kuris įžiebė Prancūzijos revoliuciją 
ir privedė prie šios šalies karaliaus Liudviko XVI egzekucijos. 

Vyriausybės spaudžiama Britanijos Didžioji ložė 2000 me- 
tais priėmė sprendimą naudotis internetu kaip atvirumo žen- 
klą, skirtą nuimti tariamai paslaptingumo skraistei nuo vidi- 
nės organizacijos veiklos. „Per pastaruosius 20-30 metų 
supratimas keitėsi, - pasakė Nava Navaratnarajah, paskelb- 
damas apie Jungtinės Didžiosios ložės sankcionuotą svetai- 
nę. - Mes bandome pakeisti paprasto Žmogaus įsivaizdavi- 
mą, kad esame kažkokia slapta bendruomenė. Tai toli nuo tie- 
sos. Paslaptyje išlaikyti norime tik ritualus. O tai, ką maso- 
nai daro ir kuo jie užsiima, visa ta informacija yra viešai pri- 
einama. Būtent šito siekiame įkurdami internetinę svetainę." 

2006 metais du masonai išleido knygą Šventykla, kuri 
niekad nemiega, kurioje jie numatė „naują paradigmą , nu- 
kreipiančią organizaciją į e. masonystę. O straipsnyje, pa- 
vadintame „Masonystė ir internetas“, Amerikos ložės narys 
brolis Francisas Vicente'as teigia, kad „interneto erdvė (tin- 
klaraščiai, YouTube, Google ir taip toliau) kaip priemonė 
reklamuoti masonystę ir atvėsinti/atremti antimasoniškas 
atakas yra būtinas brolijos įrankis naujame šimtmetyje.“ 
Vincente'as, Filadelfijos ložės narys, kvietė savo brolius ma- 
sonus naudotis internetiniais tinklaraščiais, kad skleistų tei- 
giamą žinią apie masonus. „Reikia pažymėti, kad politinės 
diktatūros funkcionuoja taip pat, kaip ir bažnytinės, — pri- 
dūrė jis. - Tai svarbiausia priežastis, kodėl diktatūros uždaro 
ložes, kai jos įgyja galios. Bijoma liaudies masėms suteiktos 
laisvės, kuri keltų grėsmę jų viešpatavimui.“ !9 

Ar mes esame tinklo socialinės galios, kuri dėl horizon- 
talios interneto dinamikos meta iššūkį archajiškai vertikalių 
galios struktūrų logikai, atgimimo liudininkai? Ar galia tik- 
rai pasislinko nuo hierarchinių vertikalių prievartos formų 
prie horizontalių kooperavimosi ir bendradarbiavimo sistemų? 
Ar tai tik dar viena naivi, technooptimistinė vizija, kuri pai- 
nioja demokratiją su anarchija ir todėl yra pasmerkta susidurti 
su pakartotiniu nepermaldaujamu autoritetinės, intensyvios 
galios pasireiškimu? Šiuos klausimus norime išnagrinėti pas- 
kutinėje knygos dalyje. 

Kadangi bendradarbiavimui reikalinga kolektyvinė veikla, 
geriausias būdas paruošti dirvą kitiems keturiems sky- 
riams - išnagrinėti pačią sąvoką. Arba suformuluoti tai kaip 
klausimą: kas skatina žmones užsiimti kolektyvinės veiklos 
strategijomis siekiant tikslų? Ar mes priversti dirbti išvien? Ar 
bendradarbiaujame paprasčiausiai todėl, kad mums atlygina- 
ma už tai, kad taip darytume? Ar mes įtraukiami prisidėti 
prie kolektyvinių pastangų? Ar mus skatina kiti motyvai? 

Laimei, yra klasikinė knyga šia tema: Amerikos ekono- 
misto Mancuro Olsono Kolektyvinės veiklos logika.“ Beveik 
prieš pusę amžiaus išleistoje Olsono knygoje gausu įžval- 
gų apie kolektyvinės veiklos sąnaudas ir naudą bei jos pa- 
sekmes organizacijoms ir valstybėms. Svarbiausias Olsono 
tikslas buvo mesti iššūkį dviem žinomoms prielaidoms: pir- 
ma, kai grupės nariai turi bendrų interesų, jie veikia kolek- 
tyviai, kad tuos interesus gintų; antra, demokratinėse vals- 
tybėse yra nuolatinis mažumos interesams kenkiančios dau- 
gumos tironijos pavojus (kaip kad įspėjo Tocgueville is). 

Olsonas įrodinėjo, kad abiem atvejais tiesa yra priešin- 
ga. Pirma, jis įrodė, kad asmenys grupėse turi racionalų in- 
teresą nedaryti nieko ir turėti naudos — kaip vadinamieji 
„Veltėdžiai — iš viešųjų gėrybių, kurias sukuria visa grupė. 
Tačiau jis pridūrė, kad racionalūs individai aktyviai dalyvaus 

kolektyvinėje veikloje, jei bus konkrečių paskatų, išreikštų as- 
menine nauda. Antra, Olsonas įrodė, kad grupėms yra sun- 
ku organizuoti kolektyvinę veiklą dėl racionalių jų atskirų 
narių išskaičiavimų (didelių sąnaudų ir mažos naudos). Ki- 
ta vertus, mažose grupėse individai susiduria su mažesnė- 
mis sąnaudomis ir susilaukia didesnės naudos, taip daryda- 
mi kolektyvinę veiklą efektyvesnę. Tai paaiškina, kaip tei- 
gia Olsonas, kodėl lobistai, kurie turi konkrečių interesų 
(stambusis kapitalas, susivienijimai, atskiros problemos gru- 
pės), paprastai yra efektyvesni nei plačiai organizuotos vi- 
suotinės gerovės organizacijos (vartotojų ir piliečių grupės). 
Todėl tikrasis pavojus demokratijai, pasak Olsono, yra ne 
daugumos, 0 mažumos tironija. 

Olsono kolektyvinės veiklos teorija turi akivaizdžią reikš- 
mę šiuose puslapiuose nagrinėjamoms temoms. Kadangi in- 
ternetiniai socialiniai tinklai iš esmės yra platūs ir horizon- 
talūs, sąnaudų-naudos išskaičiavimas teoriškai nėra palan- 
kus dalyvavimui, kooperavimuisi ir bendradarbiavimui. An- 
tra, didelės sąnaudos, kurių reikia socialiai organizuoti di- 
deles grupes, atrodytų, yra kliūtis Web 2.0 evangelistų išgir- 
tai masinio bendradarbiavimo naudai. Jei kolektyvinė veik- 
la yra palankesnė mažoms grupėms, kaip gali horizontalūs 
tinklai, sudėtingos organizacijos ir demokratinės visuome- 
nės įkinkyti „kolektyvinį intelektą ? 

Ieškant atsakymo į šį klausimą, esminė yra Olsono kon- 
krečių paskatų samprata. Atrodo, racionaliems individams rei- 
kia paskatos dalyvauti kolektyvinėje veikloje. Todėl turime 
išsiaiškinti, kokios paskatos motyvuoja žmones bendradar- 
biauti ir kooperuotis. 

Kai kurios konkrečios paskatos yra racionalios. Žmonės 
bendradarbiauja, jei jie turi materialinių interesų tai daryti — 
kitais žodžiais tariant, jei jiems atlyginama. Donas Tapscottas 
iliustruoja tai savo knygoje Vikinomika, kur pateikta įdomi is- 

torija apie didelę Kanados kasybos kompaniją Goldcorp.!* Ješ- 
kodama optimalaus būdo surasti aukso telkinius 55 000 akrų 
plote, Goldcorp nusprendė paskelbti geologinius duomenis sa- 
vo svetainėje ir pasiūlyti 575 000 dolerių prizą bet kam, kas 
galėtų pasiūlyti efektyviausią būdą surasti ir išgauti rūdą. 
Goldcorp atskleidė, kad, pasinaudojant kolektyvinio proto lo- 
gika —- arba minios išmintimi, maždaug 80 proc. pasitelktos 
minios pateiktų pasiūlymų pataikė tiesiai į dešimtuką, padė- 
dami sumažinti kompanijos gamybos sąnaudas maždaug 
600 proc. Šie masiniai bendradarbiai turėjo konkrečią paskatą 
dalyvauti projekte - pinigus. 

Politologas Robertas Axelrodas savo įžvalgioje knygoje 
Kooperacijos evoliucija taip pat teigia, kad mes turime racio- 
nalių motyvų bendradarbiauti su kitais. Axelrodo, žaidimo 
teorijos eksperto, teorija rėmėsi žinoma „kalinio dilema“: kai 
du bendrininkai yra įkalinti, kiekvienas turi racionalų inte- 
resą pateikti tą patį alibi, nes jei jie bus solidarūs, abu išeis 
į laisvę; jei vienas iš jų įskųs kitą, išduotasis kalinys ilgam 
liks už grotų; jei abu įskųs vienas kitą, abu atsidurs bėdoje. 
Todėl du kaliniai turi racionalų interesą abipusiškai bendra- 
darbiauti, nes tai jiems naudinga. 

Axelrodas racionalų abipusio bendradarbiavimo pasirin- 
kimą iliustruoja istoriniais pasakojimais apie kariavimą ap- 
kasuose Pirmajame pasauliniame kare. Priešingai mūsų tu- 
rimam bendram įsivaizdavimui apie siaubingus Pirmojo pa- 
saulinio karo kovos lauko mūšius, Axelrodas atskleidė, kad 
vadinamasis „gyvenk ir leisk gyventi“ sindromas domina- 
vo priešų naikinimo instinkto atžvilgiu. Vokiečių ir sąjungi- 
ninkų apkasai buvo taip arti vieni kitų, kad kareiviai galėjo 
išskirti priešų veidus. Tai apkasų karui suteikė Žmogiškąją 
dimensiją, kurią sustiprino faktas, kad priešo kareiviai pa- 
siliko tuose pačiuose apkasuose ilgą laiką. Jų nepertraukia- 
ma sąveika nedideliu atstumu sukūrė abipusį artimumą, ku- 

ris privedė prie „nebylių paliaubų“ — kitaip tariant, abipu- 
siškai suprasto bendradarbiavimo, pagrįsto priešo kareivių 
iš anos apkasų pusės nežudymu. Abipusis bendradarbiavi- 
mas (ir išgyvenimas) buvo laikomas racionaliai labiau pagei- 
daujamu nei abipusis naikinimas ir neabejotina mirtis. Kaip 
rašė Axelrodas: „Abipusio susilaikymo kooperaciniai mainai 
faktiškai pakeitė sąveikos prigimtį. Jie privedė prie to, kad 
abi pusės rūpinosi viena kitos gerove.“ 

Dar įdomiau tai, kad abi pusės tęsė savo nebylų bendra- 
darbiavimą, nepaisydamos karinio štabo įsakymų žudyti 
priešo kareivius. „Gyvenk ir leisk gyventi“ sistema buvo bū- 
dinga kariavimui apkasuose, - pažymėjo Axelrodas. - Ji kles- 
tėjo nepaisant didžiausių aukštesniųjų karininkų pastangų 
užkirsti jai kelią, nepaisant kovos sukeliamų aistrų, karinės 
logikos „žudyk arba būk nužudytas“ ir nepaisant to, kaip 
lengvai vyriausioji vadovybė galėjo nuslopinti bet kokias pa- 
stangas sudaryti tikras paliaubas.''* Kitaip tariant, net karo 
sąlygomis socialinis impulsas bendradarbiauti dominavo ver- 
tikalios hierarchinės vadovavimo struktūros, kuri liepė karei- 
viams pulti ir žudyti priešą, diktato atžvilgiu. Axelrodo išva- 
dą galima pavadinti nepažįstamųjų geranoriškumu: „Gyvenk 
ir leisk gyventi“ sistema, kuri atsirado nuožmiose Pirmojo pa- 
saulinio karo apkasų kovose, rodo, kad draugystė vargu ar 
būtina bendradarbiavimo, kuris remiasi tarpusavio sąveika, 
pradžiai. Atitinkamomis aplinkybėmis bendradarbiavimas 
gali atsirasti net tarp priešininkų.“ 

Galima pagrįstai tvirtinti, kad kareiviai, patekę į Pirmo- 
jo pasaulinio karo apkasų kovas, bendradarbiavo, kad iš- 
vengtų garantuotos mirties — kitaip tariant, jie pakluso ra- 
cionaliam išgyvenimo instinktui. Nors ši mintis neabejotinai 
teisinga, tai vis dar niekaip nepaaiškina, kodėl asmenys ko- 
operuojasi ir bendradarbiauja kitomis, ne tokiomis grėsmin- 

gomis aplinkybėmis — pavyzdžiui, kaip matėme skyriaus 
pradžioje, perduodami informaciją apie stichines nelaimes 
ir tragiškus nusikaltimus. Kodėl jie deda šias pastangas? Yra 
ir kitų spontaniško bendradarbiavimo pavyzdžių, kurie, at- 
rodo, meta iššūkį racionaliam paaiškinimui. Kodėl, pavyz- 
džiui, kai kurie Žmonės skiria tiek daug laiko ir pastangų, 
kad prisidėtų prie ilgų ir gerai apgalvotų Wikipedia straips- 
nių rašymo? Ir kodėl Amerikos kongrese bei kituose įstaty- 
mus leidžiančiuose organuose opozicinių partijų politikai 
abipusiškai bendradarbiauja nebyliu susitarimu ir net kei- 
čiasi balsais, nors derėtų būti aršiais priešininkais? Ir kodėl 
žmonės noriai dalyvauja masinio bendradarbiavimo projek- 
tuose, nors nėra jokio konkretaus finansinio paskatinimo? 
Manome, kad neracionali bendradarbiavimo prigimtis 
gali būti paaiškinta, kaip ir kiti šioje knygoje nagrinėti reiš- 
kiniai, pasitraukimo/protesto/lojalumo teorija. Žmonės bendra- 
darbiauja vieni su kitais - net kai jiems askriptyviai priskir- 
ti priešiški vaidmenys - nes juos sieja bendras lojalumas so- 
cialinei aplinkai — savo rajonui, korporacijai, įstatymų lei- 
džiamajam organui, demokratijai ir taip toliau. Kai sociali- 
nė sąveika tarp Žmonių laikui bėgant tęsiasi, ji sustiprina es- 
minį poreikį bendradarbiauti. Socialiniuose tinkluose fami- 
liarumas nesukelia paniekos, jis sustiprina lojalumą — ypač 
jei manome, kad ir toliau bendrausime su tais pačiais žmo- 
nėmis. Axelrodas vadina šį reiškinį ilgu „ateities šešėliu“. 
„Kad bendradarbiavimas būtų stabilus, ateitis turi turėti 
gana ilgą šešėlį, - teigia Axelrodas. — Tai reiškia, kad kito su- 
sidūrimo tarp tų pačių dviejų asmenų svarba turi būti ga- 
na didelė, kad paverstų pasitraukimą nekonstruktyvia stra- 
tegija, kai kitas veikėjas yra provokuojamas. Reikia, kad būtų 
gana didelė jų naujo susitikimo tikimybė ir kad jie perne- 
lyg nenuvertintų šio susitikimo svarbos.“ Trumpai kalbant, 


315 


< 


< 
a / II DALIS. GALIA 


mes bendradarbiaujame, kai pagrįstai numatome būsimą so- 
cialinę sąveiką su kitais — jei, Žinoma, nepasirenkame pro- 
testo arba pasitraukimo, kad išreikštume nuomonių skirtumą 
ir nelojalumą. 

Kartais paaiškinimas dar paprastesnis. Žmonės priside- 
da prie Wikipedia ir dalyvauja bendruose projektuose todėl, 
kad bendradarbiavimas patvirtina jų vertybes ir sustiprina 
jų savigarbą. Dažnai jie įsitraukia tiesiog todėl, kad tai sma- 
gu. Tiesa, kartais motyvuojantys veiksniai yra socialinio ka- 
pitalo apdovanojimai, tokie kaip statusas. Bet daugeliu at- 
vejų Žmonės dalyvauja kolektyvinėse veiklos formose, nes 
jie dėl to jaučiasi gerai, ypač jei visi teikia bendradarbiavi- 
mui ypatingą reikšmę. Kitaip tariant, jei yra bendras palan- 
kumas įsitikinimui, kad kooperavimasis ir bendradarbiavi- 
mas yra teigiamos vertybės. Įžvalgioje studijoje apie sava- 
noriško bendradarbiavimo organizacinę reikšmę teigiama: 
„Tipiška tarpusavio sąveika atsiranda tada, kai Žmonės yra 
teigiamos nuomonės apie socialinę sistemą, kurioje pagal- 
bos prašymai yra įprasti ir tam rodoma pagarba pasiūlant 
pagalbą.'* 

Jei šios įžvalgos yra pagrįstos, ar turime performuluoti 
galios apibrėžimą, pritaikydami jį Web 2.0 erai? Jei pereinant 
iš vertikalios organizacinės struktūros į horizontalius socia- 
linius tinklus galia tikrai buvo difunduota, galbūt naujas 
apibrėžimas turėtų mažiau pabrėžti jos prievartos dinami- 
ką ir labiau susitelkti į potencialą skatinti bendradarbiavimą. 

Šią hipotezę patikrinsime tolesniuose keturiuose skyriuo- 
se, susitelkdami į konkrečius kooperavimosi ir bendradar- 
biavimo pavyzdžius rinkoje, korporacijose ir demokratinė- 
se institucijose. Galiausiai - jei Rinkos 2.0, Įmonės 2.0 ir 
Demokratijos 2.0 difuzinės galios dinamika bus sėkminga 
tvarkant reikalus, tai bus stipriausias argumentas už Web 2.0 
revoliuciją. 


12 sKYRIUS 


| Dovydai ir galiotai: 
k mėgėjų kerštas 


XIX amžiaus istorikas Thomas Carlyle'as puikiai pareiškė, 
kad „pasaulio istorija yra ne kas kita, kaip didžių Žmonių 
biografijos“. Jis išplėtojo didžių žmonių teoriją ambicinga- 
me 1840 metais publikuotame veikale Herojai, herojų garbi- 
nimas ir herojiškumas istorijoje. Šioje knygoje Carlyle'as nu- 
rodė nemažai įžymių asmenybių — tarp jų Dante, Shakes- 
peare'ą, Lutherį, Rousseau ir Napoleoną - kurių vieta žmo- 
nijos pasiekimų panteone yra neginčijama. 

Didžių žmonių teorijai atėjo ne patys geriausi laikai. Jos 
baigtis kada nors gali būti datuota 2006 metais. Tuomet žur- 
nalas Time - senas Carlyle'o teorijos šalininkas, rengiantis 
„Metų žmogaus“ rinkimus, kurie siekia 1927 metus, kai ant 
viršelio pasirodė pirmasis nominantas Charlesas Lindberg- 
has - priėmė reikšmingą sprendimą. Ilgą laiką savo kasme- 
tinių apdovanojimų portretų galerijai Time atrinkdavo žmo- 
nes iš gana nuspėjamo valstybės veikėjų, taikdarių ir įta- 
kingų verslininkų sąrašo: Johnas E Kenedy, Michailas Gor- 
bačiovas, Anwaras Sadatas, Billas Clintonas, abu George'ai 
Bushai, Tedas Turneris, popiežius Jonas Paulius II, Billas 

Gatesas ir taip toliau. Tačiau nuo šiol įvykių eigą lemia ne- 
be įtakingi aukštos padėties žmonės. 2006 metų Time „Me- 
tų Žmogus“ buvo visiškas netikėtumas: tu. Taip, tu. Tu, aš ir 
visi kiti šioje planetoje. Kiekvienas iš mūsų. 

„Pažvelkite į 2006 metus kitu kampu ir pamatysite kito- 
kią istoriją — ji ne apie konfliktus ir ne apie didžius žmo- 
nes, - pažymėjo Time, pagrįsdamas savo radikaliai demok- 
ratišką pasirinkimą. — Tai istorija apie bendruomenę ir ben- 
dradarbiavimą niekad anksčiau neregėtu mastu. Tai istorija 
apie begalinį Žinių šaltinį Wikipedia, milijonais kanalų sujung- 
tų Žmonių tinklą YouTube ir internetinį metropolį MySpace. 
Tai istorija apie daugumą, paveržusią galią iš mažumos, apie 
pagalbą vienas kitam be išskaičiavimo, apie tai, kaip visa tai 
pakeis ne tik pasaulį, bet ir tai, kaip keičiasi pasaulis... Kam 
priklauso šis laikas, ši energija, ši aistra? Atsakymas: tau. Už 
valdžios paveržimą iš pasaulinės žiniasklaidos, už naujos 
skaitmeninės demokratijos pamatų paklojimą, už darbą be 
išskaičiavimo ir profesionalų nugalėjimą jų pačių ginklu — 
žurnalo Time 2006-ųjų Metų žmogus esi tu.“! 

Viena iš sričių, kur profesionalai buvo įveikti jų pačių gin- 
klais, yra futbolas. Didžiojoje Britanijoje futbolo klubų savi- 
ninkai dažnai yra šiek tiek pakeistos didžių Žmonių teori- 
jos, visiems žinomos kaip turtingų Žmonių teorija, subjek- 
tai. Futbolo klubų savininkams skirta turtingų žmonių teorija 
pirmą kartą buvo suformuluota XX amžiaus aštuntojo de- 
šimtmečio viduryje, kai popmuzikos žvaigždė Eltonas Joh- 
nas nusipirko nuo vaikystės dievintą komandą - Votfordo 
futbolo klubą. Priklausydama popžvaigždei ir jos remiama, 
ši komanda pakilo iš negarbingos ketvirtosios lygos iki šlo- 
vingo Anglijos futbolo asociacijos taurės finalo. 

Eltonas Johnas galiausiai pasitraukė iš Votfordo futbolo 
klubo vadovo pareigų, bet jo pasitraukimas iš Britanijos tut- 
bolo priešakinių gretų nepadarė neigiamo poveikio turtingu 

žmonių teorijai.“ Priešingai, vėliau garsūs multimilijonieriai 
nusipirko dar keletą britų futbolo klubų. Rusijos naftos mag- 
natas Romanas Abramovičius nusipirko futbolo klubą Chelsea, 
o indų kilmės plieno magnatas Lakshmi Mitalas įsigijo Oueens 
Park Rangers. Pasakiškai turtingų Žmonių, kuriems priklauso 
profesionalų futbolo klubai, sąrašas yra iš tikrųjų labai ilgas? 

Turtingų Žmonių teorijai futbole, kaip ir didžių žmonių 
teorijai istorijoje, metė iššūkį internetas. Kaip parodė futbolo 
klubo Ebbsfleet United įsigijimo istorija 2007 metų pabaigo- 
je, siekiant išgelbėti silpną futbolo komandą kartais didelis 
palaikymas yra geriau nei storos piniginės. Ebbsfleet savinin- 
kas nėra turtingas žmogus. Komanda priklauso tūkstan- 
čiams eilinių Ebbsfleet aistruolių. Ebbsfleet - anksčiau žinomos 
kaip Gravesend 6 Northfleet — sirgaliai išnaudojo internetu 
paremto masinio bendradarbiavimo galią, kad šturmuotų 
Kento grafystėje įsikūrusio futbolo klubo posėdžių salę. Su- 
sibūrę svetainėje MyFootballClub.co.uk, kiekvienas iš maždaug 
27 000 aistruolių sumokėjo po 35 svarus (maždaug 70 dole- 
rių), kad nupirktų grimztančią komandą ir jai vadovautų. 
Šį netikėtą posūkį Britanijos futbolo vadyboje Londono Ti- 
mes aprašė šitaip: „Vakar į autokratinį futbolo pasaulį įsiver- 
žė nekviesta demokratija.“ 

Dabar nauji komandos savininkai, vadovaudamiesi klu- 
bo šūkiu „Turėk klubą, surink komandą, ne tik balsuoja in- 
ternetu dėl aukščiausiosios vadovybės, bet taip pat renka 
žaidėjus ir sprendžia dėl jų mainų. Tai gryna minios išmin- 
tis, šiuo atveju —- specializuotos futbolo minios. Kaip pažy- 
mėjo The Times: „Daugumoje klubų leidimas sirgalių atsto- 
vui priartėti prie posėdžių salės laikomas drąsiu poelgiu; 
klube Ebbsfleet valdžia paliekama žmonėms, o ne pelno iš- 
troškusiems milijardieriams.'* 

MyFootballClub.co.uk, įkurta buvusio futbolo žurnalisto 
Willo Brookso, veikia kaip investicinis fondas, kuris teikia 

pirmenybę daugumos pozicijoms (jam priklauso 51 proc. 
Ebbsfleet), lemiamai įtakai balsavimo rezultatams ir aktyviam 
dalyvavimui vadyboje. Vienas pirmųjų virtualių komandos 
savininkų priimtų sprendimų buvo vadybininko Liamo 
Daisho pažeminimas iki vyriausiojo trenerio pareigų, pada- 
rant jį priklausomą nuo internetinio balsavimo dėl koman- 
dos atrankos, formavimo ir taktikos rezultatų. Kritikai grei- 
tai numojo ranka į naująjį klubą Ebbsfleet kaip „fantazijų fut- 
bolą , sakydami, kad šis eksperimentas ilgai netruks? Tačiau 
nepaisant skeptikų, masinė internetinė nuosavybė nepaken- 
kė klubo sėkmei. 2008 metų gegužę jis laimėjo Anglijos fut- 
bolo asociacijos taurės turnyrą - pirmoji tokios šlovės susi- 
laukusi Kento komanda - Londono Vemblio stadione įvei- 
kusi komandą Torguay United rezultatu 1 : 0. Nuo to laiko 
MyFootballClub.co.uk apsimetė besidomintys kitų perėmimų 
perspektyvomis, įskaitant tokius klubus kaip Leeds United, 
Nottingham Forest, Cambridge United, Accrington Stanley ir Ha- 
lifax Town.“ 

Abejotina, ar Ebbsfleet galėtų vieną dieną užimti vietą gre- 
ta Chelsea, Arsenal ir Manchester United, t. y. tarp geriausių 
Britanijos futbolo klubų. Bet tie, kas siunčia velniop masinę 
internetinę profesionalių futbolo klubų nuosavybę, akivaiz- 
džiai nesuvokė e. proveržiu pasižyminčios minios pasitel- 
kimo dinamikos - tiksliau, to, kad galia nebėra išsidėsčiusi 
centralizuotose biurokratinėse struktūrose, dabar ji demok- 
ratiškai difundavosi visoje visuomenėje. Konservatyvus po- 
žiūris į šiuos e. proveržius, kaip pamatysime, yra visada pa- 
grindžiamas įsigalėjusiomis vertybėmis, kurios sutampa su 
askriptyviai apibrėžtais „profesionalų“ vaidmenimis ir pri- 
skiria žemesnį statusą „mėgėjams . 

Šis skyrius yra apie mėgėjų kerštą. Įtampa tarp profesio- 
nalų ir mėgėjų, be abejonės, - pats nuožmiausias Web 2.0 
mūšio lauke šėlstantis karas. Tai nelygi kova tarp dovydų 

ir galiotų, bet, kaip ir Biblijoje, kerėpliškų filistinų milžinų 
jėga yra įveikiama mažesnių ir protingesnių priešininkų. 

Kaip savo knygoje Dovydų armija teigia Glennas Reynold- 
sas, buvęs teisės dėstytojas, rašantis tinklaraštį InstaPundit: 
„Esame įpratę manyti, kad didelės organizacijos yra svar- 
bios organizacijos, nes taip ir buvo pastaraisiais šimtmečiais. 
Maždaug 1700 metais didelės organizacijos tapo efektyviau- 
siu būdu padaryti daugelį dalykų. Pagrindinis galios šalti- 
nis (garo varikliai ir panašiai) turėjo būti svarbus ir efekty- 
vus. Informacijai sekti buvo reikalinga armija klerkų, sek- 
retorių ir taip toliau, kuriems reikėjo didelės organizacijos, 
kad juos išlaikytų. Šios koncepcijos - kurias ekonomistai va- 
dina „ekonominiais masinės gamybos privalumais“ — teikė 
pirmenybę didelėms organizacijoms. Didelėms kompani- 
joms, didelėms vyriausybėms, bet kam. Masinė gamyba. Di- 
desnis buvo geresnis. Galiotas valdo./ Reynoldsas, savaime 
suprantama, yra Dovydo laidyklės šalininkas. Tai aiškiai lei- 
džia suprasti jo knygos paantraštė: Kaip rinkos ir technologi- 
jos leidžia paprastiems žmonėms nugalėti didžiąją žiniasklaidą, di- 
džiąją vyriausybę ir kitus galiotus. Reynoldsas yra Web 2.0 re- 
voliucionierius, kuris apdainuoja elektroninį kūną ir aukšti- 
na „pasidaryk pats“ galios poslinkį paprastų Žmonių link. 

Interneto „mėgėjų kultūros kritikai prieštarauja, kad in- 
terneto įkvėptas fanatizmas yra ne ką daugiau nei skaitme- 
ninė utopija. Jie tvirtina, kad realiame pasaulyje galia teisė- 
tai priklauso tradicinėse institucijose dirbantiems profesio- 
naliems ekspertams. Jie atmeta tokius terminus kaip „minios 
pasitelkimas' ir „masinis bendradarbiavimas“ kaip Web 2.0 
šūkius internetiniam kolektyvizmui, turint omeny visas nu- 
manomas neigiamas šio žodžio reikšmes. 

Jaronas Lanieras plačiai aptartoje esė, kritikuojančioje in- 
ternetinio kolektyvizmo riziką, pavadino šį fenomeną „skait- 
meniniu maoizmu“. Pripažindamas, kad didelės grupės gali 

sugebėti nepaprastai tiksliai atspėti dražė žirnelių skaičių di- 
džiuliame stikliniame ąsotyje, Lanieras lieka skeptiškas dėl 
minios išminties didesnės svarbos reikaluose. Jis mums ko- 
rektiškai primena, kad kolektyvinė „išmintis“ gali būti ypač 
kvaila: tulpių manija XVII amžiuje, vertybinių popierių bir- 
žos burbulai, isterijos dėl fiktyvių šėtoniškų vaikų pagrobi- 
mų, klaidingi aliarmo signalai apie „2000 metų problemos“ 
grėsmę ir taip toliau. „Šiuo metu, — pažymi Lanieras, - ma- 
tome nerimą keliančią neklystančio kolektyvo paklydimo 
pradžią. * 

Laniero analizė neabejotinai intriguojanti — ir labai ginčy- 
tina. Visų pirma, atrodo, siekiant sustiprinti argumentų ten- 
dencingumą, buvo iškraipyti jo vartojamų terminų apibrė- 
žimai, Kolektyvizmas yra nelanksti ekonominė sistema, kuri 
pirmiausia žlugo Sovietų Sąjungoje, paskui komunistinėje Ki- 
nijoje. O štai kolektyvinė veikla nėra komunistinė; ji iš esmės 
liberali ir demokratiška. Internetas nėra kolektyvistinis, tai 
platforma kolektyvinei veiklai. Šio skirtumo panaikinimą ga- 
lima laikyti apgaulingu. Web 2.0 evangelistas Howardas 
Rheingoldas, paneigdamas Laniero esė, pažymėjo, kad inter- 
netas, kaip maoistiškas kolektyvas, sukuria stulbinamą skai- 
čių kapitalistinių milijardierių, kurie gerokai pasipelnė iš to- 
kių komunistinių kompanijų kaip Amazon, Yahoo! ir Google 
įkūrimo.? 

Rimtesnė Web 2.0 revoliucijos kritika nukreipta į jos ku!- 
tūrinės pasekmes. Trumpai kalbant, internetas yra pavojin- 
gas, nes jis paleidžia į pasaulį ūmų mėgėjiškumo užkratą. 

Ryškiausias šios srovės atstovas yra Andrew Keenas, pole- 
miškos knygos Mėgėjų kultas autorius. 2007 metais išleista Ke- 
eno knyga Web 2.0 evangelistų buvo priimta kaip tiesioginis jų 
technosocialinės revoliucijos, vadovaujamos kažkur iš Silicio 
slėnio, puolimas.!? Keeno kritika nepaprastai įdomi dėl dviejų 
priežasčių: viena - kvazireliginė, kita - kvaziideologinė. 

Pirma, Keenas - atskalūnas. Jis yra savas žmogus Silicio 
slėnyje, praeityje — „naujosios ekonomikos“ verslininkas, ku- 
ris 2004 metais buvo vienas iš ištikimiausių O Reilly žiniask- 
laidos konferencijos, kurioje buvo sukurtas terminas 
„Web 2.0“, šalininkų. Bet Keenas greitai nusivylė, pasak jo pa- 
ties, Web 2.0 evangelistų, kurie populiarindami skaitmeninius 
niekniekius žada apgaulingą internetinę utopiją, egoistišku 
oportunizmu. Jis atvirai aprašo mėgėjų kultą taip, kad nelieka 
abejonių dėl jo statuso Silicio slėnyje: „Tai atskalūno darbas, 
savo žmogaus, kuris dabar - pašalietis, tapęs atskalūnu ir at- 
sisakęs narystės kulte.“ 

Antra, Keenas yra priešiškas demokratijai. Pasak jo paties, 
Web 2.0 demokratijos vilčių pavojus tas, kad ji greitai išsigims- 
ta į „intelektualiai pražūtingą radikalų egalitarizmą“. Keenas 
teigia, kad Web 2.0 revoliucijos demokratinės pretenzijos pri- 
vedė prie tradicinės kultūros kokybę griaunančio „tituluoto 
mėgėjo atsiradimo. „Demokratizacija, nepaisant jos liaupsi- 
namo idealizavimo, - teigia jis, - kenkia tiesai, apkartina pi- 
lietinį dialogą ir sumenkina kompetenciją, patirtį ir talentą.“ 

Poleminis Keeno pranešimas priklauso aiškiai ideologinei 
tradicijai: reakcinis radikalizmas. Panašiai kaip luditai, kurie 
bijojo pramonės revoliucijos griaunamojo poveikio, Keenas 
yra priešiškas technologijų varomai Web 2.0 revoliucijai, nes 
jį piktina destabilizuojamasis poveikis tradicinei tvarkai. Pra- 
radęs tikėjimą Web 2.0, Keenas čiupo irzlaus konservatizmo 
nuodų taurę. Jis tapo atkakliu senųjų oligarchijų ir kultūros 
sergėtojų, kuriuos šluoja Web 2.0 revoliucija, gynėju. 

„Ant kortos pastatyti ne tik mūsų kultūriniai standartai 
ir moralinės vertybės, - teigia Keenas. - Visų rimčiausia, kad 
pačios tradiciškiausios institucijos, kurios padėjo puoselėti ir 
kurti mūsų Žinias, muziką, literatūrą, televizijos laidas ir ki- 
no filmus, taip pat yra puolamos.' 

Štai Keeno casus belli, įžūliai išreikštas dviem žodžiais: jis 
yra priešiškas Web 2.0 revoliucijai todėl, kad ji kelia grėsmę 
tradicinėms institucijoms. 

Dėmesio nusipelno bet koks rimtas argumentas prieš de- 
mokratiją. Tačiau įdėmiau panagrinėjus, Keeno „mėgėjų“ kul- 
tūros kritika yra akivaizdžiai pagrįsta konceptualiu paklydi- 
mu. Jis profesionalų statuso rangą priskiria kultūros kūrėjų kla- 
sėms - kritikams, žurnalistams, redaktoriams, kino filmų kū- 
rėjams, muzikantams - kurių darbą vertina kaip kvalifikuotą. 
Ironiška, tačiau kultūrinė kūryba yra ta sritis, kur tradicinį 
skirtumą tarp mėgėjų ir profesionalų yra sunkiausia apginti. 

Statuso priskyrimas „profesionalams“ siekia ikipramoni- 
nę visuomenę, kurioje patyrę amatininkai - mūrininkai, dai- 
lidės, stikliai ir taip toliau — būrėsi į brolijas, kurioms pri- 
klausė Žinių apie jų meno paslaptis monopolija. Amatinin- 
kų organizacijos egzistavo faktiškai visose civilizacijose — Ki- 
nijoje, Indijoje, Egipte, Graikijoje, Romoje. Viduramžiais 
amatininkus vienijo gildijos, kurios turėjo monopolijos pri- 
vilegijas, įformintas karalių ir vietos valdžios suteikiamu pri- 
vilegijų raštu. Gildijos buvo griežtai suklasifikuotos pagal 
įgūdžių lygmenį — mokinys, pameistrys ir meistras. Viduram- 
žiais visoje Europoje gildijos ekonomiškai viešpatavo dau- 
gelyje miestų ir - kaip profsąjungos šiuolaikinėje ekonomi- 
koje - turėjo didelę politinę galią. Miestai, kuriuose gildijos 
neturėjo įtakos, buvo vadinami „laisvais“. Terminas „namu- 
dinė pramonė“ atsirado iš pastangų sujungti audėjus į na- 
mudininkų tinklus kaimiškuose regionuose, kur nebuvo gil- 
dijų valdžios. Kai kuriose šalyse, tokiose kaip Prancūzija, gil- 
dijų galia buvo remiama ir oficialiai įtvirtinama, nes ji cen- 
tralizavo — ir šitaip palengvino - mokesčių rinkimą.!! 

Nors gildijos ištvėrė kapitalizmo pasirodymą, dėl savo 
priešinimosi industrializacijai ir laisvajai prekybai jos prara- 
do iki XIX amžiaus pradžios turėtą reikšmingą statusą. Ada- 

mas Smitas, intelektualinis kapitalizmo tėvas, kritikavo gil- 
dijų sistemą. Tą patį darė ir Karlas Marxas. Nors Marxas tei- 
gė, kad kapitalizmas galų gale turės sunaikinti gildijų siste- 
mą nuversdamas feodalinę ekonomiką, jis pripažino, kad 
gildijos varžė darbininkus griežtu reguliavimu ir kliūtimis. 
Gildijos buvo, kalbant šiuolaikine kalba, uždari cechai - be- 
veik kaip reglamentuojamos profesijos šiais laikais. 

Tiesą sakant, istorinis skirtumas tarp profesionalo ir mė- 
gėjo nebuvo aiškiai nubrėžtas iki pat XX amžiaus. Tai ypač 
būdinga gamtos mokslams. Užtenka prisiminti Leonardo da 
Vinci ir Francisą Baconą, dvi klasikines Renesanso asmeny- 
bes, kurių įspūdingi moksliniai tyrimai buvo grynai mėgė- 
jiški. Britanijoje XIX amžiaus botanikai mėgėjai tapo tokie 
kvalifikuoti, kad dėl jų veiklos tos srities profesionalai buvo 
pilni apmaudo." Fotografijos istorija pateikia dar įtikinamesnį 
mėgėjų galios pavyzdį. XIX amžiaus viduryje atsiradusi fo- 
tografija buvo visiškai mėgėjiška, dominavo ta pati aristok- 
ratų klasė, kuri buvo atsidavusi ir kitiems mėgėjiškiems už- 
siėmimams, tokiems kaip botanika ir astronomija. Mes sko- 
lingi fotografams mėgėjams už jų pastangas, nes jų dėka 
turime gausius vizualinės socialinės XIX amžiaus istorijos 10- 
bius. Jei romanistas Lewisas Carrollas - tai ekscentriško Oks- 
fordo dėstytojo Charleso Dodgsono pseudonimas - nebūtų 
nufotografavęs mažos mergaitės Alice Liddell, neturėtume 
Alisos stebuklų šalyje įkvėpėjos fotografinio paminklo. Pirmieji 
fotografai, kaip ir Dodgsonas, daugiausia buvo džentelme- 
nai, turintys finansinių išteklių, kad nusipirktų fotografavi- 
mo įrangą. Taip buvo iki XIX amžiaus devintojo dešimtme- 
čio, kai Amerikos banko klerkas George'as Eastmanas išrado 
fotoaparatą Kodak su 100 kadrų fotografinės juostelės rite. Kai 
prieš pat amžiaus pabaigą buvo pradėti pardavinėti fotoapa- 
ratai Kodak, tai lėmė masinį fotografijos populiarumą. Visi, kas 
tik galėjo įsigyti fotoaparatą, tapo fotografijos entuziastais. 

XX amžiaus pradžioje mėgėjiškumas patyrė statuso nuo- 
smukį dėl modernumo poreikių, o būtent — dėl socialinio 
profesijų persitvarkymo į galingas institucines struktūras. 
Charlesas Leadbeateris, Mes manome autorius, tai apibūdi- 
no šitaip: „Vienoje srityje po kitos mėgėjai ir jų apgriuvu- 
sios organizacijos buvo išvaromi Žmonių, kurie žinojo, ką 
daro, ir turėjo pažymėjimus, kad tai įrodytų.'"* Ankstesniais 
laikais mėgėjų veikla daugiausia buvo motyvuota aristok- 
ratiško altruizmo ir vykdoma nepriklausomai, o štai profe- 
sionalizmo atsiradimas įtvirtino žinių kontrolės monopolį ir 
priskyrė socialinį statusą, pagrįstą askriptyviu titulu ir kva- 
lifikacija (daktaras, profesorius ir t. t.). Be to, mėgėjiška veik- 
la daugiausia buvo finansuojama pačių turtingųjų džentel- 
menų arba remiama aristokratiškų patronų, o modernios 
profesijos organizuotos ir reguliuojamos valstybių. 

Tam tikrų sričių profesionalizacija atnešė neabejotiną so- 
cialinę naudą, ypač srityse - medicina, farmacija, buhalteri- 
ja - kurios buvo apjuodintos plačiai paplitusio šarlatanišku- 
mo. Tam tikras profesijas iš tikrųjų reikėjo skubiai sertifikuoti 
ir reguliuoti. Medicinos profesionalizacija į operacines veža- 
miems pacientams užtikrino, kad asmuo, laikantis skalpelį, 
yra atestuotas chirurgas. Iš tiesų buvo sakoma, kad pagrin- 
dinės profesinės klasės yra tos, kurios gydo mūsų kūnus ir 
skaičiuoja mūsų pinigus. Atsižvelgiant į šių funkcijų svar- 
bą, profesinės organizacijos už savo pastangas galėjo gauti 
reikšmingų apdovanojimų ir privilegijų, iš kurių ne pasku- 
tinėje vietoje buvo geras uždarbis. Tarp kitų privilegijų, ku- 
rias įgijo profesijos, buvo monopolinės teisės, apribojantys 
susitarimai, savireguliacijos įgaliojimai ir aukštas socialinis 
statusas. Nuo senų laikų išlikęs tokių profesijų kaip medi- 
kas ir teisininkas patrauklumas, ypač vidurinei klasei, iš tik- 
rųjų yra pagrįstas šių materialinių ir statuso apdovanojimų 
lūkesčiais.'* Tai taip pat paaiškina, kodėl profesionalai vie- 
nijasi, kad apsaugotų ir užtikrintų savo specifinius intere- 

sus. Profesijos, kad ir kokią naudą jų kompetencija atneštų 
visuomenei, yra struktūriškai organizuotos, kad išsaugotų 
monopolinę galią. 

Savaime suprantama, jei esate gydytojas, teisininkas, dės- 
tytojas, farmacininkas ar net Žurnalistas, profesionalo statu- 
sas yra labai malonus. Bet kaip teigė Mancuras Olsonas sa- 
vo klasikinėje knygoje Tautų pakilimas ir nuosmukis, profesi- 
nių asociacijų, organizuotų kaip interesų grupės, daugėjimas 
visuotinę socialinę gerovę veikia neigiamai ir priveda prie 
ekonominio nuosmukio. Kodėl? Nes konkrečios interesų 
grupės —- sakykim, daktarų lobistai - yra motyvuoti savanau- 
diškumo ir dėl to siekia gauti neproporcingai dideles privi- 
legijas sau, kas užkrauna didesnę naštą visuomenei kaip vi- 
sumai. Kai ši ekonominio favoritizmo forma tampa nekon- 
troliuojama, kaip teigia Olsonas, ji sukuria neigiamas išori- 
nes pasekmes, kurios ilgainiui, patenkinant vis daugiau in- 
teresų grupių reikalavimų, negailestingai veda į ekonomi- 
kos nuosmukį.!* 

Netrukus po šios knygos pasirodymo 1982 metais Žinių 
ekonomika pradėjo griauti organizacijų rigidiškumą, kurį Ol- 
sonas kaltino dėl ekonominio nuosmukio. Informatyvioje 
esė apie „ekspertų galią Michaelas Reedas aprašo tipologi- 
ją, pagrįstą skirtumu tarp profesionalų ir žinių darbuotojų. Or- 
ganizuotos profesijos naudojo savo profesinę kompetenci- 
ją, kad uždarose institucinėse biurokratijose įgyvendintų 
kredencializmu pagrįstas valdžios strategijas, o štai Žinių 
darbuotojai išnaudojo savo analitinius sugebėjimus atviro- 
se tinklinėse rinkose. Pagrindinė Reedo įžvalga: kadangi Ži- 
nių darbuotojai veikia horizontaliuose tinkluose, o ne admi- 
nistracinėse struktūrose, jų veikla kelia grėsmę profesiona- 
lams, nes jie yra linkę liberalizuoti ir paversti preke ekspertų 
sukurtos struktūros siūlomas paslaugas ir produktus. Trum- 
pai tariant, žinių darbuotojai uzurpuoja kvalifikacija grįstą 
profesionalių ekspertų monopolinę galią. 

Todėl galime sakyti, kad profesinių organizacijų mono- 
polinėms privilegijoms jau buvo mestas iššūkis gerokai 
prieš Web 2.0 revoliuciją. Profesionalizmas demistifikuotas 
(ir net diskredituotas), kai prieš kelis dešimtmečius pasiro- 
dė naujas technologijas naudojantys ir žiniomis besiremian- 
tys darbuotojai. 

Dabar pereikime prie ekspertų galios kultūros srityje pa- 
vyzdžių. Pabandysime nustatyti, ar kultūros sergėtojai turi 
reikalingą kompetenciją, kuri jiems suteikia socialines pri- 
vilegijas; o gal jie piktnaudžiauja kredencializmo vertybė- 
mis, kad apsaugotų savo monopolines privilegijas ir statu- 
so apdovanojimus. Panagrinėsime tris skirtingus leidybos 
segmentus: literatūrą, enciklopedijas ir žurnalistiką. 

Literatūros pasaulyje, kuriuos romanus leisti, o kuriuos at- 
mesti, sprendžia didžiosiose leidyklose dirbantys redaktoriai. 
Pradedantiesiems grožinės literatūros rašytojams šie redakto- 
riai yra įtakingi kultūriniai sargai. Tačiau jų kompetencija ne- 
gali būti įrodoma pagal jokius racionalius kriterijus. Net vy- 
riausieji grožinės literatūros leidyklų redaktoriai, kad ir kokia 
didelė būtų jų patirtis, negali reikšti jokių pretenzijų į profesi- 
nį statusą. Tiesą sakant, niekas iš tikrųjų nežino, kaip atpažin- 
ti didį literatūros kūrinį, kai jis patenka ant jų rašomojo stalo. 
Galėtume prirašyti ištisus puslapius istorijų apie didžiuosius 
rašytojus, kurių darbai buvo kategoriškai atmesti patyrusių 
redaktorių iš labiausiai pasaulyje gerbiamų leidyklų. Kai Ge- 
orge'as Orwellas pateikė Gyvulių ūkį leidėjui, jis gavo tokį nei- 
giamą atsakymą: „JAV neįmanoma parduoti istorijų apie gy- 
vulius.' Ayn Rand gavo tokį atmetimą, kai pasiūlė savo še- 
devrą Šaltinis: „Parašyta prastai, o herojus nesimpatiškas.“ O 
kai Williamas Faulkneris, be abejonių, didžiausias Amerikos 
romanistas, pabandė išleisti savo pirmąjį romaną, gavo tokį 
užgaulų atsaką: „Mano pagrindinis priekaištas toks, kad jūs 
neturite jokios istorijos, kurią galėtumėte papasakoti." 

Naujesnis ir labai išviešintas kaltinimas literatūrinei di- 
džiųjų Britanijos leidyklų kompetencijai buvo „Jane Austen 
pokštas“. 2007 metais Davidui Lassmanui, Bate vykstančio 
Jane Austen festivalio direktoriui, kilo įtarimų dėl literatū- 
rinės kompetencijos lygio leidyklose, pamišusiose dėl popu- 
liarių trilerių ir praktinių patarimų knygų. Kad patvirtintų 
savo įtarimą, jis paėmė Austen knygas — tokius mažiau Ži- 
nomus darbus kaip Nortangeno vienuolynas, Įtikinėjimas ir Pui- 
kybė ir prietarai - pakeitė pavadinimus, padarė nežymių pa- 
keitimų ir išsiuntė juos kaip debiutanto rašytojo kūrinius. Jo 
nuostabai, dauguma leidėjų — visi, išskyrus vieną —- net ne- 
atpažino, kad tai Jane Austen kūryba. Dar labiau pritrenkė 
tai, kad jie atmetė kūrinį remdamiesi tuo, kad jis neatitinka 
jų literatūrinių standartų. 

Kai Lassmanas išsiuntinėjo truputį pakeistą Puikybės ir 
prietarų versiją, jis net įžūliai paliko garsiąją įžanginę romano 
eilutę: „Kaip visiems Žinoma, vienišas pasiturintis vyras turi 
susirasti žmoną. Kai pranešimai apie rankraščio atmetimą 
pradėjo plaukti į jo pašto dėžutę, jis greitai atskleidė kitą vi- 
siems žinomą dalyką: literatūros ekspertai, patys kamuojami 
puikybės ir prietarų, nežino, kaip atpažinti literatūros klasi- 
ką, kai ji yra jiems prieš nosį. Kūrinį atpažino tik vienas lei- 
dėjas. „Aš buvau sukrėstas, - sakė Lassmanas. - Tai viena di- 
džiausių kada nors gyvenusių rašytojų, savo kūryba įsitvirti- 
nusi tarp anglų literatūros klasikų, ir vis dėlto tik vienas iš tų, 
į kuriuos kreipiausi, atpažino Austen kūrybą. !'* Lassmanas 
sužinojo, kad literatūros leidyba yra ne atvira talentų paieš- 
ka, o uždara kultūrinė tvirtovė. Tačiau, kaip matėme 10 sky- 
riuje, kai Penguin sumokėjo Catherine Sanderson 900 000 do- 
lerių už dvi knygas, paremtas jos tinklaraščiu Petite Anglaise, 
pakeliamasis tiltas pamažu girgždėdamas ėmė leistis. 

Dabar pažvelkime į enciklopedijas. Mažai kas ginčytųsi, 
kad Wikipedia yra sėkmingiausias spontaniško masinio ben- 

dradarbiavimo projekto internete pavyzdys. Wikipedia pui- 
kiai iliustruoja galios difuziją tolyn nuo patogiai centralizuo- 
tose institucijose įsitaisiusių kultūrinių sargų prie demokra- 
tinio, horizontaliai organizuoto, kolektyvinio intelekto. Wi- 
kipedia iš pradžių buvo kitos nemokamos, ekspertų rašomos 
ir kontroliuojamos enciklopedijos Nupedia atšaka. Tada įkū- 
rėjas Jimmy Walesas nusprendė pritaikyti revoliucinį požiū- 
rį: plačiai atverti duris ir leisti visiems rašyti ir redaguoti 
straipsnius.!? Tiesa, priežiūros funkcija yra vykdoma vadi- 
namųjų „administratorių (jų angliškoje Wikipedia apie 1500), 
kurie turi galią pašalinti puslapius, užblokuoti straipsnius, 
kad nebebūtų galimi jokie tolesni pakeitimai, ir spręsti re- 
dakcinius ginčus tarp bendradarbių. Tačiau apskritai prie Wi- 
kipedia laisvai gali prisidėti bet kas. 

2008 metų vidurio duomenimis, Wikipedia svetainėje — tu- 
rinčioje apie dešimt milijonų straipsnių pagrindinėmis pa- 
saulio kalbomis - kasmet informacijos ieško beveik 700 mi- 
lijonų lankytojų. Angliškoje versijoje buvo priskaičiuojama 
daugiau kaip du milijonai straipsnių. Nuo jos įkūrimo 2001 
metais praėjus mažiau kaip dešimtmečiui, Wikipedia paten- 
ka tarp 10 geriausių pasaulio svetainių — kartu su Yahoo!, 
Google, YouTube, MSN, Facebook, Live.com, MySpace, Blogger.com 
ir Orkut — ir yra vienas labiausiai atpažįstamų prekės žen- 
klų planetoje.?? Šis pasiekimas visais atžvilgiais yra nuosta- 
bios sėkmės pavyzdys. 

Be šios globaliu plebiscitu grįstos sėkmės, Wikipedia taip 
pat įsitvirtino kaip patikimas informacijos šaltinis iš esmės 
bet kuria tema. Kaip pasakė Amerikos ekonomistas TIyleris 
Cowenas: „Jei turėčiau atspėti, ar Wikipedia, ar vidutinis re- 
feruojamo žurnalo straipsnis apie ekonomiką greičiau bus 
teisingas, ilgai negalvojęs pasirinkčiau Wikipedia. Tiesą sa- 
kant, Wikipedia, kaip faktinės informacijos šaltinis, pelnė tokį 
patikimumą, kad yra palankiai lyginama su garbinga En- 
cyclopaedia Britannica, pradėta leisti 1768 metais. 

2005 metais britų žurnale Nature publikuotame tyrime 
Wikipedia ir Britannica buvo palygintos naudojant straipsnių 
labai įvairiomis temomis imtį. Remiantis 42 tų sričių eksper- 
tų recenzijomis, Nature tyrime prieita prie išvados, kad, ver- 
tinant pagal tikslumą ir patikimumą, Wikipedia ir Britannica 
iš esmės yra panašios. Buvo atrastos aštuonios rimtos klai- 
dos —- po keturias kiekvienoje enciklopedijoje. Vidutiniškai 
Wikipedia straipsnyje buvo 3,86 klaidos, o Britannica vidur- 
kis — po 2,92 klaidos viename straipsnyje.*! Daugelį apžval- 
gininkų labiausiai nustebino ne tai, kad svetainėje Wikipe- 
dia buvo kažkiek klaidų, o greičiau tai, kad jų buvo tiek 
daug enciklopedijoje Britannica. Be to, Wikipedia faktinės klai- 
dos gali būti tučtuojau pataisomos pasinaudojant minios pa- 
sitelkimo galia. O štai spausdintų enciklopedijų klaidos ir 
paklaidos išlieka daugelį metų, kartais net kartų. 

Britannica, kaip ir visi save gerbiantys monopolininkai, su 
pasipiktinimu reagavo į Nature tyrimą, pasmerkdama jo iš- 
vadas kaip tendencingas. Kaip rašė Wall Street Journal titu- 
liniame straipsnyje: „Garbingoji Encyclopaedia Britannica pra- 
deda neįprastą viešą karą, kad apsigintų nuo mokslinio 
straipsnio, kuriame įrodinėjama, kad ji vargu ar yra geres- 
nė nei visiems prieinama interneto išsišokėlė.“ Tiesą sakant, 
Britannica buvo taip įsiutinta, kad užsakė pusės puslapio dy- 
džio reklaminius straipsnius London Times ir New York Times, 
kur 7000 žodžių paneigime reikalavo, kad Nature atsižadė- 
tų savo tyrimo. Be to, Britannica išsiuntė tą patį paneigimą 
maždaug 5000 bibliotekininkų, mokyklų vadovų ir mokymo 
programų koordinatorių.? Tačiau galiausiai Britannica pasi- 
davė ir 2008 metų birželį nusprendė pati paleisti „bendrai 
kuriamą“ internetinį žodyną. Nors visų gerbiama enciklo- 
pedija akivaizdžiai naudojosi vikio populiarumu, ji apdai- 
riai pabrėžė, kad „yra reikšmingų skirtumų tarp mūsų po- 
žiūrio ir to, kas populiariai vadinama Web 2.0“. Svarbiausias 
skirtumas, kaip teigė Britannica atstovai, yra tas, kad „mes 


331 


4 


7 178 
II DALIS. GALIA 


manome, jog žinių kūrimas ir dokumentavimas yra bendras, 
bet ne demokratinis procesas“. 

Atkreipkite dėmesį į pasikartojančią temą: demokratijos 
atmetimą. Britannica aiškiai turėjo savanaudiškų motyvų sa- 
vo kompromisiniam požiūriui į internetinį bendradarbiavi- 
mą. Pirma, nuo seno gerbiama enciklopedija priminė „atsa- 
komybės“ principą, atkakliai tvirtindama, kad jai priklausys 
autoriaus teisės į jos turinį, neatsižvelgiant į tai, kas jį sukū- 
rė. Jų internetiniame pareiškime pasakyta: „Mes neatsisako- 
me savo kaip leidėjų atsakomybės ar nedangstome jos da- 
bar madinga „minios išmintimi.“ Antra, vadinamasis „ben- 
dras, bet ne demokratinis" Britannica požiūris remiasi eksper- 
tais — arba plačiąja „mokslo žmonių bendruomene“ - kuriems 
bus skiriami „paskatinimai“ (turbūt užmokestis), kad prisidė- 
tų prie straipsnių rašymo. Galiausiai Britannica leis prisidėti 
ir ne ekspertams, bet tik pateikiant „pasiūlymus“ jos redak- 
toriams ekspertams, laikomiems „objektyvesniais“ nei auto- 
riai nespecialistai. 

Britannica, nenoromis pripažindama, kad pavėlavo suvok- 
ti masinio bendradarbiavimo galią, pateikė papildomų nuo- 
laidų kaip drąsiai novatorišką požiūrio pakeitimą. Tačiau jos 
naujoji politika buvo ne tik konservatyvi, bet ir arogantiška 
demokratinės masinio bendradarbiavimo galios atžvilgiu. 
„Mes manome, kad, norint aiškiai ir protingai nušviesti su- 
dėtingas temas, reikalingi ekspertai ir nusimanantys redak- 
toriai, kurie gali priimti toliaregiškus sprendimus, prasiskver- 
biančius pro konkuruojančių ir dažnai painių požiūrių į nag- 
rinėjamą klausimą kakofoniją, - pažymėjo Britannica atsto- 
vai. - Priešingai nuo mūsų požiūrio, demokratinės sistemos 
pasitenkina kažkuo nuobodžiu ir mažiau informatyviu, kas 
kartais vadinama „neutraliu požiūriu“ .* 

Wikipedia vargu ar kada nors būna nuobodi. Bet ji buvo 
kaltinama, kad suteikia pasaulinę tribūną didžiausiam šališ- 

kumui, netgi sukrečiančiam piktavališkumui. Daugelis kri- 
tikų remiasi 2005 metais kelis mėnesius nepastebėtu šmei- 
žikišku Wikipedia biografiniu straipsniu apie Johną Seigent- 
halerį vyresnįjį, buvusį Roberto E Kenedy patarėją. Kai ku- 
riuose straipsnio sakiniuose buvo užsimenama, kad Seigent- 
haleris prisidėjo tiek prie Johno E Kennedy, tiek prie Ro- 
berto E Kennedy nužudymo. Nors šis straipsnis atrodė tik 
kaip didžiulė klaida, iš tiesų jis buvo parašytas kaip pikta- 
vališkas melas. Wikipedia vis dėlto ėmėsi priemonių užtik- 
rinti, kad tokio pobūdžio klaidos niekada nebepasikartotų. 
Wikipedia savikorekcijos mechanizmas - nors ir pavėlavęs šį 
kartą —- bemat ėmėsi darbo.* 

Ypač audringa neigiama reakcija į Wikipedia buvo univer- 
sitetuose, kur dėstytojų perkėlimas į aukštesnes pareigas pri- 
klauso nuo statuso, kurį suteikia kitų dėstytojų rašomos „ko- 
legų recenzijos“. Akademinė aplinka nėra horizontali de- 
mokratija, tai vertikali hierarchija. Andrew Keenas Mėgėjų 
kulte su pasitenkinimu pranešė, kad Wikipedia buvo uždraus- 
ta Naujojoje Anglijoje įsikūrusio Midlberio koledžo Istorijos 
fakultete. Tačiau Harvardo universiteto laikraštis Harward 
Crimson 2007 metais pranešė, kad kai kurie dėstytojai įtraukė 
Wikipedia į savo kurso programas.* 

Wikipedia, atrodo, tapo savo pačios sėkmės auka. Kaip įsi- 
tvirtinusius galiotus žudantis iškilėlis Dovydas, ji tapo pato- 
giu taikiniu tiems, kas piktinasi didžiulėmis Web 2.0 revoliu- 
cijos pasekmėmis ir jų bijo. Charlesas Leadbeateris teigia, kad 
Wikipedia galia yra ne jos turinys, o greičiau tai, kaip ji sklei- 
džia galią: „Plisdama po visą pasaulį Wikipedia ne tik skleidžia 
žinias, ji moko dalyvavimo, atsakomybės ir dalijimosi įpročių. 
Wikipedia remiasi ne naiviu tikėjimu kolektyvizmu, o indivi- 
dualios atsakomybės panaudojimu bendradarbiaujant.“* 

Dabar pažvelkime į kitą sergėtojų tvirtovę, kurią, pasak 
Web 2.0 kritikų, reikia apsaugoti nuo internetinio mėgėjiš- 

kumo antpuolio: žurnalistiką. Žiniatinkliu grįstos „pilietinės“ 
žurnalistikos iškilimą skatina ta pati dinamika, kuri moty- 
vuoja ir tinklaraščius rašančius rašytojus beletristus bei Wi- 
kipedia bendraautorius mėgėjus. Naujienų svetainės, tokios 
kaip Slashdot, Wikinews, Agoravox ir Indymedia, paslinko ga- 
lią nuo „profesionalių žurnalistų prie kiekvieno, kas nori 
dalyvauti informacijos sklaidoje.* Pietų Korėjoje svetainė 
OhMyNews - kurios šūkis „Kiekvienas pilietis yra reporte- 
ris“ — turėjo didžiulį poveikį nacionalinei politikai. Žinias 
taip pat pakeitė tokios bendradarbiavimu pagrįstos sociali- 
nės žiniasklaidos priemonės kaip Digg, kurios tarsi virusą 
perduoda ir reitinguoja naujienų istorijas, kitų atrinktas „pa- 
tikrink tai būdu. Taigi tradicinius Žinių pateikimo sargus 
keičia .stebėtojai.* 

Šis Web 2.0 e. proveržis yra labai demokratiškas ir paskirs- 
to socialinį kapitalą per platų gyventojų įsitraukimą. Nenuo- 
stabu, kad pripažinti žurnalistai ir žiniasklaidos organizaci- 
jos šias iš apačios į viršų kylančias žinių apdorojimo formas 
laiko grėsme. Nesunku nustatyti jų priešiškumo šaltinį. Kaip 
Glennas Reynoldsas rašo savo knygoje Dovydų armija: „Mi- 
lijonai amerikiečių, kuriems kadaise pagarbią baimę kėlė ži- 
novokratija, dabar supranta, kad bet kas gali daryti šį dar- 
bą - ir kad daug menkai žinomų žmonių gali tai padaryti 
geriau nei profesijos didžiūnai. Vertikaliose korporacinėse 
biurokratijose dirbantys tradiciniai žurnalistai jaučia grėsmę 
iš pilietinės žurnalistikos judėjimo horizontalios, tinklinės di- 
namikos. Jie vertina pilietinę žurnalistiką kaip mėgėjų ban- 
dymą uzurpuoti jų profesinę monopoliją ir statuso privile- 
gijas, kurias ji suteikia. Žurnalistai teigia, kad, būdami išsi- 
lavinę ir kvalifikuoti, jie turi profesinį mandatą. 

Nieko keista, kad palaikančių tokį požiūrį galima sutikti 
žurnalistikos mokymo dramblio kaulo bokšte. Prestižinės 
Kolumbijos universiteto Žurnalistikos mokyklos dekanas Ni- 

cholas Lemannas išspausdino skiltį žurnale The New Yorker, 
pavadintą „Mėgėjų valanda: žurnalistika be žurnalistų“? 
„Kad būtų verta to, kuo skelbiasi, - teigia Lemannas, - in- 
terneto Žurnalistika turi konceptualiai ir praktiškai atitikti 
aukštus standartus: jos informavimo priemonės turi būti re- 
voliucinės, o Žurnalistika - gera. Interneto žurnalistikos ko- 
kybė laikui bėgant užtikrintai gerės, ypač jei internetas per- 
ims vis daugiau tradicinės žurnalistikos privalumų. Nors jos 
informacijos perdavimo priemonės turi didelių pajėgumų, 
ypač jų galimybė praplėsti ir pagreitinti dialogą, tačiau nuo 
to, kas buvo anksčiau, jos nesiskiria tiek, kaip kad sako jų 
šalininkai.“ Nieko neturėtų stebinti, kad žinomos amerikie- 
čių Žurnalistikos mokyklos, kuri atlieka sargo vaidmenį ke- 
lyje į aukščiausius „profesijos“ rangus, dekanas yra skeptiš- 
kai nusiteikęs dėl pilietinės žurnalistikos iškilimo. 
Vincentas Maheris, Pietų Afrikos žurnalistikos profesorius 
Rodo universitete, yra mažiau subtilus pasmerkdamas pi- 
lietinę Žurnalistiką. Jis ryžtingai paskelbė, kad ši jau mirė. 
„Tiesą sakant, pilietinės žurnalistikos niekada nebuvo, - ra- 
šė jis 2005 metais. —- Tebuvo iškilęs trumpalaikis idealas, iš- 
pūstas savimanos ir padengtas saldžiu optimizmu, kuris iš- 
laikė mūsų susidomėjimą ir pasibaigus jo galiojimo laikui. 
Bet aiškumo dėlei leiskite man pasikartoti: pilietinė Žiniask- 
laida kaip idėja yra mirusi, ji neverta nė sudilusio skatiko.'* 
Maherio tezė yra pagrįsta tuo, ką jis vadina žurnalistikos 
„trimis E“ - etika, ekonomika ir epistemologija. Maheris tvir- 
tina, kad „profesionalūs“ žurnalistai įgyja savo teisėtumą re- 
miantis šiais veiksniais: pirma, jie yra kvalifikuoti ir dirba va- 
dovaudamiesi etikos kodeksu; antra, jie nėra tiesioginio re- 
klamuotojų ekonominio spaudimo subjektai, nes dirba dide- 
lėse organizacijose; trečia, jie gali stengtis ieškoti „tiesos“, nes 
dirba hierarchinės žinių sistemos viduje. O štai mėgėjai „pi- 
liečiai“ žurnalistai yra savamoksliai, nesusaistyti jokio etikos 

kodekso, be jokios atskaitomybės, priklausomi nuo ekonomi- 
nio spaudimo, nes vaikosi reklamos savo tinklaraščiuose, ir 
nesidomi „tiesa“, nes iš esmės užsiima nuomonės išsakymu. 
Kalbant apie etiką, tiesa ta, kad tradicinė žurnalistika nuo 
pat jos atsiradimo buvo persekiojama etikos skandalų, susiju- 
sių su parsidavėliškumu, korupcija, plagiatu, klastojimu ir ki- 
tais abejotinais dalykais. Šios problemos išliko nepaisant nuo- 
širdžių pastangų suteikti žurnalistikai daugiau profesionaliz- 
mo. Jungtinėse Valstijose New York Times - laikraštis, kuris pri- 
skiria save prie geriausiųjų pasaulyje - per pastaruosius kele- 
tą metų buvo supurtytas serijos etikos skandalų.?! Daugeliu 
atvejų tradicinės žiniasklaidos organizacijos nenoriai kontro- 
liavo neetišką savo narių elgesį. To priežastis nėra paslaptis: 
žurnalistika buvo organizuota instituciškai su tariamo profe- 
sionalumo pretenzijomis ir todėl netinkamas elgesys dažnai 
yra nuslepiamas baiminantis užtraukti prastą reputaciją visai 
„profesijai“. Net padarę faktinių klaidų, laikraščiai dažnai 
priešinasi - priešingai nei tinklaraštininkai ir Wikipedia - etiš- 
kam refleksui greitai, atvirai ir skaidriai pripažinti klaidą. Kaip 
matėme 9 skyriuje iš etinių skandalų Britanijos televizijose 
pavyzdžių, kartais arogantiška profesinė kultūra ir panieka 
visuomenei kaip visumai kyla iš pasibaisėtino netinkamo pro- 
fesinio elgesio. O štai Kolumbijos Žurnalistikos mokyklą su- 
drebino etinis skandalas jos viduje. Šios kontroversijos cen- 
tre - studentų sukčiavimas per privalomojo kurso, į kurį įei- 
na ir toks dalykas kaip žurnalistikos etika, egzaminus. Jei 
studentai geriausioje Amerikos žurnalistikos mokykloje suk- 
čiauja dar prieš pradėdami iš tikro dirbti, tai nieko stebėtina, 
kad žurnalistika turi tokią prastą reputaciją visuomenėje. 
Kalbant apie žurnalistikos ekonominį aspektą, bet kokia 
prielaida, kad pilietiniai žurnalistai yra lengviau pasiduodan- 
tys įtakai nei didžioji žiniasklaida, nes jų svetainės priklauso 
nuo Google AdSense ir kitų nedidelių mokesčių formų, gali bū- 

ti apibūdinta tik kaip veidmainiška. Nuo seno žurnalistikos 
mokyklose skelbiama doktrina teigia, kad kapitalistinė ži- 
niasklaidos nuosavybė yra didžiausias pavojus žiniasklaidos 
laisvei. Iš tikrųjų Žurnalistų priešiškumas tokiems žiniasklai- 
dos magnatams kaip Rupertas Murdochas - kaip plačiai pa- 
demonstravo jo Wall Street Journal perėmimas - nuolat pa- 
teisinamas poreikiu apsaugoti profesijos nepriklausomumą 
nuo įtakingų kapitalistų daromo ekonominio spaudimo ir po- 
litinio kišimosi.?? Bet koks argumentas, kad pilietinei Žiniask- 
laidai ir tinklaraštininkams, kurių veiklai iš esmės nereikia jo- 
kių investicijų, labiau gresia ekonominio spaudimo kontro- 
lės pavojus, geriausiu atveju yra labai neįtikimas. Kad tai įro- 
dytume, pažvelkime į vieno iš sėkmingiausių pilietinių Žur- 
nalistų tinklaraščių erdvėje - Jeffo Jarviso - ekonominį mo- 
delį. Pasak jo paties, 2007 metais Jarviso tinklaraštis BuzzMa- 
chine davė iš viso 13 855 dolerius pajamų.“? Daugumai didžių- 
jų laikraščių tai apytikriai atitinka korporacinių dovanėlių, ku- 
rios patenka į žinių skyrių kiekvieną savaitę, vertę. 
Epistemologinis klausimas apie Žurnalistikos „tiesos“ ieško- 
jimą skatina didelius filosofinius debatus. Pilietinės žurnalis- 
tikos kritikai teigia, kad labiau tikėtina, jog dėl savo „objek- 
tyvumo" vertybių pranešdami naujienas „tiesą“ pasieks tra- 
diciniai žurnalistai. Šis žurnalistinis „objektyvios tiesos“ rei- 
kalavimas iš tikrųjų yra istoriškai nesena pretenzija. Maža 
to, tai yra kultūros prasme specifinis Jungtinių Valstijų ir Ka- 
nados žurnalistikos bruožas. Britanijoje žurnalistika niekada 
nereiškė jokių pretenzijų į „objektyvumą“, nekalbant jau 
apie žemyninę Europos dalį ir visa kita. Jungtinėje Karalys- 
tėje Žurnalistika netgi nelaikoma profesija. Britanijoje, turin- 
čioje ilgalaikę aristokratiškų mėgėjų kultūrinę tradiciją, aukš- 
čiausio lygio Žurnalistai buvo ilgą laiką imami tiesiai iš ge- 
riausių universitetų, daugiausia iš Oksfordo ir Kembridžo. 
Iki visai nesenų laikų Britanijoje nebuvo jokių žurnalistikos 

mokyklų. Nemaloni tiesa žurnalistams yra ta, kad jie nėra 
profesionalai. Žurnalistika pagal jokį formalų apibrėžimą nė- 
ra profesija.“* Tačiau tiesa yra tai, kad žurnalistai - ypač 
Šiaurės Amerikoje - prisiskyrė profesionalų statuso požymius. 
Jungtinėse Valstijose žurnalistikos profesinės pretenzijos su- 
stiprėjo po Votergeito skandalo, kai Washington Post nuver- 
tė prezidentą Richardą Nixoną. Nixono administracijos žlu- 
gimas buvo didžiulis amerikiečių žurnalistikos triumfas. Po 
Votergeito skandalo staigiai padidėjo norinčiųjų stoti į Ame- 
rikos ir Kanados žurnalistikos mokyklas skaičius. Žurnalisti- 
ka dabar buvo „ketvirtoji valdžia“, svarbus sistemos veikė- 
jas, įtakinga jėga Amerikos visuomenės gyvenime. Tai ne- 
abejotinai buvo tiesa. Bet kuo Žurnalistika nebuvo - ir vis 
dar nėra - tai profesija. Supratimas, kad žurnalistika yra 
principinga „objektyviai tiesai atsidavusi profesija, yra sa- 
vanaudiškas mitas, kuris neatsilaiko prieš rimtą tyrimą. 

Todėl galime daryti išvadą, kad statuso įtampa tarp pro- 
fesionalios ir pilietinės žurnalistikos turi mažai ką bendra su 
etika, ekonomika ar epistemologija. Šis atskyrimas yra klai- 
dingas. Tikroji problema yra galia. Internetas difunduoja ga- 
lią iš biurokratiškai organizuotų Žurnalistikos formų, ku- 
rioms tradiciškai reikėjo didžiulių kapitalo investicijų. Galia 
slenkasi prie spontaniškai organizuotų žurnalistų, kurie ga- 
li rengti naujienas ir platinti jas be jokių priėmimo kliūčių. 
Šis veržlus galios poslinkis sukėlė pripažintų „profesionalių“ 
žurnalistų pasipiktinimą, kurie, kaip ir Encyclopaedia Britan- 
nica, gina tai, ką jie laiko savo tradicinėmis monopolinėmis 
privilegijomis ir prerogatyvomis. Tačiau tikrai neperlenksi- 
me lazdos sakydami, kad ateinančiai kartai įrištos enciklo- 
pedijos ir spausdinami laikraščiai nebeegzistuos. 

Geras rodiklis to, kas laimi šią kovą dėl įtakos, pasirodė 
2008 metų pradžioje, kai nežinomas amerikiečių žurnalistas 

Joshua Micahas Marshallas už savo teisinius reportažus lai- 
mėjo prestižinį George'o Polko apdovanojimą. Marshallas 
nebuvo mokamas žurnalistinių tyrimų reporteris iš New York 
Times, Washington Post ar Los Angeles Times. Atkaklią pilieti- 
nę Žurnalistiką jis skelbė savo internetinėje svetainėje Tal- 
kingPointsMemo. Marshallas niekada nelankė žurnalistikos 
mokyklos; jis turi istorijos mokslų daktaro laipsnį. Šios ko- 
vos dėl statuso ir galios tikriausiai nenurims, kol dienos švie- 
sos neišvys paskutinio laikraščio paskutinis tiražas. Jeigu ei- 
site lažybų, galbūt norėsite pasiremti 2008 metų pavasarį 
publikuotu New Yorker straipsniu, prognozuojančiu, kad pa- 
saulyje paskutinis atspausdintas laikraštis nukris prie kaž- 
kieno durų slenksčio 2043 metais.?* 

Vis dėlto įdomiausia mįslė lieka neišaiškinta: kodėl eiliniai 
piliečiai bendradarbiauja žurnalistinėse interneto svetainėse? 
Kodėl tiek daug ekspertų mėgėjų savanoriškai prisideda prie 
Wikipedia? Ir kodėl daugybė Žmonių skiria tiek daug laiko tin- 
klaraščiams rašyti, vaizdams filmuoti ir visokių rūšių turiniui, 
skelbiamam vartotojų kuriamose svetainėse, kurti? Nė vie- 
na iš tradicinių galios formų - prievarta, atlyginimas, įtrau- 
kimas - atrodo, neatsako į pagrindinį klausimą dėl motyva- 
cijos. Paprastai sakant, kodėl žmonės deda šias pastangas? 

Laimei, amerikiečių mokslininkas Odedas Novas iškėlė 
būtent šį klausimą ir, kad surastų atsakymą, atliko Wikipe- 
dia autorių empirinį tyrimą. Straipsnyje, pavadintame „Kas 
motyvuoja Wikipedia autorius?“, Novas pirmiausia nagrinė- 
jo tradicinio „savanoriško elgesio motyvus. Dauguma žmo- 
nių, kurie užsiima „savanoriška“ veikla, yra motyvuojami 
derinio racionalių ir neracionalių veiksnių, tokių kaip ver- 
tybės, socialinis kapitalas, mokymasis, profesinė nauda, kal- 
tės jausmo mažinimas ir asmenybės ugdymas. Kai kurie kri- 
tikai įspėjo apie „riziką“ naudotis Wikipedia kaip patikimos 

informacijos šaltiniu dėl abejotinos jos autorių motyvacijos. 
Nors motyvacija gali būti altruistinė, kitų motyvai gali bū- 
ti oportunistiniai. Taip pat yra tikrų pokštininkų ir piktava- 
liškų ketinimų pavojus. Tirdamas Wikipedia autorių moty- 
vaciją, Novas atskleidė kai ką kita: didžiausias dalyvavimo 
Wikipedia motyvas netikėtai pasirodė esąs „malonumas. 
Nors ir yra faktinių klaidų ar net vandalizmo pavojus, dau- 
guma Žmonių leidžia laiką ir skiria uolias pastangas prisi- 
dėdami prie Wikipedia todėl, kad jiems tai patinka.?? 

Kitas amerikiečių mokslininkas Clay Shirky ieškojo atsa- 
kymo į tą patį klausimą tirdamas save. Shirky, Dalyvauja visi: 
organizavimo be organizacijų galia autorius, rado atsakymą į 
klausimą „kam vargintis“ po to, kai prisidėjo prie Wikipedia 
straipsnio apie Kocho snaigę kūrimo. Kai paklausė savęs, ko- 
dėl jis varginosi gilindamasis į smulkmenas ir formuluoda- 
mas Kocho snaigės apibrėžimą visos planetos naudai, Shir- 
ky rado tris atsakymus. Jo pirmas motyvas buvo intelektinis 
iššūkis. Antra priežastis, kaip jis teigė, buvo gryna tuštybė — 
egoistinis noras kur nors palikti savo pėdsaką. Tačiau pats 
įdomiausias yra trečiasis Shirky motyvas: jis paprasčiausiai 
norėjo „padaryti gerą darbą“ ** Kitaip tariant, jį motyvavo 
kažkas neapčiuopiama, kas nepaklūsta racionaliam paaiški- 
nimui. Jis norėjo perduoti gero darbo estafetę kitiems. 

„Vikio genialumas, - sako Shirky, - ir apskritai būsimas 
grupinių pastangų pokytis yra dalykas, pagrįstas gebėjimu 
sukurti nefinansinę motyvaciją, susidedančią iš kažko, kas 
turi globalią reikšmę.“ 

Jei Clay Shirky teisus, galbūt mėgėjų, kuriuos statuso be- 
sivaikantys profesionalai šimtmečiui nustūmė į šalį, kerštas 
privers mus visiškai kitaip vertinti galios prigimtį. Dabar gal- 
būt įmanoma būti tikrai kompetentingam ir norėti altruis- 
tiškai dalytis savo kompetencija su visu pasauliu. 

Rinka 2.0: 
kodėl MyMusic duoda toną 


Dienos, kai ėjome į tradicines mažmeninės parduotuves, 
kad nusipirktume muzikos, įrašytos vinilinėse plokštelėse, 
greitai blanksta mūsų kolektyvinėje atmintyje. Muzikos įrašų 
parduotuvėms, atrodo, lemta susirasti vietą istorijos kultū- 
ros muziejuje greta įvažiuojamųjų kino teatrų. Kam mums 
vargintis eiti į HMV, Best Buy ar Wal-Mart, jei galime atsi- 
siųsti dainas iš Apple iTunes? 

Įrašų parduotuvė tampa kultūriniu reliktų greičiau nei 
jūs įsivaizduojate. iTunes, pradėjusi teikti savo paslaugas 
2003 metais, jau yra didžiausia muzikos mažmenininkė pla- 
netoje, kurios bendra pardavimo apimtis siekia daugiau kaip 
4 milijardus dainų ir kuriai priklauso 70 proc. muzikos par- 
sisiuntimo rinkos. Trumpai tariant, pati iTunes yra rinka.! 

Palaikoma savo iTunes/iPod/iPhone technologinio triumvi- 
rato, Apple - šiek tiek padedama piratinių atsisiuntimo sve- 
tainių — savo nesustabdomame žygyje į monopolinę galią 
sutriuškino kažkada buvusius nenugalimus muzikos maž- 
menininkus. Jungtinėse Valstijose iTunes parduoda daugiau 
net už pagrindinius mažmeninės prekybos milžinus. Viena 

iš aukų — Musicland, praeityje garsi mažmeninės prekybos 
galiūnė, kuri didžiavosi turinti daugiau kaip 1300 parduo- 
tuvių. 2006 metų pradžioje, praėjus mažiau nei trejiems me- 
tams po iTunes pasirodymo rinkoje, Musicland paskelbė apie 
savo bankrotą Amerikoje. Dar viena rinkos pralaimėtoja yra 
Tower Records, viena didžiausių pasaulyje muzikos prekybos 
mažmenininkių. Kaip ir Musicland, Tower paskelbė bankro- 
tą, realizavo aktyvus ir pasitraukė iš verslo 2006 metais. Lon- 
done Tower garsėjo savo pagrindine bendrovės parduotuve 
Pikadilio aikštėje ir kitu prekybos tašku madingame Ken- 
singtone. Abi parduotuvės buvo uždarytos. Pikadilyje da- 
bar laimę bando Richardo Bransono prekės ženklas Virgin 
MegaStore (pakeistas į prekės ženklą Zavvi Britanijoje ir Ai- 
rijoje). Tower Records, kaip ir Sam Goody muzikos tinklas, nu- 
traukė prekybą ir apskritai paliko Britanijos rinką.? 

„Ateitis atrodo ypač negailestinga visiems realiame pa- 
saulyje veikiantiems muzikos mažmenininkams“, - pasakė 
muzikos industrijos konsultantas Burtas Flickingeris žlugus 
Tower Records ir pridūrė, kad tradiciniams muzikos mažme- 
nininkams „tiesiog uždėtos lavonų atpažinimo kortelės ir 
jų jau laukia kelionė karstuose į kapines“. Kitas šios indust- 
rijos apžvalgininkas pareiškė, kad ateityje didžiausias iššū- 
kis muzikos mažmenininkams bus „privilioti klientus į par- 
duotuves ir pasiekti, kad jie iš parduotuvių išeitų nusipir- 
kę produktą 

Tai lengviau pasakyti nei padaryti. Pasaulinis muzikos ver- 
slas per pastaruosius keletą metų išgyvena skausmingą — 
ir svaiginamą - kūrybinės destrukcijos laikotarpį. Ir jis dar 
nesibaigė. 

Dabar jau iTunes žvilgčioja sau per petį. Yra pagrindo pa- 
ranojai. Ateina MySpace. 

2008 metų balandį MySpace paskelbė apie susitarimą su 
didžiosiomis muzikos įrašų leidybinėmis firmomis, siūlantį 

svetainės vartotojams visame pasaulyje kompleksines mu- 
zikos paslaugas internetu. Elementaru, kai apie tai rimtai pa- 
galvoji. Versle, kurio varomoji jėga yra tiesioginis bendra- 
vimas, panašūs skoniai ir apie mėgstamas grupes susiforma- 
vusios gerbėjų bendruomenės, popmuzika galiausiai atrado 
socialinių tinklų galią. 

O dabar svarbi žinia: MySpace Music siūlo muziką nemo- 
kamai. Jokių mokesčių, nulis, ničnieko. MySpace nariai gali 
srautiniu būdu nemokamai siųstis muziką ir dalytis su in- 
ternetiniais „draugais savo sudarytais kūrinių sąrašais. Mu- 
zika yra nemokama, nes pajamas sukuria reklama ir kon- 
certų bilietų pardavimas, mobiliųjų telefonų skambučių to- 
nai ir tokios muzikos grupių prekės kaip marškinėliai su jų 
simbolika. MySpace, kuri pradėjo veiklą kaip Kalifornijos in- 
die grupių svetainė, šis įsiveržimas į didžiąją muzikos lygą 
yra logiškas grįžimas prie šaknų. 

„Tai iš tikrųjų didis įvykis muzikos pasaulyje, kuris gali 
transformuotis daugeliu būdų, - pasakė MySpace generali- 
nis direktorius Chrisas DeWolfe'as. - Tai pirma paslaugų tei- 
kimo sistema, turinti visus bendruomenės požymius ir siū- 
lanti nemokamai atsisiųsti gausų muzikos katalogą, kad ga- 
lėtumėte dalytis su visais savo draugais. * 

Skamba kaip puikus dalykas MySpace nariams. "Tai taip 
pat puikus dalykas - bent jau artimiausiu metu - didžiau- 
sioms pasaulio muzikos leidybinėms firmoms. Jos stengėsi 
rasti išeitį iš sunkios krizės, dėl kurios per praėjusį dešimt- 
metį ypač sumažėjo jų pasaulinės pajamos. XX amžiaus 
paskutinio dešimtmečio pabaigoje pasaulinis muzikos par- 
davimas mažėjo maždaug 1 proc. kasmet. Tuo metu tai bu- 
vo didžiausia krizė. Tačiau 2007 metais smukimas pasiekė 
didžiulius 8 proc? Remiantis gautomis pajamomis, didžio- 
sios leidybinės kompanijos 2000 metais uždirbo 36,9 mili- 
jardo dolerių, bet 2007 metais — tik 29,9 milijardo. Ši neigia- 
ma tendencija tęsiasi ir šiandien. 

Šiame fone vadinamosioms Didžiojo ketverto muzikos 
leidybinėms firmoms - EMI, Universal Music Group, Warner 
Music Group ir Sony BMG - reikia bet kokios pagalbos, ko- 
kią tik jos gali gauti. Ne tik dėl nepatenkintų vartotojų, ku- 
rie pasuko į internetą, kad išvengtų didelių mažmenininkų 
antkainių už muzikos įrašus. Muziką kuriančios popžvaigž- 
dės taip pat plėtoja savo veiklą internete, naujoviškais ka- 
nalais tiesiogiai susisiekdamos su gerbėjais. Popgrupės su- 
prato, kad, atsiradus internetui, muzikai kurti ir parduoti 
joms nebereikia Didžiojo ketverto leidybinių firmų. 

Daugiau kaip prieš dešimtmetį Peteris Gabrielis priklau- 
sė šios tendencijos avangardui. XX amžiaus paskutinio de- 
šimtmečio pabaigoje Gabrielis investavo į OD2, vieną iš pir- 
mųjų pasaulyje muzikos atsisiuntimo tarnybų, kurią vėliau 
už 38,6 milijono dolerių nusipirko Nokia. „Niekada anksčiau 
menininkas negalėjo taip lengvai pasiekti ir susikurti audi- 
torijos — dabar nebereikia įrašų kompanijų ir jų rinkodaros 
skyrių, — sako Gabrielis, kuris pradėjo savo karjerą aštunto- 
jo dešimtmečio pradžioje kaip grupės Genesis lyderis. - Ly- 
giai taip pat niekada anksčiau jūs negalėjote taip lengvai su- 
sipažinti su naujais muzikos žanrais, kaip kad dabar tai ga- 
lite pasinaudodami internetu. “ 

Nuo to laiko, kai Peteris Gabrielis novatoriškai įsiveržė į 
skaitmeninę muziką, kitos popmuzikos žvaigždės išnaudo- 
jo muzikos versle plintantį netikrumą, kad išstumtų iš savo 
veiklos leidybines firmas. Pasirašydamos sutartis, kurios bū- 
tų buvusios neįsivaizduojamos prieš dešimtmetį, popžvaigž- 
dės mainais į pelningas išmokas tampa neįprastų mažme- 
nininkų partneriais. 

Popmuzikos simbolis Prince'as per daugelį sugluminusią 
rinkodaros akciją padovanojo savo albumą Planet Earth kaip 
nemokamą britų laikraščio Mail on Sunday CD priedą. Prin- 
ce'as buvo viena pirmųjų popmuzikos superžvaigždžių, su- 

kilusių prieš Didžiojo ketverto leidybines firmas: savo nuo- 
žmių teisinių mūšių su Warner Music metu jis ant skruosto 
užsirašė žodį „vergas“. Tiesiai į mažmenininkus nukreiptu 
jo manevru greitai pasekė ir kitos superžvaigždės, kurioms 
įkyrėjo Didysis ketvertas. 2007 metų pradžioje Paulas 
McCartney po 43 metų bendradarbiavimo paliko EMI, kad 
išleistų savo naują albumą su keistai netikėtu, jei ne visiš- 
kai neįtikėtinu, prekės ženklu: Starbucks. Buvęs „bitlas“ pa- 
sakė, kad jam padarė įspūdį Starbucks gebėjimas pasinau- 
doti savo 13 500 mažmeninių prekybos taškų, kad parduo- 
tų jo naują albumą Memory Almost Full tiesiogiai 44 milijo- 
nams kassavaitinių klientų. McCartney pridūrė, kad jis pa- 
liko EMI, nes kompanija yra „išsisėmusi“. O štai aštuntojo 
dešimtmečio supergrupė Eagles paliko Warner Music, kad iš- 
leistų naują albumą Long Road Out of Eden sudariusi išskir- 
tinio platinimo sutartį su Wa/-Mart. Sandoris garantavo gru- 
pei 50 milijonų dolerių išankstinių pajamų. Taip pat ir Ma- 
donna paliko savo leidybinę firmą Warner Music, kad su- 
darytų stulbinantį 120 milijonų dolerių kontraktą dešimčiai 
metų dėl įrašų ir koncertinių turų su koncertų organizato- 
riumi Live Nation! 

Kitos popgrupės laikėsi net dar labiau e. proveržiu pa- 
remtų komercinių strategijų: atsisakydamos ir savo leidybi- 
nių firmų, ir mažmenininkų, jos pardavinėjo muziką tiesio- 
giai gerbėjams. Tokios grupės kaip Coldplay ir Nine Inch Nails 
sudėjo į svetaines savo dainas, kurias buvo galima atsisiųs- 
ti nemokamai. Nine Inch Nails lyderis Trentas Reznoras pa- 
sakė: „Aš 18 metų buvau supančiotas kontraktų su leidybi- 
nėmis firmomis, mačiau, kaip šis verslas radikaliai keitėsi į 
kažką iš esmės visiškai kitokio, ir man labai malonu, kad pa- 
galiau galiu taip palaikyti tiesioginį ryšį su auditorija, kaip 
man atrodo derama ir tinkama.'* O štai REM naujojo albu- 
mo Accelerate premjera įvyko socialinėje svetainėje :Like dar 

prieš jo komercinį pasirodymą mažmeninės prekybos taš- 
kuose. Kitos žvaigždės - nuo Davido Byrne'o ir Moby iki Ka- 
nye Westo ir 50 Cent - tiesiogiai susisiekia su gerbėjais per 
socialinių tinklų programinės įrangos palaikomus tinklaraš- 
čius. Tačiau daugiausia triukšmo sukėlęs popmuzikos e. pro- 
veržis buvo britų grupės Radiohead sprendimas palikti EMI 
ir 2007 metų pabaigoje išleisti naują albumą In Rainbows tie- 
siogiai internete, prašant gerbėjų „užmokėti tiek, kiek nori- 
te“. Poelgis sukrėtė muzikos industriją, nes tai buvo pirmas 
kartas, kai pasaulinio pripažinimo susilaukusi popgrupė — 
Radiohead pardavė 23 milijonus albumų visame pasaulyje — 
nusprendė palikti leidybinę firmą ir perduoti rinkos galią 
tiesiogiai vartotojams. 

„Man patinka žmonės mūsų įrašų kompanijoje, bet jau 
atėjo metas, kai reikia paklausti, kam reikalingos įrašų kom- 
panijos, - sakė Radiohead vokalistas Tomas Yorke'as žurna- 
lui Time. - Ir, be abejo, mes turbūt pajustume kažkokį iš- 
kreiptą malonumą pasakydami šiam pūvančiam verslo mo- 
deliui: atsiknisk.'? 

Radiohead dar labiau išplėtė galimybes. 2008 metų pra- 
džioje grupė paprašė savo gerbėjų, kad internete sukurtų 
pirmą In Rainbows vaizdo klipą, kuris bus išleistas YouTube. 
Iš esmės Radiohead pasitelktą minią - gerbėjus - įtraukė į sa- 
vo naujausio disko kūrimo procesą. Grupė taip pat jiems lei- 
do remiksuoti antrą singlą iš In Rainbows, dainą, pavadintą 
„Nude“. Klausytojų buvo paprašyta remiksus siųsti į svetai- 
nę Radioheadremix.com. Popmuzikos legenda Davidas Bowie 
jau buvo praskynęs kelią šiam pačių atlikėjų skatinanam rin- 
kos e. proveržiui 2004 metais, kai jis ragino savo gerbėjus 
naudoti jo dainas skaitmeniniams mashupams.!? 

Šis rinkos e. proveržis naudingas ne tik garsioms pop- 
žvaigždėms. Kylantys popatlikėjai daugiau nebepriklauso 
nuo vadinamųjų „A ir R“ („atlikėjų ir repertuaro ) padali- 

nių vadovų, ieškančių talentų ir sprendžiančių, su kuriais 
atlikėjais pasirašyti leidybinius kontraktus, malonės. Kad ir 
kaip keista, praeityje Didžiojo ketverto „A ir R“ sargai bu- 
vo nepaprastai konservatyvūs ir dažnai visiškai nesuvokė 
muzikinių tendencijų. Aštuntajame dešimtmetyje, kai visi 
ėjo iš proto dėl disko muzikos, jie pražiopsojo pankų judė- 
jimą, o vėliau, kaip trumpalaikį susižavėjimą, atmetė repą. 
Dauguma muzikos tendencijų, įskaitant rokenrolą, iškilo 
spontaniškai iš apačios į viršų. Didžiosios „hitais“ varomos 
muzikos leidybinės firmos dažnai pavėluodavo į traukinį. 
Dėl šio įsitvirtinusio konservatyvaus šališkumo kylantiems 
naujo ir originalaus skambesio popatlikėjams susilaukti sėk- 
mės šiame versle dažnai buvo nepaprastai sudėtinga. 

Tačiau dėl interneto tiesioginė sąveika su gerbėjais gali 
pagreitinti autentiškų muzikos tendencijų pasirodymą ir pa- 
skleisti jas kaip virusą visame pasaulyje. Kylantys popatli- 
kėjai gali pradėti savo karjerą ir bendradarbiauti su kitais 
atlikėjais tokiose svetainėse kaip iLike ir OpenMusicFactory. 
Nereikia jokių agentų. Taip pat nereikia ir jokių leidybinių 
firmų. Muzikantai taip pat gali prisijungti tiesiai prie inter- 
neto, kad gautų „minios finansuojamus“ išteklius, būtinus, 
kad realizuotum savo kūrybą. Tokios specialios interneto 
svetainės kaip Slicethepie ir Sellaband yra talentų meka finan- 
savimo ieškančioms grupėms. 2008 metų viduryje Slicethe- 
pie, praėjus vos metams nuo įsikūrimo, buvo pritraukusi 
daugiau kaip 9000 neturinčių kontraktų atlikėjų.!! Kada nors 
apie popžvaigždes galbūt bus sakoma, pagerbiant Prince ą, 
kad jie „anksčiau buvo žinomi kaip auditorija . 

„Visuotinė išmintis sako, kad daugeliui įprastų veiksmų 
daugiau nebereikia leidybinių firmų, — sako Bruce'as Floh- 
ras, muzikos vadovas iš firmos Red Light Management, kuri 
tvarkė vadybinius popatlikėjų, įskaitant Alanis Morissette, 
reikalus. — Tai nauja sritis. Tai naujos eros muzikos versle 

pradžia. Žaidimas būdavo labai paprastas. Tau reikia savo 
įrašą leisti per radiją, patekti ant Rolling Stone viršelio ir da- 
lyvauti Saturday Night Live laidoje. Dabar jūs įdedate savo 
vaizdo įrašą į YouTube, gaunate MySpace puslapį, tvarkote sa- 
vo reikalus per Facebook, surengiate koncertinį turą... visi šie 
dalykai, jei pasiseks, išaugs į sėkmingą diską. 

Mes vadiname šį reiškinį Rinka 2.0. Mūsų Rinkos 2.0 api- 
brėžimas yra pagrįstas gerai Žinoma ir plačiai aptarinėjama 
skaitmeninės ekonomikos dinamika: nedaug kliūčių patek- 
ti į rinką, mažos platinimo išlaidos ir neribotas prekių atsar- 
gų kiekis - visa tai kartu sudėjus palankiai veikia naujų rin- 
kos dalyvių atėjimą ir griauna nusistovėjusius verslo mode- 
lius. Tiksliau sakant, Rinką 2.0 apibrėžiame pagal dvi pagrin- 
dines savybes: pirma, tradicinių sargų tarpininkavimo atsisa- 
kymas visoje vertės kūrimo grandinėje; antra, vartotojų trans- 
formacija į gamintojus, kurie kuria naujus pridėtinės vertės 
verslo modelius, grįstus vartotojams bendradarbiaujant su- 
kuriamu turiniu. 

„Tarpininkavimo atsisakymo“ apibrėžimo nereikia papil- 
domai detalizuoti, nes jis yra visiems suprantamas. Papras- 
tai kalbant, tai reiškia „tarpininko nušalinimą - tiksliau, tar- 
pininkų atsisakymą vertės kūrimo grandinėje. Terminas pir- 
mąkart pasirodė daugiau kaip prieš keturiasdešimt metų fi- 
nansinių paslaugų sektoriuje, kai vartotojai, suvilioti dide- 
lių palūkanų normų, apeidavo bankus, kad pelningiau in- 
vestuotų kapitalą tiesiogiai pinigų rinkose. Nuo tada tarpi- 
ninkavimo atsisakymas sužlugdė daug rinkų —- nuo akcijų 
prekybos ir kelionių agentūrų iki knygų, filmų ir muzikos. 

Žvelgiant tradiciškai, mažmeniniai platintojai gauna pri- 
dėtinę vertę tiekimo grandinėje monopolizuodami tokius 
pagrindinius santykių su pirkėjais komponentus kaip infor- 
macija, sandorių sąnaudos ir aptarnavimas. Vartotojai, pa- 
vyzdžiui, eidavo į knygynus, nes mažmenininkai buvo nau- 

dingos informacijos apie produktus šaltiniai, ir jei knygos 
nebūdavo, jie galėdavo pateikti specialų užsakymą tiekė- 
jams. Bet Amazon atsisakė tarpininkavimo šioje mažmeninėje 
rinkoje, perkeldama sandorius į internetą ir duodama dau- 
gybę naudingos informacijos (įskaitant recenzijas, reitingus 
ir rangus) apie didžiulę produktų įvairovę. Be to, išparduo- 
tas knygas klientas gali užsisakyti tučtuojau ir be jokių pa- 
stangų. Trumpai kalbant, Amazon atsisakė tradicinių knygy- 
nų mažmenininkų tarpininkavimo, perimdama santykių su 
klientais kontrolę. 

Amazon rinkos modelis kartais vadinamas „spragtelėjimų 
ir skiedinio'*, nes, sandoriams persikėlus į internetą, pre- 
kių atsargos vis dar fiziškai laikomos sandėliuose. Tačiau kai 
produktas yra skaitmeninis, tarpininkavimo atsisakymas 
tampa galingu e. proveržiu, nes prekių atsargų ir platinimo 
išlaidos yra faktiškai nulinės. Jei Amazon Kindle e. knyga iš- 
populiarės kaip plataus vartojimo produktas, „skiedinio“ rei- 
kės dar mažiau. Beliks tik spragtelėjimai. Vartotojai patogiai 
siųsis knygas, kaip kad siunčiasi melodijas per iPod.“ Jei e. 
knyga kada nors pasieks virsmo tašką, vieną dieną knygų 
mažmenininkai prie teismo atsistos į eilę už muzikos par- 
duotuvių atstovų, kad paskelbtų bankrotą. O štai Amazon lai- 
kosi socialinių tinklų rinkodaros koncepcijos — arba „sociali- 
nio apsipirkimo“ - pereidama nuo „vienas daugeliui ver- 
slo modelio prie „daugelis daugeliui“, kuris išnaudoja tin- 
klo efektą tokiose svetainėse kaip Facebook.“ 

Antras mūsų Rinkos 2.0 apibrėžimo komponentas - var- 
totojas kaip gamintojas - nėra nauja sąvoka. Prieš tris de- 
šimtmečius Alvinas Toffleris sukūrė terminą „gaminantis 
vartotojas, kad apibūdintų tai, ką jis numatė būsiant var- 
totojo ir gamintojo susijungimu. Tą pačią idėją vėliau dar 


* Angl. clicks-and-mortar. 

kartą suformulavo vadybos konsultantas Donas Tapscottas, 
kuris savo 1995 metų knygoje Skaitmeninė ekonomika varto- 
jo terminą „gaminantis vartojimas“ .? Tuo metu besiplečianti 
internetu paremta ekonomika įkvėpė naują skaitmeninio 
evangelizmo ideologiją, kuri gynė vartotojo suverenumą, 
decentralizuotą kūrybiškumą ir naują dalijimosi kultūrą. Šių 
tendencijų etosą užfiksavo Cluetrain manifestas ir jo Web 2.0 
šalininkai Silicio slėnyje. Vartotojai iš tikrųjų daugelį metų 
buvo įtraukti į inovacijų kūrimą bendradarbiaujant, prisidė- 
dami prie tokių įvairių naujų produktų kaip Linux, Lego ir, 
kas netikėta, kalnų dviratis.!* 

Popmuzikos industrija pateikia vadovėlinę atvejo anali- 
zę, parodančią, kaip e. proveržio poveikis Rinkai 2.0 gali vi- 
są industriją apversti aukštyn kojom. 7 skyriuje apie šlovės 
varžybas nagrinėjome, kaip populiariais produktais grįsta 
pramogų industrijos logika savavališkai paskirsto materia- 
linius ir statuso apdovanojimus (o būtent - šlovę). 12 sky- 
riuje apie mėgėjų kerštą analizavome įtampą tarp įsitvirti- 
nusių „profesionalų ir naujos bangos mėgėjų, susigrąžinu- 
sių nuo vertikaliai organizuotos kompetencijos tolstančią 
galią. Šiame skyriuje ketiname konkrečiai panagrinėti kitą 
galios difuzijos pasekmę - būtent ekonominį e. proveržį, 
kuris tiesiog susprogdino pasaulinės muzikos industrijos 
verslo modelį į bitus*. 

Muzikos industrija nuo rokenrolo muzikos protrūkio šeš- 
tajame dešimtmetyje laikų buvo populiaraus produkto ver- 
slas. Popmuzika davė didžiulius pinigų srautus, nes tai bu- 
vo labai besiplečiantis, mažų ribinių sąnaudų verslas, aprū- 
pinantis pasaulinę masinio vartojimo rinką. Kol pramonėje 
viešpatavo maža oligopolinių tiekėjų saujelė, kontroliuojanti 


* Žodžių žaismas: angl. „blow to bits“ — „susprogdinti į gabalus“, tačiau 
„bits“ taip pat ir „bitai (informacijos kiekio vienetas). 

didžiąją dalį vertės kūrimo grandinės, muzikos verslas tu- 
rėjo aukštą stabilumo ir prognozuojamumo lygį. Didžiosios 
leidybinės firmos rūpestingai valdė talentus, palaikė griež- 
tą tiekimo grandinės kontrolę ir slaptai bendrininkavo maž- 
meninėse rinkose, kad didintų pajamas iš labai pelningo „hi- 
tų pardavimo verslo. 

Muzikos industrija nuo 1955 metų iki aštuntojo dešimt- 
mečio pabaigos fantastiškai ir beveik nepertraukiamai augo. 
Po trumpo nuosmukio industrija atgimė devintajame de- 
šimtmetyje, kai buvo pereita nuo vinilinių plokštelių prie 
kompaktinių diskų, kas suteikė vartotojams stimulą atnau- 
jinti visas savo muzikines kolekcijas. Tačiau būtent aštunta- 
sis dešimtmetis reiškė muzikos leidybinių firmų rinkos ga- 
lios apogėjų. Tokios roko superžvaigždės kaip Led Zeppelin, 
Pink Floyd, The Who ir Eltonas Johnas gaudavo pasakiškas 
sumas ir buvo lepinamos kaip karaliai. Popmuzikoje sukosi 
tiek daug pinigų, kad save naikinančioms roko žvaigždėms 
buvo nuolaidžiaujama tikintis, jog; jos toliau keps kaip bly- 
nus labai populiarius įrašus. 

To meto industrijos priešas buvo vadinamieji „namų įra- 
šai , arba vinilinių plokštelių kopijavimas į kasetes, kad bū- 
tų galima klausytis muzikos automobiliuose. Didžiosios lei- 
dybinės kompanijos — kurių šūkis buvo „Namų įrašai Žu- 
do muziką“ - kovojo su kopijavimu iš plokštelių į kasetes 
visu savo pajėgumu, įskaitant vadinamuosius „sugadinimo 
signalus“, užkoduotus vinilinių plokštelių įrašuose, kad jų 
nebūtų galima perrašyti į juostą be klausytojus erzinančio 
ausį rėžiančio garso. Tai davė priešingą rezultatą, nes kai 
kurios popžvaigždės, įskaitant Elvisą Costello, atvirai sukri- 
tikavo tokią antivartotojišką taktiką. Didelės leidybinės fir- 
mos taip pat darė spaudimą vyriausybėms, kad šios nu- 
baustų vartotojus apmokestindamos mažmeninį tuščių ka- 
sečių pirkimą.!“ 

Šiandien debatai dėl „namų įrašų“ atrodo tokie pat toli- 
mi kaip Nedo Luddo kova su mechaninėmis audimo stak- 
lėmis. Tačiau tuo metu muzikos industrijos lobistai kovojo 
su privačiu kopijavimu taip, tarsi tai būtų gyvenimo ir mir- 
ties klausimas. Didžiosios leidybinės firmos kovojo su ka- 
setinių magnetofonų kaip naujos technologijos plitimu ir tik 
vėliau suprato, kad galėjo uždirbti milijardus, parduodamos 
savo muziką, įrašytą kasetėse. Po dviejų dešimtmečių jų re- 
akcija į internetą bus lygiai tokia pati. Kova prieš kasetes iš 
tikrųjų buvo tik industrijos karo prieš failų bendrinimą ir at- 
sisiuntimą generalinė repeticija. Didžiosioms leidybinėms fir- 
moms nerimą kėlusi problema buvo kontrolė. 

Kaip pažymėjo Vortono mokyklos ekonomikos profeso- 
rius Richardas Shellas, muzikos leidybinių firmų elgesys nie- 
kuo nesiskyrė nuo automobilių gamintojų oligopolijos, prieš 
šimtmetį kariavusios su nauju žaidėju, kuris turėjo įžūlu- 
mo gaminti ir pardavinėti automobilius daug mažesnėmis 
kainomis. Naujasis žaidėjas buvo Henry Fordas. Įsigalėję 
automobilių gamintojai Jungtinėse Valstijose — kurie vadi- 
no save Licencijuotų automobilių gamintojų asociacija — 
XX amžiaus pradžioje žūtbūt siekė sunaikinti Fordą. Jie 
gudriai panaudojo automobilių dalių autoriaus teisių paten- 
tus, kad sukliudytų Fordo bandymui sukurti įperkamą au- 
tomobilį masinei rinkai. Susinervinęs dėl aukštus postus už- 
imančių asmenų galios rinkoje, naujokas Fordas buvo pri- 
verstas nuo 1903 iki 1907 metų kovoti su automobilių kar- 
teliu teismuose. O automobilių oligopolija, kaip pažymi 
Shellas, „pradėjo šimtus bylų prieš Fordo automobilių pir- 
kėjus, kad atbaidytų juos nuo „nelicencijuotų transporto 
priemonių“ pirkimo jo salonuose“. Shellas teigia, kad šios 
nesėkmingos pastangos neįsileisti Fordo į automobilių rin- 
ką turėtų būti pamokanti istorija Didžiojo ketverto leidybi- 
nėms firmoms. Ypač didžiosios firmos turėtų išmokti tris pa- 

mokas: pirma, niekada nelaimėsi rinkoje keldamas bylas sa- 
vo klientams; antra, jokia teisinė pergalė nėra tokia stipri, 
kad įveiktų trukdančią pramoninę naujovę; trečia, naujovių 
diegimas visada numuša vakarykščių technologijų kainą. 

„Nereikia reaguoti į komercinių kompaktinių diskų baig- 
tį keliant bylas interneto vartotojams, — daro išvadą She- 
Ilas. - Reikia sugalvoti naujų būdų, kaip uždirbti pinigų iš 
muzikos.“ !š 

Kai XX amžiaus paskutiniame dešimtmetyje skaitmeni- 
niai muzikos failai pradėjo skrajoti po internetą, didžiosios 
leidybinės firmos buvo nenusiteikusios mokytis iš praeities. 
Milijonai paauglių ieškodavo ir rasdavo muzikos tokiose sve- 
tainėse kaip MP3.com ir Scour, sukeldami industrijoje neri- 
mą dėl garsiai skelbiamos „skaitmeninės kultūros" pasek- 
mių."? Leidybinių firmų reakcija buvo trejopa: konsoliduoti 
rinkos jėgas, sumažinti savo išlaidas ir pradėti teisinį karą 
su savo klientais. 

Kad sustiprintų savo įtaką rinkoje, industrija patyrė di- 
delio masto susiliejimų ir įsigijimų protrūkį, po kurio XX am- 
žiaus paskutinio dešimtmečio pabaigoje liko tik keturi pa- 
Kartu jie kontroliavo maždaug 75 proc. pasaulinės muzi- 
kos rinkos. Tuo pačiu metu Didysis ketvertas apsaugojo sa- 
vo pinigų srautus oligopolinėmis komercinėmis praktiko- 
mis, kaip antai kainos fiksavimu. Jungtinėse Valstijose Fe- 
deralinė prekybos komisija tyrė didžiąsias leidybines firmas 
dėl kompaktinių diskų kainos fiksavimo - įvertinta, kad var- 
totojams padaryta beveik 500 milijonų dolerių žala. 28 vals- 
tijų koalicija pateikė ieškinį, tvirtindama, kad Didysis ket- 
vertas ir muzikos mažmenininkai - konkrečiai Musicland ir 
Tower Records - pažeidė antimonopolinius Jungtinių Valsti- 
jų įstatymus.?“ Nors byloje buvo susitarta be teismo, Didy- 
sis ketvertas sutiko grąžinti 64,7 milijono dolerių kompak- 

tinių diskų pirkėjams, įsigijusiems diskus nuo 1995 iki 2000 
metų, ir skirti 5,5 milijono kompaktinių diskų labdaros or- 
ganizacijoms.! 

Didžiojo ketverto firmos taip pat tapo drausmingesnės 
dėl išlaidų, todėl ėmė drastiškai elgtis su savo išlepintomis 
popžvaigždėmis. Praeityje buvo sudėtinga viešai su jomis 
kovoti, nes juk žvaigždes palaikė jų gerbėjai (t. y. pagrindi- 
niai leidybinių firmų klientai). Ypač nuožmi buvo Sony ko- 
va su popmuzikos dainininku George u Michaelu. Daininin- 
kas galiausiai paliko Sony 1995 metais, po penkerius metus 
trukūsių nuožmių teisinių mūšių su leidybine firma, per ku- 
riuos jis apkaltino kompaniją „profesinės vergovės sąlygų 
primetimu. Tačiau iškilus skaitmeninio duomenų parsisiun- 
timo grėsmei, Didžiajam ketvertui darėsi riesta. Jis buvo pa- 
siryžęs išbraukti žemesnio lygio popžvaigždes iš savo ap- 
skaitos knygų. Vienos ypač rezonansinės skyrybos įvyko 
tarp EMI ir Mariah Carey. EMI, kuri buvo nepatenkinta nau- 
jausio Carey albumo Glitter pardavimo rezultatais - parduo- 
ta tik du milijonai vienetų — nutraukė brangų kontraktą su 
popdievaite ir sumokėjo jai už tai 49 milijonus dolerių. Pa- 
našiai leidybinės firmos atsikratė ir kitų popžvaigždžių - Ro- 
do Stewarto, Sinead O'Connor, Van Halen - kurių diskai ka- 
daise būdavo parduodami milijoniniais tiražais.? 

Tačiau didžiausia Didžiojo ketverto problema buvo Naps- 
ter. 1998 metais aštuoniolikmetis universiteto studentas iš 
Bostono Shawnas Fanningas sukūrė lygiarangių programi- 
nę įrangą su taikomąja programa, skirta muzikai surasti — 
ir bendrinti — internete. Jaunuoliai galėjo kopijuoti ir daly- 
tis dainomis pasauliniu mastu, nemokėdami už muziką nė 
cento. Nieko nuostabaus, kad Napster išpopuliarėjo visame 
pasaulyje kaip virusinis užkratas. Praėjus vos keliems mė- 
nesiams po Napster įkūrimo 1999 metais, maždaug penki mi- 
lijonai žmonių buvo parsisiuntę šią programą. Per dvejus 

metus daugiau kaip 80 milijonų žmonių naudojosi Napster 
parsisiųsdami tris milijardus dainų. Be to, Napster sėkmė pa- 
vertė Shawną Fanningą pasauline žiniasklaidos žvaigžde. 
Būdamas dar tik 19 metų, Fanningas pateko ant Business 
Week viršelio, kur jaunuolis buvo pavaizduotas kaip išsišo- 
kėlis Dovydas, susiremiantis su pasaulinės muzikos indust- 
rijos galiotais.“ Napster e. proveržis ne tik sugriovė muzi- 
kos industrijos verslo modelį, jis sukėlė revoliuciją, kuri ne- 
teikė muzikai jokios komercinės vertės ir teikė didžiulę so- 
cialinę vertę dalijimuisi. Napster pasirodė lygiai tuo pačiu 
metu, kai Cluetrain manifestas ir jo pirmieji Silicio slėnio 
evangelistai paskelbė „įprasto verslo pabaigą ir reikalavo ra- 
dikaliai persvarstyti intelektinės nuosavybės teises.? 
Didysis ketvertas visiškai neturėjo šio evangeliško tech- 
nooptimizmo. Jie susišaukė teisininkus ir paskelbė karą sa- 
vo pačių klientams. Jungtinėse Valstijose įtakingi industri- 
jos lobistai RIAA (Recording Industry Association of America, 
Amerikos įrašų leidėjų industrijos asociacija) 1999 m. gruo- 
džio 7 d. pateikė ieškinį Napster. Be to, RIAA pateikė ieškinį 
ir 12 metų mergaitei iš Niujorko Briannai LaHarai, kurios 
motina buvo priversta sumokėti 2000 dolerių kaip kompen- 
saciją už savo dukros parsisiųstus duomenis. Nors ši multi- 
milijardinės industrijos akcija nesužavėjo Amerikos visuo- 
menės, RIAA pirmininkas Mitchas Bainwolas paskelbė per- 
galę. „Mes bandome pasiųsti aiškią žinią, kad dalyvauda- 
mas lygiarangiame keitimesi failais jūs nesate anonimas ir 
kad nelegalus autoriaus teisių saugomos muzikos platinimas 
turi pasekmes, - pasakė jis. — Ir, kaip rodo šis atvejis, tėvai 
privalo žinoti, ką jų vaikai veikia prie savo kompiuterių. 
Nereikia būti verslo magistru, kad suprastum, jog ver- 
slo strategija, pagrįsta karo paskelbimu savo klientams, yra 
labai prastas sumanymas. Tačiau Didžiajam ketvertui prirei- 
kė beveik dešimtmečio, kad tai suvoktų. Galiausiai arogan- 

tiškas industrijos teisinis karas davė priešingą rezultatą, dėl 
ko niekas nenustebo. Jau nekalbant apie neigiamą įvaizdį, 
teisinės bylos apsunkino industrijos problemas, nes jos pla- 
čiai išreklamavo Napster žiniasklaidoje, taip paskatindamos 
milijonus paauglių visame pasaulyje nemokamai atsisiųsti 
ištisas dainų fonotekas. Daugeliui jaunuolių nemokėti už 
muziką tapo garbės reikalu. 

Popatlikėjai nebuvo vieningi dėl Napster grėsmės. Kai 
kurios žvaigždės, pvz., Eminemas, prisijungė prie savo kor- 
poracinių šeimininkų ir užėmė tvirtą poziciją prieš Napster 
ir P2P dalijimąsi duomenimis. Sunkiojo metalo grupė 
Metallica - kuri išsiaiškino, kad jų daina „I Disappear' bu- 
vo platinama internete dar prieš jos komercinį išleidimą — 
pati pradėjo teismo procesą prieš Napster dėl autoriaus 
teisių pažeidimo. Metallica būgnininkas Larsas Ulrichas net 
pasirodė Napster vyriausiojoje valdyboje su daugiau kaip 
300 000 Žmonių, atsisiuntusių grupės dainas, sąrašu. 

Kitos popžvaigždės buvo sužavėtos matydamos, kaip 
Didysis ketvertas gauna iš laidynės į kaktą. Tokios grupės 
kaip Limp Bizkit atvirai palaikė Napster, o popdainininkė 
Alanis Morissette buvo viena pirmųjų investuotojų į 
MP3.com. Superžvaigždė Eltonas Johnas, kuriam per savo 
karjerą mažai teko baimintis Didžiojo ketverto galios, pa- 
smerkė didžiąsias leidybines firmas kaip „rėksmingus ne- 
pataisomus sukčius“, kurie ilgą laiką „smagiai kalė lengvus 
pinigus. Legendinė žvaigždė pridūrė: „Bet greitai jiems 
smagumai baigsis, nes kai muzika ateis į internetą, verks 
visos leidybinės kompanijos. 2 

Didysis ketvertas vis dėlto pasiekė lemiamas teisines per- 
gales prieš internete įsikūrusias P2P svetaines. 2000 metais 
RIAA iškelta byla privertė Scour pasitraukti iš verslo, nes bu- 
vo nubaidyti investuotojai. Tais pačiais metais Amerikos fe- 
deralinis teismas pripažino MP3.com kaltę dėl autoriaus tei- 

sių pažeidimo ir įpareigojo sumokėti Didžiajam ketvertui iš 
viso maždaug 200 milijonų dolerių.“ Didžiausias Didžiojo 
ketverto teisinis triumfas buvo 2001 metais, kai Amerikos 
teismas išleido nutartį prieš Napster, draudžiančią toliau ne- 
teisėtai veikti ir įpareigojančią ją užsidaryti. Tikėdamasi lik- 
ti versle, Napster ištiesė paauksuotą alyvos šakelę didžio- 
sioms leidybos kompanijoms, pasiūlydama 1 milijardą do- 
lerių per 5 metus ir dalį iš apytikriai 150 milijonų dolerių 
kasmetinių pajamų už atnaujintas prenumeruojamas paslau- 
gas. Bet Didysis ketvertas pasiūlymo atsisakė. Jie norėjo, kad 
Napster būtų uždaryta. Galiausiai Napster buvo priversta su- 
mokėti 26 milijonus dolerių autoriaus teisių savininkams ir 
papildomus 10 milijonų dolerių kaip avansą dėl būsimų li- 
cencijuotų atskaitymų autoriams“. Bet Didžiojo ketverto ap- 
gynimas teismuose buvo Piro pergalė. P2P revoliucija dar 
tik prasidėjo. Vos tik Napster sustabdė - laikinai — savo veik- 
lą, milijonai jos garbintojų perėjo į kitas P2P tarnybas, to- 
kias kaip Gnutella, Kazaa ir LimeWire. 

Apsvaigęs nuo šių teisinių pergalių, Didysis ketvertas 
nusprendė, kad geriausias mūšio planas ateičiai yra remti 
tokias skaitmenines muzikos tarnybas, kurias jie galėtų kon- 
troliuoti. Jie bandė įvesti užsklęstą „Skaitmeninių teisių val- 
dymo' sistemą nuo 1998 metų, bet visas pastangas sužlug- 
dė protingi programišiai. Dabar jie pradėjo agresyviau 
stumti „teisines“ sistemas, pagrįstas dainų nuoma už mė- 
nesinį mokestį. Viena pirmųjų šios numalšintos rinkos da- 
lyvių buvo RealNetworks Rhapsody, kuri pradėjo veiklą 2001 
metais, siūlydama neribotą muzikos kiekį už pastovų mė- 
nesinį mokestį. 

Tokios tarnybos kaip Rhapsody galbūt turėjo galimybę su- 
klestėti, bet tada nutiko kai kas netikėta. Įvyko buitinės elek- 
tronikos revoliucija, kuri greitai apvertė visą muzikos indust- 
riją aukštyn kojom. Tai vadinosi iPod. 

Iš pradžių, kai Apple išleido :Pod, tai atrodė šaunus, ypač 
lengvas, patogus vartotojui ir gražaus dizaino prietaisas, ku- 
rio pagrindinė funkcija - patogiai perkelti muziką. Arba kaip 
Apple skelbė apie savo pirmąjį iPod: „1000 dainų tavo kiše- 
nėje. Apple neprekiavo dainomis, o tik siūlė madingą aukš- 
tųjų technologijų aksesuarą, skirtą jau nusipirktai muzikai 
kaupti ir groti.?! 

Tačiau 2003 metais Steve'as Jobsas atskleidė savo tikrą- 
sias ambicijas. Jobsas įžvalgiai suprato, kad klestinčioje skait- 
meninėje duomenų siuntimosi kultūroje Žmonės nori turė- 
ti, o ne nuomotis muziką. „Muzikos pirkimo prenumeratos 
modelis yra beviltiškas, - pasakė jis, kalbėdamas apie Rhap- 
sody ir kitas Didžiajam ketvertui palankias paslaugas. - Ma- 
nau, kad galima į prenumeratos modelį įdiegti nors ir ant- 
rąjį Kristaus atėjimą, ir jis vis tiek nebūtų sėkmingas.“ 

Taigi 2003 metų balandį pradėjo veikti Apple mažmeni- 
nė duomenų atsisiuntimo tarnyba iTunes, turinti skaitmeni- 
nių teisių valdymo apsaugos sistemą, pavadintą FairPlay. 
Apple dabar pardavinėjo ne tik atmintinės prietaisą, jie įžen- 
gė į mažmeninę muzikos prekybą. Veržlių Jobso ambicijų 
užmojį įvertinto Rolling Stone, kuris 2003 metais publikavo 
interviu su Apple bosu. Jo grėsminga antraštė buvo tokia: „Jis 
pakeitė kompiuterių pramonę. Dabar atėjo muzikos verslo 
eilė.“*? Santūriai pasakyta. 

Per pirmuosius metus ilunes pardavė 85 milijonus dai- 
nų. Tuo pat metu iPod, kuris tapo vartotojui privalomu tu- 
rėti daiktu, pardavimas kilo visame pasaulyje ir 2007 me- 
tais pasiekė 150 milijonų vienetų. Atsiradus rinkoje Apple in- 
ternetinei mažmeninei parduotuvei, iPod dabar buvo ne tik 
madingas aksesuaras. Jis tapo į kišenę telpančiu milijardų 
dolerių vertės rinkos sargu. Tiek daug Žmonių visame pa- 
saulyje pirko dainas iTunes, kad grotų jas per savo iPod - O 
vėliau ir iPhone — kad Apple iš esmės atsisakė tarpininkavi- 

mo ilgamečiuose santykiuose tarp didžiųjų leidybinių firmų 
ir jų tradicinių mažmenininkų. Vis labiau nerimaudamas Di- 
dysis ketvertas suprato, kad Apple, nors padėdama sutram- 
dyti nekontroliuojamą nelegalių atsisiuntimų rinką, dabar 
pati pradėjo groti pirmuoju smuiku. 

„Niekad anksčiau turinio istorijoje aparatinė įranga ne- 
buvo brangesnė už programinę įrangą, - paskelbė Warner 
Music prezidentas Edgaras Bronfmanas, taikydamas tai 
iPod. — Pagalvokite apie kasetinį vaizdo magnetofoną ar 
vaizdo kasetę, vaizdo kasetė visada buvo vertingesnė nei 
vaizdo magnetofonas, į kurį jūs ją įdėdavote. Apple sugebė- 
jo apversti šį modelį aukštyn kojom.“ 

Labiausiai Bronfmaną supykdė tai, kad Steve'as Jobsas, 
kaip didžiausias muzikos mažmenininkas planetoje, dikta- 
vo kainas. Pavyzdžiui, būtent Apple nustatė iTunes dainų 
mažmeninę kainą - 99 centai Jungtinėse Valstijose ir 79 pen- 
sai Jungtinėje Karalystėje. Bronfmanas ir jo kolegos Didžiojo 
ketverto bosai ilgai nurodinėjo mažmenininkams, kiek pra- 
šyti už jų muziką. Bet tos dienos jau praeityje. Mažmeni- 
ninkai turėjo savų problemų - įskaitant, kaip kad Musicland 
ir Tower Records atveju, nesmagų bankroto paskelbimą ir 
skurdaus tradicinių parduotuvių turto atsikratymą. 

Tiesa, buvo keletas vartotojų skundų dėl Apple, daugiau- 
sia dėl jos patentuotos sistemos, kuri apribojo dainų, nusi- 
pirktų iTunes, perkėlimą. Tačiau apskritai Apple pirmavo vie- 
šųjų ryšių kare su Didžiuoju ketvertu. Būtent šioje situaci- 
joje Steve'as Jobsas, tikėdamasis padaryti savo klientus dar 
laimingesnius, nusprendė nesiduoti apgaunamas Didžiojo 
ketverto. Jis skatino juos išleisti dainas be DRM apsaugos, 
kurias būtų galima groti bet kuriuo prietaisu.?? 

Ir, visų nuostabai, būtent tai jie padarė.“* Didžiojo ketver- 
to atsisakymas naudoti ribojančias DRM blokuotes dainoms 
galėjo būti jų nevilties simptomas, bet taip pat atrodė, kad 

tai žada naują atvirumo ir vartotojo suverenumo pripažini- 
mo erą. Atrodė, kad galiausiai Didysis ketvertas pradėjo mąs- 
tyti kūrybiškai. 2008 metų pradžioje, kai leidybinės firmos su- 
darė sandorį su MySpace, kad paleistų MySpace Music, tai bu- 
vo stulbinamas apsisukimas 180 laipsnių. Anksčiau jie kėlė 
MySpace bylas dėl autoriaus teisių pažeidimų. MySpace tik su- 
tiko paleisti veikti savo naują universalią muzikos tarnybą su 
sąlyga, kad Universal Music atsiims svetainei pareikštą ieški- 
nį dėl autoriaus teisių pažeidimo. 

Didžiajam ketvertui MySpace Music turėjo atrodyti ele- 
mentarus dalykas jau prieš daugelį metų. MySpace buvo 
įkurta 2003 metais kaip indie grupių platforma Kalifornijoje 
ir per dvejus metus svetainė greitai pavirto privaloma ap- 
silankyti vieta siekiančioms pripažinimo pradedančiosioms 
grupėms, kurios ten siųsdavo savo muziką. 2005 metais 
MySpace profilyje žurnalas Wired pažymėjo: „Tikrieji ekono- 
minės naudos iš MySpace gavėjai yra ambicingi, jauni mu- 
zikantai iš Pomonos (Kalifornija) ir visos šalies, kurie kuria 
naują, natūralų žvaigždžių lygį. Per praėjusius porą metų 
MySpace ir kitos bendruomeninės svetainės, kaip Purevolu- 
me.com, išgarsino daugybę atlikėjų, tarp kurių ir Fall Out Boy, 
My Chemical Romance, Relient K ir Silverstein. 

Nors ir eilinį kartą pavėlavęs, Didysis ketvertas buvo lai- 
mingas susitaikydamas su MySpace tik dėl to, kad turėjo kitų 
planų. Jie tikėjosi paversti socialinių tinklų svetaines galin- 
gomis platinimo parduotuvėmis, kurios susigrąžins vertę, 
pakels mažėjančias pajamas ir - svarbiausia - susilpnins Ap- 
ple viešpatavimą jų versle. Trumpai kalbant, MySpace Music 
buvo korporacijų paliaubų komercinis produktas. Apsimes- 
dami, kad veikia savo noru, seni priešai netikėtai tapo ge- 
riausiais „draugais“. Neilgai trukus Facebook, paranojiškai bi- 
jodama būti pergudrauta MySpace, pradėjo tartis dėl atski- 
ro sandorio su didžiosiomis leidybinėmis firmomis, kad pa- 

siūlytų nemokamą muziką savo nariams.““ Didžiosios leidy- 
binės firmos pagaliau suprato, kad socialinių tinklų svetai- 
nės gali išnaudoti tinklo efektą per paskalas, plepėjimą ir 
gandus. Tokios svetainės kaip MySpace, Facebook ir Bebo turi 
potencialą tapti virusiniu rinkodaros galios šaltiniu. 

Tyrimas, pavadintas „Ar plepėjimas svarbus?“, kurį atli- 
ko Niujorko universiteto Sterno verslo mokyklos tyrinėto- 
jai, atskleidė, kad 40 tinklaraščio įrašų gali padidinti diskų 
pardavimą penkis kartus. „Skaičius draugų, kurį grupė ro- 
do MySpace puslapyje, yra tarsi viešas populiarumo žen- 
klas“, - pažymima Sterno verslo mokyklos tyrime ir pridu- 
riama, kad MySpace draugų padaugėjimas didina pardavi- 
mą. Tinklaraščių įrašai yra dar galingesni virusinės rinko- 
daros įrankiai. Vos 40 sąžiningų tinklaraščio įrašų gali padi- 
dinti albumo pardavimą penkiagubai.?? Atsižvelgiant į šią 
rinkos dinamiką, lieka vienintelė mįslė: kodėl Didysis ket- 
vertas daug anksčiau nesuvokė, kad MySpace gali padėti pa- 
didinti jų pardavimą? 

Apple greitai sureagavo į MySpace Music iššūkį. Steve'as 
Jobsas pasiūlė naują verslo modelį: užuot prekiavę muzikos 
atsisiuntimu per iTunes remiantis vieneto kaina, jie suteiktų 
klientams galimybę laisvai prisijungti prie visos jų fonote- 
kos, o Apple sumokėtų leidybinėms firmoms nustatytą mo- 
kestį už kiekvieną parduotą iPod ir iPhone prietaisą. Šis mo- 
delis iš tiesų nebuvo naujas. Nokia jau mokėjo Universal Mu- 
sic 80 dolerių už prietaisą, kad finansuotų savo atsisiunti- 
mo paslaugą „Comes With Music'* Apple dabar buvo pa- 
siruošusi panašiu būdu labiau pakratyti savo kišenes ir siū- 
lė muzikos leidybinėms firmoms dalį nuo savo aparatinės 
įrangos pardavimo. 

Edgaras Bronfmanas dabar, kai Steve'as Jobsas beldėsi į 
jo duris, sunkiai galėjo nuslėpti savo pasitenkinimą. Paklaus- 
tas apie MySpace Music, Bronfmanas Financial Times pasakė: 

„Aš esu pilnas vilčių. Aišku, kad tai vieta, kur susirenka 
daug Žmonių ir dauguma jų susirenka dėl muzikos, tai nuo- 
stabus patyrimas vartotojams, nes čia jie gali gauti viską, 
nuo A iki Z. Jie gali jausti muziką, ja dalytis, diskutuoti apie 
ją — visa tai jie jau daro. Jie gali pirkti bilietus, muziką, su- 
venyrus, jie gali sudarinėti grojaraščius. Jie gali daryti bet 
ką, kas susiję su muzika, atlikėjais ir atlikėjų patirtimi. Jei 
projektas mums pasiseks, tai bus didelė galimybė.“ 

Be to, Bronfmanas pripažino, kad žvelgiant retrospekty- 
viai Didysis ketvertas sugaišo per daug laiko ir išeikvojo per 
daug energijos kovodamas su internetu, užuot susitaikęs su 
tuo, kad industrijai reikia naujo verslo modelio: „Muzikos 
industrija pavėlavo suprasti, kad galų gale tai galimybė, — 
pasakė jįs, - bet, tiesą sakant, kai jūsų namas sudega iki pa- 
matų, sunku suprasti, kad ant šių pamatų galima pastatyti 
geresnį namą.“ 

Pasirašęs susitarimus su MySpace ir Facebook, Didysis ket- 
vertas taip pat vertikaliai integravosi į muzikai skirtas so- 
cialinių tinklų svetaines. 2007 metais Universal Music inves- 
tavo į miestietišką socialinio tinklo svetainę Loud.com, skirtą 
daugiausia repo muzikai, ir strategiškai investavo į kitą mu- 
zikos svetainę Mog.com.“ Kitos trys didžiosios leidybinės 
kompanijos (Sony BMG, EMI ir Warner Music) tapo Ime- 
em.com svetainės, kuri savo nariams siūlo muziką mainais į 
dalį reklamos pajamų, partnerėmis. Dar daugiau tokių san- 
dorių galima tikėtis ateityje, nes Didysis ketvertas daug sta- 
tys už internetines svetaines, kurioms kažkada kėlė bylas. 

Didžiojo ketverto problemos toli gražu nesibaigia. Bri- 
tanijoje įsikūrusi EMI po nutraukto susijungimo su Warner 
Music paskelbė karą savo popžvaigždžių kolektyvui. Gary 
Handsas, naujas EMI generalinis direktorius, paskelbė, kad 
jis daugiau domisi muzikos „pardavimu“, o ne muzikos ta- 
lentų ugdymu. Jis sakė, kad nuo šiol EMI organizacinė 

struktūra bus plokštesnė. Daugiau jokios galios „A ir R“ ta- 
lentų vadybininkams, kurie švaisto EMI pinigus paikinda- 
mi egoistiškas popžvaigždes. Tačiau Handsas nepastūmė 
galios žemyn vartotojų link. Jis pastūmė ją aukštyn EMI va- 
dovų svitai. 

„Galia ir sprendimai priklausė „A ir R“ bosui: tai buvo 
žmogus, kuris vėlai keliasi, klausosi daug muzikos, eina į 
klubus, leidžia laiką su atlikėjais ir nujaučia, ką galima par- 
duoti, - pasakė Handsas. - Mes atimame galią iš „Air R 
vaikinų ir atiduodame ją vaikinams su kostiumais, kurie tu- 
rės sugalvoti, kaip parduoti muziką.'* Handso šiurkščios 
kalbos ir valdingas stilius nelabai jam padėjo tapti mylimam 
tarp EMI dirbančių popžvaigždžių. Beveik iškart firmą pa- 
liko Rolling Stones ir Paulas McCartney, o kitos Žvaigždės, 
tokios kaip Robbie Williamsas ir Coldplay, pagrasino išeiti. 

Atsižvelgiant į tokių svetainių kaip MySpace ir Facebook 
rinkos vertę, labai įmanoma, kad galų gale viena iš šių sve- 
tainių nusipirks tokį muzikos leidybos milžiną kaip EMI. Jei 
Didysis ketvertas superka socialinių tinklų svetaines, kodėl 
perėmimas negalėtų vykti priešinga kryptimi? Turint ome- 
nyje, kad MySpace pagrindinė korporacija yra News Corp, 
vienas didžiausių pasaulyje žiniasklaidos konglomeratų, jun- 
gimasis priešinga kryptimi į muzikos verslą gali turėti pras- 
mę. MySpace jau įsitraukia į televizijos verslą su Roommates, 
o Bebo pateikė savo televizinį serialą KateModern. Šios tarpi- 
ninkavimo atsisakymo formos rodo, kad kūrybinės destruk- 
cijos procesas dar nesibaigė. 

Ar MySpace sudarys sandorį su Google, kad perkeltų so- 
Cialinius tinklus ir muziką į naująjį GooglePhone? Prisimin- 
kite, kad Google ir MySpace jau sieja 900 milijonų dolerių 
vertės reklamos sandoris, kurio terminas baigsis 2010 me- 
tais. Savo dalies muzikos rinkoje, be abejo, nori ir Yahoo! bei 
Microsoft. Kai 2008 metų pradžioje America Online už Bebo 

sumokėjo 850 milijonų dolerių, tikriausiai galvoje turėjo 
muziką, atsižvelgiant į britų socialinės svetainės demonst- 
ruojamą jaunatviškumą. O ar Facebook ir Blackberry sudarys 
sandorį, apimantį muzikos atsisiuntimą į mobilųjį telefoną 
kaip akciją prieš Apple iTunes-iPhone ansamblį?** Viskas įma- 
noma. Joks sandoris negali būti atmestas. 

O štai popžvaigždės švenčia savo naujai atrastą laisvę, 
kuri leidžia joms tiesiogiai susisiekti su savo gerbėjais. Vie- 
nas iš jų yra Bryanas Adamsas, kuris pardavė daugiau kaip 
60 milijonų diskų visame pasaulyje. „Aš tikrai daugumai at- 
likėjų rekomenduoju perimti muzikos kontrolę, jei tik jie ga- 
li, - pasakė Adamsas 2008 metais. — Tikrai laikas atlikėjams 
perimti į savo rankas viską, ką jie daro, ir įvertinti tai, ko 
reikia, kad judėtum į priekį. Aš iš tikrųjų neturėjau suprati- 
mo, kiek daug visko vyko už mūsų nugarų reklamuojant 
diską. Viską darydamas pats, jau suprantu tai, ko nesupra- 
tau priklausydamas leidybinei firmai: dabar mes esame tur- 
tingesni. Darant tai patiems, suinteresuotumas didesnis ke- 
turis kartus, nes mes kuriame savo pačių malonumui. 

Jei ši mintis būtų dainos pavadinimas, tai neabejotinai 
būtų Johno Lennono pophimnas „Valdžią žmonėms“. 

Web 2.0 revoliuciją sužlugdė įspūdingas paradoksas. Vieta, 
kur Web 2.0 įrankiai teikė daugiausia vilčių transformuoti so- 
cialinę sąrangą, yra būtent ta vieta, kur kilo didžiausias pa- 
sipriešinimas permainoms. Ta vieta — korporacija. Socialinė 
žiniasklaida, kaip matėme, iš pagrindų keičia tai, kaip mes 
sąveikaujame su kitais, kaip kuriame socialinį kapitalą, net- 
gi kaip pasiekiame šlovę ir turtus. Tačiau kai Web 2.0 socia- 
liniai įrankiai prasiskverbia į korporacinę biurokratiją, jiems 
dažnai priešinamasi kaip invaziniams ir potencialiai grės- 
mingiems. Nors plačiai paplitusi nuomonė, kad Web 2.0 prie- 
monės gali turėti didžiulių pliusų verslui, tikrovė tokia, kad 
daugelyje kompanijų reakcija į internetinius socialinius tin- 
klus buvo susitelkimas į minusus. 

Tai neturėtų stebinti. Socialiniai tinklai iš esmės yra hori- 
zontali dinamika. Žmonių poreikis socialiai jungtis yra galin- 
gas, nesuvaldomas ir būtinas tam, kad sutvarkytum reikalus. 
Pagal panašius nepermaldaujamus dėsnius, kurie sujungia 
pardavėjus ir pirkėjus, veikia ir rinkos. Rinkos dinamika ne- 
gailestingai siekia didinti efektyvumą, kad būtų sukurta 

pridėtinė vertė. Rinkos geriausiai veikia tada, kai jos laisvos, 
atviros, nesuvaržytos, neapsunkintos monopolijų, oligopoli- 
jų, sąmokslų ir kenksmingų praktikų. Klasikinis korporacinės 
biurokratijos modelis atvirkščiai - yra pagrįstas priešinga di- 
namika. Tradiciškai korporacijų socialinė struktūra buvo ver- 
tikali ir uždara. Korporacinės kultūros yra suformuotos ne- 
lanksčių hierarchijų ir askriptyvių padėties, titulų ir rangų 
vertybių. Korporacijos valdomos kaip hierarchinės organiza- 
cijos, kurios turi didžiulius kompensacinės prievartos savo 
darbuotojų atžvilgiu įgaliojimus. Įstaigų aplinka - tai ne kok- 
teilių vakarėlis ir ne Grenič Vilidžo gatvės peizažas. 
Pripažinkime: dauguma korporacinėse biurokratijose dir- 
bančių darbuotojų šiuo metu nėra skatinami užsiimti bendra- 
darbiavimo projektais, prisidėti prie kompanijos tinklaraščio 
ir vikio ar jungtis su kolegomis ir klientais į internetinį tinklą. 
Daugumoje korporacinių aplinkų idėja apie „Facebook penk- 
tadienius darbuotojams būtų atmesta. Tiesą sakant, kai ku- 
rie darbuotojai, kaip matėme, buvo atleisti iš darbo už tai, kad 
buvo pagauti darbo metu prisijungę prie socialinių tinklų sve- 
tainių. Pilypo Gražiojo centralizuota valdžia meta ilgą šešėlį 
ant daugumos modernių korporacijų vadovų svitų. 
Nepaisant organizacinės kultūros status guo kliūčių, 
Web 2.0 evangelistai atkakliai tiki, kad neišvengiama socia- 
linė revoliucija transformuos korporacines biurokratijas. Yra 
daugybė madingų žodžių, vartojamų apibūdinti šį e. pro- 
veržį: masinis bendradarbiavimas, saviorganizacija, atviras 
inovacijų diegimas, paskirstyta bendrakūrystė, valdymas iš 
apačios į viršų, tinklo organizacija, virtuali korporacija. Kai 
Web 2.0 diegimas pasieks virsmo tašką, didžiausią poveikį 
korporacijoms turės galios difuzija darbuotojų ir klientų link. 
Ir korporacijų vadovai, kurie neišeina iš „aido kameros“, kad 
išklausytų, ką sako darbuotojai ir klientai, susilauks liūdnų 
pasekmių. Kapitalizmas nebėra prekių ir paslaugų gamyba 

ir tiekimas. Kapitalizmas, kaip teigia Web 2.0 evangelistai, da- 
bar yra „pokalbis“. 

C. K. Prahaladas, tikriausiai žymiausias pasaulyje vady- 
bos guru, prieš dešimtmetį rašė apie šį naujosios ekonomi- 
kos galios poslinkį vartotojų link. „Pasinaudodami daugiau- 
sia internetu vartotojai vis labiau įsitraukė į aktyvų ir atvi- 
rą dialogą su produktų ir paslaugų gamintojais, - rašė Pra- 
haladas Harvard Business Review. - Dar daugiau, šio dialogo 
nekontroliuoja korporacijos. Atskiri vartotojai gali imtis ko- 
kio nors dalyko ir sužinoti apie jį patys arba pasinaudoda- 
mi kolektyvinėmis kitų klientų žiniomis. Vartotojai dabar ga- 
li pradėti dialogą; jie persikėlė iš auditorijos ant scenos.“ ! 

Ankstesniame skyriuje mūsų atliktoje muzikos industri- 
jos atvejo analizėje matėme, kaip šis galios poslinkis vos per 
kelerius metus sugriovė multimilijardinį verslą. Popmuziko- 
je auditorija tiesiogine prasme perėmė scenos kontrolę į sa- 
vo rankas ir sukūrė atlikėjų ir gerbėjų tarpusavio dialogą, nu- 
šalindama tradicinius sargus. Pamoka korporacijoms ta, kad 
šis galios poslinkis iš esmės transformavo rinkos dinamiką. 
Vartotojai ne tik siekia vertės kaip klientai, jie dabar kuria ver- 
tę ir dėl jos konkuruoja. Korporacijos, Prahalado teigimu, tu- 
rėtų žiūrėti į vartotojus kaip į naują „kompetencijos“ šaltinį. 

Kompanijos, kurios supranta pagrindinę šio rinkos 
e. proveržio dinamiką ir atitinkamai pritaiko savo organiza- 
cinį elgesį, dažnai vadinamos „Įmonėmis 2.0“. Plačiai priim- 
tas Įmonės 2.0 apibrėžimas yra toks: tai korporacija, kuri, pa- 
sinaudodama tokiais Web 2.0 programinės įrangos įrankiais 
kaip vikis ir tinklaraščiai, skatina horizontalų bendradarbia- 
vimą ir pajungia kolektyvinio intelekto galią, kad būtų didi- 
namas produktyvas, skatinamos inovacijos ir kuriama dides- 
nė vertė.“ Tai griežtai organizacinis Įmonės 2.0 apibrėžimas. 
Apibrėžiant plačiau: Įmonė 2.0 apima viziją, propaguojančią 
naujus kapitalistinės gamybos ir socialinės sąrangos būdus. 

Charlesas Leadbeateris, Jungtinėje Karalystėje įsikūrusio 
„smegenų centro" Demos bendradarbis, yra idėjinis šios pla- 
tesnės socialinės transformacijos vizijos lyderis. „XX amžiu- 
je išsivysčiusios pasaulio šalys rūpinosi masinės gamybos 
sistema, gamyklomis, pramoninių ryšių sistemomis, darbo 
įgūdžiais, tiekimo grandinės organizavimu ir reorganizavi- 
mu, - pažymi Leadbeateris savo knygoje/tinklaraštyje Mes 
manome. — Ateinančiame amžiuje mūsų rūpestis bus kaip 
sukurti ir palaikyti masinę inovacijų ekonomiką, kurios di- 
džiausia problema ta, kad kuo didesnis skaičius žmonių ga- 
lėtų efektyviau bendradarbiauti kuriant naujas idėjas.'? 

Gyvenimas naujos visuomeninės santvarkos aušroje yra 
įkvepianti perspektyva. Tačiau korporacijų vadovams tai 
reiškia skubią būtinybę rimtai pergalvoti, kaip jie kuria, or- 
ganizuoja ir valdo savo kompanijas. Ir daugeliui vadovų šis 
iššūkis greičiausiai atrodo pernelyg destabilizuojantis, nekal- 
bant jau apie grėsmingumą. 

Dauguma vadovų, reikia pripažinti, domisi verslo argu- 
mentais Įmonės 2.0 naudai. Apklausos, atliktos tokių kon- 
sultacinių firmų kaip McKinsey ir Forrester Research, atsklei- 
dė, kad vadovai rodo daugiau atvirumo internetu grįstam 
bendradarbiavimui ir socialinių tinklų įrankiams“. Tačiau iki 
šiol kompanijos daugiausia investavo į internetu paremtą 
automatizaciją užtikrinančias „vidines“ technologijas, išlik- 
damos paranojiškos dėl kontrolės praradimo, jei tokie so- 
cialinių tinklų įrankiai kaip vikis ir tinklaraščiai taptų stan- 
dartinėmis darbo priemonėmis. Forrester vis dėlto progno- 
zuoja dideles korporacijų išlaidas Web 2.0 programinei įran- 
gai — įskaitant tinklaraščius, mashupus, siuntinukus, RSS, 
valdiklius ir vikį. Jie numato bendrų Web 2.0 išlaidų augi- 
mą 43 proc. kasmet — nuo 764 milijonų dolerių 2008 metais 
iki 4,6 milijardo 2013-aisiais? Vis dėlto vargu ar galima 
tvirtinti, kad Fortune 500 kompanijos — išskyrus mažą sau- 

jelę tokių pažangių gigantų kaip IBM —- masiškai veržiasi 
prie Web 2.0 altoriaus. Be to, nors 4,6 milijardo dolerių at- 
rodo didelis skaičius, tai yra tik mažytė dalelė - mažiau 
kaip 1 proc. - visų korporacinių išlaidų įmonių programi- 
nei įrangai. Tai ne Įmonės 2.0 revoliucija. Geriausiu atve- 
ju — tai atsargi evoliucija. 

Kaip galime paaiškinti atsilikimą tarp drąsių Įmonės 2.0 
vizijos ambicijų ir lėto jos diegimo korporacijose tempo? 
Dennisas Howlettas, korporacinės programinės įrangos spe- 
cialistas, kuris rašo apie Įmonę 2.0, šį klausimą formuluoja 
taip: „Vadovai instinktyviai žino, kad vidinis bendradarbia- 
vimas naudojant tokias elementarias technologijas kaip tin- 
klaraščiai ar vikis pranašauja didesnį efektyvumą. Jie žino, 
kad ši technologija, palyginti su kitomis įmonių technologi- 
jomis, yra gana nebrangi ir kad galima ją įdiegti labai grei- 
tai. Jie taip pat Žino, kad ilgainiui šios technologijos galėtų 
sudaryti nepaprastai palankias sąlygas verslo efektyvumui 
visoje vertės kūrimo grandinėje, sugrąžindamos didžiulius 
išteklių kiekius atgal į verslą. Visam tam nėra priešinamasi. 
Priešinamasi dviem dalykams: socialinei Žiniasklaidai ir so- 
cialiniams tinklams korporacijos viduje. Kodėl? * 

Geras klausimas. Pabandykime į jį atsakyti. 

Vienas galimas paaiškinimas yra toks, kad korporacijų 
vadovai tiesiog nesupranta, kas yra Įmonė 2.0. Kitaip tariant, 
tai nežinomybės baimė. Kita teorija tokia, kad vadovai Įmo- 
nę 2.0 laiko ne daugiau nei šiuolaikiniu madingu žodžiu. To- 
kius Web 2.0 įrankius kaip tinklaraščiai ir vikis jie laiko dė- 
mesio blaškymu, jei ne visišku laiko švaistymu, kurių neigia- 
mų aspektų pavojus nėra vertas pinigų. Trečias paaiškini- 
mas yra toks, kad vadovai supranta Įmonę 2.0 pernelyg ge- 
rai — ir būtent todėl jos baiminasi. Šias galimas hipotezes ga- 
lime pavadinti konceptualių pasipriešinimu, rizikos valdymu ir 
baimės faktoriumi. 

Pirmiausia konceptualaus pasipriešinimo hipotezė. Kai ku- 
rie Įmonės 2.0 evangelistai teigia, kad korporacijų vadovai, 
apriboti senojo mąstymo, paprasčiausiai „neįsikerta“. Daug 
aukštesniųjų vadovų klaidingai mano, kad Įmonė 2.0 yra 
produktas, kaip kad naujausias Microsoft Office programų 
komplektas. Jie nesupranta, kad Įmonė 2.0 yra ne išlaidų šal- 
tinis, o greičiau „dvasinė būsena“ - revoliucinis naujas bū- 
das valdyti kompanijas ir tvarkyti reikalus. Arba kaip teigia- 
ma Cluetrain manifeste, „įprasto verslo pabaiga . Įmonės 2.0 
evangelistai mano, kad senoviškų hierarchinių korporacijų 
priešiškumas Web 2.0 yra įrašytas jų DNR. Dauguma korpo- 
racinių vadovų net nežino, kad socialinė revoliucija ketina 
juos su cunamio jėga nušluoti iš jų vadovaujamų postų.“ 

Šį konceptualų užsiblokavimą įvertino Andrew McAtee, 
Harvardo universiteto verslo profesorius, kuris daug rašė 
Įmonės 2.0 klausimais. „Mes turime turėti galvoje, kad dau- 
guma Įmonės 2.0 įrankių yra nauji ir kad jų priėmimas pri- 
klauso nuo būsimų dalies verslo lyderių ir vadovų pasikeiti- 
mų, kuriuos neperdedant galima pavadinti „seisminiais , — 
pažymi McAfee. - Įmonės 2.0 įrankiams nebūdinga pagar- 
ba organizacinėms riboms, hierarchijoms ir pareigybių pa- 
vadinimams. Jie sudaro sąlygas saviorganizacijai ir savaime 
susidarančiai, o ne primetamai struktūrai... Trumpai tariant, 
jie reikalauja daugelio senų prielaidų ir praktikų peržiūrėji- 
mo ir visiško pakeitimo.“* Čia diplomatiškai pasakyta tai, ką 
Web 2.0 evangelistai sako tiesmukiau: korporacijų vadovai 
tiesiog „neįsikerta“, kas yra Įmonės 2.0 revoliucija. 

Marcas Smithas, Microsoft Research vyresnysis socialinių 
tyrimų vadovas, sako, kad daug korporacijų vadovų, neatsi- 
sakiusių tradicinių žinių vadybos įpročių, nepajėgia suprasti 
jungimosi į socialinius tinklus potencialo kuriant „bendradar- 
biavimo struktūras“. Pažymėdamas, kad „didžiausias bet ku- 
rios įmonės turtas yra tai, ką žino jos žmonės", Smithas ma- 

no, kad tokios socialiai orientuotos platformos kaip vikis lei- 
džia korporacijoms identifikuoti ir apdovanoti vidinę kom- 
petenciją remiantis atlikimu. 

„Dažnai įmonės deda daug pastangų skatindamos klai- 
dingą elgesį, - teigia Smithas. - Jos nemato savęs kaip gru- 
pės - o grupė, kuri nepažįsta pati savęs, net nėra grupė. Pro- 
graminė įranga gali padaryti firmas matomas sau pačioms; 
socialiniai tinklai dažnai yra tikroji kompanijos struktūra. Pa- 
daryti, kad visa tai būtų matoma, reikš, kad kas turėtų būti 
apdovanotas, tas visada bus apdovanotas - o jei tik apdova- 
nosite tą, ką reikia, tikriausiai iš jo gausite dar daugiau nau- 
dos. Sarbaneso-Oxley* pasaulyje mes kalbame apie pagal- 
bą žmonėms, kurie nori padėti vienas kitam, padarydami tą 
savitarpio pagalbą matomą ir atskaitingą jų vadovybei.'? 

Smithas neabejotinai teisus. Bet jis viso to neįrodinėtų, 
jei Web 2.0 įrankiai būtų masiškai naudojami daugumoje di- 
džiųjų korporacijų. Jo požiūris išduoda aiškų nusivylimą, 
kad tiek daug korporacijų vadovų dar nesuvokia Įmonės 2.0 
modelio potencialo didinant efektyvumą, produktyvumą ir 
akcijų vertę. 

Antra, rizikos valdymo hipotezė. Kad ir ką žadėtų Web 2.0 
įrankiai, daugelis įmonių vadovų tinklaraščius, vikį ir socia- 
linius tinklus geriausiu atveju laiko įdomia pramoga, o blo- 
giausiu — rimtu pavojumi saugumui. Darbuotojų atleidimai 
už darbo laiko leidimą tokiose svetainėse kaip Facebook tam- 
pa, kaip minėta, ypač dažni. Britanijoje atliktas 3500 firmų 
tyrimas atskleidė, kad „laiko gaišimas“ Facebook ir kitose so- 
cialinių tinklų svetainėse atsieina valstybės ūkiui apie 255 
milijonus dolerių per dieną. „Kodėl darbdaviai turi leisti sa- 
vo darbuotojams gaišti dvi valandas per dieną Facebook, kai 


* Sarbaneso-Oxley aktas - 2002 metais JAV priimtas įstatymas, kuriuo 
siekiama sugriežtinti įmonių apskaitą ir apsaugoti investuotojus. 

jiems mokama, kad jie dirbtų savo darbą? - sako Mike'as 
Hussas iš darbo teisės firmos Peninsula, kuri atliko šį tyri- 
mą.!? Nėra sudėtinga surasti interneto saugos firmą, kuri, 
tikėdamasi padidinti savo Web 2.0 blokuojančios programi- 
nės įrangos pardavimą, primygtinai siūlytų korporacijoms 
kovoti su jungimusi į internetinius socialinius tinklus. Po- 
tencialių pavojų sąrašas iš tikrųjų kelia nerimą: užsikrėtimas 
virusais ir šnipinėjimo programomis, informacijos nutekėji- 
mas, nelegali veikla, pakenkimas reputacijai ir taip toliau. 
Interneto saugumo specialistai žaidimą didžiausiomis kor- 
poracijų vadovų baimėmis pavertė verslu." 

Be nerimo dėl laiko švaistymo ir saugumo pavojaus, kor- 
poracijų vadovai yra linkę nepakankamai įvertinti Web 2.0 
įrankius, nes šie yra nematerialusis turtas. Nustatyti Web 2.0 
programinės įrangos, kaip ir bet kurio kito nematerialiojo 
turto, vertę sudėtinga. Kaip minėjome 3 skyriuje, nustaty- 
damos vertę, korporacijos paprastai pasižymi konservatyvio- 
mis nuostatomis dėl visos IT programinės įrangos. Tuomet 
neturėtų stebinti, kad į Web 2.0 programinę įrangą žiūrima 
ne kaip į turtą, kuris didina vertę, o kaip į išlaidas, atnešan- 
čias neįrodytą naudą.! 

Daug vadovų vertina Web 2.0 įrankius kaip praeinantį 
susižavėjimą ir atmeta juos laikydamiesi „visa tai mes jau 
matėme“ požiūrio. Šis skepticizmas nėra visiškai nepagrįs- 
tas. Drąsių technorevoliucijų buvo skelbta ir anksčiau - nuo 
Alvino Tofflerio „adhokratijos“ iki Shoshanos Zuboff „pro- 
tingos mašinos“ vizijos — su įkvepiančiu pažadu iš esmės 
pakeisti korporacinę biurokratiją." Tačiau nė viena iš šių pa- 
slaptingų technovizijų niekada nebuvo įgyvendinta. Taigi 
kodėl dabar reikėtų tikėti šiuo naujausiu Įmonės 2.0 rekla- 
miniu burbulu? 

Trečia, baimės faktoriaus hipotezė. Ši teorija mus domina 
labiausiai, nes nagrinėjame Web 2.0 e. proveržio reikšmę 

galios santykiams - konkrečiai galios difuzijai iš vertikalių 
hierarchijų į horizontalius tinklus. Vertinant vien struktū- 
riškai, korporacijų vadovai, įpratę valdyti direktyvines hie- 
rarchijas, natūraliai nepasitiki horizontaliais tinklais, nes 
juos sunku kontroliuoti. Kaip pastebi Andrew McAfee iš 
Harvardo, Web 2.0 priemonės visiškai nepaiso „organizaci- 
nių ribų, hierarchijų ar pareigybių pavadinimų“. Pabandy- 
kite pasakyti aukščiausio rango vadovui, kad ateityje kom- 
panijoje nebebus jokių pareigybių, pavaldumo sekų ir or- 
ganizacinių ribų. 

Tačiau yra įrodymų, kad priešinimasis Web 2.0 įrankiams 
kyla ne iš aukščiausiųjų vadovų klikų, bet greičiau iš vidu- 
rinės grandies vadovų ir ypač iš korporacijų IT skyrių. 
Straipsnyje, pavadintame „Įmonė 2.0: trumpas susižavėji- 
mas ar ateitis? , Gary Matuszakas iš KPMG International su- 
minėjo žinomas kliūtis, trukdančias diegti Web 2.0, tokias 
kaip pavojus saugumui. Bet jis taip pat pažymėjo, kad dau- 
gelyje biurokratinių aplinkų tikroji problema yra korpora- 
cinė kultūra. „Lygiai taip pat kenkia instituciniai principai 
ar normos, kurie dėl rūpinimosi konfidencialumu arba dėl 
hierarchinės struktūros yra nukreipti prieš dalijimąsi infor- 
macija“, - pabrėžė Matuszakas. Pateikdamas konkretų pa- 
vyzdį, jis pažymėjo, kad kai Amerikos žvalgybos valdyba 
įsidiegė Intellipedia, aukščiausieji ir Žemiausieji pareigūnai 
priėmė vikį. O štai vidurinės grandies biurokratai Intellipe- 
dia aktyviai priešinosi. Viena vidurinės grandies vadovų 
priešinimosi informacijos bendrinimui ir atviram bendra- 
darbiavimui priežasčių yra tai, kad šios naujovės uzurpuoja 
jų kaip informacijos sergėtojų ir vidinių ataskaitų rengėjų 
tradicinius vaidmenis.“* Įdomu pažymėti, kad, kaip ben- 
drais bruožais pavaizdavome 8 skyriuje, virtualios korpo- 
racijos dažnai turi plokščią organizacinę struktūrą, kuri pa- 
šalina vidurinį vadovų sluoksnį. 

Taip pat nesitikėkite palankumo Web 2.0 iš IT skyrių. 2007 
metų pabaigoje Information Week pažymėjo, kad nors socia- 
linė žiniasklaida yra pažangiai diegiama kai kuriose kom- 
panijose, daugelyje korporacijų IT skyriai įžvelgia rimtą 
grėsmę iš Įmonės 2.0. Kodėl? Nes kaip ir vidurinės gran- 
dies vadovai, jie baiminasi, kad Web 2.0 įrankiai kels grės- 
mę jų specifinių funkcijų monopolijai. Kai informacijos srau- 
tai yra demokratiškai paskleidžiami, iš esmės atsisakoma IT 
vadovų monopolinės „kompetencijos“ tarpininkavimo. Kaip 
kad rašė Information Week: „Užmirškite užsakomąsias paslau- 
gas, tikroji grėsmė IT profesionalams gali būti Web 2.0.“ Nie- 
ko nuostabaus, kad IT vadovai labai stengėsi rasti įtikina- 
mų argumentų sukelti nerimą savo korporacijų bosams dėl 
neigiamų Web 2.0 pavojų - produktyvumo praradimo, grės- 
mės saugumui, atsakomybės problemų ir taip toliau. 

Atsižvelgiant į šiuos tris faktorius, neturėtų stebinti, kad 
daugelyje didžiųjų korporacijų Web 2.0 vis dar yra intriguo- 
janti sąvoka tyrinėjimui, o ne įgyvendinama verslo strate- 
gija. Information Week padarė išvadą, kad galų gale Įmonė 
2.0 bus entuziastingiau priimama jaunų kompanijų „be se- 
nų sistemų, kurias reikia integruoti . Mažai tikėtina, kad 
Įmonės 2.0 transformacija bus priimta tradicinėse organi- 
zacijose, turinčiose tvirtas galios struktūras ir konservaty- 
vius korporacinius principus, kurie gali lengvai užkirsti kelią 
Web 2.0 diegimui, kad būtų neutralizuota jo grėsmė." Net 
jei tinklinis Įmonės 2.0 modelis garantuos didesnį produk- 
tyvumą, inovacijas ir pelningumą, jis vis tiek susidurs su 
pagrindiniais Žmogaus prigimties dėsniais. Korporacinės 
biurokratijos nėra sudarytos kaip kylanti iš apačios į viršų 
demokratija, todėl bet koks postūmis radikalių reformų link 
tikrai sulauks ryžtingo pasipriešinimo. Bet koks impulsas 
peržiūrėti esamas hierarchijas kelia grėsmę vadovų, kurie 
yra asmeniškai suinteresuoti išsaugoti status guo, valdžiai ir 

įtakai. Tiesiog dauguma korporacijų vadovų pernelyg daug 
prarastų — ypač galią. 

Kad ir kaip banalu tai gali pasirodyti, status guo apima kas- 
dienius korporacijų ritualus, tokius kaip „posėdžiai“. Daugu- 
ma biurokratiniuose aparatuose dirbančių žmonių neskiria 
tam dėmesio, bet verta paklausti: kodėl tiek daug vadovų 
daugybę laiko praleidžia posėdžiuose? Posėdžiai taip papli- 
to šiuolaikinėje korporacijų biurokratijoje, kad tai yra stan- 
dartinis globėjiškų sekretorių gudravimas („jis posėdyje“), 
skirtas neprileisti nepageidaujamų skambintojų telefonu, net 
kai bosas iš tikrųjų nėra posėdyje. Tačiau rimtai pasvarstę 
apie tikrąją posėdžių vertę, dauguma mūsų sutiktų, kad jie 
dažnai visiškai neatlieka daugelio savo akivaizdžių paskir- 
čių.'* Tiesą sakant, dauguma posėdžių yra visiška gaišatis. 

Cali Ressler ir Jody Thompson savo knygoje Kodėl dar- 
bas užknisa ir kaip tai pakeisti ėmėsi posėdžių problemos iš 
esmės. Kaip jos rašo, per daug darbuotojų „sėdi iki pabai- 
gos per ilguose, pergrūstuose posėdžiuose, kad kalbėtų apie 
kitą per ilgą, pergrūstą posėdį.“'/ Tačiau korporacinėje biu- 
rokratijoje posėdžiai atkakliai išlieka kaip būtina profesinės 
sąveikos forma. Įsivaizduokite įstaigą, kuri naudojasi Web 2.0 
bendradarbiavimo įrankiais. Posėdžiai tampa beveik nebe- 
reikalingi — arba bent jau jiems suteiktas „esant būtinumui“ 
statusas. Atrodo elementaru. Bet nėra ko tikėtis, kad tai 
įvyks netrukus. 

Įstaigų posėdžių neefektyvumas išryškina dar vieną pa- 
radoksą. Kaip pažymėjo vadybos konsultantas Richardas 
Donkinas savo skiltyje Financial Times, vadovai, kurie atme- 
ta MySpace ir Facebook kaip laiko gaišimą, dažnai yra tie žmo- 
nės, kurie patys gaišta brangų korporacijos laiką beprasmiuo- 
se posėdžiuose. „Yra svarbūs posėdžiai ir yra posėdžiai, kur 
viskas, ką jums reikia sužinoti ar pasakyti, padaroma per pir- 
mas penkias minutes, o likusi laiko dalis yra sugaištama, — 

sako Donkinas. — Bet tenka išgirsti kur kas mažiau prieštara- 
vimų dėl laiko, sugaištamo posėdžiuose, nei dėl laiko, sugaiš- 
tamo socialinių tinklų svetainėse. To priežastis absoliučiai su- 
sijusi su tradicija ir praktika. Posėdžiai yra įaugę į organiza- 
cijų struktūrą, o į socialinius tinklus ir kitas internetinės ko- 
munikacijos formas vis dar žiūrima įtariai.“ !8 

Galimas dar vienas paaiškinimas. Nors visi posėdžiai tu- 
ri oficialiai parengtą tikslą, numanomas jų tikslas yra galia. 
Posėdžiai nustato, kas vadovauja. Kai kas nors sušaukia po- 
sėdį, jis arba ji įtvirtina savo valdžią tų, kas pakviečiami da- 
lyvauti, atžvilgiu. Posėdžiai yra išskirtiniai ir uždari. Daugu- 
moje korporacijų pakviestieji į posėdį - ir nepakviestieji — 
siunčia signalą apie tai, kas priklauso „įtakingiesiems“. Posė- 
džiai yra socialinės priežiūros organizacijose forma. Jie įve- 
da vertikalią valdžią. Jie nustato statuso hierarchijas. Korpo- 
racijose Įmonės 2.0 modelio baiminamasi todėl, kad jis kelia 
šioms hierarchijoms grėsmę. Kai valdžia skleidžiama difuziš- 
kai ir paskirstoma demokratiškiau, posėdžiai tampa neberei- 
kalingi. Bet korporacijos nėra demokratiškos. 

Šią demokratijos stoką ir kur tai neišvengiamai veda ana- 
lizavo korporacijų strategijų guru Gary Hamelis. „Autokra- 
tinėje sistemoje yra keletas mechanizmų, skirtų atsinaujinti 
iš apačios į viršų, - pažymėjo jis savo knygoje Vadybos atei- 
tis. - Todėl pokyčiai ateina pavėluotai, konvulsiniais protrū- 
kiais, per revoliucijas ir sukilimus. Demokratinėse santvarko- 
se permainos paprastai prasideda nuo paprastų žmonių, o 
paskui kyla į viršų interesų grupėms ir politiniams aktyvis- 
tams telkiant savo politikos rėmėjus. Nuolat iš apačios į vir- 
šų kylančios permainos padeda demokratijai išvengti peri- 
odiškų sukilimų, kurie būdingi totalitarinių režimų politiniam 
gyvenimui. Deja, to paties negalima pasakyti apie daugumą 
didelių įmonių, kur, norint pakeisti vadovybę ir peržiūrėti 
strategiją, prireikia finansinės krizės ir akcininkų sukilimo. 

Darydamas provokacinę analogiją, Hamelis lygina dide- 
les Korporacijas su „prastai valdomomis trečiojo pasaulio 
diktatūromis', kur vienintelis būdas pasiekti reikšmingų re- 
formų yra „nuversti despotus“. Tačiau jis lieka skeptiškas dėl 
vadybos vadovaujamų perversmų, nes jie paprastai įvyks- 
ta, kai jau būna per vėlu išgelbėti kompaniją." Hamelio 
sprendimas yra įtvirtinti demokratijos vertybes korporacijos 
DNR - būtent, atskaitomybės mechanizmus, teisę į savo 
nuomonę ir išskaidytą vadovavimą. Trumpai tariant, galios 
difuziją. 

Hamelis šią revoliuciją vadina idėjų demokratija — arba 
idėjokratija. Jis apgailestaudamas pažymi, kad korporacijose 
neįvyko internetinė galios difuzija, kuri transformavo ži- 
niasklaidos pramonę, skatindama „pilietinės“ žurnalistikos 
atsiradimą. „Internetas rėmėsi atvirumo principu, - pažymi 
jis, - o gerbiamiausia aukščiausiųjų vadovų savybė, atrodo, 
yra kontrolė. Dauguma kompanijų turi sudėtingas progra- 
mas, skirtas hierarchinei komunikacijai, įskaitant naujienlaiš- 
kius, vadovų tinklaraščius, transliacijas internetu ir prane- 
šimų perdavimą elektroniniu paštų; tačiau tik nedaugelis 
kompanijų, jei apskritai tokių yra, atvėrė kelią paprastų 
žmonių nuomonei esminiais klausimais.“ 

Hamelio idėjokratija atrodo kaip Įmonės 2.0 variacija. Ta- 
čiau jo idėjų demokratija yra pagrįsta vertybėmis, o ne pro- 
graminės įrangos sistemomis. Todėl kyla klausimas, ar Web 
2.0 programinės įrangos priemonės pajėgios sukelti iš esmės 
vertybėmis grįstą demokratinę revoliuciją. 

Web 2.0 skeptikai perspėja mus apie besaikį optimizmą 
dėl vertybėmis grįsto e. proveržio korporacijose tikimybės. 
Jie teigia, kad Įmonė 2.0, nors ir yra didinga organizacinė 
vizija, nepajėgia perprasti nevaržomos galios dinamikos. Va- 
dybos mąstytojas Tomas Davenportas laikosi šios nuomonės 
nekreipdamas dėmesio į Web 2.0 evangelistų svaičiojimą. 

Davenportas, knygos Mąstymas kaip darbas autorius, giria 
Įmonę 2.0 kaip žavią viziją, paremtą demokratiniais įsitiki- 
nimais, bet teigia, kad ji yra iš esmės naivi. 

„Tokia utopinė vizija vargu ar gali būti pasiekiama vien 
tik naujosiomis technologijomis, — sako jis. - Bendradarbia- 
vimo technologijų nebuvimas praeityje nėra vienintelė prie- 
žastis, kodėl organizacijos ir kompetencija yra hierarchiškos. 
Įmonės 2.0 programinė įranga ir internetas nepanaikins or- 
ganizacinės hierarchijos ir politikos. Dėl jų paprastų darbuo- 
tojų idėjos korporacijose netaps tokios svarbios kaip kad va- 
dovų. Daugumos kliūčių, trukdančių žinioms laisvai sklisti 
organizacijose - galios skirtumų, pasitikėjimo trūkumo, pa- 
skatinimų stygiaus, neparemiančios kultūros ir šiandieninio 
visuotinio darbuotojų užimtumo, - neįveiks arba iš pagrin- 
dų nepakeis vien tik technologijos. Kad sukeltų tokius po- 
kyčius, technologijos turėtų būti iš tikrųjų magiškos, tačiau 
Įmonės 2.0 priemonėms stinga magijos. 

Įdomu, kad galingiausias spaudimas Įmonės 2.0 transfor- 
macijai ateina iš už korporacijų ribų. Kalbant apie Įmonės 2.0 
idėjinius lyderius, reikia grįžti bent dešimčia metų atgal prie 
Cluetrain manifesto. Jo autoriai aiškiai suvokė kvazireliginį en- 
tuziazmą, kurį jie suteikė savo revoliucijai, o tai galima su- 
prasti vien jau iš to, kad jų „95 tezės“ buvo aliuzija į protes- 
tantų reformaciją sukėlusį Martino Lutherio dokumentą. Clu- 
etrain šventė organizacinio žmogaus, mokslinio valdymo or- 
ganizavimo, teilorizmo, galios elito ir kitų šiuolaikinių kor- 
poracijų disfunkcijų pabaigą. Knyga pasmerkė šiuolaikinio 
kapitalizmo Šventąją Trejybę (masinę gamybą, masinę rinko- 
darą, masines informavimo priemones) kaip netikrą dievą, 
kuris visą šimtmetį viešpatavo tik dėl to, kad „pelnai buvo 
didžiuliai“. Cluetrain rekomenduotas egzorcizmas buvo toks: 
„Sudeginkite įprastą verslą iki pamatų. Sulyginkite jį su Že- 
me. Atitverkite tą sritį kordonu. Statykite barikadas. Gadin- 

kite tankus. Išvartykite gatvėse seniai mirusių didvyrių sta- 
tulas.'* Kiti ankstyvieji Web 2.0 evangelistai buvo susiję su 
Xerox mokslinių tyrimų ir taikomosios veiklos „smegenų cen- 
tru“ Silicio slėnyje, žinomu kaip PARC (Palo Alto Research 
Center, Palo Alto tyrimų centras). Vienas jų - Howardas 
Rheingoldas, kuris XX amžiaus paskutinio dešimtmečio pra- 
džioje parašė Virtualiąją bendruomenę ir po dešimtmečio išlei- 
do Protingas minias“? Vėliau Web 2.0 evangelistai vadovavo 
kampanijai tinklaraščių erdvėje, ypač Robertas Scoble'as 
(Scobleizer) 1 Glennas Reynoldsas (Instapundit). 

Korporacijų vadovams už Silicio slėnio ribų pirmoji Web 
2.0 evangelizacijos banga buvo radikali ir grėsminga. Web 
2.0 diskursas vėliau įgavo mažiau nerimo keliantį toną, kai 
vadybos konsultantai prisigraibstė jo svarbiausių idėjų ir pa- 
vertė jas paklausiomis koncepcijomis, kurios galėjo būti per- 
duodamos korporacinei Amerikai. Dauguma Web 2.0 kam- 
panijos dalyvių iš vadybos konsultavimo srities menkino 
apokaliptinę radikalių permainų viziją ir laikėsi pragmatiš- 
kesnio, labiau evoliucinio požiūrio, pagrįsto nepaneigiama 
empirine patirtimi. Garsiausias iš jų yra Donas Tapscottas, 
kurio knyga Vikinomika — parašyta kartu su Anthony Wi- 
Iliamsu - yra klasikinis Web 2.0 evangelizacijos kūrinys apie 
masinį bendradarbiavimą. Nors ir stengdamasis nepasiro- 
dyti pernelyg radikalus, Tapscottas vis dėlto įžvelgia poten- 
cialią Web 2.0 grėsmę, kuri, pasak jo, gali atnešti „didelių ne- 
ramumų, suirutę ir pavojų visuomenėms, korporacijoms ir 
asmenims, kurie nepajėgia žengti koja kojon su nuolatiniais 
pokyčiais“. Kita šio žanro knyga yra 2008 metais išleista 
dviejų Forrester Reasearch analitikų Charlene Li ir Josho Ber- 
noffo Banga. Skambindami tuo pačiu pavojaus varpu, Ban- 
905 autoriai pateikia praktinių patarimų instrumentarijų kar- 
tu su atvejų analizėmis, kurios padeda skaitytojams suprasti 
Web 2.0 poveikį realaus pasaulio korporacijoms.* 


379 


" 


2 
a / HN DALIS. GALIA 


Vadybos konsultantai taip pat palietė ir „rinkodarą“. Šis 
požiūris neabejotinai yra erezija žiūrint ankstyvųjų Web 2.0 
puristų akimis, kurie apskritai reiškė panieką rinkodaros ir 
viešųjų ryšių spekuliantams, bandantiems pasisavinti jų re- 
voliuciją, paverčiant jos veržlumą parankiais madingais ter- 
minais ir vadybos sąvokomis, kurios padeda kompanijoms 
prisivilioti vartotojus.? Rinkodaros požiūris į Web 2.0 gali 
būti kupinas pavojų. Kaip aprašėme 10 skyriuje, nelemtas 
Wal-Mart suklastotas tinklaraštis greitai atsisuko prieš juos 
pačius ir padarė rimtą žalą šio mažmenininko ir jo viešųjų 
ryšių konsultanto Edelmano reputacijai. Procter 66 Gamble 
naudoja socialines svetaines rinkodarai ir produkto rekla- 
mai. Vienas P 6 G internetinių kūrinių yra virtualus per- 
sonažas, pavadintas „mis Žavioji“, ji sukūrė savo MySpace 
puslapį, kad reklamuotų kompanijos dantų pastos prekės 
ženklą Crest. Be to, P 6 G turi savo gaminiams skirtą so- 
cialinę svetainę, pavadintą BeingGirl, kuri drąsina mergai- 
tes išreikšti save su produkcija (Tampax, Always) susijusios 
rinkodaros aplinkoje. Bet, kaip pasimokė Facebook po savo 
pražūtingos Beacon iniciatyvos, MySpace karta nutuokia apie 
visokio plauko prekeivius ir paprastai piktinasi įkyriu ko- 
merciniu brovimusi. 

Trečios kategorijos Web 2.0 idėjiniai vadai yra įsikūrę 
„smegenų centruose“ ir universitetuose. Kai kurie iš šių au- 
torių, kaip kad Gary Hamelis, susitelkia konkrečiai į poky- 
čių valdymą stambiose korporacijose, o kiti žvelgia aprėp- 
dami platesnius socialinės žiniasklaidos padarinius. Kai ku- 
rie, kaip kad Andrew McAfee iš Harvardo, aiškiai priklau- 
so evangelistų stovyklai. Tarp jų yra ir tokie akademikai kaip 
Clay Shirky, Niujorko universiteto profesorius, kurio knyga 
Dalyvauja visi analizuoja saviorganizacijos reiškinį. Charle- 
sas Leadbeateris, konsultantu tapęs Britanijos Žurnalistas, 
buvęs ankstesnio Britanijos premjero Tony Blairo patarėju, 

yra iš apačios į viršų kylančio kolektyvinio kūrybiškumo eks- 
pertas, kurio naujausias veikalas Mes manome buvo parašy- 
tas kaip vikio bendradarbiavimo projektas.? 

Žinoma, yra daug aiškiai suformuluotų nuomonių, ku- 
riomis siekiama nuvainikuoti visą Web 2.0 evangelistų judė- 
jimą. Kaip matėme 12 skyriuje, tokie kritikai kaip Jaronas 
Lanieras Web 2.0 revoliuciją apibūdina kaip „skaitmeninį 
maoizmą ', o Mėgėjų kulto autorius Andrew Keenas kaltina 
jį tuo, kad naikina tradicinę kultūrą ir institucijas. Mažiau į 
polemiką linkę skeptikai, tokie kaip Tomas Davenportas, pa- 
teikė apgalvotą Įmonės 2.0 kritiką, nukreiptą, kaip minėta, 
į jos nesėkmingą bandymą suprasti praktines galios reali- 
jas. Kiti tvirtina, kad masinis bendradarbiavimas, nepaisant 
Web 2.0 vadybos konsultantų reiškiamo entuziazmo, yra „pa- 
siekiamas kur kas rečiau nei bandoma jį pasitelkti“. Jie at- 
kreipia dėmesį, kad Įmonės 2.0 šalininkai painioja bendra- 
darbiavimą su dalijimusi informacija. Tikras bendradarbia- 
vimas yra didelio žmonių solidarumo darbe, o ne šiuolai- 
kiškų programinės įrangos priemonių rezultatas.? 

Nepaisant skeptikų, Web 2.0 evangelistai, atrodo, subū- 
rė daugiau impulsą suteikiančių idėjinių lyderių nei jų opo- 
nentai. Be to, jų argumentus palaiko programinės įrangos 
gigantai, gausiai gaminantys Web 2.0 taikomąsias programas 
korporacijoms. Tarp jų yra Microsoft gaminama SharePoint 
Server, Intel - SuiteTwo ir IBM - Lotus Connections (pramin- 
ta „MySpace darbui ). Įmonės 2.0 programinės įrangos rin- 
koje dar yra SAP gaminama Enterprise Portal, Oracle — Vi- 
sible Path, Contact Networks ir Leveraged Software. O štai Go0g- 
le paleido OpenSocial, kuri į įmonių rinką įveda atvirojo ko- 
do socialinių tinklų priemones. Mattas Glotzbachas, Google 
vadovas Jungtinėse Valstijose, pasakė: „Iš tikrųjų mes tie- 
siog bandome pasiūlyti verslo rinkai gerus sprendimus. Vie- 
nas iš darbo Google privalumų yra nuolatinis naujovių die- 

gimas. Kažkada verslo technologijos buvo didžiausia nau- 
jovė. Dabar pirmuoju smuiku groja vartotojų rinka, o mes 
tik pritariame. Visos dabartinės mūsų taikomosios progra- 
mos yra skirtos korporacijoms, ir mūsų nuolat klausia apie 
tokių įrankių kaip Blogger ir YouTube versijas įmonėms. * 

Atvirojo kodo judėjimas — kažkada laikytas marginaliniu, 
nes jam vadovavo su Microsoft kovojantys Linux entuzias- 
tai — nuėjo ilgą kelią, kol jo svarbiausias evangelistas Eri- 
cas Raimondas XX amžiaus paskutinio dešimtmečio pabai- 
goje parašė Katedrą ir turgų. Programinės įrangos rinkoje, 
kurioje dominavo galingos firmos, buvo sunku rasti prijau- 
čiančių idėjai apie įmonėms skirtą programinę įrangą, kuri 
funkcionuotų pagal tris taisykles: „niekam nepriklauso, vi- 
si naudojasi, bet kas gali patobulinti.“ Šiandien atvirojo ko- 
do judėjimas, visų nuostabai, tapo vyraujančia tendencija, 
susilaukusia IBM - ir net pačios Microsoft - palankumo. Ži- 
noma, atvirojo kodo programinė įranga turi kritikų. New 
York Times žurnalistas Thomas L. Friedmanas savo popu- 
liarioje knygoje Plokščias pasaulis apibūdina atvirojo kodo 
programinę įrangą, vikį, tinklaraščius ir kitą socialinę Ži- 
niasklaidą kaip vieną iš dešimties „plokštintojų“, kuris, jo 
teigimu, kelia pavojingai griaunamąjį poveikį pasaulinei 
ekonomikai.?? 

Iš anksto apgalvotas Google žingsnis su OpenSocial 2007 
metų pabaigoje — prisijungus MySpace, Yahoo!, America On- 
line, Oracle, Friendster, hi5, Linkedln, Ning, Bebo ir Google pri- 
klausančiam Orkut, buvo tiesioginis iššūkis Facebook, kuris vis 
dar funkcionavo kaip uždara, savininkiška socialinio tinklo 
programinė įranga. OpenSocial vilioja korporacijas naudotis 
Web 2.0 įrankiais be jokių didelių investicijų į Žinių valdy- 
mo sistemas. Kartu ji kelia informacijos nutekėjimo į plačiai 
atvertas programinės įrangos sistemas riziką. Tenka rinktis 

tarp efektyvių dalijimosi pranašumų ir impulso išlaikyti 
griežtą organizacinę kontrolę.? 

Konkretūs Įmonės 2.0 strategijų pavyzdžiai rodo, kad va- 
dovai, nepaisant didelio pasipriešinimo jų organizacijose, 
pamažu įveikia baimės faktorių. Daugelis korporacijų, susi- 
durdamos su didėjančiu spaudimu diegti naujoves, kad iš- 
liktų konkurencingos, iš esmės neturi pasirinkimo. Spaudi- 
mas dėl pokyčių organizacijose kyla ne tik iš idėjinių lyde- 
rių ir programinės įrangos pardavėjų, bet ir iš rinkų - in- 
vestuotojų, akcininkų ir akcijų kursų. Vadovai pradeda ne- 
bepaisyti technologinio reklaminio sujudimo dėl socialinės 
žiniasklaidos, kad susitelktų į tokias praktines problemas 
kaip atlikimas ir akcijų vertė. Jei akcininkai reikalauja pel- 
ningumo, vadyba - produktyvumo, o darbuotojai — dalyvavi- 
mo, šie trys dalykai susiveda į sąlygų Įmonės 2.0 revoliuci- 
jai sukūrimą. 

Tiesa, daug korporacijų domisi Web 2.0 priemonėmis dau- 
giausia dėl „komunikacijos“ funkcijų (vadovų tinklaraščių 
rašymo, rinkodaros, reklamavimosi ir viešųjų ryšių), kurios 
nereikalauja didelių organizacinių pokyčių. Vis dėlto Įmo- 
nės 2.0 modelis pradeda įgyti pripažinimą. 2007 metų gruo- 
dį McKinsey publikavo toliaregišką prognozę „Aštuonios ver- 
slo technologijų tendencijos, kurių reikia pasisaugoti . Pen- 
kios iš jų — daugiau kaip pusė - buvo Web 2.0 tendencijos: 
paskirstyta bendraautorystė, vartotojai kaip novatoriai, in- 
ternetinis masinis bendradarbiavimas, didesnės vertės iš są- 
veikų gavimas ir verslo kūrimas iš informacijos.*! 

Pažvelkime į dvi sritis, kur Web 2.0 priemonės jau įrodė, 
kad socialinė žiniasklaida gali sukurti stiprią praktinę bazę 
plėtotei, pelningumui ir akcijų vertei: kolegiška gamyba ir at- 
viros inovacijos. 

Kolegiška gamyba yra masinio bendradarbiavimo forma, 
kurią išpopuliarino Wikipedia. Kolegiška gamyba pagrįsta san- 

dorių sąnaudų teorija, kuri daro įtaką gamybos organizavi- 
mui. Nobelio premijos laureatas Ronaldas Coase'as savo kla- 
sikiniame darbe apie firmų iškilimą svarstė klausimą: kodėl 
mums reikia organizacijų rentabiliai gamybai? Atsakymas 
toks, kad rinkos yra efektyvesnės už firmas tik tada, kai pa- 
jamos (atmetus sandorių sąnaudas) yra mažesnės. Ir prie- 
šingai, firmos pasirodo ir samdo darbuotojus, kai organizuo- 
tos gamybos sandorių sąnaudos yra mažesnės?ž Web 2.0 
evangelistai teigia, kad Įmonė 2.0 dar kartą patvirtina save 
organizuojančios rinkos logiką. Vykstant galios difuzijai že- 
myn ir išorėn (net už firmos ribų), Įmonei 2.0 nebereikia val- 
domų hierarchijų, kad organizuotų gamybą. Kaip pažymė- 
jo Harvardo profesorius Yochai Benkleris, gamyba tokiose 
firmose.yra „radikaliai decentralizuota, paremta bendradar- 
biavimu ir ne nuosavybės pagrindu sujungianti individus, 
kurie kooperuojasi vienas su kitu, neatsižvelgdami į rinkos 
konjunktūrą ir vadovų įsakymus . Benkleris šį naują gamy- 
bos būdą vadina „paprastais žmonėmis paremta kolegiška 
gamyba“ >? 

Korporacijų pasaulyje labiausiai paplitusi kolegiškos ga- 
mybos forma yra vikis. Vikis panaudoja minios išmintį pro- 
blemoms spręsti ir kūrybiškumui skatinti, kad būtų atrasta 
naujų idėjų. Trumpai kalbant, tai minios pasitelkimo forma. 
Todėl tam, kad vikis būtų veiksmingas, reikia tinklo efekto: 
augant dalyvaujančių žmonių skaičiui, didėja jo vertė. Prie- 
šingu atveju — galima grįžti atgal prie posėdžių „akis į akį . 

Vikio programinė įranga gali būti vertinga kaip masinio 
bendradarbiavimo įrankis, nes ji labai efektyvi ieškant geriau- 
sios kompetencijos, būtinos problemoms spręsti. Andrew 
McAfee iš Harvardo vykusiai pavadino šį pranašumą „ryšiais, 
kurie suranda“. Kaip sako McAfee: „Kompanijos, kurios stip- 
riai pasikliauja inovacijomis, visada skyrė daug laiko, pinigų 
ir pastangų bandydamos padėti žinių darbuotojams geriau 

sąveikauti su savo artimais kolegomis. Šios kompanijos per- 
nelyg rūpinasi kontorų ir laboratorijų planavimu, stengda- 
mosi garantuoti, kad žmonės dažnai prasilenktų vieni su ki- 
tais ir jaustųsi įtraukti į bendras darbo sritis. Jie surenka dau- 
giafunkcines komandas ir stengiasi užtikrinti, kad šios gru- 
pės turėtų pakankamai reikiamos įvairovės (kad ir kas tai bū- 
tų). Jie vykdo „smegenų šturmo“ sesijas ir įrengia laisvalai- 
kio svetaines, kur bendradarbiai gali bendrauti su tais pačiais 
kolegomis, bet kitaip. Tačiau problema ta, kad vadovai į pa- 
galbą spręsti problemas linkę kviestis tuos žmones, kuriuos 
jie pažįsta ir mėgsta. Daugumai vadovų patinka jiems pažįs- 
tamas „aido kameros“ skambesys, ir jie labiau mėgsta pa- 
trauklius kvailius, o ne kompetentingus pašlemėkus. Vikio 
programinė įranga padaro vyksmą prieinamą ne tik regulia- 
riai į posėdžius už uždarų durų kviečiamiems įprastiems bi- 
čiuliams, favoritams ir įtakingiesiems. Vikis jungia į tinklą ho- 
rizontaliai, griaudamas korporacijų bokštus, kad surastų tą, 
kas gali suteikti tikros kompetencijos problemai spręsti - net 
jei jis yra kompetentingas pašlemėkas. Vikis atmeta uždaras 
„aido kameras“ ir skatina kolektyvinio intelekto galią. 
Vikio programinė įranga yra vis labiau diegiama tiek vi- 
duje, tiek išorėje, kad pagerintų produktyvumą ir sukurtų 
socialinį kapitalą. IBM 2005 metais kaip vidinės kompeten- 
cijos priemonę įkūrė „WikiCentral . Po metų IBM organiza- 
vo „smegenų šturmo“ platformą, pavadintą InnovationJam, 
kuri netrukus iš kompanijos vidaus ir iš išorės pritraukė 
daugiau kaip 150 000 dalyvių, norinčių padėti įvertinti atsi- 
randančias verslo galimybes. SAP skatina SAP Wiki tapti 
SAP Corporate Portal dalimi ir pristatė bandomąjį įmonės so- 
cialinį tinklą Harmony kaip platformą Žmonėms susisiekti or- 
ganizacijoje. General Motors naudoja savo vidinį tinklaraštį 
FastLine kaip korporacijos „darbo grupę“, kuri pritraukia 
maždaug 5000 vizitų kasdien, įskaitant ir vartotojų apsilan- 

kymus. Televizijos kanalas Discovery paleido vikio progra- 
minę įrangą, pavadintą „Wetpaint“, kad įtrauktų į dialogą 
savo klientus — t. y. žiūrovus. Pasinaudodama Wetpaint, 
Discovery gavo ne tik grįžtamąjį ryšį iš Žiūrovų, bet taip pat 
ir vartotojų kuriamą vaizdo turinį.?* 

Kolegiška gamyba gali suteikti firmoms didžiulį konku- 
rencinį pranašumą tokiuose sektoriuose, kur nugalėtojus ir 
pralaimėtojus nulemia inovacijos. Korporacijų vadovai vis la- 
biau įsisąmonina, kad inovacijos neturėtų būti suvokiamos 
kaip skirtos tik sienomis atitvertiems mokslinių tyrimų ir tai- 
komosios veiklos skyriams, bet palaikomos kaip dinamiškas 
socialinis procesas — arba atviras inovacijų diegimas.* Proc- 
ter 6 Gamble puikiai įtraukė į šį darbą savo mokslinių tyri- 
mų ir taikomosios veiklos skyrių per tokias svetaines kaip 
InnoCentive, kur produktui kurti ir problemoms spręsti pa- 
sitelkiami klientai. InnoCentive, nuo vaistų gamintojo Eli Lilly 
atskirtas mokslinių tyrimų ir taikomosios veiklos „smegenų 
centras , parodo, kad daugeliu atvejų geriausi protai yra 
kažkur už korporacijos ribų. A. G. Lafley, P 6 G generalinis 
direktorius, pasakė, jog jis nori, kad 50 proc. produktų bū- 
tų sukurta pasitelkiant minią už kompanijos ribų.?* 

Kaip pažymima McKinsey ketvirtiniame pranešime, pub- 
likuotame 2008 metų birželį: „Daugelio kompanijų vadovai 
dabar svarsto kitą žingsnį šia kryptimi, kuris padėtų atvi- 
riau diegti inovacijas. Pirma, jie ieško būdų, kaip labiau per- 
kelti inovacijų valdymą į tiekėjų ir nepriklausomų specia- 
listų tinklus, kurie sąveikauja tarpusavyje, kad bendrai kurtų 
produktus ir paslaugas. Jie taip pat tikisi įtraukti į procesą 
ir savo klientus. McKinsey davė gerai žinomą Lego pavyz- 
dį: kompanija skatino savo klientus siūlyti naujus gaminių 
modelius ir atlygino už geriausias idėjas.“ 

Galbūt žinomiausias pavyzdys apie Fortune 500 kompa- 
niją, perėjusią prie atviro inovacijų diegimo, yra IBM. Kai 

2002 metais jos lustų verslas prarado 1 milijardą dolerių, 
kompanijai žūtbūt reikėjo naujos strategijos. Krizė privertė 
IBM imtis drastiškų priemonių. Sprendimas buvo nauja „at- 
vira ekosistema“, kuri atvėrė jų lustų mokslinius tyrimus ir 
taikomąją veiklą išoriniams partneriams. Ir tai suveikė. IBM 
lustų padalinys greitai išbrido iš sunkios padėties ir sukles- 
tėjo. Samuelis Palmisano, kompanijos vadovas, Business Week 
pasakė: „Esame novatoriškiausi, kai bendradarbiaujame.“ 
Šiuo metu IBM yra pažangiausia iš didžiųjų korporacijų, ku- 
rios tapo socialinės žiniasklaidos šalininkėmis.* Tarp kitų pa- 
saulinių korporacijų, kurios į savo organizacines strategijas 
įtraukė jungimąsi į socialinius tinklus, yra FedEx, Shell Oil, 
Motorola, General Electric, Kodak, British Telecom, Kraft Foods, 
McDonald's ir Lockheed Martin. 

Tai įspūdingas sąrašas. Tai kodėl įmonė dar nepasiekė vir- 
smo taško? Viena priežastis ta, kad, kaip minėta, dauguma 
kompanijų vis dar naudoja Web 2.0 priemones daugiausia 
komunikacijos, rinkodaros ir žmogiškųjų išteklių tikslams. 
Šios funkcijos, nors ir naudingos, neskatina radikalios orga- 
nizacinės transformacijos. Kai vadovas rašo tinklaraštį ir vi- 
ceprezidentas Žmogiškiesiems ištekliams naudoja Facebook 
kaip darbuotojų paieškos įrankį, viskas atrodo šauniai, bet, 
tiesą sakant, tai nekelia grėsmės niekieno galios pamatams. 
Toks pokytis yra evoliucija, o ne revoliucija. 

Revoliucija, kaip pažymėjo Gary Hamelis, prasideda tik 
tada, kai smogia krizė ir radikalus korporacijos strategijos 
peržiūrėjimas tampa būtinybe. Hamelis vis dėlto mano, kad 
per kitus kelis dešimtmečius korporacijų valdymas radika- 
liai pasikeis dėl technologijų, konkurencinio spaudimo ino- 
vacijoms ir to, ką jis vadina jaunosios kartos „lūkesčių re- 
voliucija', bendro poveikio. 

„Pažvelkime į mūsų vaikus - pirmąją kartą, kuri užaugo 
su internetu, - pažymi Hamelis. — Jie laiko savaime supran- 

tamu dalyku, kad jūsų įnašas turi būti vertinamas pagal to, 
ką jūs darote, vertingumą, 0 ne pagal jūsų pareigas, kvali- 
fikaciją, įžvalgumą ar dar ką nors. Tai pamoka, kurią jie iš- 
moko patyrę tai, ką aš vadinu kibernetinės erdvės „idėjo- 
kratija'?? Tomas Davenportas sutinka, kad demografiniai 
rodikliai gali būti pagrindinis Web 2.0 revoliucijos variklis. 
Išsakęs abejones dėl Įmonės 2.0 utopinės evangelizacijos, 
Davenportas vis dėlto mano, kad jaunimui viskas gali at- 
rodyti kitaip. „Bus labai įdomu pamatyti, kas nutiks, kai 
smarkūs ir energingi šiandieninio įsiaudrinusio pasaulio 
jaunuoliai ir jaunuolės įsiverš į darbo rinką, - sako jis. - Ar 
jie noromis paklus tokiai struktūruotai informacinei aplin- 
kai, kokią suteikia SAP ir Oracle, turinio ir žinių valdymo 
sistemoms ir komunikacijai elektroniniu paštu? Ar jie pa- 
keis kompiuterių ir komunikacijų status guo su MySpace, 
MyBlog ir MyWiki? *0 

Taigi grįžtame prie žaidime World of Warcraft 40-tą lygi 
pasiekusio pusiau elfo, kuris vieną dieną gali tapti jūsų kom- 
panijos vadovu. Laukdami to demografinio virsmo taško, 
galime sakyti, kad Įmonei 2.0 pavyko pelnyti pripažinimą 
viename svarbiame —- atvirumo - fronte. 

Pasinaudodama atvirojo kodo programine įranga, atvi- 
ru bendradarbiavimu ir atviru inovacijų diegimu, Įmonė 2.0 
gali netrukus tapti atvira verslui. 


15 sKYRIUS 


| Demokratija 2.0: 
| draugai tarp paprastų Žmonių 


2008 metų Amerikos prezidento rinkimai įeis į istoriją dėl 
simbolinės priežasties, kuri turėtų įkvėpti visas liberalias de- 
mokratines valstybes. Kaip rodo puikūs Baracko Obamos ir 
Hillary Clinton pavyzdžiai, afroamerikiečiui ir moteriai da- 
bar įmanoma siekti įtakingiausios renkamos pareigybės pa- 
saulyje: Jungtinių Amerikos Valstijų prezidento posto. 

Tie patys rinkimai buvo lūžio momentas ir dėl dar vie- 
nos, mažiau išviešintos priežasties. Tai buvo pirmas kartas, 
kai kandidatai į Amerikos prezidentus naudojosi internetu, 
kad tiesiogiai susisiektų su savo rinkėjais tokiose socialinių 
tinklų svetainėse kaip MySpace ir Facebook. 

Internetas jau buvo naudojamas ankstesnių politinių 
kampanijų metu Jungtinėse Valstijose ir kitose šalyse, bet iki 
2008 metų jo vaidmuo daugiausia apsiribojo konkrečiomis 
„Web 1.0 užduotimis - ypač lėšų rinkimu. Pavyzdžiui, ren- 
giantis 2004 metų JAV prezidento rinkimams, Howardas 
Deanas anksti išsiveržė į priekį renkant demokratų kandi- 
datą dėl novatoriško savo kampanijos „žaibo karo“ interne- 
te, kuris padėjo surinkti stulbinamą paprastų Žmonių pa- 

aukotą 50 milijonų dolerių sumą. Internetas pasirodė esąs 
didžiulė rinkimų pinigų pompa. 

Po 2004 metų prezidento rinkimų Amerikoje politikai pa- 
sinaudojo rinkiminiu tokių svetainių kaip Facebook ir MySpace 
potencialu, kad neoficialiu socialiniu lygmeniu susisiektų su 
rinkėjais. 2008 metais kiekvienas svarbesnis kandidatas tu- 
rėjo asmeninį puslapį MySpace ir Facebook, kur per visą rin- 
kimų kampaniją kaupė „draugus“. Pirmą kartą istorijoje de- 
mokratinė politika dideliu mastu pasinaudojo socialine Ži- 
niatinklio galia. Nuo šiol asmeninis puslapis socialinio tin- 
klo svetainėje bus privaloma kiekvieno politiko kampanijos 
dalis — ne tik Amerikoje, bet neabejotinai ir daugelyje kitų 
šalių taip pat. Facebook puslapiai ne tik sukuria įspūdį, kad 
politinis kandidatas susigaudo apie naujausias tarp jaunimo 
populiarias madas, jie taip pat leidžia politikams užmegzti 
ryšius su rinkėjais platformoje, kuri turi naudos iš virusinės 
rinkodaros tinklo efekto. 

Jeffas Merrittas, JAV nekomercinės organizacijos Grassro- 
ots Initiative, kuri padeda politikos naujokams kandidatuoti 
į postus, prezidentas, mano, kad internetas pakeitė Ameri- 
kos politiką. „Anksčiau brukdavo tiesioginę reklamą elektro- 
niniu paštu, agituodavo telefonu ir ateidami į namus, - pa- 
sakė jis. - Dabar aišku, kad gausite daugiau naudos, jei pa- 
sinaudosite iš anksto nustatytais tinklais ir prisijungsite prie 
internetinių tinklų, kurie paprastai yra nemokami. ! 

Pagalvokite apie šį skaičių. 2008 metais daugiau kaip 500 
Amerikos politikų turėjo savo puslapius Facebook svetainėje, 
kuri dabar yra vertinama kaip efektyviausia rinkėjų mobili- 
zacijai. Amerikos politikai stengiasi įsiteikti MySpace nariams 
ir bet kuriems kitiems internetiniams rinkėjams, iš kurių ga- 
lima užsitikrinti balsų. Bet Facebook politiniai kandidatai 
mėgsta labiau, nes jos nariai paprastai yra vyresni, turtin- 
gesni ir labiau linkę eiti balsuoti nei MySpace nariai. Reader S 

Digest 2008 metų Amerikos prezidento kampaniją pavadi- 
no „Facebook rinkimais“ 

Facebook gerai numanė savo svarbų vaidmenį rinkimų po- 
litikoje. 2008 metų Amerikos prezidento rinkimų kampani- 
jos metu svetainė atidarė savo politinį forumą, kad paska- 
tintų internetinius debatus rinkimų klausimais. Kandidatų 
į prezidentus kėlimo kovų įkarštyje internetiniuose šio fo- 
rumo debatuose dalyvavo maždaug 300 000 Facebook varto- 
tojų. Be to, Facebook susijungė su ABC News, kad nušviestų 
rinkimus ir transliuotų diskusijas. Senos/naujos žiniasklaidos 
susijungimo iniciatyva padėjo televizijos tinklui ABC į savo 
reportažų kūrimą įtraukti gausų Facebook narių skaičių. O 
Facebook, pasinaudodama galingo televizijos tinklo naujienų 
reportažais, įgijo žurnalistinį mandatą. 

„larp Žmonių, kurie naudoja Facebook, yra ypatingas ry- 
šys, - pasakė ABC News prezidentas Davidas Westinas. - Jie 
sąveikauja tarpusavyje, ir tai sukuria labai ypatingą ir kito- 
kią aplinką politinėms diskusijoms ir debatams tarp žmo- 
nių, kurie pažįsta vieni kitus ir vieni kitais domisi. ? 

Kai į aštuntąją dešimtį įžengęs Johnas McCainas iškėlė 
savo kandidatūrą į Baltuosius rūmus, jam buvo didelis iš- 
šūkis rasti bendrą kalbą su jaunais apie internetą nutuokian- 
čiais rinkėjais MySpace ir Facebook svetainėse. Bet McCainas 
negalėjo sau leisti vengti interneto. Jis susikūrė asmeninius 
puslapius MySpace ir Facebook svetainėse, kur, atsižvelgdamas 
į visišku atvirumu ir skaidrumu grįstas internetines verty- 
bes, atskleidė savo asmeninius pomėgius. Facebook svetainėje 
karo didvyris išvardijo savo laisvalaikio užsiėmimus (spor- 
tas, kelionės pėstute, Žvejyba, istorija); mėgstamiausius fil- 
mus (Tegyvuoja Zapata, Laiškai iš Ivo Džimos, Džiaze tik mer- 
ginos); mėgstamiausius televizijos serialus (24 valandos ir 
Seinfeldas); mėgstamiausią romaną (Hemingway'aus Kam 
skambina varpai). Kai 2008 metų balandį McCainas tapo res- 

publikonų kandidatu, jo rinkimų štabas pradėjo „Johno 
McCaino Facebook iššūkį“, kad virusiniu būdu išreklamuotų 
kandidatą per „draugų tinklus. Netrukus McCaino rinki- 
mų kampanijos vadovai šį bei tą sužinojo apie naujovišką, 
maištingą virtualaus pasaulio kultūrą, kai interneto išdaigi- 
ninkas įsilaužė į kandidato MySpace puslapį ir įdėjo tokią Ži- 
nutę po konservatyvaus respublikono profilio nuotrauka: 
„Brangūs rėmėjai, šiandien aš skelbiu, kad iš pagrindų pa- 
keičiau savo poziciją ir pareiškiu visišką paramą homosek- 
sualų santuokoms... ypač santuokoms tarp dviejų įsimylė- 
jusių moterų.'? Išdaiga neabejotinai sukėlė daug juoko Fa- 
cebook svetainėje. Bet McCaino komanda skubiai ištrynė Ži- 
nutę iš kandidato puslapio. 

Ką tik į septintąją dešimtį įžengusi Hillary Clinton taip 
pat prisijungė prie Facebook ir ten atsiskleidė. Nors jos po- 
mėgiai buvo neabejotinai mažiau įdomūs (greitasis ėjimas, 
kryžiažodžiai), muzikinis skonis buvo gana naujamadiškas 
(Rolling Stones, U2, Carly Simon, Aretha Franklin), o jos 
mėgstamiausias kino filmas (Ozo šalies burtininkas) buvo ne- 
pajudinamai įsitvirtinęs Amerikos socialinėje mitologijoje 
apie šeimos, namų ir asmeninių svajonių realizavimo svar- 
bą. Savo MySpace puslapyje Clinton atskleidė, kad jos blo- 
giausias įprotis yra „šokoladas“. O daugiausia rūpesčio rei- 
kalaujantis namų darbas — „savo drabužių spintos tvarky- 
mas“. Politikoje žmogiškų smulkmenų atskleidimas visada 
išeina į naudą. 

Barackas Obama, daug jaunesnis už savo konkurentus 
kandidatas, buvo tas, kuris įspūdingiausiai panaudojo va- 
dinamąjį „Facebook efektą . Savo Facebook puslapyje, kuris tu- 
rėjo šūkį „Dabar - mūsų laikas“, Obama kaip savo mėgsta- 
mus muzikantus išvardijo Milesą Davisą, Stevie Wonderį ir 
Bobą Dylaną. Jo laisvalaikio užsiėmimai, kaip pats teigė, yra 
krepšinis, rašymas ir „dykinėjimas s/vaikais“ (pavartotas 

naujamadiškas sutrumpinimas, nutaikytas į jaunuosius rin- 
kėjus). Prie jo mėgstamiausių kino filmų buvo sunku pri- 
kibti: Kasablanka, Krikštatėvis I ir Krikštatėvis II, Arabijos Lo- 
rensas ir Skrydis virš gegutės lizdo. O jo mėgstamiausios kny- 
gos atrodė atrinktos dėl politinio efekto: Biblija, Abrahamo 
Linkolno rinktiniai raštai ir Toni Morrisono Saliamono daina. 
Obama buvo labai populiarus Facebook svetainėje: maždaug, 
200 000 narių prisijungė kaip jo šalininkai.“ 

Bet didžiausią rinkimų pranašumą Obama gavo iš kitos 
Web 2.0 platformos: YouTube. Kai jo 38 minučių kalba apie 
rases buvo paskelbta vaizdo svetainėje, ji per dvi dienas bu- 
vo peržiūrėta daugiau kaip du milijonus kartų. Vaizdo kli- 
pas „Taip, mes galime“ buvo dar populiaresnis YouTube: vos 
per keturias dienas jį peržiūrėjo daugiau kaip keturis mili- 
jonus kartų, o, prieš Obamą paskelbiant demokratų kandi- 
datu, šis skaičius pasiekė 20 milijonų. Maža to, šis virusinis 
vaizdo įrašas net nebuvo Obamos rinkimų štabo produktas. 
Jį organiškai sukūrė hiphopo žvaigždė Will.i.am iš grupės 
Black Eyed Peas. Tačiau tai pasirodė esą efektyviau nei bet 
koks oficialus Obamos kampanijos komunikacijos strategų 
sukurtas pranešimas. Iš tikrųjų įtikinamas „Taip, mes gali- 
me“ vaizdo įrašas žymėjo persilaužimą, kai juodaodis kan- 
didatas įgijo vis daugiau šalininkų Vidurio Amerikoje. 

Būtent remdamiesi Obamos socialinių tinklų kampanijos 
internete efektyvumu, gerokai prieš jo pergalę demokratų 
kandidato iškėlimo rinkimuose patyrę politikos vilkai jau pa- 
stebėjo ženklų, kad jis nugalės Hillary Clinton. Obama nu- 
galėjo ją Web 2.0 mūšio lauke. 2007 metų pradžioje, daugiau 
nei metai prieš tai, kai jis laimėjo savo partijos kandidato 
vietą, Obama pritraukė daugybę šalininkų Facebook svetai- 
nėje, o štai Hillary Clinton kovojo su netikėta Facebook ju- 
dėjimo „Sustabdyk Hillary Clinton“ problema. Abu kandi- 
datai didžiavosi vartotojų sukurtais „One Million Strong“ 

palaikymo puslapiais Facebook svetainėje. Bet Obamos pus- 
lapis buvo pritraukęs 259 647 narius, o Hillary Clinton pus- 
lapis — tik 32517 

„Pasakysiu jums apie Baracką Obamą kai ką, ko nepa- 
stebėjo Žiniasklaida, - pasakė Davidas Kravitzas, vienas iš 
demokratus palaikančios svetainės, pavadintos BlueMass 
Group, įkūrėjų, kai kampanija buvo visai įsisiūbavusi. — Jis 
labai, labai stipriai įsitvirtino Facebook, MySpace ir daugelyje 
kitų mažiau žinomų socialinių tinklų svetainių internete. Čia 
jis aiškiai pranoksta bet kurį kitą kandidatą.'* Atrodė, de- 
mokratų partijos atstovai pagaliau suprato politinį impulsą, 
kurį internete paskleidė Obama. 

Nėra jokių abejonių, kad politiniams kandidatams 2008 
metų prezidento rinkimai buvo „Facebook rinkimai“. Bet ar 
socialinių tinklų svetainės tikrai suteikė galių Amerikos rin- 
kėjams? Web 2.0 e. proveržis iš esmės pakeitė socialinę 5ą- 
veiką, apvertė aukštyn kojomis verslo modelius ir transfor- 
mavo organizacinį elgesį, bet ar jo poveikis liberalių demok- 
ratinių valstybių politiniam procesui buvo toks pat galingas? 

Mes neturime tikslo iš naujo peržiūrėti visą politinės fi- 
losofijos istoriją. Vis dėlto verta prisiminti, kad per visą ilgą 
žmonijos civilizacijos raidą demokratija pasirodydavo tik la- 
bai trumpais laikotarpiais. Platonas, didžiausias iš visų lai- 
kų filosofų, įtraukė demokratiją į savo nepageidaujamų val- 
dymo formų sąrašą greta oligarchijos ir despotizmo. Anti- 
kinės Graikijos filosofas palaikė nepaperkamos išmintingų 
ir drąsių „gynėjų klasės valdžią. Demokratija, kaip tvirtino 
Platonas, yra pavojingai linkusi į demagogiją, kuri visada iš- 
sigimsta į tironiją. 

Demokratija tikrai negali pretenduoti į dorybę ir tobu- 
lybę. Net didžiausiose šiuolaikinėse pasaulio liberaliose de- 
mokratinėse valstybėse - Jungtinėse Valstijose, Britanijoje, 

Prancūzijoje — vargiai galima teigti, kad rinkimų procesas 
skatina grynai demokratinius rezultatus. Britanijoje vadina- 
masis „pagarbus“ balsavimas buvo nuo seno gerbiama tra- 
dicija, kuri vertė žemesnes klases balsuoti už viršesniuosius, 
paprastai aukštos kilmės konservatorius. Be to, nereikia nė 
sakyti, kad Jungtinė Karalystė yra monarchija, kuri išlaikė 
parlamentinę sistemą, atstovaujamą Lordų rūmų, narystę 
kuriuose lemia du visiškai nedemokratiški principai: pavel- 
dimumo teisė ir arbitralinis paskyrimas. Jungtinėse Valstijose 
rinkimų procesui ilgai darė poveikį vadinamieji partiniai 
„bosai“, kurie kontroliavo ir rinkėjus, ir daugeliu atvejų po- 
litikus, už kuriuos jie balsuoja. Politinio „aparato vaidmuo 
Amerikos politikoje neprimena - bent jau semantiškai - kil- 
nių laisvo piliečių dalyvavimo demokratinių principų. Pran- 
cūzijoje Penktoji Respublika iš esmės yra renkama monar- 
chija su parlamentu - įskaitant nerenkamą Senatą — kuris 
faktiškai yra be jokių galių. Šiose trijose šalyse masiniai pi- 
liečių judėjimai retai kada priverčia juos išgirsti, nebent kai 
išeinama į gatves, ir bet kuriuo atveju negali prilygti verti- 
kaliai organizuotų interesų grupių galiai. 

Kaip puikiai pasakė Winstonas Churchillis, demokrati- 
ja yra blogiausia politinė sistema, kokią tik galima įsivaiz- 
duoti — išskyrus visas kitas. Laimei, naujųjų amžių istori- 
ja pateikia pavyzdžių tvirtų demokratinių valstybių, kurios, 
kad ir turėdamos trūkumų, siekė būti vertos kilnių antiki- 
nės Graikijos idealų. Galingiausia praėjusio šimtmečio vals- 
tybė - Amerika — yra stipri demokratija. Tokios pat yra ir 
kitos labiausiai klestinčios pasaulio valstybės. Kad demok- 
ratija yra geriausia iš visų galimų valdymo formų, negali 
būti abejonių. Klausimas, kurį čia keliame, yra toks: ar at- 
siradus internetui galime paskelbti naujos piliečių valia pa- 
remtos Demokratijos 2.0 pasirodymą? 

Web 2.0 evangelistai, kaip matėme, linkę susitelkti ties ka- 
pitalistinės korporacijos transformacija. Mažiau dėmesio bu- 
vo kreipta į technooptimistus, kurie gina didžiulį interneto 
vaidmenį skatinant efektyvesnį piliečių įsitraukimą. Daugelį 
įkvėpė vokiečių filosofo Jurgeno Habermaso mintys apie 
„racionalų sutarimą“ viešuose debatuose ir kaip jis gali būti 
pasiekiamas per internetinį aktyvizmą.? Žurnalas Wired, pa- 
laikydamas savo technooptimistinę dvasią, stipriai remia šią 
viziją: „Idealus demokratinis procesas yra pasiekiamas da- 
lyvaujant visiems kartu, ir Web 2.0 reiškinys ketina demok- 
ratizuoti skaitmenines technologijas. Tai pats tinkamiausias 
laikas perimti šią technologinę etiką, kad iš naujo demok- 
ratizuotume savo demokratiją. !* 

6 skyriuje sutikome su Wired dėl perspektyvos, kad ži- 
niatinklis iš naujo pagyvins pilietinį aktyvumą.!! Kadangi 
Web 2.0 difunduoja galią nuo institucijų į žmones, socialinių 
tinklų svetainės turėtų suteikti efektyvias platformas tikrai 
iš apačios kylančiam piliečių suverenumui skatinti. Tokiu at- 
veju tvirtas pilietinis laisvo susivienijimo etosas, kurį paste- 
bėjo Alexisas de Tocgueville'is jaunoje amerikiečių respub- 
likoje XIX amžiaus ketvirtajame dešimtmetyje, dėl interne- 
to gali įspūdingai sugrįžti XXI amžiuje.!? Ir už Amerikos ri- 
bų internetu paremtas galių piliečiams suteikimas gali po- 
tencialiai sustiprinti liberalias demokratines valstybes ir, kas 
dar svarbiau, atnešti demokratiją šalims, šiuo metu kenčian- 
čioms įvairiausias tironijos ir despotizmo formas. 

Paradoksalu, bet interneto vaidmens suteikiant politinį 
balsą piliečiams matas yra reakcinis priešiškumas, kurį jis su- 
kelia demokratijai nepritariantiems autoritariniams reži- 
mams. Kad diktatūras piktina interneto galia - jokia paslap- 
tis. Ypač jos bijo potencialiai destabilizuojančio tokių svetai- 
nių kaip MySpace, Facebook ir YouTube poveikio. Autokratinė 
Sirija sodina į kalėjimą tinklaraščių rašytojus ir blokuoja tas 

svetaines, kurios laikomos grėsme saugumui. Sirijos juoda- 
jame sąraše yra ir Facebook, ir YouTube. Netgi Egipte, arabų 
šalyje, kuri palaiko diplomatinius santykius su Vakarais, vy- 
riausybė laikosi griežtos pozicijos dėl internetinės režimo 
kritikos. „Reporteriai be sienų“, žmogaus teisių sergėtojai Ži- 
niasklaidoje, apkaltino Egiptą „Žiauriomis represijomis“ prieš 
kitokių nuomonių reiškimą internete, įskaitant tinklaraštinin- 
kų sodinimą į kalėjimus. Kinijos režimas taip pat įkalino 
„kibernetinius disidentus“, o 2008 metų kovą užblokavo 
25 svetaines, įskaitant YouTube.“ O štai Indonezija uždrau- 
dė ir YouTube, ir MySpace. Tarp kitų valstybių, kurios uždrau- 
dė interneto svetaines arba įkalino kibernetinius disidentus, 
yra Iranas, Saudo Arabija, Libija, Baltarusija, Birma, Šiaurės 
Korėja, Tunisas, Turkmėnistanas, Uzbekistanas ir Vietnamas. 
OpenNet Initiative apklausa, publikuota 2007 metais, atsklei- 
dė, kad 25 iš 41 apžvelgtos šalies taiko kokią nors interneti- 
nės cenzūros formą.'* Akivaizdu, kad tokiose laisvose ir at- 
virose svetainėse kaip MySpace, Facebook ir YouTube yra kaž- 
kas, dėl ko režimams jos atrodo keliančios grėsmę. 

Reikia pažymėti, jog kai kas tvirtina, kad Web 2.0 socia- 
linė žiniasklaida yra iš tikrųjų antidemokratiška. Jie įspėja, 
kad net Vakarų šalyse, įskaitant Jungtines Valstijas, visada 
yra pavojus, kad valstybės pasiduos „didžiojo brolio" pagun- 
doms ir kiš nosį į socialinių tinklų svetaines, kad šnipinėtų 
gyventojus. Netgi yra sąmokslo teorijų, kurios dėl tariamų 
ryšių tarp svetainės pirmųjų rizikos kapitalo rėmėjų ir Ame- 
rikos šnipų agentūros tvirtina, kad Facebook įkūrė CŽV. 
Nors CŽV atvirai pripažįsta, kad naudoja Facebook darbuo- 
tojų paieškai, neatrodo, kad tarp šių dviejų organizacijų yra 
kokių nors darbinių ryšių. Tariamai nepavojingas CŽV 
Facebook svetainės naudojimas vis dėlto sukėlė kovotojų už 
pilietines teises susirūpinimą. Pavyzdžiui, Facebook privatu- 
mo politika teigia, kad svetainė nesidalija privačia informa- 

cija su trečiosiomis šalimis — bet priduria, kad, laikydamasi 
įstatymų, ji gali perduoti asmeninius duomenis „vyriausy- 
binėms institucijoms. Nicole Ozer iš Amerikos pilietinių tei- 
sių sąjungos pažymi, kad jei CŽV turi puslapį Facebook ir ak- 
tyviai kapstosi svetainėje, „būtų keista, jei jie nesinaudotų 
svetaine ir kitais būdais“ /* 

Didesnį nerimą kelia Arizonos universiteto tyrimų pro- 
jekto „Iamsusis internetas“, kurį atliekant buvo stebimos Web 
2.0 žiniasklaidą naudojančios ekstremistinės džihado gru- 
puotės, rezultatai. 2008 metais publikuota studija atskleidė 
nerimą keliantį skaičių džihadistų tinklaraščių, įskaitant vie- 
ną, skelbiantį atnaujinamas žinias apie vadinamąsias „oku- 
puotas Islamo šalis“. Be to, džihado tinklaraštininkai buvo 
aktyvūs ir YouTube svetainėje, siųsdami ten vaizdo įrašus su 
nufilmuotomis sprogstamosiomis medžiagomis, išpuoliais, 
bombardavimais ir įkaitų paėmimais. Tyrime pažymima: 
„Nors YouTube stengiasi sukontroliuoti vaizdo turinį, svetai- 
ne vis dar dažnai naudojasi ekstremistai, kad platintų savo 
vaizdo įrašus.“ O štai Second Life svetainėje „SL teroristas“ 
pritraukė 228 narius, o kita grupė, pasivadinusi „Išlaisvini- 
mo frontas , priskaičiavo 65 šalininkus. Tamsiojo interneto 
studijoje padaryta išvada: „Daugelis Web 2.0 turinio tiekė- 
jų gali veikti tik kaip prijaučiantys džihadui arba kaip radi- 
kalios ekstremistinės informacijos platinimo agentai. Daugu- 
ma jų gali nebūti tikrieji turinio kūrėjai, t. y. grupės, kurios 
įvykdė smurtinius veiksmus. Tačiau jų, kaip internetinių in- 
formacijos platinimo agentų ar išteklių centrų, vaidmuo ir 
svarba negali būti neįvertinama.'" 

Šie nerimą keliantys rezultatai amerikiečiams tapo klai- 
kiai realūs 2007 metais, kai ramiame vidurinės klasės rajo- 
ne Šiaurės Karolinoje buvo sugautas 21 metų ekstremistas 
Samiras Khanas, rašantis tinklaraštį radikalioje islamo sve- 

tainėje Inshallahshaheed (taip pat žinomoje kaip Revoliucija). 
Kai Khanas - gimęs Saudo Arabijoje, bet užaugęs Jungti- 
nėse Valstijoje - buvo susektas ir demaskuotas New York 
Times, jis internete gyrė Osamą bin Ladeną, prašydamas 
Alacho „prakeikti dar daugiau Amerikos kareivių“, ir paskel- 
bė Amerikos armijos transporto priemonių, susprogdinamų 
pakelės bombų Irake, vaizdo įrašus. Khanas niekada nebu- 
vo suimtas ar kuo nors apkaltintas. Nors jis patyrė vietos 
opinijos rūstybę Šiaurės Karolinoje, Khanas rūpestingai 
stengėsi savo veikla neperžengti įstatymo leidžiamų ribų. 
„Aš niekada niekam neliepiau kurti bombų ', - įžūliai tvir- 
tino jis.!ė 

Web 2.0 kritikai tvirtina, kad netgi neperžengiant demok- 
ratinių debatų parametrų, tinklaraščiai ir socialinių tinklų 
svetainės yra linkę kurti šališkas bendruomenes, kurios po- 
liarizuoja nuomonę. Žinomas šio požiūrio šalininkas yra 
Harvardo teisės profesorius Cassas Sunsteinas, Republic.com 
2.0 autorius." Pasak Sunsteino, interneto paradoksas tas, kad 
nors jis ir suteikė beprecedentį priėjimą prie debatus ir dis- 
kusijas skatinančios informacijos, jis taip pat sustiprino įsi- 
galėjusias nuomones, nes žmonės ieško ir lengvai randa in- 
formaciją, kuri patenkina jų šališkumą. Konservatoriai eina 
į internetą ir prisijungia prie dešiniųjų pakraipos interneto 
svetainių ir tinklaraščių, o kairiųjų pažiūrų Žmonės internete 
taip pat ieško panašaus savo pasaulėžiūros pastiprinimo. Pa- 
sak Sunsteino, internetas „slopina įvairovę“. Trumpai tariant, 
Web 2.0 platformos yra ideologinės „aido kameros“. 

„Pavyzdžiui, 80 proc. kairiųjų tinklaraščio Daily Kos skai- 
tytojų yra demokratai, o mažiau kaip 1 proc. - respubliko- 
nai, - pažymi Sunsteinas, buvęs Baracko Obamos patarė- 
jas. - Daugelis populiarių tinklaraštininkų dažnai įdeda nuo- 
rodas tų, kas su jais sutinka, o priešingus požiūrius, jei iš 

viso įdeda, tai tik tam, kad juos išjuoktų. Dažnai Žmonės su- 
žino tariamus faktus iš siaurų nišų ir vienminčių. Tai turi 
reikšmės rinkimų procesui. Didžiulis vidinės atrankos mas- 
tas priveda prie tvirtesnio įsitikinimo, ekstremizmo ir padi- 
dėjusios paniekos tiems, kurių požiūris priešingas. * Pirma- 
me savo knygos Republic.com leidime Sunsteinas aprašo in- 
ternetinę „Bostono arbatėlės partiją , kurios nariai pamažu 
radikalėja ir kadangi jie pastiprina vieni kitų priešiškumą vy- 
riausybei, pradeda propaguoti smurtinius veiksmus. Kaip 
teigia autorius, „aido kameros“ pavojingos, nes jos pastū- 
mėja pažiūras į pavojingus kraštutinumus. 

Ši teorija gali rasti palaikymą tam tikrose Web 2.0 platfor- 
mose, naudojamose kraštutinių dešiniųjų politinių judėjimų, 
ypač Europoje. Kaip matėme 5 skyriuje, Prancūzijos dešinių- 
jų radikalų Nacionalinio fronto partija įkūrė štabą Second Li- 
fe; panašiai ir Italijos ekstremistinės kairiojo sparno politinės 
frakcijos naudojo internetą savo ideologijai skleisti?'. Bet 
Sunsteino teorija maždaug dviem šimtmečiais pavėlavo. Nuo 
pirmųjų šiuolaikinės žiniasklaidos dienų —- pradedant XVIII 
amžiaus pamfletais ir baigiant masinės auditorijos laikraščiais 
praėjus šimtmečiui — viešoji nuomonė buvo mobilizuojama 
aplink įsitvirtinusias vertybes ir stiprias ideologines pozici- 
jas. Net šiandieninėje Europoje laikraščiai yra labai šališki, 
dažnai tiesiog pagal politinį spektrą. Britanijoje yra „leiboris- 
tų“ ir „torių“ laikraščiai, Prancūzijoje taip pat dešiniųjų ir kai- 
riųjų radikalų nuomonės yra atstovaujamos savų laikraščių. 

Sunsteino argumentavimas yra ypač amerikietiškas ne tik 
savo konceptualia perspektyva, bet taip pat ir normatyvi- 
niu šališkumu. Tik Jungtinėse Valstijose žiniasklaida, ypač 
laikraščių Žurnalistai, išaukštino „objektyvumo“ principą iki 
profesinio credo lygmens. Ir tik Jungtinėse Valstijose vyrau- 
janti žiniasklaidos nuomonė užima centrinę vietą. Sunstei- 

nas, atrodo, mėgsta savo omletą valgyti iš abiejų galų. At- 
rodo, jis mano, jog politinė diskusija turėtų vykti beformia- 
me centre ir net viešuose debatuose nereikėtų įsileisti „ni- 
šinių nuomonių, remiantis tuo, kad jos yra potencialiai pa- 
vojingos. Kai kurios nuomonės iš tikrųjų yra vertos panie- 
kos, bet pliuralizmas laisvoje idėjų rinkoje užtikrina jų pa- 
neigimą. Išsipūtęs Sunsteino omletas yra receptas, kaip nu- 
malšinti įvairovę, o ne ją skatinti. 

Tokių Web 2.0 priemonių kaip bendradarbiavimo filtra- 
vimas ir socialiniai tinklai privalumas yra tas, kad jie skati- 
na nišų augimą - ne tik vartotojus aprūpinant prekėmis ir 
paslaugomis, bet taip pat ir viešų debatų idėjų srityje. Tie- 
są sakant, yra pagrindo manyti, kad - priešingai baisiems 
įspėjimams dėl nuomonių poliarizacijos — internetas akty- 
viai skatina sveiką pagarbą nuomonių įvairovei. 2003 me- 
tais Jennifer Stromer-Gallery Niujorko valstybiniame univer- 
sitete atlikti tyrinėjimai aiškiai demaskavo Sunsteino „Bos- 
tono arbatėlės partijos“ teoriją empiriniu tyrimu, paremtu 
politinių pokalbių internete apžvalga. Stromer-Gallery at- 
skleidė, kad dauguma politinėmis diskusijomis internete už- 
siimančių Žmonių nestiprina savo šališkumo „aido kamero- 
se“, 0 „mėgaujasi galimybe susiremti su kitokiais nei jų pa- 
čių požiūriais . 

Amerikos politinė sistema vis dėlto de facto išlieka, kal- 
bant ekonomikos terminais, duopolija, kurios dviejų pagrin- 
dinių kariaujančių pusių (respublikonų ir demokratų) neski- 
ria dideli ideologiniai skirtumai. Kitų liberalių demokratinių 
valstybių, kaip Britanijos ir Kanados, politinės sistemos yra 
oligopolijos, kurios sudaro sąlygas truputį platesniam skirtu- 
mų spektrui, bet ne itin plačiam. Prancūzijoje politiniai de- 
batai buvo kur kas atviresni, kad apimtų tokias politines par- 
tijas (komunistus, trockininkus, dešiniojo sparno nacionalis- 


401 


< 


S 
a / II DALIS. GALIA 


tus), kurioms niekada nebūtų suteiktas teisėtas politinis bal- 
sas Amerikoje. Prancūzija, nepaisant visų jos disfunkcijų, ga- 
li tvirtinti, kad siūlo palyginti įvairiapusišką teisėtų politi- 
nių debatų spektrą, taip pat ir rinkimų politikoje. 

Alberto Hirschmano pasitraukimo/protesto/lojalumo te- 
orija suteikia įžvalgų apie šiuos skirtumus.“ Susidurdami su 
monopolijomis, duopolijomis ir rinkos pliuralizmu, rinkėjai 
yra linkę elgtis kaip vartotojai. Kai rinkėjai neturi alterna- 
tyvos, jie gali išreikšti savo valią protestu arba pasirinkti pa- 
sitraukimą. Liberaliose demokratinėse valstybėse pasitrauki- 
mas dažnai išreiškiamas kaip apatija ir mažas rinkėjų akty- 
vumas. Teoriškai, jei politinio pasirinkimo spektras yra pla- 
tesnis, rinkėjų aktyvumas turėtų būti didesnis. Skirtingų ša- 
lių palyginimai tai patvirtina. Prancūzijoje, kur siūlomas pla- 
tesnis politinis pasirinkimas, rinkėjų aktyvumas yra daug 
aukštesnio lygio negu tokiose šalyse kaip Jungtinės Valsti- 
jos, kur rinkimų sistemoje dominuoja politinė duopolija. 

Todėl tie, kas vertina labiau diversifikuotą idėjų rinką, tu- 
rėtų šlovinti Web 2.0 orientavimąsi į „nišas“ pilietinėje are- 
noje. Jei Web 2.0 platformos gali būti panaudotos sužadinti 
politinius debatus ir paskatinti pilietinį aktyvumą, turėtų at- 
sirasti savaime susidarančių masinių judėjimų ir papildyti 
balsais viešus debatus. Kaip parodė 1992 metų Amerikos mi- 
lijardieriaus Rosso Peroto prezidento rinkimų kampanija, 
Amerikoje galima mesti iššūkį įsitvirtinusiai politinei duopo- 
lijai. Web 2.0 teikia tokią pat viltį įpūsti naujų vėjų į politinius 
debatus mobilizuojant opiniją ir atsikratant dabartinio jos su- 
siskaldymo - ir, maža to, tam neprireiks milijardais dolerių 
skaičiuojamų asmeninių turtų. Tiesa, kai kas teigia, kad per 
didelis skaičius balsų demokratiniuose debatuose sukuria 
„kakofonijos“ efektą, kurį sunku suvaldyti. Tačiau sudėtinga 
būti nusistačius prieš demokratinį pliuralizmą remiantis ne- 

rimta priežastimi, kad viešieji debatai yra kakofoniški - jei, 
žinoma, tai nekelia grėsmės pereiti į tironiją. Filosofinis de- 
mokratijos pagrindas yra pliuralizmas. Jeigu pašalinate pliu- 
ralizmą, nebeturite demokratijos. Tik despotai, valdantys 
vienpartines valstybes Afrikoje, mėgintų teigti priešingai. 

Laukdami Web 2.0 revoliucijos, kuri atves mus prie De- 
mokratijos 2.0 arba „e. demokratijos“, galime patikrinti inter- 
neto efektyvumą viešojoje srityje, nagrinėdami konkrečias 
vadinamosios „e. valdžios sąlygas. Jei Demokratija 2.0 iš es- 
mės yra orientuota į vertybes (pasirenkant, kokioje visuome- 
nėje mes norime gyventi), e. valdžia iš esmės yra pragmati- 
nis dalykas, apimantis viešųjų institucijų valdymą, kad šios 
aptarnautų piliečius efektyviau, produktyviau ir teisingiau. 

Iš pradžių, kai pasirodė internetas, vyriausybės, vado- 
vaudamosi jau esančiomis verslo tendencijomis, nusitvėrė 
internetą kaip perdavimo kanalą „stumiant“ informaciją pi- 
liečiams pagal sklaidos nuo viršaus į apačią modelį. Taigi pir- 
mieji e. valdžios bandymai daugiausia apėmė valstybinių 
įstaigų interneto svetainių valdymą, padarant dokumentus 
prieinamus internete, skelbiant viešojo sektoriaus paslaugas, 
teikiant praktinę informaciją, skelbiant pranešimus spaudai 
ir taip toliau. Internete buvo įdėta labai daug vyriausybinės 
informacijos. Tačiau daugiausia tai neabejotinai buvo viešųjų 
ryšių „pagražinimai , pavyzdžiui, biografinės detalės apie iš- 
rinktus pareigūnus ir teigiami pranešimai apie daugybę jų 
gerų darbų. Jei apskritai būdavo aktyviai stengiamasi gauti 
grįžtamąjį ryšį arba indėlį iš piliečių, tai pasitaikydavo re- 
tai. Ši „Web 1.0“ e. valdžios fazė vis dėlto davė gyventojams 
beprecedentę prieigą prie didžiulių anksčiau iš esmės ne- 
prieinamos informacijos kiekių. 

Jungtinės Valstijos, kurios 1998 metais priėmė Popierinės 
dokumentacijos atsisakymo įstatymą, dėl e. valdžios naudo- 

jimo buvo šio postūmio didesnio efektyvumo link priešaky- 
je. 1999 metais išleistas prezidento Billo Clintono memoran- 
dumas dėl e. valdžios skelbė, kad 500 formų, kurias daž- 
niausiai naudoja Amerikos piliečiai, bus įdėtos internete. 
2002 metais Amerikos Kongresas patvirtino E. valdžios įsta- 
tymą, kurio tikslas buvo „sukurti plačią priemonių sistemą, 
kurioms reikalingas naudojimasis internetinėmis informa- 
cijos technologijomis, kad padidintų gyventojų prieigą prie 
vyriausybės informacijos ir paslaugų bei kitais tikslais“. Tais 
pačiais metais prezidentas George'as W. Bushas paskelbė 
e. valdžios iniciatyvą, paremtą trimis principais: orientuota 
į gyventojus, o ne į biurokratiją; orientuota į rezultatus; grįs- 
ta rinka, aktyviai skatinant inovacijas.“ 

Pirmieji e. valdžios idėjiniai lyderiai taip pat atėjo iš pri- 
vataus sektoriaus, ypač iš didelių vadybos konsultacinių fir- 
mų. Pavyzdžiui, Accenture pradėjo skelbti ataskaitas apie e. 
valdžią 2000 metais ir netrukus jau sudarinėjo valstybių rei- 
tingus, remdamasi kontroliniais internetinių paslaugų teiki- 
mo gyventojams rodikliais. Kasmetiniuose Accenture e. val- 
džios reitinguose dažniausiai pirmavo — išskyrus gerai pa- 
sirodantį Singapūrą — tokios išsivysčiusios liberalios demok- 
ratinės valstybės kaip Kanada, Jungtinės Amerikos Valstijos, 
Danija, Švedija, Suomija, Jungtinė Karalystė ir Japonija.25 
Mažytė Baltijos valstybė Estija, turinti vos 1,4 milijono gy- 
ventojų, verta ypatingo paminėjimo dėl savo palankumo e. 
valdžiai. Tiesą sakant, Estija iškėlė e. valdžią iki ambicinges- 
nių „e. demokratijos“ ir „e. visuomenės“ tikslų. 2000 metais 
Estijos parlamentas įtvirtino laisvą ir visuotinę interneto pri- 
eigą kaip konstitucinę teisę. Tais pačiais metais vyriausybės 
kabineto posėdžiuose buvo pereita prie kompiuterizuotos 
internetu grįstos dokumentavimo sistemos. Apie Estijos e. 
valdžios iniciatyvas INSEAD/Pasaulio ekonomikos forumo 

atvejo analizėje pažymima: „E. valdžia padėjo Estijai skaus- 
mingai pareinant nuo centralizuoto planavimo prie moder- 
naus šiandieninio valdymo modelio... Tai tikrai nepaprasta 
turint omeny tai, kad daugybę šimtmečių šią šalį valdė ga- 
lingos užsienio valstybės — Danija, Vokietija, Švedija ir Ru- 
sija. E. valdžios ir politinės vizijos susiliejimas buvo vienas 
iš svarbiausių veiksnių, turėjusių įtakos Estijos ekonomikos 
augimui, demokratijos plėtrai ir galiausiai įstojimui į Euro- 
pos Sąjungą. * 

Nors e. valdžios politikos mada davė keletą tokių nuo- 
stabių pavyzdžių kaip Estija, dauguma valstybės remiamų 
iniciatyvų buvo sutelktos į paslaugų teikimo efektyvumo ge- 
rinimą - daugiausia tokių biurokratinių procedūrų kaip au- 
tomobilių registracija, paso išdavimo prašymai, gimimo liu- 
dijimai, statybos leidimai ir panašiai. Daugelis šių e. valdžios 
iniciatyvų buvo nepaprastai sėkmingos. Amerikos vyriausy- 
bės svetainė Gov.com buvo - ir išlieka — visiems gyventojams 
atviros prieigos prie informacijos politikos modeliu. Tačiau 
vyriausybių svetainės daugiausia tik skelbė ir apdorojo in- 
formaciją, nesistengė skatinti piliečių dalyvavimo. Jos buvo 
užstrigusios Web 1.0 pasaulyje. 

Tačiau korporacijų pasaulio Web 2.0 evangelizacija neil- 
gai trukus palietė ir viešąjį sektorių. Jungtinėse Valstijose 
ryškiausia e. valdžios vizija atėjo ne iš viešojo sektoriaus, o 
iš Silicio slėnyje įsikūrusios korporacijos Cisco Systems „sme- 
genų centro . 2004 metais Cisco internetinių verslo spren- 
dimų grupė paskelbė e. valdžios manifestą, pavadintą Su- 
jungta respublika: keičiant mūsų valdymo būdą. Autoriai užtik- 
rintai dėstė, kad virtualios tinklo organizacijos sugrąžins val- 
džią prie gryniausių demokratijos formų, žinotų antikinės 
Graikijos miestuose-valstybėse, kad gyventojai galėtų „iš 
naujo užmegzti ryšius vienas su kitu, su savo išrinktais ly- 

deriais ir su viešosiomis institucijomis“. Sujungta respubli- 
ka savo pagrindinį principą apibūdina kaip laisvai sujungtas 
mažas daleles (užuomina į Cluetrain manifesto bendraautorio 
Davido Weinbergerio to paties pavadinimo knygą). Sujung- 
tos respublikos autoriai pritarė Weinbergerio vizijai apie „pa- 
saulį, kuriame reikšmė ir vertė vis labiau kyla iš galėjimo su- 
jungti Žmones, idėjas ir organizacijas naujose komunikaci- 
jos ir bendradarbiavimo struktūrose. Tai reiškia radikalų po- 
slinkį nuo hierarchijos ir centralizuotos kontrolės. Matyt, 
dėl Cluetrain manifesto įtakos žodžiais neišreikštas Cisco ma- 
nifesto šūkis buvo „įprastos valdžios pabaiga“. 

Praktinis Sujungtos respublikos vizijos aspektas buvo gry- 
nas Web 2.0. Jo plano pagrindas buvo sukurti valdžią kaip 
„virtualią tinklo organizaciją“, veikiančią pagal tris impera- 
tyvus: naudoti tinklus kaip bendradarbiavimo ir kūrybišku- 
mo platformas; „suteikiant galios pranašumams", geriausiai 
panaudoti kompetenciją; panaudoti „mūsų galią“ tam, kad 
būtų kuriamos žinios, sprendžiamos problemos ir teikiamos 
geresnės paslaugos. Tinklo platformų modeliai buvo Google- 
Maps, YouTube, MySpace ir Flickr. Autoriai buvo gana realis- 
tiški, jog; suprastų, kad kadangi šie e. proveržiai laikomi 
grėsmingais korporacijoms, pasipriešinimo jėgos valstybinė- 
je biurokratijoje bus dar didesnės. „Greit suvokti šias gali- 
mybes nebus lengva, - pripažino Sujungtos respublikos au- 
toriai. — Pasikeitimų mastai yra didžiuliai. Be to, jie apima 
ne tik organizacinius pokyčius, bet ir naujų bei kitokių kul- 
tūrų atsiradimą. Kaip pademonstravo e. valdžios projektas, 
greitis, kuriuo pagrindinės permainų programos gali būti 
įvykdytos valstybinėse įstaigose, yra ribojamas.“ 

Yra daug rimtų priežasčių skeptiškai vertinti valdžios ge- 
bėjimą reformuotis pačiai. Kaip kad The Economist klausė 
specialiame pranešime apie e. valdžią: „Kodėl vyriausybė 

negali susilaukti tokios pat naudos kaip verslas, kuris pasi- 
naudoja technologijomis, kad sumažintų išlaidas, įtiktų 
klientams ir padidintų pelną?“ Atsakymas: konkurencijos ne- 
buvimas, tendencija išradinėti dviratį ir vyriausybės šališku- 
mas technologijų, o ne organizacijų naudai. The Economist 
pridūrė: „Vyriausybės turi mažai tiesioginių konkurentų. 
Amazon.com turi nurungti kitus internetinius knygų parda- 
vėjus, kad gautų skaitytojų pinigus. Google turi pralenkti 
Yahoo! Jeigu tokių kompanijų svetainės nesiūlo tobulo aiš- 
kumo ir patogumo, klientai eina kitur. Bet jei jūsų šalies mo- 
kesčių surinkimo internetinis kūrinys yra lėtas, skurdus ar 
tiesiog visiškai kvailas, ką gi, nepasisekė.'? 

Buvęs Britanijos premjeras Tony Blairas technologijas iš- 
kėlė kaip drąsiai paskelbtos „permainų vyriausybės“ poli- 
tikos pagrindą. Iniciatyvoje tvirtinama, kad IT technologi- 
jų skatinama į efektyvumo didinimą nukreipta reforma bus 
orientuota į gyventojus, o ne į biurokratiją. Pristatydamas 
savo viziją 2002 metais, Blairas reikalavo „naujų santykių 
tarp piliečių ir valstybės“. Tačiau kai Jungtinės Karalystės 
e. valdžios iniciatyva buvo pagaliau išdėstyta Ministrų ka- 
bineto ataskaitoje 2005 metais, vargu ar tai buvo revoliuci- 
nė e. valdžios vizija. Tai buvo praktiškas požiūris, pagrįs- 
tas IT įrankių naudojimu, kad padidintų efektyvumą to, ką 
Blairas vadino „vyriausybės reikalais“. 

Britanijos technologiniam požiūriui į e. valdžią buvo bū- 
dingas įprastas triukšmingas reklamavimas, palankus patei- 
kimas ir paradiškumas. Svarbiausias dalykas buvo vyriau- 
sybės svetainė DirectGov, pradėjusi veikti 2004 metais kaip 
portalas visai Jungtinės Karalystės valdžios informacijai ir 
paslaugoms. Blairo vyriausybė taip pat įsteigė naują ministro 
pareigybę - permainų vyriausybės ministras. 2008 metais 
ministras Tomas Watsonas palankiai palygino Google su Di- 

džiąja Aleksandrijos biblioteka, egzistavusia 300 metų prieš 
Kristų. Jis netgi atskleidė savo pritarimą Žmonos narystei 
Netmums.com. 

„Tai puiki svetainė, - pareiškė savo kalboje Watsonas. - Aš 
buvau ten, tėvai kalbasi ir dalijasi patarimais apie viską - nuo 
kūdikio šnabždėjimo iki priėmimo į mokyklą. Bet tai nėra 
šiaip saujelė mamų ir tėčių, ten jų tūkstančiai, ir neišeidamas 
iš savo svetainės galite pasiekti juos 24 valandas per parą. 
Skamba velniškai puikiai, tai gelbėjimosi lynas, kai jūsų kū- 
dikis klykia ketvirtą valandą ryto, o jūs neįsivaizduojate ko- 
dėl ir jums tiesiog, reikia Žinoti, kad nesate vienišas. Bet ma- 
no tikslas toks: įsivaizduokite, jei ketvirtis milijono mamų nu- 
spręstų susitikti Vemblio stadione, kad aptartų, kaip geriau- 
sia auklėti vaikus. Akušerės ten dalytų patarimus. Ten būtų 
sveikatos prižiūrėtojai, vaikų darželių auklėtojos, patarėjai so- 
cialinių pašalpų ir mokesčių lengvatų klausimais. Net politi- 
kai bandytų įsitraukti. Bet kai du kartus didesnis skaičius 
žmonių nusprendžia susitikti tokioje vietoje internete, mes 
tiesiog juos ignoruojame. Tai reikia pakeisti.'*! 

Britanijos e. valdžios iniciatyva, nepaisant tam tikro pasi- 
sekimo, susilaukė įvairių vertinimų. E. valdžios aktyvistai pa- 
šiepė DirectGov portalą dėl prasto jo paieškos sistemos pajė- 
gumo ir net įkūrė savo svetainę, pramintą „DirectionlessGov“ 
ir palaikomą Google. Atrodė, kritika patvirtino įsitikinimą, kad 
vyriausybės garsėja pinigų švaistymu nevykusiai programi- 
nei įrangai. Kaip pažymėjo The Economist 2008 metų pradžio- 
je: „E. valdžios istorija buvo apie kiekybę, o ne apie kokybę. 
Ji davė gausybę priežasčių skepticizmui ir jokio pagrindo en- 
tuziazmui. E. komercija susilaukė įspūdingo pasisekimo, 
transformuodama tokias skirtingas veiklos šakas kaip kelio- 
nės ir mažmeninė knygų prekyba, o štai e. valdžiai vis dar 
reikia transformuoti viešąjį administravimą. Iš tikrųjų labiau- 

siai pastebima jos ypatybė buvo milžiniškas mokesčių mo- 
kėtojų pinigų švaistymas didelėms, prastai apgalvotoms ir 
per brangioms kompiuterinėms sistemoms.“ Britanijos val- 
džia, kaip pridūrė žurnalas, per praėjusius septynerius me- 
tus iššvaistė 4 milijardus dolerių e. valdžios projektams, ku- 
rie vėliau buvo nutraukti ir nurašyti.?2 

Atsižvelgiant į šias nemalonias nesėkmes, nieko nuosta- 
baus, kad naujausias e. valdžios bandymas buvo sutelktas, 
kad ir labai keista, į nevyriausybinį savanoriškų viešųjų pa- 
slaugų sektorių. Britanijoje Charlesas Leadbeateris — buvęs 
Tony Blairo patarėjas - buvo daugelio šių Jungtinės Karalys- 
tės vyriausybės iniciatyvų idėjinis lyderis. Leadbeateris buvo 
ryškus evangelistas to, ką jis vadino „vartotojų kuriama vals- 
tybe“ ir „viešosiomis paslaugomis 2.0. Jo vizijos esmė yra ga- 
lios poslinkis nuo valstybinės biurokratijos į pilietinę visuo- 
menę - konkrečiai, į savanoriškas ir bendruomenines grupes, 
socialines įmones, labdaros organizacijas ir kooperatyvus. Jie 
būtų įgalioti kurti viešąsias gėrybes kolektyviai, visų atstovau- 
jamos, iš apačios į viršų kylančios demokratijos procese. 

„Senosios politinio įsitraukimo ir kampanijų rengimo for- 
mos išsigimsta, atsiranda naujų, energingų formų, - įgalio- 
tas Britanijos vyriausybės rašė Leadbeateris 2007 metais po- 
leminiame straipsnyje, pavadintame „Socialinė programinė 
įranga — socialiniams pokyčiams . — Socialinis žiniatinklis at- 
gaivins viešąją sritį išmušdamas ją ir daugelį jos gyventojų 
iš vėžių. Taip yra todėl, kad viešosios srities žaidėjai — poli- 
tinės partijos ir tradicinės pilietinės organizacijos — patys yra 
industrinės žiniasklaidos — televizija, radijas, spauda, laik- 
raščiai — kurią žlugdo Web 2.0 atsiradimas, kūrinys... Socia- 
linis žiniatinklis sukurs daugiau būdų žmonėms įsitraukti į 
bendrus reikalus, galbūt apeinant tradicines savanoriško sek- 
toriaus organizacijas. 

Ši tinklinės, dalyvaujamosios, aktyvistinės demokratijos 
vizija nėra technoutopija. Tai yra būtent tai, ką Tocgueville'is 
matė Amerikoje beveik prieš du šimtmečius - tvirta pilieti- 
nė visuomenė ir egalitarinė dvasia, kuri skatino piliečius įsi- 
jungti į visokias savanoriškas asociacijas. Tocgueville'is tai 
aprašo šitaip: „Neatsižvelgiant į amžių, visuomeninę padė- 
tį ir polinkius, amerikiečiai nuolat buriasi į asociacijas. Tai 
ne tik komercinės ir pramoninės asociacijos, kuriose daly- 
vauja jie visi, bet ir tūkstančiai kitokių — religinių, morali- 
nių, rimtų, kvailų, visuotinių ir uždarų, didžiulių ir minia- 
tiūrinių. Ir visada ten, kur kokio nors naujo sumanymo ini- 
ciatyvos Prancūzijoje imasi vyriausybė, o Anglijoje - aukš- 
tuomenės atstovas, būkite tikras, Jungtinėse Valstijose aptik- 
site asociaciją. 

Praėjus beveik dviem šimtams metų, perspektyva panau- 
doti šias galingas pilietines jėgas ne tik Amerikoje, bet ir vi- 
same pasaulyje tikrai yra vizija, kuri turėtų būti remiama. 
Internetu paremtas politinis procesas, kuris skatina masinį 
dalyvavimą, bendradarbiavimą, svarstymus ir mobilizaciją, 
yra tai, ką įkūnija demokratija. Tai jau vyksta XXI amžiaus 
Amerikoje, kur veikia tokios Web 2.0 mobilizuotos politinės 
grupės kaip PersonalDemocracy.com, kurios šūkis yra „tech- 
nologijos keičia politiką“. PersonalDemocracy.com, kuri yra su- 
sijusi su Demokratų partija, šitaip apibrėžia savo misiją in- 
terneto svetainėje: „Technologijos ir internetas keičia de- 
mokratiją Amerikoje. Mes įsivaizduojame šią svetainę kaip 
vietą diskusijai, jau vykstančiai tarp politikos specialistų ir 
technologų, kaip ir tarp visų kitų, ką įkvėpė visas šis po- 
tencialas, kad padarytume šį procesą prieinamą ir įtrauk- 
tume daugiau Žmonių į visus tuos dalykus, kuriuos galime 
ir turime padaryti kartu kaip piliečiai.“ 

Jei Demokratija 2.0 gali panaudoti kolektyvinį suverenių 
žmonių intelektą, galbūt mes iš tikrųjų galime iš naujo su- 

sisieti ne tik su jaunos, maždaug 1830 metų Amerikos res- 
publikos vertybėmis, bet ir su tomis, kurios buvo didžiau- 
sio antikinės Graikijos demokratijos klestėjimo laikais. 
Skamba kaip taurus tikslas — ir galbūt jis pasiekiamas. Bet 
neužmirškime, kad būtent Tocgueville'is įspėjo mus, jog, di- 
džiausias Amerikai gresiantis pavojus yra demokratijos per- 
teklius — o būtent, daugumos tironija. 

Tiesą sakant, dauguma liberalių demokratinių valstybių — 
įskaitant Jungtines Valstijas - yra švelnios oligarchijos, kur 
rinkėjų aktyvumas ypač mažas, o politinis gyvenimas - ne- 
didelės mažumos reikalas. Dauguma pasirinko pasyvų pasi- 
traukimą iš politinio proceso, griebdamasi protesto tik krizės ar 
ypatingos svarbos atveju. Tačiau žinome, kad gyventojai ro- 
do daugiau lojalumo politinei sistemai ir jaučiasi labiau pri- 
versti įsitraukti į pilietinę veiklą, kai jie tiki, kad jų balsas gir- 
dimas ir atstovaujamas. Kai jie nesijaučia girdimi, jie protes- 
tuoja arba vieniši eina į tuščius boulingo klubus. 

Ar tai reiškia, kad gyventojams liberaliose demokratinė- 
se valstybėse turėtų būti suteikta teisė balsuoti tiesiogiai in- 
ternetu? Kokie būtų buvę rezultatai, jei 2008 metais Ameri- 
kos prezidentas būtų buvęs renkamas ne netiesiogiai per 
rinkėjų kolegiją pagal valstijas, o tiesiogiai per internetinę 
e. balsavimo sistemą? Ar tokia tiesioginė demokratija kada 
nors taps tikrove? Ji jau yra - Estijoje. Ši šalis įdiegė e. bal- 
savimą 2005 metais. 

Ar Demokratija 2.0, skleisdama galią tiesiogiai žmonėms, 
sukurtų geresnę visuomenę? O gal pasijustume sugrįžę lai- 
ku ne į demokratiškus Atėnus, o į antikinę Romą, kurios ly- 
deriai nuolat baiminosi pikto minios klegesio? Ar iš tikrųjų 
Demokratijai 2.0 gresia pavojus vieną dieną išsigimti į Anar- 
chiją 1.07 

Šie klausimai yra pati politinės filosofijos esmė. Po trijų 
audringos patirties tūkstantmečių žmonija pasimokė - kaip 

išmintingai pažymėjo Winstonas Churchillis - kad demok- 
ratija yra mažiausiai netobula iš visų Žinomų politinių sis- 
temų. Esminis klausimas yra ne tai, ar mes norime demok- 
ratijos, bet greičiau kokią demokratiją norime sukurti. 

Atsižvelgiant į Web 2.0 galią — socialiniu, komerciniu ir 
organizaciniu požiūriu — negali būti jokių abejonių, kad ji 
neišvengiamai turės e. proveržio poveikį mūsų politinėms 
institucijoms. Ir jei demokratinės vertybės triumfuos, gali- 
me būti tikri, kad pasaulis taps geresnis. 


Pabaiga 


Pradėjome šią knygą apskelbdami Web 2.0 revoliuciją ir di- 
deles jos sukeltas socialines transformacijas - kaip sąveikau- 
jame tarpusavyje, kaip elgiamės darbo aplinkoje ir kaip įsi- 
traukiame į platesnį mus supantį pasaulį. Iš tikrųjų mes gy- 
vename didelių permainų laikais. Internetas mums kaip in- 
dividams, vartotojams ir piliečiams suteikė galią labiau kon- 
troliuoti savo gyvenimus ir spontaniškai burtis į grupes. 
Daugeliui pagrindinių prielaidų ir visų pripažintų tiesų mes- 
tas iššūkis. Griaunamos senosios, visuotinai pripažintų ins- 
titucijų suformuotos vertybių sistemos. Kai kas šį seisminį 
socialinį poslinkį vadina „pasidaryk pats“ kultūra. Kiti va- 
dina tai nauju „mūsų galios“ etosu. Pasitikintys savo jėgo- 
mis ir nesuvaržyti institucinių praeities įtakų, susidurdami 
su gyvenimo iššūkiais, mes vis labiau patikime savo instink- 
tyviais jausmais, staigiomis įžvalgomis, asmeniniais įsitiki- 
nimais ir kolektyviniu intelektu. 

Web 2.0 revoliucija, kaip matėme ankstesniuose skyriuo- 
se, perėmė šio proveržio socialinę dinamiką. Stebėtinas 
Web 2.0 platformų populiarumas - nuo MySpace ir Facebook 

iki Flickr ir Twitter - pateikia įspūdingų pavyzdžių, kaip mū- 
sų nevaldomi socialiniai impulsai pasireiškia spontaniškai. 
Mes priimame daugybę socialinės sąveikos galimybių ir 
įkvepiantį gyvenimo chaotiškumą visu jo sudėtingumu. Pri- 
pažindami praktinį racionalių svarstymų ribotumą, supran- 
tame, kad mūsų socialinių sąveikų pasekmės gali būti ste- 
bėtinai neprognozuojamos, nuostabiai netikėtos ir kartais ne- 
numatytai tragiškos. 

Manome, kad šie e. proveržiai sukels rimtus padarinius. 
Tačiau buvome atsargūs, kad išvengtume entuziastingų įsi- 
tikinimų spąstų. Šios knygos analizės neįkvėpė nei aistrin- 
ga evangelizacija, nei reakcingas skepticizmas. Tiesą sakant, 
viena iš pasikartojančių temų visuose ankstesniuose skyriuo- 
se buvo ta, kad Web 2.0 socialiniai e. proveržiai paradoksa- 
liai įkūnija ir jaudinančias galimybes, ir sudėtingus iššūkius. 
Mūsų aprašytos didelės socialinės transformacijos neįvyks 
nesusidurdamos su galingu pasipriešinimu. Kaip ir visos re- 
voliucijos, Web 2.0 e. proveržiai teikia didelių vilčių, bet taip 
pat jie kupini didelių pavojų. 

Kaip minėta, socialinių tinklų svetainės padėjo mums iš- 
silaisvinti nuo institucinių vertybių ir jų spaudimo paklusti 
naštos. Mes galime patys išsiveržti iš socialinės izoliacijos ir 
užmegzti ryšius su pasauliu. Galime susirasti „draugų“ ir pa- 
sitelkti silpnų ryšių jėgą tiek asmeniškai, tiek kaip darbuo- 
tojai. Galime internete siekti šlovės ir turtų, o kartais įgyti 
juos abu. Galime sukaupti socialinį kapitalą ir įgyti pripaži- 
nimą savo talentais ir individualiomis arba kolektyvinėmis 
pastangomis. Organizacijose Web 2.0 priemonės tampa ga- 
lingomis kooperavimosi, bendradarbiavimo ir kūrybiškumo 
platformomis. Vartotojams buvo suteikta galių rinkose, o pi- 
liečiai gali pasirinkti demokratinį dalyvavimą. 

Knygoje bandėme papasakoti istoriją, pridėdami iliust- 
racijų ir atvejų analizių, kurios, tikimės, pateikė intriguojan- 

čių ir pamokomų įžvalgų apie šiuos e. proveržius. Labiau- 
siai mus domino Web 2.0 revoliucijos poveikis trims sociali- 
nėms dinamikoms, kurios suteikė struktūrą šiai knygai: ta- 
patybė, statusas ir galia. Priminsime, kad savo analitinį po- 
žiūrį į šias temas apibrėžėme kaip „3D'“ - tapatybių disagre- 
gacija, statuso demokratizavimas ir galios difuzija. 

Virtualios tapatybės, kaip matėme, yra konstruojamos 
kaip asmeninis, daugiaaspektis savojo „aš“ išplėtimas, ku- 
rio internetinė išraiška gali būti ypač išlaisvinanti. Socialinė 
sąveika tokiose svetainėse kaip MySpace, Facebook, Bebo ir Or- 
kut yra nuginkluojamai atvira, tiesi ir nevaržoma. Antra, ma- 
žai kas ginčytųsi, kad statuso demokratizacija internetinia- 
me pasaulyje nebuvo teigiamas rezultatas. Kadaise buvęs 
priskiriamas pagal askriptyvias rango ir padėties vertybes, 
dabar statusas priskiriamas demokratiškiau, pagal išmatuo- 
jamus atlikimo ir nuopelnų faktus. Ir pagaliau — galia da- 
bar slypi ne tik išimtinai įsitvirtinusiose institucijose; ji di- 
fuziškai skleidžiama į pakraščius, kur asmenys spontaniškai 
įsitraukia į savo socialinės sąveikos ir kolektyvinės veiklos 
strategijas. 

Tačiau taip pat yra ir tamsioji Web 2.0 revoliucijos pu- 
sė. Niekada anksčiau mūsų tapatybėms negrėsė tokie pavo- 
jai - apsimetinėjimo kitu, sukčiavimo, kibernetinio prieka- 
biavimo, seksualinio persekiojimo ir pasikėsinimo į priva- 
tumą. Kai internetinės tapatybės tampa pseudoportretais, 
apgavystės galimybė yra dar didesnė. Tėvai vis labiau ir 
ne be pagrindo nerimauja dėl to, kad tokiose socialinėse 
interneto svetainėse kaip YouTube jų vaikai turi prieigą prie 
atviro seksualinio ir smurtinio turinio. O pilnametystės dar 
nesulaukę jaunuoliai dabar turi gyventi įsisąmonindami, 
kad biografijos pėdsakai, kuriuos jie palieka MySpace, 
Facebook ir panašiose svetainėse, yra neištrinami ir išlieka 
visam gyvenimui kaip tatuiruotės. Netgi yra pagrindo abe- 

joti kai kurių socialinės sąveikos formų internetiniame pa- 
saulyje autentiškumu. Nors internetinių „draugų“ turėjimas 
neabejotinai yra įrodymų nereikalaujantis būdas įgyti socia- 
linį kapitalą ir panaudoti silpnų ryšių stiprybę, galima pa- 
klausti, ar šimtų, net tūkstančių „draugų“ sukaupimas yra 
įtikimas būdas sudaryti socialinį tinklą. Gyvenimas nėra 
kaukių pokylis, kur kiekvieno tapatybė yra paslaptis. Socia- 
linės sąveikos, kaip ir finansiniai sandoriai, turi būti parem- 
tos tam tikru būtinu abipusio pripažinimo ir pasitikėjimo 
supratimu. Ir kai tas pasitikėjimas sugriūva, pasekmės ga- 
li būti labai nemalonios. Kaip parodė širdį draskanti jauno- 
sios Megan Meier istorija, gebėjimas manipuliuoti tapatybė- 
mis ir piktybiškai priekabiauti prie kitų tokiose svetainėse 
kaip MySpace gali baigtis sukrečiančia tragedija. Kartais suk- 
čiavimas apgaulingomis tapatybėmis gali būti lemtingas. 

Web 2.0 revoliucija taip pat davė progą iškilti abejotino 
socialinio elgesio formoms - užsipuolimui, šlovės vaikymuisi 
ir gėdos užtraukimui. Ir nors tokios socialinių tinklų svetai- 
nės kaip YouTube suteikė platformas nepaprastiems talen- 
tams, jos taip pat prisidėjo prie beprasmių paviršutiniško iš- 
garsėjimo ir „buvimo garsenybe“ vertybių. O štai prekybos 
ir viešųjų ryšių atstovai įsiskverbia į socialinių tinklų sve- 
taines, kad rašytų netikrus tinklaraščius ir siuntinėtų bru- 
kalus. Atrodo, daugelis laiko virtualią tikrovę ne idėjų rin- 
ka, o dideliu, bedvasiu kibernetinės erdvės parduotuvių 
kvartalu. Politikos kombinatoriai taip pat manipuliuoja Web 
2.0 svetainėmis reklamos ir palankaus pateikimo tikslais. Dar 
neramiau, kad Web 2.0 tinklų atvirumą išnaudoja ekstremis- 
tai, skleisdami ten neapykantą ir kurstydami smurtą. O štai 
korporacijos, kurios naudoja Web 2.0 priemones, kad skatin- 
tų bendradarbiavimą ir inovacijas, turi nerimauti dėl grės- 
mės saugumui ir pavojaus reputacijai. 

Be abejonės, Web 2.0 revoliucijos sudaromos galimybės 
buvo iškraipytos sukčių, vandalų, verteivų, seksualinių per- 
sekiotojų ir net teroristų. Nerimą kelianti įžeidžiančio, smur- 
tinio, antisocialaus ir kriminalinio elgesio tendencija inter- 
nete tik sustiprins argumentus tų, kas reikalauja privalomų 
kontrolės mechanizmų, jei ne griežtų nurodymų, kurie nu- 
brėžia ribą tarp socialiai priimtino ir agresyvaus elgesio. Jei 
šios problemos nebus išspręstos, žmonės neabejotinai atsi- 
trauks atgal į socialines tvirtoves ir ten užsirakinę pakels jų 
virtualius pakeliamuosius tiltus. 

Esminės Web 2.0 revoliucijos vertybės iš tikrųjų vis dar yra 
ginčijamos daugelyje sluoksnių. Web 2.0 platformų sukelta 
galios difuzija, kaip matėme, susiduria su koordinuotu pasi- 
priešinimu tų, kas jaučia šių pokyčių grėsmę. Tie, kurių ran- 
kose galia, retai parodo norą ją atiduoti. Korporacinėje biu- 
rokratijoje vadovai gali efektyviai priešintis ir trukdyti - bent 
jau šiuo metu — veržtis į Web 2.0 kultūrą, kuri ypač skatina 
atvirą bendradarbiavimą horizontaliuose tinkluose. Įmonė 2.0 
gali būti elegantiška koncepcija, bet realybėje jos atvira hori- 
zontali socialinė struktūra susiduria su nepagražinta galios 
politikos dinamika. Daugumoje organizacijų galia vis dar yra 
nuo viršaus į apačią nukreipta sistema. Pilypo Gražiojo vai- 
duoklis vis dar grėsmingai šmėžuoja. 

Web 2.0 evangelistai tai supranta. Tiesą sakant, jie baimi- 
nasi, kad Web 2.0 revoliucijai jau trukdo galingos centrali- 
zacijos, konsolidacijos ir kontrolės jėgos. Net pagrindiniai 
korporaciniai žaidėjai, kurie kažkada buvo aistringi Web 2.0 
šalininkai — Google, Amazon, Facebook — dabar, atrodo, imasi 
kontrolės ir užsklendžia duris, kad užvaldytų susikurtą ver- 
tę. Jei jiems pasisektų, pamatytume, kaip triumfuodamos 
grįžta tos pačios vertikalios hierarchinės struktūros, mono- 
poliniai verslo modeliai ir centralizuotos „vadovavimo ir 

kontrolės sistemos, kuriuos Web 2.0 revoliucija privalėjo nu- 
šluoti. Tai nebūtų pirmas kartas, kai revoliucija duoda ne- 
numatytą rezultatą, kuris, atrodo, išduoda karštą jos pirmų- 
jų šalininkų idealizmą. 

Timas O Reilly, Silicio slėnio evangelistas, kuriam priski- 
riamas termino „Web 2.0“ sukūrimas, tapo pagrindiniu šio 
kasandrų choro balsu. „Iš tikrųjų kompiuterį įsivaizduoda- 
vome kaip prietaisą, sujungtą su pasauliniu kompiuteriu, — 
pasakė O Reilly 2008 metų pavasarį. — Tai vėl atveda mus 
prie didelių centralizuotų žaidėjų. Didelė Web 2.0 dalis rei- 
kalauja mūsų supratimo ir nerimo. Visos Web 2.0 lenktynės 
vyksta dėl duomenų bazės padidinimo. Didesnė yra geres- 
nė. Google, Amazon, eBay - visi nori turėti viską vienoje vie- 
toje. Web 2.0 paradoksas tas, kad taikomosios programos, su- 
kurtos atviriems, decentralizuotiems tinklams, veda prie ga- 
lios koncentracijos.“! 

Oksfordo universiteto dėstytojas Jonathanas Zittrainas 
apie šį pavojų taip pat įspėja knygoje, kurios pavadinimas 
aiškiai išdėsto jo poziciją: Interneto ateitis ir kaip tam užkirs- 
ti kelią. Zittrainas rašo, kad interneto galią neišvengiamai 
perims monopolių komerciniai žaidėjai, kurie kontrolę ver- 
tina labiau nei laisvę. „Jau pasiruošta didelio masto poslin- 
kiui nuo pirminio chaotiško projekto, kuris sukėlė šiuolai- 
kinę informacijos revoliuciją“, - tvirtina Zittrainas.* Jis tei- 
gia, kad neturintis nustatytų ribų „generatyvinis“ interne- 
tas - nuo operacinės sistemos Linux iki tokių Web 2.0 plat- 
formų kaip Wikipedia - yra uzurpuojamas to, ką jis vadina 
„pririštais prietaisais , tokiais kaip iPod, iPhone ir Xbox. Ki- 
taip tariant, sugrįžtame prie Apple ir Microsoft, užblokuojan- 
čių viską patentuotomis sistemomis ir pridėtine programi- 
ne įranga. 

Šie įspėjimai nusipelno mūsų dėmesio. Ir vis dėlto turė- 
tume neužmiršti, kad šioje knygoje aprašyta įtampa tarp ho- 


418 


rizontalių tinklų ir vertikalių institucijų dinamikos, tiesą sa- 
kant, nėra naujas reiškinys. Tai dalis nenumaldomo ciklo, 
kuris vyksta žmonijos istorijoje nuo tada, kai iš Romos im- 
perijos griuvėsių iškilo krikščionybė, visiškai įsigalėjusi vi- 
duramžių Europoje ir tokia išlikusi iki šių laikų. Kaip pasa- 
kojome šiuose puslapiuose, kadaise Katalikų bažnyčia bu- 
vo įkurta kaip labai centralizuota institucija, jai iššūkį metė 
iš apačios į viršų nukreipta protestantų reformacija, sukelta 
Martino Lutherio ir paskleista tokių naujų technologijų kaip 
spausdinimo mašina. Panašiai horizontalią ir decentralizuotą 
viduramžių galią nuvertė atsiradusios vertikalios struktūros 
valstybės. Šiandien matome pasireiškiant tą pačią dinami- 
ką. Web 2.0 revoliucija žymi dar vieną poslinkį horizontaliai 
į tinklą sujungtos galios link. Ir tam būtinai pasipriešins ver- 
tikalios reakcinės jėgos. Web 2.0 socialinė Žiniasklaida iš tik- 
rųjų pajėgi suteikti galią asmenims kaip vartotojams ir pi- 
liečiams; ji taip pat suteikia komerciniams žaidėjams galios 
sukurti masiškai gaunamą naudą ir pakartotinai patvirtinti 
monopolinę valdžią. Ji taip pat duoda valstybėms galingus 
kontrolės ir prievartos instrumentus, įskaitant priemones 
kontroliuoti ir šnipinėti savo piliečius? 

Teigėme, kad Web 2.0 revoliucija pakartotinai patvirtino, 
į gera ar į bloga, iš esmės naujiesiems viduramžiams būdin- 
gas socialinės sąrangos formas. Nors MySpace ir globalios 
geopolitikos susijungimas gali atrodyti absurdiškas, mano- 
me, kad ši internetu grįsta tendencija į naujuosius viduram- 
žius nėra atsitiktinumas. Ta pati dinamika veikia tarptauti- 
nių santykių srityje. Centralizuota valstybės valdžia, kuri do- 
minavo pasaulinėje diplomatijoje praėjusius tris šimtmečius, 
vis dažniau susiduria su iškylančių galingų tinklų iššūkiu. 
Mes gyvename pasaulyje, kur, kaip ir viduramžiais, valdžia 
yra difuzinė, persidengianti ir daugiasluoksnė. 

Savo esė prestižiniame žurnale Foreign Affairs Richardas 
Haassas teigia, kad pasaulis įžengia į tai, ką jis vadina „be- 
pole“ faze. XIX amžiaus diplomatija buvo grįsta galios pu- 
siausvyra pasižymėjusia daugiapole sistema, po jos pasiro- 
dė XX amžiaus dvipolė sistema su Šaltuoju karu ir super- 
valstybių Jungtinių Valstijų ir Tarybų Sąjungos varžybomis. 
XX amžiaus paskutinio dešimtmečio pradžioje žlugus sovie- 
tų sistemai, Amerikos lyderiavimas pasaulyje tapo iš esmės 
vienpolis. Šiandien jokia atskira valstybė nebedominuoja pa- 
saulinėje sistemoje. Globali geopolitika yra bepolė - darni 
naujųjų viduramžių forma. 

„Iarptautinius santykius XXI amžiuje apibūdins bepoliš- 
kumas, — sako Haassas, buvęs Baltųjų rūmų patarėjas ir da- 
bartinis. Tarptautinių santykių tarybos prezidentas. - Galia 
bus difuzinė, o ne koncentruota, ir nacionalinių valstybių 
įtaka silps, nes stiprės nevalstybinių dalyvių įtaka. * 

Web 2.0 evangelistai išlieka optimistiški dėl interneto „ant- 
rojo atėjimo . Jie tvirtina, kad Web 2.0 revoliucija tarp pasau- 
lio pilietinės visuomenės gyventojų išugdys naują „kosmopo- 
litiškumo“ etosą, neapsunkintą nacionalinių tapatybių baga- 
žo, kultūrinių vertinimų ir valstybės kontrolės? Jau sklando 
technooptimistinės kalbos apie „Web 3.0“ revoliuciją, kurios 
svarbiausia ypatybė bus vadinamasis „semantinis žiniatin- 
klis“. Web 2.0 yra tinklo platforma, o Web 3.0 transformuos in- 
ternetą į žmogiškojo intelekto formą, gebančią mąstyti savo 
pačios „smegenimis“ ir atsakyti į sudėtingus klausimus.“ 

Religija ir dvasingumas panaudojo horizontalių tinklų ga- 
lią, kad sugrąžintų evangelizaciją prie jos istorinių šaknų. 
2008 metų pradžioje Londone įsikūrusi Pasaulio krikščionių 
draugija įkūrė socialinio tinklo svetainę, pavadintą „Faith 
Book“. Kitas religinis judėjimas, pasivadinęs „Faithbook' *, 


* Angl. Faith book - tikėjimo knyga. 

atidarė savo Facebook puslapį kovai su ekstremizmu. Bet ši 
Eaithbook grupė yra žydų, o ne krikščionių internetinis judė- 
jimas. Ji buvo suburta Jungtinėje Karalystėje įsikūrusio Judė- 
jimo už judaizmo reformavimą. 2008 metų birželį judėjimo 
vadovas rabinas Shoshana Boydas Gelfandas pasakė Londo- 
no laikraščiui Times: „Svarbiausia, kas nutiko naujajai žiniask- 
laidai, yra tai, kad ji tapo vieta, kur ekstremistai gali kurti ne- 
apykantos ir nepakantumo žinutes. Mes turime su tuo kovoti 
ir sukurti erdvę, kur negalintys akis į akį susitikti žmonės ga- 
lėtų konstruktyviai diskutuoti.'* 

Atsižvelgiant į mūsų istorinę sagą apie įtampą tarp ka- 
ralių ir popiežių, galbūt labiausiai intriguoja nesenas Kata- 
likų bažnyčios požiūrio į socialinių tinklų svetaines pasikei- 
timas. 2008 metų gegužę Romos popiežius paskelbė, kad 
Bažnyčia įkūrė socialinio tinklo svetainę, apibūdintą kaip 
„katalikų Facebook“. Žurnalas Wired juokaudamas pakvietė 
skaitytojus balsuoti dėl svetainės naujo vardo — pats staty- 
damas už Popebook, Facemass ir GraceSpace“*. Per Pasaulio jau- 
nimo dieną, minėtą Australijoje 2008 metų liepą, popiežius 
Benediktas XVI nusiuntė SMS tekstinį pranešimą šimtams 
tūkstančių katalikų jaunuolių. Galų gale, gal Google iš tik- 
rųjų yra Dievas. O jei ir ne, Google paieška gali būti geriau- 
sias būdas surasti kibernetinės erdvės dangaus vartus. 

Jei Web 2.0 revoliucija priėmė dvasines tikėjimo vertybes, 
turėtų būti vilties, kad ji taip pat sustiprins humanistinės 
proto, teisingumo ir tiesos vertybes. Jei internetas veda mus 
į naują Visuomenę 2.0, kurioje tapatybės, statuso ir galios 
vertės patiria didelį e. proveržį, galbūt laikas naujam pasiti- 
kėjimu grįstam internetiniam socialiniam sandoriui. Tai juo 
labiau neatidėliotina turint omeny, kad su internetu sieja- 


* Čia iškraipomi Facebook ir MySpace svetainių pavadinimai: Popiežiaus 
knyga, Veidų mišios ir Maldelė visatai. 

mi pavojai - nuo internetinės apgaulės ir kibernetinio prie- 
kabiavimo iki sukčiavimo ir kibernetinio terorizmo - yra 
grįsti pateisinamais nepasitikėjimo jausmais. 

Francisas Fukuyama savo knygoje Pasitikėjimas teigia, kad 
pasitikėjimo vertybės yra ne tik etiško socialinio elgesio pa- 
grindas, bet ir šiuolaikinių kapitalistinių visuomenių kerti- 
nis akmuo. „Ekonominė veikla atstovauja svarbiai socialinio 
gyvenimo daliai ir yra sutvirtinta plačios įvairovės normų, 
taisyklių, moralinių prievolių ir kitų tradicijų, kurios kartu 
formuoja visuomenę", - pažymėjo Fukujama. Jis pridūrė, 
kad „nagrinėdami ekonominį gyvenimą galime sužinoti, kad 
valstybės gerovė, taip pat kaip ir jos gebėjimas konkuruoti, 
yra nulemta vieno esminio kultūros bruožo: visuomenei bū- 
dingo pasitikėjimo lygmens“? 

Pasitikėjimas remiasi ne racionaliu išskaičiavimu, o giliai 
įsitvirtinusiomis etiško elgesio tradicijomis. Pasitikėjimas yra 
grįstas abipusiais moraliniais įsipareigojimais, kurie per ben- 
dradarbiavimo vertybes įtvirtina stabilumą socialiniuose san- 
tykiuose. Mes teigtume, kad virtualiam pasauliui — interne- 
tinei socialinei sąveikai, komerciniams sandoriams, profesi- 
niam bendradarbiavimui, pilietiniam dalyvavimui — reikia 
daugiau pasitikėjimo. 

Be abejo, yra praktinių pagalbinių dalykų, kurie gali pa- 
didinti pasitikėjimą internetiniu pasauliu. Atvira programi- 
nė įranga, tapatybės portatyvumas, sąveiką užtikrinančios 
platformos, paskirstyti tinklai - bendras judėjimas į atviru- 
mą ir skaidrumą gerokai sustiprins pasitikėjimo lygį virtu- 
aliame pasaulyje. Bet technologijos nėra vienintelis spren- 
dimas. Pasitikėjimas yra etiško Žmogaus elgesio klausimas. 
Jei iš tikrųjų norime sukurti pasaulinę virtualią respubliką, 
kuriai būdingas didelis socialinis kapitalas ir pilietinis akty- 
vumas, kibernetinė erdvė turi būti paremta pasitikėjimo ver- 
tybėmis. 

Šiuo atžvilgiu Web 2.0 revoliucijos sėkmė gali priklausyti 
nuo gebėjimo rasti tinkamą pusiausvyrą tarp kontrolės su- 
silpnėjimo ir kontrolės praradimo - t. y. tarp savireguliaci- 
jos ir teisinių apribojimų. Mažai kas teigtų, kad chaosas yra 
priimtinas laisvės rezultatas. Net rėksmingiausi laisvosios 
rinkos jėgų šalininkai pripažįsta, kad norint, jog tinkamai 
funkcionuotų rinkos, reikia pagrindinių elgesio taisyklių. 
Nuo pirmųjų kapitalizmo dienų pasitikėjimo vertybės bu- 
vo būtinos, kad leistų rinkoms kurti vertę. Bet rinkose, kaip 
ir valstybinėje diplomatijoje, pasitikėjimas priklauso nuo po- 
reikio patikrinti. Mes pasitikime kitais, nes patikrinome (for- 
maliai arba ne), kad jie yra sąžiningi tarpininkai. Kai virtu- 
alūs vandalai ir sukčiai, seksualiniai persekiotojai ir kiber- 
netiniai teroristai laisvai veikia internetiniame pasaulyje, iš 
to kylanti pasitikėjimo erozija neišvengiamai prives prie 
griežtesnių kontrolės formų poreikio. 

Todėl pasitikėjimas turi būti įtvirtintas socialinėje sąvei- 
koje, rinkose ir pilietiniame dalyvavime. Pasitikėjimas įkve- 
pia lojalumą. Lojalumą kitiems. Lojalumą rinkoms. Lojalumą 
bendruomenei. Lojalumą gyvenimui. 

Jei Web 2.0 revoliucija tai pasieks, pasaulis taps geresnis. 


M 
“Vietoj pabaigos, arba vieno tinklaraščio 
"autoriaus komentaras: Kaip mes visi 
i staiga tapome „viešais asmenimis“ 


Jei skaitote šią knygą ne 2010-yjų pradžioje, adresai ir infor- 
macija jau gali būti gerokai pasikeitę. Tačiau kaip tik dėl to, kad 
skaitote šią knygą, jums bus nesudėtinga surasti naujausius da- 


lykus... 


Regis, dar vakar buvo labai aiškus skirtumas tarp to, 
kas laikoma „privačiu asmeniu“ ir kas — „viešu asmeniu“. 
O dabar bent jau internete tas skirtumas yra visiškai išny- 
kęs — apie tai visiškai nedviprasmiškai yra paskelbę du itin 
svarbūs skaitmeninei erdvei žmonės: didžiausios paieškos 
tarnybos „Google“ vadovas Ericas Schmidtas ir didžiausio 
pasaulyje socialinio tinklo „Facebook“ įkūrėjas Markas Zuc- 
kerbergas. Tad kol Lietuvos įstatymų leidėjai tebesvarsto, 
kokie valstybės pareigūnai gali būti pasiekiami Žiniasklai- 
dai, šalies Žmonės nė neprašyti save pateikia viešai apžiū- 
rai, analizei, kritikai, komentavimui ir kitiems, kartais ge- 
rokai pavojingesniems dalykams. Sprendžiant iš interneto 
svetainių lankomumo statistikos, daugiau kaip 2/3 interne- 
to vartotojų Lietuvoje priklauso kokiai nors virtualiai ben- 


425 


AS VIETOJ PABAIGOS, ARBA VIENO TINKLARAŠČIO AUTORIAUS KOMENTARAS 


druomenei, dalijasi joje savo gyvenimo trupiniais, naujie- 
nomis, mintimis, kritika. Jei prie jų pridėsime balsus tų, ku- 
rie palieka komentarus po naujienų svetainių straipsniais, 
turėsime tikriausiai visus aktyvius interneto vartotojus. 

Tačiau socialinis interneto aspektas - tai ne vien skaitme- 
ninis ekshibicionizmas ar barniai aktualiomis žinių temomis. 
Naujojo, dalyvaujamojo interneto priemonės pirmą kartą su- 
teikė Žmonėms universalią viešo žodžio teisę. Be spaudos lei- 
dimo, be brangių investicijų, be verslo rizikos — kiekvienas 
norintis šiandien gali laisvai ir beveik nevaržomai internete 
rašyti straipsnius, pranešti naujienas, dalytis įvykių nuotrau- 
komis ar vaizdo reportažais. Pilietinės Žiniasklaidos kol kas 
yra tik užuomazgos, tačiau jos įtaka tradicinei žiniasklaidai ir 
visuomenės informacijos vartojimo įpročiams juntama jau 
dabar: tinklaraščių straipsniai, trumpos, per asmeninį filtrą 
perleistos dienos naujienos, citatos, „Iwitter ir „Facebook“ 
pranešimai sėkmingai varžosi su naujienų portalais dėl žmo- 
gaus dėmesio ir laiko internete, neretai paverždami iš Ži- 
niasklaidos vadinamąją „naujienų iniciatyvą - prerogatyvą 
greičiau paskelbti žinią ir burti aplink save informacijos var- 
totojų auditoriją. 

Demografinis bendruomeninių tinklų sprogimas interne- 
te dar neatnešė nei kokybės, nei temų gelmės, bet ir laiko 
tam dar neturėjo. Pasisotinę virtualaus bendravimo galimy- 
bėmis ir neribota individo žodžio sklaida, žmonės veikiau- 
siai pradės atidžiau rinktis ir tai, ką jie skaito ar stebi inter- 
nete, ir tai, ką patys skelbia apie save ir savo aplinką. O kol 
kas vis dar vyksta kiekybiniai pokyčiai, skatinami suvokimo, 
kad, nevaldydamas informacijos internete apie save, savo 
įmonę ar organizaciją, savo noru perleidi šią teisę kitiems 
su visomis tokio sprendimo pasekmėmis... 

PAGRINDINĖS SOCIALINIO INTERNETO VIETOS: 


Socialiniai tinklai: kelerius metus iš eilės didžiausiu so- 
cialiniu tinklu esantis One (one.lt) po truputį perleidžia ly- 
derio vietą sparčiausiai augančiam tarptautiniam Facebook 
(facebook.com). Anksčiau pradėję virtualų bendravimą ban- 
do suderinti dalyvavimą keliuose socialiniuose tinkluose — 
taip pat ir anksčiau išpopuliarėjusiuose frype.lt, klase.lt ar 
pazintys.lt. 


Pranešimų srautas: dauguma interneto vartotojų pasiten- 
kina pranešimais savo Facebook puslapyje ar komentarais po 
portalų ir tinklaraščių rašiniais, tačiau labiau į Žinias orien- 
tuota publika turi subūrusi lietuviškai rašančią bendruome- 
nę Twitter (twitter.com) tarnyboje ir dalyvauja poroje lietu- 
viškų alternatyvų: blake.lt ir vibe.lt. 


Raštija: tinklaraštis — kur kas labiau organizuotos žmo- 
gaus (o dažnai - ir įmonės ar organizacijos) pastangos skleis- 
ti savo žodį. Tokių „asmeninių žurnalų“ sąvadą galima ras- 
ti ir stebėti gyvai svetainėje Blogeriai.net (blogeriai.net). Pra- 
dinukus labiausiai traukia lietuviška Blogas (blogas.lt) tarny- 
ba, o nebijantys bristi į tarptautinius vandenis dažnai ren- 
kasi Blogger (blogspot.com) ar WordPress (wordpress.com) tin- 
klaraščius, neretai, beje, įkurdami savo nepriklausomas sve- 
taines. Įdomesnius straipsnius iš tinklaraščių siekė apiben- 
drinti ne viena jau nebeveikianti tarnyba, tačiau juos dar ga- 
lima rasti Topix (topix.lt) puslapiuose. 


Skaičiai: besidominčius naujųjų medijų statistika apie tin- 
klaraščių populiarumą informuoja Loger (Ioger.lt). Straipsnių ir 


minčių apie socialinės žiniasklaidos raidą neretai galima pa- 

skaityti tinklaraščiuose Marketer.lt, nežinau.lt, taip pat ir „gero- 
se žiniose apie reklamą internete“ (apiereklama.lt). Metų ten- 
dencijas, ateities kryptis ir aštriausias diskusijas išryškina kon- 
ferencija Login (login.lt), kuri skirtingais pavadinimais vyksta 
jau ketvirtus metus (ir yra didžiausia interneto konferencija 
apskritai). 


Džiugas Paršonis, 


tinklaraščio Nežinau.lt autorius ir VU dėstytojas 

